
FRISTEREN  I  ØDEMARKEN. 
DE  USYNLIGES  KOR. 
EN  RØST. 


(Handlingen   foregår  i  vor  tid,  dels  i  dels  omkring  en  fjordbygd  på  vestkysten  af  Norge.) 


FØRSTE  AKT. 


{Oppe  i  sneen  på  fjeldvidderne.    Tågen  ligger  tæt  og  tung;  det  er  regnvejr  og  halvmørkt J 

(Brand,  sortklædt,  med  stav  og  skræppe,  kravler  sig  frem  vestover.     En  bonde  og  hans  halv- 
voksne sen,  som  har  slået  følge  med,  er  noget  bagefter.) 

BONDEN  (råber  efter  Brand).  Hcj,  fremmedkarl,  far  ej  så  fort! 
Hvor  er  du? 

BRAND.         Her! 

BONDEN.  Du  går  dig  bort! 

Nu  tykner  skodden  slig,  at  knapt 
en  ser  så  langt,  som  staven  rækker  — 

SØNNEN.  Far,  her  er  spriker! 

BONDEN.  Her  er  sprækker! 

BRAND,  Og  hvert  et  vejspor  har  vi  tabt. 

BONDEN  (skriger).    Stans,  mand!  Guds  bitre — !    Her  er 
skral  som  en  skorpe!  Tramp  ej  sneen!  [bræen 

BRAND  (lyttende).  Jeg  hører  duren  af  en  fos. 

BONDEN.  En  bæk  har  hulet  sig  indunder; 
her  er  et  dyb,  som  ingen  bunder;  ^ 
det  sluger  både  dig  og  os! 

BRAND.  Frem  m  å  jeg,  som  jeg  før  har  sagt. 

BONDEN.  Det  evner  ingen  mandemagt, 
Kend;  —  her  er  bunden  hul  og  sprød  — 
Stans,  mand!  Det  gælder  liv  og  død! 

BRAND.  Jeg  må;  jeg  går  en  stormands  bud. 

BONDEN.  Hvad  heder  han? 

BRAND.  Han  heder  Gud. 


—  10  — 

BONDEN.  Og  hvad  er  du  for  noget? 

BRAND.  Prest. 

BONDEN.  Kanhænde  det;  men  jed  véd  bedst, 
at  om  du  så  var  provst  og  bisp, 
så  ligger  du  i  dødsens  gisp 
før  dagen  gryr,  hvis  du  vil  frem 

på  bræenS  undergravne  bræm.   (nærmer  sig  varsomt  og  overtalende.) 

Hør,  prest;  om  en  er  klog  og  lært, 
han  kan  ej  det,  som  er  for  svært. 
Vend  om;  vær  ej  så  strid  og  stiv! 
En  har  jo  kun  det  ene  liv;  — 
går  det,  hvad  har  en  så  igen? 
Der  er  en  mil  til  næste  grænd, 
og  skodden  står  så  tyk,  at  den 
kan  skæres  med  en  tollekniv. 

BRAND.  Står  skodden  tyk,  en  lokkes  ej 
af  blålysblink  paa  vildsporsvej. 

BONDEN.  Men  her  er  is-tjern  rundt  omkring, 
og  slige  tjern  er  stygge  ting. 

BRAND.  Dem  går  vi  over. 

BONDEN.  Gå  på  vand? 

Du  holder  mindre  end  du  lover. 

BRAND.  Én  har  dog  vist,  —  er  troen  sand, 
så  slipper  karlen  tørskod  over. 

BONDEN.  Ja,  før  i  tiden;  men  i  vor 
han  går  tilbunds  med  hud  og  hår. 

BRAND.  Farvel!  (vii  gå.) 

BONDEN.  Du  sætter  livet  til ! 

BRAND.  Hvis  Herren  for  min  død  har  brug,  — 
velkommen  flom  og  fos  og  slug! 

BONDEN  (sagte).  Nej,  han  er  både  gal  og  vild! 

SØNNEN  (halvt  grædende).  Far,  lad  OS  vende !  Der  er  tegn 
til  værre  styggevejr  og  regn ! 

BRAND  (stanser  og  nærmer  sig  igen). 

Hør,  bondemand;  du  sagde  før, 
at  datter  din,  som  bor  ved  fjorden, 
har  skikket  bud,  at  snart  hun  dør; 
men  ej  med  saligt  håb  hun  tør,  — 
hvis  ej  hun  ser  dig,  —  gå  fra  jorden? 


—  Il  _ 

BONDEN.  Gud  bedre  mig  så  sandt  og  visst! 

BRAND.  Og  til  idag  hun  gav  dig  frist? 

BONDEN,  Ja. 

BRAND.  Ikke  længer? 

BONDEN.  Nej! 

BRAND.  Såkorn! 

BONDEN.  Det  er  ugørligt  værk.  Vend  om ! 

BRAND  (ser  fast  på  ham>.   Hør?  Gad  du  hundred  daler  give, 
ifald  hun  kunde  saligt  dø? 
BONDEN.  Ja,  prest! 
BRAND.  To  hundred? 

BONDEN.  Hus  og  bø 

jeg  skulde  gerne  fra  mig  skrive, 
ifald  hun  slukne  fik  i  fred! 

BRAND.  Men  gad  du  give  livet  med? 

BONDEN.  Hvad?  Livet?  Kære,  vene  — ! 

BRAND.  Nå? 

BONDEN  (klor  sig  bag  øreO.  Nej,  meu  der  er  da  made  på  — ! 
I  Jesu  navn,  du  får  ej  glemme, 
at  jeg  har  barn  og  kone  hjemme. 

BRAND.  Han,  som  du  nævnte,  havde  mor. 

BONDEN.  Ja,  det  var  længe  før  ifjor;  — 
da  hændte  der  så  mangt  et  under; 
det  går  ej  slig  til  nuomstunder. 

BRAND.  Far  hjem.  Dit  liv  er  dødens  vej. 
Du  véd  ej  Gud  og  Gud  ej  dig. 

BONDEN.  Hu,  du  er  hård! 

SØNNEN  (trækker  i  ham).  Kom  så  afstcd ! 

BONDEN.  Ja  vel;  men  han  skal  følge  med! 

BRAND.  Skal  jeg? 

BONDEN.  Ja,  blir  du  borte  her 
i  dette  Herrens  vonde  vejr, 
og  rygtes,  hvad  en  ej  kan  dølge, 
at  vi  gik  hjemmefra  i  følge, 
så  trækkes  jeg  til  tings  en  dag,  — 
og  drukner  du  i  myr  og  tjern, 
så  dømmes  jeg  i  bolt  og  jern  — 

BRAND.  Da  lider  du  for  Herrens  sag. 

BONDEN.  Mig  rager  ikke  hans  og  dine ; 
jeg  har  alt  mer  end  nok  med  mine. 
Kom  så! 

BRAND.    Farvel!    (hult  tulder  høres  langt  borte.) 

SØNNEN  (skrigende).  Der  går  en  skred ! 

BRAND  (ril  bonden,  som  har  grebet  ham  i  kraven). 

Slip  tåget! 

BONDEN.  Nej! 

BRAND.  Slip  straks! 

SØNNEN.  Kom  med! 

BONDEN  (brydes  med  Brand).    Nej,  fanden  nappe  mig  — ! 

BRAND  (river  sig  løs  og  kaster  ham  i  sneen).  Ja  VlSSt ; 

det  kan  du  tro  han  gør  tilsidst!  <går.) 

BONDEN  (sidder  og  gnider  armen). 

Au,  au;  den  karl  er  stiv  og  stærk. 

Sligt  kalder  han  Vorherres  værk!  (råber,  idet  han  rejser  sig.) 

Hej,  prest! 

SØNNEN.  Han  gik  indover  hejen. 

BONDEN.  Ja,  men  jeg  skimter  ham  endnu.  (råber  igen.^ 
Hør,  sig  mig  • —  kan  du  mindes,  du, 
hvor  var  det  vi  kom  ud  af  vejen? 

BRAND  (inde  i  tågen).  Ej  trænges  vejløbs  kors  for  dig;  — 
du  er  alt  paa  den  brede  vej. 

BONDEN.  Gud  give,  at  det  var  så  vel, 

så  Sad  jeg  godt  og  varmt  ikveld.    (han  og  sønnen  går  østover  igen.^ 

BRAND  (kommer  tilsyne  højere  oppe  og  lytter  ud  mod  den  kant,  hvor  bonden  gik). 

De  famler  hjem.  Du  slappe  træl, 

sprang  i  dit  bryst  en  viljes  væld, 

var  ikkun  evnen  det,  som  skorted, 

jeg  skulde  vejens  møje  kortet; 

på  dødstræt  ryg,  med  foden  såret, 

jeg  skulde  glad  og  let  dig  båret;  — 

men  hjælp  er  gavnløs  for  en  mand, 

som  ikke  vil,  hvad  ej  han  kan.  (går  længere  frem.) 

Hm;  livet,  livet;  det  er  svært, 

hvor  livet  er  de  godtfolk  kært! 

Hver  skræling  lægger  slig  en  magt 

på  livet,  som  om  verdens  frelse, 

al  menneskenes  sjælehelse, 

var  på  hans  skrale  skuldre  lagt. 


—   13  ~ 

De  vil  nok  ofre,  Gudbevares! 

Men  livet,  livet,  det  må  spares,    (smiler,  «om  i  en  e-indring.) 

To  tanker  faldt  som  gut  mig  ind 
og  voldte  lattervrid  i  maven, 
og  skaffed  mig  et  barket  skind, 
når  gamle  skolemor  var  gnaven. 
Jeg  tænkte  mig  en  mørkræd  ugle, 
en  fisk  med  vandskræk.  Lydt  jeg  lo; 
jeg  vilde  dem  af  sindet  smugle, 
men  de  hang  i  med  tand  og  klo.  — 
Hvad  kom  det  af,  det  lattervrid? 
Jo,  af  den  dunkelt  følte  splid 
imellem  tingen,  som  den  er, 
og  tingen,  som  den  skulde  være,  — 
imellem  det,  at  måtte  bære, 
og  finde  byrden  altfor  svær.  — 

Fast  hver  en  landsmand,  syg  og  frisk, 
er  slig  en  ugle,  slig  en  fisk. 
Han  skabtes  til  et  dybets  yrke, 
han  skulde  leve  livets  mørke,  — 
og  det  er  det,  som  gør  ham  ræd. 
Han  spræller  angst  mod  fjærens  bredd, 
han  skyr  sit  eget  stjernekammer, 
han  skriger:  luft  og  dagens  flammer! 

<stanser  et  øjeblik,  studser  og  lytter.) 

Hvad  var  det  der?  Det  lød  som  sang. 
Ja,  det  er  sang  med  latter  blandet. 
Hør,  —  nu  et  hurra,  nu  et  andet,  — 
nu  tredje  —  fjerde  —  femte  gang! 

Der  rinder  solen.  Skodden  letter. 
Jeg  øjner  alt  de  hvide  sletter. 
Derborte  står  det  glade  lag 
i  morgenskær  på  højderyggen ; 
vestover  vidden  kastes  skyggen ; 
de  skifter  ord  og  nævetag. 
Nu  skilles  de.  De  andre  vender 
mod  øst,  men  to  går  vesterud. 
Der  skikker  de,  som  sidste  bud, 
farvel  med  hat,  med  slør  og  hænder. 

(Solen  bryder  alt  mere  og  mere  gennem  tågen.    Han  står  længe  og  ser  ned  på  de  kommende.) 

Der  glitrer  lys  om  disse  tvende. 
Det  er  som  skodden  gjorde  vej, 
som  lyngen  klædte  hæld  og  hej 
og  himlen  lo  om  ham  og  hende. 
De  er  visst  syskend.  Hånd  i  hånd 
de  springer  over  lyngens  teppe. 
Se;  pigen  rører  grunden  neppe, 
og  han  er  ledig  som  en  vånd. 
Der  strøg  hun  fra  ham !  Der  hun  veg, 

da  rap  han  vilde  hende  fange . 

Nu  vokser  løbet  til  en  leg  — ! 
Hør;  deres  latter  blir  til  sange! 

{Ejnar  og  Agnes,  let  rejseklædte,  begge  blussende  og  varme,  kommer  legende  frem  over  sletten. 
Tågen  er  borte;  en  klar  sommermorgen  ligger  over  fjeldet.) 

EJNAR.  Agnes,  min  dejlige  sommerfugl, 
dig  vil  jeg  levende  fange! 
Jeg  fletter  et  garn  med  masker  små, 
og  maskerne  er  mine  sange! 

AGNES  (danser  baglængs  foran  og  smutter  stedse  fra  ham). 

Er  jeg  en  sommerfugl  liden  og  skær, 
så  lad  mig  af  lyngtoppen  drikke ; 
og  er  du  en  gut,  som  lyster  en  leg, 
så  jag  mig,  men  fang  mig  ikke! 

EJNAR.  Agnes,  min  dejlige  sommerfugl, 
nu  har  jeg  maskerne  flettet; 
dig  hjælper  visst  aldrig  din  flagrende  flugt,  — 
snart  sidder  du  fangen  i  nettet! 

AGNES.  Er  jeg  en  sommerfugl,  ung  og  blank, 
jeg  lystig  i  legen  mig  svinger ; 
men  fanger  du  mig  under  nettets  spind, 
så  rør  ikke  ved  mine  vinger! 

EJNAR.  Nej,  jeg  skal  løfte  dig  varligt  på  hånd 
og  lukke  dig  ind  i  mit  hjerte; 
der  kan  du  lege  dit  hele  liv 
den  gladeste  leg,  du  lærte ! 

(uden  at  se  det  har  de  nærmet  sig  en  brat  styrtning;  de  står  nu  Pge  på  randen.) 

BRAND  (skriger  ned  til  dem).   Stans,  staus !  Der  er  en  afgrund 
bag! 

EJNAR.  Hvem  råber? 
i4GA^£S  (peger  op).  Se! 


—    15  — 

BRAND.  Berg  jer  i  tide! 

I  står  på  skavlens  hule  tag;  — 
den  hænger  udfor  stupets  side! 

EJNAR  (slår  armen  om  hende  og  ler  op). 

Det  har  ej  nød  med  mig  og  hende! 

AGNES,  Vi  har  et  liv  at  lege  rundt! 

EJNAR.  I  solskin  er  en  færd  os  undt, 
som  først  om  hundred  år  har  ende. 

BRAND.  Da  først  I  går  tilbunds?  Ja  så! 

AGNES  (svinger  sløret).  Ncj,  da  går  legen  mod  det  blå. 

EJNAR.  Først  hundred  år  i  glædestimlen, 
med  bryllupslamper  tændt  hver  nat,  — 
et  liv,  et  hundredårs  tagfat.  — 

BRAND.  Og  så  —  ? 

EJNAR,  Så  hjem  igen  —  til  himlen. 

BRAND.  Nå,  det  er  den,  I  kommer  fra? 

EJNAR.  Naturligvis;  hvor  ellers  da? 

AGNES,  Ja,  det  vil  sige,  aller  sidst 
vi  kom  fra  dalen  øst  for  fjeldet. 

BRAND.  Jeg  syntes  og  jeg  øjned  hist 
et  skimt  af  jer  ved  vandløbskellet. 

EJNAR.  Ja,  det  var  der  vi  skiltes  nys 
fra  vore  venner  og  veninder 
og  trykked  håndslag,  favntag,  kys, 
som  segl  på  alle  dyre  minder. 
Kom  ned  til  os!  Jeg  skal  fortælle, 
hvor  Gud  har  været  mageløs,  — 
så  vil  De  fatte  jublens  vælde  — ! 
Fy,  stå  ej  der,  som  om  De  frøs! 
Se  så!  Tin  op!  Det  kan  jeg  lide. 
Først  er  jeg  maler,  må  De  vide, 
og  det  var  allerede  smukt 
at  skænke  mine  tanker  flugt, 
så  jeg  kan  kogle  liv  i  farver, 
som  han  gør  sommerfugl  af  larver. 
Men  aller  prægtigst  var  dog  Gud, 
da  han  mig  Agnes  gav  til  brud ! 
Jeg  kom  fra  syd,  fra  rejser  lange, 
med  malerkassen  på  min  ryg  — 

AGNES  (ivrige  Så  kongeglad  og  frisk  og  tryg  — 
og  kunde  visst  de  tusend  sange ! 

EJNÅR,  Just  som  jeg  gennem  bygden  strøg, 
var  hun  deroppe  på  besøg. 
Hun  skulde  drikke  fjeldets  luft 
og  sol  og  dugg  og  graners  duft. 
Mig  drev  en  gudsmagt  op  mod  fjeldet; 
det  sang  i  mig:  søg  skønhedsvældet 
på  granemo,  langs  skogens  elv, 
i  skyflugt  under  himlens  hvælv!  — 
Da  malte  jeg  mit  mesterstykke : 
et  rosenblus  på  hendes  kind, 
et  øjepar,  som  lyste  lykke, 
et  smil,  som  sang  i  sjælen  ind  - — 

AGNES.  Men  hvad  du  malte,  så  du  neppe,  — 
dråk  livets  skål  i  blinde  drag 
og  stod  igen  en  solskinsdag 
med  stav  i  hånd  og  snøret  skræppe  — 

EJNAR.  Da  strøg  den  tanke  mig  forbi: 
du  har  jo  ganske  glemt  at  fri ! 
Hurra!  I  hast  blev  friet,  svaret, 
og  dermed  var  det  grejdt  og  klaret. 
Vor  gamle  doktor  blev  så  glad, 
at  selv  han  ikke  vidste  hvad. 
Så  holdt  han  lag  tre  døgn  til  ende, 
med  sang  og  dans,  for  mig  og  hende; 
fra  foged,  lensmand,  skriver,  prest, 
al  voksen  ungdom  kom  som  gæst. 
Fra  gården  brød  vi  op  inat; 
men  derfor  endtesgildet  ej ;  — 
med  flag  på  stang, ''med  løv  om  hat, 
op  over  li,  frem  over  hej, 
af  flokken  fulgtes  >i  på  vej. 

AGNES,  Vor  færd  på  vidden  var  en  dans, 
snart  to  og  to  —  og  snart  i  krans. 

EJNAR,  Af  sølvstøp  dråk  vi  vinen  sød  — 

AGNES.  I  sommernatten  sangen  lød  — 

EJNAR,  Og  skodden,  som  faldt  tung  fra  nord, 
strøg  lydig  væk,  hvor  frem  vi  for. 

BRAND.  Og  nu  går  vejen  — ! 

EJNAR,  Lige  frem, 

til  byen. 

AGNES.  Der  jeg  har  mit  hjem. 

EJNÅR.  Men  først  forbi  de  sidste  toppe; 
så  ned  til  fjordens  vik  i  vest; 
på  Ægirs  hest  med  dampen  oppe 
vi  rider  hjem  til  bryllupsfest,  — 
og  så  mod  sydens  land  tilsammen, 
lig  svaner  på  den  første  flugt  — ! 

BRAND,  Og  der  — ? 

EJNÅR.  Et  bryllupsliv  i  gammen, 

som  drømmen  stort,  som  sagnet  smukt; 
thi  vid  at  denne  søndagsmorgen, 
skønt  midt  på  vidden,  uden  prest, 
vort  liv  blev  lyst  i  fred  for  sorgen 
og  viet  til  en  lykkefest. 

BRAND.  Afhvem? 

EJNAR.  Af  al  den  glade  klynge. 

Ved  bægerklang  hver  uvejrssky 
blev  sat  i  ban,  der  turde  tynge 
det  lette  løvværk  om  vort  ly. 
Af  sproget  ud  hvert  ord  de  kyste, 
som  varsel  bar  om  stormslags  drøn; 
med  løv  i  håret  de  os  lyste 
som  glædens  børn  i  kuld  og  køn. 

BRAND.  Far  vel,  I  to!  (vii  gå.) 

EJNAR  (studser  og  ser  nærmere  på  ham).   Nej,  StanS  Og  Vent! 

Det  tykkes  mig  som  noget  kendt 
i  Deres  træk  — 

BRAND  (koldt).  Jeg  er  Dem  fremmed. 

EJNAR.  Og  dog  fra  skolen  eller  hjemmet 
jeg  tror  så  visst,  jeg  mindes  kan  — 

BRAND.  I  skolen;  ja,  da  var  vi  venner; 
da  var  jeg  gut;  nu  er  jeg  mand. 

EJNAR.    Det  skulde  aldrig  være  ?  (skriger  med  engang:) 

Brand ! 
Ja,  det  er  dig!  Nu  jeg  dig  kender! 

BRAND.  Jeg  kendte  dig  fra  første  stund. 

EJNAR.  Vel  m«'dt,  vel  mødt  af  hjertens  grund! 
Se  på  mig!  Ja,  du  er  den  gamle, 
som  altid  i  dig  selv  var  nok, 
hvem  legen  aldrig  kunde  samle 
i  kammeraters  viltre  flok. 

Henrik  Ibsen:    Samlede  værker.    II.  2 

BRAND,  Jeg  var  jo  hjemløs  mellem  jer, 
Dig  tror  jeg  dog  jeg  havde  kær, 
skønt  alle  I  der  sør  i  landet 
var  af  en  anden  malm,  end  jeg, 
som  fødtes  på  et  næs  ved  våndet, 
i  skyggen  af  en  skogløs  hej. 

EJNÅR.  Din  hjembygd,  —  ja,  den  er  jo  her? 

BRAND.  Igennem  den  min  vej  nu  bær. 

EJNAR.  Igennem  den?  Så?  Vidre  frem? 

BRAND.  Ja  vidt;  og  fort  —  forbi  mit  hjem. 

EJNAR.  Du  er  jo  prest? 

BRAND  (smiler).  Stiftskapellan. 

Lig  haren  under  holtets  gran 
har  jeg  mit  hus  snart  her  snart  hist. 

EJNAR.  Og  hvor  går  rejsen  nu  tilsidst? 

BRAND  (hurtig  og  hårdt).  Spørg  ej  om  det! 

EJNAR.  Hvorfor? 

BRAND  (forandrer  tonen).  Å  jo! 

Det  skib,  som  venter  eder  to, 
skal  også  føre  mig  herfra. 

EJNAR.  Min  brudgomshest?  Hurra,  hurra! 
Tænk,  Agnes,  han  skal  samme  vej! 

BRAND.  Ja,  men  jeg  skal  til  gravøl,  jeg. 

AGNES.  Til  gravøl? 

EJNAR.  Du?  Hvem  skal  begraves? 

BRAND.  Den  Gud,  som  nys  du  kaldte  din. 

AGNES  (viger).  Kom,  Ejnar! 

EJNAR.  Brand! 

BRAND.  I  lin  og  skrin 

hver  jordtræls  Gud,  hver  døgnværk-slaves, 
skal  lægges  ned  ved  højlys  dag. 
Der  må  en  ende  på  den  sag. 
Det  er  på  tiden  I  forstår, 
han  skrantet  har  i  tusen  år. 

EJNAR.  Brand,  du  er  syg! 

BRAND.  Nej,  sund  og  frisk, 

som  åsens  tall,  som  bakkens  brisk; 
men  det  er  tidens  syge  slægt, 
som  trænger  til  at  vorde  lægt. 

I  vil  kun  lefle,  lege,  le, 

vil  tro  så  småt,  men  ikke  se,  — 

vil  læsse  hele  vægtens  ve 

på  en,  som  man  har  sagt  jer  kom 

og  tog  den  store  straffedom. 

Han  lod  for  jer  sig  tornekranse, 

og  derfor  har  I  lov  at  danse;  — 

ja  dans,  —  men  hvor  du  danser  hen, 

det  blir  en  anden  sag,  min  ven! 

EJNAR.  Å,  jeg  forstår!  Den  sang  er  ny 
og  yndet  over  bygd  og  by. 
Du  hører  til  det  unge  kuld, 
som  kalder  livet  tant  og  muld, 
som  jage  vil  med  pølens  skræk 
alverden  i  en  askesæk. 

BRAND.  Nej,  jeg  er  ingen  „prækehest". 
Jeg  taler  ej som  kirkens  prest; 
knapt  véd  jeg,  om  jeg  er  en  kristen; 
men  visst  jeg  véd,  jeg  er  en  mand, 
og  visst  jeg  véd,  jeg  øjner  bristen, 
der  margstjal  hele  dette  land. 

EJNAR  (smiler).  Det  har  jeg  endnu  aldrig  hørt, 
vort  gode  land  i  rygte  ført 
for  overmål  af  livs^jnslyst. 

BRAND.  Nej,  jublen  sprænger  intet  bryst;  — 
thi  var  det  så,  da  var  det  vel. 
Lad  gå  at  du  er  glædens  træl,  — 
men  vær  det  da  fra  kveld  til  kveld. 
Vær  ikke  ét  idag,  igår, 
og  noget  andet  om  et  år. 
Det,  som  du  er,  vær  fuldt  og  helt, 
og  ikke  stykkevis  og  delt. 
Bakkanten  er  en  klar  idé, 
en  drukkenbolt  hans  ak  og  ve,  — 
Silenen  er  en  skøn  figur, 
en  dranker  hans  karrikatur. 
Gå  blot  omkring  i  dette  land, 
og  hør  dig  for  hos  alle  mand, 
og  du  vil  se,  enhver  har  lært 
sig  til  at  være  lidt  af  hvert. 
Lidt  alvorslørt  til  brug  i  helgen, 

lidt  trofast  efter  fædres  sed, 

lidt  lysten  efter  natverdsvælgen,  — 

thi  det  var  samme  fædre  med,  — 

lidt  varm  om  hjertet,  er  der  gilde 

og  sangen  runger  for  det  lille 

men  klippefaste  klippefolk, 

der  aldrig  tog  mod  stryg  og  svolk,  — 

lidt  ødsel  når  det  gælder  løfter,  — 

lidt  hårfin  når  han  ædru  drøfter 

det  ord,  som  gaves  i  et  lag, 

til  løsning  på  en  alvorsdag. 

Dog  alt,  som  sagt,  kun  ganske  lidt; 

hans  fejl,  hans  fortrin,  går  ej  vidt; 

han  er  en  brøk  i  stort  og  småt, 

en  brøk  i  ondt,  en  brøk  i  godt;  — 

men  værst  det  er,  —  hver  brøkens  del 

slår  brøkens  hele  rest  ihjel. 

EJNÅR.  Det  er  en  letvindt  ting  at  håne; 
dog  vakrere  det  var  at  skåne  — 

BRAND.  Kanhænde  det,  —  men  ej  så  sundt. 

EJNÅR.  Nu  vel;  til  folkets  syndebundt 
jeg  føjer  både  ja  og  amen, 
men  ser  dog  ej  det  hænger  sammen 
med  ham,  du  lægge  vil  i  skrin,  — 
den  Gud,  jeg  endnu  kalder  min. 

BRAND.  Min  glade  ven,  du  er  jo  maler;  — 
vis  mig  den  Gud,  hvorom  du  taler. 
Du  har  jo  malt  ham,  har  jeg  hørt, 
og  billedet  har  godtfolk  rørt. 
Han  er  vel  gammel;  ikke  så? 

EJNAR.  Nu  ja  — ? 

BRAND.  Naturligvis.  Og  grå? 

Tyndhåret  efter  gubbers  vis, 
med  skæg  som  sølvtråd  eller  is,  — 
velvilligt  stemt,  men  dog  så  streng, 
at  han  kan  skræmme  børn  i  seng? 
Hvorvidt  du  gav  ham  tøfler  på, 
se,  det  lar  ved  sit  værd  jeg  stå; 
men  visst  jeg  tror  det  gjorde  godt, 
om  han  fik  briller  og  kalot. 

EJNAR  (vred).  Hvad  skal  det  til  - 

BRAND.  Det  er  ej  spot. 

Just  netop  sådan  ser  han  ud, 
vort  lands,  vort  folks  familjegud. 
Som  katoliken  gør  en  rolling 
af  Frelserhelten,  gør  I  her 
af  Herren  en  affældig  olding, 
der  er  sin  alders  barndom  nær. 
Som  paven  har  på  Peters  stol 
tilovers  snart  kun  dobbelt-dirken, 
så  snevrer  I  fra  pol  til  pol 
Vorherres  rige  ind  til  kirken. 
I  skiller  liv  fra  tro  og  lære; 
for  ingen  gælder  det  at  være; 
jer  stræben  er,  jer  ånd  at  hæve, 
men  ikke  helt  og  fuldt  at  leve. 
I  trænger  til,  for  slig  at  slingre, 
en  Gud,  som  ser  igennem  fingre;  — 
som  slægten  selv,  dens  Gud  må  gråne 
og  males  med  kalot  og  måne.  — 
Men  denne  Gud  er  ikke  min! 
Min  er  en  storm,  hvor  din  er  vind, 
ubøjelig,  hvor  din  er  døv, 
alkærlig  der,  hvor  din  er  sløv; 
og  han  er  ung,  som  Herkules,  — 
ej  nogen  gudfar  på  de  treds! 
Hans  stemme  slog  med  lyn  og  skræk, 
da  han  som  ild  i  tornehæk 
for  Moses  stod  på  Horebs  berg, 
som  kæmpen  står  for  dverges  dverg. 
Han  stansed  sol  i  Gibeons  dal 
og  gjorde  undre  uden  tal, 
og  skulde  gøre  dem  endnu, 
hvis  slægten  ej  var  slåp,  som  du! 

EJNAR  (med  et  usikkert  smil).  Og  nu  skal  slægten  skabes  om? 

BRAND.  Det  skal  den,  du,  så  sandt  og  visst 
jeg  véd,  at  jeg  til  verden  kom, 
som  læge  for  dens  sot  og  brist! 

EJNAR  (ryster  på  hovedet).  Sluk  ikke  Stikken,  skønt  den  oser, 
før  lygten  viser  vejens  spor; 
stryg  ikke  sprogets  gamle  gloser, 
før  du  har  skabt  de  nye  ord! 

BRAND.  Ej  noget  nyt  jeg  stunder  til; 
det  eviges  ret  jeg  hævde  vil. 
Det  er  ej  dogmer  eller  kirke, 
som  jeg  vil  løfte  med  mit  virke ; 
thi  begge  så  sin  første  dag, 
og  derfor  var  det  muligt  vel 
de  begge  ser  sin  sidste  kveld. 
Alt  skabt  har  jo  et  finis  bag; 
det  fanger  mén  af  møl  og  orm,  , 

og  må  ifølge  lov  og  norm 
af  vejen  for  en  ufødt  form. 
Men  der  er  noget  til,  som  står;  — 
det  er  den  ånd,  som  ej  blev  skabt, 
som  løstes,  da  den  var  fortabt, 
i  tidens  første  friske  vår, 
som  slog  med  frejdig  mandetro 
fra  kød  til  åndens  ophav  bro. 
N  u  er  i  småt  den  høkret  ud,  — 
tak  være  slægtens  syn  på  Gud ;  — 
men  frem  af  disse  sjælestumper, 
af  disse  åndens  torso-klumper, 
af  disse  hoder,  disse  hænder, 
et  helt  skal  gå,  så  Herren  kender 
sin  mand  igen,  sit  største  værk, 
sin  ætling,  Adam,  ung  og  stærk! 

EJNAR  (afbrydende).  Farvel.  Jeg  mener,  det  er  bedst 
vi  skilles  her. 

BRAND.       Går  I  mod  vest, 
går  jeg  mod  nord.  To  veje  bær 
til  fjorden,  begge  lige  nær. 
Farvel ! 

EJNAR.  Farvel. 

BRAND  (vender  sig  ved  nedgangen).   Skil   lyS  fra  dunSt. 

Husk.  —  det,  vt  leve,  er  en  kunst. 

EJNAR  (vinker  ham  fra  sig).  Vend  du  kun  vcrden  op  og  ned; 
min  gamle  Gud  jeg  holder  ved! 

BRAND.  Godt;  mal  ham  du  med  krykkestav;  — 
jeg  går  og  lægger  ham  i  grav !  (går  ned  over  stien.) 

EJNAR  (går  i  taushed  hen  og  ser  ned  efter  Brand). 

AGNES   (står   et   øjeblik   som    åndsfraværende;    derpå    farer    hun    op,  ser  sig 
croHg  om  og  spørger):    Gik  SOlcn  ned? 

EJNÅR.  Nej,  kun  en  sky 

strøg  for;  nu  lyser  den  påny. 

AGNES.  Her  blæser  koldt. 

EJNÅR.  Det  var  et  pust, 

som  jog  igennem  skardet  just. 
Her  skal  vi  ned. 

AGNES.  Så  sort  mod  sør 

stod  berget  ej  og  stængte  før. 

EJNAR.  Du  så  det  ej  for  sang  og  leg, 
før  han  dig  skræmte,  da  han  skreg. 
Men  lad  ham  gå  sin  bratte  trap; 
vi  knytter  legen,  hvor  den  glap. 

AGNES.  Nej,  ikke  nu;  —  nu  er  jeg  træt. 

EJNAR.  Det  er  i  grunden  også  jeg,  — ■ 
og  nedfor  er  ej  vejen  let, 
som  borte  på  den  flade  hej. 
Men  har  vi  højden  bagom  os, 
da  skal  vi  danse  just  på  trods,  — 
ja,  tifold  mere  vildt  og  fort, 
end  ellers  vi  det  havde  gjort.  — 
Se,  Agnes,  se  den  stribe  blå, 
som  solens  glød  nu  glitrer  på; 
snart  kruser  den  sig,  snart  den  ler, 
snart  er  den  sølv,  snart  er  den  rav; 
det  er  det  store,  friske  hav, 
som  du  der  yderst  ude  ser! 
Og  kan  du  se  den  mørke  røg, 
som  længe  langsmed  leden  strøg? 
Og  kan  du  se  den  sorte  prik, 
som  nu  just  rundt  om  næsset  gik? 
Se,  det  er  dampen;  —  din  og  min! 
Nu  står  den  fjorden  lige  ind! 
laften  står  den  ud  fra  fjord, 
tilhavs,  med  dig  og  mig  ombord!  — 
Der  slører  tågen  tung  og  grå.  — 
Sig,  Agnes,  fik  du  øje  på 
hvor  smukt  sig  hav  og  himmel  malte? 

AGNES  (ser  åndsfraværende  lige  ud  og  siger): 

Ja  visst.  Men  sig  mig  om  du  så  — ? 
EJNAR.  Hvad? 

AGNES  (uden  at  se  på  ham  og  dæmpet  som  i  en  kirke). 

Hvor  han  vokste,  mens  han  talte! 

(hun  går  nedover  stien.    Ejnar  følger.^ 


(Vej  langs   fjeldvæggen   med   vildt   dyb   udfor  til  højre.    Ovenfor  og  bag  berget  skimtes  storre 

højder  med  tinder  og  sne.) 

BRAND   (kommer  oppe   på   stien,   går   nedover,  stanser  midtvejs   på  en  frem* 
springende  knart  og  ser  ned  i  dybet). 

Ja,  jeg  kender  mig  igen! 

Hvert  et  bådnøst,  hver  en  grænd, 

Jordfaldsbakken,  osets  birke, 

og  den  gamle  brune  kirke, 

elvekantens  olderbuske, 

alting  kan  fra  barn  jeg  huske. 

Men  jeg  tror,  at  mere  gråt 

er  det  nu,  og  mere  småt; 

og  på  berget  skavlen  hænger 

mere  yderligt  end  da, 

har  af  dalens  snevre  himmel 

skåret  bort  endnu  en  strimmel 

luder,  truer,  skygger,  stænger,  — 

Stjæler  mere  sol  ifra.    (sætter  sig  og  ser  lan;;t  udover.) 

Fjorden.  Var  den  og  den  gang 
lige  styg  og  lige  trang? 
Det  er  bygevejr.  Der  står 
ind  en  råsejlsjagt  for  børen. 
Sør,  indunder  hamrens  skygge, 
øjner  jeg  en  bod,  en  brygge, 
og  der  bag  en  rødmalt  gård!  — 
Det  er  enkens  gård  på  øren! 
Enkens  gård.  Min  barndoms  hjem. 
Minders  minder  myldrer  frem. 
Der,  imellem  strandens  stene, 
blev  min  barnesjæl  alene.  — 

Over  mig  er  klemslens  vægt, 
tyngslen  af  at  stå  i  slægt 
med  en  ånd,  som  altid  peged 
jordvendt,  udenfor  mit  eget. 
Alt,  hvad  stort  jeg  vilde  før, 
vimrer  nu  som  bag  et  slør. 
Modet,  magten  har  mig  sveget, 


—  25  -— 

hug  og  sjæl  blir  slåp  og  sprød ; 
her,  ved  nærmelsen  af  hjemmet, 
ser  jeg  på  mig  selv  som  fremmed,  — - 
vågner  bunden,  klippet,  tæmmet, 

Samson  lig  i  skogens  Skød.    (ser  atter  ned  I  dybet.) 

Hvad  er  der  for  færd  og  virke? 
Ud  fra  hver  en  plads  og  grænd 
stævner  kvinder,  børn  og  mænd. 
Snart  i  urd  og  snart  i  brækker 
taber  sig  de  lange  rækker, 
dukker  atter  op  igen  — 
fremme  ved  den  gamle  kirke,  (rejser  sig.) 

O,  jeg  kan  jer  ud  og  ind, 
slappe  sjæle,  sløve  sind! 
Hele  eders  Fadervor 
har  ej  såpas  viljevinge, 
ikke  såpas  angstens  drøn, 
at  deraf  til  himmels  når,  — 
klangfuldt,  som  en  røst  skal  klinge,  — 
andet  end  den  fjerde  bøn! 
Den  er  landets  løsen  jo, 
den  er  folkets  feltråb  blevet. 
Ud  af  sammenhængen  revet, 
ind  i  alle  hjerter  skrevet, 
ligger  den  som  storm-fordrevet 
vrag  af  eders  hele  tro!  — 
Væk  fra  dette  klumre  slug! 
Der  er  grubeluft  herinde;  — 
her  kan  ingen  fanes  dug 
flagre  frit  for  friske  vinde! 

(vil  gå;  en  sten  kastes  ovenfra  og  ruller  nedigennem  lien  tæt  ved  ham.) 

BRAND  (råber  op).  Hej  der!  Hvem  kaster  sten? 

{Gerd,  en  femtenårs  pige,  løber  oppe  på  bergkammen  med  stene  i  forklædet.) 

GERD.  Han  skreg' 

Jeg  traf !   (kaster  igen.) 

BRAND.  Hør,  barn;  stans  denne  leg! 
GERD.  Der  sidder  han  foruden  mén 

og  vipper  på  en  Vindfældt  gren!   (kaster  igen  og  skrlger.) 

Der  kommer  han  så  vild  som  før! 
Hjælp!  Hu!  Han  hugger  mig  med  klør! 

BRAND.  I  Herrens  navn  — I 

GERD.  Hys!   Hvem  er  du? 

Stå  stilt,  stå  stilt;  han  flyver  nu. 

BRAND.  Hvem  flyver? 

GERD.  Så  du  ikke  høken? 

BRAND.  Her?  Nej. 

GERD.  Den  store  stygge  fugl 

med  kammen  fladt  på  panden  strøgen, 
med  rand  om  øjet  rød  og  gul! 

BRAND.  Hvor  går  din  vej? 

GERD.  Til  kirke. 

BRAND.  Så? 

Da  kan  vi  to  jo  følge  slå. 

GERD.  Vi  to?  Nej,  jeg  skal  opad  her. 

BRAND  (peger  nedover).  Meu  der  er  kirken  jo! 

GERD  (ser  hånligt  smilende  på  ham  og  peger  ned).  Den   der? 

BRAND.  Ja  visst;  kom  med. 

GERD.  Nej;  der  er  stygt! 

BRAND.  Stygt?  Hvorfor? 

GERD.  Jo,  for  der  er  småt 

BRAND.  Hvor  har  du  sét  en  større  bygt? 
GERD.  En  større?  Å,  det  véd  jeg  godt. 

Farvel !    (går  opover.) 

BRAND.  Går  der  din  kirkevej? 
Den  bær  jo  til  den  vilde  hej. 

GERD.  Følg  med  mig,  du,  så  skal  du  se 
en  kirke  bygt  af  is  og  sne! 

BRAND.  Af  is  og  sne!  Nu  går  det  op! 
Derinde  mellem  tind  og  top, 
jeg  komme  kan  fra  gut  ihug, 
der  findes  skal  et  dalstrøgs  slug; 
Iskirken  tror  jeg  det  blev  kaldt; 
om  den  blev  mange  slags  fortalt; 
et   frosset  tjern  er  gulv  og  toft, 
på  skavlen  ligger  sneen  kram 
og  spænder  vidt  sig,  som  et  loft, 
udover  søndre  væggens  kam. 

GERD.  Ja,  det  ser  ud  som  is  og  fjeld, 
men  e  r  nu  kirke  lige  vel. 

BRAND.  Gå  aldrig  did;  et  vindstøds  kast 
har  tidt  nok  voldt  at  bræen  brast; 
et  skrig,  et  rifleskud  er  nok  — 

GERD  (uden  at  høre  på  ham).  Kom  med  Og  se  en  rensdyrflok, 
som  skreden  slog,  så  op  den  kom 
ivår  først  med  den  store  flom. 

BRAND.  Gå  aldrig  did;  der  er  ej  trygt! 

GERD  (peger  ned).  Gå  aldrig  did;  for  der  er  stygt! 

BRAND.  Guds  fred  med  dig. 

GERD.  Kom  heller  med! 

Deroppe  messer  fos  og  skred; 
Der  præker  vind  på  jøklens  vold, 
så  du  blir  både  hed  og  kold. 
Og  høken  slipper  aldrig  ind; 
han  slår  sig  ned  på  Svartetind,  — 
der  sidder  han,  det  styggetøj, 
som  hane  på  min  kirkefløj. 

BRAND.  Vild  er  din  vej  og  vild  din  sjæl,  — 
en  langelek  med  sprukken  fjæl. 
Af  slet  blir  slet  kun,  slet  og  ret,  — 
men  ondt  til  godt  kan  vendes  let. 

GERD.  Der  kommer  han  med  vingesus! 
Nu  får  jeg  se  at  nå  i  hus! 
Farvel;  i  kirken  er  jeg  tryg,  — 
hu,  hvor  han  kommer  arg  og  styg!  (skriger.) 
Kom  ikke  nær!  Jeg  kaster  sten! 
Slår  du  med  klo,  slår  jeg  med  gren !  (flygter  opover  neidet.) 

BRAND  (efter  et  ophoid).  Sc,  det  var  og  en  kirkegæst. 
I  dal,  —  på  hej,  hvem  gør  det  bedst? 
Hvem  vimrer  værst  og  vildest  frem, 
hvem  famler  længst  fra  fred  og  hjem,  — 
det  letsind  som,  med  krans  af  løv, 
lar  legen  gå  langs  brattest  slug,  — 
det  sl  aps  ind,  som  går  vejen  sløv, 
fordi  det  så  er  skik  og  brug,  — 
det  vildsind,  som  har  slig  en  flugt, 
at  fast  hvad  ondt  det  ser,  blir  smukt?  — 
Til  kamp  på  tvers,  til  kamp  på  langs 
mod  denne  trippelallians! 
Jeg  ser  mit  kald;  det  glitrer  frem, 

som  sol  igennem  glug  på  klem! 

Jeg  véd  mit  hverv;  de  trolde  tre 

i  faldet  bøder  verdens  ve ;  — 

får  slægten  dem  først  lagt  i  grav, 

da  viftes  verdenspesten  af! 

Op;  rust  dig,  sjæl!  Dit  sværd  fra  lænd! 

Til  kamp  for  himlens  odelsmænd!  (han  stiger  ned  i  bygden.) 


ANDEN  AKT. 


(Nede  ved  fjorden  med  bratte  bergvægge  omkring.  Den  gamle  forfaldne  kirke  ligger  på  en  Uden 
bakke  i  nærheden.  Et  uvejr  trækker  op.) 

(Almuen,  mænd,  kvinder  og  børn,  er  samlet  i  klynger  dels  på  stranden  dels  i  bakkerne.  Fogden 

sidder  i  midten  på  en  sten;  en  skriverkarl  hjælper  ham;  der  deles  korn  og  levnetsmidler  ud. 

Ejnar  og  Agnes   står  omringet  af  en    flok   længere   borte.    Nogle  både  ligger  i  fjæren.  Brand 

kommer  frem  på  kirkebakken  uden  at  mærkes  af  mængden.) 

EN  MÅ  ND  (bryder  sig  gennem   trængselen). 

Af  vejen ! 

EN  KVIN  DE.  Jeg  kom  først! 

MAN  DEN  (skubber  hende  tilside).         Gå  Væk! 
(trænger  sig  frem  til  fogden.) 

Se  her;  fyld  gabet  i  min  sæk! 

FOGDEN.  Giv  tid. 

MAN  DEN.  Ugørligt;  —  jeg  må  hjem; 
der  sidder  sultne  fire  —  fem ! 

FOGDEN  (spasende).  Du  véd  ej  tallet  på  en  prik? 

MANDEN.  Én  drog  med  døden,  da  jeg  gik. 

FOGDEN.    Bi  lidt.    Du  står  på  listen  vel?   (blader  l  sine  papirer.) 
Nej  ;  jo,  du  står.    Det  var  dit  held.    (tll  skriverkarlen.) 

Giv  numjner  ni  og  tyve  sit.  — 
Nå,  nå,  I  godtfolk,  vent  dog  lidt! 
Nils  Snemyr? 

EN  MAN D.  Ja! 

FOGDEN.  Idag  du  får 

tre  kvart  kun  mod  hvad  du  fik  sidst. 
I  er  jo  færre  nu. 

MANDEN.        i  SL  visst,  — 
hun  Ragnhild  døde  ret  igår. 

FOGDEN  (noterer).  Én  mindre.   Spart  er  altid  spart. 

(til  manden,  som  fjerner  sig.) 

Men  far  nu  ikke  hen  i  fart 
og  gift  dig  anden  gang! 

SKRIVERKARLEN  (fniser).  Hi,  hi! 

FOGDEN  (hvast).  Hvad  ler  De  af? 

SKRIVERKARLEN.  Jeg  lo  fordi 

herr  fogden  er  så  morsom. 

FOGDEN.  Til 

Det  stævne  her  er  ingen  spas; 
men  bedste  råd  mod  grad  er  fjas. 

EJNAR  (træder  ud   af  flokken   med  Agnes,. 

Nu  har  jeg  tømt  den  sidste  lomme, 
og  pung  og  tegnebog  er  tomme;  — 
ombord  jeg  kommer  som  en  fant, 
og  sætter    ur  og  stok  i  pant. 

FOGDEN.  Ja,  I  to  kom  i  rette  stund. 
Hvad  jeg  har  samlet,  er  kun  lidt; 
det  slår  ej  til,  som  hver  kan  vide, 
når  fattig  hånd  og  halvmæt  mund 
skal  skifte  deles  del  af  sit 

med  dem,  som  intet  har  at  bide.  (får  øje  på  Brand  og  peger  op.> 
En  til!  Velkommen!  Har  De  hørt 
om  hungersnøden,  flommen,  tørken, 
så  løs  for  pungen,  er  den  snørt. 
Vi  tar  imod  af  alle  slags. 
Vort  forråd  er  på  bunden  straks;  — 
fem  fiske  små  i  armods  ørken 
gør  intet  måltid  nutildags. 

BRAND.  Ti  tusend,  i  en  afguds  navn 
delt  ud,  blev  ingen  sjæl  til  gavn. 

FOGDEN.  Det  var  ej  ord  jeg  bad  Dem  om. 
Ord  er  kun  sten,  er  maven  tom. 

EJNAR.  Det  er  umuligt,  at  du  véd 
hvor  hårdt  og  længe  folket  led! 
Brand,  her  er  uår,  sult  og  sot. 
Her  ligger  lig  — 

BRAND.  Jeg  ser  det  godt. 

På  hvert  et  øjes  blygrå  ring 
det  kendes  hvem  som  holder  ting. 

FOGDEN,  Og  endda  står  De  hård  som  flint! 

BRAND  (træder  ned  iblandt  mængden  og  siger  med  eftertryk): 

Hvis  livet  her  gik  slapt  og  lindt, 
gik  trægt  sin  gang  med  hverdagsnød, 
da  ynked  jeg  jert  skrig  om  brød. 
Må  du  på  fire  krybe  hjem, 
da  kommer  dyret  i  dig  frem. 
Går  dag  for  dag  i  lummer  ro, 
i  skridtgang  som  et  ligfærdstog, 
da  ligger  det  så  nær  at  tro 
sig  strøgen  ud  af  Herrens  bog. 
Men  eder  var  han  mere  god; 
han  dryssed  rædsel  i  jert  blod; 
med  dødsnøds  svøber  han  jer  slog; 
hvad  dyrt  han  gav,  han  atter  tog  — 

FLERE  RØSTER  (afbryder  ham  truende). 

Han  sparker  os  i  al  vor  nød! 

FOGDEN.  Han  skælder  os,  som  gav  jer  brød! 

BRAND  (ryster  på  hovedet).  O,  kunde  alt  mit  hjerteblod 
jer  læske  som  en  helsens  flod, 
det  skulde  vælde  frem  i  flom 
til  årens  seng  var  tør  og  tom. 
Men  her  at  hjælpe  var  en  synd! 
Se,  Gud  vil  løfte  jer  af  dynd;  — 
et  livsfolk,  —  om  end  spredt  og  svagt,  — 
af  trængslen  suger  marg  og  magt; 
det  sløve  syn  får  falkeflugt, 
og  skuer  vidt  og  skuer  smukt, 
den  veke  vilje  sky  der  ryg 
og  ser  bag  striden  sejren  tryg; 
men  avler  nød  ej  adelsfærd, 
er  flokken  ej  sin  frelse  værd! 

EN  KVINDE.  Der  slår  et  uvejr  over  fjord, 
som  om  det  vaktes  ved  hans  ord! 

EN  ANDEN.  Han  egger  Gud!   Min  spådom  mærk! 
BRAND.  Jer  Gud  gør  intet  underværk! 
KVI  ND  ERNE.  Se  vejret!  Se! 
RØSTER  BLANDT  MÆNGDEN.  Af  bygden  driv 
den  hårde  sjæl  med  sten  og  kniv! 

(Almuen  stimler  truende  sammen  om  Brand.    Fogden  træder  imellem.  — 
En  kvinde,  forvildet  og  forreven,  kommer  ilsomt  ned  over  bakkerne.J 

KVIN  DEN  (skriger  frem  mod  flokken). 

Hvor  får  jeg  hjælp  i  Jesu  navn? 

FOGDEN.  Hvad  trænges?  Nævn  hvad  nød,  hvad  savn 

KVIN  DEN.  Ej  nød,  ej  savn  det  gælder  nu! 
Det  gælder  verdens  værste  gru! 

FOGDEN.  Hvad  er  det?  Tal! 

KVIN  DEN.  Jeg  har  ej  røst! 

Hvor  findes  presten?  —  Hjælp  og  trøst! 

FOGDEN.  Her  er  ej  prest  — 

KVIN  DEN.  Fortabt,  fortabt! 

Hård  var  du,  Gud,  at  jeg  blev  skabt! 

BRAND  (nærmer  sig).  Kantiænde  dog  her  findes  én. 

KVINDEN  (griber  ham  om  armen). 

Så  lad  ham  komme,  vær  ej  sen ! 

BRAND.  Nævn  mig  din  nød,  så  kommer  han. 

KVINDEN.  Tversover  fjorden  — 

BRAND.  Nu? 

KVINDEN.  Min  mand  — 

tre  sultne  små,  og  huset  tømt, 

sig  nej,  sig  nej,  —  han  er  ej  dømt! 

BRAND.  Tal  først. 

KVINDEN.  Min  barm  var  tørket  ud; 
os  hjalp  ej  mennesker,  ej  Gud; 
den  yngste  tungt  med  døden  drog; 
det  skar  hans  sjæl;  han  barnet  slog  — ! 

BRAND.  Han  slog—! 

A  LM  U  EN  (i  rædsei).  Sit  barn! 

KVINDEN.  I  samme  stund 

han  så  sin  gernings  afgrundsbund! 
Hans  anger  flommed  som  en  elv; 
han  lagde  voldshånd  på  sig  selv.  — 
Kom,  berg  hans  sjæl  trods  vejr  og  sjø!  ' 

Han  kan  ej  leve,  tør  ej  dø; 
med  liget  ligger  han  i  favn 
og  skriger  på  den  ondes  navn! 

BRAND(st.i\e>.  Ja,  her  er  nød. 

EJNAR  (bieg).  Er  muligt  sligt  I 

FOGDEN.  Han  hører  ej  til  mit  distrikt. 

BRAND  (kort,  til  aimuen).  GøF  loss  en  båd  og  sæt  mig  over! 

EN  MAND.  I  sligt  et  vejr?  Det  ingen  vover  1 

FOGDEN.  Rundt  fjorden  går  en  sti  — 

KVINDEN.  Nej,  nej,  — 

nu  findes  ingen  farbar  vej; 
jeg  for  den,  men  et  elvebrudd 
skar  lige  bag  mig  kloppen  ud! 

BRAND.  Gør  baden  loss. 
EN  MAND.  Umuligt  nu; 

det  bryder  over  grund  og  flu! 

EN  ANDEN.  Se  der!  Et  kast  fra  højden  strøg, 
så  hele  fjorden  står  i  røg! 

EN  TREDJE.  Er  vejret  sligt,  med  slag  og  skrald 
så  lyser  provsten  messefald! 

BRAND.  En  syndersjæl,  sin  domsstund  nær, 

ej  venter  efter  vind  og  vejr!  (går  ned  i  en  båd  og  løser  sejlet.) 

I  vover  baden? 

EJEREN.        Ja;  men  bliv! 

BRAND.  Godt;  kom  nu  den,  som  vover  liv! 

EN  MAND.  Jeg  går  ej  med. 

EN  ANDEN.  Og  ikke  jeg! 

FLERE.  Det  var  den  lige  dødsens  vej ! 

BRAND.  Jer  Gud  hjalp  ingen  over  fjord 
men  husk,  at  min  er  med  ombord! 

KVINDEN  (vrider  hænderne) :  Han  ufrelst  dør. 

BRAND  (råber  fra  baden):  Én  mand  er  nok 

til  hjælp  med  øsekar  og  fok! 
Kom,  en  af  jer,  som  nylig  gav! 
Giv,  mænd,  giv  indtil  død  og  grav! 

FLERE  (viger  tiibage).  Kræv  aldrig  sligt! 

EN  ENKELT  (truende^.  Af  baden  ud ! 

Det  er  for  stærkt  at  friste  Gud! 

FLERE  RØSTER.  Se,  vejret  vokser! 

ANDRE.  Linen  brast! 

BRAND  (hugger  sig  fast  med  bådshagen  og  råber  til  den  fremmede  kvinde) 

Godt;  kom  da  du;  men  kom  i  hast! 

KVINDEN  (viger  tiibagt).  Jeg!  Her,  hvor  ingen  — \ 
BRAND.  Lad  dem  stå! 

fenrik  Ib?eø;   famlede  vaerker.    II.  3 

KVIN  DEN.  Jeg  kan  ej! 

BRAND.  Kan  ej! 

KVINDEN.  Husk  de  små  — ! 

BRAND  iler).  Dynd  er  den  grund,  I  bygger  på! 

AGNES  (vender  sig  med  blussende  kinder  raskt  om  til  Ejnar,    lægger  hånden 
på  hans  arm  og  siger):  Har  alt  du  hørt? 

EJNAR.  Ja;  han  er  stærk! 

AGNES.  Gud  signe  dig!  Du  véd  dit  værk!  (råber  tii  Brand-.) 
Se,  —  her  er  én,  som  vel  er  værd 
at  følge  med  på  frelsens  færd! 

BRAND.  Så  kom! 

EJNAR  (bieg).  Jeg! 

AGNES.  Gå!  Jeg  har  dig  skænkt! 

Højt  ser  mit  syn,  som  før  var  sænkt! 

EJNAR.  Før  dig  jeg  traf,  jeg  skulde  skænkt 
mig  selv,  og  villig  med  ham  styrt  — 

AGNES  (bævende).  Men  nu  — ! 

EJNAR.  Mit  liv  er  ungt  og  dyrt;  — 

jeg  kan  det  ej! 

AGNES  (viger  tiibage).  Hvad  har  du  sagt! 

EJNAR.  Jeg  tør  det  ej! 

AGNES  (skriger  ud).  Nu  ble  V  der  lagt, 

med  stormslag  og  med  strømnings  fos, 
et  verdenshav  imellem  os!  (tji  Brand-.) 
Jeg  går  i  baden! 

BRAND.  Godt;  så  kom! 

KVINDERNE    (forfærdede,  idet  hun  springer  ombord).    Hjælp,  JeSUS! 
EJNAR  (griber  fortvilet  efter  hende).  AgUes! 

HELE  MÆNGDEN  Ukr  t\\).  Stans!  Vend  om! 

BRAND.  Hvor  ligger  huset? 

KVINDEN  (peger  ud).  Ende  der,  — 

på  næSSet  bag  det  svarte  Skær!  (baden  steder  fra  land.) 

EJNAR  (skriger  efter  dem).  Husk  dine  syskeud ;  husk  din  mor! 
Frels  livet! 

AGNES.  Her  er  tre  ombord! 

(Baden  sejlcr.  Aimuen  stimler  sammen  på  højderne  og  ser  efter  den  i  stærk  spænding.) 

EN  MAND.  Han  klarer  odden! 
EN  ANDEN.  Nej! 

FØRSTE.  Jo,  se,  — 

han  har  den  agter  alt  i  læ! 

ANDEN.  En  kastevind!   Den  har  dem  fat! 

FOGDEN,  Se,  se,  —  den  stryger  med  hans  hat! 

EN  KVINDE.  Så  svart,  som  korpens  vinge,  slår 
ivejret  vildt  hans  våde  hår! 

FØRSTE  MAND.  Alt  står  i  kog  og  røg. 
EJNAR.  Hvad  var 

det  skrig,  som  gennem  stormen  skar? 

EN  KVINDE.  Det  kom  fra  fjeldet. 

EN  ANDEN  (peger  op).  Der  står  Gerd 

og  ler  og  hujer  ad  hans  færd ! 

FØRSTE  KVINDE.  Hun  blæser  i  et  bukkehorn 

og  kaster  sten  som  koglekorn ! 

ANDEN  KVINDE.  Nu  slang  hun  hornet  som  en  vånd 
og  tuder  i  den  hule  hånd! 

EN  MAND.  Ja,  tud  og  skrig,  du  stygge  trold,  — 
den  karl  har  både  vagt  og  skjold! 

EN  ANDEN.  I  værre  vejr,  med  ham  tilrors, 
står  trygt  jeg  næste  gang  tilfjords. 

FØRSTE  MAND  (tii  Ejnar).  Hvad  var  han? 

EJNAR.  Prest. 

ANDEN  MAND.  Ja,  hvad  han  var, 

det  kendtes  vel,  han  var  en  karl! 
I  ham  var  mod  og  magt  og  trods. 

FØRSTE  MAND.  Det  var  en  rigtig  prest  for  os! 

MANGE  RØSTER.  Ja,  det  var  rigtig  prest  for  os! 

(de  spreder  sig  ud  over  bakkerne.) 
FOGDEN  (samler  sine  papirer  og  bøger). 

Det  formløst  er  i  alle  fald 
at  træde  op  i  fremmed  kald, 
og  gribe  ind  og  vove  liv 
foruden  tvingende  motiv.  — 
Jeg  gør  bestandig  og  min  pligt,  — 
men  altid  indom  mit  distrikt,  (gar). 


(Udenfor  hytten  på  næsset.  Det  er  langt  på  dagen.   Fjorden  ligger  blank  og  stille.) 
{Agnes  sidder  nede  ved   stranden.    Lidt  efter  kommer  Brand  ud  af  døren.) 

BRAND.  Det  var  døden.  Af  den  tvætted 
alle  rædslers  stænk  og  skræk; 

nu  med  stille  store  træk 

ligger  han  så  lys  og  leitet. 

Kan  et  svigtende  bedrag 

gøre  nat  til  slig  en  dag? 

Af  sin  vilde  helvedbrøde 

så  han  ydre  skorpen  kun, 

det,  som  nævnes  kan  med  mund,  — 

det,  som  gribes  kan  med  hænder,  — 

som  hans  navn  med  brandflek  skænder, 

volden  mod  den  lille  døde. 

Men  de  to,  som  sad  forskræmt, 

stirrende  med  store  øjne, 

stilt,  som  fugle  sammenfløjne, 

op  i  skorstenskrogen  klemt,  — 

de,  som  bare  så  og  så,  — 

skønte  ikke  selv  hvorpå,  — 

de,  hvis  sjæle  fik  en  plet 

ætset  ind,  som  ej  de  skrubber 

af  i  tidens  slid  og  tvæt, 

selv  som  bøjde  sølvhårsgubber,  — 

de,  hvis  livsens-elv  skal  rinde 

ud  fra  dette  stygge  minde,  — 

de,  som  nu  skal  gro  i  lys 

af  hans  nattegernings  gys,  — 

de,  som  aldrig  ud  kan  brænde 

denne  tankes  ådselbål,  — 

dem  han  mægted  ej  at  kende 

som  de  to,  der  har  ihænde 

just  det  store  eftermål.  — 

Og  fra  dem  går  kanske  ud 

led  på  led  til  synd  og  brudd. 

Hvorfor?  Hule  afgrundssvar,  — 

de  var  sønner  af  sin  far! 

Hvad  skal  stryges  ud  i  stilhed? 

Hvad  skal  jævnes  ud  med  mildhed? 

Når  begynder  ansvarsvægten 

af  ens  arvelod  fra  slægten? 

Hvilken  tingdag,  hvilken  dommer, 

når  det  store  forhør  kommer! 

Hvem  skal  prøve,  hvem  skal  vidne, 

hvor  enhver  er  delinkvent; 

hvem  tør  lægge  frem  sit  skidne 

transporterte  dokument? 
Tåges  da  for  godt  det  svar: 
Gælden  skriver  sig  fra  far?  — 
Svimmeldybe  nattegåde, 
ingen  mægter  dig  at  råde. 
Men  på  afgrundsbredden  danser 
sværmen  uden  sind  og  sanser;  — 
sjæle  skulde  skrige,  bæve,  — 
men  ej  én  blandt  tusend  øjner, 
hvilket  skyldberg  der  sig  højner 
fra  det  lille  ord:  at  leve. 

(Nogle  mænd  af  almuen  kommer  frem  bag  huset  og  nærmer  sig  Brand.) 

EN  MÅND.  Vi  skal  nok  mødes  anden  gang. 

BRAND.  Han  har  til  eders  hjælp  ej  trang. 

MAN  DEN.  Selv  er  han  løst  og  hjulpen;  men 
i  stuen  sidder  tre  igen. 

BRAND.  Og  så? 

MANDEN.  Af  smulerne,  vi  fik, 

vi  førte  med  en  liden  slik  — 

BRAND.  Hvis  alt  du  gav  foruden  livet, 
da  vid,  at  du  har  intet  givet. 

MANDEN.  Hvis  han,  som  her  nu  ligger  død, 
idag  var  stedt  i  livsensnød 
og  skreg  om  hjælp  fra  badens  hvælv, 
jeg  skulde  vovet  livet  selv. 

BRAND.  Men  sjælens  nød  har  ingen  vægt? 

MANDEN.  Husk  på,  vi  er  en  slæbets  slægt. 

BRAND.  Så  vend  jert  hele  fulde  syn 
fra  lyset  over  åsens  bryn ; 
skei  ej,  som  nu,  med  venstre  øjet 
til  himmels,  og  det  højre  vendt 
mod  muldet,  hvor,  med  ryggen  bøjet, 
I  har  jer  selv  for  aget  spændt. 

MANDEN.  Jeg  havde  tænkt,  du  heller  gav 
det  råd  at  ryste  aget  af. 

BRAND.  Ja,  om  I  kan. 

MANDEN.  Du  ejer  magt. 

BRAND.  Gørjeg? 

MANDEN.  Alt  mangen  har  os  sagt 

og  vist,  hvor  vejen  var,  før  nu;  — 
de  pegte,  men  du  gik  den,  du. 

BRAND.  Du  mener  ~? 

MAN  DEN.  Ikke  tusend  ord 

sig  prenter,  som  én  gernings  spor. 
Vi  søger  dig  i  bygdens  navn;  — 
vi  ser,  en  mand  er  just  vort  savn. 

BRAND  (urolig).  Hvad  vil  I  mig? 

MANDEN.  Bliv  du  vor  prest. 

BRAND.  Jeg?  Her! 

MANDEN.  Du  har  vel  hørt  og  læst, 

vor  menighed  er  presteløs? 

BRAND.  Ja  nu  jeg  mindes  — 

MANDEN.  Før  i  tiden 

var  bygden  stor,  nu  er  den  liden. 
Da  uår  kom,  da  kornet  frøs, 
da  sot  faldt  over  folk  og  fæ, 
da  armod  slog  hver  mand  i  knæ, 
da  nøden  sang  hver  sjæl  i  døs, 
da  her  blev  dyrt  på  sul  og  sæd,  — 
da  blev  her  prestedyrtid  med. 

BRAND.  Kræv  hvad  du  vil,  men  aldrig  sligt! 
På  mig  er  lagt  en  større  pligt. 
Jeg  trænger  livets  stærke  røre, 
jeg  trænger  verdens  åbne  øre. 
Hvad  skal  jeg  her?  Hvor  fjeldet  stænger, 
har  mandemælet  ingen  magt. 

MANDEN.  Hvor  fjeldet  svarer,  lyder  længer 
det  ord,  som  fuldt  og  stærkt  blir  sagt. 

BRAND.  Hvem  lukker  sig  i  gruben  inde, 
når  vangen  vinker  fri  og  flak? 
Hvem  pløjer  ødemarken  brak, 
når  der  er  odlet  land  at  finde? 
Hvem  vil  af  kerner  høste  frugt, 
når  ungtrær  står  i  modningsaldren? 
Hvem  sløver  sig  i  døgnværkskvaldren, 
når  han  har  syners  lys  og  flugt? 

MANDEN  (ryster  på  hovedet).  Din  dåd  forstod  jeg,  —  ej  dit  ord. 

BRAND.  Spørg  ikke  mer!  Ombord,  ombord!  (\ii  gå.) 

MANDEN  (træder  ivejen  for  ham).  Det  kald,  som  ej  du  slippe  vil, 
det  værk,  som  nu  du  stunder  til,  — - 
det  er  dig  altså  dyrt? 

BRAND.  Mit  liv 

i  et  og  alt  det  er! 

MAN  DEN.    Så  bliv!    (med  eftertryk.) 

Hvis  alt  du  gav  foruden  livet, 
så  husk,  at  du  har  intet  givet. 

BRAND.  Ét  ejes,  som  du  ej  kan  skænke; 
det  er  dit  eget  indre  selv. 
Du  tør  ej  binde,  tør  ej  lænke, 
du  tør  ej  stemme  kaldets  elv ;  — 
den  vil  sin  vej  til  havets  hvælv. 

M ANDEN.  Blev  den  i  myr  og  tjern  begravet,  — 
den  når  som  dugg  til  slut  dog  havet. 

BRAND  (ser  visst  på  ham).  Hvo  gav  dig  slige  ord  i  munden? 

MANDEN.  Du  gav  mig  dem  i  storværkstunden. 
Da  stormen  skreg,  da  sjøen  slog, 
da  frem  trods  storm  og  sjø  du  drog, 
da  for  en  rådløs  syndersjæl 
du  satte  livet  på  en  fjæl,  — 
da  strøg  det  gennem  mangt  et  sind 
snart  koldt,  snart  varmt,  som  sol  og  vind, 

da  ringed  det  som  klokkeklemt (sænker  stemmen.) 

Imorgen,  kanske,  er  det  glemt; 
da  firer  vi  det  løftningsflag, 
du  hejste  over  os  idag. 

BRAND.  Hvor  kraft  ej  er,  der  er  ej  kald.  (hårdt.) 
Kan  ej  du  være,  hvad  du  skal,  — 
så  vær  alvorligt,  hvad  du  kan; 
vær  helt  og  holdent  muldets  mand. 

MANDEN  (ser  en  stund  på  ham  og  siger): 

Ve  dig,  som  slukte,  da  du  gik; 

ve  os,  som  så  et  øjeblik!  (han  gar;  de  øvrige  følger  stilte  efter.) 

BRAND  (ser  længe  efter  dem).  Én  for  én  med  bøjde  nakker 
går  den  stille  klynge  hjem. 
Sindet  sturer,  foden  sakker, 
staver  tungt  og  træt  sig  frem ; 
hver  af  dem  med  tungsinds  lader 
går  som  truet  af  et  ris, 
går,  som  menneskenes  fader 
dreven  ud  af  Paradis,  — 
går,  som  han,  med  skyldslørt  tinding,  — 

ser,  som  han,  i  mørkets  gab,  — 

bær,  som  han,  sin  kundskabs  vinding,  — 

bær,  som  han,  sin  blindheds  tab. 

Mennesket  jeg  kækt  har  villet 

skabe  nyt  og  helt  og  rent;  — 

der  er  værket,  —  brødens  billed, 

ikke  Guds,  som  det  var  ment.  — 

Ud  herfra  til  større  vidder; 

her  er  rum  ej  for  en  ridder! 

(vil  gå,  men  stanser,  idet  han  ser  Agnes  ved  stranden.) 

Se,  hvor  lyttende  hun  sidder, 
som  om  her  var  sang  i  luften. 
Lyttende  hun  sad  i  baden, 
da  den  skar  de  rørte  vande,  — 
lyttende  hun  holdt  i  tuften,  — 
lyttende  hun  havråksfråden 
rysted  af  sin  klare  pande. 
Det  ser  ud  som  hørslen  bytted 
plads  og  hun  med  øjet  lytted.  (nærmer  sig.) 
Unge  pige,  er  det  fjordens 
krumme  vej,  som  synet  følger  — ? 

AGNES  (uden  at  vende  sig).  Hverken  fjordens  eller  jordens; 
begge  sig  for  synet  dølger. 
Men  en  større  jord  jeg  skimter; 
skarpt  mod  luften  står  dens  runding; 
have  ser  jeg,  floders  munding; 
solblink  gennem  tågen  glimter. 
Jeg  ser  slaglys,  luerøde, 
legende  om  skyslørt  tinde, 
ser  en  umålt  ørkens  øde. 
Store  palmer  står  derborte, 
svajer  i  de  hvasse  vinde, 
kaster  bag  sig  skygger  sorte. 
Intet  livstegn  er  at  finde; 
det  er  ligt  en  jord,  som  skabes; 
og  jeg  hører  røster  runge, 
og  jeg  hører  stemmer  tolke: 
nu  du  frelses  eller  tabes; 
gør  dit  værk,  det  ansvarstunge;  — 
denne  jord  skal  du  befolke! 

BRAND  (reven  med).  Sig,  hvad  mer  du  ser! 

AGNES  (læsger  hånden  på  brystet).  HcrindC 

kan  jeg  kende  kræfter  ulme, 
kan  jeg  føle  floder  svulme, 
kan  jeg  se  en  dagning  rinde. 
Hjertet,  lig  en  verden,  vider 
stort  sig  ud  til  alle  sider, 
og  jeg  hører  stemmer  tolke: 
denne  jord  skal  du  befolke! 
Alle  tanker,  som  skal  komme, 
hver  en  gerning,  som  skal  gøres, 
vågner,  hvisker,  ånder,  røres, 
som  om  fødslens  stund  var  omme; 
og  jeg  aner  mer  end  øjner 
ham,  som  ovenom  sig  højner, 
føler  at  han  skuer  ned 
fuld  af  sorg  og  kærlighed, 
lys  og  mild  som  morgenrøden, 
og  bedrøvet  dog  til  døden; 
og  jeg  hører  røster  runge: 
nu  du  skabe  skal  og  skabes; 
nu  du  frelses  eller  tabes;  — 
gør  dit  værk,  det  ansvarstunge! 

BRAND.  Indad;  indad!  Det  er  ordet! 
Did  går  vejen.  Der  er  sporet. 
Eget  hjerte,  —  det  er  kloden, 
nyskabt  og  for  Gudsliv  moden; 
der  skal  viljegribben  dødes, 
der  den  nye  Adam  fødes. 
Lad  så  verden  gå  sin  gang 
under  trældom  eller  sang;  — 
men  ifald  vi  fiendtligt  mødes,  — 
hvis  mit  værk  den  knuse  vil,  — 
da,  ved  himlen,  slår  jeg  till 
Plads  på  hele  jordens  hvælv 
til  at  være  helt  sig  selv,  — 
det  er  lovlig  ret  for  manden, 

og  jeg  kræver  ingen  anden!    (tænker  stille  en  stund  og  sigerO 

Være  helt  sig  selv!  Men  vægten 

af  ens  arv  og  gæld  fra  slægten?  (stanser  og  ser  ud.) 

Hvem  er  hun,  som  jordvendt  kommer 

klavrende  opover  bakken, 

kroget,  ludende  med  nakken? 

For  at  pusle  må  hun  stå, 
støtter  sig  for  ej  at  slingre, 
griber  med  de  magre  fingre 
hvast  i  sine  dybe  lommer, 
som  en  skat  hun  slæbte  på. 
Om  den  visne  benrad  slænger 
stakken,  som  en  fjærhams  læg; 
hånden  krummer  sig  som  tænger; 
hun  er  ørnen  lig,  der  hænger 
spigret  på  en  stabbursvæg.  (piudseiig  angst.) 
Hvilket  iskoldt  barneminde, 
hvilket  gufs  fra  hjem  og  fjord 
drysser  rim  om  denne  kvinde,  — 

drysser  værre  rim  herinde ? 

Nådens  Gud!  Det  er  min  mor! 

BRANDS  MODER    (kommer    opover,    stanser    halvvejs    synlig   i    bakken, 
holder  hånden  skyggende  over  øjnene  og  ser  sig  om). 

Her,  har  de  sagt,   han  var.  (kommer  nærmere.) 

Den  onde 
ta  solen,  —  hun  gør  halvt  mig  blind! 
Søn,  er  det  dig? 

BRAND.  Ja. 

MODEREN  (gnider  øjnene).  Hu;  det  skin, 
det  brænder  en  i  synet  ind; 
en  kan  ej  skille  prest  fra  bonde. 

BRAND.  Derhjemme  så  jeg  aldrig  sol 
fra  løvet  faldt  til  gøken  gol. 

MODEREN  (ler  stille). 

Nej,  der  er  godt.  Der  blir  en  frossen, 
som  istap-kallen  over  fossen. 
En  blir  så  stærk,  at  hvadsomhelst 
en  tør,  —  og  tror  sig  endda  frelst. 

BRAND.  Goddag.  Farvel.  Min  tid  er  knap. 

MODEREN,  Ja,  du  har  altid  været  rap. 
Som  gut  du  stunded  bort  herfra  — 

BRAND.  At  bort  jeg  for,  dig  tyktes  bedst. 

MODEREN.  Ja,  det  var  skelligt  nu  som  da; 

det  trængteS  vel    at  du  blev  prest,  (betragter  ham  nærmere.) 

Hm,  han  er  vokset  stærk  og  stor. 
Men  agt  nu  bare  på  mit  ord,  — 
vær  var  om  livet! 

BRAND.  Er  det  alt? 

MODEREN.  Ja,  livet?  Ja,  hvad  er  der  mere? 
BRAND.  Jeg  mener:  rådet,  som  nu  faldt, 
er  det  det  hele? 

MODEREN.       Véd  du  flere, 
så  brug  dem  som  du  vil.  Men  livet, 
berg  det  for  mig;  jeg  har  det  gi  vet.  (vred.) 
Det  spørges  vidt,  hvad  du  har  øvet; 
og  det  har  gjort  mig  ræd  og  skræmt. 
Tilfjords  idag!  Du  kunde  røvet, 
hvad  du  for  min  skyld  skulde  gemt. 
Du  er  den  eneste  i  slægten. 
Du  er  min  søn,  mit  kød  og  blod. 
Du  slutter  af,  som  tagryg-lægten, 
det  hus,  jeg  tømred,  fod  for  fod. 
Hold  fast;  stå  stærk;  bær  lange  tider! 
Vær  var  om  livet!  Aldrig  svigt! 
At  leve  er  en  arvings  pligt,  — 
og  du  blir  min  —  engang  —  omsider  — 

BRAND.  Så?  Derfor  er  det,  at  du  kommer 
og  søger  mig  med  fyldte  lommer? 

MODEREN.  Søn,  er  du  gal!  (viger  tiibage.) 

Kom  ikke  nær! 
Bliv  stående!  Jeg  slår  med  staven!  (roligere.) 
Hvad  mente  du  med  det?  —  Hør  her! 
Jeg  ældes  år  for  år;  det  bær 
sent  eller  tidligt  frem  mod  graven; 
så  får  du  alt,  hvad  jeg  har  ejet; 
det  ligger  tællet,  målt  og  vejet.  — 
Jeg  har  ej  på  mig!  —  Hjemme  ligger 
det  hele.  Det  er  ikke  stort; 
men  den,  som  får  det,  er  ej  tigger.  — 
Stå  der  du  står!  Kom  ej  herbort!  — 
Jeg  lover  dig,  jeg  skal  ej  putte 
i  sprækker  eller  grave  ned 
en  hvid  på  noget  ukendt  sted,  — 
ej  gemme  noget  under  stene, 
i  muren,  under  gulvets  fjæl;  — 
du,  sønnen  min,  får  arven  hel; 
altsammen  går  til  dig  alene. 

BRAND.  På  visse  vilkår? 

MODEREN.  På  det  ene, 

at  ej  du  skal  med  livet  rutte. 
Hold  ætten  oppe,  søn  for  søn ; 
jeg  kræver  ingen  anden  løn. 
Og  sørg  så  for,  at  intet  spildes,  — 
at  intet  deles  eller  skilles;  — 
øg,  eller  ikke,  hvad  du  får; 
Men  gem  det,  gem  det  år  for  år! 

BRAND  (efter  et  kort  ophoid).  En  sag  får  klares  mellem  os. 
Jeg  har  fra  gut  af  vist  dig  trods;  — 
jeg  var  ej  søn,  du  var  ej  mor, 
til  du  blev  grå  og  jeg  blev  stor. 

MODEREN.  Jeg  kræver  ikke  klap  og  smek. 
Vær  som  du  vil;  jeg  er  ej  vek. 
Vær  hård,  vær  strid,  vær  istapkold,  — 
det  kløver  ej  mit  bringeskjold; 
gem  blot  din  arv,  —  om  død  og  gold,  — 
når  kun  den  er  i  slægtens  vold! 

BRAND  (går  et  skridt  nærmere).  Og  hvis  jeg  tvertom  fik  i  sindc 
at  strø  den  ud  for  alle  vinde? 

MODEREN  (tumler  tiibage).  Strø  ud,  hvad  gennem  trældoms-år 
har  krøgt  min  ryg  og  blegt  mit  hår! 

BRAND  (nikker  langsomt).  Strø  ud. 

MODEREN.  Strø  ud!  Hvis  det  du  gør, 

for  vinden  ud  min  sjæl  du  strør! 

BRAND.  Og  hvis  jeg  gør  det  lige  vel? 
Hvis  ved  din  seng  jeg  står  en  kveld, 
når  lys  er  foran  lejet  sat, 
når  du  med  salmebog  i  hænder 
skal  sove  dødens  første  nat,  — 
hvis  da  jeg  gramser,  famler,  kender, 
hvis  frem  jeg  finder  skat  for  skat,  — 
hvis  jeg  tar  lyset,  hvis  jeg  tænder  — ? 

MODEREN  {nærmer  sig  i  spænding).  Hvor  har  du  denne  tanke  tra? 

BRAND.  Hvorfra?  Skal  jeg  fortælle? 

MODEREN.  Ja! 

BRAND.  Ifra  et  barndomseventyr, 
som  aldrig  af  mit  minde  flyr, 
som  skræmmer  sjælen,  lig  et  ar 
ifra  et  helet  hareskar. 

Det  var  en  høstkveld.  Død  var  far, 

og  du  lå  syg.  Jeg  sneg  mig  ind, 

hvor  han  lå  bleg  i  vokslysskin. 

Jeg  stod  og  stirred  fra  en  krog, 

og  så  han  holdt  en  salmebog; 

mig  undred  mest  den  dybe  dvale, 

og  hvi  hans  håndled  var  så  smale* 

jeg  kendte  lugt  af  kuldslåt  lin;  — 

da  hørte  jeg  på  gangen  trin ;  — 

ind  kom  en  kvinde,  så  mig  ej,  — 

hun  gik  til  sengen  rakt  sin  vej. 

Hun  gav  sig  til  at  gramse,  rode; 

først  flytted  hun  den  dødes  hode, 

så  tråk  hun  frem  en  bundt,  så  flere,  — 

hun  tælled,  hvisked:  mere,  mere! 

Så  grov  hun  ud  af  sengens  puder 

en  pakke,  bunden  til  med  knuder; 

hun  rev,  hun  hugg  med  ilske  hænder, 

hun  bed  den  op  med  sine  tænder. 

Hun  grov  påny.  Hun  hitted  flere. 

Hun  tælled,  hvisked:  mere,  mere! 

Hun  græd,  hun  bad,  hun  jamred,  svor; 

hun  vejred  efter  gemslers  spor,  — 

og  fandt  hun,  —  flugs  med  jublens  angst 

hun  skød,  som  falken,  på  sin  fangst. 

Til  slut  var  hver  en  lønkrog  tømt; 

hun  gik  af  stuen  som  en  dømt; 

hun  svøbte  fundet  i  en  pjalt 

og  stønned  stilt:  så  det  var  alt! 

MODEREN.  Mit  krav  var  stort,  mit  fund  var  skralt; 
og  det  var  mer  end  dyrt  betalt. 

BRAND.  Det  blev  dig  dyrere  endda; 
mit  sønnesind  det  stjal  dig  fra. 

MODEREN.  Lad  gå.  Det  er  jo  gammel  brug 
at  købe  gods  for  sind  og  hug. 
Jeg  gav  fra  først  en  større  pris; 
jeg  tror,  jeg  gav  mit  livs  forlis. 
Jeg  noget  gav,  som  nu  er  slukt;  — 
det  står  mig  for  som  lys  og  flugt, 
som  noget  både  dumt  og  smukt;  — 
jeg  gav,  hvad  knapt  jeg  længer  véd;  — 
folk  kaldte  det  for  kærlighed.  — 

Jeg  mindes  godt,  min  strid  var  svar; 
jeg  mindes  godt  det  råd  fra  far: 
glem  husmandsgutten;  tag  den  anden; 
agt  ikke  på  hans  visne  krop; 
det  er  en  karl  med  kløgt  i  panden; 
han  øger  ejet  dobbelt  op!  — 
Jeg  tog  ham,  men  fik  skam  til  tak. 
Til  dobbelt  op  han  aldrig  rak. 
Men  siden  har  jeg  slæbt  og  slidt, 
så  nu  der  fattes  ikkun  lidt. 

BRAND.  Og  mindes  du,  så  nær  din  grav, 
at  sjælen  du  på  købet  gav? 

MODEREN.  At  det  jeg  mindes,  vistes  bedst, 
da  sønnen  min  blev  sat  til  prest. 
Når  timen  kommer,  for  min  tarv 
du  sørge  skal  til  tak  for  arv. 
Jeg  ejer  både  fast  og  løst; 
du  ejer  ord  og  magt  og  trøst. 

BRAND.  Så  klog  du  er,  du  så  dog  fejl, 
da  mig  du  så  i  hjemmets  spejl. 
Der  gives  fler  langs  li  og  led 
med  slig  forældrekærlighed;  — 
I  ser  i  barnet  en  forvalter 
for  husets  efterladte  pjalter; 
af  evigheden  går  et  skær 
forbi  jer  tanke  hist  og  her; 
I  griber  efter  den  og  mener 
I  tingen  er  på  livet  nær, 
når  æt  og  arv  I  sammengrener,  — 
at  døden  I  med  livet  ener, 
at  evighed  som  sum  I  får 
af  sammenlagte  rækker  år. 

MODEREN.  Gransk  ikke,  søn,  din  moders  sind, 
men  tag  din  arv,  når  den  blir  din. 

BRAND.  Og  gælden? 

MODEREN.  Gælden?  Hvilken  gæld? 
Der  er  ej  nogen  gæld. 

BRAND.  Nu  vel; 

men  hvis  der  var,  —  jeg  måtte  svare 
til  hvert  et  skyldbrev,  alting  klare. 

Søns  sag  det  er,  at  alle  krav 
sker  fyldest  på  hans  moders  grav; 
var  huset  tomt,  når  jeg  det  tog,  — 
jeg  arved  dog  din  skyldnerbog. 

MODEREN.  Så  byder  ingen  lov. 

BRAND.  Ej  den, 

som  skreven  er  med  blæk  og  pen; 
men  i  hvert  ærligt  sønnesind 
en  anden  lov  står  ristet  ind,  — 
og  denne  lov  skal  fyldest  ske. 
Forblindede,  lær  dog  at  se! 
Guds  bo  på  jord  har  du  forringet, 
dit  sjælelån  har  du  forødt, 
det  billed,  hvori  du  blev  født, 
har  du  med  dyndets  skimmel  dækt; 
den  ånd,  som  engang  var  bevinget, 
har  du  i  myldret  vingestækt. 
Det  er  din  gæld.  Hvor  vil  du  hen, 
når  Herren  kræver  sit  igen? 

MODEREN  (sky).  Hvor  jeg  vil  hen?  Hvorhen? 

BRAND.  Frygtej; 

din  søn  tar  al  din  gæld  på  sig. 
Gudsbilledet,  som  du  har  plettet 
i  mig  skal  rejses  viljetvættet! 
Gå  du  kun  trøstig  til  de  døde. 
Gældbunden  sover  ej  min  mor;  — 
jeg  klarer  gælden. 

MODEREN.         Gæld  og  brøde? 

BRAND.  Din  gæld.  Kun  den;  mærk  vel  mit  ord. 
Din  sjælegæld  din  søn  skal  klare; 
men  for  din  synd  må  selv  du  svare. 
Den  sum  af  menneske,  som  blev 
forskingret  i  en  jordtræls  stræv, 
kan  indtil  sidste  rest  og  hvid 
betales  ved  en  andens  id; 
men  at  den  ødtes,  det  er  brøden; 
for  den  er  anger  —  eller  døden! 

MODEREN  (urolig).  Det  er  nok  bedst  jeg  kommer  hjem 
i  skyggen  under  bræens  bræm; 
her  skyder  giftig  tankegrøde 

i  dette  klumre  solskins  skær; 
en  blir  af  duften  næsten  svimmel. 

BRAND.  Søg  skyggen  du;  jeg  er  dig  nær. 
Og  drages  du  mod  lys  og  himmel, 
og  stunder  du  imod  et  møde, 
da  skik  mig  bud  og  jeg  skal  komme. 

MODEREN.  Ja,  du  med  dine  strafFedomme! 

BRAND.  Nej,  varm  som  søn  og  mild  som  prest 
jeg  værger  dig  mod  rædslens  blæst; 
med  sang  jeg  ved  dit  lejes  fod 
skal  svale  svien  i  dit  blod! 

MODEREN.  Det  lover  du  med  hånd  og  mund? 

BRAND.  Jeg  kommer  i  din  angers  stund,  (nærmere  ved  hende.) 
Men  vilkår  sætter  jeg,  som  du. 
Alt,  hvad  til  jord  dig  binder  nu, 
skal  du  frivilligt  kaste  af 
og  skride  nøgen  mod  din  grav. 

MODEREN  (slår  viidt  imod  ham).  Byd  ildcn  skilles  fra  sin  hede 
sne  fra  sin  frost,  sjø  fra  sin  væde! 
Slå  af! 

BRAND.  Kast  midtfjords  barn  af  baden, 
og  bed  at  Gud  vil  signe  dåden. 

MODEREN.  Kræv  anden  bod;  kræv  sult  og  tørst,  — 
men  ikke  det,  som  tykkes  størst! 

BRAND.  Går  en    det  største  udenom, 
al  resten  mildner  ej  hans  dom. 

MODEREN.  Jeg  lægger  sølv  i  kirkeblok! 

BRAND.  Alt? 

MODEREN.       Søn,  er  meget  ikke  nok? 

BRAND.  For  dig  er  intet  bodsværk,  før, 
som  Hjob  på  askens  hob,  du  dør. 

MODEREN  (vrider  hændeme^ 

Mit  liv  forspildt,  min  sjæl  forstødt; 

om  stakket  tid  mit  gods  forødt! 

Så  hjem  og  kryste  tæt  i  favn 

alt,  hvad  af  mit  endnu  bær  navn! 

Mit  gods,  mit  smertens  barn,  mit  gods,  — 

for  dig  jeg  rev  mit  bryst  tilblods;  — - 

nu  hjem  og  græde  som  en  mor 

ved  vuggen  for  sit  syge  nor.  — ^ 

Hvi  blev  min  sjæl  da  født  i  kød, 
når  kødets  elsk  er  sjælens  død?  — 
Bliv  nær  mig,  prest!  —  jeg  véd  ej  nu 
hvad  sind  jeg  får  i  timens  gru. 
Må  alting  jeg  i  live  miste,  — 
jeg  vil  dog  vente  til  det  sidste.  (går.) 

BRAND  (ser  efter  hende).  Ja,  din  søn  sKal  nær  sig  holde, 
bie  på  din  bodsstunds  bud, 
varme  op  din  gamle  kolde 

hånd,  så  fort  den  rækkeS  Ud.  (går  nedover  ni  Agnes.) 

Kvelden  blev  ej  morgnen  lig. 
Da  stod  sind  og  hug  til  krig; 
fjernt  jeg  hørte  slagsang  klinge, 
vredens  sværd  jeg  vilde  svinge, 
knuse  løgnen,  dræbe  trolde, 
klemme  verden  mellem  skjolde. 

AGNES  (har  vendt  sig  om  og  ser  lyst  op  til  ham). 

Morgnen  var  mod  kvelden  bleg. 
Da  jeg  vilde  løgn  og  leg, 
vilde  vinde,  vilde  skabe, 
hvad  min  vinding  var  at  tabe. 

BRAND,  Stærke  drømme,  fagre  drømme, 
kom  i  flok  som  vilde  svaner, 
løfted  mig  på  brede  vinger. 
Udåd  så  jeg  mine  baner;  — 
slægtens,  tidens  skyldbetvinger 
stævned  stor  på  støjens  strømme. 
Kirkeprocessioners  pragt, 
hymner,  virak,  silkefaner, 
gyldne  skåler,  sejersange, 
løftnings-jublen  fra  de  mange, 
lyste,  om  mit  livsværk  lagt.  — 
Alt  lå  lokkende  og  ri  gt;  — 
men  det  hele  var  et  digt, 
kun  et  viddens  glimmersyn, 
halvt  i  solblink,  halvt  i  lyn.  — 

Nu  jeg  står,  hvor  gråt  det  kvelder 
længe  førend  dagen  hælder,  — 
står  imellem  urd  og  sund, 
udestængt  fra  verdensvrimlen, 
med  en  strime  kun  af  himlen,  — 
men  jeg  står  på  hjemmets  grund, 

rtenrik  Ibsen:    Samlede  værker.    II.  "^ 

Sunget  er  mit  søndagsdigt; 
a  f  må  vingehesten  sadles; 
men  jeg  ser  et  større  mål. 
end  en  dyst  med  ridderstål,  — 
slidets  dagværk,  yrkets  pligt, 
skal  til  søndagsgerning  adles. 

AGNES.  Og  hin  Gud,  som  skulde  falde? 

BRAND.  Han  skal  falde  lige  fuldt,  ^ 
men  i  løndom,  dulgt  og  skjult, 
ikke  åbenlyst  for  alle. 
Grant  jeg  ser,  at  fejl  jeg  tolked 
frelsens  helsebod  for  folket. 
Ingen  bramfuld  storværkshandling 
løfter  slægten  til  forvandling; 
vækkelsen  af  rige  evner 
bøder  ej  dens  sjælerevner. 
Det  er  viljen,  som  det  gælder! 
Viljen  frigør  eller  fælder, 
viljen,  hel,  i  alt  det  spredte, 
i  det  tunge  som  det  lette.  — : 

(vender  sig  indover  mod  bygden,  hvor  aften  skygger  ne  begynder  at  falde.) 

Kom  da,  mænd,  som  vandrer  sløve 
i  min  hjembygds  lukte  dale;  — - 
sjæl  mod  sjæl  i  tomandstale 
vil  vort  lutringsværk  vi  prøve, 
halvhed  fælde,  løgnen  døve, 
vække  viljens  unge  løve! 
Hånd  om  hakken,  som  om  sværdet, 
enes  kan  med  mandeværdet; 
ét  er  målet,  —  det  at  blive 

tavler,  hvorpå  Gud  kan  skrive.  (Han  vlI  gå.  Ejnar  møder  ham.) 

EJNAR.  Stans  og  giv  mig,  hvad  du  tog! 

BRAND.  Er  det  hende?  Der  hun  sidder. 

EJNAR  («!  Agnes).  Vælg  imellem  lyse  vidder 
og  den  skumle  sorgens  krog! 

AGNES.  Jeg  har  intet  valg  at  gøre. 

EJNAR.  Agnes,  Agnes,  lån  mig  øre! 
Kom  ihug  den  gamle  lære: 
let  at  løftes,  tungt  at  bære. 

AGNES.  Gå  med  Gud,  du  fagre  frister ;       ^  . 
jeg  skal  bære  til  det  brister.        "«  ''^'  •^-  >  "■^'-:^rc 

EJNÅR.  Tænk  på  alle  dine  kære! 

AGNES.  Hils  til  syskend,  hils  til  mor,        .  .^    j.r 
brev  jeg  skikker,  får  jeg  ord. 

EJNAR.  Ude  på  de  blanke  vande 
skær  de  hvide  sejl  fra  strand ;  — 
længsler  lig  på  drømfyldt  pande, 
høje,  perlestænkte  stavne, 
jager,  flygter,  for  at  havne 
fjernt  ved  et  forjættet  land! 

AGNES.  Sejl  i  vester  eller  øster;  — 
tænk  på  mig  som  en  begravet. 

EJNAR.  Agnes,  følg  mig  som  en  søster! 

AGNES  (ryster  på  hovedet).  Mellem  OS  er  verdenshavet. 

EJNAR.  O,  så  hjem  da  til  din  mor! 

AGNES  (stille).  Ej  fra  lærer,  ven  og  bror. 

BRAND  (kommer  et  skridt  nærmere).    Unge  kvindc,  VOgt  dig  Vel, 

Klemt  imellem  fjeld  og  fjeld, 
skygget  om  af  tag  og  tinde, 
stængt  i  revnens  halvnat  inde, 
skal  mit  liv  fra  nu  af  rinde 
som  en  stur  Oktoberkveld. 

AGNES.  Mørket  skræmmer  ikke  længer; 
stjernen  gennem  skyen  trænger. 

BRAND.  Husk,  at  jeg  er  streng  i  kravet, 
fordrer  intet  eller  alt; 
hvis  på  vejen  fra  du  faldt, 
var  dit  liv  som  slængt  i  havet. 
Ingen  prutningsmon  i  nøden, 
ingen  eftergift  i  brøden;  — 
strækker  ikke  livet  til, 
må  du  villigt  gå  i  døden! 

EJNAR.  Flygt  fra  dette  vilde  spil! 
Slip  den  mørke  lovens  mand; 
lev  det  liv,  du  véd,  du  kan! 

BRAND.  Vælg;  —  du  står  på  vejens  skille,  (går.) 

EJNAR.  Vælg  imellem  storm  og  stille! 
Valget  mellem  gå  og  bliv 

valg  er  mellem  fryd  og  sorgen, 
valg  imellem  nat  og  morgen, 
valg  imellem  død  og  liv! 

AGNES  (rejser  sig  og  siger  langsomt): 

Ind  i  natten.  Gennem  døden.  — 
Bagom  dæmrer  morgenrøden. 

(Hun  følger  efter,  hvor  Brand  glk.  Ejnar  ser  en  stund  som  fortabt  efter  hende,  bejer  hovedel 

og  går  udover  mod  fjorden  igen.) 


TREDJE  AKT. 


(Tre  år  senere.     En  liden  have  ved  prestegården.     Hoj  fjeldvæg  ovenfor,  stengærde  omkring 
Fjorden  ligger  trang  og  lukket  i  baggrunden.     Husdøren  går  ud  til   haven.     Eftermiddag.) 

(Brand  står  på  trappen  udenfor  huset.    Agnes  sidder  på  trinnet  nedenfor.) 

AGNES.  Mit  elskte  husbond,  atter  for 
dit  øje  angstfuld  over  fjord  — 

BRAND.  Jeg  venter  bud. 

AGNES.  Du  er  urolig! 

BRAND.  Jeg  venter  bud  ifra  min  mor. 
Tre  år  har  nu  jeg  ventet  trolig 
det  bud,  som  aldrig  blev  mig  bragt. 
Imorges  blev  for  visst  mig  sagt, 
at  hendes  time  snart  er  omme. 

AGNES  (sagte  og  kæriigt).  Brand,  uden  bud  du  skulde  komme. 

BRAND  (ryster  på  hovedet).  Har  hun  ej  anger  for  sin  brøst, 
jeg  véd  ej  ord,  jeg  har  ej  trøst. 

AGNES.  Hun  er  din  mor. 

BRAND.  Jeg  har  ej  ret 

at  dyrke  guder  i  min  æt. 

AGNES.  Brand,  du  er  hård! 

BRAND.  Mod  dig? 

AGNES.  O,  nej! 

BRAND.  Jeg  spade  dig  en  trængsels-vej. 

AGNES  (smiler).  Det  slog  ej  ind;  du  har  ej  holdt 
dit  ord. 

BRAND.  Jo,  her  er  hvast  og  koldt; 
her  bleges  skæret  på  din  kind; 


—  54  — 

det  isner  i  dit  veke  sind, 
Vort  hus  er  ingen  trivsel  ved; 
det  ligger  midt  i  urd  og  skred. 

AGNES.  Her  ligger  det  des  mere  trygt. 
Så  yderligt  har  bræen  bygt, 
at  når  ved  løvspræts-tid  den  gAr, 
den  skrider  udenover  os, 
og  prestehuset  urørt  står, 
som  inde  i  en  hulfalds-fos. 

BRAND.  Og  sol,  som  aldrig  rækker  hid. 

AGNES    Den  danser  jo  så  varm  og  blid 
på  bergets  skulder  bent  imod. 

BRAND.  Tre  uger,  ja,  —  ved  sommertid,  — 
men  vinder  aldrig  til  dets  fod. 

AGNES  (ser  visst  på  ham,  rejser  sig  og  siger): 

Brand,  der  er  ét,  som  gør  dig  ræd! 

BRAND.  Nej,  dig! 

AGNES.  Nej,  dig! 

BRAND.  Du  bær  en  gru, 

en  løndomsfuld. 

AGNES.  Brand,  også  du! 

BRAND.  Du  svimler,  som  ved  stupets  bredd! 
Tal  ud!  Nævn  alt! 

AGNES.  Jeg  stundom  skalv (stanser.) 

BRAND.  Du  skalv!  Hvem  skalv  du  for? 

AGNES.  For  Alf. 

BRAND.  For  Alf? 

AGNES.  Du  også! 

BRAND.  Stundom,  ja! 

Men  nej,  han  tåges  os  ej  fra! 
Gud  er  jo  god!  Min  lille  gut 
sig  vokser  stor  og  stærk  til  slut. 
Hvor  er  han  nu? 

AGNES.  Han  sover. 

BRAND  (ser  ind  gennem  cLaren).       SCJ 

han  drømmer  ej  om  sot  og  ve; 
den  lille  hånd  er  trind  og  rund  — 

AGNES.  Dog  bleg. 

BRAND.  Ja  bleg;  men  det  går  over. 

AGNES.  Hvor  sødt  og  kvægende  han  sover. 

BRAND.  Gud  signe  dig;  sov  nu  dig  sund!  dukker  døren.) 
Med  dig  og  ham  blev  lys  og  fred 
om  alt  mit  kaldsværk  sænket  ned; 
hver  sorgens  stund,  hver  gerning  svær, 
blev  let  at  bære  mellem  jer; 
hos  dig  mig  aldrig  modet  sveg, 
mig  styrke  gav  hans  barneleg. 
Mit  kald  jeg  tog  som  martyrdom ; 
men  se,  hvor  alt  har  vendt  sig  om, 
hvor  held  har  fulgt  mig  på  min  færd  — 

AGNES.  Ja,  Brand;  men  du  er  heldet  værd.  ' 

O,  du  har  kæmpet,  lidt  og  stridt,  — 
har  døjet  ondt,  har  slæbt  og  slidt;  • — 
jeg  véd,  at  stilt  du  blod  har  grædt  — = 

BRAND.  Ja  vel;  men  alt  mig  tyktes  let; 
med  dig  drog  kærligheden  ind, 
som  solklar  vårdag  i  mit  sind. 
Den  havde  før  jeg  aldrig  kendt; 
ej  far,  ej  mor  den  havde  tændt; 
de  dulmed  helst  den  flyvegnist, 
som  sprang  af  asken  her  og  hist. 
Det  var  som  al  den  sum  af  mildt, 
jeg  havde  båret  dulgt  og  stilt, 
blev  sparet  til  en  glorie-glød 
om  ham  og  dig,  min  hustru  sød! 

AGNES.  Ej  os  alene;  alle  dem, 
som  nu  er  lemmer  af  vort  hjem, 
hver  sorgens  søn,  hver  nødens  bror, 
hvert  barn,  som  græd,  hver  mor,  som  led, 
et  kvægsomt  sæde  finder  ved 
dit  hjertes  fulde,  rige  bord. 

BRAND.  Men  gennem  dig  og  nam.  I  to 
slog  mildheds-åndens  himmelbro. 
Ej  nogen  sjæl  kan  alle  favne, 
hvis  ikke  først  han  elsked  én; 
jeg  måtte  længte,  måtte  savne, 
så  hjertet  hærded  sig  til  sten  — 

AGNES.  Og  dog  —  din  kærlighed  er  hård; 
den,  som  du  klappe  vil,  du  slår. 

BRAND.  Dig,  Agnes? 

AGNES.  Mig?  O  nej,  du  kære; 

let  var,  hvad  mig  du  bød  at  bære;  — 
men  mangen  sjæl  ifra  dig  faldt 
ved  kravet:  intet  eller  altl 

BRAND.  Hvad  verden  kalder  kærlighed, 
jeg  ikke  vil  og  ikke  véd. 
Guds  kærlighed  jeg  kender  til, 
og  den  er  ikke  vek  og  mild; 
den  er  til  dødens  rædsel  hård, 
den  byder  klappe,  så  det  slår. 
Hvad  svarte  Gud  i  oljelunden, 
da  sønnen  lå  i  sved  og  skræk 
og  bad  og  bad:  tag  kalken  væk! 
Tog  han  ham  smertens  kalk  fra  munden? 
Nej,  barn,  den  måtte  ud  til  bunden. 

AGNES.  O,  målt  med  slig  en  målestok, 
er  dømt  al  jordens  sjæleflok. 

BRAND.  Ej  nogen  véd,  hvem  dommen  når; 
men  i  en  evig  ildskrift  står: 
vær  tro  til  prøvens  sidste  slutning, 
livskronen  vindes  ej  ved  prutning! 
Ej  nok,  i  angstens  sved  at  bades; 
du  må  igennem  martrens  il'd. 
At  ej  du  kan,  dig  visst  forlades,  — 
men  aldrig  at  du  ikke  vil. 

AGNES.  Ja,  det  skal  være,  som  du  siger. 
O,  løft  mig,  løft  mig,  hvor  du  stiger; 
led  mig  mod  dine  høje  himle; 
stærk  er  min  hug,  men  sløvt  mit  mod; 
tidt  angst  mig  slår,  mig  tykkes  svimle, 
og  træt  og  jordtung  er  min  fod. 

BRAND.  Se,  Agnes,  for  den  hele  hjord 
er  kravet:  ingen  fejg  akkord! 
I  alt  sit  værk  en  mand  er  dømt, 
hvis  halvt  det  øves  og  på  skrømt. 
Den  lære  skal  til  lovbud  hæves, 
ej  gennem  ord,  men  ved  at  leves. 

AGNES  (kaster  sig  om  hans  hals). 

Jeg  går,  hvor  du  har  foden  sat! 

(Doktoren  er  kommen  nedover  vejen  og  stanser  udenfor  havegærdet.) 

DOKTOREN.  Hej,  øves  leg  af  kælne  duer 
på  disse  ørkenbrune  tuer! 

AGNES.  Min  gamle  doktor,  er  du  her! 

O,  kom  dog  indom!    (løber  ned  og  åbner  havegrinden.) 

DOKTOREN.         Ej  tiljer! 
Du  véd  jo  godt,  at  jeg  er  vred. 
At  knytte  sig  til  sligt  et  sted, 
hvor  viddens  vejr  og  vintrens  vind 
skær  iskoldt  gennem  sjæl  og  skind  — 

BRAND.  Ej  gennem  sjælen. 

DOKTOREN.  Ikke?  Nå! 
Nej-nej,  det  lader  næsten  så. 
Det  synes,  som  jer  hastværks-pagt 
står  lige  fuldt  og  fast  ved  magt, 
skønt  ellers,  efter  gammel  skik, 
en  skulde  tro,  at  fort  forgik, 
hvad  skabt  blev  i  et  øjeblik. 

AGNES.  Et  solskærs  kys,  et  klokkeslag, 
kan  vække  for  en  sommerdag. 

DOKTOREN.  Farvel.  Jeg  ventes  hos  en  syg. 

BRAND.  Min  mor? 

DOKTOREN.  Ja.  Skal  De  samme  vej? 

BRAND    Nu  ikke. 

DOKTOREN.  Var  der  kanske? 

BRAND.  Nej. 

DOKTOREN.  Prest,  De  er  hård.   I  slud  og  fyg 
jeg  sled  mig  over  vidden  frem, 
skønt  godt  jeg  véd,  hun  er  af  dem, 
der  lønner  som  et  fattiglem. 

BRAND.  Gud  signe  Deres  kløgt  og  flid. 
Let,  om  De  kan,  den  tunge  strid. 

DOKTOREN.  Min  vilje  signe  han;  jeg  kom, 
så  fort  i  nød  det  spurgtes  om. 

BRAND.  Dem  har  hun  budsendt;  jeg  er  glemt;  — 
jeg  venter,  venter  hjerteklemt. 

DOKTOREN.  Kom  uden  bud! 

BRAND,  Før  bud  hun  sender, 

jeg  intet  hverv  dernede  kender. 

DOKTOREN  (til  Agnes).  Du  veke  stakkel,  som  blev  lagt 
i  slige  hårde  hænders  magt! 

BRAND.  Jeg  e  r  ej  hård. 

AGNES.  Sit  blod  han  gav, 

hvis  hendes  sjæl  det  tvætted  af! 

BRAND.  Som  hendes  søn  i  arv  leg  tog 
frivillig  hendes  skyldnerbog. 

DOKTOREN    Klar  Deres  egen! 

BRAND.  Manges  mén 

for  Gud  kan  klares  gennem  én. 

DOKTOREN    Ej  gennem  en,  der  selv  som  tigger 
i  skyld  opover  øret  ligger. 

BRAND    Rig  eller  tigger;  —  helt  jeg  vil,  — 
og  dette  ene  strækker  til! 

DOKTOREN  istr  stivt  på  ham).  Ja,  mandeviljens  qvanUim  satis 
står  bogført  som  din  rigdoms  rad;  — 
men,  prest,  din  conto  caritatis 
er  bogens  hvide  jomfrublad!  (går.) 

BRAND  (følger  ham  en  stund  med  øjnene). 

Ej  noget  ord  blev  sølet  ned 

i  løgn  som  ordet  kærlighed;  — 

det  lægger  de  med  Satans  list 

som  slør  udover  viljens  brist; 

med  det  de  dækker  svigfuldt  til, 

at  livet  er  et  leflespil. 

Er  stien  trang  og  brat  og  skred, 

den  knappes  af  —  i  kærlighed! 

går  en  ad  syndegaden  bred, 

han  har  dog  håb  —  i  kærlighed; 

så  en  sit  mål,  og  dog  ej  stred, 

han  sejre  kan  —  i  kærlighed; 

går  en  sig  vild,  skønt  ret  han  véd,  — 

det  er  et  ly  —  i  kærlighed ! 

AGNES.  Ja,  det  er  falskt,  og  endda  må 
jeg  tidt  mig  spørge:  er  det  så? 

BRAND.  Ét  springes  over;  viljen  først 
må  læske  lovens  retfærds-tørst. 
Først  må  du  ville,  ikke  blot 
hvad  gørligt  er  i  stort  og  småt, 
ej  blot  hvor  dåden  i  sig  bær 
en  sum  af  møje  og  besvær,  — 

nej,  ville  må  du  stærk  og  glad 
igennem  alle  rædslers  rad. 
Det  er  ej  martyrskab,  i  ve 
at  dødes  på  et  korsets  træ; 
først  det  at  ville  korsets  død, 
at  ville  midt  i  kødets  nød, 
at  ville  midt  i  åndens  angst, 
først  dette  er  din  frelses  fangst. 

AGNES  (klynger  sig  tæt  til  ham). 

Når  kravet  skræmmer  med  sin  gru,  — • 
min  stærke  husbond,  tal  da  du! 

BRAND.  Vandt  viljen  sejr  i  slig  en  strid, 
d  a  kommer  kærlighedens  tid, 
da  daler  den  som  duen  hvid 
og  bringer  livets  oljeblad; 
men  her,  mod  slægten,  slåp  og  lad, 
ens  bedste  kærlighed  er  had!  o  skræk.) 
Had!  Had!  En  verdenskamp  at  ville 
det  enkle  ord,  det  lette,  lille!  (går  ilsomt  ind  i  huset.) 

AGNES  (ser  gennem  den  åbne  dør). 

Han  knæler  hos  sin  søde  dreng 

og  vugger  hodet  som  i  grad ; 

hun  knuger  sig  til  barnets  seng, 

som  en,  der  ej  véd  hjælp  og  råd.  — 

O,  hvilken  sum  af  kærlighed 

i  denne  stærke  mandesjæl! 

Alf  tør  han  elske;  barnets  hæl 

endnu  ej  verdens-slangen  bed.  (udbryder  forfærdet.) 

Op  springer  han  med  hænders  vrid! 

Hvad  ser  han?  Han  er  askehvid! 

BRAND  (ild  på  trappen).  Kom  der  ej  bud? 

AGNES.  Nej,  intet  bud. 

BRAND  (ser  tiibage  ind  i  huset). 

Det  brænder  i  hans  stramme  hud; 
hans  tindig  hamrer,  pulsen  banker  — ! 
O,  frygt  ej,  Agnes! 

AGNES.  Gud,  hvad  tanker  — 

BRAND.    Nej,  frygt  blot  ej  (råber  udover  veJen.) 

Der  ser  jeg  budet! 
EN  MAND  (gennem  havegrinden).  Nu  får  du  komme,  far! 

BRAND  iwsomt).  Ja  straks! 

Hvad  hilsning  bær  du? 

MAN  DEN.  V  gre]  slags; 

hun  sad  i  sengen,  frem  hun  luded 
og  sagde:  gå;  få  presten  hentet; 
mit  halve  gods  for  sakramentet. 

B/?i4ND  (viger  tiibage).  Det  hal ve!  Nej!  Signej! 

MAN  DEN  (ryster  på  hovedet).  Da  var 

ej  budet  ærligt  bragt  dig,  far. 

BRAND.  Det  halve!  Halve!  Alt  var  ment! 

M ANDEN.  Kanhænde  det;  men  lydt  og  rent 
blev  ordet  sagt.  Jeg  glemmer  sent. 

BRAND  (griber  ham  om  armen). 

På  Herrens  dag,  for  dommen  stævnt, 
du  vidne  tør,  det  ord  blev  nævnt? 

MANDEN.  Ja. 

BRAND  (fast).     Gå  og  sig,  det  svar  blev  sendt,  — 
ej  kommer  prest,  ej  sakrament. 

MANDEN  (ser  uvisst  på  ham).  Du  har  nok  ikke  skønt  mig  da; 
det  er  din  mor  jeg  kommer  fra. 

BRAND.  Jeg  kender  ingen  tvedelt  ret 
for  fremmedfolk  og  egen  æt. 
MANDEN.  Hårdt  ord  er  det. 

BRAND.  Hun  véd  det  gjaldt 

at  byde  intet  eller  alt. 

MANDEN.  Prest! 

BRAND.  Sig,  at  mindste  guldkalv-stump 
er  lige  fuldt  en  afguds-klump. 

MANDEN.  Med  svarets  svøbe  skal  jeg  slå 
så  let  og  lindt,  jeg  kan  og  må. 
For  hende  gror  den  trøst  endnu: 
Gud  er  ej  fuldt  så  hård  som  du!  (går.) 

BRAND.  Ja,  denne  trøst  har  tidt  nok  blæst 
sin  ådsel-luft  til  verdens  pest. 
Med  sang  og  skræk  i  knibens  stund 
en  dommer  smøres  nemt  om  mund. 
Naturligvis!  Det  så  sig  bør! 
De  kender  jo  sin  mand  fra  før;  — 

fra  alt  sit  værk  de  godt  jo  véd, 
at  gubben  lar  sig  prutte  med. 

(Manden  har  ude  på  vejen  mødt  en  anden;  de  kommer  begge  i  følge  tilbage.) 

BRAND.  Nyt  budskab! 

FØRSTE  MAND.  Ja. 

BRAND,  Hvad  bringer  du" 

DEN  ANDEN.  Ni  tiende-dele  lød  det  nu. 

BRAND.  Ej  alt? 

DEN  ANDEN.       Ej  alt. 

BRAND.  Mit  svar  er  kendt;  — 

ej  kommer  prest,  ej  sakrament. 

ANDEN  MAND.  Hårdt  har  i  ve  og  værk  hun  bødt  — 

FØRSTE.  Prest,  kom  ihug,  hun  har  dig  født! 

BRAND  (knuger  hænderne).  Jeg  tør  ej  brugc  to  slags  vægt 
for  avindsmænd  og  egen  slægt. 

ANDEN  MAND.  Den  syges  nød  er  vild  og  stor; 
kom,  eller  send  et  soningsord. 

BRAND  (til  første  mand).  Gå;  sig  den  syge,  som  jeg  bød: 
rent  bord  for  nådens  vin  og  brød.  (Mændene  går.) 

AGNES  (klynger  sig  op  til  ham). 

Brand,  tidt  jeg  ræddes  for  din  færd : 
du  flammer  som  et  Herrens  sværd. 

BRAND  (med  grad  i  stemmen).  Står  verden  ej  mod  mig  igen 
med  sværd-tom  slire  ved  sin  lænd? 
Slår  ikke  den  min  sjæl  tilblods 
med  al  sin  slappe  sejgheds  trods. 

AGNES.  Hårdt  er  det  vilkår,  du  har  stilt. 

BRAND.  Byd,  om  du  tør,  et  mere  mildt. 

AGNES.  Læg  sligt  et  mål  på  hvem  du  vil, 
og  se  om  nogen  strækker  til. 

BRAND.  Nej,  der  du  har  til  rædsel  ret. 
Så  vrangt,  så  tomt,  så  fladt,  så  slet 
er  hele  slægtens  livssyn  blevet. 
Det  regnes  højt,  får  en  det  drevet 
til,  som  en  lovprist  ubekendt, 
at  ofre  sit  ved  testament. 
Byd  helten  stryge  ud  sit  navn 
og  nøje  sig  med  sejrens  gavn; 

giv  kejser,  konge,  samme  kår, 

og  se  hvad  stort  du  øvet  får. 

Byd  digteren  i  løndom  smugle 

af  buret  sine  skønhedsfugle, 

så  ingen  aner  det  var  ham, 

der  gav  dem  røst  og  guldfjærs  bram. 

Frist  frodig  eller  vindtør  gren; 

hengivelsen  er  ej  hos  én. 

Igennem  alt  går  jordtræls-tanken ;  — 

udover  stupet,  vildt  og  hvast, 

hver  klamrer  sig  til  støvlivs-ranken,  — 

og  svigter  den,  —  i  trevl  og  bast 

han  klorer  sig  med  negler  fast. 

AGNES.  Og  til  en  slægt,  som  rådløst  faldt, 
du  råber:  intet  eller  alt! 

BRAND.  Hvo  sejr  vil  fange,  får  ej  vige; 

fra  dybest  fald  må  højSt  du  stige.  (tier  Hdt;  stemmen  slår  over.) 

Og  dog,  når  for  den  enkle  sjæl 
jeg  står  og  stiller  rejsnings-kravet, 
da  er  det,  som  jeg  svam  i  havet 
stormslagen  på  en  vrag-stumps  fjæl. 
I  kval  og  grad  jeg  lønligt  bed 
den  tunge,  som  jeg  tugted  med,  — 
og  løfted  armen  jeg  til  slag, 
jeg  tørsted  mod  et  favnetag!  — 

Gå,  Agnes,  se  til  ham,  som  sover; 
syng  ham  i  lyse  drømme  ind; 
en  barnesjæl  er  klar  og  lind, 
som  tjern  i  sommersolens  skin; 
en  moder  stryge  kan  derover 
lig  fuglen,  der  sig  spejler  smukt 
i  dybets  dyb  på  lydløs  flugt. 

AGNES  (bieg).  Hvad  er  det,  Brand?  Hvorhelst  du  sender 
din  tankes  pil,  —  mod  ham  den  vender! 

BRAND.  O,  intet.  Vogt  ham  godt  og  stilt. 

AGNES.  Giv  mig  et  ord. 

BRAND,  Et  stærkt? 

AGNES.  Et  mildt. 

BRAND  (favner  hende).  Den,  som  er  uden  skyld,  skal  leve. 

AGNES  (ser  lyst  op  på  ham  og  siger): 

Ét  ejes,  som  ej  Gud  tør  kræve !  (går  ind  i  huset.) 

BRAND  (ser  st  Ile  frem  for  sig).  Men  hvis  han  turde?  Herren  tør, 

hvad   „  Isaks  rædsel"   turde  før.  (ryster  tankerne  af  sig.) 

Nej,  nej;  mit  offer  har  jeg  bragt. 

Mit  livskald  har  jeg  fra  mig  sagt,  — 

at  runge  som  en  Herrens  torden 

og  vække  sovende  på  jorden. 

Løgn !  Intet  offer  lå  deri ; 

det  glap,  da  drømmen  var  forbi, 

da  Agnes  vakte  mig  —  og  fulgte 

til  samme  gerning  i  det  dulgte,  (ser  udover  vcjen ) 

Hvi  nøler  dog  den  syges  bud 

om  offervillighed  og  bod, 

som  rykker  brøden  op  med  rod, 

med  dybest  trevl,  med  vildest  skud!  ■ — 

Se  der  — !  Nej,  det  er  fogden  kun 

velvillig,  væver,  rask  og  rund, 

med  hænderne  i  begge  lommer, 

lig  klammer  om  en  parentes. 

FOGDEN  (gennem  havegrinden).  Goddag!   KuU  SJelden  vi   tO  SCS, 

og  sagtens  jeg  i  utid  kommer  — 

BRAND  (viser  mod  huset).  Træd  indeufor. 

FOGDEN.  Tak;  her  er  godt: 

og  vandt  mit  ærend  indgang  blot, 
så  mener  jeg  for  sandt  og  visst, 
det  alles  både  blev  tilsidst. 

BRAND.  Nævn  Deres  ærend. 

FOGDEN.  Deres  mor 

er  håbløs  syg,  såvidt  jeg  tror;  — 
det  gør  mig  ondt. 

BRAND.  Jeg  tviler  ej. 

FOGDEN.  Det  gør  mig  meget  ondt. 

BRAND.  Tal  ud! 

FOGDEN.  Dog,  hun  er  gammel;  —  Herregud, 
vi  skal  jo  alle  samme  vej. 
Og  da  jeg  netop  for  forbi, 
så  tænkte  jeg:  det  springes  i 
så  let  som  krybes;  ydermere 
så  blev  det  mig  fortalt  af  flere, 
at  hun  med  Dem,  fra  De  kom  hid, 
har  levet  i  familjesplid  — 

BRAND.  Familjesplid? 

FOGDEN.  Der  siges  jo 

hun  holder  stærkt  og  sejgt  på  sit. 
De  finder  vel,  det  går  for  vidt. 
Man  må  ej  glemme  eget  tarv. 
Hun  sidder  i  uskiftet  bo 
med  hele  Deres  fædrearv  — 

BRAND.  Uskiftet  bo;  —  ja  det  er  sandt. 

FOGDEN.  Så  kommer  skyldfolk  let  på  kant. 
Og  da  jeg  nu  med  skellig  grund 
formoder,  De  med  kølig  barm 
forventer  hendes  afgangsstund, 
så  håber  jeg  De  uden  harm 
vil  høre  mig,  skønt  visstnok  tiden 
er  ilde  valgt. 

BRAND.     Nu  eller  siden; 
det  kommer  ud  for  mig  på  ét. 

FOGDEN.  Jå,  så  til  sagen  slet  og  ret. 
Så  såre  Deres  mor  er  død, 
og  salig  lagt  i  jordens  skød,  — 
hvad  snart  vil  times,  —  blir  De  rig  — 

BRAND.  Det  tror  De? 

FOGDEN.  Tror?  Nej,  det  er  sikkert. 

Hun  ejer  grund  i  hver  en  vik, 
så  langt  De  øjne  kan  med  kikkert. 
Rig  blir  De,  prest! 

BRAND.  Trods  skifteretten? 

FOGDEN  (smiler).  Hvad  skal  den  her?  Den  skiller  trætten, 
hvor  der  er  fler  om  gæld  og  arv; 
men  her  ej  trues  nogens  tarv. 

BRAND.  Og  dersom  dog  til  gods  og  gæld 
medarving  mødte  lige  vel 
og  sagde:  jeg  er  rette  manden? 

FOGDEN.  Det  måtte  være  selve  fanden! 
Ja,  se  kun  på  mig;  —  ingen  anden 
har  her  et  ord  at  sige  med ; 
lid  trygt  på  mig;  jeg  véd  besked. 
Nu  altså;  De  blir  velstandsmand, 
rig  mand  endogså;  ikke  længer 
til  denne  afkrogs  kald  De  trænger; 
Dem  åbent  står  det  hele  land. 

BRAND.  Hør  foged,  er  ej,  fattet  kort, 
al  talens  kerne  den:  rejs  bort!? 

FOGDEN.  Omtrent.  Til  alle  parters  bedste 
jeg  tror  det  blev.  Hvis  De  vil  fæste 
opmærksomt  øje  på  de  folk, 
for  hvem  De  nu  er  ordets  tolk, 
så  vil  De  se,  så  lidt  De  passer 
blandt  os,  som  ulv  blandt  gæs  og  gasser. 
Forstå  mig  vel!  De  ejer  evner 
til  større  samfunds  gavn  og  brug, 
men  fast  til  mén  for  den,  som  nævner 
sig  odelsmand  til  klippens  revner 
og  ætling  af  en  dalbunds  slug. 

BRAND.  Ens  fædrebygd  for  mandens  fod 
er,  hvad  for  træet  er  dets  rod;  — 
er  der  ej  til  hans  geming  trang, 
hans  dåd  er  dømt,  og  endt  hans  sang. 

FOGDEN.  Det  er  al  idræts  første  lov, 
at  lempes  efter  lands  behov. 

BRAND.  Men  lands  behov  ses  bedst  fra  højden, 
ej  fra  en  fjeldklemt  krog  i  bygden. 

FOGDEN.  Det  er  de  store  samfunds  tale, 
ej  ord  for  folk  i  fattige  dale. 

BRAND.  O,  I  med  eders  grænse-skel 
imellem  sletteland  og  fjeld! 
I  kræver  ret  som  verdensriger, 
mens  hver  en  samfundspligt  I  sviger; 
I  mener  fejgt,  det  skal  jer  fri, 
det  nødskrig:  vi  er  småfolk,  vi! 

FOGDEN.  Alt  har  sin  tid,  hver  tid  sit  hverv, 
hver  slægt  sin  egen  dont  at  passe. 
Vor  bygd  har  også  lagt  sin  skærv 
i  verdens  store  formåls  kasse; 
forstår  sig,  det  er  længe  siden ; 
men  skærven  var  ej  ganske  liden. 
Se,  nu  er  bygden  tom  og  snever; 
dens  ry  dog  end  i  sagnet  lever; 
dens  svundne  storheds  dage  falder 
samtidigt  med  kong  Beles  alder;  — 
der  meldes  endnu  mangt  et  ord 

om  brødreparret  Ulf  og  Tor 
og  snese  gæve  mænd,  som  for 
på  hærjetog  til  Bretlands  kyst 
og  plyndred,  så  det  var  en  lyst. 
Sydboen  skreg,  af  rædsel  kold: 
Gud  fri  os  for  de  grummes  vold! 
Og  disse  grumme  var,  tiltrods 
for  alle  tvilsmål,  mænd  fra  os. 
Og  som  de  karle  kunde  hævne, 
og  slå  ihjel  i  brandværks-stævne! 
Ja,  sagnet  véd  endnu  at  nævne 
en  Herrens  helt,  som  korset  tog;  — 
dog  meldes  ej,  at  ud  han  drog  — 

BRAND.  Der  stammer  visst  en  sønneflok 
fra  denne  løftets  mand? 

FOGDEN.  Sandtnok; 

men  hvoraf  véd  De  — ? 

BRAND,  Å,  fordi 

mig  tykkes  ætten  kendes  i 
de  løftets  helte  nutildags, 
hvis  korstog  er  af  samme  slags. 

FOGDEN.  Ja,  slægten  rækker  lige  hid. 
Men  vi  var  i  kong  Beles  tid! 
Først  slog  vi  altså  udenlands, 
så  gæsted  vi  vor  grandemands 
og  frændes  grund  med  økse-egg; 
i  knas  vi  tramped  akren  hans, 
sved  kirkespir  og  stuevæg 
og  fletted  os  en  stordåds-krans.  — 
Af  alt  det  blod,  som  slig  er  flydt, 
er  kanske  lidt  for  meget  skrydt; 
dog,  f  "ter  hvad  jeg  her  har  sagt, 
jeg  tror  jeg  vover,  fuldt  beskeden, 
at  pege  bagud  på  vor  magt 
i  storhedstiden,  længst  forleden, 
og  påstå,  denne  bygd  har  lagt 
sin  skærv  med  både  ild  og  stål 
til  verdens  fremgangs  store  mål. 

BRAND.  Dog  tykkes  mig,  som  om  I  svigter 
det  ord,  at  adelskab  forpligter,  — 
som  om,  med  hakke,  plog  og  harv, 
I  mulder  ned  kong  Beles  arv. 

FOGDEN.  På  ingen  made.  Gå  blot  ud 
i  sognefolkets  gæstebud, 
hvor  jeg  og  lensmand,  klokker,  dommer, 
som  hæderslemmer  er  at  finde, 
så  skal  De  se,  når  punschen  kommer, 
at  dødt  ej  er  kong  Beles  minde. 
I  skåler,  bægerklang  og  sang, 
i  tale,  både  kort  og  lang, 
han  ihukommes,  lades  leve. 
Jeg  selv  har  tidt  en  dybtfølt  trang 
fornummet  til  om  ham  at  væve 
mit  tankespind  til  blomstret  dug, 
og  løftet  mangen  indfødts  hug. 
Jeg  liker  godt  lidt  poesi. 
Det  gør  i  grunden  alle  vi 
fra  denne  bygd;  —  dog  alt  med  made; 
i  livet  bør  den  aldrig  råde,  — 
kun  mellem  klokken  syv  og  ti 
om  aftenen,  når  folk  er  fri, 
når  man,  af  dagens  gerning  træt, 
kan  trænge  til  en  løftnings-tvæt. 
Den  forskel  er  der  mellem  os 
og  Dem,  at  De  med  vold  og  trods 
på  engang  pløje  vil  og  slås. 
Så  vidt  jeg  ser,  er  Deres  mening: 
vort  livs  og  dets  ides  forening,  — 
Guds  krig,  med  dyrkning  af  poteter 
i  enhed  stillet  frem  til  slut, 
så  inderligt,  som  af  salpeter 
med  kul  og  svovel  vorder  krudt. 

BRAND.  Omtrent. 

FOGDEN.  Men  sligt  er  her  ugorligt. 

I  store  samfund  lød  det  hørligt;  — 
gå  did  med  Deres  høje  krav; 
lad  os  så  pløje  myr  og  hav. 

BRAND.  Pløj  allerførst  i  havet  ned 
jer  pral  om  fædres  herlighed ; 
ej  dverg  blir  mandshøj,  skønt  han  har 
en  Goliat  til  oldefar. 

FOGDEN.  Der  ligger  vækst  i  store  minder. 

BRAND.  Når  mindet  sig  til  livet  binder; 
men  I  af  mindets  gravhaug  hul 
har  bygt  jer  sløvheds  skalkeskjul. 

FOGDEN.  Mit  første  blir  mit  sidste  ord;  — 
bedst  var  det,  om  herfra  De  for. 
Her  vil  ej  Deres  gerning  grønnes, 
her  vil  ej  Deres  livssyn  skønnes. 
Den  smule  flugt,  som  er  fornøden,  — ■ 
den  løftning,  som  behøves  kan 
fra  tid  til  tid  for  slæbets  mand, 
skal  jeg  besørge  ufortrøden. 
Igennem  al  min  embedstid 
står  vakre  vidner  om  min  flid; 
ved  mig  er  folkets  tal  fordoblet, 
ja  øget  fast  til  tre  mod  én,  — 
idet  jeg  har  til  stedet  koblet 
snart  hin  snart  denne  næringsgren. 
Mod  trodsende  natur  i  kamp 
er  frem  vi  skredet  som  med  damp; 
her  brydes  vej,  her  bygges  bro  — 

BRAND.  Men  ej  imellem  liv  og  tro. 

FOGDEN    Imellem  fjord  og  viddens  sne. 

BRAND.  Ej  mellem  gerning  og  idé. 

FOGDEN.  Først  farbart  mellem  grænd  og  grænd, 
først  fremkomst  mellem  mænd  og  mænd,  — 
det  var  der  kun  én  mening  om, 
før  De  som  prest  til  bygden  kom. 
N  u  har  De  blandet  alt  i  ét, 
vort  grubeblus  med  nordlysflammen: 
hvem  kan  i  sligt  et  tve-skær  se, 
hvad  der  er  vrangt,  hvad  der  er  ret, 
hvad  der  er  bod,  hvad  der  er  ve? 
Hvert  forhold  har  De  filtret  sammen; 
De  splittet  har  i  fiendske  lejre 
den  flok,  som  samlet  skulde  sejre. 

BRAND.  Her  blir  jeg  dog  tiltrods  for  Dem. 
En  vælger  ej  sit  virkes  hjem. 
Den  mand,  som  målet  véd  og  vil, 
fornummet  har  i  skrift  af  ild 
det  Gudsråb:  her  du  hører  til! 

FOGDEN.  Så  bliv,  men  inden  egne  grænser: 
jeg  gerne  ser,  De  folket  renser 
for  synd  og  last,  som  går  isvang; 
Gud  véd,  det  trænges  mangen  gang! 
Men  gør  blot  ingen  helligdag 
af  yrkets  seks,  —  og  ton  ej  flag, 
som  om  Vorherre  var  ombord 
på  hver  en  jagt,  der  skar  vor  fjord. 

BRAND.  Hvis  Deres  råd  mig  skulde  nytte, 
jeg  måtte  sjæl  og  sjæls-syn  bytte; 
men  kaldet  er,  sig  selv  at  være, 
sin  egen  sag  til  sejr  at  bære, 
og  jeg  skal  bære  sagen  frem, 
så  det  skal  lyse  om  mit  hjem! 
Det  folk,  jer  hele  styrer-trop 
har  dysset  ind,  skal  vækkes  op! 
I  længe  nok  i  trangheds  bur 
har  pint  dets  rest  af  fjeldnatur; 
fra  eders  småheds  sultekur 
hver  mand  går  ud  forstemt  og  stur; 
I  tappet  har  hans  bedste  blod, 
har  hulet  margen  af  hans  mod; 
I  pukket  har  i  stumper  små 
hver  sjæl,  som  malmstøbt  skulde  stå;  — 
men  endnu  kan  et  rejsnings-skrig 
i  eders  øre  tordne:  krig! 

FOGDEN.  Krig? 

BRAND.  Krig! 

FOGDEN.  Hvis  De  til  våben  kalder. 

De  blir  den  første. mand,  der  falder! 

BRAND.  Med  klarsyn  skønnes  skal  en  dag, 
at  største  sejr  er  nederlag! 

FOGDEN.  Betænk  Dem,  Brand;  De  står  på  skillet; 
sæt  alt  ej  på  det  ene  kort. 

BRAND.  Og  dog  jeg  gør  det! 

FOGDEN.  Tabes  spillet, 

er  Deres  jordliv  ødslet  bort. 
De  ejer  alle  verdens  goder, 
er  arving  til  en  grundrig  moder, 
De  har  et  barn  at  leve  for, 


—  To- 
en elsket  hustru;  —  lykkens  kår 
blir  rakt  Dem  som  af  milde  hænder. 

BRAND.  Og  hvis  jeg  endda  ryggen  vender, 
til  hvad  De  lykkens  kår  har  kaldt? 
Ifald  jeg  må? 

FOGDEN.  Fortabt  er  alt, 
hvis  her,  i  verdens  udmarks  vik, 
De  åbner  Deres  verdens-krig! 
Drag  sørpå,  mod  de  rige  strande, 
hvor  mænd  tør  stå  med  løftet  pande ; 
der  kan  med  ret  De  lyse  møde 
og  byde  menigheden  bløde ; 
vort  offer  er  ej  blod,  men  sved 
i  kamp  for  brød  blandt  klippeskred. 

BRAND.  Her  blir  jeg  dog.  Her  er  mit  hjem, 
og  i  mit  hjem  min  krig  skal  frem. 

FOGDEN.  Husk,  hvad  De  taber,  hvis  det  glipper;  — • 
og  først  og  fremst,  husk,  hvad  De  slipper! 
BRAND.  Mig  selv  jeg  taber,  hvis  jeg  viger. 
FOGDEN.  Brand,  håbløs  er  en  ensom  kriger. 
BRAND.  Min  flok  er  stærk;  jeg  har  de  be  ds  te. 
FOGDEN  (smiler).  Ja,  muligt  det,  —  men  jeg  de  fleste,  (går. 

BRAND  (ser  efter  ham).  Der  går  en  fuldblods  folkets  mand, 
retsindigt  tænkende,  velvillig, 
på  sin  vis  virksom,  varm  og  billig,  — 
og  dog  en  svøbe  for  sit  land. 
Ej  jordfald,  flom  og  vinterblæst, 
ej  hungersnød,  ej  frost  og  pest, 
forvolder  halvt  det  nederlag, 
som  slig  en  mellem  år  og  dag. 
Af  landeplagen  liv  kun  røves;  — 
men  han  — !  Hvor  mange  tanker  kløves, 
hvor  mange  friske  viljer  sløves, 
hvor  mange  stærke  sange  døves 
af  slig  forklemt,  trangbrystig  sjæl! 
Hvor  mangt  et  smil  på  folkemunde, 
hvor  mangt  et  lyn  i  folkebarm, 
hvor  mangen  løftnings  lyst  og  harm,  — 
der  frem  til  dåd  sig  vokse  kunde,  — 
slog  ikke  blodløst  han  ihjel!  (piudseiig  i  angst.) 

Men  budet  I  Budet!  —  Ingen  kommer! 

Jo,  doktoren  !    (iler  ham  Imede.) 

Tal,  tal!  Min  mor  — ? 

DOKTOREN.  Nu  er  hun  stedet  for  sin  dommer, 

BRAND.  Død!  —  Men  i  bod? 

DOKTOREN.  Det  knapt  jeg  tror; 

hun  hang  ved  sit  på  denne  jord, 
til  timen  slog,  og  de  Mev  skilt. 

BRAND  (ser   stille  rystet  frem   for   sig). 

Er  her  en  vildsom  sjæl  forspildt? 

DOKTOREN.  Kan  hænde  vel  hun  dømmes  mildt,  — 
ej  efter  lov,  men  efter  skøn. 

BRAND  (sagte).  Hvad  talte  hun? 

DOKTOREN.  Hun  mumled  stilt: 
Gud  er  ej  hårdhændt,  som  min  søn! 

BRAND  (synker  i  smerte  ned  på  bænken). 

I  brødens  kvalm,  på  dødens  fjæl, 

den  '^amme  løgn,  som  slår  hver  sjæl!  (skfuier  flns?«»tet  ?  hænueme.) 

DOKTOREN  (går  nærmere,  ser  på  ham  og  ryster  på  novedetj. 

De  vil  en  gennemlevet  tid 

i  et  og  alting  flytte  hid. 

De  tror  endnu  hin  lovens  pagt 

for  Gud  og  godtfolk  står  ved  magt;  — < 

hver  slægt  har  dog  sin  egen  vis; 

vor  skræmmes  ej  med  flammeris, 

med  ammesnak  om  sjæle-ran;  — 

dens  første  bud  er:  vær  human! 

BRAND  (ser  op).  Human!  Ja,  dette  slappe  ord 
er  feltråb  for  den  hele  jord! 
Med  det  hver  stymper  hyller  til, 
at  ingen  dåd  han  tør  og  vil; 
med  det  hver  skræling  dækker  over, 
at  ej  han  alt  for  sejren  vover; 
i  ly  af  det  blir  letvindt  brudt 
hver  uslings  løfte,  fejgt  fortrudt;  — 
I  pusling-sjæle  gør  tilsidst 
af  mennesket  en  humanist! 
Har  Gud  human  mod  Jesus  Krist? 
Vvis  eders  Gud  fik  dengang  råde, 
han  under  korset  råbte  nåde,  — 

og  soningsværket  sagtens  blev 

et  diplomatisk  himmelbrev!  (skluler  hovedet  og  sidder  l  stum  sorg.) 

DOKTOREN  (sagte).  Ras  lii,  ras  ud,  du  sjæl  i  storm;  — 
bedst,  om  du  kunde  tårer  fange. 

AGNES  (er  kommen  ud  på  trappen;  bleg  og  forfærdet  hvisker  hun  til  doktoren): 

Her  ind!  Følg  med! 

DuKTOREN.  Du  gør  mig  bange! 

Hvad  er  det,  barn? 

AGNES,  En  angstens  orm 

har  koldt  sig  om  mit  hjerte  lagt  — ! 

DOKTOREN    Hvad  er  det? 

AGNES  (drager  ham  med  sig).  Kom!  Guds  CVige  magt! 

(de  går  ind  I  huset;  Brand  mærker  det  ikke.) 

BRAND  (stiUe  hen  for  sig).  Død  uden  bod.  Død,  som  hun  leved. 
Er  ikke  der  Guds  fingerpeg? 
Igennem  mig  skal  vorde  hævet 
den  skat,  som  hun  har  fra  sig  skrevet;  — 
nu  tifold  ve  mig,  om  jeg  sveg!  (rejser  sig.) 
Med  sønnens  pligt,  på  hjemmets  grund, 
uryggelig  fra  denne  stund 
som  kåret  korsmand  slå  jeg  skal 
før  åndens  sejr  i  kødets  fald. 
Gud  har  mig  rakt  sin  tunges  stål, 
har  tændt  i  mig  sin  vredes  bål;  — 
nu  står  jeg  i  min  viljes  vælde, 
nu  tør,  nu  kan  jeg  knuse  fjelde! 

DOKTOREN  (efterfulgt  af  Agnes  kommer  hurtig  ud  på  trappen  og  råber): 

Beskik  dit  hus  og  drag  herfra! 

BRAND,  Om  jorden  skalv,  jeg  blev  endda! 

DOKTOREN,  Så  er  dit  barn  til  døden  dømt. 

BRAND  (forviidet).  Alf!  Barnet!  Alf!  Hvad  rædsels  skrømt 
er  dette  her!  Mit  barn!  (viid  ind  i  huset.) 

DORKTOREN  (holder  ham  tiibage).  Nej  bliv !  — 
Her  er  ej  lys,  her  er  ej  sol, 
her  skær  en  luft,  som  pust  fra  pol,  — 
her  sænker  skodden  klamt  sig  ned;  — 
en  vinter  til  på  dette  sted 
vil  visne  bort  hans  spæde  liv. 
Rejs,  Brand,  og  Deres  barn  er  frelst; 
men  gør  det  snart,  imorgen  helst. 

BRAND.  Ikveld,  idag,  i  denne  stund! 
O,  han  skal  vokse  stærk  og  sund;  — 
ej  gufs  fra  bræ,  ej  sno  fra  kyst 
skal  isne  mer  hans  lille  bryst. 
Kom,  Agnes,  løft  ham  lindt  i  blund! 
På  flugt,  på  flugt  langs  alle  sund! 
O,  Agnes,  Agnes,  dødens  garn 
sig  spinder  om  vort  lille  barn! 

AGNES.  Jeg  lønligt  aned,  lønligt  skalv,  — 
og  dog  jeg  så  kun  faren  halv. 

BRAND  m  doktoren).  Men  flugt  ham  frelser?  Så  De  lover! 

DOKTOREN.  Det  liv,  en  fader  våger  over 
ved  nat  og  dag,  er  sejerstrygt. 
Vær  alt  for  ham,  og  sundhedssmykt 
De  snart  skal  se  ham;  nær  ej  frygt. 

BRAND.  Tak,  tak!  (tn  Agnes.) 

Hyl  tæt  i  dun  ham  ind; 
langs  fjorden  stryger  aftnens  vind.  {Agnes  går  ind  i  huset.) 

DOKTOREN  (betragter   i    taushed    Brand,   som    ubevægelig  ser  ind  gennem 
døren,  går  derpå  hen  til  ham,  lægger  hånden  på  hans  skulder  og  siger): 

Mod  verdens  flok  så  ubønhørlig, 
og  mod  sig  selv  så  let  medgørlig! 
For  den  ej  gælder  lidt,  ej  meget,  — - 
kun  lovens  intet  eller  alt; 
men  fra  en  selv  er  modet  veget 
i  samme  stund  som  loddet  faldt  — . 
og  offerlammet  var  ens  eget. 

BRAND.  Hvad  mener  De? 

DOKTOREN.  Til  Deres  mor 

De  tordned  lovens  hårde  ord; 
fortabt,  hvis  alt  ej  lægges  af, 
hvis  ej  du  nøgen  går  i  grav! 
Og  samme  råb  har  runget  tidt, 
når  folkets  flok,  som  tyngst,  har  lidt! 
Nu  er  De  havsnødsmanden  selv, 
i  skæbnens  storm  på  badens  hvælv; 
nu  kaster  De  fra  krænget  køl 
tilhavs  hvert  brev  om  straffens  pøl,  — 
tilhavs,  tilhavs  den  tunge  bog, 
hvormed  De  brødres  bringer  slog; 
nu  gælder  det  i  kuling  stiv 
at  berge  eget  afkoms  liv. 

På  flugt,  på  flugt  langs  fjord  og  vik,  — 
på  flugt  fra  egen  moders  lig,  — 
på  flugt  fra  sjælehjord  og  kald;  — 
nu  lyser  presten  messefald! 

BRAND  (griber  sig  forvlldet  om  hovedet  som  for  at  samle  tankerne). 

Er  nu  jeg  blind!  Var  jeg  det  før! 

DOKTOREN.  De  handler  som  en  fader  bør. 
Tro  ej,  jeg  laster,  hvad  De  gør;  — 
for  mig  De  er  i  stækket  stand 
mer  stor,  end  før  som  styrkens  mand.  — 
Farvel!  Nu  har  jeg  rakt  Dem  spejiet; 
brug  det  og  suk  så:  Herregud, 
slig  ser  en  himmel-stormer  ud !  (går.) 

BRAND  (stirrer  en  s^nd  frem  for  sig,  pludselig  udbryder  lian); 

Nu  eller  før,  —  når  er  her  fejlet?! 

Agnes  kommer  ud  af  døren  med  kåbe  over  skuldrene  cg  barnet  på  armen;  Brand  ser  hende 
ikke;  hun  vil  tale,  men  stanser  lig^^som  slagen  af  skræk,  da  hun  bemærker  udtrykket  i  hans 
ansigt.    I  samme  øjeblik  kommer  en  mand  ilsomt  ind  gennem  havegrinden.   Solen  går  ned/ 

MAN  DEN.  Hør,  prest,  du  har  en  avindsmand! 

BRAND  (knuger  hånden  mod  brystet).  Ja,  her. 

MAN  DEN.  Vær  på  din  post  mod  fogden. 

Din  sæd  skød  frodigt  over  land, 
til  han  med  rygtets  brandpest  slog  den. 
Alt  ofte  har  han  ymtet  om, 
at  prestegården  snart  står  tom,  — 
har  sagt,  at  os  du  ryggen  vender, 
så  fort  din  rige  mor  er  død. 

BRAND.  Og  hvis  så  var  — ? 

MANDEN.  Prest,  jeg  dig  kender 

og  véd,  hvi  slige  giftord  lød; 
du  står  jo  ham  og  hans  imod, 
han  aldrig  fik  din  vilje  bøjet,  — 
se,  det  er  rygtets  rette  rod  — 

BRAND  (usikker).  At  sandt  er  sagt  —  sig  tænke  lod. 

MANDEN.  Da  har  du  stygt  for  alle  løjet. 

BRAND.  Har  jeg—? 

MANDEN.  Hvor  tidt  har  ej  du  sagt, 

at  Gud  har  selv  til  strid  dig  vakt,  — 
at  mellem  os  du  har  dit  hjem, 
at  her  din  krig  skal  føres  frem, 

at  ingen  mand  tør  kaldet  svige, 
at  slå  han  skal,  men  aldrig  vige. 
Og  kaldet  har  du!  Stærkt  og  lyst 
din  ild  har  fængt  i  mangt  et  bryst. 

BRAND.  Mand,  her  er  mængdens  øre  døvt; 
fast  hvert  et  sind  er  slukt  og  sløvt! 

MÅNDEN.  Du  bedre  véd;  —  i  mangt  et  sind 
nu  glitrer  himlens  solskin  ind. 

BRAND.  I  tifold  flere  er  der  nat. 

MANDEN.  Du  er  som  lys  i  natten  sat. 
Men  lad  det  være,  som  det  vil; 
at  tælle  trænges  her  ej  til ; 
thi  her  står  jeg,  den  ene  mand, 
og  siger:  rejs,  ifald  du  kan! 
Jeg  har  en  sjæl  så  fuldt  som  nogen; 
jeg  kan  ej  hjælpe  mig  med  bogen; 
du  har  mig  op  af  dybet  draget,  — 
prøv,  om  du  nu  tør  slippe  tåget! 
Du  kan  det  ej;  jeg  holder  fast; 
min  sjæl  var  tabt,  hvis  tåget  brast!  - 
Farvel!  Jeg  venter  trygt  det  bud: 
min  prest  ej  slipper  mig  og  Gud.  (går.) 

AGNES  (sky).  Din  kind  er  hvid,  din  mund  er  bleg; 
det  er,  som  du  i  hjertet  skreg. 

BRAND.  Hvert  klangfuldt  ord,  mod  bergvæg  sagt, 
mig  slår  med  tifold  genlyds  magt. 

AGNES  (gør  et  skrjdt  frem).  Jeg  er  beredt! 

BRAND.  Beredt?  Hvortil? 

AGNES  (med  styrke).  Til  hvad  en  moder  må  og  vil! 

{Gerd  løber  forbi  udenfor  på  vejen  og  stanser  ved  havegrinden.) 
GERD  (klapper  i  hænderne  og  råber  med  forvildet  glæde): 

Har  I  hørt  det?  Bort  fløj  presten!  — 
Ud  af  bakken,  op  af  haug 
myldrer  både  trold  og  draug, 
svarte,  stygge,  store,  små,  — • 
hu,  hvor  hvast  de  kunde  slå  — ! 
Øjet  rev  de  af  mig  næsten; 
halve  sjælen  har  de  tåget ;  — 
å,  jeg  hjælper  mig  med  resten; 
der  er  nok  igen  af  vraget! 

BRAND.  Pige,  vildt  din  tanke  går; 
her  du  ser  jeg  for  dig  står. 

GERD.  Du?  Ja  du,  men  ikke  presten! 
Ned  fra  Svartetind  min  høk 
rap  bortover  lien  strøg; 
bidslet,  sadlet,  vild  og  vred 
hvæste  han  i  mørknings-blæsten, 
og  en  mand  på  ryggen  red,  — 
det  var  presten,  det  var  presten  I 
Nu  står  bygdens  kirke  tom, 
stængt  med  både  lås  og  bom; 
Styggekirkens  tid  er  omme; 
nu  skal  min  til  ære  komme. 
Der  står  presten,  stærk  og  stor, 
i  sit  hvide  messeklæde, 
vævt  af  vintrens  dryp  og  væde ;  — 
vil  du  være  med,  så  kom; 
bygdens  kirke  står  jo  tom ; 
presten  min  har  slige  ord, 
at  det  runger  over  jord! 

BRAND.  Brudte  sjæl,  hvo  bød  dig  fange 
vildsomt  mig  med  afguds-sange! 

GERD  (kommer  indenfor  havegrinden). 

Afgud?  Hvad  er  det  for  noget? 
Afgud?  Å,  jeg  véd  det  godt; 
stundom  stort  og  stundom  småt, 
altid  gyldent,  altid  broget. 
Afgud!  Hør  du;  ser  du  hende? 
Kan  du  under  klædet  kende 
barnehænder,  barneben? 
Kan  du  se,  hvor  fint  og  broget 
Svøbet  folder  sig  om  noget, 
der  er  ligt  et  barn,  som  sover? 
Ræd  hun  viger,  —  dækker  over! 
Afgud?  Mand,  der  ser  du  én! 

AGNES  (ti!  Brand).  Har  du  tårer,  har  du  bønner? 
Ud  har  rædslen  mine  brændt! 

BRAND.  Agnes,  hustru,  —  ve,  jeg  skønner, 
hende  har  en  større  sendt! 

GERD.  Hør;  nu  ringer  alle  klokker 
sammen  på  den  vilde  hej ! 

Se,  hvad  menighed  der  flokker 
sig  til  færd  på  kirkevej! 
Kan  du  se  de  tusend  trolde, 
bygdens  prest  har  sænkt  i  havet? 
Kan  du  se  de  tusend  dverge? 
Indtil  nu  de  lå  begravet 
med  hans  segl  som  gravbrudds-værge. 
Hav  og  grav  dem  kan  ej  holde; 
frem  de  myldrer,  våde,  kolde;  — • 
skindødt  troldbarn  ser  jeg  grine, 
vælte  af  sig  bergskreds-blokken. 
Hør,  de  skriger:  mor  og  far! 
Mænd  og  kvinder  giver  svar; 
bygdens  mand  går  mellem  sine, 
som  en  far  i  sønneflokken; 
bygdens  kvinde  tar  sin  døde, 
rækker  ham  sit  bryst  til  føde;  — 
aldrig  før  så  staut  hun  knejste, 
når  hun  barn  til  dåben  bar. 
Her  blev  liv,  da  presten  rejste ! 

BRAND.  Vig  ifra  mig!  Fast  jeg  ser 
værre  syner  — 

GERD.  Hør!  Han  ler, 

han,  som  sidder  langsmed  vejen, 
der  den  svinger  op  mod  hejen; 
ind  han  skriver  i  sin  bog 
hver  en  sjæl,  som  opad  drog;  — 
hej,  han  har  dem  alle  næsten; 
bygdens  kirke  står  jo  tom, 
stængt  med  både  lås  og  bom,  — 
og  på  høkens  ryg  fløj  presten! 

(springer  over  havegærdet  og  taber  sig  i  urden.     Stilhed.) 

AGNES  (nærmer  sig  og  siger  dæmpet):  Lad  OS  gå;  nU  er  det  tid. 

BRAND  (stirrer  på  hende).  Hvilken  Vej? 

(peger  først  mod  havegrinden,  siden  mod  husdøren.) 

Did?  —  eller  did? 
AGNES  (viger  forferdet).  Brand,  dit  barn,  —  dit  barn! 
BRAND  (følger  efter).  Giv  svar; 

var  jeg  prest,  før  jeg  blev  far? 

AGNES  (viger  længere  tilbage). 

Blev  end  spurgt  med  tordnens  brag,  — 
intet  svar  i  denne  sag! 

BRAND  (følger  igen).  Svare  skal  du;  du  er  mor; 
d  u  har  her  det  sidste  ord! 

AGNES.  Hustru  er  jeg;  tør  du  byde, 
skal  jeg  bøje  mig  og  lyde ! 

BRAND  (vil  gribe  hende  om  armen).  ValgCtS  kalk  mig  tag  ifra! 

AGNES  (viger  bagom  træet).  Aldrig  var  jeg  moder  da! 
BRAND.  Der  er  dom  i  dette  svar! 
AGNES  (stærk).  Spørg  dig  selv,  om  valg  du  ha  ri 
BRAND.  Styrket  dommen  atter  lød! 
AGNES.  Tror  du  fuldt  på  Herrens  kald? 

BRAND.  Ja!  (gnber  hende  fast  om  hånden.) 

Og  nu  du  sige  skal 
ordet  over  liv  og  død! 

AGNES.  Gå  den  vej,  din  Gud  dig  bød!  (opboid.) 
BRAND.  Lad  os  gå;  nu  er  det  tid. 
AGNES  (toneløst).  Hvor  går  vejen? 

BRAND  (tier). 

AGNES  (peger  mod  havegrinden  og  spørger):   Dld? 

BRAND  (peger  mod  husdøren).  Ncj,  —  did! 

AGNES  (løfter  barnet  højt  på  armene). 

Gud!  Det  offer,  du  tør  kræve, 
tør  jeg  mod  din  himmel  hæve! 
Led  mig  gennem  livets  gys!  (ind  i  huset.) 

BRAND  (stirrer  en  stund  frem  for  sig,  brister  i  grad,  slår  hænderne  sammen 
over  hovedet,  Icaster  sig  ned  på  trappen  og  råber): 

Jesus,  Jesus,  giv  mig  lys! 


FJERDE  AKT. 


(Juleaften   i  prestegården.    Det  er  mørkt  I  stuen.    På  bagvæggen  er  udgangsdør;  vindu  på  den 

ene  side,  dør  på  den  anden.) 

{Agnes  står  sørgeklædt  ved  vinduet  og  stirrer  ud  i  mørket,; 

AGNES.  Endnu  ikke!  Endnu  ikke!  — 
O,  hvor  tungt  det  er  at  vente,  — 
længsels  råb  på  råb  at  skikke,  — 
aldrig  noget  svar  at  hente!  — 
Sneen  falder  blødt  og  tæt, 
har,  som  med  et  lin-skaut,  klædt 

tåget  på  den  gamle  kirke dytter.) 

Hys!  Jeg  hører  grinden  knirke! 

Fodtrin ;  faste  mandetrin ;  dier  tii  doren  og  lukker  op.) 

Er  det  dig?  Kom  ind,  kom  ind! 

{Brand  kommer  Ind,  tllsneet,  i  rejseklæder,  som  han  under  det  følgende  kaster  af  sig.) 
AGNES  (slår  armene  om  ham), 

O,  hvor  du  blev  længe  borte! 
Gå  ei  fra  mig;  gå  ej  fra  mig; 
ensom  kan  jeg  ej  de  sorte 
natteskygger  ryste  af  mig! 
Hvilken  nat  og  hvilke  dage, 
disse  to  og  denne  nat! 

BRAND.  Barn,  nu  har  du  mig  tilbage. 

(tænder  et  enkelt  lys,  som  kaster  et  svagt  skaer  over  stuen  ) 

Du  er  bleg. 

AGNES.    Og  træt  og  mat. 
Jeg  har  længtet,  spejdet,  stundet,  — 
og  så  har  lidt  grønt  jeg  bundet  — 

lidt!  men  det  var,  hvad  jeg  ejed, 

alt  ifra  isommer  plejet 

til  at  pynte  juletræet. 

Busken  kaldte  jeg  for  hans; 

ja,  han  fik  den  og  —  som  krans!  (brister  i  gråd.i 

Se,  nu  er  den  halvvejs  sneet 

ned  —  0  Gud  — 

BRAND.  På  kirkegården. 

AGNES.  O,  det  navn! 

BRAND.  Tør  af  dig  tåren. 

AGNES.  Ja  jeg  skal,  men  vær  tålmodig; 
endnu  er  min  sjæl  som  blodig; 
såret  er  så  friskt  og  nyt, 
ud  min  styrkes  væld  er  flydt;  — 
0,  men  det  skal  snart  bli  bedre; 
er  jeg  over  disse  dage, 
skal  du  aldrig  se  mig  klage. 

BRAND.  Er  det  Herrens  helg  at  hædre? 

AGNES.  Nej,  jeg  véd  — ;  men  vær  tålmodig! 
Husk,  ifjor  så  sund  og  frodig, 
og  iår  ifra  mig  båren, 

båren  ud  (gyser  tllbage  for  ordet.) 

BRAND  (stærkt).  På  kirkegården! 

AGNES  (skriger).  Nævn  det  ej! 

BRAND.  Med  fulde  lunger 

m  å  det  nævnes,  er  du  ræd! 
Nævnes  m  å  det,  så  det  runger, 
lig  en  bølge  mod  en  bredd! 

AGNES.  Selv  du  lider  under  ordet 
mer,  end  du  vil  kendes  ved; 
på  din  pande  ser  jeg  sporet 
af  den  sved,  det  købtes  med. 

BRAND.  Duggens  dråber  på  min  pande 
er  kun  sprøjt  fra  -ordens  vande. 

AGNES.  Er  og  dråben  i  dit  eje 
smeltet  sneflok  fra  det  høje? 
Nej,  0  nej,  den  er  for  varm; 
kilden  er  din  egen  barm ! 

BRAND.  Agnes,  hustru,  lad  os  begge 
være  stærke,  stå  imod, 

sammen  vore  kræfter  lægge, 
vinde  fremad  fod  for  fod.  — 
O,  jeg  var  en  mand  derude! 
Sjøen  skylled  over  fluen, 
mågen  taug  i  uvejrsgruen, 
haglen  slog  min  skrale  skude; 
midtfjords  lå  vi,  våndet  fræste, 
mast  og  takkel  hugg  og  hvæste, 
sejlet,  slidt  i  pjalter,  blæste 
langt  i  læ  for  havråks-fråden, 
hver  en  nagle  skreg  i  baden;  — 
udfor  stup  og  udfor  lider 
gik  der  skred  fra  begge  sider; 
otte  mænd  med  hvilte  årer 
sad  som  otte  lig  på  bårer. 
O,  da  vokste  jeg  ved  roret, 
jeg  var  den,  som  førte  ordet, 
kendte  godt,  en  stor  mig  døbte 
til  mit  kald,  det  dyrekøbte. 

AGNES.  Let  at  stå  i  stormen  stiv, 
let  at  leve  kampens  liv; 
o,  men  tænk  på  mig,  som  sidder 
stilt  i  sorgens  spurvekvidder, 
mig,  som  ej  kan  døve  tiden, 
om  jeg  nok  så  gerne  vil; 
tænk  på  mig,  som,  stængt  fra  striden, 
ej  får  glimt  af  dådens  ild; 
tænk  på  mig,  hvem  kun  en  liden 
snever  gerning  hører  til; 
tænk  på  mig;  jeg  sidder  hjemme, 
tør  ej  mindes,  kan  ej  glemme! 

BRAND.  Har  du  liden  gerning,  du? 
Aldrig  var  den  stor  som  nu. 
Hør;  jeg  vil  dig  sige  noget, 
som  i  sorgen  er  mig  mødt. 
Ofte  blir  mit  øje  tåget, 
tanken  ydmyg,  sindet  blødt; 
det  er,  som  der  lå  en  glæde 
i  at  kunne  græde,  græde. 
Agnes,  —  tænk,  da  ser  jeg  Gud 
nær,  som  aldrig  før  jeg  så  ham,  — 
o,  så  nær  at  det  ser  ud, 

Henrik  Ibsen:    Samlede  værker.    II. 

som  om  det  var  let  at  nå  ham. 
Og  jeg  tørster  mod  at  kaste 
mig  som  funden  til  hans  barm, 
mod  at  trykkes  af  hans  faste 
stærke  varme  faderarm. 

AGNES.  Brand,  —  o,  se  ham  altid  så,  — 
som  den  Gud,  du  mægter  nå,  — 
mere  fader,  mindre  herre! 

BRAND.  Tør  ej,  Agnes;  tør  ej  spærre 
vejen  for  hans  eget  værk; 
jeg  må  se  ham  stor  og  stærk, 
himmelstor,  —  så  kræver  tiden, 
just  fordi  den  selv  er  liden. 
O,  men  du  kan  se  ham  nær, 
se  ham  som  en  fader  kær, 
i  hans  favn  dit  hoved  bøje, 
hvile,  hvile,  er  du  træt, 
gå  ifra  ham,  sund  og  let, 
med  hans  afglans  i  dit  øje, 
bære  glansens  glorie  med 
ned  til  mig,  som  led  og  stred. 
Ser  du  Agnes,  slig  at  dele, 
er  just  ægteskabets  kerne; 
én  skal  stride,  storme,  værne, 
én  skal  alle  dødshugg  hele; 
da  først  kan  med  sandheds  ret 
siges,  at  de  to  er  ét. 
Alt  ifra  du  verdens  liv 
vendte  ryggen,  blev  min  viv, 
kasted  kækt  din  skæbnes  terning, 
hviler  på  dig  dette  kald; 
jeg  skal  slå  til  sejr  og  fald, 
slå  i  dagens  hede  stråler, 
stå  på  vagt  i  nattens  kulde,  — 
du  skal  række  mig  de  fulde 
kærlighedens  læsknings-skåler, 
slynge  mildheds  kappefold 
varmt  indundei  bringens  skjold;  — 
liden  er  ej  denne  gerning! 

AGNES.  Hver  en  gerning,  spejdet  efter, 
er  for  tung  for  mine  kræfter; 

mine  tankers  tusend  grene 
slynges  sammen  i  den  ene. 
Alt  er  endnu  som  et  digt. 
Lad  mig  klage,  lad  mig  græde, 
hjælp  mig  så  at  finde  rede 
på  mig  selv  og  på  min  pligt.  — ■ 
Brand,  inat,  mens  du  var  borte, 
kom  han  i  mit  kammer  ind; 
sundhedssmykket  var  hans  kind; 
tyndklædt  i  sin  lille  skjorte 
stavred  han  med  barnetrin 
frem  til  sengen,  hvor  jeg  hvilte, 
rakte  mod  mig  sine  arme; 
kaldte  på  sin  mor  og  smilte,  — 
men  som  om  han  bad  om  varme! 
Ja,  jeg  så  det!  O,  jeg  gøs  — ! 

BRAND.  Agnes! 

AGNES.  Jo,  du,  —  barnet  frøs! 

O,  det  må  han  jo  derude 
på  de  kolde  spaners  pude! 

BRAND.  Liget  ligger  under  sneen; 
barnet  er  til  himlen  båret. 

AGNES  (viger  fra  ham).  O,  hvi  Hver  du  i  såret, 
grusomt,  midt  i  rædsels-veen ! 
Det,  som  hårdt  du  liget  kalder, 
barnet  er  for  mig  endnu. 
Sjæl  og  legem  sammen  falder; 
end  ej  mægter  jeg,  som  du, 
mellem  disse  to  at  dele; 
begge  er  for  mig  det  hele; 
Alf,  som  under  sneen  sover, 
er  min  Alf  hist  ovenover! 

BRAND.  Mangt  et  sår  må  blodigt  rives, 
før  du  læges  for  din  sot. 

AGNES.  Ja,  men  vær  tålmodig  blot;  — 
jeg  kan  ledes,  ikke  drives. 
Stå  mig  nær  og  styrk  mig.  Brand; 
tal  det  mildeste  du  kan. 
Du,  som  ejer  stormens  tone 
i  de  store  øjeblikke, 
når  en  sjæl  skal  drage  brikke 

om  sin  egen  livsenskrone,  — 
har  du  ikke  sangens  mildhed 
til  at  døve  smertens  vildhed? 
Har  du  ej  et  ord,  som  kvæger, 
et,  som  ud  i  dagen  peger? 
Gud,  som  du  mig  lærte  kende, 
er  en  konge  på  sin  borg;  — 
hvor  tør  jeg  til  ham  mig  vende 
med  min  lille  modersorg? 

BRAND.  Tror  du,  bedre  du  dig  vendte 
til  den  Gud,  som  før  du  kendte? 

AGNES.  Aldrig,  aldrig  did  igen! 
Og  dog  er  det  tidt,  som  drages 
jeg  af  længsel  ud,  derhen, 
hvor  det  lysner,  hvor  det  dages. 
Let  at  løftes,  tungt  at  bære; 
lød  ej  så  den  gamle  lære? 
Dine  riger  er  for  store, 
alt  er  her  for  stort  for  mig, 
du,  dit  kald,  dit  mål,  din  fore, 
al  din  vilje,  hver  din  vej, 
fjeldet,  som  udover  hænger, 
fjorden,  som  for  foden  stænger, 
sorgen,  mindet,  mørket,  striden,  — 
ikkun  kirken  er  for  liden. 

BRAND  (slået).  Kirken|?  Atter  denne  tanke! 
Ligger  den  i  landets  luft? 
Hvi  for  liden? 

AGNES  (ryster  sørgmodig  på  hovedet).    Kan  jeg  Sanke* 

grunde  sammen  med  fornuft? 
Kommer  ikke  stemnings-strømmen, 
som  med  vindens  strøm  en  duft? 
Hvorfra  kom  den,  hvorhen  går  den? 
Mig  er  nok,  at  jeg  forstår  den, 
og  jeg  véd  foruden  viden  — 
kirken  er  for  mig  for  liden. 

BRAND.  Der  er  syn  i  folkedrømmen^ 
Hundred  sjæle,  som  jeg  mødte, 
af  sig  samme  tanke  fødte; 
selv  hos  hin,  som  vildt  forreven 
skreg  på  vidden,  stod  den  skreven. 

„Der  er  stygt,  for  der  er  småt" 
lød  det;  hun  ej  heller  kunde 
rede  tanken  ud  med  grunde. 
Hundred  kvinder  sagde  siden: 
bygdens  kirke  er  for  liden! 
Dette  råb  fra  kvindemunde 
tolker  trangen  til  et  slot.  — 
Agnes,  —  o,  jeg  ser  det  godt, 
du  er  kvinden.  Herren  kåred 
til  sin  engel  på  min  sti;  — 
tryg  og  sikker,  skønt  iblinde, 
véd  du  vejen  ret  at  finde, 
hvor  jeg  skillet  går  forbi. 
Aldrig  blålys-blink  dig  dåred; 
første  dag  du  pegte  lige 
mod  det  sande  skabnings-rige,  — 
stansed  mig,  som  vilde  stige 
på  min  flugt  mod  himlens  hvælv, 
retted  synet  på  mig  selv, 
indad  mod  det  inderlige.  — 
Agnes,  atter  har  du  sagt 
ord,  som  slog  med  lynets  magt,  — « 
ført  mig,  hvor  jeg  uviss  for, 
kastet  dagskær  på  mit  virke. 
Liden  er  .Vorherres  kirke;  — 
godt;  så  skal  den  tømres  stor! 
Aldrig  så  jeg  grant  som  nu, 
hvad  i  dig  min  Skaber  gav  mig; 
derfor  trygler  jeg,  som  du : 
gå  ej  fra  mig,  gå  ej  fra  mig! 

AGNES.  Jeg  skal  ryste  af  mig  sorgen, 
jeg  skal  tørre  tåren  af, 
jeg  skal  stænge  mindeborgen, 
som  det  sømmer  sig  en  grav; 
jeg  skal  lægge  glemsels  hav 
åbent  mellem  den  og  mig; 
jeg  skal  viske  lykkefærden 
af  min  lille  billedverden, 
være  hustru  helt  for  dig! 

BRAND.  Vejen  går  imod  det  store. 
AGNES.  O,  men  brug  ej  strengheds  spore. 

BRAND.  Gennem  mig  en  større  byder. 

AGNES.  En,  om  hvem  du  selv  har  sagt, 
at  han  viljen  ej  forskyder, 
skønt  den  savner  evnens  magt.  (vii  gå.) 

BRAND.  Hvorhen,  Agnes? 

AGNES  (smiler).  Husets  skøtsel 

får  ej  glemmes,  mindst  ikveld. 
Forrige  jul,  du  husker  vel, 
at  du  sagde,  jeg  var  ødsel. 
Lys  var  tændt  i  alle  stager; 
her  var  grønt  og  smukke  sager, 
legetøj  på  juletræet; 
her  blev  sunget,  her  blev  leet. 
Brand,  iår  skal  atter  tændes 
alle  lys,  så  helgen  kendes; 
her  skal  pyntes  op  som  bedst 
til  den  stille  store  fest. 
Titter  Gud  i  stuen  ind, 
skal  han  se  en  straffet  datter, 
revset  søn  med  ydmygt  sind, 
børn,  som  lydigt  véd  og  fatter, 
at  de  ej  for  fadervreden 
tvert  tør  skyde  fra  sig  glæden.  — 
Ser  du  nu  vel  spor  af  tåren? 

BRAND  (trykker  hende  til  sig  og  slipper  hende  atter). 

Barn,  tænd  lys;  det  er  dit  virke! 

AGNES  (smiler  sørgmodigt).  Byg  så  du  diu  store  kirke; 
o,  men  få  den  rejst  før  våren !  (går.) 

BRAND  (ser  efter  hende).  Villig,  vilHg  midt  i  vånden, 
villig  midt  i  martrens  ild; 
svigter  evnen,  segner  ånden, 
sker  det,  skønt  hun  ofret  vil. 
Herre,  læg  din  styrke  til;  — 
og  fra  mig  tag  hvervets  kalk, 
bitrest  kalk,  at  måtte  skikke 
lovens  grumme  høk  og  falk 
over  hende  for  at  drikke 
hjertets  fulde  varme  flod. 
Jeg  har  kræfter,  jeg  har  mod; 
læs  på  mig  din  vægt  for  tvende,  — 
vær  barmhjertig  blot  mod  hende! 

(Det  banker  på  gangdøren.    Fogden  kommer  ind.) 

FOGDEN.  Her  gæster  Dem  en  slagen  mand. 

BRAND.  En  slagen  mand?  , 

FOGDEN.  Som  slig  jeg  kommer. 

De  husker  sagtens,  da  isommer 
jeg  vilde  drive  Dem  fra  land, 
jeg  spade  Dem  just  ej  det  bedste 
af  krigens  udfald  mellem  os  — 

BRAND.  Nu  ja? 

FOGDEN.  Men  al  min  ret  tiltrods 

jeg  vil  ej  længer  med  Dem  slås. 

BRAND.  Hvorfor? 

FOGDEN.  Fordi  De  har  de  fleste. 

BRAND.  Har  jeg? 

FOGDEN.  Det  tænker  jeg  De  véd; 

Dem  søger  folk  jo  langt  af  led; 
her  er,  især  på  sidste  tiden, 
en  ånd  i  bygden  kommen  ind, 
som  Gud  skal  vide  ej  er  min, 
og  deraf  tør  jeg  slutte  da, 
at  det  er  Dem,  den  kommer  fra. 
Her  er  min  hånd;  vi  ender  striden! 

BRAND.  En  krig,  som  vor,  får  ikke  slut, 
er  end  den  enes  modstand  brudt. 

FOGDEN.  Hvad  skal  der  mer  til  slut  på  krig, 
end  fred  og  mindeligt  forlig? 
Jeg  er  ej  den,  som  står  mod  brodden; 
man  er,  som  folk  er  flest,  jo  skabt; 
når  for  sit  bryst  man  kender  odden 
af  fiendens  våben,  gir  man  tabt; 
har  man  kun  kæp  mod  lansespids, 
bør  marken  rømmes  i  betids, 
og  står  man  som  en  ensom  kriger, 
er  det  fornuftigst,  at  man  viger. 

BRAND.  To  ting,  jeg  tror,  er  her  at  mærke, 
først  at  De  kalder  mig  den  stærke; 
jeg  har  de  fleste  — 

FOGDEN.  Ganske  visst! 

BRAND.  Ja  mulig  ^  ndnu;  men  tilsidst, 
på  ofrets  store  alvorsdag,  — 
hvem  har  da  magten  for  sin  sag? 

FOGDEN.  På  ofrets  dag?  Men  Herregud, 
det  er  jo  den,  som  ikke  kommer! 
I  værste  fald  går  ofret  ud 
på  lossning  af  de  godtfolks  lommer; 
human  er  tiden,  vil  ej  offer 
af  mere  dyrebare  stoffer. 
Og  ærgerligst  det  er  ved  sagen 
at  selv  jeg  hører  mellem  dem, 
som  bragte  det  humane  frem, 
og  derved  hindred  offerdagen, 
så  det  kan  siges  på  en  vis, 
jeg  givet  har  mig  selv  til  pris,  — ■ 
i  alle  fald,  at  jeg  bandt  ris 
til  rap  på  eget  livsværks  ende. 

BRAND.  At  ret  De  har,  kan  mulig  hænde. 
Men  for  det  andet  kan  jeg  knapt 
forstå,  at  De  tør  give  tabt. 
Om  riset  eller  ikke  riset, 
en  mand  er  for  sin  gerning  skabt; 
hans  mål  for  ham  er  paradiset! 
Om  mellem  ham  og  det  sig  hvælved 
et  hav,  mens  Satans  land  lå  nær,  — 
tør  derfor  råbes:  væk,  besvær, 
her  er  jo  kortere  til  helved?! 

FOGDEN.  Jeg  hertil  svarer  ja  og  nej; 
etsteds  må  mennesket  jo  havne,  — 
og  ser  man  møjen  ej  kan  gavne, 
hvem  vil  vel  gå  forgæves  vej? 
Det  er  nu  så,  vi  vil  erstatning 
for  liden  eller  stor  befatning; 
kan  sejr  ej  vindes  ved  at  kæmpe, 
så  får  man  fare  frem  med  lempe. 

BRAND.  Men  aldrig  sort  dog  vorder  hvidt! 

FOGDEN.  Min  kære  ven,  det  hjælper  lidt 
at  kalde  noget  hvidt  som  bræen, 
når  mængden  råber:  sort  som  sneen! 

BRAND.  De  råber  kanske  med? 

FOGDEN.  Nå,  nå,  — 

jeg  råber  ikke  sort  men  grå. 
Human  er  tiden;  folk  må  mødes, 
ej  bums  imod  hinanden  stødes. 

Husk  på,  at  dette  land  er  frit; 

her  skal  jo  alles  mening  gælde;  — • 

hvor  tør  da  én  mod  alle  fælde 

sin  særdom  over  sort  og  hvidt?  — 

Kort  sagt,  da  De  har  fleretallet, 

så  er  De  første  mand  i  kaldet; 

jeg  slutter  mig,  som  alle  andre, 

til  Dem  så  godt  jeg  kan  og  véd, 

og  håber  ingen  sjæl  vil  klandre, 

at  ej  jeg  til  det  sidste  stred. 

Folk  dømmer  nu,  det  ser  jeg  godt, 

mit  virke  kun  som  spredt  og  småt: 

de  kalder  én  ting  mer  fornøden 

end  årligårs  at  øge  grøden ; 

man  er  ej  villig  nu,  som  før, 

at  yde  skærven,  hvor  sig  bør,  — • 

og  er  ej  viljen  med  i  legen, 

da  er  en  gerning  sejerssvegen.  — 

Det  falder  tungt,  det  må  De  tro, 

at  slippe  plan  om  vej  og  bro, 

om  tapning  ud  af  myr  og  fjære, 

og  meget  mer,  som  var  i  gære. 

Men  Herregud,  hvad  skal  man  sige; 

kan  ej  man  sejre,  får  man  vige, 

tålmodigt  håbe  alt  af  tiden, 

og  bøje  klogelig  til  siden. 

Nu,  —  folkets  yndest  har  jeg  tabt 

på  samme  vej,  hvor  den  blev  skabt; 

ja,  ja;  så  må  på  andre  veje 

jeg  komme  til  mit  fordums  eje. 

BRAND.  Men  var  det  da  for  folkegunst 
De  øved  Deres  kløgt  og  kunst? 

FOGDEN.  Nej,  det  véd  Gud  det  ikke  var. 
Det  alment  bedste  har  jeg  villet 
til  bygdens  nytte  blot  og  bar. 
Dog  nægtes  ej,  at  med  i  spillet 
kom  håbet  om  et  vederlag 
for  velgjort  værk  på  yrkets  dag. 
Det  er  nu  så;  en  virksom  mand 
med  evner  og  med  sund  forstand 
vil  frugten  af  sin  gerning  se, 
ej  stønne  gennem  slidets  ve 

til  fromme  for  en  bar  idé. 

Jeg  kan  ej,  selv  med  bedste  vilje, 

forsømme  egen  velfærds  røgt 

og  ofre  andre  al  min  kløgt. 

Jeg  sidder  med  en  stor  familje; 

jeg  har  jo  kone,  mange  døtre, 

som  skal  forsørges  aller  først;  — 

ideen  læsker  ingens  tørst, 

ideen  slukker  ingens  sult, 

hvor  man,  som  jeg,  har  huset  fuldt; 

og  dersom  nogen  skulde  ytre 

forundring,  har  jeg  blot  det  svar, 

han  er  en  slet  familjefar. 

BRAND.  Og  nu  er  Deres  agt  —  ? 

FOGDEN.  At  bygge. 

BRAND.  At  bygge,  siger  De? 

FOGDEN.  Ja  vel,  — 

til  eget  som  til  bygdens  held. 
Først  vil  jeg  bygge  op  det  ry, 
jeg  stod  i  for  ej  længe  siden ;  — 
det  lakker  stærkt  mod  tingvalgs-tiden; 
thi  må  til  noget  stort  jeg  ty 
og  bringe  foretag  på  bane, 
så  jeg  blir  kurvens  første  hane 
og  hindrer  valget  af  en  ny. 
N  u  har  jeg  tænkt  som  så,  —  man  kan 
fornuftigvis  ej  ro  mod  flommen. 
Folk  vil,  som  nu  det  heder,  hæves; 
den  gerning  er  for  mig  forgæves; 
jeg  kan  kun  hjælpe  folk  påfode; 
men  sligt  må  gøres  med  det  gode, 
og  her  står  mod  mig  alle  mand. 
Se,  derfor  er  jeg  modent  kommen 
til  forsæt  om,  hvis  det  går  an, 
at  søge  bod  mod  armodsdommen. 

BRAND.  Den  vil  De  rydde  ud? 

FOGDEN,  Nej  visst;  -^ 

den  er  jo  en  nødvendig  brist 
i  alle  samfund;  den  må  døjes; 
men  med  lidt  klogskab  kan  den  bøjes 
i  visse  former,  strengt  begrænses. 

såfremt  i  tide  blot  den  ænses. 
Vi  véd  jo,  armod  er  det  dynd, 
som  gødsler  bedst  al  landsens  synd;  — 
for  dyndet  vil  jeg  dæmning  sætte. 
BRAND,  På  hvilken  vis? 

FOGDEN.  Ja,  kan  De  gætte? 
Afhjælpes  skal  et  dybtfølt  savn, 
idet  jeg  til  distriktets  gavn 
får  bygt  et  armodsdommens  pesthus; 
ja,  pesthus  siger  jeg,  fordi 
det  skal  for  brødens  smitte  fri. 
Og  denne  bygning  har  jeg  tænkt, 
forbindes  nemt  med  et  arresthus, 
så  virkning  blir  med  årsag  stængt 
bag  samme  bom  og  samme  lås, 
med  væg  kun  mellem  bås  og  bås. 
Og  da  jeg  engang  er  på  gled, 
så  er  min  agt  at  bygge  med 
en  fløj  indunder  samme  tag, 
som  bruges  kan  til  valg  og  lag, 
til  alvorshandling  som  til  fester, 
med  talerstol  og  rum  til  gæster,  — 
kort  sagt,  et  pent  politisk  festhus. 

BRAND.  Sligt  trænges  hårdt;  især  det  sidste; 
dog  véd  jeg  ét,  som  trænges  mere. 

FOGDEN.  De  tænker  på  en  dårekiste? 
Ja,  ganske  visst;  den  trænges  hårdt. 
Dén  også  var  min  første  tanke; 
men  efter  overlæg  med  flere 
jeg  ganske  kom  fra  tanken  bort; 
thi  hvorfra  skal  vi  midler  sanke 
til  noget  overvættes  stort? 
Og  tro  De  mig,  en  sådan  kiste 
vil  kræve  en  alvorlig  sum, 
hvis  hver  og  en  skal  der  få  rum, 
som  trang  og  værdighed  beviste. 
Man  tænke  må  på  tidens  elv, 
og  ej  blot  bygge  for  sig  selv;  — 
alt  går  jo  frem  med  kæmpeskridt; 
ifjor  tilpas,  iår  for  lidt;  — 
De  ser,  i  hvilke  dimensioner 

hvert  folkeligt  behov  har  vækst; 
med  syvmils-støvler,  rent  forhekst, 
udvikles  kraft  og  alslags  evne, 
i  hvilket  fag  De  så  vil  nævne. 
Det  altså  blev  for  dyr  en  spas 
at  skaffe  efterslægten  plads 
for  sig  og  sine  børn  og  koner. 
Jeg  siger  derfor:  Herregud; 
den  tand,  den  får  vi  nok  slå  ud! 

BRAND.  Og  ter  sig  nogen  altfor  gal, 
så  har  De  jo  den  store  sal. 

FOGDEN  (fornøjet).  Ja,  rummet  står  som  oftest  ledigt! 
Det  indfald,  Brand,  var  ganske  snedigt! 
Vil  byggeplanen  blot  ej  briste, 
så  har  vi  gratis  dårekiste, 
har  samlet  under  fælles  tag. 
beskyttet  af  det  samme  flag, 
de  væsentligste  elementer, 
hvorfra  vor  bygd  sin  farve  henter;  — • 
vi  har  vor  hele  armodsdom 
samt  slyngelflokkens  syndeflom 
og  dårerne,  som  før  gik  om 
foruden  røgt  og  uden  tugt,  — 
og  så  har  vi  vor  friheds  frugt 
med  valgkamp  og  med  talers  flugt; 
vi  har  vor  rådssal,  hvor  vi  drøfter, 
hvad  gøres  kan  til  bygdens  tarv,  — 
vor  festsal,  hvor  vi  giver  løfter  • 

om  skøtsel  af  vor  fortids  arv. 
Hvis  altså  blot  ej  sagen  faldt, 
så  får  jo  klippesønnen  alt, 
hvad  han  med  billighed  kan  kræve, 
for  ret  sit  eget  liv  at  leve. 
Gud  véd,  vort  strøg  er  ikke  rigt; 
dog,  står  først  fællesgården  bygt, 
så  tror  jeg,  det  kan  kaldes  trygt 
et  vel  organisert  distrikt. 

BRAND.  Men  midlerne  —  ? 

FOGDEN.  Ja,  det  er  knuden 

i  denne  som  i  hver  en  sag; 
til  ydelser  er  viljen  svag, 

og  står  jeg  Deres  hjælp  foruden, 

jeg  véd,  at  jeg  må  stryge  flag. 

Men  støtter  De  med  ordets  magt 

min  tanke,  vil  den  letvindt  fremmes,  — 

og  får  jeg  den  til  modning  bragt, 

skal  Deres  gode  hjælp  ej  glemmes. 

BRAND.  Det  sige  vil,  De  gad  mig  købe? 

FOGDEN.  Med  andet  navn  jeg  vilde  døbe 
min  plan,  —  til  fælles  gavn  og  brug 
at  fylde  ud  det  splidens  slug, 
som  hidtil  mellem  os  har  gabt, 
og  hvorved  begge  to  har  tabt. 

BRAND.  Da  har  De  ilde  tiden  kåret  — 

FOGDEN.  Ak  ja;  jeg  véd,  den  store  sorg, 
som  nys  har  Dem  og  Deres  såret; 
men  Deres  mandighed  mig  dåred; 
og  trangen  til  distriktets  borg  — 

BRAND.  I  sorgens  som  i  glædens  stund 
jeg  står  tilrede,  når  det  kræves; 
men  af  en  anden  gyldig  grund 
De  denne  gang  dog  går  forgæves. 

FOGDEN.  Og  hvilken  grund  — ? 

BRAND.  Jeg  selv  vil  bygge. 

FOGDEN.  Hvad!  Bygge?  Tage  min  idé? 

BRAND.    Ej  ganske,  (peger  ud  af  vinduet.) 

Foged,  kan  De  se  — ? 

FOGDEN.  Der? 

BRAND.  Ja. 

FOGDEN.  Det  store  stygge  træhus? 

Det  er  jo  prestegårdens  fæhus! 

BRAND.  Nej,  ikke  det;  —  det  lille  stygge. 

FOGDEN.  Hvad!   Kirken! 

BRAND  (nikker).  Den  vil  stor  jeg  bygge» 

FOGDEN.  Nej,  det  skal  fanden  ikke  ske! 
Ved  kirken  skal  ej  nogen  rygge;  — 
det  var  at  krydse  min  idé! 
Min  plan  er  færdig  og  den  haster; 
men  Deres  mig  af  sadlen  kaster. 
To  ting  på  engang  er  for  meget,  — 
vig  altså  — ! 

BRAND.    Jeg  har  aldrig  veget. 

FOGDEN.  Her  må  De,  mand!  Byg  mit  arresthus 
med  pesthus  og  politisk  festhus, 
altsammen,  kort  sagt,  —  dårekisten.  — 
så  spørges  ej  om  kirkebristen. 
Og  hvorfor  skal  den  nu  i  muld? 
Den  var  dog  god  nok  før  i  tiden. 

BRAND.  Ja,  mulig;  n  u  er  den  for  liden. 

FOGDEN.  Da  har  jeg  aldrig  sét  den  fuld! 

BRAND.  Selv  for  en  enkelt  sjæl  derinde 
er  ikke  løftningsrum  at  finde. 

FOGDEN  (ryster  forundret  på  hovedet). 

Ved  sligt  den  enkle  sjæl  beviste 
nødvendigheden  af  min  kiste,  (siår  over.) 
Lad  kirken  stå,  det  vil  jeg  råde; 
den  kan  jo  kaldes  på  en  made 
et  stykke  ædelt  arveguld. 
Den  e  r  et  ædelt  arvestykke;  — 
den  skal  ej  falde  for  en  nykke! 
Ja,  går  min  byggeplan  i  vasken, 
jeg  som  en  Føniksfugl  af  asken 
skal  rejse  mig  i  mængdens  nåde! 
Jeg  træder  op  som  riddersmand 
for  mindesmærket  ved  vor  strand! 
Her  stod  engang  et  gude-hov,  — 
det  var  nok  i  kong  Beles  tider; 
så  rejste  kirken  sig  omsider 
ved  fromme  heltes  ran  og  rov. 
Ærværdig  ved  sin  simple  pragt, 
højhellig  i  sin  oldtidsdragt 
den  knejste  indtil  vore  dage  — 

BRAND.  Men  hine  tegn  på  fordums  magt 
er  visst  forlængst  i  graven  lagt;  — 
nu  står  igen  ej  mindste  flage. 

FOGDEN.  Just  netop  det!  Så  gammel  er  den, 
at  ej  den  mer  er  til  i  verden; 
men  i  min  bedstefaders  dage 
et  hul  i  væggen  stod  tilbagel 

BRAND.  Et  hul? 

FOGDEN,  Vidt,  som  en  tøndesæk! 

BRAND.  Men  væggen  selv! 

FOGDEN.  Ja,  den  var  væk. 

Se,  derfor  må  jeg  rentud  sige, 
at  kirkens  rivning  er  umulig;  — ■ 
det  var  en  skammelig,  en  grulig 
barbarisk  handling  uden  lige! 
Og  midlerne,  —  hvor  får  vi  dem? 
Tror  De,  at  her  man  er  så  ødsel, 
at  lokke  udgiftsposter  frem 
ved  ufuldbårne  forslags  fødsel, 
når  med  en  lille  smule  skøtsel 
man  så  vidt  støtte  kan  det  gamle, 
at  det  i  vor  tid  ej  vil  ramle? 
Men  gå  De  ud  og  spejd  i  lejren,  — 
jeg  blir  dog  den,  som  vinder  sejren.  ' 

BRAND.  Jeg  agter  ej  at  presse  ud 
en  hvid  til  husly  for  min  Gud. 
Af  egne  midler  vil  jeg  bygge;  — 
min  arv,  alt  mit  til  sidste  skærv 
skal  gives  ud  til  dette  hverv. 
Nu,  foged,  er  De  end  så  djærv, 
at  mene.  De  kan  tanken  rygge? 

FOGDEN  (med  foldede  hænder). 

Jeg  står  som  falden  ned  fra  skyerne! 
Sligt  spørges  knapt  engang  fra  byerne;  — 
og  her  i  bygden,  —  her  hos  os, 
hvor  pungens  lukning  længst  var  lov 
mod  hvert  et  trængende  behov,  — 
her  åbner  De  en  rundheds  fos, 
som  risler,  blinker,  sprøjter,  skummer  — . 
Nej,  Brand,  som  sagt,  jeg  rent  forstummer! 

BRAND.  Jeg  længst  i  tanken  fra  mig  skrev 
min  arv  — 

FOGDEN.  Ja,  her  er  ymtet  meget, 
som  hen  på  noget  sligt  har  peget, 
men  jeg  har  tænkt,  at  det  var  væv. 
Hvem  plejer  vel  at  ofre  alt, 
når  ej  det  synbar  fordel  gjaldt? 
Dog,  det  blir  Deres  egen  sag;  — 
gå  foran  De ;  så  går  jeg  bag. 
De  er  i  skuddet;  De  kan  virke, 

og  jeg  kan  skridtvis  frem  mig  lirke.  — 
Brand,  sammen  vil  vi  bygge  kirke! 

BRAND.  Hvad?  Vil  De  Deres  eget  slippe? 

FOGDEN.  Det  ved  den  søde  Gud  jeg  vill 
Jeg  var  jo  gal,  om  ej  jeg  gjorde. 
Hvem  tror  De  mængden  flokkes  til, 
når  én  vil  gøde,  mæske,  fore, 
en  anden  melke,  flå  og  klippe? 
Ja  død  og  plage  er  jeg  med! 
Jeg  er  af  tanken  ganske  hed, 
bevæget,  greben,  næsten  rørt; 
en  heldig  skæbne  har  mig  ført 
i  denne  kveld  til  prestegården; 
thi  jeg  tør  tro,  at  uden  min 
var  Deres  plan  knapt  faldt  Dem  ind,  — 
ialfald  ej  til  verden  båren. 
Det  altså  er  mit  eget  virke 
at  bygge  bygdens  nye  kirke! 

BRAND.  Men  kom  ihug,  vi  kan  ej  skåne 
hin  oldtids  knejsende  ruin! 

FOGDEN  (ser  ud).  Betragtet  her  i  dobbeltskin 
af  nyfalds-sne  og  nyets  måne 
den  tar  sig  ud  som  noget  skrammel. 

BRAND.  Hvad,  foged? 

FOGDEN.  Brand,  den  er  for  gammel! 

Det  er  mig  ganske  uforklarligt, 
at  ej  jeg  så  det  før  ikveld,  — 
men  hanekjælken  står  påhæld; 
at  bruge  den  var  uforsvarligt. 
Og  hvor  er  stil,  arkitektur, 
når  ret  man  gransker  loft  og  mur? 
Hvad  skal  man  kalde  slige  buer? 
en  fagmand  vilde  kaldt  dem  fæle;  — ■ 
ja,  jeg  må  samme  mening  dele! 
Og  tågets  mosbeklædte  tuer,  — 
de  er  minsæl  ej  fra  kong  Bele. 
Nej,  pietet  kan  gå  for  vidt! 
Det  må  dog  hvermand  se  og  skonne, 
at  denne  gamle  rådne  rønne 
i  et  og  alt  er  noget  skidt! 

BRAND.  Men  dersom  mængdens  røst  sig  hæved 
til  vægring  ved  at  få  den  revet  — ? 

FOGDEN.  Vil  ingen  anden,  så  vil  jeg. 
I  helgen  skal,  jo  før  jo  heller, 
jeg  ordne  alt,  hvad  formen  gælder, 
og  sætte  sagen  glat  ivej. 
Jeg  ivre  skal  og  virke,  skrive; 
jo,  jo,  —  De  kender  fogden  nok! 
og  kan  jeg  hjælp  ej  sammendrive 
til  rivning  blandt  den  dumme  flok, 
skal  jeg  med  egne  hænder  rive 
den  ned  til  grunden,  stok  for  stok. 
Ja,  om  jeg  så  skal  ta  min  kone 
og  alle  mine  døtre  med, 
så  skal  den  død  og  plage  ned! 

BRAND.  Det  er  en  ganske  anden  tone, 
end  den,  som  blev  fra  først  af  brugt. 

FOGDEN.  Det  er  humanitetens  frugt 
at  få  med  alt  ensidigt  bugt; 
og  dersom  digteren  ej  lyver, 
så  er  det  netop  noget  smukt, 
at  mandens  tanke  ejer  flugt,  — 
med  andre  ord,  —  at  tanken  flyver.  — 

Farvel !  (t^ger  sin  hat.) 

Nu  får  jeg  se  til  banden. 

BRAND.  Til  hvad? 

FOGDEN.  Å,  tænk  Dem,  jeg,  selv  anden, 

idag  på  bygdegrænsen  kneb 
et  fantefølge,  fælt  som  fanden; 
jeg  fik  da  hjælp  med  taug  og  reb; 
nu  sidder  de  forvart  hos  granden 
her  nærmest  nord;  men  pokker  ta  mig, 
om  ikke  to-tre  løb  ifra  mig  — 

BRAND.  Nys  ringtes  ind  dog  fredens  tid. 

FOGDEN.  Hvi  kom  det  djævelskab  da  hid? 
Dog,  det  forstår  sig,  på  en  made 
de  hører  sagtens  sognet  til  —  Meende.) 
ja  endog  Dem!  Hør  her  en  gåde; 
løs  den,  ifald  De  kan  og  vil: 
folk  findes,  som  er  til  i  kraft 
af  den.  De  har  til  udspring  havt, 

og  dog  de  til  er,  slet  og  ret,  > 

fordi  de  er  af  anden  æt!  v  : 

BRAND    (ryster  på  hovedet). 

O  Gud,  der  er  så  mangen  gåde  , 

en  stirrer  på,  men  ej  kan  råde. 

FOGDEN.  Da  er  dog  denne  letvindt  gættet. 
De  har  vel  tidt  nok  hørt  berettet 
i  bygden  et  og  andet  ord 
om  fattiggutten,  han,  her  vester, 
der  var  så  lært  som  fire  prester; 
han  friede  til  Deres  mor  — 

BRAND.  Hvad  mer? 

FOGDEN.  Tænk,  til  en  grundrig  jente! 

Dog  hun  naturligvis  ham  sendte 
til  Bloksberg,  som  han  måtte  vente. 
Men  véd  De  så,  hvad  fyren  gør? 
Han  sørger  halvt  sig  fra  forstanden, 
og  fæster  sluttelig  en  anden 
af  taterslægt;  —  og  før  sin  død 
han  med  en  afkom  øged  banden, 
som  stryger  om  i  synd  og  nød. 
Ja,  et  af  disse  slegfredtrolde 
fik  sognet  rigtignok  beholde 
til  minde  om  hans  vakre  færd  — 

BRAND.  Og  det  er  — ? 

FOGDEN.  Taterungen  Gerd. 

BRAND  (dæmpet).  Ja  så! 

FOGDEN  (munter).  Hvad?  Gåden  er  ej  slet! 
Hans  afkom  er  jo  til  i  kraft 
af  den.  De  har  til  udspring  havt; 
thi  ynglens  indre  ophav  var, 
at  elsk  til  Deres  mor  han  bar. 

BRAND,  Sig,  foged,  kan  De  nævne  ét, 
som  rummed  hjælp  for  disse  sjæle? 

FOGDEN.  Pyt,  de  må  ind  bag  tugthus-dørene. 
De  er  fortabt  op  over  ørene; 
at  frelse  dem,  det  var  at  stjæle 
fra  fanden,  som  må  gå  fallit, 
hvis  ej  han  får  af  verden  sit. 

BRAND.  De  tænkte  jo  at  bygge  stort 
et  hus  til  ly  mod  nød  og  klage? 

FOGDEN.  Det  forslag,  —  fort,  som  det  blev  gjort,  — 
tog  forslagsstilleren  tilbage. 

BRAND.  Men  hvis  det  dog  — ;  det  var  dog  smukt  — 
FOGDEN  (smilende).  Nu  taler  De  i  anden  tone, 

end  den,  som  blev  fra  først  af  brUgt.    (klapper  ham  på  skulderen.) 

Lad  dødt  kun  være  dødt  og  glemt; 
en  mand  skal  handle  fast  bestemt. 
Farvel!  Jeg  tør  ej  længer  tøve; 
nu  må  jeg  ud  igen  og  prøve 
at  finde  rømlingernes  skjul. 
Vi  mødes  snart.  Fornøjetjul! 
Farvel,  farvel;  hils  Deres  kone!  (går.) 

BRAND  (efter  en  tankefuld  taushed). 

O,  endeløst  er  her  at  sone.  — 

Så  vildt,  så  broget  filtres  ind 

de  tusend  skæbnetrådes  spind,  — 

så  ligger  skyld  med  skyldfrugt  blandet, 

det  ene  smittende  det  andet, 

at  den,  som  ser  derind,  ser  ret 

og  blodigst  uret  vorde  ét.  (går  tn  vinduet  og  ser  iænge  u6.i 

Mit  lille  barn,  skyldløse  lam, 

du  fældtes  for  min  moders  gerning; 

en  brusten  sjæl  bar  bud  fra  ham, 

som  troner  over  skyens  kam, 

og  bød  mig  kaste  valgets  terning;  — 

og  denne  brustne  sjæl  blev  til, 

fordi  min  moders  sjæl  for  vild. 

Så  bruger  Herren  skyldens  grøde 

til  ligevægts  og  retfærds  føde ; 

så  slynger  han  fra  højden  ned 

hjemSØgelsen  i  tredje  led.   (vlger  forfærdet  fra  vinduet.) 

Ja,  lovens  Gud  er  over  slægten! 

Det  første  mål  er  ligevægten. 

I  offervillighedens  magt 

er  rejsningsmuligheden  lagt; 

men  ordet  lyves  ud  af  tiden ; 

thi  flokken  ræddes  for  sin  viden,  (går  længe  op  og  ned  i  stuen.) 

At  bede?  Bede?  Hm,  —  et  ord, 

som  glat  nok  over  læben  for,  — 

som  ruttes  med  i  alle  stænder. 

Bøn  er  for  dem  at  skrige  nåde 

i  vind  og  vejr  til  gåders  gåde, 

at  tigge  plads  på  Kristi  læs, 
at  strække  opad  begge  hænder  — 
og  stå  i  tvilens  pøl  tilknæs. 
Haha,  var  dermed  sagen  gjort, 
da  turde  jeg,  som  hvermand,  vove 
at  hamre  på  den  Herres  port, 

der  er  „forfærdelig  at  love"  !    (stanser  og  tænker  sUIle.) 

Og  dog  —  i  angstens  værste  dage, 
i  sorgens  store  rædselsstund, 
da  barnet  sov  den  sidste  blund, 
da  intet  kys  af  modermund 
bar  smilet  på  hans  kind  tilbage;  — 
hvad  var  det  — ?  Bad  jeg  ikke  da? 
Hvad  kom  den  søde  svimlen  fra, 
den  sangens  strøm,  den  melodi, 
som  langvejs  lød  og  jog  forbi  — 
og  bar  mig  højt  og  bar  mig  fri? 
Bad  jeg?  Blev  jeg  i  bønnen  svalt? 
Har  jeg  med  Gud  herinde  talt? 
Har  han  mig  hørt?  Og  så  han  ned 
i  sørgehuset,  hvor  jeg  græd?  — 
Hvad  véd  jeg!  Nu  er  lukt  og  stængt, 
og  mørket  atter  om  mig  sænkt,  — 

og  intet,  intet  lys  at  finde . 

Jo,  Agnes,  —  hun,  som  ser  iMinde  — !  (råber  i  angst.) 
Lys,  Agnes,  —  lys,  ifald  du  kan ! 

{Agties  abner  døren  og  træder  ind  med  de  tændte  feststager;  et  klart  skær  falder  over  stuen.)>; 

BRAND.  Lys! 

AGNES.  Ser  du  julelyset.  Brand? 

BRAND  (sagte).  Ha,  julelyset! 

AGNES  (sætter  stagerne  på  bordet).       BleV  jeg  længe? 

BRAND.  Nej,  nej! 

AGNES.  O,  hvor  du  har  det  koldt; 

du  må  jo  isne  — 

BRAND  (stærkt).     Nej! 

AGNES  (smilende).  Hvor  stolt! 

Du  vil  ej  lys  og  varme  trænge.  (lægger  i  ovnen.) 

BRAND  (går  op  og  ned).  Hm,  vil  ej! 

AGNES  (stille  for  sig  selv,  idet  hun  pynter  op  i  stuen). 

Her  skal  stagen  stå«. 
Ifjor  han  greb  med  fingre  små 

mod  julelysets  klare  blink. 

Han  var  så  glad  og  frisk  og  flink; 

han  strak  sig  fra  sin  lille  stol 

og  Spurgte,  om  det  var  en  sol.  (flytter  Udt  på  stagen.) 

Nu  falder  lysets  fulde  skær 

ud  over  —  over  stedet  der. 

N  u  kan  han  gennem  rudens  glas 

se  blinket  fra  sin  soveplads; 

nu  kan  han  glytte  stilt  herind 

i  julestuens  glans  og  skin.  — 

Med  ruden  står  som  tåreslørt ;  — 

vent  lidt,  vent  lidt;  snart  skal  den  smile  —  ("tørrer  vinduet  af.) 

BRAND  (har  fulgt  hende  med  øjnene  og  siger  sagte): 

Når  lægger  sig  til  fred  og  hvile 
det  sorgens  hav,  fra  bunden  rørt? 
Det  m  å  til  hvile. 

AGNES  (for  sig  selv).  Se,  hvor  klar! 
Det  er  som  skillet  borte  var, 
som  stuen  vided  ud  sig  stor; 
som  om  den  stygge  kolde  jord 
med  ét  blev  til  en  lun  alkove, 
hvor  barnet  sødt  og  godt  kan  sove. 

BRAND.  Hvad  gør  du,  Agnes? 

AGNES.  Stille;  hys! 

BRAND  (nærmere).  Hvi  tråk  gardinet  fra  du  nys? 

AGNES.  O,  kun  en  drøm;  nu  er  jeg  vakt. 

BRAND.  I  drømmen  er  der  snarer  lagt. 
Stæng  atter! 

AGNES  (boniigt).  Brand! 

BRAND.  Stæng  tæt,  stæng  tæt! 

AGNES.  O,  vær  ej  hård,  det  er  ej  ret! 

BRAND.  Stæng,  stæng! 

AGNES  (trækker  skodderne  for).   N  U  har  jeg  lukt  Og  Stængt. 

Men  trygt  jeg  tror,  Gud  er  ej  krænkt, 
om  end  i  drømmens  korte  frist 
jeg  dråk  af  trøstens  væld  — 

BRAND.  Nej  visst! 

Han  er  en  mild,  medgørlig  dommer; 
du  rager  ej  med  ham  på  kant, 
om  i  din  dyrkelse  der  kommer 
lidt  afgud  hist  og  her  iblandt. 

AGNES  (brister  i  grad).  O,  sig  mig  da,  hvor  langt  går  kravet! 
Min  fod  er  dødstræt,  —  vingen  faldt. 

BRAND.  Jeg  har  dig  sagt,  at  slængt  i  havet 
hvert  offer  er,  som  ej  er  alt. 

AGNES.  Men  mit  var  alt;  jeg  har  ej  mere! 
BRAND  (ryster  på  hovedet).  Dit  offcr  følges  må  af  flere. 
AGNES  (smiler).  Kræv!  Jeg  har  fattigdommens  mod! 
BRAND.  Giv! 

AGNES.  Tag!  Ak,  Brand,  du  intet  finder. 

BRAND.  Du  har  din  sorg  og  dine  minder,  — 
du  har  din  syndige  længsels  flod  — 

AGNES  (fortvilet).  Jeg  har  mit  pinte  hjertes  rod! 
Riv  ud!  Riv  ud! 

BRAND.  I  afgrunds-gabet 

unyttig  du  dit  offer  slang, 
ifald  du  hyler  over  tabet! 

AGNES  (gyser).  Din  Herres  vej  er  brat  og  trang. 

BRAND.  For  viljen  er  der  kun  den  ene. 

AGNES.  Men  nådens  — ? 

BRAND  (a^isende).  Bygt  af  offerstene. 

AGNES  (stirrer  frem  for  sig  og  siger  rystet): 

Nu  åbnes,  lig  en  afgrund  stor, 
det  skriftens  ord,  som  aldrig  før 
jeg  kom  tilbunds  i. 

BRAND.  Hvilket  ord? 

AGNES.  Hver  den,  som  ser  Jehova,  dør! 

BRAND  (slår  armene  om  hende  og  iry leker  hende  læt  op  til  sig). 

O,  skjul  dig,  skjul  dig!  Se  ham  ej! 
Luk  dine  øjne  — 

AGNES.  Skal  jeg? 

BRAND  isUpper  hende).  Nej! 

AGNES.  Du  lider.  Brand. 

BRAND.  Jeg  elsker  dig. 

AGNES.  Hård  er  din  kærlighed. 

BRAND.  For  hård? 

AGNES.  Ej  spørg;  jeg  følger,  hvor  du  går. 

BRAND.  Tror  du,  at  meningsløst  jeg  drog  dig 
af  dansen  og  af  legen  ud,  — 

at  for  en  halvheds  skyld  jeg  slog  dig 
med  offerlydighedens  bud? 
Ve  dig  og  mig;  for  dyrt  og  stort 
var  da  det  offer,  her  blev  gjort. 
Du  er  min  hustru ;  jeg  tør  kræve 
dig  helt,  for  kaldets  liv  at  leve. 

AGNES.  Ja,  kræv;  men  gå  ej  fra  mig; 

BRAND.  Jo; 

jeg  trænger  stilhed,  trænger  ro. 
Snart  skal  den  store  kirke  bygges  — 

AGNES.  Min  lille  kirke  sank  i  grus. 

BRAND.  Var  den  dit  hjertes  afgudshus, 

så  måtte  den  i  stormen  rygges,  (favner  hende  som  i  angst.) 

Al  fred  om  dig,  —  og  gennem  dig 

til  mig,  til  mit,  den  lige  Vej !  (går  mod  sidedøren.) 

AGNES.  Brand,  må  jeg  flytte  ganske  stille 
på  vindus-lugens  stygge  skille? 
Kun  lidt?  På  klem?  Brand,  må  jeg? 

BRAND  (i  døren).  Nej. 

(går  ind  i  sit  kammer.) 

AGNES.  Lukket,  lukket  —  alting  lukket! 
Selve  glemslen  lukket  af! 
Bom  for  klagen,  segl  for  sukket, 
lås  for  himmel  og  for  grav! 
Jeg  vil  ud;  jeg  kan  ej  ånde 
her  i  ensomhedens  vånde! 
Ud?  Hvorhen?  Ser  ej  fra  højden 
strenge  øjne  på  mig  ned! 
Kan  jeg  vel  på  flugt  fra  bygden 
føre  hjertets  eje  med? 
Kan  jeg  flygte,  om  jeg  vilde, 

fra  min  rædselS  tomme  stille?   dytter  ved  doren  til  Brands  stue.) 

Lydt  han  læser;  til  hans  øre 
rækker  ikke  frem  min  røst. 
Ingen  hjælp!  Ej  råd,  ej  trøst! 
Julens  Gud  har  nok  at  gøre 
med  at  lytte  til  de  riges, 
børneriges,  lykkeliges 
tak  og  sang  og  leg  og  dans. 
Jul  er  jublens  tid  og  hans. 

Ej  han  ser  mig,  ej  han  agter 

på  en  ensom  moders   fagter.  (nærmer  s-g  varsomt  tn  vinduet.) 

Skal  jeg  åbne  skillets  rammer, 

så  det  klare  fulde  lys 

jager  nattens  skræk  og  gys 

fra  hans  sorte  sovekammer?  — 

Nej,  dernede  er  han  ikke! 

Julen  er  jo  barnets  tid;  — 

han  får  lov  at  komme  hid; 

kanske  står  han  nu  derude, 

strækker  armen  for  at  pikke 

på  sin  moders  stængte  rude.  — 

Lød  der  ikke  barnegråd? 

Alf,  jeg  véd  ej  hjælp  og  råd ! 

Her  er  stængt;  din  fader  stængte;  -  - 

Alf,  jeg  tør  ej  åbne  nu! 

Lydigt  lidet  barn  er  du; 

aldrig  du  og  jeg  ham  krænkte. 

O,  flyv  hjem  igen  til  himlen ; 

der  er  lys  og  der  er  glæde; 

der  er  leg  i  børnevrimlen. 

Men  lad  ingen  se  dig  græde,  — - 

sig  ej,  at  din  fader  lukked, 

da  du  kom  og  banked  på. 

Lidet  barn  kan  ej  forstå, 

hvad  vi  store  voksne  må. 

Sig,  han  sørged,  —  sig,  han  sukked; 

sig  dem,  det  var  ham,  som  plukked 

smukke  blade  til  en  krans. 

Kan  du  se  den?  Den  er  hans! 

(lytter,  tænker  sig  om  og  ryster  på  hovedet.) 

O,  jeg  drømmer!  Mer  end  rammen 
står  som  skille  mellem  os. 
Først  i  glød  af  lutringsflammen 
falder  skillevæggen  sammen, 
revner  hvælv  og  brister  stængsler, 
hviner  fængselsdørens  hængsler, 
springer  op  den  store  lås! 
Meget,  meget  her  må  gøres, 
før  vi  to  kan  sammen  føres.  — • 
Jeg  skal  virke,  virke  stille, 

for  at  fylde  kravets  svælg; 

jeg  skal  hærdes,  jeg  skal  ville.  — 

Men  iaften  er  det  helg. 

Fra  ifjor  hvor  vidt  forskellig  — ! 

Hys,  —  den  højt  skal  holdes  hellig; 

frem  jeg  henter  mine  skatte,  — 

dem,  hvis  endeløse  pris, 

fra  min  lykkes  livsforlis, 

kun  en  moders  sjæl  kan  fatte. 

(hun   knæler  ned   ved   kommoden,   åbner  en   skuffe  og  tager  forskellige  ting  frem.    I  samme 

øjebllk  lukker  Brand  på  døren  og  vil  tale  til  hende,  men  da  han  bemærker,  hvad  hun  foretager 

sig,  holder  han  inde  og  bliver  stående.  Agnes  ser  ham  ikke.) 

BRAND  (sagte).  Evig  samme  flugt  om  graven, 
samme  leg  i  dødninghaven. 

AGNES.  Her  er  sløret.  Her  er  kåben, 
han  blev  båren  i  til  dåben.  — 

Her  i  knyttet  har  jeg   kjolen  (holder  den  Ivejret,  ser  på  den  og  ler.) 

Herre  Gud,  hvor  sød  og  but! 

Dejlig  var  min  lille  gut, 

da  han  sad  i  kirkestolen.  — 

Her  er  skærfet,  her  er  kuften, 

han  var  klædt  i  første  gang 

han  fik  komme  ud  i  luften. 

Dengang  var  den  altfor  lang, 

men  den  blev  ham  snart  for  liden  — , 

den  skal  lægges  her  ved  siden.  — 

Vanter,  strømper,  —  hvilke  ben  I  — 

og  hans  nye  silkekyse, 

som  han  fik  for  ej  at  fryse  — ; 

den  er  ubrugt,  ren  og  pen.  — 

O,  der  ligger  langfærdsdragten, 

han  blev  svøbt  i  lunt  og  tæt, 

for  at  rejse  lindt  og  let; 

da  jeg  atter  havde  lagt  den 

bort,  jeg  var  til  døden  træt. 

BRAND  (knuger  hænderne  i  smerte). 

Spar  mig.  Gud!  Jeg  kan  ej  knuse 
hendes  sidste  afgudshuse; 
skik  en  anden,  er  det  ret! 

AGNES.  Den  er  plettet;  —  har  jeg  grædt?  — 
Hvilken  rigdom!  Perlestukken, 
smertekrammet,  tåredrukken, 

glansomstrålt  af  valgets  gru, 
hellig!  Den  er  kroningskåben, 
som  han  bar  i  offerdåben! 
O,  hvor  jeg  er  rig  endnu! 

(Det  banker  hvast  på  gangdøren ;  Agnes  vender  sig  med  et  skrig  og  ser  Brand  i   det  samme. 
Døren  rives  op  og  en  kvinde,  forrevent  klædt,   træder  ilsomt  ind  med  et  barn  på  armen.) 

KVIN  DEN  (ser  børnetøjet  og  råber  til  Agnes)'. 

Del  med  mig,  du  rige  mor! 

AGNES.  Du  er  tifold  mere  rig! 

KVIN  DEN.  Ha,  du  er  de  andre  Hg; 
altid  munden  fuld  af  ord! 

BRAND  (nærmer  sig).  Nævn  mig,  hvad  du  søger  her. 

KVIN  DEN.  Ikke  dig,  for  du  er  presten! 
Heller  ud  igen  i  blæsten, 
end  at  høre  præk  om  brøde; 
heller  flygte  sig  tildøde, 
drukne,  rådne  på  et  skær, 
end  at  stå  for  svartemanden, 
som  véd  vejen  ned  til  branden! 
Kan  jeg  hjælpe,  jeg,  for  fanden, 
at  jeg  blev  til  den  jeg  er? 

BRAND  (sagte).  Denne  røst  og  disse  træk 
isner  mig  med  anings-skræk! 

AGNES.  Hvil  dig,  varm  dig,  hvis  du  fryser. 
Sulter  barnet,  skal  det  mættes  — 

KVIN  DEN.  Taterungen  tør  ej  sættes, 
hvor  det  luner,  hvor  det  lyser. 
Vore  folk  har  landevejen, 
urden,  skogen,  fjeldet,  hejen; 
vi  skal  færdes,  vi  skal  vandre; 
hus  og  hjem  er  for  jer  andre. 
Lynsnar  rrn  jeg  ud  igen; 
de  er  efter  mig  som  hunde! 
Foged,  lensmand,  lovens  mænd, 
gad  mig  binde,  hvis  de  kunde. 

BRAND.  Her  du  skal  ej  røres. 

KVINDEN.  Her? 

Under  tag  og  mellem  vægge? 
Nej,  du;  vinternatten  bær 
bedre  luftning  til  os  begge. 

Men  et  plagg  til  svøb  for  barnet! 
Ældste  broder  hans,  det  skarnet, 
er  som  tyv  ifra  mig  strøgen 
med  den  klud  han  svøbtes  i. 
Ser  du,  han  er  halvvejs  nøgen, 
blå,  forfrossen,  gennemføgen 
af  det  rim,  som  røg  forbi. 

BRAND,  Kvinde,  gør  din  spæde  fri 
for  din  vilde  dødsfærds  sti;  — 
lad  ham  løftes,  lad  ham  lettes; 
af  kan  brændemærket  tvættes  — 

KVIN  DEN.  Jo,  du  kender  godt  til  tingen! 
Sligt  et  under  mægter  ingen,  — 
skal  ej  mægte  det  engang! 
Krig  med  jer,  som  har  forstødt  ham ! 
Véd  du,  hvor  hans  mor  har  født  ham. 
Jo,  på  grøftekantens  hælding, 
under  drik  og  spil  og  sang. 
Han  blev  døbt  i  sluddets  vælling, 
korset  med  et  kul  af  asken, 
læsket  med  en  klunk  af  flasken ;  — 
samme  stund  han  slåp  sin  mor, 
stod  der  om  os  folk,  som  svor ;  — 
véd  du  hvem  det  var?  Gudbedre;  — 
ungens  far  —  og  ungens  fædre! 

BRAND.  Agnes? 

AGNES,  Ja. 

BRAND.  Du  ser  din  pligt. 

AGNES  (med  rædsei).  Brand!  Til  hende!  Aldrig  sligt! 

KVIN  DEN.  Giv  mig,  giv  mig!  Giv  mig  alt! 
Silkevæv  og  vraget  pjalt! 
Intet  er  for  slet,  for  godt, 
kan  det  lindes  om  ham  blot. 
Snart  hans  ånde  slipper  op; 
han  skal  dø  med  tinet  krop! 

BRAND  (til  Agnes).  N  u  du  hører  valget  runge! 

KVIN  DEN.  Du  har  nok  til  egen  unge; 
sig  mig,  —  har  du  ej  til  min 
livets  plagg  og  dødens  lin? 

BRAND.  Lyder  ej  fra  denne  tunge 
maningsfulde  varslers  hvin? 

KVIN  DEN.  Giv  mig! 
AGNES.  Det  er  helligbrøde! 

Blodskyld  mod  den  lille  døde! 

BRAND.  Gavnløst  han  i  døden  sendtes, 
hvis  på  tærsklen  vejen  endtes. 

AGNES  (brudt).  Viljen  ske.  Mit  hjertes  rødder 
skal  jeg  træde  under  fødder. 
Kvinde,  kom  og  tag  imod;  — 
deles  skal  min  overflod  — 

KVIN  DEN.  Giv  mig! 

BRAND.  Deles?  —  Agnes;  deles? 

AGNES  (med  viid  styrke).  Heller  dræbes  jeg,  end  stjæles 
alt  ifra!  Se,  jeg  har  veget 
fod  for  fod!  Jeg  kan  ej  længer! 
Halvt  er  nok;  ej  mer  hun  trænger! 

BRAND.  Var  det  hele  da  for  meget, 
da  det  købtes  til  dit  eget? 

AGNES  (giver).  Kvinde,  kom;  se  her,  tag  kåben, 
som  mit  eget  bar  i  dåben. 
Her  er  kjolen,  skærfet,  kuften; 
den  er  god  mod  natteluften ; 
her  den  lille  silkekyse; 
under  den  han  skal  ej  fryse; 
tag  det;  tag  til  sidste  pjalt  — 

KVIN  DEN.  Giv  mig! 

BRAND.  Agnes,  gav  du  alt? 

AGNES  (giver  jgen).  Kvinde,  her  er  kroningskåben, 
som  han  bar  i  offerdåben ! 

KVIN  DEN.  Så!  nu  ser  jeg  der  er  tømt. 
Den  som  nu  var  langvejs  rømt! 
Jeg  vil  svøbe  ham  på  trappen;  — 
så  på  flugt  med  hele  lappen!  (går.) 

AGNES  (står  i  stærk  indre  kamp;  endelig  spørger  hun): 

Sig  mig.  Brand,  om  det  er  billigt, 
at  der  kræves  mer  endnu? 

BRAND.  Sig  mig  først,  om  det  var  v  i  11  i  gt, 
at  du  gik  til  gavens  gru? 

AGNES.  Nej. 

BRAND.  Din  skænk  er  slængt  i  havet. 

Over  dig  er  endnu  kravet,  (vu  gå.) 

AGNES  (tier  til  han  er  nær  ved  døren,  da  råber  hun): 

Brand ! 

BRAND.  Hvad  vil  du? 

AGNES.  Jeg  har  løjet;  — 

se,  jeg  angrer;  jeg  er  bøjet. 
Ej  du  aned,  ej  du  vidste 
andet  end  jeg  gav  det  sidste. 

BRAND.  Nu! 

AGNES  (tager  en  sammenlagt  barnekappe  frem  fra  brystet). 

Se,  ét  er  i  behold. 

BRAND.  Kappen? 

AGNES.  Ja,  med  tårer  vædet, 

fugtet  af  hans  død*=sved  kold,  — 
siden  ved  mit  hjerte  fredet! 

BRAND.  Bliv  i  dine  guders  vold.  (vii  gå.) 

AGNES.  Stans! 

BRAND.  Hvad  vil  du? 

AGNES.    O,  du  Véd  det!  (rækker  kappen  imod  ham.) 
BRAND  (nærmer  sig  og  spørger  uden  at  tåge  den): 

Villigt? 

AGNES.  Villigt! 

BRAND.  Ræk  mig  kappen. 

Kvinden  sidder  end  på  trappen  (går.) 

AGNES.  Røvet,  røvet,  —  alting  røvet,  — 
sidste  bånd,  som  bandt  til  støvet! 

fetår    en   stund    ubevægelig   stille;    lidt  efter  lidt  går  udtrykket  I    hendes   ansJgt  over  til  i» it, 

strålende  glæde.  Brand  kommer  tilbage;  hun  flyver  ham  jublende  unk>de, 

kaster  sig  om  hans  hals  og  råber): 

Jeg  er  fri!  Brand,  jeg  er  fri! 

BRAND.  Agnes! 

AGNES.  Mørket  er  forbil 

Alle  rædsler,  som  har  tynget 
lig  en  mare  på  mit  bryst, 
ligger  nu  i  sluget  slynget! 
Der  er  sejr  i  viljens  dyst! 
Af  er  alle  tåger  strøget, 
bort  er  alle  skyer  føget; 
gennem  natten,  over  døden 
ser  jeg  skimt  af  morgenrøden  I 

Kirkegården,  kirkegården! 
Ordet  åbner  ej  for  tåren. 
Navnet  river  ej  i  såret;  — 
barnet  er  til  himlen  båret! 

BRAND.  Agnes!  Ja,  nu  har  du  sejret. 

AGNES.  Ja,  tilvisse  sejret  nu,  — 
sejret  over  grav  og  gru! 
O,  se  opad,  se  ivejret! 
Ser  du  Alf  for  tronens  fod, 
lysglad  som  i  livets  dage, 
strække  armen  os  imod? 
Om  jeg  ejed  tusend  munde, 
om  jeg  turde,  om  jeg  kunde, 
ikke  én  jeg  dog  oplod 
for  at  kræve  ham  tilbage. 
O,  hvor  stor,  hvor  rig  er  Gud 
til  at  finde  midler  ud. 
Barnets  offer,  offerbrøden, 
båret  har  min  sjæl  fra  døden; 
han  mig  fødtes  for  at  mistes; 
frem  til  sejr  jeg  måtte  fristes!  — • 
Tak,  at  du  min  hånd  har  ledet; 
du  har  trofast  for  mig  stredet; 
o,  jeg  så  din  hjertekval. 
Nu  står  du  i  valgets  dal; 
over  dig  nu  vægten  faldt 
af  dets  intet  eller  alt! 

BRAND.  Agnes,  gådefuldt  du  taler;  — 
endt  er  alle  stridens  kvaler! 

AGNES.  Glemmer  du  det  ord  fra  før: 
den,  som  ser  Jehova,  dør! 

BRAND  (viger  tilbage).  Ve  mig,  hvilket  lys  du  tænder! 
Nej!  og  tusend  gange  nej! 
Jeg  har  kæmpestærke  hænder; 
gå  ifra  mig  skal  du  ej ! 
Lad  kun  alt  på  jorden  glippe; 
hver  en  vinding  kan  jeg  slippe, 
o,  men  aldrig,  aldrig  dig! 

AGNES.  Vælg;  du  står  på  vejens  skille! 
Sluk  det  lys,  som  i  mig  brænder, 
stæng  for  juletankens  kilde; 

giv  mig  mine  afgudsklude;  — 

kvinden  sidder  end  derude;  — 

lad  mig  atter  gå  tilbage 

til  de  himmelblinde  dage, 

sænk  mig  atter  ned  i  dyndet, 

hvor,  til  nu  —  jeg  sløvt  har  syndet,  — 

alt  du  kan;  det  står  dig  frit; 

jeg  mod  dig  kun  mægter  lidt; 

stæk  min  vinge,  stæng  for  sjælen, 

døgnets  blylod  hæng  om  hælen, 

bind  mig,  træk  mig  atter  ned, 

did,  hvorfra  du  selv  mig  hæved,  — 

lad  mig  leve,  som  jeg  leved, 

da  i  mørket  jeg  mig  vred ! 

Hvis  du  dette  vil  og  tør, 

jeg  din  hustru  er  som  før;  — - 

vælg;  du  står  på  vejens  skille! 

BRAND.  Ve  mig,  ve  mig,  hvis  jeg  vilde! 
O,  men  langt  fra  dette  sted, 
langt  fra  alle  sorgens  minder, 
liv  og  lys  som  ét  du  finder! 

AGNES.  Glemmer  du  at  her  dig  binder 
kaldets  dåb  —  og  ofrets  med? 
Glemmer  du  de  tusend  sjæle, 
som  dit  hverv  er  her  at  hele,  — 
dem.  Gud  Herren  bød  dig  føre 
fremad,  hjem,  til  frelsens  kilde? 
Vælg;  du  står  på  vejens  skille! 

BRAND.  Jeg  har  intet  valg  at  gøre. 

AGNES  (kaster  sig  om  hans  hals). 

Tak  for  alt,  —  og  tak  for  dette ! 
Du  har  ledet  tro  den  trætte! 
Over  mig  er  tungheds  tåge,  — • 
du  vil  tro  ved  lejet  våge. 

BRAND.  Sov!  nu  er  dit  dagværk  endt. 

AGNES.  Endt,  og  nattelyset  tændt. 
Sejren  tog  min  styrkes  skat; 
jeg  er  mødig,  jeg  er  mat; 
o,  men  Gud  er  let  at  love! 
Brand,  godnat! 

BRAND.  Godnat! 

AGNES.  Godnat! 

Tak  for  alt.  Nu  vil  jeg  sove.  (går.) 

BRAND  (knuger  hænderne  mod  brystet). 

Sjæl,  vær  trofast  til  det  sidste! 
Sejrens  sejr  er  alt  at  miste. 
Tabets  alt  din  vinding  skabte;  — 
evigt  ejes  kun  det  tabte! 


^■p. 


FEMTE  AKT. 


(Halvandet  år  senere.    Den  nye  kirke  står  fuldfærdig  og  smykket  til  indvielsen.    LIven  rinder 
tæt  forbi.    Det  er  tidlig  tåget  morgen.) 

(Klokkeren  er  ifærd  med  at  hænge  kranse  op  udenfor  kirken ;  lidt  efter  kommer  s/co/em^s^^r^n.) 

SKOLEMESTEREN,  Se,  alt  på  pletten? 

KLOKKEREN.  Det  kan  trænges. 

Tag  hånd  i  med;  her  løv  skal  hænges 
fra  stav  til  stav  som  hegn  for  toget. 

SKOLEMESTEREN.  Ved  prestegården  rejses  noget, 
som  slutter  med  en  åbning  rund  — 

KLOKKEREN.  Ja  visst,  ja  visst! 

SKOLEMESTEREN.  Hvad  skal  det  være? 

KLOKKEREN.  Et  såkaldt  skilt  til  prestens  ære, 
med  prestens  navn  på  gylden  grund. 

SKOLEMESTEREN.  Jo,  der  blir  stads  idag  i  sognet! 
Helt  langvejs  fra  de  strømmer  hid; 
af  sejl  er  fjorden  næsten  hvid. 

KLOKKEREN.  Ja,  nu  er  menigheden  vågnet; 
i  prestens  salig  formands  tid 
der  spurgtes  aldrig  splid  og  strid; 
da  sov  man  selv,  da  sov  ens  næste;  — 
jeg  véd  ej,  hvad  der  er  det  bedste. 

SKOLEMESTEREN.  Liv,  klokker,  liv  I 

KLOKKEREN.  Men  jeg  og  I 
går  urørt  livelsen  forbi; 
hvad  kan  det  komme  af? 

SKOLEMESTEREN.     Fordi 
vi  virked,  til  de  andre  sov; 

og  da  de  vågned,  sovned  vi,  — 
Ihi  da  var  ej  for  os  behov. 

KLOKKEREN.  Men  dog  I  sagde,  liv  var  bedst? 

SKOLEMESTEREN.  Det  samme  siger  provst  og  prest; 
jeg  selv  ej  siger  andet  heller,  — 
men,  vel  at  mærke,  når  det  gælder 
den  hele  store  folkets  rest. 
Dog  vi  to  har  en  anden  lov, 
end  den,  som  læses  rundt  i  lierne; 
vi  er  distriktets  embedsmænd; 
se,  vi  skal  holde  stramt  igen, 
skal  skotte  kirketugt  og  videnskaber, 
og  ej  befatte  os  med  lidenskaber,  — 
kort  sagt,  stå  udenfor  partierne. 

KLOKKEREN.  Men  presten  selv  står  midt  i  sasen. 

SKOLEMESTEREN.  Det  er  just  det,  han  ikKe  burde. 
Jeg  véd,  hans  foresattes  kreds 
er  med  hans  gerning  utilfreds, 
og  dersom  de  for  folket  turde, 
de  havde  længst  alt  vendt  ham  bagen. 
Men  han  er  fin;  han  lugter  lunten; 
han  véd  nok  hvad,  som  binder  bundlen. 
Han  bygger  kirken.  Alle  smøres 
med  blindhed  her.  når  noget  gores. 
Hvad  der  blir  gjort,  det  rager  ingen; 
at  der  blir  gjort,  —  se,  det  er  tingen;  — 
vi  allesammen,  flok  og  førere, 
kan  kaldes  for  en  slægt  af  gørere. 

KLOKKEREN.  I  har  jo  været  stortingsmand, 
så  I  må  kende  folk  og  land; 
men  en,  som  rejste  gennem  sognet 
kort  efter  at  man  her  var  vågnet, 
har  sagt,  at  fordum  var  vi  sovere, 
så  vaktes  vi  —  og  blev  til  lovere. 

SKOLEMESTEREN.  Ja,  lovende  er  dette  folk,  — - 
et  folk,  som  lover  såre  meget,  — 
et  folk,  som  er  i  kort  tid  steget, 
så  hvermand  snart  er  løftets  tolk. 

KLOKKEREN.  På  ét  jeg  tidt  har  spekuleret; 
hør,  sig  mig,  I,  som  har  studeret,  — 
hvad  er  et  såkaldt  folkeløfte? 

SKOLEMESTEREN.  Et  folkeløfte,  kære  klokker? 
Det  blev  vidtløftigt  her  at  drøfte; 
men  det  er  noget,  alle  flokker 
sig  om  i  kraft  af  en  idé ; 
det  noget  stort  er,  som  skal  ske  — 
i  folkets  fremtid  notabene. 

KLOKKEREN.  Så  tak,  nu  skønner  jeg  det  ene; 
men  der  er  én  ting  til,  jeg  må 
i  hastighed  få  rede  på. 

SKOLEMESTEREN.  Tal  frit. 

KLOKKEREN.  Sig  mig,  hvad  årstal  kommer 

den  tid,  som  kaldes  fremtid? 

SKOLEMESTEREN.  Ej ! 

Den  kommer  aldrig! 

KLOKKEREN.       Aldrig! 

SKOLEMESTEREN.  Nej, 

det  er  naturligt  i  sin  orden; 
thi  når  den  kommer,  er  den  vorden 
til  nu  tid,  —  er  ej  fremtid  mer. 

KLOKKEREN.  Ja,  det  er  rigtigt,  som  jeg  ser; 
om  den  ting  kan  ej  ordstrid  voldes. 
Men  når  skal  så  et  løfte  holdes? 

SKOLEMESTEREN.  Nu  har  jeg  jo  for  nylig  sagt, 
et  løfte  er  en  fremtidspagt; 
i  fremtid  skal  det  holdes. 

KLOKKEREN.  Ja,  — 

men  sig,  når  kommer  fremtid  da? 
SKOLEMESTEREN  (sogie).  Det  er  en  klokker! 

(højt.)  Kære  ven, 
skal  nu  jeg  rippe  op  igen, 
at  fremtid  kan  umulig  komme; 
thi  når  den  kommer,  er  den  omme. 

KLOKKEREN.  Tak! 

SKOLEMESTEREN.  Bagom  alle  tings  begreb 
der  noget  står,  som  ligner  kneb, 
men  som  er  ganske  ligefrem,  — 
at  sige  da  for  alle  dem, 
der  tælle  kan  til  mer  end  fem. 
At  love  er  tilsidst  at  lyve, 
skønt  loveren  er  lige  ærlig; 
al  holden  kaldtes  for  besværlig, 

men  den  kan  kaldes  rent  umulig, 
hvis  i  logiken  man  er  duelig.  — 
Nå,  lad  så  løftefuglen  flyve. 
Hør,  sig  mig  — ? 

KLOKKEREN.  Hys! 

SKOLEMESTEREN.    Hvad  er  det? 

KLOKKEREN.  Stille! 

SKOLEMESTEREN.  Min  tro,  jeg  hører  nogen  spille 
på  orgelværket. 

KLOKKEREN.  Det  er  ham. 

SKOLEMESTEREN.  Hvad?  Presten? 

KLOKKEREN.  Netop. 

SKOLEMESTEREN.  Få  mig  skam,  — 

så  har  han  været  tidlig  ude! 

KLOKKEREN.  Knapt  tror  jeg  han  i  denne  nat 
har  krammet  prestesengens  pude. 

SKOLEMESTEREN.  Hvad! 

KLOKKEREN.  Det  er  aldrig  rigtig  fat. 

Han  gnages  af  en  lønlig  tand 
alt  siden  han  blev  enkemand; 
han  gemmer  sorgen,  det  er  visst! 
men  ud  den  bryder  her  og  hist; 
det  er  som  om  hans  hjerte  var 
et  overfyldt  og  utæt  kar;  — 
så  spiller  han.  Hør,  hver  en  tone 
er  som  han  græd  for  barn  og  kone. 

SKOLEMESTEREN.  Det  er,  som  om  de  taltes  ved  — 

KLOKKEREN.  Som  en  der  trøsted,  en  der  led  — 

SKOLEMESTEREN.  Hm,  —  den  der  turde  blive  rørt! 

KLOKKEREN.  Ja,  den,  som  ej  var  embedsmand! 

SKOLEMESTEREN.  Ja,  den,  som  ej  var  klemt  og  snørt 
af  alslags  hensyn  til  sin  stand! 

KLOKKEREN.  Ja,  den,  som  turde  give  pokker 
og  fanden  både  pen  og  bog! 

SKOLEMESTEREN.  Og  den,  som  slåp  at  være  klog; 
og  den  som  turde  føle,  klokker! 

KLOKKEREN.  Ven,  ingen  ser  os,  —  lad  os  føle! 

SKOLEMESTEREN.  Det  var  usømmeligt  at  søle 
sig  ned  i  menneskenes  sfære. 

En  mand  skal,  efter  prestens  lære, 
på  engang  ikke  to  ting  være; 
selv  den,  som  vil,  ej  være  kan 
et  menneske  og  embedsmand; 
man  være  bør  —  i  alt  som  noget  — 
en  efterligning  af  vor  foged. 

KLOKKEREN.  Hvi  just  som  han? 

SKOLEMESTEREN.  I  mindes  vel 

den  store  brand  i  fogedgården, 
da  ud  arkivets  skat  blev  båren 
og  reddet? 

KLOKKEREN.  Ja,  det  var  en  kveld  — 

SKOLEMESTEREN.  En  uvejrskveld,  og  fogden  stræved; 
det  var,  som  om  han  tifold  leved;  — 
men  fanden  stod  og  lo  i  stuen; 
og  flugs  hun  så  ham,  hylte  fruen: 
0,  frels  din  sjæl,  min  kære  ven,  — 
den  onde  står  dig  efter  livet! 
Da  råbte  fogden  gennem  luen: 
min  sjæl?  Til  helvede  med  den,  — 
hjælp  blot  at  bære  bort  arkivet! 
Se,  han  er  foged  ud  og  ind 
med  hud  og  hår,  i  sind  og  skind, 
og  derfor  véd  jeg  visst  han  vinder 
didhen,  hvor  han  sin  livsløn  finder. 

KLOKKEREN.  Og  hvor  er  det? 

SKOLEMESTEREN.  Naturligvis 

gode  fogders  paradis. 

KLOKKEREN.  Min  lærde  ven! 

SKOLEMESTEREN.  Hvad  godt? 

KLOKKEREN.  Jeg  tror 

jeg  bagom  hvert  af  jeres  ord 
formærker  tegn  på  tidens  gæring; 
thi  gæring  er  her,  det  er  visst; 
den  kendes  gennem  alles  brist 
på  agt  for  gammel  hævdet  sed. 

SKOLEMESTEREN.  Det  mugne  må  i  muldet  ned; 
det  rådne  er  det  ferskes  næring;  — 
her  hules  slægtens  bryst  af  tæring, 
og  kan  ej  ondet  hostes  op,  — 
så  ned  i  kisten  med  dets  krop. 

Ja,  gæring  er  her,  det  er  sikkert, 
det  observeres  uden  kikkert. 
Hin  dag,  den  gamle  kirke  faldt, 
det  var,  som  tog  den  med  sig  alt, 
hvori  vort  liv  til  samme  stund 
slog  rod  og  trevl  og  fandt  sin  grund. 

KLOKKEREN.  Der  kom  en  stilhed  over  mængden. 
De  havde  råbt:  riv  ned,  riv  ned! 
men  skriget  holdt  ej  ud  i  længden, 
og  mangen  blev  om  øret  hed 
og  skotted  sky  og  stod  betænkelig, 
da  bygdens  gamle  gudehus 

for  alvor  skulde  ned  i  grus,  —  j 

og  mange  fandt,  den  var  ukrænkelig. 

SKOLEMESTEREN.  Men  mængden  mente,  tusend  bånd  \ 

dem  knytted  til  det  gamles  ånd, 

så  længe  ej  det  nye  slot  \ 

var  viet  ind  solid  og  godt;  1 

og  derfor  under  angst  og  spænding 
de  agtede  på  tingens  vending, 
og  blinked  mod  den  store  dag, 

da  stryges  skal  det  slidte  flag,  j 

da  friske  farver  frit  skal  flomme;  — 
dog,  alt  som  spiret  opad  steg, 
blev  flokken  mere  taus  og  bleg,  — 
og  nu,  —  ja  nu  er  tiden  omme. 

KLOKKEREN  (peger  ud  til  siden). 

Se  myldret!  Både  stor  og  liden 

er  stimlet  hid.  ' 

SKOLEMESTEREN.  I  tusendvis. 
Hvor  stilt  det  er! 

KLOKKEREN.    Og  dog  det  dønner, 
som  havet  dønner  før  en  bris. 

SKOLEMESTEREN.  Det  folkehjertet  er,  som  stønner;  — 
det  er,  som  om  der  gik  den  viden 

igennem  dem,  at  stor  er  tiden;  , , 

det  er,  som  om  de  stævntes  ud  ^ 

til  ting  og  skulde  bytte  Gud.  ^     ^ 

Hør,  hvor  er  presten?  Jeg  er  klemt;  — ■  " 

jeg  skulde  ønske  jeg  var  gemt! 

KLOKKEREN.  Jeg  med,  jeg  med!  - 

SKOLEMESTEREN.  I  slig  en  stund 
en  lodder  ej  sin  egen  biind; 
hvert  dyb  et  dybere  har  under; 
en  vil,  en  viger  og  en  stunder! 

KLOKKEREN.  Ven! 

SKOLEMESTEREN.    Ven  igen! 

KLOKKEREN.  Hm! 

SKOLEMESTEREN.  Tal!  —  I  nøler? 

KLOKKEREN.  Jeg  tror  bogstavelig  vi  føler! 

SKOLEMESTEREN.  Hvad!  Ilike  jeg! 

KLOKKEREN.  Jeg  ikke  heller! 

Et  vidnesbyrd  ej  nogen  fælder! 

SKOLEMESTEREN.  Vi  to  er  mænd,  ej  dumme  jenter. 
Godmorgen.  Skolens  ungdom  venter,  (går.) 

KLOKKEREN.  Nys  så  jeg  syner  som  et  fjog; 
nu  er  jeg  atter  kølig,  klog, 
og  lukket  som  en  spændebog. 
Til  arbejd  hist;  —  her  er  det  ude, 
og  lediggang  er  fandens  pude.  (går  tii  den  anden  side.) 

Orgelet,  som  under  det   foregående   har  lydt  dæmpet,  bruser  på  engang  stærkt  og  ender  med 
en  skærende  mislyd.  Lidt  efter  kommer  Brand  ud.) 

BRAND.  Nej!  jeg  kan  ej  tonen  tvinge, 
så  den  høres  fuldt  at  klinge. 
Orgelsangen  blir  til  skrig; 
loftets  buer,  hvælv  og  vægge, 
tykkes  knugende  sig  lægge, 
tykkes  trangt  og  træhårdt  møde, 
lukke  rundt  om  sangen,  lig 
kistelåget  om  den  døde! 
Jeg  har  prøvet,  jeg  har  fristet; 
orglet  har  sit  mæle  mistet. 
Røsten  hæved  jeg  til  bøn; 
men  den  drev  tilbage  brusten, 
som  en  klokkes,  sprukken,  rusten, 
i  et  dumpt,  hulbrystet  støn. 
Det  var  som  Gud  Herren  stod 
øverst  tronende  i  koret, 
slog  med  hånden  vredt  imod, 
visende  ifra  sig  ordet!  — 

Herrens  hus  skal  bygges  stort; 
så  det  var  jeg  trøstig  loved; 

rydde,  jævne,  feje  bort, 

rive  ned  jeg  glat  nok  voved ;  — 

nu  står  værket  færdiggjort. 

Alle  korser  sig  i  kor, 

skriger:  nej,  hvor  stor,  hvor  stor!  — 

Er  det  dem,  som  bedre  véd  det,  — 

eller  mig,  som  ej  kan  se  det? 

Er  den  stor?  Er  dette  hus 

fuldt  og  helt,  hvad  jeg  har  villet? 

Er  i  den  hin  anings  brus, 

som  har  født  den  af  sig,  stillet? 

Ligner  den  det  tempelbilled, 

som  jeg  skimted  stort  i  ånden, 

hvælvet  over  verdens- vånden?  — 

Hm,  hvis  Agnes  havde  levet, 
var  det  anderledes  blevet, 
stort  i  småt  hun  kunde  se, 
lyse  fra  mig  tvilens  ve, 
favne  jord  og  himmel  sammen, 

lig  et  løVtag  over  stammen,    (bemærker  anstalteme  til  festen.) 

Grønne  kranse,  flag  på  stang; 
skolen  øver  ind  sin  sang; 
prestegården  snart  er  fuld; 
alle  folk  vil  hilse  på  mig;  — 
de  har  rejst  mit  navn  i  guid! 
Gud,  giv  lys,  —  hvis  ej,  så  slå  mig 
tusend  alen  under  muld! 
Om  en  time  åbnes  festen; 
alles  tanker  gælder  presten ; 
presten  er  i  alles  munde! 
Deres  tanker  kan  jeg  kende, 
deres  ord  jeg  føler  brænde; 
lov  og  pris  går  trolddomsbåret 
som  en  isstrøm  gennem  håret! 
Den  som  kunde,  den  som  kunde 
kaste  glemsel  om  sig,  skjule 
hodet  i  et  vilddyrs  hule! 

FOGDEN  (kommer  i  fuld  uniform  og  hilser  strålende  fornøjet). 

Nu  har  vi  da  den  store  dag, 
sabbaten  efter  ugens  seks; 
nu  firer  vi  vort  sejl  tildæks, 
og  hejser  højt  vort  søndagsflag, 

og  går  for  strømmen  lunt  og  småt 
og  ser  at  alt  er  såre  godt! 
Tillykke,  ædle  store  mand, 
hvis  ry  snart  bæres  vidt  om  land! 
Tillykke;  jeg  er  ganske  rørt, 
og  dog  uhyre  glad  tillige! 
Men  De  — ? 

BRAND.     Jeg  er  som  strubesnørt! 

FOGDEN.  Ej,  den  fornemmelse  må  vige. 
Nu  må  De  præke,  så  det  dundrer;  — 
mål  hjorden  skæppen  fuld  tilrands. 
Der  er  jo  slig  en  resonans, 
at  alle,  jeg  har  talt  med,  undrer 
sig  højlig  — 

BRAND.     Så? 

FOGDEN.  Ja  selve  provsten 

har  undret  sig  og  højlig  rost  den. 
Og  hvilken  ædel  stil  i  værket! 
Og  hvilken  mægtighed  der  bor 
i  formerne  — 

BRAND.  Det  har  De  mærket? 

FOGDEN.  Hvad  mærket? 

BRAND.  At  den  tykkes  stor? 

FOGDEN.  Ej  blot  den  tykkes,  —  nej,  den  er, 
i  frastand  sét  såvel  som  nær. 

BRAND.  Den  er  det?  Virkelig?  De  tror  —  ? 

FOGDEN.  Ja  død  og  plage  er  den  stor,  — 
for  stor  for  folk  så  langt  mod  nord. 
I  andre  lande  véd  jeg  nok 
man  bruger  større  målestok; 
men  her  hos  os,  som  knebent  bor 
på  brakmark  og  på  golde  hauser, 
på  strimlen  mellem  fjeld  og  fjord,  — 
her  er  den  stor,  så  det  forbauser! 

BRAND.  Ja  så  det  er,  og  vi  har  byttet 
en  gammel  løgn  kun  for  en  ny. 

FOGDEN.  Hvad  nu? 

BRAND.  Vi  folkets  hug  har  flyttet 

fra  mindesmærkets  mugne  ly 
til  nutids-spiret  under  sky. 

Før  skrålte  koret:  hvor  ærværdig! 
Nu  brøler  koret:  se  hvor  stor,  — 
dens  mage  lindes  ej  på  jord! 

FOGDEN.  Min  kære  ven,  jeg  må  ihærdig 
betegne  hver  som  lovlig  grov, 
der  til  en  større  har  behov. 

BRAND.  Men  hver  skal  eje  klart  den  viden, 
at  kirken,  som  den  står,  er  liden; 
at  dølge  dette,  var  at  lyve. 

FOGDEN.  Nej,  hør,  —  lad  slige  griller  fly  ve! 
Kvad  skal  det  til,  at  kalde  stygt, 
hvad  selv  en  har  med  møje  bygt? 
Folk  er  så  inderlig  tilfredse; 
de  tykkes  alt  er  gildt  og  rigt, 
at  aldrig  før  de  øjned  sligt;  — 
0,  lad  dem  tænke  så  for  stedse! 
Hvi  skal  vi  pirke  ved  de  stakler, 
og  pine  dem.  med  tændte  fakler, 
hvis  lysning  ingen  skøtter  om? 
Alt  kommer  an  på  troens  dom. 
Det  gør  ej  til,  ej  fra,  en  snus, 
om  kirken  er  et  hundehus, 
når  folk  kun  uforstyrret  tror, 
at  den  er  overmåde  stor. 

BRAND.  I  alle  forhold  samme  lære! 

FOGDEN.  Idag  er  her  desuden  fest; 
hver  sjæl  er  på  en  vis  vor  gæst; 
det  vilde  utilbørligt  være, 
om  ej  vi  stelled  alt  som  bedst. 
Og  mest  for  Deres  egen  skyld 
det  var  urimeligt  at  røre 
ved  lidenhedens  sandhedsbyld. 

BRAND.  Hvorledes  det? 

FOGDEN.  Nu  skal  De  høre. 

Først  har  vort  formandskab  besluttet 
at  skænke  Dem  en  sølvpokal, 
hvis  indskrift  vilde  blive  gal, 
om  kirkens  storhed  af  blev  pruttet; 
og  sangen  som  er  skreven  til,  — 
og  talen,  som  jeg  holde  vil. 

blev  også  begge  lige  gale, 
hvis  værkets  storhed  skulde  dale. 
De  altså  ser,  De  må  Dem  give 
og  holde  begge  ører  stive. 

BRAND.  Jeg  ser,  hvad  tidt  mig  skar  i  øjne, 
en  løgnerfest  til  pris  for  løgne. 

FOGDEN.  Men  Gud  bevares,  kære  ven; 
så  stærke  ord ;  hvor  vil  De  hen  ! 
Dog,  for  at  få  den  smagssag  endt, 
så  hør  mit  andet  argument;  — 
som  hint  var  sølv  er  dette  guid; 
thi  vid,  som  kælebarn  De  sidder 
i  nådens  yndest,  agt  og  huld; 
kort  sagt,  —  De  udnævnt  er  til  ridder! 
Idag  De  skal,  som  ordensmand, 
gå  stolt  med  korset  midt  på  brystet. 

BRAND.  Jeg  alt  af  tyngre  kors  er  krystet; 
tag  det  ifra  mig,  hvo  som  kan. 

FOGDEN.  Hvad  nu?  De  blir  ej  mærkbart  rystet 
af  rørelse  ved  slig  en  nåde? 
De  er  i  et  og  alt  en  gåde! 
Men  tænk  Dem  dog  for  Guds  skyld  om  — 

BRAND  (slamper).  Den  hele  snak  er  spildt  og  tom ,  — • 
jeg  fra  Dem  går,  så  klog  jeg  kom; 
De  har  ej  fattet  mindste  spor 
af  hvad  der  lå  bag  mine  ord. 
Jeg  har  ej  ment  den  storhed,  som 
i  fod  og  tommer  ud  kan  måles, 
men  den,  som  dulgt  tilbagestråles, 
som  isner  og  som  ildner  sjælen, 
som  vinker  ind  til  drøm  og  dvælen, 
som  løfter  lig  en  stjernenat, 
som,  som  —  gå  fra  mig!  Jeg  er  mat;  — 
bevis,  forklar,  tal  til  de  andre  —  (går  opovei  moi  kirken.) 

FOGDEN  (for  sig  selv).  Hvo  kan  i  sligt  et  virvar  vandre 
og  finde  rede?  Storhed  sat 
i  noget,  som  tilbagestråles, 
som  ikke  tommevis  kan  måles? 
Og  stjernenat?  Så  faldt  jo  ordet?  — 
Har  presten  prøvet  frokostbordet?  —  (går.) 


—    124  — 

BRAND  (kommer  ned  over  pladsen).  Så  CnSOm  på  de  vildc  viddcr 

jeg  aldrig  gik,  som  her  jeg  går; 

hvert  spørgsmål  genlydsfattigt  slår 

tilbage  de  med  kvæk  og  kvidder,  (ser  ud,  hvor  fogden  gik.) 

Ham  gad  jeg  knuse  med  min  hæl! 

Hver  gang  jeg  prøver  på  at  højne 

hans  syn  udover  kneb  og  løgne, 

han  spytter  ud  sin  rådne  sjæl, 

uvørent,  midt  for  mine  øjne! 

O,  Agnes,  hvi  var  du  for  vek? 
mig  trætler  denne  tomme  leg, 
hvor  ingen  vinder,  ingen  viger  — . 
Ja,  håbløs  er  en  ensom  kriger! 

PROVSTEN  (kommer).  O,  mine  børn!  O,  mine  får  -  -! 
Nej,  om  forladelse,  —  jeg  mener 
min  embedsbroder!  Festens  scener,  — - 
prædiknen  mig  til  hodet  slår; 
jeg  indstuderte  den  igår, 
men  fersk  den  end  i  halsen  står. 
Dog  nok  om  den  ting.  —  Tag  min  tak; 
De,  som  så  mandigt  isen  brak, 
som  stolpred  gennem  skrål  og  snak, 
som  rev,  hvad  der  var  faldefærdigt, 
og  bygged  stort  og  nyt  og  værdigt! 

BRAND.  Langt  frem  endnu. 

PROVSTEN.  Hvad,  kære  ven? 

Står  mer  end  vielsen  igen? 

BRAND.  I  nybygt  hus  må  flytte  ind 
en  genfødt  ånd,  et  tvættet  sind. 

PROVSTEN.  Sligt  kommer  ganske  af  sig  selv. 
Så  stort  og  pent  panelet  hvælv, 
så  lyst  et  rum  vil  trække  med  sig, 
at  folket  tvættet  lader  se  sig. 
Og  denne  skønne  resonans, 
som  af  hvert  prestens  ord  gør  to, 
må  øge  menighedens  tro 
med  hundrede  procent  tilmands. 
Det  er  i  sandhed  resultater, 
som  ikke  selv  de  store  stater 
skal  kunne  vise  bedre  frem.  — 
Alt  dette  skyldes  ene  Dem; 

tag  derfor  af  en  embedsbroder 
en  dybtfølt  tak,  som  jeg  formoder 
ved  middagsbordet  følges  efter, 
på  denne  Deres  hædersdag, 
af  mangt  bevinget  foredrag 
ifra  provstiets  yngre  kræfter.  — • 
Men,  kære  Brand,  De  er  så  bleg  — ? 

BRAND.  Alt  længe  magt  og  mod  mig  sveg. 

PROVSTEN.  Begribeligt;  —  så  mangt  at  skotte, 
og  alting  uden  hjælp  og  støtte. 
Men  nu  er  jo  det  værste  over, 
og  alt  en  herlig  dag  os  lover. 
Kun  ej  forknyt;  det  glider  nok! 
På  flere  tusender  en  flok 
fra  fjerne  prestegæld  er  samlet; 
gå  i  Dem  selv,  og  sig  —  hvem  hamled 
med  Dem  i  talegaver  op? 
Se,  Deres  embedsbrødres  trop 
Dem  møder  nu  med  åbne  arme, 
og  alle  menighedens  barme 
for  Dem  er  fyldt  med  tak  og  varme! 
Og  værket,  som  så  godt  er  lykket! 
Og  alt,  som  er  så  prægtigt  smykket! 
Og  dagens  tekst,  —  hvor  høj,  hvor  stor! 
Og  så  det  mageløse  bord! 
Jeg  var  just  indom  prestegården, 
hvor  netop  kalven  op  blev  skåren. 
I  sandhed,  De,  et  dejligt  dyr! 
Jeg  lover,  det  har  voldt  bestyr 
at  få  sligt  lækkert  stykke  fundet 
i  denne  vanskelige  tid, 
da  kødet  står  i  ni  mark  pundet. 
Men  lad  den  fare  indtil  vidre. 
Et  andet  ærend  drev  mig  hid. 

BRAND.  Tal  kun;  skær  op,  stik,  riv  og  slid! 

PROVSTEN,  Min  fremgangsmåde,  ven,  er  blidere. 
Dog  kort;  thi  knap  er  begges  tid. 
Det  er  et  enkelt  lidet  punkt, 
som  De  fra  denne  dag  bør  rette, 
og  det  vil  visst  ej  falde  tungt. 
Ja,  jeg  formoder  De  kan  gætte 

så  halvt  om  halvt,  hvorhen  jeg  sigter? 
Det  gælder  Deres  embedspligter. 
De  hidindtil  har  stundom  lagt 
på  skik  og  brug  for  liden  magt; 
og  skik  og  brug  er  dog  det  første, 
om  ikke  egentlig  det  største. 
Nå,  Herregud,  jeg  vil  ej  skænde; 
man  er  jo  ung  og  man  er  ny; 
man  kommer  fra  den  store  by 
og  kan  ej  landsens  forhold  kende. 
Men  nu,  min  ven,  nu  er  det  vigtigt 
at  fatte  sagen  mere  rigtigt. 
De  hidtil  har  for  meget  plejet 
hver  enkelts  særlige  behov; 
den  fejl  er,  mellem  os  sagt,  grov. 
Lad  dem  i  massevis  bli  vejet; 
kæm  alle  med  den  samme  kam; 
tro  mig.  De  får  ej  deraf  skam. 

BRAND.  Forklar  Dem  bedre! 

PROVSTEN.  Ser  De  vel, 

De  har  nu  bygt  til  sognets  held 
en  kirke.  Den  er  klædebon 
for  fredens  og  for  lovens  ånd; 
thi  staten  ser  i  religionen 
den  magt,  som  bedst  forædler  tonen,  — 
det  værn,  hvori  dens  tryghed  bor,  — 
kort  sagt,  moralens  rettesnor. 
Se,  statens  forråd  er  kun  tyndt; 
den  vil  valuta  for  sin  mynt. 
God  kristen,  siges  der,  god  borger. 
Tror  De,  den  øser  penge  ud 
til  gavn  for  godtfolk  og  for  Gud, 
og  for  sig  selv  at  skaffe  sorger? 
Nej,  staten,  far,  er  ikke  gal; 
og  hvermands  tilstand  snart  blev  skral, 
hvis  ikke  staten,  strengt  og  nøje, 
kun  havde  dette  liv  for  øje. 
Men  dette  statens  formål,  ven, 
kun  nåes  ved  dens  embedsmænd, 
og  det  vil  sige  her,  dens  prester.  — 

BRAND.  Hvert  ord  er  visdom !  Tal! 

PROVSTEN.  Der  rester 

kun  ganske  lidt.  Nu  har  De  skænket 
til  statens  nytte  denne  kirke, 
og  følgelig  må  Deres  virke 
til  statens  ophiælp  være  lænket. 
I  denne  ånd  jeg  ser  den  fest, 
som  fejres  skal  i  næste  time, 
i  denne  ånd  skal  klokken  kime, 
i  den  blir  gavebrevet  læst. 
Med  gaven  følger  da  et  løfte, 
hvis  kerne  De  ber  nøje  drøfte  — 

BRAND.  Ved  Gud,  så  var  det  aldrig  ment! 

PROVSTEN.  Ja  nu,  min  ven,  det  er  for  sent  — ■ 

BRAND.  For  sent?   For  sent!  Det  skal  vi  se! 

PROVSTEN.  Vær  sindig!  Jeg  må  næsten  le! 
Hvad  er  da  her  at  hyle  over? 
Det  er  jo  intet  ondt,  De  lover! 
Hver  sjæl  kan  skottes  lige  godt, 
om  staten  tjenes  med  det  samme; 
to  herrers  tarv  De  nemt  kan  ramme, 
hvis  De  Dem  ter  fornuftigt  blot. 
De  er  ej  prest,  for  Per  og  Pål 
at  fri  fra  syndestraffens  bål, 
men  for  at  hele  prestegældet 
kan  nyde  godt  af  nådevældet; 
dog,  frelses  sognet,  er  det  klart, 
hver  enkelt  får  sin  frelsens  part. 
Se,  staten  er,  hvad  knapt  De  aner, 
nøjagtigt  halv  republikaner; 
den  hader  frihed  som  en  sot, 
men  ynder  iighed  såre  godt; 
dog  iighed  vindes  aldrig,  før 
hver  ujævnhed  er  nivelleret,  — 
og  det  er  det,  De  ikke  gør! 
De  tvertimod  har  stærkt  formeret 
den  ujævnhed  i  syn  på  sngen, 
som  aldrig  forhen  kom  for  dagen. 
Før  var  enhver  et  kirkens  led, 
nu  er  han  en  personlighed; 
og  det  er  staten  ikke  tjent  med; 
og  derfor  går  det  og  så  sent  med 

at  sammenskrabe  ligheds-skatten 
samt  alle  andre  samfunds-goder; 
thi  kirken  er  ej  længer  hatten, 
som  skulde  passe  alle  hoder. 

BRAND.  O,  hvilket  langsyn  åbnes  nu! 

PROVSTEN.  Kun  ej  forknyt;  det  intet  bader; 
skønt  ej  det  nægtes  kan,  her  råder 
et  virvar,  så  det  er  en  gru. 
Men  er  der  liv,  så  er  der  håb; 
og  gennem  kirke-gavens  dåb 
De  øged  Deres  pligt:  at  virke 
for  statens  hensigt  med  sin  kirke. 
I  alting  må  en  regel  til, 
hvis  ej  de  spredte  kræfters  spil 
skal,  som  en  kåd,  utæmmet  fole, 
forstyrre  både  grind  og  hegn 
og  vedtægts  tusend  grænsetegn. 
I  alle  ordnens  forhold  røbes 
én  lov,  skønt  den  forskelligt  døbes. 
I  kunsten  kaldes  den  for  skole, 
og  i  vor  krigerstand,  så  vidt 
jeg  mindes  kan,  at  holde  tritt. 
Ja,  det  er  ordet,  kære  ven! 
Did  er  det,  staten  stævner  hen. 
Den  finder,  springmarsch  går  for  vidt; 
på  stedet  marsch  er  den  for  lidt;  — 
for  hvermand  lige  lange  skridt, 
for  hvermand  samme  takt  i  foden,  — 
se,  det  er  målet  for  metoden ! 

BRAND.  For  ørnen  rendesten ;  —  for  gåsen 
skykløftens  svimmel  over  åsen! 

PROVSTEN.  Vi,  Gud  ske  lov,  er  ikke  dyr;  - 
dog,  skal  vi  bruge  digt  og  fabel, 
det  bedst  er,  vi  til  skriften  tyr. 
Den  har  belæg  for  alt;  den  kryr 
fra  Genesis  til  Åbenbaringen 
af  alskens  vækkende  parabel. 
Jeg  vil  nu  bare  minde  om 
hint  projekterte  tårn  i  Babel! 
Sig  selv,  hvor  langt  de  godtfolk  kom? 
Og  hvorfor?  Letvindt  er  forklaringen; 


129 


de  holdt  ej  sammen  i  geleder, 
de  talte  hver  sit  eget  sprog, 
de  tråk  ej  samlet  under  åg,  — 
kort  sagt,  de  blev  personligheder. 
Det  er  den  halve  dobbelt-kerne, 
som  gemmes  under  fablens  skal,  — 
at  ensom  ingen  kan  sig  værne, 
at  sondret  står  enhver  for  fald. 
Den,  Gud  vil  slå  i  livets  strid, 
ham  gør  han  først  til  individ. 
Hos  Romerne  var  satsens  ramme, 
at  guderne  tog  hans  forstand;  — 
men  gal  og  ensom  er  det  samme, 
og  derfor  må  hver  ensom  mand 
til  slut  sig  samme  skæbne  vente, 
som  den,  der  traf,  da  David  sendte 
på  forpost  oberst  Urian. 

BRAND.  Vel  muligt,  ja;  men  hvad  så  mer? 
I  død  jeg  undergang  ej  ser. 
Og  tror  De  da  så  fuldt  og  visst, 
at  hine  bygværksmænd  tilsidst, 
med  samme  sprog  og  samme  sind, 
var  lykkedes  at  bygge  ind 
i  himlen  Babels-tårnets  tind? 

PROVSTEN.  I  himlen?  Nej,  det  er  just  tingen, 
at  helt  til  himlen  rækker  ingen. 
Det  er  den  anden  halve  kerne, 
som  gemmes  under  fablens  skal, 
at  hvert  et  bygværk  står  for  fald, 
som  toppes  vil  ved  himlens  stjerne. 

BRAND.  Til  himlen  rak  dog  Jakobs-stigen; 
til  himlen  rækker  sjælens  higen. 

PROVSTEN.  På  den  manér!  Ja,  Gud  bevares! 
Derom  al  vidre  snak  kan  spares. 
Naturligvis  er  himlen  løn 
for  velført  levnet,  tro  og  bøn. 
Men  liv  er  ét  og  tro  et  andet; 
det  skader  begge,  blir  de  blandet;  — - 
seks  dage  skal  ens  gerning  gøres, 
den  syvende  skal  hjertet  røres; 
stod  kirken  åben  hele  ugen, 
var  det  forbi  med  søndagsbrugen. 

Henrik  Ibsen;    Samlede  værker.    II.  9 

De  svækker  ordets  lutringsduFt, 

hvis  ej  det  spares  med  fornuft; 

thi  religion,  så  vel  som  kunst, 

må  ikke  flyde  ud  i  dunst. 

De  trygt  kan  idealet  se, 

fra  prækestolens  hellige  læ,  — 

men  læg  det  af  med  prestekjolen, 

så  fort  De  kommer  ud  i  solen. 

Som  sagt,  der  er  en  lov  i  alt, 

en  lov,  der  kræver  streng  begrænsning, 

og  det  er  til  fornøden  rensning 

af  dette  punkt  at  jeg  har  talt. 

BRAND.  Ét  er  mig  klart,  for  mig  ej  passer 
de  statens  tusend  sjælekasser. 

PROVSTEN.  Jo,  ven.  De  vil  just  prægtigt  fylde.  — 
men  på  en  meget  højere  hylde;  — 
De  må  tilvejrs  — 

BRAND.  Det  nåes  ej  ved 

at  søle  mig  i  dyndet  ned. 

PROVSTEN.  Hvo  sig  fornedrer,  skal  ophøjes; 
skal  krogen  gribe,  må  den  bøjes. 

BRAND.  Skal  manden  bruges,  må  han  dødes! 

PROVSTEN.  Gud  fri  os  vel;  hvor  kan  De  tro. 
at  jeg  har  sligt  i  sinde? 

BRAND.  Jo! 

Så  skal  det  være!  Først  forblødes! 
Man  passer  kun  som  benrad  stiv 
for  eders  gustne  blegsot-liv! 

PROVSTEN.  Jeg  vil,  ved  Gud,  ej  årelade 
en  kat  engang,  langt  mindre  Dem; 
men  jeg  har  tænkt,  det  ej  kan  skade 
at  lukke  døren  lidt  på  klem 
til  vejen,  hvor  jeg  selv  gik  frem. 

BRAND.  Og  skønner  De,  hvad  De  har  krævet? 
At  jeg  på  statens  hanegal 
fornægte  skal  det  ideal, 
hvorfor  til  denne  dag  jeg  leved! 

PROVSTEN.  Fornægte,  ven?  Hvem  kræver  sligt? 
Jeg  har  kun  pegt  på  Deres  pligt; 
jeg  vil  at  De  skal  i  Dem  sluge, 
jivad  Deres  samfund  ej  kan  bruge, 

Behold  det  hele,  hvis  De  vil,  — 

men  luk  det  blot  hermetisk  til; 

flyv,  sværm,  i  Herrens  navn,  indvendigt, 

men  ikke  åbenlyst  for  mængden; 

tro  mig,  det  straffer  sig  i  længden 

at  te  sig  envist  og  ubændigt. 

BRAND.  Ja,  skræk  for  straf  og  håb  om  vinding 
er  Kains-mærket  på  din  tinding; 
det  skriger  at  du,  verdensklog, 
dit  hjertes  rene  Abel  slog! 

PROVSTEN  (sagte).  Nu  siger  han  min  sandten  „du"; 
det  går  for  vidt! 

(højt.)  Jeg  vil  ej  nu 
forlænge  denne  strid,  men  må 
dog  atter  bede  Dem  forstå, 
at  vil  De  frem,  så  bør  De  vide, 
hvad  land  De  lever  i,  hvad  tid; 
thi  ingen  fanger  sejr  i  strid, 
har  han  ej  tiden  på  sin  side. 
Se  blot  til  kunstnerne,  se  digterne! 
Tør  de  foragte  samtidspligterne? 
Se  vore  krigere!   En  sabel 
med  sleben  egg  er  her  en  fabel ! 
Hvorfor?  Fordi  der  er  en  lov, 
som  byder,  agt  dit  lands  behov. 
Sin  særlighed  må  hvermand  tæmme. 
ej  højne  sig  og  ej  gå  fremme, 
men  jævnt  sig  midt  i  massen  gemme. 
Human  er  tiden,  siger  fogden; 
og  dersom  blot  humant  De  tog  den, 
De  kunde  vorde  noget  stort. 
Men  af  må  alle  kanter  slibes, 
og  af  må  alle  kviste  knibes; 
glat  må  De  være,  lig  de  andre, 
og  aldrig  nogen  særvej  vandre, 
skal  værket  varigt  vorde  gjort. 

BRAND,  Væk,  væk  herfra! 

PROVSTEN.  Ja,  ganske  visst; 

en  mand,  som  De  er,  må  tilsidst 
ind  i  en  bedre  virkfikreds; 
men  skal  De  finde  Dem  tilfreds 

! 
i  store  forhold,  som  i  små,  j 

må  tids-munduren  trækkes  på.  ] 

Af  korporal  med  hånd  om  stokken 
må  takten  bankes  ind  i  flokken; 

thi  tidens  fører-ideal  j 

er  hertillands  en  korporal.  I 

Som  korporalen  fører  sine 
i  kirken  ind  afdelingsvis, 
så  skal  og  presten  føre  sine 
i  sognevis  til  paradis. 
Alt  er  så  let;  til  grund  for  tro 
De  har  autoriteten  jo; 
og  da  den  er  på  lærdom  bygt, 
så  kan  den  følges  blindt  og  trygt; 
og  hvordan  troen  frem  skal  bæres, 

af  lov  og  ritual  jo  læres.  | 

Altså,  min  broder  —  ej  forknyt; 
til  eftertanke  tiden  nyt; 
gransk  stillingen,  og  ængst  Dem  ikke!  — 
Jeg  vil  i  kirken  prøve  nøjere, 
om  jeg  kan  stemme  tonen  højere; 
man  er  ej  vant  til  resonans,  — 
den  er  så  sjelden  hertillands. 
Farvel,  farvel;  jeg  skal  prædike 
om  menneske-naturens  splid 
og  Gude-billedets  forviskning.  — 
Men  nu  jeg  tror  det  er  på  tid 
at  tåge  sig  en  let  forfriskning,  (går.) 

BRAND  (står  en  stund  som  forstenet  i  sine  tanker*. 

Alt  har  jeg  ofret  for  mit  kald, 
for  Guds,  som  jeg  forblindet  mente; 
så  skingred  døgntrompetens  skraid 
og  viste  mig,  hvad  ånd  jeg  tjente. 
Nej,  endnu  ej!  De  har  mig  ikke! 
Hin  kirketomt  fik  blod  at  drikke; 
mit  lys,  mit  liv  her  lagdes  ned;  — 
men  sjælen  får  de  ikke  med! 

Forfærdeligt  at  stå  alene,  — 
hvorhen  jeg  ser,  at  skimte  død; 
forfærdeligt  at  rækkes  stene, 
så  hedt  jeg  hungrer  efter  brød. 

Hvor  sandt,  hvor  rædsels-sandt  han  talte,  — 
og  lige  vel,  hvor  afgrunds-hult. 
Guds  klarheds  due  sidder  skjult; 
ve,  aldrig  over  mig  den  dalte.  — 
O,  mødte  mig  kun  én  i  tro  — 
og  gav  mig  tryghed,  gav  mig  ro! 

(Ejnar,  bleg,  udtæret,  sortklædt,  kommer  forbi  på  vejen  og  stanser  ved  synet  af  Brand.) 

BRAND  (skriger  ud).  Du,  Ejnar? 

EJNÅR.  Ja,  så  er  mit  navn. 

BRAND.  Just  nu  jeg  tørsted  erter  en, 
hvis  bryst  ej  var  af  træ  og  sten ! 
O,  kom;  kom  inderst  i  min  favn! 

EJNAR.  Behøves  ej;  jeg  er  i  havn. 

BRAND.  Du  bærer  nag  for  hvad  som  hændte, 
da  sidste  gang  vi  mødtes  — 

EJNAR.  Nej; 

du  har  ej  skyld.  Jeg  ser  i  dig 
det  blinde  redskab,  Herren  sendte, 
da  vild  jeg  for  på  verdens  vej. 

BRAND  (viger  tiibage).  Hvad  sprog  er  dette? 

EJNAR.  Hvilens  sprog,  — 

det  sprog,  som  læres,  når  en  trækkes 
af  syndens  søvn  og  genfødt  vækkes. 

BRAND.  Forunderligt!  Jeg  havde  hørt, 
at  du  på  ganske  andre  veje 
var  slået  ind  — 

EJNAR.  Jeg  var  forført 

af  hovmod,  tro  på  egen  styrke. 
De  guder,  verden  plejer  dyrke, 
talentet,  som  jeg  sagdes  eje, 
min  sangerrøst  var  lutter  farer, 
som  drog  mig  ind  i  Satans  snarer. 
Men  Gud  ske  lov;  han  var  mig  god; 
sit  svage  får  han  ej  forlod; 
han  tog  sig  af  mig,  da  det  gjaldt. 

BRAND.  På  hvilken  vis? 
EJNAR.  Jo,  jeg  forfaldt. 

BRAND.  Forfaldt?  Hvortil? 
EJNAR.  Til  svir  og  spil: 

han  gav  mig  smag  på  kort  og  terninger  — 

BRAND.  Og  det  du  kalder  Herrens  gerninger? 

EJNÅR.  Det  var  det  første  skridt  til  frelsen. 
Derefter  tog  han  fri  mig  helsen. 
Jeg  misted  ganske  mit  talent; 
min  lyst  til  munterhed  var  endt; 
jeg  blev  på  hospitalet  sendt,  — 
lå  længe  syg,  lå  som  i  luer,  — 
jeg  syntes  jeg  i  alle  stuer 
så  tusender  af  store  fluer,  — 
kom  siden  ud  og  blev  beker.dt 
med  nogle  søstre,  tre  i  antal, 
som  står  i  himlens  sold  og  mandtal, 
og  disse,  samt  en  teolog, 
fik  løst  mig  helt  af  verdens  åg 
og  trukket  mig  af  syndens  garn 
og  gjort  mig  til  Vorherres  barn. 

BRAND.  Ja  så. 

EJNAR.  Forskellige  er  stierne; 

en  går  i  dalen,  en  i  lierne. 

BRAND.  Men  siden? 

EJNAR.  Siden?  Det  er  sandt; 

så  blev  jeg  afholdsprædikant; 
men  dette  væsen  stundom  er 
med  fristelser  for  meget  blandet; 
jeg  derfor  greb  til  noget  andet, 
og  rejser  nu  som  missionær  — 

BRAND.  Hvorhen? 

EJNAR.  Til  Haleneger-landet. 

Men  det  var  bedst,  om  af  vi  brak! 
min  tid  er  dyr  — 

BRAND.  Du  vil  ej  dvæle? 

Se,  her  er  fest  idag. 

EJNAR.  Nej  tak; 

min  plads  er  hos  de  sorte  sjæle. 
Farvel!  (vii  gå.) 

BRAND.       Og  intet  mindes  skimmer 
dig  stanser  her  og  byder  spørge  — ? 

EJNAR.  Hvorom? 

BRAND.  Om  en,  som  vilde  sørge 

ved  svælget  mellem  nu  og  sidst  — 

EJNAR.  Nu  aner  jeg;  du  tænker  visst 
på  dette  unge  fruentimmer, 
som  holdt  mig  under  lystens  net, 
før  jeg  blev  ren  i  troens  tvæt. 
Ja,  hvordan  står  det  til  med  hende? 

BRAND.  Hun  blev  min  hustru  året  efter. 

EJNAR.  Det  er  uvæsentligt;  jeg  hefter 
ej  min  opmærksomhed  ved  sligt; 
det  vigtige  jeg  kun  vil  kende. 

BRAND.  Vort  samliv  blev  velsignet  rigl 
med  sorg  og  glæde;  barnet  døde  — 

EJNAR.  Det  er  uvæsentligt. 

BRAND.  Å  ja; 

det  var  jo  mere  lån  end  gave, 
og  engang  dages  jo  et  møde. 
Men  siden  gik  hun  selv  herfra; 
derinde  grønnes  begge  grave. 

EJNAR.  Det  er  uvæsentligt  — 

BRAND.  Det  med? 

EJNAR.  Om  sligt  jeg  kræver  ej  besked ; 
jeg  vide  vil  hvordan  hun  døde. 

BRAND.  Med  håbet  om  en  morgenrøde, 
med  hjertets  hele  rige  skat, 
med  viljen  stærk  til  sidste  nat;  — 
med  tak  for  alt,  hvad  livet  gav 
og  livet  tog,  hun  gik  i  grav. 

EJNAR.  Alt  sådant  er  kun  tant  og  skrømt; 
nævn,  hvordan  hendes  tro  så  ud. 

BRAND.  Uryggelig. 

EJNAR.  På  hvem? 

BRAND.  På  Gud! 

EJNAR.  Ak,  kun  på  ham ;  så  er  hun  dømt. 

BRAND.  Hvad  siger  du? 

EJNAR.  Fordømt,  desværre. 

BRAND  (rolig).  Gå,  slyngel! 

EJNAR.  Helveds  overherre 

får  også  dig  i  sine  klør;  — 
så  fuldt  som  hun,  du  evig  dør. 

BRAND.  Du,  usling,  dømme  tør  til  pølen! 
Nys  lå  du  selv  i  syndesølen  — 

EJNÅR.  Ved  mig  der  klæber  ingen  plet; 
jeg  sicyllet  er  i  troens  tvæt; 
afgneden  er  hver  søleskvæt 
på  hellighedens  vaskebræt; 
jeg  renset  har  min  Adams-ble 
ved  hjælp  af  vaktheds  banketræ; 
jeg  som  en  messesærk  ser  ud 
ved  brug  af  bønnens  sæbelud. 

BRAND.  Tvi! 

EJNAR.  Tvi  igen.  Her  lugter  svovl, 

og  jeg  ser  glimt  af  djævlens  horn. 
Jeg  er  et  himlens  hvedekorn,  — 
du  avnen  er  på  dommens  skovl,  (går.) 

3RAND  (ser   en   stund   efter  ham,  med  én  gang  lyser    hans    øjne  op  og  han 

udbryder):  Det  var  mandcn,  som  jeg  trængte! 
Nu  er  alle  lænker  sprængte; 
eget  flag  skal  om  mig  bølge, 
selv  om  ikke  én  vil  følge! 

FOGDEN  (kommer  ilsomt).  Kære  pastor,  skynd  Dem  bare! 
Kirkeprocessionens  skare 
er  i  orden  til  at  fare  —  j 

BRAND.  Lad  dem  komme. 

FOGDEN.  Uden  Dem! 

Husk  Dem  om  og  skynd  Dem  hjem! 
Folket  vil  ej  vente  længer; 
hele  menigheden  trænger, 
lig  et  elvebrudd  om  våren, 
stimlende  til  prestegården, 
råber,  de  vil  presten  se. 
Hør  kun;  atter  råb  på  presten! 
Skynd  Dem;  thi  jeg  frygter  næsten 
de  skal  inhumant  sig  te! 

BRAND.  Aldrig  jeg  mit  åsyn  dølge 
vil  i  eders  flok  og  følge; 
her  jeg  bliver. 

FOGDEN.  Er  De  gal? 

BRAND.  Eders  vej  er  mig  for  smal. 

FOGDEN.  Den  blir  smalere,  jo  længer 
menigheden  frem  sig  trænger. 
Se,  der  stormer  de  min  sandten! 

Provst  og  prester,  embedsmænd, 
trænges  ud  på  grøftekanten  — ; 
kom  dog,  kom  dog,  kære  ven; 
brug  indflydelses-krabasken! 
Ha,  for  sent;  de  bryder  hegnet; 
processionen  går  i  vasken! 

(Mængden  strømmer  ind  og  bryder  sig  i  vild  uorden  vej  gennem  festtoget  fremover  til  kirken.) 

ENKELTE  STEMMER.  Prest! 

ANDRE  (peger  op  mod  kirketrappen,  hvor  Brand  står,  og  råber) :  Sc  dcr! 

ÅTTER  ANDRE.  Giv  åbningstegnet! 

PROVSTEN  (klemt  itrængsjlen). 

Foged,  hold  dem  inden  grænser! 

FOGDEN.  Ej  min  myndighed  de  ænsen 
SKOLEMESTEREN  (til  Brand).  Tal,  og  kast  en  lysning  ind 

i  de  urofyldte  sind! 

Er  det  stygt,  hvad  heller  stort, 

det,  som  her  skal  vorde  gjort? 

BRAND.  O,  så  går  der  dog  en  strømning 
over  folkets  lummerstille! 
Mænd,  I  står  på  vejens  skille! 
Helt  I  må  det  nye  ville,  — 
alle  rådne  værkers  rømning,  — 
før  den  store  tempelhall 
rejses,  som  den  bør  og  skal! 

EMBEDSMÆND.  Presten  raser! 

PRESTER.  Han  er  gal! 

BRAND.  Ja,  jeg  var  det,  da  jeg  mente, 
I  på  sæt  og  vis  dog  tjente 
ham,  som  ånd  og  sandhed  vil! 
Og  jeg  var  det,  da  jeg  tænkte, 
at  jeg  ham  til  eder  lænkte 
gennem  prutnings  leflespil. 
Liden  var  den  gamle  kirke, 
og  jeg  slutted  fejgt  som  så: 
dobbelt  op,  —  det  må  forslå; 
femfold  op,  —  jo,  det  må  virke! 
O,  jeg  så  ej,  at  det  gjaldt 
enten  intet  eller  alt. 
På  akkordens  vej  jeg  slingred;  — 
men  idag  har  Herren  talt. 

Domsbasunen  over  huset 

har  i  denne  time  skingret,  — 

og  jeg  lytted  angst-omsuset,  — 

knust,  som  David  stod  for  Natan,  — 

slagen,  vejret  bort  at  skræk  — ; 

nu  er  alle  tvilsmål  væk. 

Folk!  Akkordens  ånd  er  Satan! 

MÆNGDEN  (under  stigende  gæring). 

Bort  med  dem,  som  har  os  blindet! 
Ned  med  dem,  som  stjal  vor  marg! 

BRAND.  Bag  jer  selv  bor  fienden  arg, 
som  har  listet  på  jer  bindet. 
Høkret  har  I  med  jer  kræfter, 
kløvet  eder  selv  itu; 
derfor  kommer  spredthed  efter 
med  sin  hele  hulheds-gru. 
Hvad  vil  I  ved  kirken  nu? 
Stadsen,  stadsen  eder  lokker,  — 
sang  af  orgel  og  af  klokker,  — 
lysten  til  at  gennemrisles 
af  en  højheds-tales  ild, 
der  den  læspes,  der  den  hvisles, 
der  den  flommer,  tordner,  hegler, 
efter  alle  kunstens  regler! 

PROVSTEN  (sagte).  Fogdens  snak  han  sigter  til! 

FOGDEN  (ligeså).  Det  er  provstens  væv,  han  snerter! 

BRAND.  Helligstundens  tændte  kerter, 
ydersiden  kun  I  vil. 
Og  så  hjem  igen  i  sløvhed, 
hjem  til  slæb  og  slid  i  døvhed, 
sjælen  klædt  i  hverdags-brogen, 
som  jer  krop,  —  og  livsensbogen 
gemt  og  glemt  på  kistebunden 
indtil  næste  helg  er  runden! 
O,  det  var  ej  så  jeg  drømte, 
da  jeg  offerkalken  tømte! 
Stort  jeg  vilde  kirken  bygge, 
så  dens  hvælving  kunde  skygge, 
ej  blot  over  tro  og  lære, 
men  udover  alt  i  livet, 
som  af  Gud  er  livsret  givet,  — 

over  døgnets  hverdagsdyst, 
kveldens  hvile,  nattens  kummer, 
ungdomsblodets  friske  lyst, 
alt,  hvad  ringt  og  rigt  et  bryst 
lovligt  som  sit  eget  rummer. 
Elven,  som  dernede  skummer, 
fossen,  som  i  kløften  brummer, 
tonerne  fra  stormens  lunger, 
røsterne,  hvor  havet  runger, 
skulde  smelte,  sjælefangen, 
sammen  fuldt  med  orgelsangen 
og  med  kvad  fra  folketunger. 
Væk  med  værket  her  er  gjort! 
Kun  i  løgnen  er  det  stort; 
alt  i  ånden  faldefærdigt, 
eders  usle  vilje  værdigt. 
I  vil  alle  spirers  kvæling 
gennem  arbejdets  fordeling; 
under  ugens  dage  seks 
haler  I  Guds  flag  tildæks, 
og  det  er  kun  på  den  syvende, 
at  det  ses  mod  himlen  flyvende! 

STEMMER  FRÅ  MÆNGDEN.   Før  os!   Der  er  storm  i 
Før  os,  du,  så  har  vi  sejret!  vejret! 

PROVSTEN.  Hør  ham  ej,  han  har  ej  tro, 
som  det  sømmer  sig  en  kristen! 

BRAND.  Nej,  der  nævnte  du  just  bristen,  — 

bristen  for  os  begge  to, 

bristen  for  det  spredte  hele! 

Troen  ejes  kun  af  sjæle; 
peg  på  én,  som  er  en  sjæl! 

Peg  på  én,  som  ej  har  kastet 

bort  sin  egen  bedste  del, 

der  han  famled,  der  han  hasted! 

Gennem  lystens  spræl  og  sparken, 

under  gøgler-pibers  lyd, 

sløves  I  for  livets  fryd; 

først,  som  udbrændt,  sjæle-knarken 

træder  dansen  foran  arken! 

Er  af  krøbling  og  af  tåbe 

bægret  tømt  til  sidste  dråbe,  — 

hej,  da  er  det  tid  at  håbe, 
tid  i  bøn  og  bod  at  råbe. 
Først  I  præget  af  jer  slider, 
lever  jer  til  tobens-dyr,  — 
så  til  nådens  port  I  tyr, 
søger  Gud  —  som  invalider! 
Derfor  må  hans  rige  ramle. 
Hvad  skal  han  med  sjæle  gamle 
rundtom  sine  fødders  skamle? 
Har  han  ikke  sagt  det  højt,  — 
kun  med  blodets  friske  sprøjt 
gennem  alle  sindets  årer 
han  dig  til  sin  arving  kårer. 
Kun  som  barn  du  riget  vinder; 
did  får  ingen  ind  sig  lirke. 
Kom  da,  både  mænd  og  kvinder,  — 
mød  med  friske  barnekinder 
frem  i  livets  store  kirke! 

FOGDEN.  Luk  da  op! 

MÆNGDEN  (skriger  som  i  angst).  Nej !  Ikke  denne! 

BRAND.  Kirken  har  ej  mål  og  ende. 
Gulvet  er  den  grønne  jord, 
vidde,  vang,  og  hav  og  fjord; 
himlen  kun  kan  hvælvet  spænde 
over,  så  den  vorder  stor. 
Der  skal  al  din  gerning  gøres, 
så  det  tør  i  koret  høres ; 
du  med  ugens  værk  kan  møde, 
øver  dog  ej  helligbrøde. 
Den  skal  dække  alt,  som  barken 
dækker  træets  alt  i  stammen; 
liv  og  tro  skal  smelte  sammen. 
Den  skal  døgnets  gerning  bære 
enheds-helt  med  lov  og  lære. 
Der  skal  dagens  yrke  være 
ét  med  flugt  på  stjernebanen, 
barnets  leg  om  julegranen, 
kongedansen  foran  arken! 

(der  går  som  en  storm  gennem  mængden  ;  nogle  viger;  de  fleste  stimler  tæt  sammen  om  Brand.) 

TUSEN D  STEMMER  Lys  er  tændt,  hvor  før  var  mørke ;  — 
ét  er:  liv  —  og  Gud  at  dyrke! 

PROVSTEN.  Ve,  han  hjorden  fra  os  lokher! 
Foged,  skriver,  lensmand,  klokker! 

FOGDEN  (dæmpet).  SkHg  dog  ikke  så  for  pokker! 
Hvem  vil  stanges  med  en  stud? 
Lad  ham  først  få  raset  ud. 

BRAND  (til  mængden).  Bort  herfra!  Her  er  ej  Gud,  — 
kan  ej  være  mellem  slige; 
frihedsfagert  er  hans  rige. 

(vrider  kirkedøren  i  lås  og  tager  nøg'erne  i   hånden.) 

Her  er  jeg  ej  længer  prest. 
Gaven  kalder  jeg  tilbage;  — 
af  min  hånd  skal  ingen  tåge 

nøglerne  til  eders  fest!   (kaster  dem  ud  i  elven.> 

Vil  du  ind,  du  træl  af  muldet,  — 
kryb  igennem  kælderhullet; 
myg  din  ryg  er;  kryb  og  buk; 
lad  i  mørkets  kvalm  dit  suk 
stryge  gifttungt  langs  med  jorden. 
Hg  et  magtløst  tærings-gisp! 

FOGDEN  (sagte  og  lettet).  Ha,  der  røg  hans  ridderorden ! 

PROVSTEN  (ligeiedes).  Så;  nu  blir  han  aldrig  bisp! 

BRAND.  Kom,  du  unge,  —  kom,  du  friske; 
lad  et  livspust  af  dig  viske 
støvet  fra  den  skumle  krog. 
Følg  mig  på  mit  sejerstog! 
Engang  må  du  vågne  dog; 
engang  må  du,  adelsvorden, 
bryde  freden  med  akkorden;  — 
ud  af  useldommens  nød; 
ud  af  hele  halvheds-røret;  — 
slå  din  fiende  på  øret; 
byd  ham  krig  på  liv  og  død! 

FOGDEN.  Holdt!  Jeg  læser  oprørsakten! 

BRAND.  Læs!  Med  jer  jeg  bryder  pagten. 

MÆNGDEN.  Vis  os  vejen!  Vi  skal  følge! 

BRAND.  Over  viddens  frosne  bølge! 
Gennem  landet  vil  vi  fare, 
løse  hver  en  sjælesnare, 


v 

folket  sidder  fanget  i,  — 
lutre,  løfte,  gøre  fri,  — 
knuse  alle  sløvheds-rester, 
være  mænd  og  være  prester, 
præge  nyt  det  slidte  stempel, 
hvælve  riget  til  et  tempel! 

(Mængden,  hvoriblandt   klokkeren   og   skolemesteren,  stimler   sammen  om  ham.    Brand  hæves 

ivejret  på  mændenes  skuldre.) 

MANGE  STEMMER.  Stor  er  tiden!  Store  syner 
gennem  lyse  dagen  lyner! 

(Menneskemassen  strømmer  op  igennem  dalen;  få  blir  tilbage.) 
PROVSTEN  (til  de  bortdragende). 

O,  forblindede,  hvad  vil  I? 
Ser  I  ej,  at  Satans  spil  i 
al  hans  tale  ligger  skjult! 

FOGDEN,  Hej!  Vend  om;  I  hører  til  i 
bygdens  farvand,  stilt  og  smult; 
Godtfolk,  stans,  —  I  går  tilgrunde!  — 
Hm,  de  svarer  ej,  de  hunde! 

PROVSTEN.  Tænk  på  eders  hus  og  hjem! 

RØSTER  FRÅ  MÆNGDEN.  Større  hus  skal  vokse  frem! 

FOGDEN.  Tænk  på  eders  eng  og  aker; 
tænk  på  eders  får  og  kør! 

RØSTER.  Himlens  dugg  gav  manna-kager, 
da  de  kårne  hungred  før! 

PROVSTEN.  Eders  kvinder  bag  jer  skriger! 

RØSTERNE  (langt  borte).  Ej  vi  kender  dem,  som  sviger! 

PROVSTEN.  Barnet  klager:  far  forlod  os! 

HELE  SKÅREN.  Enten  med  os  eller  mod  os! 

PROVSTEN  (ser  en  stund  med  foldede  hænder  efter  dem  og  siger  fortabt): 

Uden  hjord,  med  savnets  byrde, 
står  den  gamle  sognehyrde 
plyndret  ud  til  bare  skjorten! 

FOGDEN  (truer  efter  Brand). 

Hans  blir  skammen;  hans  blir  torten! 
Snart,  herr  provst,  er  sejren  vor! 

PROVSTEN  (grædefærdig).  Sejren?   De  er  fra  os  dragne  — ! 

FOGDEN.  Ja,  men  vi  er  ikke  slagne, 
hvis  jeg  kender  mine  får!  (felger  efter.) 

PROVSTEN.  Hvor  monstro  dog  fogden  går? 
Efter  dem,  så  sandt  jeg  lever! 
Ha,  sig  atter  modet  hæver. 
Jeg  vil  også  med  deroppe,  — 
slå  i  flok  og  gøre  fanger! 

Læg  mig  sadlen  på  min  ganger; 

skaf  en  sikker  fjeldvant  hoppe !  (de  går.) 


[Ved  den  øverste  sæter  i  bygden.    Landskabet  højner  sig  i  baggrunden  og  går  over  i  store  og 

øde  n^ldvidder.    Det  er  regnvejr.) 

{Brand,  fulgt  af  mængden,  —  mænd,  kvinder  og  børn,  —  kommer  opover  bakkerne.) 

BRAND.  Se  fremad;  did  går  sejrens  flugt! 
I  dybet  ligger  bygden  lukt, 
og  vejret  har  fra  fjeld  til  fjeld 
spændt  over  den  sit  tåge-tjeld. 
Glem  døsen  i  den  skumle  grænd; 
fly  v  frit,  flyv  højt,  I  Herrens  mænd! 

EN  MÅND.  Vent,  vent;  min  gamle  far  er  træt. 

EN  ÅNDEN.  Jeg  fra  igår  har  intet  ædt  — 

FLERE.  Ja,  stil  vor  sult  og  sluk  vor  tørst! 

BRAND.  Frem,  fremad  over  fjeldet  først! 

SKOLEMESTEREN.  Hvad  vej? 

BRAND.  Hver  vej  er  lige  god, 

når  kun  den  målet  bær  imod. 
Følg  efter  her  — 

EN  MAND.        Nej,  der  er  brat; 
vi  vinder  ikke  frem  før  nat! 

KLOKKEREN.  Iskirken  ligger  og  derborte. 

BRAND.  Den  bratte  vejen  er  den  korte. 

EN  KVIN  DE.  Mit  barn  er  sygt! 

EN  ANDEN.        .  Min  fod  er  sår. 

EN  TREDJE.  Hvor  finder  jeg  en  læsknings-tår? 

SKOLEMESTEREN.   Mæt  mængden,  prest;  —  se  modet 

vakler. 
MANGE  STEMMER.    Prest,  gør  mirakler!   Gør  mirakler  1 

BRAND.  O,  stygt  jer  trældom  har  jer  mærket; 
\  lønnen  vil  forinden  værket, 

Op,  ryst  jer  dødnings-sløvhed  af,  — 
hvis  ej,  så  gå  igen  i  grav! 

SKOLEMESTEREN.  Ja,  han  har  r^t;  først  frem  til  striden; 
vi  véd  jo,  vi  får  lønnen  siden ! 

BRAND.  Det  får  I,  folk,  så  sandt  en  Gud 
ser  klarsynt  over  verden  ud ! 

MANGE  RØSTER.  Han  er  profet!  Han  er  profet! 

FLERE  I  FLOKKEN.  Hør,  sig  os, prest,—  blir  striden  hed? 

ANDRE.  Og  blir  den  lang?  Og  blir  den  blodig? 

EN  MAND.  Prest,  kræves  det  at  være  modig? 

SKOLEMESTEREN (dæmpet).  Jeg  kan  vel  være  tryg  for  livet? 

EN  ANDEN  MAND.  Hvad  blir  min  del  af  sejrens  løn? 

EN  KVIN  DE.  Jeg  mister  da  vel  ej  min  søn? 

KLOKKEREN.  Er  sejren  os  før  tirsdag  gi  vet? 

BRAND  (ser  sig  forvildet  om  i  flokken). 

Hvad  spørges  om?  Hvad  vil  I  vide? 

KLOKKEREN.  Først  om  hvor  længe  vi  skal  stride;  — 
derefter  nævn  vort  stridsforlis, 
og  endelig  —  vor  sejers  pris! 

BRAND.  Det  spørges  om? 

SKOLEMESTEREN.  Ja  vel;  dernede 

vi  fik  ej  ret  på  tingen  rede. 

BRAND  (oprørt).  Så  skal  I  få  det  nu! 

MÆNGDEN  (stimler  tættere  sammen).  Tal!   Tal! 

BRAND  Hvor  længe  striden  vare  skal? 
Den  vare  skal  til  livets  ende, 
til  I  har  alle  ofre  bragt, 
og  løst  jer  fra  akkordens  pagt,  —  • 
til  I  har  viljen  hel  ihænde, 
til  alle  fejge  tvilsmål  faldt 
for  budet:  intet  eller  alt! 
Og  stridsforliset?  Alle  guder, 
hver  halvheds-ånd  på  højtids-hylden, 
hver  jordtræls-kæde,  blank  og  gylden, 
al  eders  slapheds  sovepuder! 
Og  sejersprisen?  Viljens  renhed,  i 

i  troen  flugt,  i  sjælen  enhed,  —  i 

hin  offerlydighed,  som  gav 
med  jubel  indtil  død  og  grav,  — • 


I 

en  tornekrans  om  hvermands  tinding,  — 
se,  det  skal  vorde  eders  vinding! 

MÆNGDEN  (under  rasende  skrig). 

Forrådt,  forrådt!  Bedraget!  Sveget! 
BRAND.  Jeg  har  ifra  mit  ord  ej  veget. 

ENKELTE.  Du  sejr  har  lovet  os  ihænde;  — 
nu  vil  du  den  til  offer  vende! 

BRAND.  Jeg  sejr  har  lovet,  —  og  jeg  svær, 
den  vindes  skal  igennem  jer. 
Men  hver,  som  går  i  første  række, 
må  falde  for  sin  fagre  sag; 
tør  ej  han  det,  så  lad  ham  strække 
sit  våben  inden  kampens  dag. 
I  fiendevold  er  dømt  det  flag, 
som  værges  af  en  vilje  svag; 
hvis  du  af  offerskrækken  lammes,  — 
dødsmærket  er  du,  før  du  rammes! 

MÆNGDEN.  Vort  eget  fald  han  kræver  frækt 
til  fromme  for  en  ufødt  slægt! 

BRAND.  Igennem  ofrets  ørkenvidder 
går  vejen  til  vort  Kanaan. 
Til  sejr  i  fald!  Hver  slægtens  mand 
jeg  byder  op  som  Herrens  ridder! 

KLOKKEREN.  Jo,  her  vi  dejligt  i  det  sidder! 
I  bygden  er  vi  sat  i  ban  — 

SKOLEMESTEREN    Didned  vi  aldrig  vende  kan. 

KLOKKEREN.  Og  fremad,  fremad  ingen  gider! 

NOGLE.  Slå  ham  ihjel! 

SKOLEMESTEREN.       Nej,  det  blev  værre! 
vi  trænger  jo  en  overherre! 

KVI  ND  ER  (peger  forskrækket  nedover  vejen).  Hu,  proVSten! 

SKOLEMESTEREN.  Lad  jer  blot  ej  skræmme! 

PROVSTEN  (kommer,  fulgt  af  nogle  af  de  tilbageblcvne) 

O,  mine  børn!  O,  mine  får! 

Lyt  til  den  gamle  hyrdes  stemme! 

SKOLEMESTEREN  (tu  mængdcn). 

Ej  mer  vi  har  i  bygden  hjemme; 
bedst  at  vi  over  vidden  går! 

PROVSTEN.  O,  at  I  kan  så  tungt  mig  græmme, 
og  slå  mit  bryst  så  dybe  sår ! 

Henrik  Ibsen :    Samlede  vaerker.    II.  10 

BRAND.  Du  såred  sjæle  år  for  år! 

PROVSTEN.  Hør  ikke  på  ham!  Han  jer  mader 
med  hule  løfter. 

FLERE.  Detersandt! 

PROVSTEN.  Men  vi  er  milde;  vi  forlader, 
hvor  vi  oprigtig  anger  fandt. 
O,  gå  dog  i  jer  selv  tilsidst, 
og  se  den  sorte  helvedslist, 
hvormed  han  folket  om  sig  flokkedl 

MANGE.  Ja,  det  er  sikkert;  han  os  lokked! 

PROVSTEN.  Og  tænk  jer  om;  hvad  mægter  I, 
en  ringe  flok  i  vråen  bårne? 
Er  I  til  noget  storværk  kårne? 
Kan  I  de  bundne  gøre  fri? 
I  har  jer  lille  hverdagsdont; 
hvad  der  går  over  den,  er  ondt. 
Kan  eders  arm  på  valen  nytte? 
I  værge  skal  jer  lave  hytte. 
Hvad  vil  I  mellem  falk  og  ørn? 
Hvad  vil  I  mellem  ulv  og  bjørn? 
I  blir  kun  overmagtens  bytte,  — 
0,  mine  får,  —  o,  mine  børn! 

MÆNGDEN.  Ja,  ve  os,  —  det  er  sandheds  ord! 

KLOKKEREN.  Og  dog,  da  vi  fra  bygden  for, 
vi  lukked  bag  os  hyttens  dør;  — 
der  er  ej  hjemmet  nu,  som  før. 

SKOLEMESTEREN.  Nej,  han  har  lyst  for  folkets  øjne, 
har  pegt  på  brist  og  sot  og  løgne ; 
ej  længer  menigheden  sover; 
det  liv,  som  fordum  var  os  nok, 
blev  uliv  for  den  vågne  flok. 

PROVSTEN.  Ak,  tro  I  mig,  det  går  snart  over. 
Alt  kommer  i  de  gamle  folder, 
når  blot  en  stund  I  stilt  jer  holder. 
Jeg  borger  for  at  menigheden 
skal  snart  fornemme  fortidsfreden. 

BRAND.  Vælg,  mænd  og  kvinder! 

NOGLE.  Vi  vil  hjem! 

ANDRE.  For  sent,  for  sent;  langs  vidden  frem! 

FOGDEN  (komnicr  ilsomt).  O,  lykketræf  at  jeg  jer  linder! 

KVINDERNE.  Å,  kære,  vakre,  vær  ej  vred! 

FOGDEN.  Ej  nu,  ej  nu ;  kom  bare  med ; 
En  bedre  tid  for  bygden  rinder;  — 
hvis  I  fornuftigt  lar  jer  sige, 
er  alle  mand  før  kvelden  rige! 

FLERE.  Hvorledes  det? 

FOGDEN.  En  fiskestim 

på  millioner  står  i  fjorden! 

MÆNGDEN.  Hvad  siger  han ! 

FOGDEN.  Gør  alt  i  orden! 

Sky  viddens  uvejr,  slud  og  rim. 
Før  styred  stimen  aldrig  hid;  — ■ 
nu,  venner,  for  vor  del  af  Norden 
der  rinder  op  en  bedre  tid! 

BRAND.  Vælg  mellem  Herrens  råb  og  hans! 

FOGDEN.  Følg  eders  egen  sunde  sans! 

PROVSTEN.  O,  her  er  et  mirakel  hændt; 
et  fingerpeg  fra  himlen  sendt! 
Ak,  jeg  har  drømt  det  jævnt  og  tidt, 
men  tænkte  det  var  mareridt;  — 
nu  ser  vi  klart  hvorhen  det  sigter  — 

BRAND.  Jer  selv  I  taber,  hvis  I  svigter! 

MANGE.  En  fiskestim! 

FOGDEN.  På  millioner! 

PROVSTEN.  Brød,  guid  til  eders  børn  og  koner! 

FOGDEN.  Nu  ser  I  vel,  det  ej  er  tid 
at  spilde  eders  kraft  i  strid, 
især  imod  en  overmagt, 
som  gør  herr  provsten  selv  forsagt. 
Nu  har  I  andre  mål  for  øje, 
end  tomt  at  hige  mod  det  høje, 
Vorherre  hytter  nok  sig  selv; 
befæstet  er  jo  himlens  hvælv. 
Bland  ej  jer  op  i  andres  trætte, 
men  skynd  jer,  havets  skat  at  lette; 
det  er  et  praktisk  gøremål, 
som  øves  uden  blod  og  stål; 
det  bringer  eder  velstands-stoffer, 
og  kræver  ej  personligt  offer! 

BRAND.  Just  ofret  står  med  lueskrift, 
som  Herrens  krav,  bag  skyens  rift! 

PROVSTEN.  Ak,  føler  I  til  offer  drift, 
så  kom  kun  trygt  til  mig  en  skøn  dag,  — 
som  for  eksempel  næste  søndag;  — 
jeg  skal  min  sandten  — 

FOGDEN  (afbrydende).       Ja,  ja,  ja! 
KLOKKEREN  (sagte  tn  provsten). 

Beholder  jeg  min  post  som  klokker? 

SKOLEMESTEREN  (ligeså).  Blir  skolen  tågen  mig  ifra? 

PROVSTEN  (daempet).  Ifald  I  mængdens  stivsind  rokker, 
så  vil  man  visstnok  være  mild  — 

FOGDEN.  Afsted,  afsted;  ej  tiden  spild! 

KLOKKEREN.  Tilbads,  tilbads,  hver,  som  er  klog! 

NOGLE.  Men  presten  — ? 

KLOKKEREN.  Presten?  Slip  den  gale! 

SKOLEMESTEREN.  I  ser  jo  her  Vorherres  tale, 
som  i  en  åben  prentet  bog. 

FOGDEN.  Svig  presten ;  det  er  ret  og  pligt ! 
han  dåred  jer  med  tant  og  digt  — 

FLERE.  Han  løj  for  os! 

PROVSTEN.  Hans  tro  er  vrang; 
og  tænk,  han  har  ej  laud  engang! 

NOGLE.  Hvad  har  han? 

FOGDEN.  Dåriig  karakter! 

KLOKKEREN.  Ja,  det  er  sandt;  det  klart  vi  ser; 

PROVSTEN.  Hans  gamle  mor  forgæves  vented! 
han  nægted  hende  sakramentet! 

FOGDEN.  Han  fast  tog  livet  af  sit  barn! 

KLOKKEREN.  Af  konen  med! 

KVINDEN.  Tvi,  tvi,  det  skarn! 

PROVSTEN.  Slet  søn,  slet  far,  slet  ægtemand!  — 
mon  værre  kristen  gives  kan! 

MANGE  STEMMER.  Vor  gamle  kirke  rev  han  ned! 

ANDRE.  I  baglås  han  den  nye  vred! 

ATTER  ANDRE.  Han  slang  os  på  en  havsnøds-planke! 

FOGDEN.  Han  stjal  min  dårekiste-tanke! 

BRAND.  Jeg  mærket  ser  på  hvermands  pande. 
Jeg  ser,  hvor  denne  slægt  vil  lande. 

HELE    FLOKKEN  (brølende). 

Hej,  hør  ham  ej !   Af  bygden  driv 
den  helvedbrand  med  sten  og  kniv! 

{Brand  drives   med   stenkast  indover  i  ødemarkerne.  Forfølgerne  vender  efterhånden  rilbage.) 

PROVSTEN.  O,  mine  børn!  O,  mine  får! 
Nu  vender  I  til  hjemmets  arne; 
lad  anger  eders  øjne  klarne, 
og  I  skal  se  at  godt  det  går. 
Vi  véd,  Vorherre  er  så  god ; 
han  kræver  ej  uskyldigt  blod;  — 
og  vor  regering  er  tillige 
så  mild,  som  knapt  i  noget  rige; 
og  øvrigheden,  amtmand,  foged, 
vil  ikke  gøre  jer  det  broget, 
og  selv  jeg  er  så  kærlig,  som 
vor  tids  humane  kristendom ;  — 
jer  overmænd  vil  allesammen 
med  eder  bo  i  fred  og  gammen. 

FOGDEN.  Men  hvis  her  findes  nogen  brist, 
så  må  den  heles,  det  er  visst. 
Når  først  vi  kommer  lidt  til  ro, 
så  vælger  vi  en  kommission, 
som  prøve  skal  i  hvilken  mon 
der  bødes  kan  på  lys  og  tro. 
Den  bør  bestå  af  nogle  prester, 
som  jeg  og  provsten  kalder  til,  — 
desuden,  dersom  så  I  vil, 
af  klokker  og  af  skolemester 
samt  andre  mænd  af  folkets  kreds, 
så  I  kan  slå  jer  trygt  tilfreds. 

PROVSTEN.  Ja,  vi  skal  lette  al  jer  byrde, 
som  I  den  gamle  sjælehyrde 
idag  har  lettet  for  hans  angst. 

Den  tanke  gøre  hvermand  stærk,  .,■ 

at  her  er  hændt  et  underværk. 
Farvel;  god  lykke  til  jer  fangst! 

KLOKKEREN.  Ak,  det  er  folk  med  kristen  mildhed! 

SKOLEMESTEREN.  De  går  sin  gang  i  bramfri  stilhed. 

KVIN  DER.  De  er  så  snille  og  så  pene! 
ANDRE.  Så  rigtig  folkelig  gemene! 
KLOKKEREN.  De  kræver  ikke  ulivssår. 
SKOLEMESTEREN.  De  folk  véd  mer  end  Fadervor! 

(Flokken  drager  nedover.) 

PROVSTEN  {til  fogden).  Ak,  dette  vil  forbedre  tonen. 
Nu  er  i  alt  et  omslag  nær; 
thi,  Gud  ske  lov,  der  noget  er, 
som  bærer  navn  af  reaktionen. 

FOGDEN.  Mit  værk  det  vår,  at  alt  spektakel 
blev  kvalt  i  selve  fødselstimen. 

PROVSTEN.  Ak,  mest  vi  skylder  hint  mirakel  — 

FOGDEN.  Hvad  for  mirakel? 

PROVSTEN.  Fiskestimen. 

FOGDEN  (biæser).  Det  var  en  løgn  naturligvis! 

PROVSTEN.  Ja  sa?  En  løgn? 

FOGDEN.  Jeg  gav  til  pris, 

hvad  vrøvl  mig  først  i  munden  faldt;  — ■ 
kan  sligt  vel  lastes,  hvor  det  gjaldt 
så  vigtig  sag?  I 

PROVSTEN.  Nej,  Gud  bevares; 
i  nødsfald  kan  det  godt  forsvares. 

FOGDEN.  Og  desforuden,  om  et  døgn, 
når  folket  atter  får  sig  sundet, 
hvad  gør  det  da,  om  sejr  blev  vundet 
i  kraft  af  sandhed  eller  løgn? 

PROVSTEN.  Ven,  jeg  er  ingen  rigorist. 

(ser  indover  i  ødemarken.) 

Men  er  det  ikke  Brand,  som  hist 
sig  slæber  frem? 

FOGDEN.        Jo,  ganske  visst! 
En  enlig  kriger  på  sit  tog! 

PROVSTEN.  Nej;  vent;  én  til  jeg  øjner  dog  — 
langt  bag  ham! 

FOGDEN,      Hvad;  —  det  er  jo  Gerd! 
det  følgeskab  er  karlen  værd. 

PROVSTEN  (lystig).  Når  stillet  er  hans  offerdrift, 
ham  sættes  bør  slig  mindeskrift: 

her  hviler  Brand;  hans  sejr  blev  skral; 
én  sjæl  han  vandt,  —  og  hun  var  gal! 

FOGDEN  (med  fingeren  på  næsen). 

Men  når  jeg  ret  mig  tænker  om, 
det  dog  mig  forekommer,  som 
lidt  inhuman  var  folkets  dom. 

PROVSTEN  (trækker  på  skuldrene). 

Vox  popiili  vox  dei.  Kom !  (de  går.) 


Inde   på  de  store  vidder.    Uvejret  vokser  og  jager  skyerne  tungt  over  snesletten;  sorte  tindet 
og  toppe  træder  hist  og  her  frem  og  sløres  atter  af  tågen.) 

{Brand  kommer  blodig  og  forslået  indover  fjeldet.) 
BRAND  (stanser  og  ser  tilbage). 

Tusend  fulgte  mig  af  bygden; 
ikke  én  vandt  op  til  højden. 
Gennem  alle  hjerter  taler 
trangen  til  en  større  tid; 
over  alle  sjæle  daler 
ledingsbud  til  løftet  strid. 
O,  men  ofret,  ofret  skræmmer; 
viljen  vek  og  ræd  sig  gemmer;  — 
én  jo  for  dem  alle  døde,  — 
fejghed  er  ej  længer  brøde! 

(synker  ned  på  en  sten  og  ser  sig  sky  omkring.) 

Jævnt  og  tidt  jeg  måtte  grue; 
skrækken  risled  i  mit  hår, 
når  jeg  gik,  som  barnet  går, 
under  hyl  og  hundetuden, 
i  den  mørke  genfærdsstue. 
Men  jeg  tvang  min  hjertebanken, 
og  jeg  trøsted  mig  med  tanken : 
ude  skinner  lysets  væld, 
mørket  er  ej  nat,  ej  kveld,  — 
her  er  skodder  kun  for  ruden. 
Og  jeg  tænkte,  dagens  skin, 
sommerlivets  klare  lue, 
skal  igennem  dørens  bue 
vælde  fuldt  og  fagert  ind 
i  den  mørke  genfærdsstue. 

O,  hvor  bittert  jeg  bedrog  mig. 
Begsort  nat  imøde  slog  mig,  — 
og  derude  sad  forstemte 
spredte  mænd  langs  fjord  og  vik, 
holdt  på  minder,  åndsforglemte, 
gemte  dem,  som  kongen  gemte 
årvis  på  sinSnæPrids  lig, 
løste  dødninglinets  flig, 
lytted  over  hjertekulen, 
næred  sig  med  livshåbs-smulen, 
mente,  nu  sprang  blodets  røde 
roser  ud  ifra  den  døde. 
Ikke  én,  som  han,  sig  hæved, 
gav  til  graven  hvad  den  kræved. 
Ikke  én  iblandt  dem  véd: 
liget  drømmes  ej  tillive, 
1  get  må  i  muldet  ned, 
ligets  hverv  kun  er  at  give 
næring  til  en  nylagt  sæd.  — 
Nat,  kun  nat,  —  og  nat  igen 
over  kvinder,  børn  og  mænd! 
Kunde  jeg  med  lyn  i  hånden 
frelse  dem  fra  strådøds-vånden!  (sprinijer  op.) 

Sorte  syner  ser  jeg  jage 
lig  et  helridt  gennem  natten. 
Tiden  står  i  uvejrskofte, 
maner  med  en  livsdåds  krav, 
kræver  svunget  stål  for  stav, 
kræver  skeden  tom  ved  hofte;  — 
frænder  ser  i  strid  jeg  drage,  — 
brødre  ser  jeg  sidde  spage, 
krøbne  under  gemselshatten. 
Og  jeg  øjner  mer  endnu,  — 
useldommens  hele  gru,  — 
klynk  fra  kvinden,  skrig  fra  manden, 
øret  stængt  for  bøn  og  bud,  — 
ser  dem  riste  sig  på  panden 
navn  af  fattigfolk  ved  stranden, 
folk  med  skillingspræg  fra  Gud. 
Blege  lytter  de  til  braget, 
tror  at  selvgjort  afmagt  skærmer.  — 
Regnbue  over  maj-vangen, 

Hag,  hvor  er  du  nu  at  se? 
Hvor  er  nu  de  farver  tre,  — 
de,  der  slog  og  fnøs  fra  stangen, 
under  storm  af  folkesangen, 
til  en  konge  og  en  sværmer 
Split  og  tunge  skar  i  flaget? 
Tungen  brugte  du  til  pral ; 
tør  ej  dragen  vise  tænder, 
trænges  ingen  splitflags-ender;  — 
folkeskriget  kunde  tiet, 
kongesaksen  kunde  biet; 
flag  med  fredens  fire  hjørner 
strækker  til  som  nødsignal, 
når  en  grundstødt  skude  tørner! 

Værre  tider;  værre  syner 
gennem  fremtidsnatten  lyner! 
Brittens  kvalme  stenkulsky 
sænker  sort  sig  over  landet, 
smudser  alt  det  friske  grønne, 
kvæler  alle  spirer  skønne, 
stryger  lavt,  med  giftstof  blandet, 
stjæler  sol  og  dag  fra  egnen, 
drysser  ned,  som  askeregnen 
over  oldtids  dømte  by.  — 
Da  er  slægten  vorden  styg;  — 
gennem  grubens  krumme  gange 
lyder  nyn  af  drypvands-sange; 
puslingflokken,  travl  og  tryg, 
frigør  malmens  bundne  fange, 
går  med  puklet  sjæl  og  ryg, 
glor  med  dvergens  griske  øjne 
efter  guidets  blanke  løgne. 
Sjæl  ej  skriger,  mund  ej  smiler, 
brødres  fald  ej  hjerter  kløver, 
eget  fald  ej  vækker  løver ;  — 
flokken  hamrer,  mynter,  filer; 
rømt  er  lysets  sidste  tolk; 
slægten  vorden  er  et  folk, 
som  har  glemt,  at  viljens  pligter 
ender  ej,  hvor  evnen  svigter! 

Værre  tider;  værre  syner 
gennem  fremtidsnatten  lyner  I 

Kløgtens  ulv  med  gluf  og  glam 

truer  lærens  sol  på  jorden ; 

nødskrig  lyder  op  mod  Norden, 

byder  leding  ud  langs  fjorden; 

dvergen  hvæser  tvær  og  klam,  — 

sligt  er  ikke  sag  for  ham. 

Lad  de  stærke  samfund  gløde; 

lad  de  andre  give  møde; 

vi  har  ikke  råd  at  bløde,  — 

vi  er  små,  vi  savner  evne 

til  et  sandheds  styrkestævne, 

kan  ej  ofre  folkehelsen 

for  vor  brøk  af  verdensfrelsen. 

Ej  for  os  blev  kalken  drukket, 

ej  for  os  hugg  tornekransen 

i  hans  tinding  sine  tænder, 

ej  for  os  blev  Romer-lansen 

i  den  dødes  side  stukket, 

ej  for  vor  skyld  naglen  brænder, 

boret  gennem  fod  og  hænder. 

Vi  er  små,  er  sidst  i  laget, 

byder  ledingsbudet  trods! 

Ej  for  os  blev  korset  tåget! 

Spandrem-slaget,  spandrem-slaget, 

Ahasveri  rap,  som  ruller 

purpur  om  den  dømtes  skulder, 

er  passionens  brøk  for  os! 

(kaster  sig  ned  i  sneen  og  dækker  ansigtet  til;  om  lidt  ser  han  op.) 

Har  jeg  drømt?  Er  nu  jeg  vågen? 

Alt  er  gråt  og  dulgt  i  tågen. 

Var  det  syge  syner  kun, 

hvad  jeg  så  til  denne  stund? 

Er  det  billed  glemt  og  tabt, 

hvori  mandens  sjæl  blev  skabt? 

Er  vort  ophavs  ånd  besejret  — ?  dyttende.) 

Ha,  det  går  som  sang  i  vejret! 

DE  USYNLIGES  KOR  (suser  i  stormen). 

Aldrig,  aldrig  blir  du  lig  ham,  — 
thi  i  kødet  er  du  skabt; 
gør  hans  gerning  eller  svig  ham, 
lige  fuldt  er  du  fortabt! 

BRAND  (gentager  ordene  og  siger  sagte): 

Ve  mig,  ve  mig;  snart  jeg  tror  det! 
Stod  han  ej  i  kirkel^oret, 
slog  med  hånden  vredt  mod  ordet? 
Tog  han  ikke  alt  mit  eje, 
stængte  alle  lysets  veje, 
lod  mig  kæmpe  til  det  sidste, 
lod  mig  nederlaget  friste! 

KORET  (lyder  stærkere  over  ham): 

Orm,  du  aldrig  vorder  lig  ham,  — 
dødens  bæger  har  du  tømt; 
følg  ham  efter  eller  svig  ham, 
lige  fuldt  din  dåd  er  dømt! 

BRAND  (stille).  Agnes,  Alf,  de  lyse  dage, 
liv  i  fred  og  liv  i  hvile, 
bytted  jeg  mod  kamp  og  klage, 
rev  mit  bryst  med  offerpile,  — 
fældte  dog  ej  folkets  drage. 

KORET  (mildt  og  lokkende).  Aldrig,  drømmer,  blir  du  lig  ham, 
arv  og  odel  har  du  tabt; 
alt  dit  offer  gør  ej  rig  ham ;  — 
for  dit  jordliv  er  du  skabt! 

BRAND  (brister  i  sagte  grad).  Alf  Og  Agnes,  kom  tilbago; 
ensom  sidder  jeg  på  tinden, 
gennemblæst  af  nordenvinden, 
bidt  af  genfærd,  klamme,  spage  — ! 

(han  ser  op ;   en   dæmrende   plet  åbner  og  vider  sig  ud  i  tågen ;   en  kvindeskikkelsc  står  der, 
lyst  klædt,  med  kåbe  over  skuldrene.    Det  er  Agnes.) 

SKIKKELSEN  (smiler  og  breder  armene  mod  ham). 

Brand,  her  har  du  mig  igen ! 

BRAND  (farer  forviidet  op).  Agnes!  Agnes!  Hvad  er  dette! 

SKIKKELSEN.  Alt  var  feberdrøm,  min  ven! 
Nu  skal  sottens  tåger  lette! 

BRAND.    Agnes!    Agnes!    (vil  ile  hende  imøde.) 

SKIKKELSEN  (skriger).       Kom  ej  over! 
Se  dog  sluget  mellem  os! 
Her  går  fjeldets  vilde  fos.  (mildt.) 
Ej  du  drømmer,  ej  du  sover, 
ej  du  mer  med  syner  slås. 
Du  har  været  syg,  du  kære,  — 

drukket  vanvids  bitre  drik, 
drømt,  din  hustru  fra  dig  gik.  — 

BRAND.  O,  du  lever!  Lovet  være  — ! 

SKIKKELSEN  (hurtig).  Hys,  tal  heller  derom  siden! 
Følg  mig,  følg  mig;  knap  er  tiden. 

BRAND,  O,  men  Alf? 

SKIKKELSEN.  Ej  heller  død. 

BRAND.  Lever! 

SKIKKELSEN.     Lever  sund  og  rød! 
Alle  sorger  har  du  drømt; 
al  din  kamp  var  ikkun  skrømt. 
Alf  er  hos  din  gamle  mor; 
hun  er  frisk  og  han  er  stor; 
end  er  bygdens  kirke  til; 
den  kan  rives,  hvis  du  vil;  —  /^ 

sognets  folk  dernede  slider  '^. 

jævnt,  som  i  de  gode  tider.  | 

BRAND.  Gode?  f 

SKIKKELSEN.  Ja  —  da  her  var  fred.  I 

BRAND.  Fred!  | 

SKIKKELSEN.  O,  skynd  dig,  Brand;  kom  med!  ' 

BRAND.  Ak,  jeg  drømmer! 

SKIKKELSEN.  Nu  ej  længer. 
Men  til  røgt  og  ly  du  trænger  — 

BRAND.  Jeg  er  stærk. 

SKIKKELSEN.  Ak,  ej  endnu; 

bag  dig  lurer  drømmens  gru. 
Atter  vil  du  tåget  glide 
bort  fra  min  og  barnets  side, 
atter  vil  din  tanke  sløves,  — 
hvis  ej  lægemidlet  prøves. 

BRAND.  O,  giv  hid! 

SKIKKELSEN.  Du  selv  er  manden. 

Du  kun  kan  det,  ingen  anden. 

BRAND.  Nævn  det  da ! 

SKIKKELSEN.  Den  gamle  læge, 

som  har  læst  så  mangen  bog,  — 
han,  som  er  til  bunden  klog. 

fundet  har  din  sygdoms  spor. 
Alle  syner,  stygge,  blege, 
mantes  frem  med  trende  ord. 
Dem  må  kækt  du  overstrege, 
ud  af  mindebladet  slette, 
væk  fra  lovens  tavle  stryge. 
D  e  har  voldt,  at  sotten  faldt 
på  dig  som  en  vildsinds-byge ;  — 
glem  dem,  glem  dem,  vil  du  tvætte 
sjælen  ren  for  sot  og  syge! 

BRAND,  Sig  dem! 

SKIKKELSEN.         „Intet  eller  alt". 

BRAND  (viger):  Er  det  så? 

SKIKKELSEN,  Så  visst  jeg  lever, 

og  så  visst  du  engang  dør! 

BRAND.  Ve  os  begge!  Sværdet  svæver 
draget  over  os  som  før! 

SKIKKELSEN.     Brand,  vær  mild;  min  favn  er  varm; 
hold  mig  med  din  stærke  arm ;  — 
lad  os  søge  sol  og  sommer  — 

BRAND.  Anden  gang  ej  sotten  kommer. 

SKIKKELSEN.  Ak,  den  kommer.  Brand,  vær  tryg. 

BRAND  (ryster  på  hovedet).  Den  er  slynget  bag  min  ryg. 
Ingen  vilde  drømmes  gru,  — 
livets,  livets  kommer  nu! 

SKIKKELSEN.  Livets? 

BRAND.  Følg  mig,  Agnes! 

SKIKKELSEN.  Stå! 

Brand,  hvad  vil  du? 

BRAND.  Hvad  jeg  må: 

leve,  hvad  til  nu  er  drømt,  — 
gøre  sandt,  hvad  end  er  skrømt. 

SKIKKELSEN.  Ha,  umuligt!  Husk,  hvorhen 
vejen  bar  dig! 

BRAND.       Omigen! 

SKIKKELSEN.  Rædslens  ridt  i  drømmetågen 
vil  du  ride  fri  og  vågen? 

BRAND,  Fri  og  vågen. 

SKIKKELSEN,  Slippe  barnet? 


—   158  — 

BRAND.  Slippe  barnet. 

SKIKKELSEN.  Brand! 

BRAND.  Jeg  må. 

SKIKKELSEN.  Blodig  rive  mig  af  garnet? 
Mig  med  offersvøber  slå 
indtil  døden? 

BRAND.    Jeg  det  må. 

SKIKKELSEN.  Alle  lys  i  natten  slukke, 
dagens  solskær  udelukke, 
aldrig  livets  frugter  plukke, 
aldrig  løftes  lindt  af  sange? 
O,  jeg  mindes  dog  så  mange! 

BRAND.  Jeg  det  må.  Spild  ej  din  bøn. 

SKIKKELSEN.  Glemmer  du  din  offerløn? 
Alt  dit  løftningshåb  bedrog  dig; 
alle  sveg  dig,  alle  slog  dig! 

BRAND.  Ej  for  egen  løn  jeg  lider; 
ej  for  egen  sejr  jeg  strider. 

SKIKKELSEN.  For  et  folk  i  grubens  gange! 

BRAND.  Én  kan  give  lys  til  mange. 

SKIKKELSEN.  Dømt  er  jo  dets  fremtids-slægter! 

BRAND.  Stort  en  enkelts  vilje  mægter. 

SKIKKELSEN.  Husk  at  én  med  flamme-riset 
manden  drev  af  paradiset! 
Porten  har  han  lagt  et  slug  for;  — 
over  d  e  t  du  springer  ej ! 

BRAND.  Åben  lod  han  længslens  vej! 

SKIKKELSEN  (forsvlnder   i    et  brag;    tågen   vælter  sig  hvor  den  stod,  og 
der  skriges  hvast  og  Lkærende,  som  fra  en  der  flygter) : 

Dø!  Dig  har  ej  verden  brug  for! 

BRAND  (står  en  stund  som  bedøvet). 

Væk  det  jog  i  skoddens  røg,  — 
fløj  på  store  hvasse  vinger 
over  vidden  som  en  høk. 
Kravet  var  en  lillefinger 
for  at  fange  helt  min  hånd  — ! 
Ha,  det  var  akkordens  ånd! 

GERD  (kommer  med  en  rifle).  Så  du  høkcn !    Så  du  høkcn? 

BRAND.  Ja,  du;  denne  gang  jeg  så  ham. 

GERD.  Fort,  sig  vejen,  han  er  strøgen; 
vi  vil  efter,  vi  vil  nå  ham! 

BRAND.  Intet  våben  bider  på  ham; 
stundom  tykkes  han  at  fly, 
hjerteramt  af  dødens  bly,  — 
men  vil  baneslag  du  slå  ham, 
er  han  bag  dig  lige  kry, 
gækker,  lokker  dig  påny. 

GERD.  Rensdyr-skyttens  rifle  stjal  jeg, 
har  den  ladt  med  sølv  og  stål; 
du  kan  tro,  jeg  er  så  gal  ej, 
som  de  siger! 

BRAND.       Træf  dit  mål!  (viigå.) 
GERD.  Prest,  du  halter  jo  på  foden. 
Hvad  har  voldt  det? 

BRAND.  Folket  jog  mig. 

GERD  (nærmere).  Rød,  som  blod  fra  hjerteroden, 
er  din  tinding! 

BRAND.         Folket  slog  mig. 

GERD.  Før  du  havde  sang  i  røsten,  — 
nu  kun  knirk,  som  løv  orn  høsten! 

BRAND.  Alt  og  alle  — 

GERD.  Hvad? 

BRAND.  Bedrog  mig. 

GERD  (ser  med  store  øjne  på  ham).  Hå, —  nu  kender  jeg  dig  først! 
Jeg  har  tænkt,  at  du  var  presten;  — 
tvi  med  ham  og  hele  resten! 
Du  er  manden,  som  er  størst. 

BRAND.  Dårligt  mente  jeg  det  næsten. 

GERD.  Lad  mig  se  på  dine  hænder! 

BRAND.  Mine  hænder? 

GERD.  Nagle-såret! 
Blodets  dryp  jeg  ser  i  håret,  — • 
biddet  efter  torne-tanden, 
hugget  vildt  og  hvast  i  panden. 
Dig  har  korsets  træ  jo  båret! 
Far  har  sagt,  da  jeg  var  liden, 
det  blev  gjort  for  længe  siden, 
langt  herfra,  og  af  en  anden;  — 

nu  jeg  skønner  han  mig  dåred;  — 
ja,  for  du  er  frelser-manden ! 

BRAND.  Vig  ifra  mig! 

GERD.  Skal  jeg  falde 

ned  og  bede  for  din  fod? 

BRAND.  Vig! 

GERD.  Du  ødte  jo  det  blod, 

som  har  magt  at  frelse  alle! 

BRAND.  O,  jeg  véd  ej  frelsens  fjæl 
for  min  egen  arme  sjæl! 

GERD.  Her  er  riflen!   Lad  dem  dræbes  — ! 

BRAND  (ryster  på  hovedet).  Frem  mod  faldet  skal  der  stræbes 

GERD.  Ej  af  dig;  du  går  jo  først! 
I  din  hånd  er  naglehullet;  — 
du  er  udvalgt;  du  er  størst. 

BRAND.  Jeg  er  ringest  kryb  i  muldet. 

GERD  (ser  opad;  skyerne  letter).    Véd  du,  hVOr  du  Står? 
BRAND  (stirrer  frem  for  sig).  Jeg  Stål 

ved  det  første  trin  af  trappen ; 
højt  er  op  og  foden  sår. 

GERD  (viidere).  Svar  mig!  Véd  du,  hvor  du  slår? 

BRAND.  Ja,  nu  falder  tågekappen. 

GERD.  Ja,  den  falder:  Svartetind 
peger  helt  i  himlen  ind! 

BRAND  istr  op).  Svartetind?    Iskirken! 
GERD.  Ja! 

Kirkegæst  du  blev  endda! 

BRAND.  Tusend  mile  bort  herfra !  — 
O,  hvor  inderligt  jeg  higer 
efter  lys  og  sol  og  mildhed, 
efter  fredens  kirke-stilhed, 
efter  livets  sommer-riger!  (brister  ;  {-råd.) 
Jesus,  jeg  har  råbt  dit  navn; 
aldrig  tog  du  mig  i  favn; 
tæt  forbi  mig  er  du  gledet, 
gammelt  ord  på  tungen  lig; 
lad  mig  nu  af  frelsens-klædet, 
med  den  sande  bods-vin  vædet, 
fange  blot  en  fattig  flig! 

GERD  (bieg).  Hvad  er  det?  Du  græder,  du, 
varmt,  så  det  på  kinden  ryger,  — 
varmt,  så  bræens  grav-lin  stryger 
dryppende  fra  top  og  tinde,  — 
varmt,  så  isen  i  mit  minde 
løses  op  i  grad  herinde,  — 
varmt,  så  messekåben  glider 
nedad  jøkel-prestens  sider  — !  (bævende.) 
Mand,  hvi  græd  du  ej  før  nu! 

BRAND  (klar,  strålende  og  ligesom   forynget). 

Frostvejr  bær  igennem  loven,  — 

siden  sommersol  fra  oven ! 

Til  idag  det  gjaldt  at  blive 

tavlen,  hvorpå  Gud  kan  skrive;  — 

fra  idag  mit  livsensdigt 

skal  sig  bøje  varmt  og  rigt. 

Skorpen  brister.  Jeg  kan  græde, 

jeg  kan  knæle,  —  jeg  kan  bede!  (synker  i  knæ.) 

GERD  'skotter  opover  og  siger  sagte  og  sky): 

Se,  der  sidder  han,  den  stygge! 
Det  er  ham,  som  kaster  skygge, 
der  han  pisker  tindens  sider 
med  sin  brede  vingefjær. 
N  u  er  frelsens  time  nær  — 
dersom  bare  sølvet  bider! 

(kaster    riflen   til  kinden  og  skyder.    Hult  drøn,  som  af  en   rullende  torden,   lyder  hejt  oppe 

fra  bergvæggen.) 

BRAND  (farer  op).  Ha,  hvad  gør  du! 

GERD.  Ramt  han  glider! 

Jeg  har  truffet;  —  se,  han  falder; 
hør,  han  skriger,  så  det  gjalder! 
Mange  tusend  fjær  af  hammen 
fyger  ned  fra  bergvægs-kammen ;  — 
se,  hvor  han  blir  stor  og  hvid  —  I 
Hej,  han  ruller  ende  hid! 

BRAND  (synker  sammen).  Ja,  hver  slægtens  søn  tildøde 
dømmes  må  for  slægtens  brøde! 

GERD.  Tifold  større  himmeltelt 
spændtes  ud,  da  han  blev  fældt! 
Se,  han  tumler;  se,  han  ruller  — 
å,  jeg  vil  ej  længer  grue; 

Henrik  Ibsen  :    Samlede  værker.    II.  \  \ 


—   162  — 
han  er  hvid  jo,  som  en  due  — !  (sknger  f  rædsei.) 

Hu,  det  stygge,  stygge  bulder!   (kaster  sig  ned  i  sneen.) 
BRAND  (krymper  sig  under  den  styrtende  skred  og  siger  opad): 

Svar  mig,  Gud,  i  dødens  slug!  — 
gælder  ej  et  frelsens  fnug 
mandeviljens  qvantum  satis  — ? 

(Skreden  begraver  ham ;  hele  dalen  fyldes.) 
EN  RØST  (råbcr  gennem  tordenbragene):  Han  er  deUS  Caritatis! 


PEER  GYNT 

(1867) 


PERSONERNE: 

ÅSE,  en  bondemands  enke. 

PEER  GYNT,  hendes  søn. 

TO  KÆRRINGER  med  kornsække. 

ASLAK,  en  smed. 

BRYLLUPSGÆSTER.    KØGEMESTER.    SPILLEMAND,  o.s.  v. 

ET  PAR  INDFLYTTERFOLK. 

SOLVEJG  og  LILLE  HELGA,  deres  døtre. 

BONDEN  PÅ  HÆGSTAD. 

INGRID,  hans  datter. 

BRUDGOMMEN  og  HANS  FORÆLDRE. 

TRE  SÆTERJENTER. 

EN  GRØNKLÆDT  KVIN  DE. 

DOVREGUBBEN. 

ET  HOFTROLD     FLERE  LIGNENDE. 

TROLDJOMFRUER  og  TROLDUNGER.    ET  PAR  HEKSE. 

TOMTEGUBBER,  NISSER,  HAUGFOLK,  o.  s.  v. 

EN  STYG  UNGE.    EN  STEMME  I  MØRKET.    FUGLESKRIG. 

KARI,  en  husmandskone. 

Mr.  COTTON, 

Monsieur  BALLON, 

Deherrer  v  EBERKOPF, 

og  TRUMPETERSTRÅLE. 
EN  TYV  og  EN  HÆLER. 
ANITRA,  en  beduinerhøvdings  datter. 
ARABERE,  SLAVINDER,  DANSENDE  PIGER,  o.  s.  v. 
MEMNONSTØTTEN  (syngende),  SFINKSEN  VED  GIZEH  (stum  person). 
BEGRIFFENFELDT,  professor,  dr.  phil.,  forstander  for  dårekisten  i  Kairo. 
HUHU,  en  målstræver  fra  Malebarkysten. 
HUSSEJN,  en  østerlandsk  minister. 
EN  FELLAH  med  en  kongemumie. 


rejsende  herrer. 

FLERE  DAREKISTEMEDLEMMER  samt  DERES  VOGTERE. 

EN  NORSK  SKIPPER  og  HANS  MANDSKAB. 

EN  FREMMED  PASSAGER. 

EN  PREST. 

ET  LIGFØLGE. 

EN  LENSMAND. 

EN  KNAPPESTØBER. 

EN  MAGER  PERSON. 


(Handlingen,  der  begynder  i  førstningen  af  det  19.  århundrede  og  slutter  henimod  vore  dage, 

foregår  dels  i  Gudbrandsdalen  og  på  højfjeldene  deromkring,  dels  på  kysten  af  Marokko,  dels 

i  ørkenen  Sahara,  i  dårekisten  i  Kairo,  på  havet  o.  s.  v.) 


FØRSTE  AKT. 


(En  lid  med  løvtrær  nær  ved  Åses  gård.  En  elv  fosser  nedover.  Et  gammelt  kvernehus  på  den 

anden  side.  Hed  sommerdag.) 

(Peer  Gynt,  en   stærkbygget   tyveårs   gut,  kommer  nedover  gangstien.  Åse,  modei^n,  iiden  og 

fin,  følger  efter.  Hun  er  vred  og  skælder.) 

ÅSE.  Peer,  du  lyver! 

PEER  GYNT  (uden  at  stanse).    NCj,  jeg  gør  C j ! 

ÅSE.  Nå,  så  band  på,  det  er  sandt! 

PEER  GYNT,  Hvorfor  bande? 

ÅSE.  Tvi ;  du  tør  ej ! 

Alt  ihob  er  tøv  og  tant! 

PEER  GYNT  (står).  Det  er  sandt  —  hvert  evigt  ord! 

ÅSE  (foran  ham).  Og  du  skæms  ej  for  din  mor? 
Først  så  render  du  tilfjelds 
månedsvis  i  travle  onnen, 
for  at  vejde  ren  på  fonnen, 
kommer  hjem  med  reven  pels, 
uden  byrse,  uden  vildt;  — 
og  til  slut  med  åbne  øjne 
mener  du  at  få  mig  bildt 
ind  de  værste  skytterløgne!  — 
Nå,  hvor  traf  du  så  den  bukken? 

PEER  GYNT.  Vest  ved  Gendin. 

ÅSE  (ler  spotsk).  Rigtig,  ja! 

PEER  GYNT.  Hvasse  vinden  bar  ifra; 
bag  et  oreholt  forstukken 
han  i  skaresneen  grov 
efter  lav  — 

ÅSE  (som  før).  Ja  rigtig,  ja! 

PEER  GYNT.  Pusten  holdt  jeg,  stod  og  lytted, 
hørte  knirken  af  hans  hov, 
så  af  ene  hornet  grenene. 
Derpå  varsomt  mellem  stenene 
frem  på  bugen  jeg  mig  flytted. 
Gemt  i  røsen  op  jeg  glytted;  — 
slig  en  buk,  så  blank  og  fed, 
skulde  du  vel  aldrig  sét! 

ÅSE.  Nej,  bevares  vel! 

PEER  GYNT.  Det  smaldtl 

Bukken  stupte  bums  i  bakken. 
Men  i  samme  stund,  han  faldt, 
sad  jeg  skrævs  på  bukkeryggen, 
greb  ham  i  det  venstre  øre, 
Vilde  netop  kniven  køre 
bagom  skolten  ind  i  nakken;  — 
hej!  da  skreg  han  vildt,  den  styggen, 
stod  med  ét  på  alle  fire, 
slog  mig  med  et  agterkast 
ud  af  næven  kniv  og  slire, 
skrued  mig  om  lænden  fast, 
stemte  hornene  mod  læggen, 
klemte  mig  som  i  en  tang;  — 
dermed  satte  han  på  sprang 
bent  fremover  Gendin-eggen! 

ÅSE  (uviikåriigt).  Jesu  navn  da  — ! 

PEER  GYNT  Har  du  sét  den 

Gendin-eggen  nogen  gang? 
Den  er  halve  milen  lang, 
hvas  bortefter,  som  en  ljå. 
Udfor  bræer,  skred  og  lider, 
rakt  nedover  urder  grå, 
kan  en  se  til  begge  sider 
lukt  i  våndene,  som  blunder 
svarte,  tunge,  mer  end  tretten 
hundred  alen  nedenund  er.  — 
Langsmed  eggen  han  og  jeg 
skar  os  gennem  vejret  vej. 
Aldrig  red  jeg  slig  en  fole! 
Midt  imod,  der  vi  for  fram, 

var  det  som  der  gnistred  sole. 

Brune  ørnerygge  svam 

i  det  vide  svimle  slug 

midtvejs  mellem  os  og  våndene,  — 

sakked  agterud,  som  fnug. 

Isflak  brast  og  brød  mod  strandene; 

men  der  var  ej  døn  at  høre; 

bare  hvirvlens  vætter  sprang, 

som  i  dans;  —  de  sang,  de  svang 

sig  i  ring  for  syn  og  øre! 

ÅSE  (svimmel).  Å,  Gud  trøste  mig! 

PEER  GYNT  Med  ét, 

på  en  rådløs  bråbrat  plet, 
for  ivejret  rype-steggen, 
flaksed  kaglende,  forskræmt, 
fra  den  knart,  hvor  han  sad  gemt, 
klods  for  bukkens  fod  på  eggen. 
Bukken  gjorde  halvt  omkring, 
satte  med  et  himmelspring 
udfor  dybet  med  os  begge! 

(Åse  vakler  og  griber  efter  en  træstamme.  Peer  Gynt  bliver  ved. 

Bag  os  bergets  svarte  vægge, 
under  os  et  bundløst  slug! 
Først  vi  kløvte  lag  af  tåger, 
kløvte  så  en  flok  af  måger, 
som  igennem  luften  vigende 
fløj  til  alle  kanter  skrigende. 
Nedad,  uden  stans,  for  toget. 
Men  i  dybet  glitred  noget 
hvidlet,  som  en  rensdyrbug.  — 
Mor,  det  var  vort  eget  billed, 
som  igennem  fjeldsjø-stillet 
op  mod  våndets  skorpe  piled 
i  den  samme  vilde  fart, 
som  i  den  vi  nedad  kiled. 

ASE  (gisper  efter  vejret). 

Peer!  Gud  fri  mig — !  Sig  det  snart  — ! 

PEER  GYNT.  Buk  fra  luften,  buk  fra  bunden, 
stangedes  i  samme  stunden, 
så  at  skummet  om  os  klasked. 
Ja,  der  lå  vi  nu  og  plasked.  — 

Langt  om  længe,  du,  vi  nåde 

nordre  landet  på  en  made; 

bukken  svam,  og  jeg  hang  bag  ham;  — 

jeg  for  hjem  — 

ÅSE.  Men  bukken,  du? 

PEER  GYNT.  Å,  han  går  der  vel  endnu;  — 

(knipser  i  fingrene,  svinger  sig  på  hælen  og  tilføjer): 

kan  du  finde  ham,  så  tag  ham! 

ÅSE.  Og  du  har  ej  knækket  nakken? 
Ikke  begge  lår  engang? 
Ikke  ryggebenet  brudt? 
O,  Vorherre,  —  prisen,  takken, 
skyldes  dig,  som  hjalp  min  gut!  — 
Brogen  har  dog  fåt  en  revne; 
men  det  er  knapt  værd  at  nævne, 
når  en  minds,  hvad  meget  værre 
kunde  hænds  i  sligt  et  sprang  — ! 

(stanser  pludselig,   ser   på    ham   med   åbcn    mund   og   store  øjne,  kan  længe  ikke  finde  ord, 

endelig  udbryder  hun:) 

O,  din  fandens  ræglesmed; 
kors  og  kors,  hvor  du  kan  lyve! 
Remsen,  som  du  kommer  med, 
minds  jeg  nu  at  jeg  har  kendt 
som  en  jente  på  de  tyve. 
Gudbrand  Glesne  er  det  hændt,  — 
ikke  dig,  du  — ! 

PEER  GYNT.   Mig,  som  ham. 
Sligt  kan  mer  end  én  gang  hændes. 

ÅSE  (arrig).  Ja,  en  løgn  kan  endevendes, 
stadses  op  med  brask  og  bram, 
klædes  i  en  nygjort  ham, 
så  dens  magre  skrot  ej  kendes. 
Det  er  det,  som  du  har  gjort, 
laget  alt  så  vildt  og  stort, 
uglet  ud  med  ørnerygge 
og  med  alt  det  andet  stygge, 
løjet  ligt  og  uligt  væk, 
skrønet  ind  slig  målløs  skræk, 
at  en  kends  ej  ved  tilsidst, 
hvad  en  længst  har  hørt  og  vidst! 

PEER  GYNT.  Hvis  en  anden  snakked  slig, 
skulde  helseløs  jeg  slå  ham ! 

ÅSE  (grædende).  Å,  Gud  give  jeg  lå  llg ; 
gid  jeg  sov  i  svarte  jorden ! 
Bøn  og  gråd  ej  bider  på  ham  — 
Peer,  du  er  og  blir  forloren! 

PEER  GYNT.  Kære,  vakre,  lille  mor, 
du  har  ret  i  hvert  et  ord;  — 
vær  så  blid  og  glad  — 

ÅSE.  Ti  stille! 

Kan  jeg  glædes,  om  jeg  vilde, 
jeg,  som  har  sligt  svin  til  søn? 
Må  det  ikke  bittert  krænke 
mig,  en  stakkars  magtløs  enke, 
stødt  at  fange  skam  for  løn?  (græder  igen.> 
Hvad  har  slægten  nu  tilbage 
fra  din  farfars  velmagtsdage? 
Hvor  er  skæpperne  med  mynt 
efter  gamle  Rasmus  Gynt? 
Far  din  gav  dem  fødder,  han,  — • 
ødte  dem  så  glat  som  sand, 
købte  jord  i  alle  sogne, 
kørte  med  forgyldte  vogne  — . 
Hvor  er  det,  som  gik  tilspilde 
ved  det  store  vintergilde, 
da  hver  gæst  lod  glas  og  flaske 
bag  sin  ryg  mod  væggen  klaske! 

PEER  GYNT.  Hvor  er  sneen  fra  ifjor? 

ÅSE.  Du  skal  tie  for  din  mor! 
Se  tilgårds!  Hver  andet  rude- 
hul  er  fyldt  med  gamle  klude. 
Hegn  og  skigard  ligger  nede, 
fæet  står  for  vejr  og  væde, 
eng  og  aker  ligger  brak, 
hver  en  måned  blir  jeg  pantet  — 

PEER  GYNT.  Ti  så  med  den  kærringsnak! 
Ofte  nok  har  lykken  skrantet, 
og  så  kom  den  højst  påfode! 

ÅSE.  Der  er  saltstrød,  hvor  den  grode. 
Kors,  men  du  er  storkar,   du,  — 
lige  kaut  og  kry  endnu, 

lige  knøv,  som  dengang  presten, 
der  han  kom  fra  København, 
spurgte  dig  om  døbenavn, 
bandte  på  at  sligt  et  nemme 
sakned  mangen  prins  derhjemme, 
så  at  far  din  gav  ham  hesten 
med  en  slæde  til,  som  tak 
for  den  vennesæle  snak.  — 
Hå;  ja  da  var  alting  gildt! 
Provst,  kaptejn  og  hele  resten 
hang  her  dagstødt,  åd  og  dråk, 
fyldte  sig,  så  fast  de  sprak. 
Men  i  nød  skal  kendes  næsten. 
Her  blev  folketomt  og  stilt 
samme  dag  da  „Jon  med  skæppen" 

tog  ivej  med  kramkarl-Skræppen.  (tørrer  øjnene  med  forklædet.) 

Ak,  du  er  dog  stærk  og  stor, 

skulde  stå  som  stav  og  støtte 

for  din  gamle  skrale  mor,  — 

skulde  gårdens  gerning  skøtte, 

værge  slumpen  af  din  arv;  —  (græder  påny.) 

å,  Gud  hjælpe  mig  for  nytte 

jeg  har  havt  af  dig,  din  skarv! 

Hjemme  ligger  du  i  gruen, 

roder  rundt  i  kul  og  emmer; 

mellem  bygdens  folk  du  skræmmer 

jenterne  fra  gildestuen,  — 

gør  mig  spe  på  alle  kanter, 

slås  med  sognets  værste  fanter  — 

PEER  GYNT  igkr  fra  hende).  Lad  mig  være. 

ÅSE  (følger  efter).  Kan  du  nægte 

du  var  fremste  mand  i  laget 
i  det  store  basketaget, 
som  for  nylig  stod  på  Lunde, 
der  I  slogs  som  olme  hunde? 
Var  det  ikke  dig,  som  knækte 
armen  på  han  Aslak  smed,  — 
eller  i  det  mindste  brækte 
ene  fingren  hans  af  led? 

PEER  GYNT.  Hvem  har  fyldt  dig  med  slig  præk? 

ÅSE  (hidsig).  Husmandskonen  hørte  hylene! 

PEER  GWr  (gnider  albuen).  Ja,  men  det  var  mig,  som  skreg. 

ÅSE,  Dig? 

PEER  GYNT.  Ja,  mor,  —  for  jeg  fik  pryglene. 

ÅSE.  Hvad  for  noget? 

PEER  GYNT.  Han  er  spræk. 

ÅSE.  Hvem  er  spræk? 

PEER  GYNT.  Han,  Aslak,  véd  jeg. 

ÅSE.  Tvi  —  og  tvi;  nu  må  jeg  spylte! 
Slig  en  slarvet  fyldebøtte, 
slig  en  rangler,  slig  en  dranket 
drammesluger  har  dig  banket?  (græder  igen.) 
Mangen  skam  og  skændsel  led  jeg; 
men  at  dette  skulde  ske, 
det  var  dog  den  værste  spe. 
Lad  ham  være  nok  så  spræk;  — 
skal  du  derfor  være  vek? 

PEER  GYNT.  Om  jeg  hamrer  eller  hamres,  — 
lige  fuldt  så  skal  der  jamres,  der.) 
Trøst  dig  mor  — 

ÅSE.  Hvad?  Har  du  løjet 

nu  igen? 

PEER  GYNT.  Ja,  denne  gang. 

Tør  så  graden  pent  af  øjet;  (knytter  den  venstre  hånd.) 

se,  —  med  denne  knibetang 
holdt  jeg  hele  smeden  bøjet; 
højre  næven  var  min  slægge  — 

ÅSE.  O,  din  slagsbror!  Du  vil  lægge 
mig  i  graven  med  din  færd! 

PEER  GYNT.  Nej  da,  du  er  bedre  værd; 
tyve  tnsend  gange  bedre. 
Lille,  stygge,  snille  mor, 
du  kan  lide  på  mit  ord, 
hele  bygden  skal  dig  hædre, 
bare  vent  til  jeg  får  gjort 
noget  —  noget  rigtig  stort! 

ÅSE  (blæser).   Du ! 

PEER  GYNT.  Hvem  véd,  hvad  en  kan  møde! 

ÅSE.  Gid  du  bare  blev  så  klog, 
at  du  engang  kunde  bøde 
flængen  i  din  egen  brog! 

PEER  GYNT  (hidsig).  Jeg  skal  blive  konge,  kejser! 

ÅSE.  Å,  Gud  trøste  mig,  nu  rejser 
sidste  resten  af  hans  vid! 

PEER  GYNT.  Jo,  jeg  skal!  Giv  bare  tid! 

ÅSE.  Ja,  giv  tid,  så  blir  du  prins, 
siges  der,  om  ret  jeg  minds! 

PEER  GYNT.  Du  skal  se,  mor! 

ÅSE.  Hold  din  mund! 

Du  er  gal  i  bund  og  grund.  — 
Nå,  det  er  for  resten  sandt,  — ■ 

noget  var  der  blevet  af  dig,  -' 

hvis  du  ikke  dagstødt  gav  dig  i 

af  med  løgn  og  tøv  og  tant.  " 

Hægstadjenten  var  dig  god. 
Let  du  havde  vundet  spillet, 
hvis  du  rigtig  havde  villet  — 

PEER  GYNT.  Tror  du? 

ÅSE.  Gamlen  har  ej  kræfter 

til  at  stå  sit  barn  imod. 
Han  er  stivsindt  på  en  made; 

men  til  slut  får  Ingrid  råde,  i 

og  hvor  hun  går,  fod  for  fod  I 

stavrer  knarken  arrig  efter.  (begynder  igen  at  græde.) 
Ak,  min  Peer;  en  grundrig  jente,  — 
odelsjente!  Tænk  dig  til;  — 
hvis  du  bare  havde  villet, 
stod  du  nu  som  brudgom  gild,  — 
du,  som  går  her  svart  og  fillet! 

PEER  GYNT  (rask).  Kom,  så  vil  vi  ja-ord  hente! 

ÅSE.  Hvor? 

PEER  GYNT  På  Hægstad! 

ÅSE.  Stakkars  dig, 

den  er  stængt,  den  friervej ! 

PEER  GYNT.  Hvorfor  det? 

ÅSE.  Ak,  jeg  må  sukke! 

Spildt  er  stunden,  spildt  er  heldet  — 

PEER  GYNT.  Nå? 

ÅSE  (hulkende).  Meus  du  i  Vesterfjeldet 

gennem  luften  red  på  bukke, 
har  Mads  Moen  fæstet  jenten ! 

PEER  GYNT.  Hvad?  Den  kvindfolk-skræmsel!  Han  -   ' 

ÅSE.  Ja,  hun  tar  ham  nu  til  mand. 

PEER  GYNT.  Vent  mig  her,  til  jeg  får  spændt  en 
hest  for  kærren  —  (vii  gå.) 

ÅSE.  Spar  sligt  spræl. 

Bryllupet  skal  stå  imorgen  — 

PEER  GYNT.  Pyt;  jeg  kommer  jo  ikveldl 

ÅSE.  Tvi  dig;  vil  du  øge  sorgen 

med  et  læs  af  hvermands  spot?  (skriger  og  ler  på  engang.) 

PEER  GYNT.  Hejsan,  mor!  Vi  sparer  kærren; 
det  tar  tid  at  hente  mærren  —  (løftcr  hende  i  vejrct.) 

ÅSE.  Slip  mig! 

PEER  GYNT.     Nej,  på  mine  arme 
bær  jeg  dig  til  bryllupsgården !  (vader  ud  i  eiven.) 

ÅSE.  Hjælp!  Vorherre  sig  forbarme! 

Peer!  Vi  drukner  — • 

PEER  GYNT.  Jeg  er  båren 

til  en  gildere  død  — • 

ÅSE.  Ja  visst; 

du  blir  SagtenS  hængt  tilsidSt!  (rusker  ham  S  håret.) 

O,  dit  ubæst! 

PEER  GYNT.  Hold  nu  fred; 
her  er  glat  og  slim  på  bunden. 

ÅSE.  Asen! 

PEER  GYNT.  Ja  brug  bare  munden; 
det  gør  ingen  mand  fortræd. 
Så;  nu  skrår  det  atter  op  — 

ÅSE.  Slip  ej  tåget! 

PEER  GYNT.  Hejsan,  hop! 
Vi  skal  lege  Peer  og  bukken;  —  (gaioperende.) 
Jeg  er  bukken,  du  er  Peer! 

ÅSE.  Å,  jeg  véd  ej  af  mig  mer! 

PEER  GYNT.  Ser  du;  nu  er  evjen  rukken;  —  (vader  iiand.) 
giv  så  bukken  pent  et  kys; 
det  får  være  tak  for  skyds  — 

ÅSE  (slår  ham  på  øret).    Der  cr  tak  for  skydsen! 

PEER  GYNT.  Au! 

Den  betaling  var  for  snau! 


—   176  — 

ÅSE.  Slip  mig! 

PEER  GYNT.     Først  til  bryllupsgården. 
Vær  min  talsmand.  Du  er  klog; 
snak  med  ham,  den  gamle  dåren; 
sig,  Mads  Moen  er  et  drog  — 

ÅSE.  Slip! 

PEER  GYNT.  Og  sig  ham  så  til  slut, 
hvad  Peer  Gynt  er  for  en  gut. 

ÅSE.  Ja,  det  kan  du  bande  på! 
Du  skal  vakkert  skudsmål  få. 
Skildres  skal  du  for  og  agter; 
alle  dine  fandens  fagter 
skal  jeg  nævne  grejdt  og  grant  — 

PEER  GYNT.  Så? 

ÅSE  (sparker  j  arrighed).  Jeg  skal  ej  Stagge  munden, 
før  den  gamle  hidser  hunden 
på  dig,  som  var  du  en  fant! 

PEER  GYNT.  Hm;  så  får  jeg  gå  alene. 

ÅSE.  Ja,  men  jeg  skal  komme  efter! 

PEER  GYNT.  Snille  mor,  du  har  ej  kræfter  — 

ÅSE.  Ikke  det?  Jeg  er  så  sint, 
at  jeg  kunde  knuse  stene! 
Hu,  jeg  kunde  æde  flint! 
Slip  mig! 

PEER  GYNT.  Ja,  ifald  du  lover  — 

ÅSE.  Intet!  Jeg  vil  med  derover. 
De  skal  vide,  hvem  du  er! 

PEER  GYNT.  Nej,  du  får  nok  vente  her. 

ÅSE.  Aldrig!  Jeg  vil  med  i  laget! 

PEER  GYNT.  Får  ej  lov. 

ÅSE.  Hvad  vil  du  gøre? 

PEER  GYNT.  Sætte  dig  på  kvernetaget. 

(sætter  hende  derop.  Åse  skriger.) 

ÅSE.  Løft  mig  ned! 

PEER  GYNT.  Ja,  vil  du  høre  — ? 

ÅSE.  Sludder! 

PEER  GYNT.  Snille  mor,  jeg  ber  — 

ÅSE  (kaster  en  græstorv  efter  ham).  Løft  mig  ned  på  timen.  Peer! 


—   177  — 

PEER  GYNT.  Turde  jeg,  så  visst  jeg  vilde.  (nærmere.) 
Husk  nu  på  at  sidde  stille. 
Ikke  spark  og  spænd  med  benene, 
ikke  riv  og  rusk  i  stenene,  — 
ellers  kan  det  gå  dig  ilde; 
du  kan  dratte  ned. 

ÅSE,  Dit  bæst! 

PEER  GYNT.  Ikke  spræl! 

ÅSE.  Gid  du  var  blæst 

som  en  bytting  ud  af  verden! 

PEER  GYNT.  Fy  da,  mor! 

ÅSE.  Tvi! 

PEER  GYNT.  Giv  mig  heller 

din  velsignelse  til  færden. 
Vil  du?  Hvad?     ' 

ÅSE.  Jeg  vil  dig  dænge, 

om  du  end  er  nok  så  stor! 

PEER  GYNT.  Ja,  farvel  da,  kære  mor! 
Hav  nu  tål;  jeg  blir  ej  længe. 

(går,  men  vender  sig,  løfter  fingeren  formanende  og  siger:) 

Husk  så  på,  du  ikke  spræller!  (går.) 

ÅSE.  Peer!  —  Gud  hjælpe  mig,  nu  går  han! 
Bukkesprænger!  Løgnhals!   Hej, 
vil  du  høre!  —  Nej,  der  skrår  han 

over  jordet  !  (skrigende.) 

Hjælp!  Jeg  svimler! 

(To  kærringer  med  sække  på  ryggen  kommer  nedover  til  kvernen.) 

FØRSTE  KÆRRING.  Kors;  hvem  skriger? 

ÅSE.  Det  er  mig! 

ÅNDEN  KÆRRING.  Åse!  Se,  —  så  højt  på  strå? 

ÅSE.  Dette  her  vil  lidt  forslå;  — 
snart.  Gud  bedre  mig,  jeg  himler; 

FØRSTE  KÆRRING.  Signe  rejsen! 

ÅSE.  Hent  en  stige; 

jeg  vil  ned!  Den  fandens  Peer  — 

ÅNDEN  KÆRRING.  Sønnen  jers? 

ÅSE.  Nu  kan  I  sige, 

I  har  sét,  hvor  han  sig  ter. 

FØRSTE  KÆRRING.  Vi  skal  vidne. 

ÅSE.  Hjælp  mig  bare; 

Jeg  vil  bent  til  Hægstad  fare  — 

ÅNDEN  KÆRRING.   Er  han  der? 

FØRSTE  KÆRRING.  Så  blir  I  hævnet; 

smeden  kommer  og  til  stævnet, 

ÅSE  (vrider  hænderne).  Å,  Gud  trøSte  mig  for  gUtten! 

de  tar  livet  hans  til  slutten! 

FØRSTE  KÆRRING.  Ak,  den  lod  er  tidt  nok  drøftet; 
trøst  jer  med,  det  så  er  laget! 

ANDEN  KÆRRING.  Hun  er  rent  fra  sans  og  vid.  (råber  opover:) 
Ejvind,  Anders!  Hej,  kom  hid! 

EN  MÅNDSSTEMME.  Hvad  er  fat? 

ÅNDEN  KÆRRING.  Peer  Gynt  har  løftet 

mor  sin  op  på  kvernetaget! 


(En  liden  højde  med  busker  og  lyng.  Bygdevejen  går  bagenfor;  et  gærde  skiller  imellem.) 
{Peer  Gynt  kommer   ad   en   gangsti,   går   raskt  henimod  gærdet,  stanser  og  ser  ud,  hvor  ud- 

sigten  åbner  sig.) 

PEER  GYNT.  Der  ligger  Hægstad.  Snart  er  jeg  fremme. 

(stiger  halvt  over;  så  betænker  han  sig.) 

Skal  tro,  hun  Ingrid  sidder  ensom  hjemme? 

(skygger  for  øjnene  og  ser  bortover.) 

Nej.  Sendingsfolk  myldrer  tilgårde  som  myg.  — 

Hm,  det  er  kanske  rettest  jeg  vender,  (trækker  atter  benet  tii  sig.) 

Stødt  så  flirer  de  bag  ens  ryg, 

og  tisker,  så  det  tvers  igennem  en  brænder. 

(går  nogle  skridt  fra  gærdet  og  river  tankespredt  i  løvet.) 

Den,  som  havde  noget  stærkt  at  drikke. 

Eller  den,  som  kunde  gå  uformærkt.  — 

Eller  den,  som  var  ukendt.  —  Noget  rigtig  stærkt 

var  bedst,  for  så  bider  latteren  ikke. 

(ser  med  engang  ligesom  forskræmt  omkring  sig;   derpå   skjuler  han   sig   imellem   buskerne. 
Nogle  folk  med  sendingskost  går  forbi  nedover  mod  bryllupsgården.) 

EN  MÅND  (i  samtalen). 

Far  hans  var  fordrukken,  og  mor  hans  er  låk. 

EN  KONE.  Ja,  så  får  en  ikke  undres  på,  at  gutten  blir  et  drog. 

(Folkene  går  videre.    Lidt  efter  kommer  Peer  Gynt  frem ;  han  er  skamrød  i  ansigtet  og  kikker 

efter  dem.) 

PEER  GYNT  (sagte).  Var  det  mig,  de  snakked  om? 

(med  et  tvungent  siæng.)  A,  lad  dem  Snakke ! 
De  kan  da  vel  ikke  livet  af  mig  rakke. 

(kaster  sig  ned  i  lyngbakken,  ligger  længe  på  ryggen  med  hændrrne  under  hovedet  og  stirrer 

op  i  luften.) 

For  en  underlig  sky.  Den  ligner  en  hest. 
Der  er  mand  på  med,  —  og  sadel  —  og  grime.  — 
Bagefter  rider  en  kærring  på  en  lime.  der  småt  ved  sig  seiv.) 
Det  er  mor.  Hun  skælder  og  skriger:  dit  bæst; 

hejda,  Peer! (lldt  efter  lldt  lukker  han  øjnene.) 

Ja,  nu  er  hun  bange.  — 
Peer  Gynt  rider  først,  og  der  følger  ham  mange. • 

Hesten  har  sølvtop  og  guldsko  fire. 
Selv  har  han  hansker  og  sabel  og  slire. 

Kåben  er  sid  og  med  silke  foret. 
Gilde  er  de,  som  ham  følger  i  sporet. 

Ingen  dog  sidder  så  staut  på  folen. 
Ingen  dog  glitrer  som  han  imod  solen.  — ■ 

Nede  står  folk  i  klynger  langs  gærdet, 
løfter  på  hatten  og  glaner  ivejret. 

Kvinderne  nejer  sig.  Alle  kan  kende 
kejser  Peer  Gynt  og  hans  tusende  svende. 

Tolvskillingsstykker  og  blanke  marker 
ned  han  som  småsten  på  vejen  sparker. 

Rige  som  grever  blir  alle  i  bygden. 
Peer  Gynt  rider  tvers  over  havet  i  højden. 
Engelands  prins  står  på  stranden  og  venter. 
Det  samme  gør  alle  Engelands  jenter. 
Engelands  stormænd  og  Engelands  kejser, 
der  Peer  rider  frem,  sig  fra  højbordet  rejser. 

Kejseren  letter  på  kronen  og  siger  — ! 

ASLAK  SMED  (til  nogle  andre,  idet  de  går  forbi  hinsides  gaerdet). 

Nej,  se  da;  Peer  Gynt,  det  drukne  svin  — ! 
PEER  GYNT  (furer  halvt  ivejret).  Hvad,  kejser  — ! 

SMEDEN  (læner  sig  til  gærdet  og  smågriner).  Rejs  på  dig,  gUtten  min  ! 

PEER  GYNT.  Hvad  djævelen!  Smeden!  Hvad  godt  vil  du? 

SMEDEN  (t\i  de  andre).  Lundc-svireu  hænger  nok  i  ham  endnu. 

PEER  GYNT  (springer  op).  Gå  med  det  gode! 

SMEDEN.  Jeg  skal  så,  ja. 

Men  kar,  hvor  kommer  du  sidst  ifra? 
Seks  uger  væk.  Var  du  bérgtagen!  Hvad? 

PEER  GYNT.  Jeg  har  gjort  underlige  gerninger,  smed! 
SMEDEN  (blinker  til  de  andre).  Lad  OS  høre,  Peer! 
PEER  GYNT.  Kommer  ingen  ved. 

SMEDEN  (lidt  efter).  Du  skal  vel  til  Hægstad? 
PEER  GYNT,  Nej. 

SMEDEN.  En  tid 

de  sagde,  jenten  der  borte  var  dig  blid. 

PEER  GYNT.  Du  svarte  korp  — ! 

SMEDEN  (viger  lidt).  Ikke  harm  dig,  Peer; 

Har  Ingrid  vraget  dig,  så  finds  jo  fler  — ; 
tænk;  søn  til  Jon  Gynt!  Følg  med  tilgårds; 
der  kommer  både  ung-lam  og  enker  tilårs  — 

PEER  GYNT.  Til  helved  — ! 

SMEDEN.  Du  finder  nok  en  som  vil  ha  dig.  — 

God  kveld!  Nu  hilser  jeg  bruden  fra  dig.  — 

(de  går  under  latter  og  hvisken.) 
PEER  GYNT  (ser  en  stund  efter  dem,  gør  et  kast  og  vender  sig  halvt  om). 

For  mig  kan  Hægstad-jenten  sig  gifte 

med  hvem  hun  vil.  Jeg  er  lige  sæl!  (sernedover  sig.) 

Brogen  revnet.  Fillet  og  fæl.  — 

Den  som  havde  noget  nyt  at  skifte,  (stamper  i  bakken.) 

Kunde  jeg  med  et  slagtertag 

rive  dem  ringeagten  ud  af  bringen!  (ser  sig  piudseiig  om.) 

Hvad  er  det?  Hvem  er  det,  som  flirer  der  bag? 

Hm,  jeg  syntes  så  visst  —  Nej,  det  var  nok  ingen.  — 

Jeg  vil  hjem  til  mor. 

(går  opover  men  stanser  igen  og  lytter  mod  bryllupsgården.) 

De  spiller  til  dans! 

(stirrer  og  lytter;  går  skridtvis  nedover;  øjnene  lyser;  han  gnider  sig  langsad  benene.) 

For  et  mylder  af  jenter!  Syv-otte  tilmands! 
Å,  piskende  død,  —  jeg  må  med  i  laget!  — 
Men  mor,  som  sidder  på  kvernetaget 

(øjnene  drages  nedover  igen;  han  hopper  og  ler.) 

Hejsan,  hvor  hallingen  går  over  tråkken ! 
Ja,  han  Guttorm  med  felen  er  glup! 
det  låter  og  sprætter,  som  fos  i  et  stup. 
Og  så  hele  den  glitrende  jenteflokken !  — 
Ja,  piskende  død  må  jeg  med  i  laget! 

(sætter  med  et  spring  over  gærdet  og  nedover  vejen.) 

(Tunet  på  Hægstad.  Stuebygningen  længst   tilbage.  Mange  gæster.  Dansen  går  livligt  borte  på 

græsvolden.  Spillemanden  sidder  på  et  bord.  Køgemesteren  står  i  døren.  Kokkekonen  går  frem 

og  tilbage  mellem  bygningerne;  Ældre  folk  sidder  hist  og  her  i  samtale.) 

EN  KONE  (tager  plads  i  en    klynge,  siddende  på  nogle  tømmerstokke;. 

Bruden?  Å,  ja  visst  græder  hun  lidt; 
men  det  skal  en  aldrig  ænse. 

KØGEMESTEREN  (i  en  anden  flok). 

Nu  får  I,  godtfolk,  på  dunken  lænse. 

EN  MAND.  Tak,  som  byder;  men  du  skænker  for  tidt. 

EN    GUT  (til  spillemanden,  idet  han  flyver  forbi  med  en  jente  ved  hånden). 

Hejsan,  Guttorm,  spar  ikke  strengene! 
JENTEN.  Stryg,  så  det  ljomer  ud  over  engene ! 

JENTER  (i  ring  om  en  gut,  som  danser). 

Gildt  kast  var  det! 

EN  JENTE.  Han  er  spænstig  i  læggen! 

GUTTEN  (dansende).  Her  er  høit  til  loftet  og  vidt  til  væggen! 

BRUDGOMMEN  (smågrædende,  nærmer  sig  faderen,  som   står  i  samtale 
med  et  par  andre,  og  trækker  ham  i  trøjen). 

Hun  vil  ikke,  far;  hun  er  så  kaut! 
FADEREN.  Hvad  vil  hun  ikke? 

BRUDGOMMEN.  Hun  har  stængt  sig  inde. 

FADEREN.  Nå,  så  se  du  kan  nøglen  finde. 
BRUDGOMMEN.  Jeg  véd  ikke  vejen. 
FADEREN  Du  er  et  naut! 

(vender  sig  til  de  andre  igen.  Brudgommen  driver  bortover  tunet.) 
EN  GUT  (fra  bagsiden  af  huset). 

Jenter!  Nu  kommer  der  liv  i  tingen! 
Peer  Gynt  er  på  gården ! 

SMEDEN  (der  nys  er  trådt  til).  Hvem  har  bedt  ham? 

KØGEMESTEREN.  Ingen. 

(går  mod  huset.) 
SMEDEN  (til  jenterne). 

Snakker  han  til  jer,  så  hør  ikke  på  ham! 

EN  JENTE  (til  de  andre). 

Nej ;  vi  lader,  som  vi  aldrig  så  ham. 

PEER    GYNT  (kommer  livfuld   og  bed,   stanser  midt  for  flokken  og  slår  i 

hænderne).  Hvem  er  deu  sprækeste  jente  i  ringen? 

EN  ENKELT  (til  hvem  han  nærmer  sig).    Ikke  jeg. 

EN  ANDEN  (ugeså).  Ikke  jeg. 

EN  TREDJE.  Ja,  jeg  ikke  heller. 

PEER  GYNT  (rn  en  nerde). 

Så  kom  da  du,  før  en  bedre  sig  melder. 
JENTEN  (vender  sig).  Har  ikke  tid. 
PEER  GYNT  (tii  en  femte).  Så  du ! 

JENTEN  (idet  hun  går).  Jeg  skal  hjem. 

PEER  GYNT.  Ikveld?  Er  du  rent  fra  sans  og  samling ! 

SMEDEN  (lidt  efter,  halvhøjt). 

Peer;  der  går  hun  til  dans  med  en  gamling. 

PEER  GYNT  (vender  sig  rask  til  en  ældre  mand). 

Hvor  er  de  ledige,  du? 

MÅNDEN.  Find  dem  frem.  (går  fra  ham ) 

(Peer  Gynt  er  med  ét  bleven  stille.  Han  skotter  skjult  og  sky  mod   flokken.  Alle  ser  på  ham, 
men  ingen  taler.  Han  nærmer  sig  andre  klynger.  Hvor  han  kommer,  bliver  der  taushed;  fjer- 
ner han  sig,  smiler  man  og  ser  efter  ham.) 

PEER  GYNT  (sagte).  Øjekast;  sylhvasse  tanker  og  smil. 
Det  gnisler,  som  sagbladet  under  en  fil! 

(han  stryger  sig  langs   gærdet.  Solvejg,  med  lille  Helga  ved  hånden,  kommer  ind  på  tunet  i 

følge  med  forældrene.) 

EN  MAND  (til  en  anden  i  nærheden  af  Peer  Gynt). 

Se  indflytterfolket. 

DEN  ANDEN.     De  vesterfra? 

FØRSTE.  Ja,  de  fra  Hedalen. 

ANDEN.  Rigtig,  ja! 

PEER  GYNT  (træder  ivejen   for  de  kommende,  peger  på  Solvejg  og  spørger 

manden):   Får  jeg  danse  med  datter  din? 

MAN  DEN  (stille).  Får  så;  men  først 

må  vi  ind  og  hilse  på  folk  i  huset,  (de  går  ind.) 

KØGEMESTEREN  (m  Peer  Gynt,  idet  han  byder  drikke). 

Er  du  kommen,  så  skal  du  vel  stikke  på  kruset? 

PEER  GYNT  (ser  ufravendt  efter  de  gående). 

Tak;  jeg  skal  danse.  Jeg  har  ingen  tørst. 

(Køgemesteren  går  fra  ham.  Peer  Gynt  ser  mod  huset  og  ler.) 

Hvor  lys!  Nej,  skulde  du  sét  en  slig! 
Skotted  ned  på  skoen  og  det  hvide  sprede  — ! 
Og  så  holdt  hun  i  moderens  skørteflig, 
og  bar  en  salmebog  svøbt  i  et  klæde  — ! 
Jeg  må  se  på  den  jenten,  (vii  ind  i  stuen.) 

EN  GUT  (kommer  med  flere  derfra).  Peer,  går  du  alt 

fra  dansen? 

PEER  GYNT.  Nej. 

GUTTEN.  Men  så  stævner  du  galt! 

(tager  ham  i  akslen  for  at  vende  ham.) 

PEER  GYNT,  Lad  mig  slippe  forbi!. 

GUTTEN.  Er  du  ræd  for  smeden? 

PEER  GYNT.  Jeg  ræd! 

GUTTEN.  Ja,  du  minds  vel  på  Lunde  forleden? 

(Flokken  ler  og  går  ned  til    dansepiadsen.) 

SOLVEJG  (i  døren).  Du  er  visst  den  gutten,  som  vilde  danse? 
PEER  GYNT.  Ja  vel  er  jeg  det;  kan  du  ikke  sanse? 

(tager  hende  i  hånden.) 

Kom  så! 

SOLVEJG.  Ikke  for  langt,  sa  mor! 

PEER  GYNT.  Sa  mor?  Sa  mor!   Er  du  født  ifjor? 

SOLVEJG.  Du  gør  nar  — ! 

PEER  GYNT.  Du  er  dog  en  unge  næsten. 

Er  du  voksen? 

SOLVEJG.    Jeg  gik  ivåres  til  presten. 

PEER  GYNT.  Sig  navnet  dit,  tøs,  så  snakker  vi  lettere. 

SOLVEJG.  Jeg  heder  Solvejg.  —  Og  hvad  heder  du? 

PEER  GYNT.  Peer  Gynt. 

SOLVEJG  (trækker  hånden  til  sig).  Å,  korS  da! 

PEER  GYNT.  Hvad  er  det  nu? 

SOL  VEJG.  Mit  Strømpebånd  er  løst ;  jeg  må  binde  det  tættere. 

^går  fra  ham.) 
BRUDGOMMEN  (trækker  i  sin  moder) 

Mor,  hun  vil  ikke  — ! 

MODEREN.  Vil  ikke?  Hvad? 

BRUDGOMMEN.  Vil  ikke,  mor! 
MODEREN.  Hvad? 

BRUDGOMMEN.  Lette  på  låsen. 

FADEREN  (sagte  og  arrig).  Å,  du  var  værd  at  binde  i  båsen! 
MODEREN.    Nå,  skæld  ikke.   Stakkar,  han  blir  nok  bra. 

(de  går  bortover.) 
EN  GUT  (som  kommer  med  en  hel  sværm  fra  dansepiadsen). 

Lidt  brændevin.  Peer? 
PEER  GYNT.  Nej. 

GUTTEN.  Bare  lidt? 

PEER  GYNT  (ser  mørkt  på  ham).   Har  du  HOget? 

GUTTEN,  Det  kunde  nok  hænde. 

(trækker  en  lommeflaske  frem  og  drikker.) 

Ah!  hvor  det  river!  —  Nå? 

PEER  GYNT.  Lad  mig  kende.  (drikker.) 

EN  ANDEN.  Nu  får  du  også  smage  på  mit. 

PEER  GYNT.  Nej! 

DEN  SAMME.  Å,  snak;  vær  nu  ingen  tåbe. 

Drik  du,  Peer! 

PEER  GYNT.  Så  giv  mig  en  dråbe.  (drikker  igen.) 

EN  JENTE  (haivsagte).  Kom  lad  os  gå. 

PEER  GYNT.  Er  du  ræd  for  mig,  tøs? 

EN  TREDJE  GUT.  Hvem  er  ikke  ræd  for  dig! 

EN  FJERDE.  På  Lunde 

viste  du  jo  hvad  kunster  du  kunde. 

PEER  GYNT.  Jeg  kan  mer  end  som  så,  når  jeg  først  slår 

[mig  løs! 
FØRSTE  GUT  (hviskende).  Nu  kommer  han  sig! 

FLERE  (slår  kreds  om  ham).  Fortæl ;  fortæl ! 

Hvad  kan  du? 

PEER  GYNT.  Imorgen  — ! 

ANDRE.  Nej,  nu  ikveld! 

EN  JENTE.  Kan  du  hekse,  Peer? 

PEER  GYNT.  Jeg  kan  mane  fanden! 

EN  MAND.  Det  har  bedstemor  kunnet  før  jeg  blev  født! 

PEER  GYNT.  Løgnhals!  Hvad  jeg  kan,  kan  ingen  anden. 
Jeg  har  engang  manet  ham  ind  i  en  nød. 
Den  var  ormstukken,  ser  I ! 

FLERE  (leende).  Det  er  grejdt  at  skønne! 

PEER  GYNT.   Han  banded  og  græd  og  vilde  mig  lønne 
med  ligt  og  uligt  — 

EN  I  FLOKKEN.  Men  måtte  derind? 

PEER  GYNT.  Ja  vel.  Jeg  dytted  hullet  med  en  pind. 
Hej!  I  skulde  hørt  ham  surre  og  rumle! 

EN  JENTE.  Nej,  tænk! 

PEER  GYNT.  Det  var  plent  som  en  hører  en  humle. 

JENTEN.  Har  du  ham  endnu  i  nødden? 

PEER  GYNT.  Nej, 

nu  er  den  djævel  strøgen  sin  vej. 
Det  er  hans  skyld,  at  smeden  har  lagt  mig  for  had. 

EN  GUT.  Så,  du? 

PEER  GYNT.  Jeg  gik  til  smidjen  og  bad 

han  vilde  knække  den  nøddeskallen. 
Det  lovte  han!  lagde  den  bort  på  pallen; 
men  Aslak  er  nu  så  hårdhændt,  han;  — 
og  stødt  så  skal  han  nu  bruge  slæggen  — 

EN  STEMME  FRA  FLOKKEN.  Slog  han  fanden  ihjel? 

PEER  GYNT.  Han  slog  som  en  mand. 

Men  fanden  hytted  sig,  for  som  en  brand 
tvers  gennem  tåget  og  kløvte  væggen. 

FLERE.  Og  smeden  — ? 

PEER  GYNT.  Stod  der  med  stegte  hænder. 

Siden  den  dag  var  vi  aldrig  venner,  (aimindeiig  latter.) 

NOGLE.  Den  ræglen  er  god! 

ANDRE.  Den  er  snart  hans  bedste! 

PEER  GYNT  Tror  I,  jeg  digter  ihob? 

EN  MAND.  Å  nej, 

det  er  du  fri  for;  jeg  kender  det  meste 
fra  farfar  — 

PEER  GYNT.  Løgn!  Det  er  hændt  med  mig! 

MANDEN.  Det  er  jo  alting. 

PEER  GYNT  (med  et  siæng).       Hej,  jeg  kan  ride 
rakt  gennem  luften  på  gilde  heste ! 
Å,  jeg  kan  mange  ting,  jeg,  skal  I  vide.  (skoggerlatter  igen.) 

EN  I  FLOKKEN.  Peer,  rid  lidt  i  luften! 

MANGE.  Ja,  kære  Peer  Gynt  — 

PEER  GYNT.  I  har  ikke  nødig  at  trygle  så  tyndt. 
Jeg  skal  ride  som  et  uvejr  over  jer  alle! 
Hele  sognet  skal  mig  tilfode  falde! 

EN  ÆLDRE  MAND.  Nu  er  han  rivende  gal. 

EN  ANDEN.  Det  fæ! 

EN  TREDJE.  Storskryder! 

EN  FJERDE  Løgnhals! 

PEER  GYNT  (truer  mod  dem).  Ja  vent,  skal  I  se! 

EN  MAND  (halvdrukken).  Ja  vent;  du  skal  få  dig  en  børstet  trøje ! 

FLERE.  En  mørbanket  ryg!  Et  blåmalet  øje! 

(Sveermen  spreder  sig,  de  ældre  i  vrede,  de  yngre  under  spot  og  latter.) 

BRUDGOMMEN  (tæt  indved  ham). 

Du,  Peer,  er  det  sandt  du  kan  ride  i  luften? 

PEER  GYNT  (kon).  Alting,  Mads!  Du  må  tro,  jeg  er  kar,  jeg. 
BRUDGOMMEN.  Så  har  du  vel  også  usynligheds-kuften? 
PEER  GYNT.  Hatten,  mener  du?  Ja,  den  har  jeg. 

(vender  sig  fra  ham.   Solvejg  går  over  tunet  med  Helga  ved  hånden.) 

PEER  GYNT  (mod  dem;  det  lysner  i  ham). 
Solvejg!    Å,  det  er  godt  du  kommer!    (^riber  hende  om  håndledet.) 

Nu  skal  jeg  svinge  dig  spræk  og  gild! 
SOLVEJG.  Slip  mig! 
PEER  GYNT.  Hvorfor? 

SOLVEJG.  Du  er  så  vild. 

PEER  GYNT  Vild  er  Renbukken  med,  når  det  gryr  mod 
Kom  så,  jente;  vær  ikke  tver!  [sommer. 

SOLVEJG  (trækker  armen  til  sig).  Tør  ikke. 

PEER  GYNT.  Hvorfor? 

SOLVEJG.  Nej,  du  har  drukket. 

(går  bortover  med  Helga.) 

PEER  GYNT.  Den,  som  havde  sit  knivsblad  stukket 
tvers  igennem  dem,  —  én  og  hver! 

BRUDGOMMEN  (puffer  ham  med  albuen). 

Kan  du  ikke  hjælpe  mig  ind  til  bruden? 

PEER  GYNT  (tankespredt).  Bruden?  Hvor  er  hun? 
BRUDGOMMEN.  På  stabburet. 

PEER  GYNT.  Nå. 

BRUDGOMMEN.  Å,  du.  Peer  Gynt,  du  får  friste  på! 
PEER  GYNT.  Nej,  du  får  være  min  hjælp  foruden. 

(en  tanke  skyder  op  i  ham;  han  siger  sagte  og  hvast:) 
Ingrid  på  stabburet!    (nærmer  sig  SolveJg.) 

Har  du  betænkt  dig? 

(Solvejg  vil  gå;  han  træder  ivejen.) 

Du  skæms,  fordi  jeg  ser  ud  som  en  fant. 

SOLVEJG  (hastig).  Det  gør  du  ikke;  det  er  ikke  sandt! 

PEER  GYNT.  Jo!  Og  så  er  jeg  lidt  på  en  kant; 
men  det  var  på  trods,  for  du  havde  krænkt  mig. 
Kom  så! 

SOLVEJG.  Tør  ikke  nu,  om  jeg  vilde! 

PEER  GYNT.  Hvem  er  du  ræd  for? 

SOLVEJG.  Mest  for  far. 


—   187  — 

PEER  GYNT.  Far?  Ja  vel;  han  er  aF  de  stille! 
Hælder  han  med  øret?  Hvad?  —  Nå,  svar! 

SOLVEJG.  Hvad  skal  jeg  svare? 

PEER  GYNT.  Er  far  din  læser? 

Er  ikke  du  og  mor  din  med? 
Nå,  vil  du  svare! 

SOLVEJG.  Lad  mig  gå  i  fred. 

PEER  GYNT.    Nej!  (dæmpet,  men  hvast  og  skræmmende.) 

Jeg  kan  skabe  mig  om  til  et  trold! 
Jeg  skal  komme  for  sengen  din  inat  klokken  tolv. 
Hører  du  nogen,  som  hvæser  og  fræser, 
så  må  du  ikke  bilde  dig  ind  det  er  katten. 
Det  er  mig,  du!  Jeg  tapper  dit  blod  i  en  kop; 
og  din  vesle  syster,  hende  æder  jeg  op; 
ja,  for  du  skal  vide,  jeg  er  varulv  om  natten;  — 
jeg  skal  bide  dig  over  lænder  og  ryg 

(slår  på  engang  om  og  beder  som  i  angst :) 

Dans  med  mig,  Solvejg! 

SOL  VEJG  (ser  mørkt  på  ham).  Nu  Var  du  Styg.  (går  Ind  i  stuen.) 
BRUDGOMMEN  (kommer  drivende  igen). 

Du  skal  få  en  stud,  vil  du  hjælpe  mig! 

PEER  GYNT.  Kom! 

(De  går  bag  huset.    I  det  samme  kommer  en  stor  flok  fra  dansepladsen ;   de  fleste  er  drukne. 
Larm   og   opstyr.    Solvejg,   Helga  og  forældrene  kommer  med  endel  ældre  folk  ud  i  døren.) 

KØGEMESTEREN  (tll  smeden,  som  er  fremmest  i  flokken). 

Hold  fred! 

SMEDEN  (trækker  trøjen  af).  Nej,  nu  skal  her  æskes  dom. 
Peer  Gynt  eller  jeg  skal  i  bakken  bændes. 

NOGLE.  Ja,  lad  dem  nappes! 

ANDRE.  Nej,  bare  skændes! 

SMEDEN.  Næver  må  til ;  her  bader  ej  ord. 

SOLVEJGS  FADER.  Styr  dig,  mand! 

HELGA.  Vil  de  slå  ham,  mor? 

EN  GUT.  Lad  os  heller  gøgle  med  alle  hans  løgne! 

EN  ANDEN.  Sparke  ham  af  laget! 

EN  TREDJE.  Spytte  ham  i  øjne ! 

EN  FJERDE  (ui  smeden).  Stikker  du  op,  du? 

SMEDEN  (kaster  trøjen  fra  sig).  Øget  skal  slagtes! 

INDFLYTTERKONEN  (tii  soivcjg). 
Der  kan  du  se  hvor  den  tomsing  agtes. 

ÅSE  (kommer  med  en  kæp  i  hånden). 

Er  Sønnen  min  her?  Nu  skal  han  ha  stryg! 
Nej,  hvor  inderlig  jeg  skal  dænge  ham! 

SMEDEN  brætter  skjorteærmerne  op). 

Til  slig  en  krop  er  påken  for  myg. 
NOGLE.  Smeden  vil  dænge  ham ! 
ANDRE.  Flængeham! 

SMEDEN  (spytter  i  hænderne  og  nikker  til  Åse).  Hænge  ham  ! 

ÅSE.  Hvad!  Hænge  min  Peer!  Ja,  prøv  om  I  tør;  — 
Åse  og  jeg  vi  har  tænder  og  klør! 

Hvor  er  han?  (råber  henover  tunet.) 

Peer! 
BRUDGOMMEN  (kommer  løbende).  Å,  Guds  død  Og  plage! 
Kom,  far  og  mor,  og  — ! 

FADEREN.  Hvad  er  ivejen? 

BRUDGOMMEN.  Tænk,  Peer  Gynt  — ! 
ÅSE  (skriger).  Har  de  tåget  ham  afdage? 

BRUDGOMMEN.  Nej,  Peer  Gynt  — !  Se,  opover  hejen  — ! 
MÆNGDEN.  Med  bruden! 

ÅSE  (lader  kaeppen  synke).  Det  ubæst ! 

SMEDEN  (som  himmelfalden).  1  bratteste  fjeldet 

klyver  han,  ja-Gud,  på  getens  vis! 

BRUDGOMMEN  (grædende). 

Han  bær  hende,  mor,  som  en  bær  en  gris! 

ASE  (truer  op  til  ham). 
O,  gid  du  faldt  ned  og  !    (skriger  i  angst.) 

Træd  varsomt  i  hældet! 

HÆGSTADBONDEN  (kommer  barhovedet  og  hvid  af  vrede). 

Jeg  tager  hans  liv  for  det  bruderov! 

ÅSE.  Å,  nej  Gud  straffe  mig  om  I  får  lov! 


ANDEN  AKT. 


(En  trang  fjeldsti  højt  oppe.  Det  er  tidlig  morgen. ^ 

(Peer  Gynt  går  ilsomt  og  uvilligt  langs  stien.  Ingrid,  halv  brudepyntet 
søger  at  holde  ham  tilbage.) 

PEER  GYNT.  Gå  ifra  mig! 

INGRID  (grædende).  EftCr  dcttC  ! 

Hvor? 

PEER  GYNT.  Så  langt  du  vil  for  mig. 

INGRID  (vrider  hænderne).    O,  hvad  SVig! 

PEER  GYNT.  Unyttig  rrætte. 

Hver  får  gå  sin  egen  vej. 

INGRID.  Brot  —  og  brot  igen  os  binder! 

PEER  GYNT.  Djævlen  stå  i  alt,  som  minder! 

Djævlen  stå  i  alle  kvinder, 

uden  én  — ! 

INGRID.    Hvem  er  den  ene? 

PEER  GYNT.  Ikke  dig. 

INGRID.  Hvem  er  det  da? 

PEER  GYNT.  Gå!  Gå  did  du  kom  ifra! 
Fort!  Til  far  din! 

INGRID.  Kære,  vene  — ! 

PEER  GYNT.  Ti! 

INGRID.  Du  kan  umulig  mene, 
hvad  du  siger. 

PEER  GYNT.  Kan  og  vil. 

INGRID.  Lokke  først,  —  og  så  forskyde! 

PEER  GYNT.  Og  hvad  kår  har  du  at  byde? 

INGRID.  Hægstad  gård  og  mere  til. 

PEER  GYNT.   Har  du  salmebog  i  klædet? 
Har  du  guldfaks  over  nakken? 
Skotter  du  nedover  spredet? 
Holder  du  din  mor  i  stakken? 
Svar! 

INGRID.  Nej;  men  —  ? 

PEER  GYNT.  Gik  du  til  presten 

nu  ivår  da? 

INGRID.  Nej,  men  Peer—? 

PEER  GYNT.  Har  du  blygsel  over  øjet? 
Kan  du  nægte,  når  jeg  ber? 

INGRID.  Kors;  jeg  tror,  hans  vid  er  fløjet  — ! 

PEER  GYNT.  Blir  der  helg,  når  en  dig  ser? 
Svar! 

INGRID.  Nej,  men  — 

PEER  GYNT.  Hvad  er  så  resten!  (vii  gå.) 

INGRID  (træder  ivejen).  Véd  du,  det  er  halsløs  dåd, 
hvis  du  sviger? 

PEER  GYNT.   Får  så  være. 

INGRID.  Du  kan  vinde  gods  og  ære, 
hvis  du  tar  mig  — 

PEER  GYNT.       Har  ej  råd. 

INGRID  (brister  i  grad).  O,  du  lokked  — ! 

PEER  GYNT.  Du  var  villig! 

INGRID.  Trøstløs  var  jeg ! 

PEER  GYNT.  Jeg  var  yr. 

INGRID  (truende).  Ja,  meu  boden  blir  dig  dyr! 

PEER  GYNT.  Dyrest  bod  får  kaldes  billig. 

INGRID.  Står  du  fast  ved  dit? 

PEER  GYNT.  Som  sten. 

INGRID.  Godt;  så  se  da,  hvem  som  vinder!  (går  nedover.) 

PEER  GYNT  (tier  en  stund;  med  ét  skriger  han): 

Djævlen  stå  i  alt,  som  minder! 

Djævlen  stå  i  alle  kvinder!  | 

INGRID  (drejer  hovedet  og  råber  hånligt  op):    Uden  én.  ^ 

PEER  GYNT.  Ja;  uden  én.  | 

(de  går  hver  sin  vej.) 

i 

(Ved   et   fjeldvand ;   det   er   blodt  og  myrlændt   omkring.    Et  uvejr  trækker  op.)    Åse,  fortvilet, 

råber  og  ser  sig  om  til  alle  sider.  Solveig  har  ondt  for  at  holde  skridt  med  hende.  Indflytter- 

folkene  og  Helga  et  stykke  bagefter.) 

o 

ÅSE.    (fægter  med  armene  og  river  sig  I  håret). 

Alting  er  imod  mig  med  vredens  vælde! 
Himmel  og  vand  og  de  stygge  fjelde ! 
Himlen  vælter  skodde  for  at  forvilde  ham! 
Det  lumske  vand  vil  ved  livet  skille  ham! 
Fjeldene  vil  slå  ham  med  skred  og  rap;  — ■ 
og  så  menneskene!  De  er  ude  på  drab! 
Nej-Gud  om  de  skal!  Jeg  kan  ikke  miste  ham! 
O,  den  bytting;  at  fanden  skulde  friste  ham! 

(vender  sig  til  Solvejg.) 

Ja,  er  det  ikke  rent  utænkeligt  sligt?  — 

Han,  som  stedt  for  med  løgn  og  digt;  — 

han,  som  bare  i  munden  var  stærk; 

han,  som  aldrig  har  prøvet  et  dugeligt  værk;  — 

han  — !  En  kunde  både  græde  og  le!  — 

O,  vi  holdt  sammen  i  nød  og  ve. 

Ja,  for  du  skal  vide,  manden  min  dråk, 

for  bygden  rundt  med  dårskab  og  snak, 

ødte  og  trådte  vor  velstand  under  fod. 

Og  imens  sad  jeg  og  Vesle-Peer  hjemme. 

Vi  vidste  ikke  bedre  råd,  end  at  glemme; 

for  det  falder  mig  så  svært  at  stå  rigtig  imod. 

Det  er  så  fælt  at  se  skæbnen  under  øjne; 

og  så  vil  en  jo  gerne  ryste  sorgerne  af  sig, 

og  prøve  som  bedst  at  skyde  tankerne  fra  sig. 

En  bruger  brændevin,  en  anden  bruger  løgnc; 

å,  ja!  så  brugte  vi  eventyr 

om  prinser  og  trolde  og  alleslags  dyr. 

Og  bruderov  med.  Men  hvem  kunde  tænkt, 

de  fandens  rægler  skulde  i  ham  hængt?  (forfærdet  igen.) 

Hu,  for  et  skrig!  Det  er  nøkken  eller  draugen! 

Peer!  Peer!  —  Deroppe  på  haugen  — ! 

(løber  op  over  en  liden  højde  og  ser  over  våndet.   Indflytterfolkene  kommer  til.) 

ÅSE.  Ikke  spor  at  se! 

MANDEN  (stille).  Det  er  værst  for  ham. 

ÅSE.  (grædende).  Ak,  min  Peer!  Mit  fortabte  lam! 
MÅNDEN  (nikker  mildt).  Ja,  rigtig.  Fortabt. 
ÅSE.  Nej,  snak  ikke  slig! 

Han  er  så  glup.  Der  er  ingen  ham  lig. 

MAN  DEN.  Du  dårlige  kvinde! 
ÅSE.  Å-ja,  å-ja; 

jeg  er  dårlig;  men  gutten  er  bra! 

MAN  DEN  (altid  dæmpet  og  med  milde  øjne). 

Hans  sind  er  forhærdet ;  hans  sjæl  er  tabt. 

ÅSE  (angst).  Nej,  nej  da!  Så  hård  er  Vorherre  knapt! 

MAN  DEN.  Tror  du  han  kan  for  sin  syndegæld  sukke? 

ÅSE  (ivrig).  Nej,  men  han  kan  ride  i  luften  på  bukke ! 

KONEN.  Kors,  er  I  gal? 

MANDEN,  Hvad  siger  I,  mor? 

ÅSE.  Ingen  gerning  er  ham  for  stor. 
I  skal  se,  får  han  bare  leve  så  længe  — 

MANDEN.  Bedst  var  det,  I  så  ham  i  galgen  hænge. 
ÅSE  (skriger).  Kors  1  Jesu  navn ! 

MANDEN.  Under  mestermands  hænder 

tør  ske,  at  hans  sind  sig  til  anger  vender. 

ÅSE  (fortumlet).  Å,  I  Snakker  mig  snart  i  svime! 
Vi  må  finde  ham! 

MANDEN.         Frelse  hans  sjæl. 

ÅSE.  Og  krop! 

Sidder  han  i  myren,  må  vi  drage  ham  op; 
er  han  bergtagen,  må  vi  efter  ham  kime. 

MANDEN.  Hm!  —  Her  er  fævej  — 

ÅSE.  Gud  lønne  jer  rigt, 

at  I  hjælper  mig  tilrette! 

MANDEN.  Det  er  kristenpligt. 

ÅSE.  Tvi;  da  er  de  hedninger  alle  de  andre! 
Der  var  ikke  én,  som  med  vilde  vandre  — 

MANDEN.  De  har  kendt  ham  for  godt. 

ÅSE.  Han  var  dem  for  gild!  (vrider  hænderne.) 

Og  tænk,  —  og  tænk,  hans  liv  står  på  spil ! 
MANDEN.  Her  er  spor  af  mandefod! 
ÅSE.  Her  må  vi  lede. 

MANDEN.  Under  sæteren  vor  vil  vi  flokken  sprede. 

(han  og  konen  går  foran.) 

SOLVEJG  (til  Åse).  Fortæl  mig  lidt  mere. 
^S£  (tørrer  øjnene).  Om  Sønnen  min? 

SOLVEJG,  Ja;  — 

alting! 

ÅSE  (smiler  og  knejser  med  nakken).  Alting?  Træt  blCV  du  da! 

SOLVEJG.  Før  blir  I  træt  af  talen  at  føre, 
end  jeg  af  at  høre. 


(Lave  træløse  højder  opunder  fjeldvidden ;  tinder  længere  borte.  Skyggerne  falde  lange;  det  er 

sent  på  dagen.) 

PEER  GYNT  (kommer  i  fuldt  sprang  og  stanser  i  bakken). 

Hele  sognet  er  efter  i  flok! 

De  har  væbnet  sig  både  med  rifle  og  stok. 

Fremst  kan  en  høre  Hægstadgubben  tude.  — • 

Nu  spørges  det  vidt,  at  Peer  Gynt  er  ude! 

Det  er  noget  andet  end  at  baske  med  en  smed! 

Det  er  liv!  En  blir  bjørn  i  hvert  et  led.  (siar  om  sig  og  springer  ivefret ) 

Bryde,  vælte,  stemme  fossen  imod' 

Slå!  Rykke  furuen  op  med  rod! 

Det  er  liv!  Det  kan  både  hærde  og  højne! 

Til  helved  med  alle  de  vasne  løgne! 

TRE  SÆTERJENTER  (løber  over  bakkerne,  skrigende  og  syngende). 

Trond  i  Valfjeldet!  Bård  og  Kåre! 
Troldpak!  Vil  I  sove  i  armene  vore? 

PEER  GYNT.  Hvem  skriger  I  efter? 

JENTERNE.  Efter  trold!  Efter  trold! 

FØRSTE  JENTE.  Trond!  Far  med  lempe! 

ÅNDEN  JENTE,  Bård!  Far  med  vold! 

TREDJE  JENTE.  I  selet  står  alle  koverne  tomme! 

FØRSTE  JENTE.  Vold  er  lempe! 

ÅNDEN  JENTE.  Og  lempe  er  vold! 

TREDJE  JENTE.  Fattes  der  gutter,  en  leger  med  trold! 

PEER  GYNT.  Hvor  er  gutterne  da? 

ALLE  TRE  (skoggerleende).  De  kan  ikke  komme! 

FØRSTE  JENTE.  Min  kaldte  mig  både  for  kærest  og  frænke. 
Nu  er  han  gift  med  en  halvgammel  enke. 

ÅNDEN  JENTE.  Min  mødte  en  tatertøs  nord  i  lien. 
Nu  traver  de  to  på  fantestien. 

TREDJE  JENTE.  Min  tog  løsungen  vor  afdage. 
Nu  står  hans  hoved  og  griner  på  en  stage. 

ALLE  TRE.  Trond  i  Valfjeldet!  Bård  og  Kåre! 
Troldpak!  Vil  I  sove  i  armene  vore? 

PEER  GYNT  (står  med  et  spring  imellem  dem). 

Jeg  er  tre  hoders  trold,  og  tre  jenters  gut! 
JENTERNE.  Er  du  slig  kar  ,  du? 
PEER  GYNT.  I  får  dømme  til  slut! 

F07?Sr£  JEA^TE.  Til  selet!  Til  selet! 
ÅNDEN  JENTE,  Vi  har  mjød! 

PEER  GYNT.  Lad  den  flomme! 

TREDJE  JENTE.  Denne  lørdagsnat  skal  ingen  kover  stå 

ÅNDEN  JENTE  (kysser  ham).  [tomme! 

Han  gnistrer  og  spruter  som  glohede  jernet. 

TREDJE  JENTE  (ngeså).  Som  barneøje  fra  svarteste  tjernet. 

PEER  GYNT  (danser  i  flokken).  Hugen  sturen  og  tanken  kåd. 
I  øjet  latter;  i  halsen  grad! 

JENTERNE  (gør  lange  næser  mod  bergnuterne,  skriger  og  synger). 

Trond  i  Valfjeldet!  Bård  og  Kåre! 
Troldpak!  —  Fik  I  sove  i  armene  vore? 

(de  danser  bortover  højderne  med  Peer  Gynt  imellem  sig.) 


(Melleni  Ronderne.    Solnedgang.    Skinnende  snetoppe  rundt  om). 
PEER  GYNT  (kommer  yr  og  forvildet).  Slot  OVer  slot  Sig  byggCf! 

Hej,  for  en  skinnende  port! 
Stå!  Vil  du  stå!  det  rygger 
længer  og  længere  bort! 
Hanen  på  fløjen  løfter 
vingerne  sine  til  flugt; 
alt  blåner  sig  bort  i  kløfter, 
og  berget  er  låst  og  lukt.  — 

Hvad  er  det  for  stammer  og  rødder, 
som  vokser  af  åsens  spræk? 
Der  er  kæmper  med  hegrefødder! 
Nu  dåner  de  ogsaa  væk, 

Det  vimrer,  som  regnbu-strimer; 
Det  skær  mig  i  sind  og  syn. 
Hvad  er  det,  som  langveis  kimer? 
Hvad  vægt  på  mit  øjenbryn ! 
Hu,  hvor  det  værker  i  panden. 
En  brændende  glohed  ring  — ! 
Jeg  kan  ikke  mindes,  hvem  fanden 
der  bændte  mig  den  omkring!  (segner  ned) 

Flugt  over  Gendin-eggen. 
Digt  og  forbandet  løgn! 
Opover  bratteste  væggen 
med  bruden  —  og  drukken  et  døgn ; 
jaget  af  høk  og  glenter, 
truet  af  trold  og  sligt, 
turet  med  galne  jenter;  — 

løgn  og  forbandet  digt!  (stirrer  længe  opad.) 

Der  seiler  to  brune  ørne. 
Mod  sør  går  de  vilde  gæs. 
Og  her  skal  jeg  traske  og  tørne 

i  mudder  og  søl  tilknæs!    (springer    ivejret.) 

Jeg  vil  med!  Jeg  vil  vaske  mig  ren  i 
de  hvasseste  vindes  bad! 
Jeg  vil  højt!  Jeg  vil  dukke  mig  vén  i 
det  skinnende  døbefad! 
Jeg  vil  ud  over  sæterbøen; 
jeg  vil  ride  mig  skær  tilsinds; 
jeg  vil  fram  over  salte  sjøen, 
og  højt  over  Engelands  prins; 
Ja,  glan  kun,  I  unge  jenter; 
min  færd  kommer  ingen  ved; 
det  er  ikke  gavn  at  I  venter  — ! 
Jo,  kanske  jeg  svipper  derned. 

Hvad  nu  da?  De  brune  ørne  — ? 
Jeg  mener  fanden  dem  tog!  — 

Der  rejser  sig  gavlens  hjørne; 
det  højnes  i  hver  en  krog; 
det  vokser  sig  op  af  gruset;  — 
se,  porten  vidåben  står! 
Ha,  ha,  nu  kender  jeg  huset; 
det  er  farfars  nybygte  gård! 
Væk  er  de  gamle  klude; 
væk  gærdet,  som  stod  for  fald. 
Det  glitrer  fra  hver  en  rude; 
der  er  lag  i  den  store  sal. 

Der  hørte  jeg  provsten  klaske 
med  knivsryggen  mod  sit  glas;  — 
der  slængte  kaptejnen  sin  flaske, 
saa  spejlvæggen  sprak  i  knas.  — 
Lad  ødes;  lad  gå  tilspilde! 
Ti,  mor;  det  er  lige  fedt! 

Den  rige  Jon  Gynt  holder  gilde; 
Hurra  for  den  gyntske  æt! 
Hvad  er  det  for  ståk  og  stønnen? 
Hvad  er  det  for  skrig  og  skrål? 
Kaptejnen  råber  på  sønnen ; 
å,  provsten  vil  drikke  min  skål. 
Ind  da,  Peer  Gynt,  til  dommen; 
den  lyder  i  sang  og  klang; 
Peer  Gynt,  af  stort  est  du  kommen, 
og  til  stort  skalst  du  vorde  engang! 

(springer  fremad,  men  render  næsen  mod  et  bergstykke,  falder  og  blir  liggende.) 


.En  lid  med  store  susende  løvtrær.    Stjerner  blinker  gennem  løvet;  fugle  synger  i  trætoppene.) 
'En  grønklædt  kvinde  går  i  liden.    Peer  Gynt  følger  efter  under  alle  slags   forelskede   fagter.) 

DEN  GRØNKLÆDTE  (stanser  og  vender  sig).  Er  det  sandt? 

PEER  GYNT   (skærer  med  fingeren  over  struben). 

Så  sandt,  som  jeg  heder  Peer;  — 
så  sandt,  som  du  er  en  dejlig  kvinde! 
Vil  du  ha  mig?  Du  skal  se,  hvor  fint  jeg  mig  ter; 
du  skal  hverken  træde  væven  eller  spinde. 
Mad  skal  du  få,  så  du  er  færdig  at  sprække. 
Aldrig  skal  jeg  dig  i  håret  trække  — 

DEN  GRØNKLÆDTE,  Ikke  slå  mig  heller! 

PEER  GYNT.  Nej,  var  det  ligt? 

Vi  kongssønner  slår  ikke  kvindfolk  og  sligt. 

DEN  GRØr:KLÆDTE.  Er  du  kongsson? 

PEER  GYNT.  Ja. 

DEN  GRØNKLÆDTE.  Jeg  er  Dovrekongens  datter. 

PEER  GYNT.  Er  du  det?  Se,  se;  det  træffer  jo  godt. 

DEN  GRØNKLÆDTE.  Inde  i  Ronden  har  far  min  sit  slot. 

PEER  GYNT.  Da  har  mor  min  et  større,  så  vidt  jeg  fatter. 

DEN  GRØNKLÆDTE.    Kender  du  far  min?   Han  heder 

[kong  Brose. 
PEER  GYNT.  Kender  du  mor  min?  Hun  heder  dronning 

[Åse. 
DEN  GRØNKLÆDTE.  Når  far  min  er  sint,  så  sprækker 

[fjelde. 
PEER  GYNT,  De  raper,  bare  mor  min  tar  på  at  skælde. 

DEN  GRØNKLÆDTE.  Far  min  kan  spænde  under  højeste 

Ihvælven. 
PEER  GYNT.  Mor  min  kan  ride  gennem  strideste  elven. 

DEN  GRØNKLÆDTE.    Har  du  anden  klædning,  end  de 

[fillerne  der? 

PEER  GYNT.  Hå,  du  skulde  se  mine  søndagsklær! 

DEN  GRØNKLÆDTE.  Jeg  går  til  hverdags  i  guid  og  silke. 

PEER  GYNT.  Det  tykkes  dog  ligere  stry  og  stilke. 

DEN  GRØNKLÆDTE.  Ja,  der  er  ét,  du  må  komme  ihug; 
så  er  nu  Rondefolkets  skik  og  brug: 
tvefold  laget  er  alt  vort  eje. 
Kommer  du  frem  til  min  faders  gård, 
tør  det  hænde  sig  let,  at  du  er  påveje 
til  at  tro,  du  i  styggeste  stenrøsen  står. 

PEER  GYNT.  Ja,  er  det  ikke  akkurat  sligt  hos  os? 
Alt  guidet  vil  tykkes  dig  rusk  og  bos; 
og  kanske  vil  du  tro,  hver  glitrende  rude 
er  en  bylt  af  gamle  hoser  og  klude. 

DEN  GRØNKLÆDTE.  Svart  tykkes  hvidt  og  stygt  tykkes 

[vent. 
PEER  GYNT.  Stort  tykkes  lidt,  og  skident  tykkes  rent! 

DEN  GRØNKLÆDTE  (falder  ham  om  halsen). 

Ja,  Peer,  så  ser  jeg,  at  vi  to  passer  sammen! 

PEER  GYNT.  Som  benet  og  brogen;  som  håret  og  kammen. 

DEN  GRØNKLÆDTE  (råber  bort  i  Hden). 

Brudehest!  Brudehest!  Kom,  brudehesten  min! 

(En  kæmpestor  gris  kommer  løbende  med  en  taugstump  til  grime  og  en  gammel  sæk  til  sadel. 
Peer  Gynt  svinger  sig  op  og  tager  den  grønklædte  foran  sig.) 

PEER  GYNT.  Hejsan!  Vi  skal  stryge  gennem  Rondeporten 
Rap  dig,  rap  dig,  min  ganger  god!  [ind! 

DEN  GRØNKLÆDTE  (kæien). 
Ak,  nylig  gik  jeg  så  stur  og  mod  — . 
Nej,  en  véd  aldrig  hvad  der  kan  hændes! 

PEER  GYNT  (prygler  grisen  og  traver  afsted). 

På  ridestellet  skal  storfolk  kendes! 

Dovregubbens  kongshal.  Stor  forsamling  af  hoftrolde,  tomtegubber  og  haugmænd.  Dovregubben 
i  højsædet  med  krone  og  spir.  Hans  børn  og  nærmeste  slægtninger  til  begge  sider.  Peer  Gynt 

står  for  ham.  Stærk  røre  i  salen.) 

HOFTROLDENE.  Slagtham!  Kristenmands  søn  har  dåret 
Dovregubbens  veneste  mø! 

EN  TROLDUNGE.  Må  jeg  skære  ham  i  fingren? 

EN  ANDEN  TROLDUNGE,         Må  jeg  rive  ham  i  båret? 

EN  TROLDJOMFRU.  Hu,  hej,  lad  mig  bide  ham  i  låret! 

TROLDHEKS  (med  en  slev).  Skal  han  lages  til  sodd  og  sø? 

EN  ÅNDEN  TROLDHEKS  (med  retterkniv). 

Skal  han  steges  på  spid  eller  brunes  i  gryde? 
DOVREGUBBEN.  Isvand  i  blodet! 

(vinker  sine  fortrolige  nærmere  til  sig.) 

Lad  os  ikke  skryde. 
Vi  er  gået  tilagters  i  de  senere  år; 
vi  véd  ikke  mer  om  det  ramler  eller  står, 
og  folkehjælp  skal  en  ikke  fra  sig  sky  de. 
Desuden  er  gutten  fast  uden  lyde, 
og  stærktbygget  med,  så  vidt  jeg  ser. 
Sandt  nok,  han  har  kun  et  eneste  hode; 
men  datter  min  har  jo  heller  ikke  fler. 
Tre  hoders  trolde  går  rent  af  mode; 
selv  tvehoder  får  en  knapt  øje  på, 
og  de  hoder  er  endda  kun  så  som  så.  (tii  Peer  cynt) 
Altså,  det  er  min  datter,  du  kræver? 

PEER  GYNT.  Din  datter  og  riget  i  medgift,  ja. 

DOVREGUBBEN.  Det  halve  får  du,  imens  jeg  lever, 
og  det  andet  halve,  når  jeg  engang  falder  fra. 

PEER  GYNT.  Det  er  jeg  nøjd  med. 

DOVREGUBBEN.  Ja,  stop  min  gut!  — 
du  har  også  nogle  tilsagn  at  gi  ve. 
Brydes  ét  af  dem,  er  hele  pagten  brudt, 
og  du  slipper  ikke  herfra  i  live. 
For  det  første  må  du  love,  at  du  aldrig  ænser 
hvad  der  ligger  udenfor  Rondernes  grænser; 
dag  skal  du  sky,  og  dåd  og  hver  lysbar  plet. 

PEER  GYNT.  Får  jeg  kaldes  konge,  så  holdes  det  let. 

DO  VREG  UBBEN.  Dernæst,  —  nu  vil  jeg  i  kløgt  dig  prøve  — 

(rejser  sig  i  sædet.) 

DET  ÆLDSTE  HOFTROLD  (til  Peer  Gynt). 

Lad  se,  om  du  har  en  visdomstand, 
som  kan  Dovregubbens  gådenød  kløve! 

DOVREGUBBEN.    Hvad   er  forskellen   mellem  trold  og 

[mand? 

PEER  GYNT.  Der  er  ingen  forskel,  så  vidt  jeg  ser. 
Stortrold  vil  stege  og  småtrold  vil  klore;  — 
ligeså  hos  os,  hvis  bare  de  turde. 

DOVREGUBBEN.  Sandt  nok;  vi  er  ens  i  det  og  mer. 
Men  morgen  er  morgen  og  kveld  er  kveld, 
så  forskel  blir  der  nu  lige  vel.  — 
Nu  skal  du  høre  hvad  det  er  for  noget: 
Derude,  under  det  skinnende  hvælv, 
mellem  mænd  det  heder:   „Mand,  vær  dig  selv!" 
Herinde  hos  os  mellem  troldenes  flok 
det  heder:   „Trold,  vær  dig  selv  —  nok!" 

HOFTROLDET  itu  Peer  Gynt).  Øjner  du  dybden? 

PEER  GYNT.  Det  tykkes  mig  tåget. 

DOVREGUBBEN.  „Nok",  min  søn,  det  kløvende,  stærke 
ord  må  stå  i  dit  våbenmærke. 

PEER  GYNT  {river  sig  bag  øret).    Nej,  mCH  

DOVREGUBBEN.  Det  må,  skal  du  her  vorde  herre! 

PEER  GYNT.  Ja,  skidt;  lad  gå;  det  er  jo  ikke  værre  — 

DOVREGUBBEN.  Dernæst  må  du  lære  at  sætte  pris 
på  vor  jævne  hjemlige  levevis. 

(han    vinker:    to  trolde   med   svinehoveder,  hvide   nathuer,  o.    s.  v.  bringer  mad  og  drikke.) 

Koen  giver  kager  og  studen  mjød ; 
spørg  ej  om  den  smager  sur  eller  sød; 
hovedsagen  er,  det  får  du  ej  glemme, 
den  er  brygget  herhjemme. 

PEER    GYNT  (støder  sagerne  fra  sig). 

Fanden  med  eders  hjemlige  drik! 

Jeg  vænner  mig  aldrig  til  landsens  skik. 

DOVREGUBBEN.  Bollen  følger  med,  og  den  er  af  guid. 
Hvo  guldbollen  ejer,  ham  er  datter  min  huld. 

PEER  GYNT  (gruudtnde). 

Der  står  jo  skrevet:  Du  skal  tvinge  din  natur;  — 
og  i  længden  falder  drikken  vel  mindre  sur. 

Lad  gå !   (føjer  sig.) 

DOVREGUBBEN.  Se,  det  er  fornuftigt  sagt. 
Du  spytter? 

PEER  GYNT.  En  får  håbe  på  vanens  magt. 

DOVREGUBBEN,    Dernæst  må  du   kaste  dine  kristen- 

[mands-klæder; 
thi  det  skal  du  vide  til  vort  Dovres  hæder: 
her  er  alting  fjeldvirket,  ingenting  fra  dalen, 
undtagen  silkesløjfen  yderst  på  halen. 

PEER  GYNT  {vred).  Jeg  har  ingen  hale! 

DOVREGUBBEN.  Så  kanst  du  få. 

Hoftrold,  bind  ham  min  søndagshale  på. 

PEER  GYNT.  Nej,  om  du  får!  Vil  I  gøre  mig  til  nar? 

DOVREGUBBEN.  Bejl  aldrig  til  datter  min  med  bagen  bar. 

PEER  GYNT.  Gøre  mennesker  til  dyr! 

DOVREGUBBEN.  Min  søn,  du  fejler; 

jeg  gør  dig  bare  til  en  høvelig  bejler. 
Du  skal  få  en  brandgul  sløjfe  at  bære, 
og  det  gælder  her  for  den  højeste  ære. 

PEER  GYNT  ibetænksom^i. 

Der  siges  jo,  mennesket  er  kun  et  fnug. 
Og  lidt  får  en  lempes  efter  skik  og  brug. 
Bind  væk! 

DOVREGUBBEN.  Du  est  en  medgørlig  fyr. 

HOFTROLDET.  Prøv  nu,  hvor  fint  du  kan  svanse  og  svinge! 

PEER  GYNT  (arrig).  Hå,  vil  I  endnu  til  mere  mig  tvinge? 
kræver  I  også  min  kristenmands-tro? 

DOVREGUBBEN.  Nej,  den  kan  du  gerne  beholde  i  ro. 

Troen  går  frit ;  den  lægges  ingen  told  på ; 

det  er  skorpen  og  snittet  en  skal  kende  et  trold  på. 

Bare  vi  er  ens  i  lader  og  klædsel, 

kan  du  ge^-ne  kalde  tro,  hvad  vi  kalder  rædsel. 

PEER  GYNT,  Du  er  dog,  de  mange  vilkår  tiltrods, 
mere  rimelig  karl,  end  en  skulde  frygte. 

DOVREGUBBEN.   Min  søn,  vi  trolde  er  bedre  end  vort 
det  er  også  en  forske!  mellem  jer  og  os.  —  [rygte; 

Dog,  endt  er  gildets  alvorlige  del; 
nu  vil  vi  ører  og  øjne  fryde. 
Spillemø,  frem    Lad  Dovreharpen  lyde! 
Dansemø,  frem!  Træd  Dovrehallens  fjæl!  (Spn  og  dans.) 

HOFTROLDET.  Hvad  tykkes  dig? 

PEER  GYNT.  Tykkes,  hm!  — 

DOVREGUBBEN,  Tal  uden  frygt. 

Hvad  ser  du? 

PEER  GYNT.  Noget  ustyggelig  stygt. 
Med  kloven  slår  en  bjeldeko  et  tarmestrengt  spil. 
1  stuthoser  tripper  en  purke  dertil. 

HOFTROLDENE.  Æd  ham! 

DOVREGUBBEN.  Husk,  han  har  menneskesanserl 

TROLDJOMFRUER.  Hu,  riv  af  ham  både  øre  og  øje! 

DEN  GRØNKLÆDTE  (grædende). 

Huhu!  Sligt  må  vi  høre  og  døje; 

når  jeg  og  søster  min  spiller  og  danser! 

PEER  GYNT.  Åhå;  var  det  dig?  Lidt  spøg  i  gildet, 
det  véd  du,  er  aldrig  så  ilde  ment. 

DEN  GRØNKLÆDTE.  Tør  du  bande  på  det? 

PEER  GYNT.  Både  dansen  og  spillet 

var,  katten  klore  mig,  rigtig  pent. 

DOVREGUBBEN.  Det  er  underligt  med  den  menneskeart; 
den  hænger  i  så  mærkværdig  længe. 
Får  den  i  dyst  med  os  en  flænge, 
sætter  den  vel  ar,  men  den  heles  snart. 
Min  svigersøn  er  nu  så  føjelig  som  nogen; 
villig  har  han  kastet  kristenmands-brogen, 
villig  har  han  drukket  af  mjødpokalen, 
villig  har  han  bundet  bag  på  sig  halen,  — 
så  villig,  kort  sagt,  til  alt,  hvad  vi  bad  ham, 
at  trygt  jeg  tænkte,  den  gamle  Adam 
var  engang  for  alle  på  porten  jaget; 
men  se,  med  ét  har  han  overtaget. 
Ja-ja,  min  søn,  så  må  du  i  kur 
mod  denne  hersens  menneskenatur. 

PEER  GYNT.  Hvad  vil  du  gøre? 

DOVREGUBBEN.  I  venstre  øjet 
jeg  risper  dig  lidt,  så  ser  du  skævt; 
men  alt  det  du  ser,  tykkes  gildt  og  gævt. 
Så  skærer  jeg  ud  den  højre  ruden  — 

PEER  GYNT.  Er  du  drukken? 

DOVREGUBBEN  (lægger  nogle  skarpe  redskaber  paa  bordet). 

Her  ser  du  glasmestertøjet. 
Spjeld  skal  du  få,  som  den  olme  studen. 

Da  vil  du  skønne,  hun  er  deilig,  bruden,  — 
og  aldrig  vil  synet  dit  kverves,  som  før, 
af  trippende  purker  og  bjeldekør  — 

PEER  GYNT.  Det  er  galmands  snak! 

DET  ÆLDSTE  HOFTROLD.     Det  er  Dovregubbens  tale; 
han  er  den  vise  og  du  den  gale! 

DOVREG UBBEN. Tænk  efter,  hvor  megen  fortræd  og  plage 
du  kan  fri  dig  for  mellem  år  og  dage. 
Kom  dog  ihug,  at  synet  er  kilden 
til  gradens  argende  beske  lud. 

PEER  GYNT.  Sandt  nok;  og  der  står  i  huspostillen: 
forarger  dig  øjet,  så  slå  det  ud. 
Hør!  Sig  mig,  når  heles  så  synet  igen 
til  menneskesyn? 

DOVREGUBBEN.  Ingensinde,  min  ven. 

PEER  GYNT.  Nå,  så!  Ja,  så  siger  jeg  tak  for  mig. 

DOVREGUBBEN.  Hvad  vil  du  udenfor? 

PEER  GYNT.  Gå  min  vej. 

DOVREGUBBEN.  Nej,  stop!  Det  er  letvindt  at  slippe  her- 
men udåd  går  ikke  Dovregubbens  grind.  [ind! 

PEER  GYNT.  Du  vil  da  ikke  tvinge  mig  voldelig! 

DOVREGUBBEN.  Hør  nu,  og  vær  fornuftig,   prins  Peer! 
Du  har  gaver  for  troldskab.  Ikke  sandt,  han  ter 
sig  allerede  nu  så  temmelig  troldelig? 
Og  trold  vil  du  være? 

PEER  GYNT.  Ja-Gud  vil  jeg  så. 

For  en  brud  og  et  velskøttet  rige  paa  købet 
kan  jeg  finde  mig  i  at  noget  går  i  løbet. 
Men  alting  i  verden  er  der  made  på. 
Halen  har  jeg  tåget,  det  er  ganske  sandt; 
men  jeg  kan  vel  få  løst,  hvad  det  hoftrold  bandt; 
brogen  har  jeg  kastet;  den  var  gammel  og  lappet; 
men  jeg  kan  vel  igen  få  den  på  mig  knappet. 
Og  sagtens  kan  jeg  også  få  losset  baden 
for  denne  dovriske  levemåden. 
Jeg  skal  gerne  sværge  på,  en  ko  er  en  mø; 
en  ed  kan  en  altid  jo  æde  i  sig;  — 
men  det,  at  vide,  at  en  aldrig  kan  fri  sig, 
at  en  ikke  som  et  skikkeligt  menneske  kan  dø, 
at  gå  som  et  bergtrold  alle  sine  dage,  — • 
dette  her,  at  en  aldrig  kan  træde  tilbage, 


—  203  — 

som  der  står  i  bogen,  det  lægger  du  vind  på; 
men  det  er  noget,  som  jeg  aldrig  går  ind  på. 

DOVREGUBBEN.  Nu  bliver  jeg,  sandt  for  udyden,  vred; 
og  da  er  jeg  ikke  til  at  gantes  med. 
Du  dagblakke  pilt!  Véd  du  hvem  jeg  er? 
Først  så  kommer  du  min  datter  for  nær  — 

PEER  GYNT.  Det  er  løgn  i  din  hals! 

DOVREGUBBEN.  Du  må  hende  ægte. 

PEER  GYNT.  Tør  du  sige  mig  på,  at  — ? 

DOVREGUBBEN.  Hvad?  Kan  du  nægte, 

hun  var  i  din  attrå  og  i  dit  begær? 

PEER  GYNT  (blaser).  Ikke  andet?  Hvem  fanden  hænger  sig 

[i  sligt? 

DOVREGUBBEN.  Mennesket  blir  sig  dog  altid  ligt. 
Ånden  bekender  I  alle  med  kæverne; 
dog  agtes  kun  det,  som  kan  fakkes  med  næverne. 
*Sk  du  mener,  at  attråen  intet  gælder? 
vent;  du  skal  snart  få  syn  for  sagn  — 

PEER  GYNT.  Du  fisker  mig  ikke  med  løgnens  agn! 

DEN  GRØNKLÆDTE.  Min  Peer,  du  er  far  før  året  hælder. 

PEER  GYNT.  Luk  op;  jeg  skal  ud. 

DOVREGUBBEN.  I  et  bukkeskind 
får  du  ungen  efter  dig. 

PEER  GYNT  (tørrer  sveden  af  sig).  Gid  jcg  var  våguet! 

DOVREGUBBEN.  Skal  han  skikkes  til  kongsgården? 

PEER  GYNT.  Skik  ham  på  sognet! 

DOVREGUBBEN.  Godt,  prins  Peer;  den  sagen  blir  din. 
Men  den  ting  er  sikker,  at  gjort  er  gjort, 
item  at  din  afkom  vil  vokse; 
sligt  blandingskræ  vokser  urimelig  fort  — 

PEER  GYNT.  Gubbe,  vær  nu  ikke  strid  som  en  okse; 
vær  rimelig,  jomfru!  Tag  mod  forlig. 
Du  skal  vide,  jeg  er  hverken  prins  eller  rig;  — 
og  enten  du  så  vil  måle  eller  veje  mig, 
kan  du  tro  du  vinder  ikke  stort  ved  at  eje  mig. 

{Den  grønklædte  får  ondt  og  bæres  ud  af  troldpiger.) 
DOVREGUBBEN   (ser  en  stund  på  ham  med  høj  foragt;  derpå  siger  han): 

Hiv  ham  i  knas  mod  bergvæggen,  børn! 

TROLDUNGERNE.  Å,  far,  må  vi  først  lege  hubro  og  ørn! 
Ulvelegen!  Gråmus  og  gloøjet  kat! 

DOVREGUBBEN,  Ja,  men  fort.   Jeg  er  arrig  og  søvnig. 

Godnat!  (går.) 
PEER  GYNT  {\zgt\  af  troidungerne).  Slip  mig,  djævelstøj ! 

(vil  op  gennem  skorstenspiben.) 

TROIDUNGERNE,  Tomtegubber!  Nisser! 
bid  ham  bag! 

PEER  GYNT.    Au!    (vll  ned  gennem  kælderlemmen.) 

TROIDUNGERNE.  Stæng  alle  ridser! 
HOFTROLDET.  Hvor  de  morer  sig,  de  små! 

PEER  GiiVi   (kæmpende  med  en  liden  troldunge,  som    har   bidt  sig   fasl  i 

hans  øre).  Vil  du  slippe,  dit  skarn! 

HOFTROLDET  (slår  ham  over  fingrene).   Tag  varsomt,  slyngel, 

[på  et  kongeligt  barn ! 

PEER    GYNT.    Et  rOttehul  — !    (løber  derhen.) 

TROIDUNGERNE.  Nissebror!  Det  må  du  spærre! 
PEER  GYNT.  Den  gamle  var  fæl;  men  de  unge  er  værre! 
TROIDUNGERNE.  Flæng  ham! 
PEER  GYNT.  Ak;  den  der  var  liden,  som  en  mus!  (leber  om.) 

TROLDUNGERNE  (myldrer  omkring  ham). 

Stæng  gærde!   Stæng  gærde! 

PEER  GYNT  (grædende).  Ak;  Var  jeg  en  lus!  (falder  om.) 

TROLDUNGERNE.  Nu  i  synet  på  ham! 

PEER  GYNT  (begravet  i  trolddyngen).  Hjælp,  mOF,  jeg  dør! 

(Kirkeklokker  ringer  langt  borte.) 

TROLDUNGERNE.     Bjelder    i    fjeldet!    Det    er   svarte- 

[kjolens  kør! 

(Troldene    flygter   under  bulder  og  hylende  skrig.  Hallen  styrter  sammen ;  alt  forsvlnder.) 


(Bælm  ørke.) 
(Peer  Gynt  høres  at  hugge  og  slå  omkring  sig  med  en  stor  gren.) 

PEER  GYNT.  Giv  svar!  Hvem  er  du? 

(En  stemme  i  mørket.) 

Mig  selv. 
PEER  GYNT.  Afvejen! 

STEMMEN.  Gå  udenom,  Peer!  Den  er  stor  nok,  hejen. 

PEER  GYNT  (vil  igenncm  på  et  andet  sted,  men  støder  imod). 

Hvem  er  du? 

STEMMEN.  Mig  selv.   Kan  du  sige  det  samme? 

PEER  GYNT.  Jeg  kan  sige  hvad  jeg  vil;  og  mit  sværd  kan 
Agt  dig!  Hu,  hej,  nu  falder  det  knusende!  [ramme! 

Kong  Saul  slog  hundred ;  Peer  Gynt  slog  tusende !  (siår  og  hugger.) 
Hvem  er  du? 

STEMMEN.  Mig  selv. 

PEER  GYNT.  Det  dumme  svar 

kan  du  gemme;  det  gør  ikke  sagen  klar. 
Hvad  er  du? 

STEMMEN.  Den  store  Bøjgen. 

PEER  GYNT.  Nå,  så! 

Før  var  gåden  svart;  nu  tykkes  den  grå. 
Af  vejen,  Bøjg! 

STEMMEN.     Gå  udenom,  Peer! 

PEER  GYNT.  Igennem!  (siår  og  hugger.) 

Han  faldt!    (vII  frem,  men  støder  imod.) 

Hå,  hå!  Er  her  fler? 
STEMMEN.  Bøjgen,  Peer  Gynt!  En  eneste  én. 
Det  er  Bøjgen,  som  er  sårløs,  og  Bøjgen,  som  fik  mén. 
Det  er  Bøjgen,  som  er  død,  og  Bøjgen,  som  lever. 

PEER  GYNT  (kaster  grenen). 

Værget  er  troldsmurt;  men  jeg  har  næver!  (siår  sig  igennem.) 

STEMMEN.  Ja,  lid  på  næverne;  lid  på  kroppen. 
Hi-hi,  Peer  Gynt,  så  rækker  du  toppen. 

PEER  GYNT  (kommer  igen).  Atter  Og  fram,  det  er  lige  langt;  — 
ud  og  ind,  det  er  lige  trangt! 
Der  er  han!  Og  der!  Og  rundt  om  svingen! 
Ret  som  jeg  er  ude,  står  jeg  midt  i  ringen.  — 
Nævn  dig!  Lad  mig  se  dig!  Hvad  er  du  for  noget? 

STEMMEN.  Bøjgen. 

PEER  GYNT  (famler  omkring.)  Ikke  dødt.  Ikke  levende.  Slimet; 
Ingen  skikkelse  heller!  Det  er  som  at  tørne  [tåget, 

i  en  dynge  af  knurrende  halvvågne  hjørne!  (skriger.) 
Slå  fra  dig! 

STEMMEN.  Bøjgen  er  ikke  gal. 

PEER  GYNT.  Slå. 

STEMMEN.  Bøjgen  slår  ikke. 

PEER  GYNT.  Kæmp!  Du  skal! 

STEMMEN.  Den  store  Bøjgen  vinder  uden  at  kæmpe. 

PEER  GYNT.  Var  her  bare  en  nisse,  som  kunde  mig  prikke! 
Var  her  bare  så  meget,  som  et  årsgammelt  trold! 

Bare  noget  at  slås  med.  Men  det  er  her  ikke.  — 
Nu  snorker  han!  Bøjg! 

STEMMEN.  Hvad  godt? 

PEER  GYNT.  Brug  vold! 

STEMMEN.  Den  store  Bøjgen  vinder  alting  med  lempe. 

PEER  CjYNT  (bider  sig  i  arme  og    hænder). 

Klør  og  flængende  tænder  i  kødet! 
Jeg  må  kende  dryppet  af  mit  eget  blod. 

(der  høres  som  vingeslag  af  store   fugle./ 

FUGLESKRIG.  Kommer  han,  Bøjg? 

STEMMEN  I  MØRKET.  Ja!   fod  for  fod. 

FUGLESKRIG.  Alle  systre  langt  borte !  Flyv  frem  til  mødet ! 

PEER  GYNT.  Skal  du  berge  mig,  jente,  så  gør  det  snart! 
Glan  ikke  ned  for  dig,  lud  og  bøjet.  — 
Spændebogen!  Kyl  ham  den  bent  i  øjet! 

FUGLESKRIG.  Han  vimrer! 

STEMMEN.  Vi  har  ham. 

FUGLESKRIG.  Systre!  Skyd  lårt! 

PEER  GYNT.  For  dyrt,  at  købe  sig  livet  til 

for  slig  en  times  tærende  spil.  (synker  sammen.) 

FUGLENE.   Bøjg,  der  stupte  han!   Tag  ham!   Tag  ham.! 

(Klokkeringning  og  salmesang  høres  langt  borte.) 
BØJGEN     (svinder  ind  til  intet  og  siger  i  et  gisp): 

Han  var  for  stærk.  Der  stod  kvinder  bag  ham. 


(Solopgang.  På  fjeldet  udenfor  Ases  sæterstue.  Døren  er  stængt;  alting  øde  og  stille.) 
(Peer  Gynt  ligger  sovende   udenfor  sætervæggen.) 

PEER  GYNT  {vkgner,  ser  sig  om  med  et  sløvt  og  trægt  øjekast.  Han  spytter). 

Den,  som  havde  sig  en  ramsaltet  sild! 

(spytter  igen,  i  det  samme  ser  han  Helga,  der  kommer  med  en  nistebomme.) 

Hå,  unge,  er  du  her?  Hvad  er  det,  du  vil? 

HELGA.  Det  er  Solvejg  — 

PEER  Cy^r  (springer  op).         Hvor  er  hun? 

HELGA.  Bag  sætervæggen. 

SOLVEJG  (skjult).  Kommer  du  nær,  så  sætter  jeg  på  sprang. 

PEER   GyN r  (stanser). 

Kanske  du  er  ræd,  jeg  skal  ta  dig  i  fang? 

SOLVEJG.  Skam  dig! 

PEER  GYNT.  Véd  du,  hvor  jeg  var  inat?  — 

Dovregubbens  datter  er  efter  mig,  som  klæggen. 

SOLVEJG.  Da  var  det  vel,  der  blev  ringet  med  klokker. 
PEER  GYNT.  Peer  Gynt  er  ikke  den  gut,  de  lokker.  — 
Hvad  siger  du? 

HELGA  (grædende).    Å,  hun  tar  benene  fat!    (løber  etter.) 

Vent! 

PEER  G  YNi    (griber  hende  i  armen). 

Se  her,  hvad  jeg  har  i  lommen! 
En  sølvknap,  unge!   Den  skal  du  få, 
bare  snak  godt  for  mig! 

HELGA.  Slip;  lad  mig  gå! 

PEER  GYNT.  Der  har  du  den. 

HELGA.  Slip;  der  står  nistebommen! 

PEER  GYNT.  Gud  nåde  dig,  hvis  du  ej  — ! 

HELGA.  Uf,  du  skræmmer  mig! 

PEER  GYNT  (spag;  sUpper  hende). 

Nej,  jeg  mente:  bed,  at  hun  ikke  glemmer  mig! 

(Helga  løber.) 


TREDJE  AKT. 


(Dybt  inde  i  barskogen.    Gråt  høstvejr,   Snefald.) 
(Peer  Gynt  står  i  skjorteærmerne  og  fælder  gavntømmer.) 

PEER  CjYNT  (hugger  på  en  stor  furu  med  krogede  grene). 

Å-ja,  du  er  sejg,  du  gamle  kall; 

men  det  bader  knapt,  for  du  står  for  fald.  (hugger  igen.) 

Jeg  ser  nok,  du  har  en  ståltrådssærk; 

men  jeg  flænger  den,  jeg,  var  den  aldrig  så  stærk.  — 

Ja,  ja;  du  ryster  din  krogede  arm; 

det  er  rimeligt  nok,  du  er  arg  og  harm; 

men  lige  fuldt  så  skal  du  i  knæ  !  (bryder  med  engang  tvert  af.) 

Løgn !  Det  er  bare  et  gammelt  træ. 

Løgn!  Det  er  ingen  stålklædt  knark; 

det  er  bare  en  furu  med  sprukken  bark.  — 

Det  er  tungvindt  arbejd  at  hugge  tømmer; 

men  fandenskab  når  en  både  hugger  og  drømmer.  — 

Det  skal  væk,  dette  her,  —  at  stå  i  tågen 

og  væve  sig  bort  lyslevende  vågen.  — 

Du  er  fredløs,  gut!  Du  er  jaget  på  skogen,  (hugger  en  stund  usomt. 

Ja,  fredløs,  ja.  Du  har  ikke  mor 

til  at  bære  frem  maden  og  duge  dit  bord. 

Vil  du  æde,  gut,  får  du  hjælpe  dig  selv, 

hente  det  råt  fra  skog  og  elv, 

spike  dig  tyri  og  nøre  dig  ild, 

stulle  og  stelle  og  lage  det  til. 

Vil  du  klæde  dig  varmt,  får  du  vejde  rén; 

vil  du  mure  dig  hus,  får  du  bryde  sten; 

vil  du  tømre  det  op,  får  du  fælde  stokken 

og  bære  den  frem  på  din  ryg  til  tråkken.  — 

(øksen  synker,  han  8§r  frem  for  sig,> 


—  209  — 

Gildt  skal  det  bygges.  Tårn  og  fløj 

skal  der  være  på  tagryggen  hæv  og  høj. 

Og  så  vil  jeg  snitte,  til  knap  på  gavlen, 

en  havfrue,  skabt  som  en  fisk  fra  navlen. 

Messing  skal  der  være  på  fløjen  og  låsen. 

Glas  får  jeg  også  se  jeg  kan  få. 

Fremmede  folk  skal  undres  på 

hvad  det  er,  som  skinner  langt  borti  åsen.  der  i  hanne.) 

Helvedes  løgn!  Det  var  den  igen. 

Du  er  fredløs,  gut!  (hugger  hvast.) 

En  barktækt  hytte 
gør  både  i  rusk  og  i  frost  sin  nytte,  (ser  opad  træet.) 
Nu  står  han  og  vagger.  Så;  bare  et  spænd! 
Der  stuper  han  skrås  efter  hele  sin  længde;  — 
det  grøsser  i  ungskogens  mylder  og  mængde! 

(giver  sig  til  at  kviste  stammen;  på  engang  lytter  han  og  står  stille  med  hævet  økse.) 

Der  er  nogen  efter  mig!  —  Nå,  er  du  slig, 
du  Hægstadgubbe;  —  du  farer  med  svig. 

(dukker  bag  træet  og  kiger  frem.) 

En  gut!  Bare  én.  Han  tykkes  skræmt. 

Han  skotter  omkring  sig.  Hvad  har  han  gemt 

under  trøjen?  En  sigd.  Han  stanser  og  glytter,  — 

lægger  næven  tilrette  på  en  skigard-stav. 

Hvad  er  det  nu?  Hvorfor  står  han  og  støtter  — ? 

Uf  da!  Hugg  han  ikke  fingren  af! 

Hele  fingren  af!  Han  bløder,  som  en  stud.  — 

Der  sætter  han  på  sprang  med  næven  i  en  klud.  (rejser  sig.) 

Det  er  fanden  til  krop!  En  umistelig  finger! 

Helt  af!  Og  det  uden  at  nogen  ham  tvinger. 

Håhå,  nu  mindes  jeg  — !  Det  er  den  eneste 

made  at  fri  sig  fra  kongens  tjeneste. 

Så  er  det.  De  vilde  ham  i  krigen  skikke; 

og  gutten,  forstår  sig,  vilde  nødig  afsted  — 

Men  hugge  — ?  For  altid  skille  sig  ved  — ? 

Ja,  tænke  det;  ønske  det;  ville  det  med; 

men  gøre  det!  Nej;  det  skønner  jeg  ikke! 

(ryster  lidt  med  hovedet;  så  går  han  til  sit  arbejde  igen.) 

(£n  stue  nede  hos  Åse.  Alting  er  i  uorden  ;  kister  står  åbne ;  gangklæder  ligger  spredte  omkring  ; 

en  kat  i  sengen.) 
Åse  og  hasmandskonen  i  travlt  arbejde  med  at  pakke  sammen  og  lægge  tilrette.) 

ÅSE  (render  til  den  ene  side).    Kari,  høF  her! 

KONEN.  Hvad  godt? 

ÅSE  (pa  den  anden  side).  Hør  hCf ! 

Hvor  ligger  — ?  Hvor  finder  jeg  — ?  Svar  mig;  hvor  er — ? 
Hvad  leder  jeg  efter?  Jeg  er  som  tullet! 
Hvor  er  nøglen  til  kisten? 

KONEN.  I  nøglehullet. 

ÅSE.  Hvad  er  det,  som  ramler? 

KONEN.  Det  sidste  læs 

blir  kørt  til  Hægstad. 

ÅSE  (grædende).  Jeg  var  tilfreds, 

jeg  selv  blev  kørt  ud  i  den  svarte  kiste! 
Å,  hvad  et  menneske  må  tåle  og  friste! 
Gud  hjælpe  mig  nådig!  Hele  huset  tømt! 
Hvad  Hægstadbonden  levned,  har  lensmanden  tåget. 
Ikke  klæderne  på  kroppen  engang  blev  vraget. 
Tvi!  Få  de  skam,  som  så  hårdt  har  dømt! 

(sætter  sig  på  sengekanten.) 

Både  gård  og  grund  er  ude  af  ætten ;  — 
strid  var  den  gamle;  men  stridere  var  retten;  — • 
der  var  ikke  hjælp  og  der  var  ikke  nåde ; 
Peer  var  borte;  ingen  kunde  mig  råde. 

KONEN.  Her  i  stuen  får  I  dog  sidde  til  jer  død. 

ÅSE.  Ja;  katten  og  jeg,  vi  får  nådsensbrød! 

KONEN.  Gud  bedre  jer,  mor;  han  Peer  blev  jer  dyr. 

ÅSE.  Peer?  Jeg  mener,  du  er  ørsk  og  yr! 
Ingrid  kom  jo  velberget  hjem  til  slut. 
Det  var  ligest,  de  havde  holdt  sig  til  fanden;  — 
han  er  brotsmanden,  han,  og  ingen  anden ; 
den  styggen  fristed  min  stakkars  gut! 

KONEN.  Var  det  ikke  bedst,  der  gik  bud  efter  presten? 
Det  står  værre  til,  end  I  kanske  tror. 

ÅSE.  Efter  presten?  Å  jo,  jeg  mener  det  næsten.  (farer -op.) 
Men  nej-Gud  om  jeg  kan!  Jeg  er  guttens  mor; 
jeg  får  hjælpe;  det  er  ikke  mer  end  jeg  pligter; 
lage  det  som  bedst,  når  de  andre  svigter. 

Denne  kuften  har  de  skænkt  ham.  Den  får  jeg  lappe. 
Gud  give,  jeg  også  turde  skindfelden  nappe! 
Hvor  er  hoserne? 

KONEN,  Der,  blandt  det  andet  skrammel. 

ÅSE  (roder  om).  Hvad  finder  jeg  her?  Å  nej,  en  gammel 
støbe-ske,  Kari!  Med  den  har  han  leget 
knappestøber,  smeltet  og  formet  og  præget. 
Engang  her  var  gilde,  kom  ungen  ind 
og  bad  sin  far  at  få  en  klump  tin. 
Ikke  tin,  sa  Jon,  men  kong  Kristians  mynt; 
sølv;  det  skal  mærkes,  du  er  søn  til  Jon  Gynt; 
Gud  forlade  ham  Jon;  men  han  var  nu  fuld, 
og  da  ænsed  han  hverken  tin  eller  guid. 
Her  er  hoserne.  Å,  der  er  hul  i  hul; 
de  må  stoppes,  Kari! 

KONEN.  Jeg  mener,  det  trængs. 

ÅSE.  Når  det  er  gjort,  får  jeg  komme  tilsengs; 
jeg  kender  mig  så  skral  og  så  usel  og  klemt  —  (giad.) 
To  uldskjorter,  Kari;  —  dem  har  de  glemt! 

KONEN.  Ja,  rigtig  har  de  det. 

ÅSE.  Det  træfiPer  sig  nemt. 

Den  ene  kan  du  tilside  lægge. 
Eller  hør;  jeg  mener,  vi  tar  dem  begge;  — 
den,  han  har  på,  er  så  slidt  og  tynd, 

KONEN.  Men  kors,  mor  Åse,  det  er  visst  synd! 

ÅSE.  Å  ja;  men  du  véd  nok,  presten  forkynder 
nåde  for  den  og  de  andre  synder. 


(Udenfor  en  nybyggerhytte  i  skogen.    Rensdyrhorn  over  døren.  Sneen  Ugger   liøj. 

Det  er  i  mørkningen.) 
{Peer  Gynt  står  udenfor  døren  og  slår  en  stor  trælås  fast.) 

PEER  GYNT  der  imellemstunder). 

Lås  må  der  være;  lås,  som  kan  binde 

døren  for  troldtøj,  og  mand  og  kvinde. 

Lås  må  der  være;  lås,  som  kan  lukke 

for  alle  de  arrige  nissebukke.  — 

De  kommer  med  mørket;  de  klapper  og  banker; 

luk  op,  Peer  Gynt,  vi  er  snygge,  som  tanker! 

Under  sengen  vi  pusler,  i  asken  vi  rager, 
gennem  piben  vi  rusler  som  gloende  drager, 
Hi-hi!  Peer  Gynt;  tror  du  spiger  og  planker 
kan  stænge  for  arrige  nissebuktanker? 

iSolvejg  kommer  på  skier  fremover  moen;  hun  har  et  kastetørklæde  over  hovedet 

og  et  knytte  i  hånden.) 

SOLVEJG.  Gud  signe  dit  arbejd.  Du  får  ikke  vrage  mig. 
Budsendt  jeg  kommer,  og  så  får  du  tåge  mig. 

PEER  GYNT.  Solvejg!  Det  er  ikke  — !  Jo,  det  er!  — 
Og  du  blir  ikke  ræd  for  at  komme  så  nær! 

SOLVEJG.  Bud  har  du  skikket  med  Helga  lille; 
flere  kom  efter  med  vind  og  i  stille. 
Bud  bar  din  mor  i  alt  hun  fortalte, 
bud,  som  yngled,  da  drømmene  dalte. 
Nætterne  tunge  og  dagene  tomme 
bar  mig  det  bud,  at  nu  fik  jeg  komme. 
Det  blev  som  livet  var  sluknet  dernede; 
jeg  kunde  ikke  hjertefyldt  le  eller  græde. 
Jeg  vidste  ikke  trygt,  hvad  sind  du  åtte; 
jeg  vidste  kun  trygt,  hvad  jeg  skulde  og  måtte. 

PEER  GYNT.  Men  far  din? 

SOLVEJG.  På  hele  Guds  vide  jord 

har  jeg  ingen  at  kalde  for  far  eller  mor. 
Jeg  har  løst  mig  fra  alle. 

PEER  GYNT.  Solvejg,  du  vene,  — 

for  at  komme  til  mig? 

SOLVEJG.  Ja,  til  dig  alene; 

du  får  være  mig  alt,  både  ven  og  trøster,  (i  giåd.) 
Værst  var  det  at  slippe  min  lille  syster;  — 
men  endda  værre  at  skilles  fra  far; 
men  værst  ifra  den,  som  ved  brystet  mig  bar;  — 
nej,  Gud  forlade  mig,  værst  får  jeg  kalde 
den  sorg  at  skilles  fra  dem  alle,  —  alle! 

PEER  GYNT.  Og  kender  du  dommen,  som  blev  læst  i  vår? 
den  skiller  mig  både  ved  arv  og  gård. 

SOLVEJG.  Mener  du  vel  at  for  arv  og  eje 
jeg  skilte  mig  fra  alle  de  kæres  veje? 

PEER  GYNT.  Og  véd  du  forliget?  Udenfor  skogen 
tør  de  fakke  mig  frit,  om  jeg  træffes  af  nogen. 

SOL  VEJG.  På  skier  har  jeg  rendt ;  jeg  har  spurgt  mig  frem ; 
de  fritted,  hvor  jeg  skulde;  jeg  svarte:  jeg  skal  hjem. 

PEER  GYNT.  Så  væk  med  både  spiger  og  planker! 
Nu  trænges  ingen  stængsel  mod  nissebuktanker. 
Tør  du  gå  ind  for  at  leve  med  skytten, 
så  véd  jeg,  der  kommer  vigsel  over  hytten. 
Solvejg!  Lad  mig  se  på  dig!  Ikke  for  nær! 
Bare  se  på  dig!  Nej,  hvor  du  er  lys  og  skær! 
Lad  mig  løfte  dig!  Nej,  hvor  du  er  fin  og  let! 
Får  jeg  bære  dig,  Solvejg,  blir  jeg  aldrig  træt! 
Jeg  skal  ikke  smudse  dig.  Med  strake  arme 
skal  jeg  holde  dig  ud  fra  mig,  du  vene  og  varme! 
Nej,  hvem  skulde  tænkt,  at  jeg  kunde  dig  drage  — ; 
å,  men  jeg  har  længtes  både  nætter  og  dage. 
Her  skal  du  se,  jeg  har  tømret  og  bygt; 
det  skal  ned  igen,  du;  her  er  ringt  og  stygt  — 

SOLVEJG.  Ringt  eller  godt,  —  her  er  efter  mit  sind. 
Så  let  kan  en  puste  mod  den  strygende  vind. 
Dernede  var  det  klummert;  en  kendte  sig  klemt; 
det  er  halvvejs  det,  som  har  fra  bygden  mig  skræmt. 
Men  her,  hvor  en  hører  furuen  suse,  — 
for  en  stilhed  og  sang!  —  her  er  jeg  tilhuse, 

PEER  GYNT.    Og  véd  du  det  visst?    For  alle  dine  dage? 

SOLVEJG.  Den  vej,  jeg  har  trådt,  bær  aldrig  tilbage. 

PEER  GYNT.  Så  har  jeg  dig!  Ind!  Lad  mig  se  dig  i  stuen! 
Gå  ind!  Jeg  skal  hente  tyri  til  gruen; 
lunt  skal  det  varme  og  bjart  skal  det  lyse, 
blødt  skal  du  sidde  og  aldrig  skal  du  fryse. 

(han  lukker  op;  Solvejg  går  ind.    Han  står  en   stund  stille,  da  ler  han  højt  af  glæde 

og  springer  ivejret.) 

PEER   GYNT.   Min  kongedatter!  Nu  er  hun  funden  og 

[vunden  1 
Nej!  Nu  skal  kongsgården  tømres  fra  grunden! 

(han  griber  øksen  og  går  bortover;  i  det  samme  træder  en  gammelagtig  kvinde  i  en  fillet  grøn 
stak  ud  af  holtet.    En  styg  unge  med  en  ølbolle  i  hånden  halter  efter  og  holder  hende  i  skørtet.) 

KVIN  DEN.  Godkveld,  Peer  Rapfod! 

PEER  GYNT.  Hvad  godt?  Hvem  der? 

KVIN  DEN.  Gamle  venner,  Peer  Gynt!  Min  stue  ligger  nær. 
Vi  er  grandfolk. 

PEER  GYNT.  Så?  Det  er  mer,  end  jeg  véd. 

KVINDEN.  Alt  som  hytten  din  bygges,  bygte  min  sig  med. 

PEER  GYNT  (vii  gå).  Jeg  har  bråhast  — 

KVIN  DEN.  Det  har  du  altid,  gut; 

men  jeg  trasker  nu  efter  og  råker  dig  til  slut. 

PEER  GYNT.  I  mistar  jer,  mor! 

KVIN  DEN.  Jeg  har  før  så  gjort; 

jeg  gjorde  så  dengang,  du  lovte  så  stort. 

PEER  GYNT.  Jeg  lovte  — ?  Hvad  fanden  er  det  for  snak? 

KVINDEN.  Har  du  glemt  den  kveld,  du  hos  far  min  dråk? 
Har  du  glemt  — ? 

PEER  GYNT.       Jeg  har  glemt,  hvad  jeg  aldrig  har  vidst. 
Hvad  rører  du  om?  Når  mødtes  vi  sidst? 

KVINDEN.  Vi  mødtes  sidst,  da  vi  mødtes  først,  (tii  ungen.) 
Byd  far  din  drikke;  jeg  mener  han  er  tørst. 

PEER  GYNT.  Far?  Er  du  drukken?  Kalder  du  ham  —  ? 

KVINDEN.  Du  kan  vel  kende  grisen  på  skindet! 
Har  du  øjne?  Kan  du  ikke  se,  han  er  lam 
på  skanken,  som  du  er  lam  på  sindet? 

PEER  GYNT.  Vil  du  bilde  mig  ind  — ? 

KVINDEN.  Vil  du  vringle  dig  bort  — 

PEER  GYNT.  Denne  langbente  ungen  — ! 

KVINDEN.  Han  er  vokset  fort. 

PEER  GYNT.  Tør  du,  dit  troldtryne,  lægge  mig  ud  — ? 

KVINDEN.  Hør  nu.  Peer  Gynt;  du  er  grov,  som  en  stud! 

(grædende.) 

Hvad  kan  jeg  for,  at  jeg  ikke  er  vakker, 

som  dengang  du  lokked  mig  i  lider  og  bakker? 

Ihøst,  da  jeg  fødte,  holdt  fanden  om  min  ryg, 

og  så  er  det  rimeligt  nok  en  blir  styg. 

Men  dersom  du  vil  se  mig  så  vén,  som  før, 

skal  du  bare  vise  jenten  derinde  på  dør, 

jage  hende  ud  af  sindet  og  synet;  — 

gør  så,  kære  vennen  min,  så  mister  jeg  trynet! 

PEER  GYNT.  Vig  fra  mig,  din  troldheks! 

KVINDEN.  Ja,  se,  om  jeg  gør! 

PEER  GYNT.  Jeg  skal  slå  dig  i  skallen  — ! 

KVINDEN.  Ja;  prøv,  om  du  tør! 

Ho-ho,  Peer  Gynt,  jeg  kan  stå  for  slag! 

Jeg  kommer  igen  hver  evige  dag. 

Jeg  glytter  på  døren,  ser  ind  til  jer  begge. 

Sidder  du  med  jenten  på  bænkefjæl,  — 

blir  du  kælen,  —  Peer  Gynt,  —  vil  du  lege  og  dægge,  — 

sætter  jeg  mig  hos  og  kræver  min  del. 

Hun  og  jeg  vi  skal  bytte  og  skifte  dig. 

Far  vel,  kære  gutten  min,  imorgen  kan  du  gifte  dig! 

PEER  GYNT,  Din  helvedes  mare! 

KVINDEN.  Men  det  er  s'gu  sandt! 

Ungen  får  du  fostre,  din  fodlette  fant! 
Vesle-fanden,  vil  du  til  far  din? 

UNGEN  (spytter  på  ham).  Tvi ! 

Jeg  skal  hugge  dig  med  øksen;  bare  bi,  bare  bi! 

KVINDEN  rkysser  angen). 

Å  nej,  for  hoved,  der  sidder  på  den  krop! 

Du  blir  far  din  op  ad  dage,  når  du  engang  vokser  op! 

PEER  CyNr  (stamper).  Gid  I  var  så  langt  — ! 

KVINDEN.  Som  vi  nu  er  nær? 

PEER  GYNT  (knuger  hænderne).    Og  alt  dette  ! 

KVINDEN.  Bare  for  tanker  og  begær! 

Det  er  synd  i  dig.  Peer! 

PEER  GYNT.  Værst  for  en  anden!  — 

Solvejg,  mit  reneste,  skæreste  guid! 

KVINDEN.  Å  ja;  det  svier  til  de  skyldfri,  sa  fanden, 
mor  hans  gav  ham  hugg,  for  far  hans  var  fuld! 

(hun  trasker  ind  i  holtet  med  angen,  som  kaster  ølbollen  efter  ham.) 
PEER  GYNT  (efter  en  lang  taushed). 

Gå  udenom,  sa  Bøjgen.  En  får  så  her.  — 

Der  faldt  kongsgården  min  med  bråk  og  rammel! 

Det  slog  mur  om  hende,  jeg  var  så  nær; 

her  blev  stygt  med  ét,  og  min  glæde  blev  gammel.  — 

Udenom  gut!  Der  finds  ikke  vej 

tvers  igennem  dette  til  hende  fra  dig. 

Tvers  igennem?  Hm,  der  skulde  dog  findes. 

Der  står  noget  om  anger,  hvis  ret  jeg  mindes. 

Men  hvad?  Hvad  står  der?  Jeg  har  ikke  bogen, 

har  glemt  det  meste,  og  her  er  ikke  nogen 

retledning  at  få  i  vilde  skogen.  — 

Anger?  Så  skulde  der  kanske  gå  år, 

før  jeg  vandt  mig  igennem.  Det  liv  blev  magert. 

Slå  sønder,  hvad  skært  er,  og  vent  og  fagert 

og  klinke  det  ihob  af  stumper  og  skår? 

Sligt  går  med  en  fele,  men  ikke  med  en  klokke. 

Der,  det  skal  grønnes,  får  en  ikke  tråkke. 

Men  det  var  jo  en  løgn  med  det  heksetryne! 

N  u  er  alt  det  styggetøj  ude  af  syne.  — 

Ja;  ude  af  syne,  men  ikke  af  sind. 

Smygende  tanker  vil  følge  mig  ind. 

Ingrid!  Og  de  tre,  som  på  haugene  sprang! 

Vil  de  også  være  med?  Med  skrat  og  harme 

kræve,  som  hun,  at  krystes  i  fang, 

løftes  varligt  og  vent  på  strake  arme? 

Udenom,  gut;  var  armen  så  lang, 

som  furuens  læg  eller  granens  stang,  — 

jeg  mener,  jeg  løfted  hende  endda  for  nær, 

til  at  sætte  hende  fra  mig  menløs  og  skær.  — 

Jeg  får  udenom  dette  på  sæt  og  vis, 

så  det  hverken  blir  vinding  eller  forlis. 

En  får  skyde  sligt  fra  sig  og  få  det  glemt  — 

(går  nogle  skridt  mod  hytten,  men  stanser  igen.) 

Gå  ind  efter  dette?  Så  styg  og  skæmt? 

Gå  ind  med  alt  det  troldskab  i  følge? 

Tale,  og  dog  tie;  skrifte,  og  dog  dølge — ?  (kaster  øksen  fra  s!g.> 

Det  er  helgedagskveld.  At  stævne  til  møde, 

slig,  som  jeg  nu  er,  var  kirkebrøde. 

SOLVEJG  (i  døren).  Kommer  du? 

PEER  GYNT  (haivhøjt).  Udenom ! 

SOLVEJG,  Hvad? 

PEER  GYNT.  Du  får  vente. 

Her  er  mørkt,  og  jeg  har  noget  tungt  at  hente. 

SOLVEJG.  Bi;  jeg  skal  hjælpe;  vi  byrden  skal  dele. 
PEER  GYNT.  Nej,  stå  der  du  står!  Jeg  får  bære  det  hele. 
SOLVEJG.  Men  ikke  for  langt,  du! 
PEER  GYNT.  Vær  tålsom,  jente; 

langt  eller  kort,  —  du  får  vente. 

SOLVEJG  (nikker  efter  ham).  Ja,  VentC  I 

(Peer  Gynt  går  bortover  skogstien.  Solvejg  bliver  stående  i  den  åbne  halvdør.) 

(Ases  stue.  Aften.  En  stok-ild  brænder  og  lyser  på  skorstenen.   Katten  på  en  stol 

ved  sengefoden.) 
(Åse  Ugger  i  sengen  og  famler  urolig  omkring  på  spredet.) 

ÅSE.  Nej,  Herregud,  kommer  han  ikke? 
Det  dryger  så  inderlig  langt. 
Jeg  har  ikke  bud  at  skikke; 
og  sige  ham  har  jeg  så  mangt. 
Her  er  ikke  stunder  at  miste! 
Så  bråt!  Hvem  skulde  det  tænkt! 
Å,  dersom  bare  jeg  vidste 
jeg  ikke  har  holdt  ham  for  strengt! 

PEER  GYNT  (kommer).  Godkveld! 

ÅSE.  Vorherre  dig  glæde! 

Så  kom  du  da,  kære  min  gut! 
Men  hvor  tør  du  færdes  hernede?. 
Her  er  jo  dit  liv  forbrudt. 

PEER  GYNT.  Å,  livet  får  være  det  samme. 
Jeg  måtte  nu  se  herned. 

ÅSE.  Ja,  nu  står  Kari  til  skamme; 
og  jeg  kan  gå  bort  i  fred! 

PEER  GYNT.  Gå  bort?  Hvad  er  det  du  snakker? 
Hvor  er  det  du  agter  dig  hen? 

ÅSE.  Ak,  Peer,  det  mod  enden  lakker; 
jeg  har  ikke  langt  igen. 

PEER  GYNT  (vrider  på  sig  og  går  opover  gulvet). 

Se  så!  Fra  det  tunge  jeg  render; 
jeg  mente,  jeg  her  var  fri  — ! 
Er  du  kold  på  fødder  og  hænder? 

ÅSE.  Ja,  Peer;  det  er  snart  forbi.  — 
Når  du  ser  mine  øjne  briste, 
må  du  lukke  dem  varligt  til. 
Og  så  får  du  sørge  for  kiste ; 
men,  kære,  lad  den  bli  gild. 
Å  nej,  det  er  sandt  — 

PEER  GYNT.  Ti  stille! 

Tidsnok  at  tænke  på  sligt. 

ÅSE.  Ja,  ja.  (ser  uroligt  om  i  stuen.) 

Her  ser  du  det  lille 
de  levned.  Det  er  dem  ligt. 

PEER  GYNT  {med  et  vrid).  Nu  igen;    (hårdt.) 

Jeg  véd,  jeg  har  skylden. 
Hvad  gavner,  jeg  mindes  derom? 

ÅSE.  Du!  Nej,  den  fordømte  fylden, 
fra  den  var  det  ulykken  kom ! 
Kære  gutten  min,  du  var  jo  drukken; 
da  véd  en  ej  selv  hvad  en  gør; 
og  så  havde  du  redet  på  bukken; 
det  var  rimeligt  nok,  du  var  yr! 

PEER  GYNT.  Ja,  ja;  lad  den  ræglen  fare. 
Lad  fare  den  hele  sag» 
Hvad  tungt  er,  det  vil  vi  spare 

til  siden  en  anden  dag.  (sætter  sig  på  sengekanten.) 

Nu,  mor,  vil  vi  sammen  snakke; 
men  bare  om  løst  og  fast,  — 
og  glemme  det  vrange  og  skakke, 
og  alt,  som  er  sårt  og  hvast.  — 
Nej,  se  da;  den  gamle  katten; 
så  den  er  i  live  endnu? 

ÅSE.  Den  bær  sig  så  stygt  om  natten ; 
du  véd,  hvad  det  varsler,  du! 

PEER  GYNT  i&rbø\endeh  Hvad  er  her  for  nyt  i  bygden? 

ÅSE  (smilende).  De  siger,  her  fmdes  etsteds 
en  jente,  som  stunder  mod  højden  — 

PEER  GYNT  (hurtig).  Mads  Moen,  slår  han  sig  tilfreds? 

ÅSE.  De  siger,  hun  har  ikke  øre 
for  begge  de  gamles  grad. 
Du  skulde  dog  indom  høre;  — 
du,  Peer,  vidste  kanske  råd  — 

PEER  GYNT.  Men  smeden,  hvor  er  han  havnet? 

ÅSE.  Å  ti  med  den  skidne  smed. 
Jeg  vil  heller  sige  dig  navnet 
på  hende,  jenten,  du  véd  — 

PEER  GYNT.  Nej,  nu  vil  vi  sammen  snakke,  — 
men  bare  om  løst  og  fast, 
og  glemme  det  vrange  og  skakke, 
og  alt,  som  er  sårt  og  hvast. 
Er  du  tørst?  Skal  jeg  hente  dig  drikke? 
Kan  du  strække  dig?  Sengen  er  stut. 
Lad  mig  se;  —  ja,  mener  jeg  ikke 
det  er  sengen,  jeg  lå  i  som  gut? 
Kan  du  mindes,  hvor  tidt  om  kvelden 
du  sad  for  min  sengestok 

og  bredte  over  mig  feiden, 
og  sang  både  stev  og  lok? 

ÅSE,  Ja,  minds  du!  Så  legte  vi  slæde, 
når  far  din  i  langfart  for 
Feiden  var  karmesprede 
og  gulvet  en  islagt  fjord. 

PEER  GYNT.  Ja,  men  det  aller  bedste,  — 
mor,  kan  du  minds  det  med?  — 
det  var  dog  de  glupe  heste  — 

ÅSE.  Ja,  mener  du  ikke  jeg  véd  — ? 
Det  var  Karis  kat  vi  fik  låne; 
den  sad  på  en  kubbestol  — 

PEER  GYNT.  Til  slottet  vestenfor  måne 
og  slottet  østenfor  sol, 
til  Soria-Moria-slottet, 
gik  vejen  både  højt  og  lavt. 
En  kæp,  som  vi  fandt  i  kottet, 
du  brugte  til  svøbeskaft. 

ÅSE.  Der  fremme  i  dumpen  jeg  knejste  — 

PEER  GYNT.  Jo,  jo;  du  gav  tømmen  løs, 
og  vendte  dig,  jævnt  som  vi  rejste, 
og  spurgte  mig  om  jeg  frøs. 
Gud  signe  dig,  gamle  styggen,  — 
du  var  dog  en  kærlig  sjæl  — ! 
Hvad  ynker  du  for? 

ÅSE.  For  ryggen ; 

det  volder  den  hårde  fjæl. 

PEER  GYNT.  Stræk  dig;  jeg  skal  dig  støtts. 
Se  så;  nu  ligger  du  blødt. 

ÅSE  (urolig).  Nej,  Peer,  jeg  vil  flytte! 

PEER  GYNT.  Flytte? 

ÅSE.  Ja,  flytte;  så  ønsker  jeg  stødt. 

PEER  GYNT.  Du  snakker!  Bred  over  dig  feiden. 
Lad  mig  sidde  på  sengestok. 
Se  så;  nu  korter  vi  kvelden 
både  med  stev  og  lok. 

ÅSE.  Hent  heller  postillen  i  kottet; 
jeg  er  så  urolig  tilsinds. 

PEER  GYNT.  I  Soria-Moria-slottet 
er  der  gilde  hos  konge  og  prins 

Hvil  dig  på  slædepuden ; 
jeg  kører  dig  did  over  mo  — 

ÅSE.  Men,  snille  Peer,  er  jeg  buden? 

PEER  GYNT.  Ja,  det  er  vi  begge  to. 

(kaster  en  snor  om  stolen,  hvor  katten  ligger,  tager  en  kæp  I  hånden 
og  sætter  sig  foran  på  sengefoden.) 

Hyp!  Vil  du  rappe  dig,  Svarten! 
Mor,  du  fryser  vel  ej? 
Jo-jo;  det  kendes  på  farten, 
når  Grane  lægger  ivej! 

ÅSE.  Kære  Peer,  hvad  er  det  som  ringer  — ? 

PEER  GYNT.  De  blanke  dumbjelder,  mor! 

ÅSE.  Hu,  nej  da,  hvor  hult  det  klinger! 

PEER  GYNT.  Nu  kører  vi  over  en  fjord. 

ÅSE.  Jeg  er  ræd!  Hvad  er  det,  som  bruser 
og  sukker  så  underligt  vildt? 

PEER  GYNT.  Det  er  granerne,  mor,  som  suser 
på  moen.  Sid  bare  stilt. 

ÅSE.  Det  gnistrer  og  blinker  langt  borte. 

Hvor  kommer  den  lysningen  fra? 

PEER  GYNT.  Fra  slottets  ruder  og  porte. 
Kan  du  høre,  de  danser? 

ÅSE.  Ja. 

PEER  GYNT.  Udenfor  står  Sankt  Peder 
og  byder  dig  stige  ind. 

ÅSE.  Hilser  han? 

PEER  GYNT.         Ja,  med  hæder, 
og  skænker  den  sødeste  vin. 

ÅSE.  Vin!  Har  han  også  kager? 

PEER  GYNT.  Ja  da!  Et  smækfuldt  fad. 
Og  salig  provstinden  lager 
dig  kaffe  og  eftermad. 

ÅSE.  Å,  kors;  kommer  vi  to  sammen? 

PEER  GYNT.  Så  tidt  og  så  jævnt  du  vil. 

ÅSE.  Å  nej  da.  Peer,  for  en  gammen 
du  kører  mig,  stakkar,  til! 

PEER  GVAr  i   (smækker  med  pisken). 

Hyp;  vil  du  rappe  dig.  Svarten! 


i 

ÅSE.  Kære  Peer,  du  kører  vel  ret? 

PEER  GYNT  {smækksr  igen).  Her  QT  brcdc  vejen. 

ÅSE.  Den  farten, 

den  gør  mig  så  låk  og  træt. 

PEER  GYNT   Der  ser  je?  slottet  sig  højne; 
om  lidt  så  er  kørslen  slut. 

ÅSE.  Jeg  vil  ligge  og  lukke  øjne 
og  lide  på  dig,  min  gut! 

PEER  GYNT.  Rap  dig,  Grane,  min  traver! 
I  slottet  er  stimlen  stor; 
mod  porten  de  myldrer  og  kaver. 
Nu  kommer  Peer  Gynt  med  sin  mor! 
Hvad  siger  du,  herr  Sankt  Peder? 
Får  ikke  mor  slippe  ind? 
Jeg  mener,  du  længe  leder, 
før  du  finder  så  ærligt  et  skind. 
Om  mig  vil  jeg  ikke  snakke; 
jeg  kan  vende  ved  slottets  port. 
Vil  I  skænke  mig,  tar  jeg  tiltakke; 
hvis  ej,  går  jeg  lige-nøjd  bort. 
Jeg  har  digtet  så  mangen  skrøne, 
som  fanden  på  prækestol, 
og  skældt  min  mor  for  en  høne, 
fordi  hun  kagled  og  gol. 
Men  hende  skal  I  agte  og  hædre 
og  gøre  det  rigtig  tillags; 
her  kommer  ikke  nogen  bedre 
fra  bygderne  nutildags.  — 
Ho-ho;  der  har  vi  Gud  Fader! 
Sankt  Peder,  nu  får  du  dit!  (med  dyb  stemme.; 
„Hold  op  med  de  køgemester-lader; 

mor  Åse  skal  slippe  frit!"   der  højt  og  vender  sig  om  til  moderen.) 

Ja,  var  det  ikke  det,  jeg  vidste? 

Nu  blev  der  en  anden  dans!  (angst.) 

Hvorfor  ser  du,  som  øjet  skulde  briste? 

Mor!  Er  du  fra  samling  og  sans  — ?  (går  op  tii  hovedgærdet.) 

Du  skal  ikke  ligge  og  glane  — ! 

Snak,  mor;  det  er  mig,  din  gut! 

(føler  varsomt  på  hendes  pande  og  hænder;  derpå  kaster  han  snoren  bort  på  stolen 

og  siger  dæmpet:) 

Ja  så!  —  Du  kan  hvile  dig,  Grane; 

for  ret  nu  er  rejsen  slut.  dukket  hendes  øjne  og  bøjer  sig  over  hende.) 

Hav  tak  for  alle  dine  dage, 
for  bank  og  for  barne-bys!  — 

Men  nu  får  du  takke  tilbage (trykker  kinden  mod  hendes  mund.) 

Se  så;  det  var  tak  for  sky  ds. 

HUSMÅNDSKONEN   (kommer). 

Hvad?  Peer!  Nå,  så  er  vi  over 
den  tungeste  sorg  og  nød! 

Herregud,  hvor  godt  hun  sover 

eller  er  hun  — ? 

PEER  GYNT.  Hys;  hun  er  død. 

(Kari  græder  ved  liget.  Peer  Gynt  går  længe  omkring  i  stuen;  endelig 
stanser  han  ved  sengen.) 

PEER  GYNT.  Få  mor  med  ære  begravet. 
Jeg  får  friste  at  fare  herfra. 

KONEN.  Skal  du  langvejs  fare? 

PEER  GYNT.  Mod  havet. 

KONEN.  Så  langt! 

PEER  GYNT,  Og  længer  endda.  (han  går.) 


FJERDE  AKT. 


(På  sydvestkysten  af  Marokko.  Palmeskog.  Dækket  tniddagsbord,  solsejl  og  sivmatter.  Laengere 
inde  i  lunden  hængende  køjer.  Udenfor  land  ligger  en  dampyacht  med  norsk  og  amerikansk  flag. 

Ved  stranden  en  jolle.  Det  er  lienimod  solnedgang.) 

(Peer  Gynt,   en  smak   middelaldrende   herre  i  elegant  rejsedragt,  med  guldlorgnet  på  brystet, 

præsiderer  sora  vært  for  bordenden.  Mr.  Cotton,  monsieur  Ballon  samt  herrerne  v.  Eberkop^ 

og  Trumpeterstrdle  ifærd  med  at  slutte  måltidet.) 

PEER  GYNT.  Drik,  mine  herrer!  Er  man  skabt 
til  nydelse,  så  skal  man  nyde. 
Der  står  jo  skrevet:  tabt  er  tabt, 
og  væk  er  væk  — .  Hvad  må  jeg  byde? 

TRUMPETERSTRÅLE.  Du  er  superb  som  vært,  bror  Gynt! 

PEER  GYNT.  Jeg  deler  æren  med  min  mynt, 
med  kok  og  steward  — 

MR.  COTTON.  Verywell; 

er  skål  for  alle  fires  held! 

MONSIEUR  BALLON.  Monsieur,  De  har  en  goat,  en  ton, 
som  nutildags  kun  sjelden  findes 
hos  mænd,  der  lever  en  gargon,  — • 
et  visst,  jeg  véd  ej  hvad  — 

v.  EBERKOPF.  Et  vift» 

et  skær  af  frigjort  ånds  -betragtning 
og  verdensborgerdoms-forpagtning, 
et  syn  igennem  skyens  nft, 
der  ej  af  snever  fordom  bindes, 
et  præg  af  højere  forklaring, 
en  ur-natur  med  livserfaring 
på  trilogiens  top  forent. 
Ej  sandt,  monsieur;  så  var  det  ment? 

MONSIEUR  BÅLLON.  Jo,  meget  muligt;  ikke  ganske 
så  smukt  det  klinger  i  det  franske. 

v.  EBERKOPF.  Ej  was!  Det  sprog  er  og  så  stivt.  — 
Men  hvis  til  fænomenet  grunden 
vi  søge  vil  — 

PEER  GYNT.  Så  er  den  funden. 
Det  er  fordi  jeg  ej  er  gift. 
Ja,  mine  herrer,  ganske  klar 
er  tingen.  Hvad  skal  manden  være! 
Sig  selv;  det  er  mit  korte  svar. 
Om  sig  og  sit  han  skal  sig  kære. 
Men  kan  han  det,  som  pak-kamél 
for  andres  ve  og  andres  vel? 

v.  EBERKOPF.  Men  denne  for-  og  i-sig- væren, 
jeg  lover,  har  Dem  kostet  strid  — 

PEER  GYNT.  Å  ja  såmæn;  i  fordums  tid; 
men  altid  gik  jeg  bort  med  æren. 
Engang  var  jeg  dog  ganske  nær 
i  fælden  fanget  mod  min  vilje. 
Jeg  var  en  rask  og  vakker  fyr; 
og  damen,  som  jeg  havde  kær,  — > 
hun  var  af  kongelig  familje  — 

MONSIEUR  BÅLLON.  Af  kongelig? 

PEER  GYN  r  (henkastet).  Af  dissc  ætter, 

De  véd  nok  — 

TRUMPETERSTRÅLE  (slår  i  bordet).  Disse  adelstroll! 

PEER  GYNT  (trækker  på  skulderen). 

Forlagte  højheder,  som  sætter 

sin  stolthed  i,  plebejerpletter 

at  holde  væk  fra  stammens  skjold. 

MR.  COTTON.  Gik  så  affæren  overstyr? 

MONSIEUR  BÅLLON.  Familjen  var  imod  partiet? 

PEER  GYNT.  Nej,  tvertimod! 

MONSIEUR  BÅLLON.  Ah! 

PEER  GYNT  iskknsomt).  De  forstår! 
der  gaves  ting,  som  talte  for 
at  få  os  snarest  muligt  viet. 
Men,  rentud  sagt,  det  hele  væsen 
var  mig  fra  først  til  sidst  imod. 
Jeg  er  i  visse  dele  kræsen, 
og  helst  jeg  står  på  egen  fod. 

Og  da  nu  svigerfader  kom 
forblommet  frem  med  fordring  om 
jeg  skulde  skifte  navn  og  stilling 
og  løse  adelskabsbevilling, 
samt  mangt  og  meget  højst  usmageligt, 
for  ej  at  sige  uantageligt,  — 
så  tråk  jeg  mig  med  anstand  ud, 
gav  afslag  på  hans  ultimatum  — 

og  afkald  på  min  unge  brud.   (trommer  på  bordet  og  synes  andaegtig.) 

Ja,  ja;  der  råder  dog  et  fatum! 
På  det  vi  mennesker  kan  lide; 
og  det  er  trøsteligt  at  vide. 

MONSIEUR  BALLON.  Og  dermed  sagen  var  forbi? 

PEER  GYNT.  Nej,  jeg  fik  føle  noget  andet; 
thi  uvedkommende  sig  blanded 
med  høje  ramaskrig  deri. 
Værst  var  familjens  yngre  lemmer. 
Med  syv  af  dem  jeg  fik  duel. 
Det  var  en  tid,  jeg  aldrig  glemmer, 
skønt  jeg  gik  ud  deraf  med  held. 
Det  kosted  blod;  men  dette  blod 
gir  brev  på  min  persons  fordyrelse, 
og  peger  styrkende  imod, 
som  sagt,  et  fatums  vise  styrelse. 

v.  EBERKOPF.  De  har  et  blik  på  livets  gang, 
der  hæver  Dem  til  tænker-rang. 
Imens  en  slet  og  ret  formener 
ser  hver  for  sig  de  spredte  scener, 
og  aldrig  ender  med  at  famle, 
forstår  De  alt  til  ét  at  samle. 
Med  samme  norm  De  alting  måler. 
De  spidser  til  hver  løs  eragtning, 
så  hver  og  én  går  ud  som  stråler 
fra  lyset  af  en  livsbetragtning.  — 
Og  De  har  mgentid  studeret? 

PEER  GYNT.  Jeg  er,  som  jeg  Dem  før  har  sagt, 
en  blot  og  bar  autodidakt. 
Metodisk  har  jeg  intet  lært; 
men  jeg  har  tænkt  og  spekuleret, 
og  læst  mig  til  en  del  af  hvert. 
j€g  har  begyndt  i  ældre  alder; 
da  véd  De  jo,  lidt  tungt  det  falder 

at  pløje  side  op  og  ned 

og  tåge  ligt  og  uligt  med. 

Historien  har  jeg  tåget  stykkevis  ; 

thi  mere  fik  jeg  aldrig  tid  til. 

Og  da  man  jo  i  tunge  tider 

et  noget  visst  må  sætte  lid  til, 

så  tog  jeg  religionen  rykkevis. 

På  den  manér  det  bedre  glider. 

Man  skal  ej  læse  for  at  sluge, 

men  for  at  se,  hvad  man  kan  bruge  — 

MR.  COTTON.  Se,  det  er  praktisk! 

PEER  GYNT  (tænder  en  cigar).  Kærc  Venner; 

betænk  mit  levnetsløb  for  resten. 
Hvorledes  kom  jeg  først  til  Vesten? 
Som  fattig  karl  med  tomme  hænder. 
Jeg  måtte  slide  sårt  for  føden; 
tro  mig,  det  faldt  mig  tidt  nok  svært. 
Men  livet,  venner,  det  er  kært; 
og,  som  man  siger,  besk  er  døden. 
Vel!   Lykken,  ser  I,  var  mig  føjelig; 
og  gamle  fatum,  han  var  bøjelig. 
Det  gik.  Og  da  jeg  selv  var  tøjelig, 
så  gik  det  stedse  bedre,  bedre. 
Ti  år  derefter  bar  jeg  navn 
af  Krøsus  mellem  Charlestons  redre. 
Mit  rygte  fløj  fra  havn  til  havn; 
jeg  havde  lykken  inden  borde  — 

MR.  COTTON.  Hvad  gjaldt  trafiken? 

PEER  GYNT.  Mest  jeg  gjorde 

i  negere  til  Karolina 
og  gudebilleder  til  Kina. 

MONSIEUR  BÅLLON.  Fi  done! 

TRIUMPETERSTRÅLE.  For  tusend,  farbror  Gynt! 

PEER  GYNT.  De  finder  nok  bedriften  svævende 
på  det  tilladeliges  pynt? 
Jeg  selv  har  følt  det  samme  levende. 
Jeg  fandt  den  endog  odiøs. 
Men,  De  kan  tro  mig,  først  begyndt 
det  holder  hårdt  at  slippe  løs. 
lalfald  er  det  yderst  svært 
i  slig  en  stor  forretningsførelse, 

der  sætter  tusender  i  rørelse, 
at  bryde  ganske  overtvert. 
Det  «overtvert"  jeg  kan  ej  lide, 
men  tilstår  på  den  anden  side, 
at  jeg  har  altid  næret  agt 
for  hvad  man  kalder  konsekvenserne; 
og  det,  at  overskride  grænserne, 
har  stedse  gjort  mig  lidt  forsagt. 
Desuden  tog  jeg  til  at  ældes ; 
jeg  nærmed  mig  mod  femtiårene,  — 
fik  efterhånden  gråsprængt  hår; 
og  skønt  min  helbred  var  fortrinlig, 
så  faldt  den  tanke  dog  mig  pinlig: 
hvem  véd,  hvor  snart  den  time  slår, 
da  jurykendelsen  skal  fældes 
og  skille  bukkene  fra  fårene. 
Hvad  var  at  gøre?  Stanse  farten 
på  Kina  gik  umulig  an. 
Jeg  fandt  dog  udvej,  åbned  snart  en 
forretning  til  på  samme  land. 
Hver  vår  jeg  guder  eksporterte ; 
hver  høst  jeg  prester  udklarerte, 
forsynte  dem  med  det  fornødne, 
som  strømper,  bibler,  rum  og  ris  — 

MR.  COTTON.  Ja,  mod  profit? 

PEER  GYNT.  Naturligvis. 

Det  gik.  De  virked  ufortrødne. 
For  hver  en  gud,  hist  over  købt, 
de  fik  en  kuli  grundigt  døbt, 
så  virkningen  neutralisertes. 
Missionens  mark  lå  aldrig  brak; 
thi  guderne,  som  kolportertes, 
af  presteme  blev  holdt  i  schak. 

MR.  COTTON.  Nå,  men  de  afrikanske  varer? 

PEER  GYNT.  Der  sejred  også  min  moral. 
Jeg  indså,  den  trafik  var  gal 
for  folk  i  fremadskreden  alder. 
Man  véd  jo  ej,  når  fra  man  falder. 
Og  dertil  kom  de  tusend  snarer 
fra  vore  filantropers  lejr, 
for  ej  at  nævne  kapringsfarer, 
samt  risiko  af  vind  og  vejr. 

Alt  dette  sammenlagt  vandt  sejr. 

Jeg  tænkte:  Peter,  rev  i  sejlene; 

se  til,  at  du  kan  rette  fejlene; 

så  købte  jeg  mig  land  i  Syden, 

beholdt  den  sidste  kødimport, 

som  også  var  af  prima  sort. 

De  trivedes,  blev  blanke,  fede, 

så  det  var  mig  og  dem  en  glæde. 

Ja,  jeg  tør  sige  uden  skryden, 

jeg  handled  mod  dem  som  en  far^  — 

hvad  sine  gode  renter  bar. 

Jeg  bygged  skoler,  for  at  dyden 

bestandig  kunde  holdes  på 

et  visst  almindeligt  niveau, 

og  påså  strengt  at  ingenstunder 

dens  termometer  sank  derunder. 

Nu  desforuden  af  de  dele 

jeg  har  mig  ganske  trukket  ud ;  — 

jeg  har  plantagen  samt  dens  hele 

besætning  solgt  med  hår  og  hud. 

På  afskedsdagen  gav  jeg  og 

til  små  og  store  gratis  grog, 

så  mænd  og  kvinder  fik  en  rus, 

og  enkerne  desuden  snus. 

Se,  derfor  håber  jeg,  såfremt 

det  ord  ej  er  et  mundsvejr  blot: 

hver  den,  som  ej  gør  ondt,  gør  godt,  — 

så  er  min  fortids  fejlgreb  glemt, 

og  jeg  kan  holde,  mer  end  mangen, 

med  dyder  mine  synder  stangen. 

v.  EBERKOPF  (klinker  med  ham). 

Hvor  det  er  styrkende  at  høre 
et  livsprincip  i  scene  sat, 
forløst  fra  teoriens  nat, 
urokket  af  det  ydre  røre ! 

PEER   GYNT  (som   under  det  foregående  har  stukket  fliftigt  på  flaskerne) 

Vi  mænd  fra  Nord  forstår  at  føre 

vor  krig  igennem!  Kunstens  nøgle 

i  livets  sag  er  simpelthen 

at  holde  øret  tæt  igen 

for  indpas  af  en  farlig  øgle. 

MR.  COTTON.  Hvad  for  en  øgle,  dyre  ven? 

PEER  GYNT.  En  liden  en,  en  fult  forførende 
til  det  i  et  og  alt  afgørende.  (drikker  isen.) 
Hvad  hele  vove-kunsten  gælder, 
den  kunst,  at  eje  dådens  mod,  — 
det  er:  at  stå  med  valgfri  fod 
imellem  livets  lumske  fælder,  — 
at  vide  visst,  at  alle  dage 
er  ikke  slut  med  stridens  dag,  — 
at  vide,  dig  står  åben  bag 
en  bro,  som  bære  kan  tilbage. 
Den  teori  har  holdt  mig  frem ; 
den  har  min  hele  vandel  farvet; 
og  teorien  har  jeg  arvet 
fra  slægten  i  min  barndoms  hjem. 

MONSIEUR  BÅLLON.  De  er  jo  norsk? 

PEER  GYNT.  A  f  fødsel,  ja! 

Men  verdensborger  af  gemyt. 
For  hvad  jeg  har  af  lykken  nydt, 
jeg  takke  kan  Amerika. 
De  vel  forsynte  bogreoler 
jeg  skylder  Tysklands  yngre  skoler. 
Fra  Frankrig  fik  jeg  mine  veste, 
min  holdning  og  min  skærv  af  ånd,  — 
fra  England  en  arbejdsom  hånd 
og  skærpet  sans  for  eget  bedste. 
Af  Jøden  har  jeg  lært  at  vente. 
Lidt  hang  til  dolce  far  niente 
jeg  fra  Italien  fik  i  sending,  — 
og  engang  i  en  snever  vending 
jeg  øged  mine  dages  mål 
ved  bistand  af  det  svenske  stål. 

TRUMPETERSTRÅLE  (hæver  sit  glas). 

Ja,  svenske  stålet  — ! 

v.  EBERKOPF.         Stålets  svinger 
vi  først  og  fremst  vor  hyldest  bringer! 

(de  klinker  og  drikker  med  ham.    Han  begynder  at  blive  hed  i  hovedet.) 

MR.  COTTON.  Alt  dette  her  er  såre  godt;  — 
men,  Sir,  nu  gad  jeg  vide  blot, 
hvad  De  med  Deres  guid  vil  gøre. 

PEER  GYNT.  Hm;  gøre?  Hvad? 

ALLE  FIRE  (rykker  nærmere).  Ja,  lad  OS  høre! 

PEER  GYNT.  Nu,  for  det  første  gå  på  rejser. 
Se,  derfor  tog  jeg  jer  ombord 
som  selskabsbrødre  i  Gibraltar. 
Jeg  trængte  til  et  danserkor 
af  venner  om  mit  guldkalv-altar  — 

v.  EBERKOPF.  Højst  vittigt  sagt! 

MR.  COTTON.  Men  ingen  hejser 

sit  sejl  for  blot  og  bart  at  sejle. 
De  har  et  mål,  det  kan  ej  fejle. 
Og  målet  er  — ? 

PEER  GYNT.     At  blive  kejser. 

ALLE  FIRE.  Hvad? 

PEER  G  YNT  (nikker).     Kejser ! 

HERRERNE.  Hvor? 

PEER  GYNT.  I  hele  verden! 

MONSIEUR  BALLON.  Hvorledes,  ven  — ? 

PEER  GYNT.  I  kraft  af  guidet! 

Den  plan  er  ingenlunde  ny; 
den  sjælen  var  i  al  min  færden. 
Som  gut  jeg  har  i  drømme  rullet 
vidt  over  havet  på  en  sky. 
Jeg  steg  med  slæb  og  gylden  slire,  — 
og  dratted  ned  på  alle  fire. 
Men  målet,  venner,  stod  ved  magt.  — 
Der  er  jo  skrevet  eller  sagt 
etsteds,  jeg  mindes  ikke  hvor, 
at  hvis  du  vandt  den  ganske  jord, 
men  selv  dig  tabte,  var  din  vinding 
kun  krans  omkring  en  kløvet  tinding. 
Så  står  der,  —  eller  noget  sligt; 
og  dette  ord  er  intet  digt. 

v.  EBERKOPF.  Men  hvad  er  da  det  gyntske  selv? 

PEER  GYNT.  Den  verden  bag  min  pandehvælv, 
som  gør,  at  jeg  er  ingen  anden, 
end  mig,  så  lidt  som  Gud  er  fanden. 

TRUMPETERSTRÅLE.  Nu  skønner  jeg,  hvorhen  det  sigter! 

MONSIEUR  BALLON.  Sublim  som  tænker! 

v.  EBERKOPF.  Høj  som  digter. 

PEER  GYNT  O  stigende  stemning). 

Det  gyntske  selv,  —  det  er  den  hær 
af  ønsker,  lyster  og  begær,  — 

det  gyntske  selv,  det  er  det  hav 
af  indfald,  fordringer  og  krav, 
kort  alt,  som  netop  mit  bryst  hæver, 
og  gør  at  jeg,  som  sådan,  lever. 
Men  som  Vorherre  trænger  muldet, 
skal  han  bestå  som  verdens  Gud, 
så  har  jeg  og  behov  for  guidet, 
skal  jeg  som  kejser  ta  mig  ud. 

MONSIEUR  BÅLLON.  Men  guidet  har  De! 

PEER  GYNT.  Ikke  nok. 

Ja,  maske  for  en  to-tre-etmål, 
som  kejser  å  la  Lippe-Detmold. 
Men  jeg  vil  være  mig  en  bloc, 
vil  være  Gynt  på  hele  kloden, 
Sir  Gynt  fra  toppen  og  til  roden ! 

MONSIEUR  BÅLLON  (henreven). 

Besidde  verdens  første  dejlighed! 

v.  EBERKOPF.  Al  hundredårs  Johannisberger! 
TRUMPETERSTRÅLE,    Og  alle  Karl  den  tolvtes  værger! 

MR.  COTTON.  Men  først  en  profitabel  lejlighed 
til  transaktion  — 

PEER  GYNT.     Den  er  alt  funden; 
og  dertil  var  vor  ankring  grunden. 
laften  farten  står  mod  nord. 
Aviserne,  jeg  fik  ombord, 

beretter  mig  en  vigtig  nyhed  — !  (reiser  sig  med  hævetgias.) 
Det  er,  som  lykken  uden  ophør 
bær  hjælp  til  den,  der  selv  har  kryhed  — 

HERRERNE.  Nu?  Sig  os  — ! 

PEER  GYNT.  Hellas  er  i  oprør. 

ALLE  FIRE  (springer  op).  Hvad!  Grækerne  — ? 

PEER  GYNT.  Har  rejst  sig  hjemme. 

DE  FIRE.  Hurra! 

PEER  GYNT.  Og  Tyrken  er  i  klemme!  (tømmer  glasset.) 

MONSIEUR  BÅLLON.  Til  Hellas!  Ærens  port  står  åben! 
Jeg  hjælper  med  mit  franske  våben! 

v.  EBERKOPF.  Og  jeg  med  opråb  —  på  distance! 

MR.  COTTON.  Jeg  ligeså  —  med  leverance! 

TRUMPETERSTRÅLE.  Gå  på!  Jeg  finde  skal  i  Bender 
de  verdenskendte  sporespænder! 

MONSIEUR  BALLON  (falder  peer  Gynt  om   halsen). 

Tilgiv  mig,  ven,  at  jeg  en  stund 
har  miskendt  Dem! 

v.  EBERKOPF  (trykker  hans  hænder).  Jeg  dumme  hund, 

jeg  holdt  Dem  hartad  for  en  slyngel! 

MR.  COTTON.  Det  er  for  stærkt;  kun  for  en  nar  — 

TRUMPETERSTRÅLE  (vil  kysse  ham). 

Jeg,  farbror,  for  et  eksemplar 

af  Yankee-pakkets  værste  yngel  — ! 

Forlad  mig  — ! 

v.  EBERKOPF,  Vi  har  alle  famlet  — 

PEER  GYNT,  Hvad  snak  er  det? 

v.  EBERKOPF,  Nu  ser  vi  samlet 

i  glans  den  hele  gyntske  hær 
af  ønsker,  lyster  og  begær  — ! 

MONSIEUR  BALLON  (beundrende). 

Så  det  var  monsieur  Gynt  at  være! 

v.  EBERKOPF iugesk).  Det  er  at  være  Gynt  med  ære! 

PEER  GYNT.  Men  sig  mig  dog  —  ? 

MONSIEUR  BALLON.  Forstår  De  ej? 

PEER  GYNT.  Ifald  jeg  gør,  jeg  lar  mig  hænge! 

MONSIEUR  BALLON.  Hvorledes?  Går  ej  Deres  vej 
til  Grækerne  med  skib  og  penge? 

PEER  GYNT  (biæser).  Nej  mange  tak!  Jeg  støtter  styrken 
og  låner  pengene  til  Tyrken. 

MONSIEUR  BALLON.  Umuligt! 

v.  EBERKOPF,  Vittigt  sagt,  men  spøg! 

PEER  GYNT  (tier  lidt,  støtter  sig  til  en  stol  og  antager  en  fornem  mine). 

Hør,  mine  herrer,  det  er  bedst 
vi  skilles,  før  den  sidste  rest 
af  venskab  blafrer  bort  i  røg. 
Hvo  intet  ejer,  letvindt  vover. 
Når  man  af  verden  råder  knapt 
den  stribe  muld  man  skygger  over, 
man  til  kanonmad  er  som  skabt. 
Men  står  man  berget  på  det  tørre, 
som  jeg,  da  er  ens  indsats  større. 
Gå  De  til  Hellas.  Jeg  skal  sende 
Dem  gratis  væbnede  iland. 
Jo  mer  De  øger  stridens  brand, 
des  bedre  kan  jeg  buen  spænde. 

Så  smukt  for  frihed  og  for  ret! 

Løb  storm!  Gør  Tyrken  helvedet  hedt;  — • 

og  slut  med  hæder  Deres  dage 

på  Janitscharens  lansestage.  — 

Men  hav  mig  undskyldt.  (siår  på  lommen.) 

Jeg  har  mynt 
og  er  mig  selv,  Sir  Peter  Gynt. 

(han  slår  sin  solskærm  op  og  går  ind  i  lunden,  hvor  hængekøjerne  skimtes.) 

TRUMPETERSTRÅLE.  Den  svinske  karl! 

MONSIEUR  BÅLLON.  Ej  sans  for  ære  — ! 

MR.  COTTON.  Å,  æren,  den  fik  endda  være; 
men  tænk  jer,  hvad  enorm  profit 
for  os,  hvis  landet  slog  sig  frit  — 

MONSIEUR  BÅLLON.  ieg  så  mig  alt  som  sejervinder! 
i  kreds  af  skønne  Grækerinder! 

TRUMPETERSTRÅLE.  Jeg  så  i  mine  svenske  hænder 
de  heltestore  sporespænder! 

v.  EBERKOPF.  Jeg  mit  uhyre  fædrelands 
kultur  så  spredt  til  lands  og  vands  — ! 

MR.  COTTON.  Det  værste  tab  er  det  reelle. 
Goddam!  Jeg  kunde  tårer  fælde! 
Jeg  så  mig  som  Olympens  ejer. 
Hvis  berget  svarer  til  sit  ry, 
så  må  der  findes  kobberlejer, 
som  kunde  tåges  op  påny. 
Og  dertil  denne  elv,  Kastale, 
hvorom  der  går  så  megen  tale, 
med  fald  på  fald,  beregnet  lavt 
til  mer  end  tusend  hestes  kraft  — ! 

TRUMPETERSTRÅLE.  Jeg  går  endda.  Mit  svenske  sværd 
er  mer  end  Yankee-guldet  værd! 

MR.  COTTON.  Maske;  men,  ind  i  rækken  stukne, 
vi  vil  i  massens  mængde  drukne; 
og  hvor  blir  så  profiten  af? 

MONSIEUR  BÅLLON.    Fordømt!    Så  nær  ved  lykkens 
og  så  at  stanse  ved  dens  grav!  [tinde;  — 

MR.   COTTON  (med  knyttet  hånd  mod  fartøjet). 

Hin  sorte  kiste  slutter  inde 
nabobens  gyldne  negersved  — ! 

V.  EBERKOPF.  En  kongetanke!  Fort!  Afsted! 
Hans  kejserdom  er  om  en  hals! 
Hurra! 

MONSIEUR  BÅLLON.  Hvad  vil  De? 

v.  EBERKOPF.  Vinde  magten! 

Besætningen  er  let  tilfals. 
Ombord!  Jeg  annekterer  yachten! 

MR,  COTTON.  De  —  hvad  — ? 

v.  EBERKOPF,  Jeg  kniber  alt  iflæng! 

(går  ned  til  jollen.) 

MR.  COTTON.  Da  byder  mig  mit  eget  tarv 
at  knibe  med.  (går  efter.) 

TRUMPETERSTRÅLE,  Det  er  en  skarv! 

MONSIEUR  BÅLLON.  Etkeltringstykke  — !  Men  — enfin! 

(følger  de  andre.) 

TRUMPETERSTRÅLE.  Jeg  får  vel  følge  dem  på  færden,— 
men  protesterer  for  alverden  — !  (går  efter.) 


Et  andet  sted  på  kysten.  Mfineskin  og  drivende  skyer.  Yachten  går  langt  ude  for  fuld  damp.) 
(Peer  Gynt  løber  langs  stranden.  Snart  kniber  han  sig  i  armen,  snart  stirrer  han  ud  over  havet.) 

PEER  GYNT.  Mareridt!  —  Væv!  —  Nu  vågner  jeg  snart! 
Den  står  fra  land!  Og  i  rasende  fart! 

Bare  væv!  Jeg  sover!  Jeg  er  drukken  og  yr!  (knuger  hændeme.) 
Det  går  dog  umulig  an,  at  jeg  dør!  (rykker  sig  i  håret.) 
En  drøm!  Jeg  vil  det  skal  være  en  drøm! 
Forfærdeligt!  Hu;  det  er  sandhed,  desværre! 
Mine  asner  af  venner  — !  Hør  mig,  Vorherre! 

Du  er  jo  så  vis   og  retfærdig  !    O,  døm  !  (med  oprakte  arme.) 

Det  er  mig,  Peter  Gynt!  Å,  Vorherre,  pas  på! 

Tag  dig  af  mig,  fader,  ellers  må  jeg  forgå! 

Lad  dem  bakke  maskinen!  Lad  dem  fire  ned  giggen! 

Stop  tyvene!  Gør  noget  uklart  i  riggen! 

Hør  mig!  Lad  ligge  de  andres  grejer! 

Verden  skotter  sig  nok  selv  imens 

Nej-Gud  om  han  hører!  Han  er  døv,  som  han  plejer! 
Det  er  stell!  En  Gud,  som  på  råd  er  læns!  (vinker  opad.) 
Pst!  Jeg  har  skilt  mig  ved  negerplantagen ! 
Jeg  har  skikket  missionærer  over  til  Asien! 

En  håndsrækning  cr  dog  en  anden  værd! 
Å,  hjælp  mig  ombord  — ! 

(en  ildstråle  skyder  ivejret  fra  yachten  og  en  tyk   røg   vælter  ud ;  et  hult  knald  høres ;  Peer 
Gynt  udstøder  et  skrig  og  segner  ned  i  sandet;  lidt  efter  lidt  trækker  røgen  bort; 

skibet  er  forsvundet.) 

PEER  GYNT  (bieg  og  sagte).  Det  var  straffens  sværd! 
Tilbunds  med  mand  og  mus  i  et  plump! 

O,  evig  priset  være  lykkens  slump (rørt.) 

Slumpetræf?  Nej,  det  var  mer  end  så. 

Jeg  skulde  frelses  og  de  forgå. 

O,  tak  og  pris,  at  du  har  mig  hyttet, 

holdt  øje  med  mig  trods  alle  mine  brøst (ånder  dybt  ud.) 

Hvilken  vidunderlig  tryghed  og  trøst 
i  at  vide  sig  selv  separat  beskyttet. 
Men  i  ørken!  Hvor  får  jeg  mad  og  drikke? 
Å,  jeg  finder  nok  lidt.  Det  må  han  forstå. 

Det  er  ikke  så  farligt;  (højt  og  indsmlgrende.) 

han  vil  visst  ikke, 
at  jeg  lille  fattige  spurv  skal  forgå! 
Bare  ydmyg  i  sindet.  Og  så  unde  ham  frist. 
Lad  Herren  råde;  ikke  hænge  med  ørene  — 

(farer  forskræmt  ivejret). 

Var  det  en  løve,  som  knurred  i  rørene  —  (med  klaprende  tænder.) 
Nej,  det  var  ingen  løve.  (mander  sig  op.) 

En  løve;  jo  visst! 
De  bæster,  de  holder  sig  nok  afsides. 
Med  sin  overmand  er  det  ikke  grejdt  at  bides. 
De  har  jo  instinkt;  —  de  føler,  som  sandt  er, 

det  er  farligt  at  lege  med  elefanter. 

Men  alligevel  - —  jeg  får  finde  et  træ. 

Der  borte  svajer  akacier  og  palmer; 

kan  jegklyve  derop,  har  jeg  tryghed  og  læ,  — 

især  hvis  jeg  dertil  kunde  et  par  salmer  —  (klatrer  op.) 

Morgenen  er  ikke  kvelden  lig; 

det  skriftsted  er  ofte  nok  vejet  og  drøftet,  (sætter  sig  tilrette.) 

Hvor  dejligt  at  føle  sin  ånd  så  løftet. 

Tænke  ædelt,  er  mer,  end  at  vide  sig  rig. 

Bare  bygge  på  ham.  Han  véd  hvad  portion 

af  nødens  kalk  jeg  er  mand  for  at  drikke. 

Han  er  faderlig  sindet  imod  min  person  — 

(kaster  et  øje  ud  over  havet  05  hvisker  med  et  suk:) 

men  økonom,  —  nej,  det  er  han  ikke! 

(Nat.    Marokkansk  lejr  på  grænsen  mod  ørken.    Vagtild  og  hvilende  krigere.) 
EN  SLA  VE  (kommer  og  river  sig  i  håret). 

Væk  er  kejserens  hvide  ganger! 

EN  ÅNDEN  SLA  KE  (kommer  og  sønderriver  sine  klæder). 

Kejserens  hellige  dragt  er  stjålen! 

OPSYNSMAND  (kommer).  Hundred  slag  får  under  sålen 
hver,  som  ikke  tyven  fanger! 

{Krigerne  stiger  tilhest  og  galoperer  bort  i  alle  retninger.) 


(Daggry.  Trægruppen  med  akacier  og  palmer.) 
{Peer  Gynt  i   træet  med  en  afbrukken  gren  i  hånden  holder  sig  en  sværm  abekatte  fra  livet.) 

PEER  GYNT.  Fatalt!  En  højst  ubehagelig  nat.  (siår  om  sig.) 
Er  du  der  igen?  Det  er  dog  forbandet; 
Nu  kaster  de  frugt.  Nej ;  det  er  noget  andet. 
Et  væmmeligt  dyr,  den  abekat! 
Der  står  jo  skrevet:  du  skal  våge  og  fægte. 
Men  jeg  kan  s'gu  ikke;  jeg  er  tung  og  mat. 

(forstyrres  igen;  utålmodig.) 

Jeg  må  få  en  pind  for  det  uvæsen  sat! 

Jeg  må  se  at  få  fanget  en  af  de  knægte, 

hængt  ham  og  krængt  ham  og  klædt  mig  ud 

på  sæt  og  vis  i  hans  lådne  hud, 

så  vil  de  andre  tro  jeg  er  ægte.  — 

Hvad  er  vi  mennesker?  Kun  et  fnug. 

Og  lidt  får  man  lempes  efter  skik  og  brug.  — 

Atter  en  sværm !  De  myldrer  og  kryr. 

Pak  jer!  Tsju!  De  ter  sig  som  gale. 

Havde  jeg  blot  en  forloren  hale,  — 

noget  sådant,  som  gav  en  viss  lighed  med  dyr  — . 

Hvad  nu?  Der  tasser  det  over  mit  hode  — !  (ser  op.) 

Den  gamle,  —  med  næverne  fulde  af  smuds  — ! 

(kryber  ængstelig  sammen   og   holder  sig  en   stund  stille.   Abekatten  gør  en  bevægelse;  Peer 
Gynt  begynder  at  lokke  og  godsnakke,  som  for  en  hund.) 

Ja,  —  er  du  der,  du  gamle  Bus! 

Han  er  skikkelig,  han!  Han  kan  tåges  med  det  gode! 

Han  vil  ikke  kaste;  —  nej,  var  det  ligt  — 

Det  er  mig!  Pip-pip!  Vi  er  gode  venner! 

Aj-aj!  Kan  du  høre,  jeg  sproget  kender? 

Bus  og  jeg,  vi  er  skyldfolk  og  sligt; 

Bus  skal  få  sukker  imorgen  — !  Det  bæst! 

Hele  ladningen  over  mig!  Uf,  det  er  væmmeligt!  — 

Eller  kanske  det  var  føde?  Det  smagte  ubestemmeligt; 

dog,  hvad  smagen  angår,  gør  vanen  mest. 

Hvad  er  det  for  en  tænker,  som  engang  har  sagt: 

man  får  spytte  og  håbe  på  vanens  magt?  — 

Der  er  ynglen  også!  (fægter  og  siår.) 

Det  er  dog  for  galt, 
at  mennesket,  denne  skabningens  herre, 
skal  se  sig  nødt  til  — !  Gevalt!  Gevalt! 
Den  gamle  var  fæl,  men  de  unge  er  værre! 


(Tidlig  morgen.  Stenet  egn  med  udsigt  ind  over  ørken.  På  den  ene  side  en 

fjeldkløft  og  en  hule.) 

{En  tyv  og  en  hæler  i   kløften   med    kejserens    hest  og   klædning.    Hesten,  rigt   opsadlet,  står 

bunden  til  en  sten.  Ryttere  langt  borte.) 

TYVEN.  Lansernes  tunger, 
slikkende,  spillende,  — 
se,  se! 

HÆLEREN.  Jeg  føler  alt  knappen 
i  sandet  trillende; 
Ve,  ve! 

TYVEN  (folder  armene  over  brystet).    Min  fader  Var  tyv; 

hans  søn  må  stjæle. 

HÆLEREN.  Min  fader  var  hæler; 
hans  søn  må  hæle. 

TYVEN.  Din  lod  skal  du  bære; 
dig  selv  skal  du  være. 

HÆLEREN  dytter).  Fodtrin  i  krattet! 
På  flugt!  Men  hvor? 

TYVEN.  Hulen  er  dyb 
og  profeten  stor! 

(de  flygter  og  lader  kosterne  i  stikken.  Rytterne  taber  sig  i  det  fjerne.) 
PEER  GYNT  (kommer  skærende  på  en  rørfløjte). 

Hvilken  livsalig  morgenstund!  — 
Skarnbassen  triller  sin  kugle  i  gruset; 
sneglen  kryber  af  sneglehuset. 
Morgenen;  ja,  den  har  guid  i  mund.  — 
Det  er  dog  i  grunden  en  mærkelig  magt, 
naturen  har  sådan  i  dagslyset  lagt. 


—  238  — 

Man  føler  sig  så  tryg,  føler  modet  vokse, 

turde  gerne,  om  så  var,  binde  an  med  en  okse.  — 

Hvilken  stilhed  omkring!  Ja,  de  landlige  glæder,  — 

ubegribeligt  nok,  at  jeg  vraged  dem  før; 

at  man  lukker  sig  inde  i  de  store  stæder, 

blot  for  at  rendes  af  pakket  på  dør.  — 

Nej;  se,  hvor  firbenet  vimser  omkring, 

snapper  og  tænker  på  ingenting. 

Hvilken  uskyld  selv  over  dyrenes  liv. 

Hvert  holder  sig  skaberens  bud  efterretteligt, 

bevarer  sit  særlige  præg  uudsletteligt, 

er  sig  selv,  sig  selv  gennem  leg  og  kiv, 

sig  selv,  som  det  blev  på  hans  første  bliv. 

(sætter  lorgnetten  på  næsen.) 

En  padde.  Midt  i  en  sandstensblok. 

Forstening  omkring.  Kun  hovedet  ude. 

Der  sidder  den  og  ser,  som  gennem  en  rude, 

på  verden  og  er  sig  selv  —  nok.  —  (tænker  sig  om.) 

Nok?  Sig  selv  — ?  Hvor  er  det,  det  står? 

Jeg  har  læst  det,  som  gut,  i  en  såkaldt  storbog. 

Var  det  huspostillen?  Eller  Salomos  ordbog? 

Fatalt;  jeg  mærker,  at  år  for  år 

min  sans  for  tiden  og  stedet  forgår,  (sætter  sig  ned  i  skyggen.)  ; 

Her  er  svalt  at  hvile  og  strække  sine  fødder.  I 

Se  her  gror  bregner.  Spiselige  rødder.  (smager  iidt.)  \ 

Det  er  ligere  mad  for  et  kreatur;  — 

men  der  står  jo  skrevet:  tving  din  natur! 

Endvidere  står  der:  hovmod  må  bøjes. 

Og  hvo  sig  fornedrer,  han  skal  ophøjes.  (urolig.) 

Ophøjes?  Ja,  det  vil  ske  med  mig;  — 

det  er  umuligt  at  tænke  sig  andet. 

Skæbnen  vil  hjælpe  mig  bort  fra  landet 

og  mage  det  så,  at  jeg  kommer  ivej. 

Dette  her  er  en  prøvelse;  siden  kommer  frelsen,  — 

når  bare  Vorherre  under  mig  helsen. 

(skyder  tankerne  fra  sig,  tænder  en  cigar,  strækker  sig  og  stirrer  Ind   over  ørken.) 

Hvilket  umådeligt,  grænseløst  øde.  — 
Langt  der  borte  skridter  en  struds.  — 
Hvad  skal  en  egentlig  tro  var  Guds 
mening  med  alt  dette  tomme  og  døde? 
Dette,  som  alle  livskilder  savner; 
dette  forbrændte,  som  ingen  gavner;  -^ 

denne  brøk  af  verden,  som  ligger  brak; 
dette  lig,  som  ej,  siden  jordens  fødsel, 
har  bragt  sin  skaber  så  meget  som  tak,  — 
hvi  blev  det  til?  —  Naturen  er  ødsel.  — 
Er  det  hav,  det  i  øst,  det  blinkende,  flakke, 
som  glitrer?  Umuligt;  kun  sansebedrag. 
Havet  er  i  vest;  det  højner  sig  bag, 
dæmmet  ude  fra  ørken  ved  en  skrånende  bakke, 

(en  tanke  farer  gennem   ham.) 

Dæmmet  ude?  Så  kunde  jeg  — !  Højen  er  smal, 

Dæmmet  ude?  Et  gennembrudd  blot,  en  kanal,  - 

som  en  livsensflod  vilde  våndene  skylle 

ind  gennem  svælget  og  ørken  fylde! 

Snart  vilde  hele  den  glødende  grav 

ligge  der  frisk  som  et  kruset  hav. 

Oaserne  vilde  som  øer  sig  højne, 

Atlas  grønnes  som  fjeldkyst  mod  nord; 

sejlere  vilde,  som  fugle  forfløjne, 

skære  mod  syd  karavanernes  spor. 

Livende  luft  vilde  sprede  de  kvalme 

dunster,  og  dugg  vilde  drysse  fra  sky; 

folk  vilde  bygge  sig  by  ved  by, 

og  græs  vilde  gro  om  den  svajende  palme. 

Landet  i  syd  bag  Saharas  mur 

blev  til  et  kystland  med  frisk  kultur. 

Damp  vilde  drive  Tombuktus  fabriker; 

Bornu  blev  koloniseret  med  il; 

op  gennem  Habes  for  forskeren  sikker 

i  sin  wagon  til  den  øvre  Nil. 

Midt  i  mit  hav,  på  en  fed  oase, 

vil  jeg  forplante  den  norske  race ; 

det  dølske  blod  er  jo  kongeligt  næsten ; 

arabisk  krydsning  vil  gøre  resten. 

Rundt  om  en  vik  på  en  stigende  strand 

får  jeg  lægge  Peeropolis,  hovedstaden. 

Verden  er  aflægs !  Nu  kommer  raden 

til  Gyntiana,  mit  unge  land!  (springer  op.) 

Bare  kapitaler,  så  er  det  gjort.  — 

En  nøgle  af  guid  til  havets  port! 

Korstog  mod  døden!  Den  griske  puger 

skal  åbne  for  sækken,  der  han  ligger  og  ruger. 

For  frihed  sværmes  i  alle  lande;  — 

som  asnet  i  arken  vil  jeg  sende  et  råb 

over  verden  og  bringe  befrielsens  dåb 

til  de  dejlige,  bundne,  vordende  strande. 

Jeg  må  frem!  Kapitaler  i  øst  eller  vest! 

Mit  rige,  —  mit  halve  i  est  eller  vest! 

Mit  rige,  —  mit  halve  rige  for  en  hest!  (hesten  vrinsker  i  neidkioften.) 

En  hest!  Og  klædning!  —  Og  smykker,  —  og  værge! 

(går  nærmere.) 

Umuligt!  Jo,  virkelig  — !  Hvad?  Jeg  har  læst 
etsteds  at  viljen  kan  flytte  bjerge;  — 
men  at  den  også  kan  flyttte  en  hest  — ! 
Vås!  Det  er  faktum,  at  her  står  hesten ;  — 
ab  esse  ad  posse  og  så  videre  for  resten  — 

(trækker  klædningen  udenpå  og  ser  ned  over  sig.) 

Sir  Peter,  —  og  Tyrk  fra  top  til  rod ! 
Nej,  en  véd  aldrig,  hvad  der  kan  hændes.  — 
Rap  dig,  Grane,  min  ganger  god!  (stiger  i  sadien.) 
Guldtøffel  til  at  støtte  min  fod ! 

På  ridestellet  skal  storfolk  kendes!  (han  galoperer  ind  i  ørken.) 


(Telt  hos  en  araberhøvding,  ensomt  på  en  oase.) 

{Peer  Gynt  i   sin   østerlandske   dragt  hvilende   på    hynder.    Han  drikker  kaffe  og  røger  af  en 

lang  pibe.    Anitra  og  en  flok  piger  danser  og  synger  for  ham.) 

PIGERNES  KOR.  Profeten  er  kommen! 
Profeten  er  kommen! 
Profeten,  herren,  den  alting  vidende, 
til  os,  til  os  er  han  kommen 
over  sandhavet  ridende! 
Profeten,  herren,  den  aldrig  fejlende, 
til  os,  til  os  er  han  kommen 
gennem  sandhavet  sejlende! 
Rør  fløjten  og  trommen; 
profeten,  profeten  er  kommen! 

ÅNITRÅ.  Hans  ganger  er  melken,  den  hvide, 
som  strømmer  i  Paradisets  floder. 
Bøj  eders  knæ!  Sænk  eders  hoder! 
Hans  øjne  er  stjerner,  blinkende,  blide. 
Intet  jordbarn  dog  tåler 
glansens  glans  af  de  stjerners  stråler 

Gennem  ørken  han  kom. 
Guid  og  perler  sprang  frem  på  hans  bryst. 
Hvor  han  red  blev  det  lyst. 
Bag  ham  blev  mørke; 
bag  ham  for  samum  og  tørke. 
Han,  den  herlige,  kom! 
Gennem  ørken  han  kom, 
som  en  jordson  pyntet, 
Kaba,  Kaba  står  tom ;  — 
han  har  selv  forkyndt  det! 

PIGERNES  KOR.  Rør  fløjten  og  trommen; 
profeten,  profeten  er  kommen! 

(Pigerne  danser  under  dæmpet  musik.) 

PEER  GYNT.  Jeg  har  læst  på  tryk  —  og  satsen  er  sand 
„ingen  blir  profet  i  sit  eget  land."  — 
Dette  her,  det  huger  mig  meget  bedre, 
end  livet  histover  blandt  Charlestons  redre. 
Der  var  noget  hult  i  den  hele  sag, 
noget  fremmed  på  bunden,  noget  uklart  bag;  — 
jeg  følte  mig  aldrig  hjemme  i  laget, 
og  aldrig  rigtig  som  mand  af  faget. 
Hvad  vilde  jeg  også  på  den  galej? 
Rode  og  rode  i  forretningsbingen. 
Når  jeg  tænker  mig  om,  jeg  fatter  det  ej;  — 
det  traf  sig  så;  det  er  hele  tingen.  — 

Være  sig  selv  på  grundlag  af  guid, 
det  er  som  at  bygge  sit  hus  på  sandet, 
for  ur  og  for  ring  og  for  alt  det  andet 
logrer  de  godtfolk  og  kryber  i  muld; 
de  løfter  på  hatten  for  brystnål-kronen ; 
men  ring  eller  nål  er  jo  ikke  personen.  — 
Profet;  se,  det  er  en  klarere  stilling. 
Da  véd  man  dog  på  hvad  fod  man  står. 
Slår  man  an,  så  er  det  en  selv,  som  får 
ovationen,  og  ej  ens  pund  sterling  og  shilling. 
Man  er,  hvad  man  er,  foruden  snak; 
man  skylder  ej  slump  eller  tilfælde  tak, 
og  støtter  sig  ej  til  patent  og  bevilling.  — 
Profet;  ja,  det  er  noget  for  mig. 
Og  jeg  blev  det  så  inderlig  uforvarende,  — 
blot  ved  at  komme  gennem  ørken  farende 
og  træffe  naturens  børn  på  min  vej. 

Profeten  var  kommen;  den  sag  var  klar. 

Det  var  såmæn  ikke  min  agt  at  bedrage  — ; 

der  er  forskel  på  løgn  og  profetisk  svar; 

og  jeg  kan  jo  altid  træde  tilbage. 

Jeg  er  ikke  bunden;  det  er  ikke  værre  — ; 

det  hele  er,  så  at  sige,  privat; 

jeg  kan  gå,  som  jeg  kom;  min  hest  står  parat; 

kort  sagt,  jeg  er  situationens  herre. 

ANITRA  (nærmer  sig  fra  indgangen).  i 

Profet  og  hersker!  | 

PEER  GYNT.     Hvad  vil  min  slavinde?  j 

ANITRA.  Ventende  for  teltet  står  slettens  sønner;  i 

de  beder  at  få  skue  dit  ansigt  —  ' 

PEER  GYNT.  Stop!  ♦ 

Sig  dem,  jeg  hører  i  afstand  deres  bønner.  ] 

Sig  dem,  de  kan  i  afstand  troppe  op; 
Læg  til,  jeg  tåler  ingen  mandfolk  herinde! 
Mændene,  barn,  er  en  skrøbelig  slægt,  — 
ret  hvad  man  kalder  nogle  arrige  skarn! 
Anitra,  du  kan  ikke  tænke  dig,  hvor  frækt 
de  har  snydt  —  hm;  jeg  mener  syndet,  mit  barn!  — 
Nå;  det  var  nu  det!  Dans  for  mig,  kvinder! 
Profeten  vil  glemme  sine  ærgerlige  minder. 

PIGERNE  (dansende).  Profeten  er  god;  Profeten  er  bedrøvet 
for  det  onde,  som  støvets  sønner  har  øvet! 
Profeten  er  mild;  hans  mildhed  være  priset; 
han  åbner  for  synderne  Paradiset! 

PEER  G  YNT  (idet  hans  ø"ne  følger  Anitra  under  dansen). 

Benene  går  som  trommestikker  raske. 

Ej!  Hun  er  sandelig  lækker,  den  taske. 

Hun  har  noget  ekstravagante  former,  — 

ikke  ganske  stemmende  med  skønhedens  normer; 

men  hvad  er  skønhed?  En  vedtægt  kun,  — 

en  mynt,  som  er  gangbar  til  sted  og  stund. 

Og  just  det  ekstravagante  behager, 

når  man  har  tilbunds  det  normale  nydt. 

I  det  lovbundne  blir  man  for  rusen  snydt. 

Enten  yderlig  fyldig,  eller  yderlig  mager, 

enten  ængstende  ung,  eller  skræmmende  gammel ,  — 

det  middels  gør  vammel  — 

Hendes  fødder  —  de  er  ikke  ganske  rene; 
ikke  armene  heller;  især  den  ene. 
Men  det  er  i  grunden  ingen  forringelse. 

Jeg  vil  snarere  kalde  det  en  betingelse 

Anitra,  hør  her! 

ANITRÅ  (nærmer  sig).  Din  slavinde  har  hørt! 

PEER  GYNT.  Du  er  lokkende,  barn!   Profeten  er  rørt. 
Vil  du  ikke  tro  mig,  så  fornem  beviset;  — 
jeg  gør  dig  til  Huri  i  Paradiset! 

ANITRÅ.  Umuligt,  herre! 

PEER  GYNT.  Hvad?  Tror  du,  jeg  væver? 

Det  er  ramme  alvor,  så  sandt  jeg  lever! 

ANITRA.  Men  jeg  har  ingen  sjæl. 

PEER  GYNT.  Så  kanst  du  få! 

ANITRA.  Hvorledes,  herre? 

PEER  GYNT.  Det  må  jeg  forstå;  — 

jeg  skal  nok  tåge  mig  af  din  opdragelse. 
Ingen  sjæl!  ja,  ganske  visst  er  du  dum, 
som  man  siger.  Jeg  har  mærket  det  med  beklagelse. 
Men  pyt;  til  en  sjæl  har  du  altid  rum. 
Kom  her!  lad  mig  måle  din  hjernekiste.  — 
Der  er  plads;  der  er  plads;  det  var  det,  jeg  vidste. 
Sandt  nok,  —  du  vil  aldrig  komme  til  at  stikke 
synderlig  dybt;  nogen  stor  sjæl  får  du  ikke;  — 
men,  skidt;  det  kan  også  være  det  samme;  — 
du  skal  få  så  meget,  at  du  ikke  står  til  skamme  — 

ANITRA.  Profeten  er  god 

PEER  GYNT.  Du  nøler?  Tal! 

ANITRA.  Men  jeg  ønsked  heller  — 

PEER  GYNT.  Snak  væk  uden  dvælen! 

ANITRA.  Jeg  bryder  mig  ikke  så  meget  om  sjælen;  — 
giv  mig  heller  — 

PEER  GYNT     Hvilket? 

ANITRÅ  (peger  på  hans  turban).   Hin  skøune  Opal! 
PEER  G  YNT  (henrykt,  idet  han  rækker  hende  smykket). 

Anitra!  Evas  naturlige  datter! 
Magnetisk  jeg  drages;  thi  jeg  er  mand, 
og  som  der  står  hos  en  agtet  forfatter: 
„das  ewig  weibliche  zieht  uns  an!" 

(Måneskinsnat.    Palmelund  udenfor  Anitras  telt.) 
(Peer  Gynt  med  en  arabisk  lut  i  hånden  sidder  under  et  træ.    Hans  skæg  og  hår  er  studset; 

han  ser  betydelig  yngre  ud.) 

PEER  GYNT  (spiller  og  synger).  Jeg  stængtc  for  mit  Paradis 
og  tog  dets  nøgle  med. 
Det  bar  tilhavs  for  nordlig  bris, 
mens  skønne  kvinder  sit  forlis 
på  havsens  strand  begræd. 

Mod  syd,  mod  syd  skar  kølens  flugt 

de  salte  strømmes  vand. 

Hvor  palmen  svajer  stolt  og  smukt, 

i  krans  om  oceanets  bugt, 

jeg  stak  mit  skib  i  brand. 

Ombord  jeg  steg  på  slettens  skib, 
et  skib  på  fire  ben. 

Det  skummed  under  piskens  hieb;  — 
jeg  er  en  flygtig  fugl;  o,  grib,  — 
jeg  kvidrer  på  en  gren! 

Anitra,  du  er  palmens  most; 
det  må  jeg  sande  nu! 
Ja,  selv  Angoragetens  ost 
er  neppe  halvt  så  sød  en  kost, 
Anitra,  ak,  som  du! 

(hænger  luten  over  skaldren  og  kommer  nærmere.) 

Stilhed!  Mon  den  fagre  lytter? 
Har  hun  hørt  mit  lille  digt? 
Mon  hun  bag  gardinet  glytter, 
udrapert  af  slør  og  sligt?  — 
Hys!  Det  klang  jo,  som  om  korken 
voldsomt  af  en  flaske  sprang! 
Nu  igen!  Og  end  en  gang! 

Er  det  elskovssuk?  Nej,  sang; 

nej,  det  er  en  hørbar  snorken.  — 
Sød  musik!  Anitra  sover. 
Nattergal,  hold  op  at  slå! 
Alslags  ufærd  skal  du  få, 

hvis  med  kluk  og  klunk  du  vover 

dog,  som  skrevet  står,  lad  gå! 
Nattergalen  er  en  sanger; 
ak,  ]eg  selv  er  ligeså. 
Han,  som  jeg,  med  toner  fanger 

hjerter,  ømme,  bløde,  små. 
Skabt  for  sang  er  natten  sval; 
sangen  er  vor  fælles  sfære; 
det,  at  synge,  er  at  være 
os.  Peer  Gynt  og  nattergal. 
Og  just  det,  at  pigen  sover, 
er  min  elskovslykkes  tip;  — 
det,  at  spidse  læben  over 

bægret  uden  mindste  nip ; 

men  der  er  hun  jo,  minsæl! 
Bedst,  hun  kom,  alligevel. 

ÅNITRÅ  (fra  teltet).  Herre,  kalder  du  i  natten? 

PEER  GYNT.  Ja  såmæn;  profeten  kalder. 
Jeg  blev  vækket  før  af  katten 
ved  et  voldsomt  jagtrabalder  — 

ANITRA.  Ak,  det  var  ej  jagtlarm,  herre; 
det  var  noget  meget  værre. 

PEER  GYNT,  Hvilket  da? 

ÅNITRÅ.  O,  skån  mig! 

PEER  GYNT.  Tal! 

ÅNITRÅ.  O,  jeg  rødmer  — 

PEER  GYNT  (nærmere).  Var  det  kanske 

hvad  der  fyldte  mig  så  ganske, 
da  jeg  gav  dig  min  opal? 

ÅNITRÅ  (forskrækket).  Ligne  dig,  0,  verdens  skat, 
med  en  ækkel  gammel  kat! 

PEER  GYNT.  Barn,  fra  elskovs  standpunkt  sét, 
kan  en  hankat  og  profet 
komme  hartad  ud  på  ét. 

ÅNITRÅ.  Herre,  spøgens  honning  strømmer 
fra  din  læbe. 

PEER  GYNT.  Lille  ven; 
du,  som  andre  piger,  dømmer 
skorpen  kun  af  store  mænd. 
Jeg  er  spøgefuld  i  grunden, 
og  på  tomandshånd  især. 
Af  min  stilling  er  jeg  bunden 
til  en  maskes  alvorsskær; 
dagens  pligter  gør  mig  tvungen; 
alt  det  regnskab  og  besvær, 
som  jeg  har  med  en  og  hver, 

gør  mig  tidt  profetisk  tver; 

men  det  ligger  kun  på  tungen.  — 

Væk  med  vås!  I  tetatet'en 

er  jeg  Peer,  —  ja,  den,  jeg  er. 

Hej,  nu  jager  vi  profeten; 

og  mig  selv,  mig  har  du  her! 

(sætter  sig  under  et  træ  og  drager  hende  til  sig.) 

Kom,  Anitra,  vi  vil  hvile 
under  palmens  grønne  vifte! 
Jeg  skal  hviske,  du  skal  smile; 
siden  vil  vi  roller  skifte; 
da  skal  dine  læber  friske, 
mens  jeg  smiler,  elskov  hviske! 

ANITRA  (lægger  sig  for  hans  fadder). 

Hvert  dit  ord  er  sødt  som  sange, 
skønt  jeg  lidt  kun  deraf  fatter. 
Herre,  svar  mig,  kan  din  datter, 
ved  at  lytte,  sjælen  fange? 

PEER  GYNT.  Sjælen,  åndens  lys  og  viden 
skal  du  nok  bekomme  siden. 
Når  i  øst  på  rosenstrimer 
prentes  gyldent:  her  er  dagen,  — 
da,  min  tøs,  da  gir  jeg  timer; 
du  skal  nok  bli  velopdragen. 
Men  i  nattens  lune  stille 
var  det  dumt,  ifald  jeg  vilde 
med  en  luvslidt  visdoms  rester 
træde  op  som  skolemester.  — 
Sjælen  er  jo  ikke  heller, 
ret  betragtet,  hovedsagen. 
Det  er  hjertet,  som  det  gælder. 

ANITRA.  Tal,  o,  herre!  Når  du  taler, 
ser  jeg  glimt,  som  af  opaler! 

PEER  GYNT.  Kløgt,  på  spidsen  sat,  er  dumhed; 
fejgheds  knop,  i  blomst,  er  grumhed ; 
sandhed  i  sin  overdrift 
er  en  bagvendt  visdomsskrift. 
Ja,  mit  barn,  —  jeg  er  forsvoren, 
som  en  hund,  hvis  ej  der  går 
sjælsforædte  folk  på  jorden, 
som  til  klarhed  tungvindt  når. 
Jeg  har  kendt  en  sådan  krop, 

perlen  i  den  hele  trop; 

og  selv  han  tog  fejl  af  målet, 

misted  meningen  i  skrålet.  — 

Ser  du  ørken  om  oasen? 

Hvis  jeg  blot  min  turban  svinger, 

verdenshavets  flod  jeg  tvinger 

til  at  fylde  hele  stadsen. 

Men  jeg  var  en  dompap-pande, 

hvis  jeg  skabte  hav  og  lande. 

Véd  du,  hvad  det  er  at  leve? 

ANITRÅ.  Lær  mig  det! 

PEER  GYNT.  Det  er  at  svæve 
tørskod  nedad  tidens  elv, 
helt  og  holdent  som  sig  selv. 
Kun  i  mandskraft  kan  jeg  være 
den,  jeg  er,  min  lille  kære! 
Gammel  ørn  sin  fjærham  fælder, 
gammel  støder  går  og  hælder, 
gammel  kærring  mister  tænder, 
gammel  knark  får  visne  hænder,  — • 
hver  og  en  får  vissen  sjæl. 
Ungdom!  Ungdom!  Jeg  vil  herske, 
som  en  sultan,  hed  og  hel,  — 
ej  på  Gyntianas  banker, 
under  palmeløv  og  ranker,  — 
men,  på  grundlag  af  det  ferske, 
i  en  kvindes  jomfru-tanker.  — 

Ser  du  nu,  min  lille  pige, 
hvi  jeg  har  dig  nådigst  dåret,  — 
hvi  jeg  har  dit  hjerte  kåret, 
grundlagt,  om  jeg  så  må  sige, 
der  mit  væsens  kalifat? 
Jeg  vil  eje  dine  længsler. 
Voldsmagt  i  min  elskovs  stat! 
Du  skal  være  min  alene. 
Jeg  vil  være  den,  der  fængsler 
dig,  som  guid  og  ædelstene. 
Skilles  vi,  er  livet  omme,  — 
ja,  for  din  part,  notabene! 
Hele  du,  hver  trevl  og  tomme, 
uden  vilje,  ja,  og  nej, 
vil  jeg  vide  fyldt  af  mig. 

Dine  lokkers  midnatsgaver, 
alt,  hvad  yndigt  er  at  nævne, 
skal  som  babylonske  haver, 
vinke  mig  til  sultanstævne. 

Derfor  er  det  bra    i  grunden 
med  dit  tomme  pandehvælv. 
Har  man  sjæl,  så  er  man  bunden 
i  betragtning  af  sig  selv. 
Hør,  imens  vi  just  er  ved  det; 
hvis  du  vil,  du  skal,  min  tro, 
få  en  ring  om  ankelledet;  — 
det  blir  bedst  for  begge  to ; 
jeg  tar  plads  i  sjælestedet, 

og  forøVrigt  status  quo.  (Anltra  snorker.) 

Hvad?  Hun  sover!  Er  det  gledet 
hus  forbi,  hvad  jeg  har  sagt?  — 
Nej;  det  stempler  just  min  magt, 
at  hun  flyder  bort  i  drømme 
på  min  elskovstales  strømme. 

(rejser  sig  og  lægger  smykker  i  hendes  skød.) 

Her  er  søljer!  Her  er  fler! 

Sov,  Anitra!  Drøm  om  Peer 

Sov!  Isøvne  har  du  kronen 
på  din  kejsers  pande  sat! 
Sejr  på  grundlag  af  personen 
vandt  Peer  Gynt  i  denne  nat. 


(Karavanvej.    Oasen  langt  tilbage  i  det  fjerne.) 
(Peer  Gynt,  på  sin  hvide  hest,  jager  gennem  ørken.  Han  h&T  Anitra  foran  sig  på  sadelknappen.) 

ANITRA.  Lad  være;  jeg  bi  der! 

PEER  GYNT.  Du  lille  skalk! 

ANITRA.  Hvad  vil  du? 

PEER  GYNT.  Vil?  Lege  due  og  falk! 
Føre  dig  bort!  Gøre  gale  streger! 

ANITRA.  Skam  dig!  En  gammel  profet  — ! 

PEER  GYNT.  Å,  vås! 

Profeten  er  ikke  gammel,  din  gås! 
Synes  du  dette  på  alderdom  peger? 

ANITRA.  SHp!  Jeg  vil  hjem! 

PEER  GYNT.  Nu  er  du  koket! 

Tænk,  hjem!  Til  svigerfar!  Det  var  net! 
Vi  gale  fugle,  af  buret  fløjne, 
tør  aldrig  mere  komme  ham  for  øjne. 
Desuden,  min  unge,  på  samme  sted 
bør  man  ikke  for  længere  tid  slå  sig  ned ; 
man  mister  i  agt,  hvad  man  vinder  i  kendskab;  — ■ 
især,  når  man  kommer  som  profet  eller  sligt. 
Flygtigt  skal  man  vise  sig,  gå  som  et  digt. 
Det  var  s'gu  på  tid  at  besøget  fik  endskab. 
Det  er  vaklende  sjæle,  disse  slettens  sønner;  — 
til  slut  vanked  hverken  virak  eller  bønner. 

ÅNITRÅ.  Ja,  men  er  du  profet? 

PEER  GYNT.  Jeg  er  din  kejser! 

(vil  kysse  hende.) 

Nej  se,  hvor  den  lille  hakkespet  knejser! 

ÅNITRÅ.  Giv  mig  den  ring,  som  sidder  på  din  finger. 

PEER  GYNT.  Tag,  søde  Anitra,  det  hele  pøjt! 

ÅNITRÅ.  Dine  ord  er  sange!  Lifligt  de  klinger! 

PEER  GYNT.  Saligt,  at  vide  sig  elsket  så  højt! 
Jeg  vil  af!  Jeg  vil  lede  hesten,  som  din  slave! 

(rækker  hende  ridepisken  og  stiger  af.), 

Se  så,  min  rose,  min  dejlige  blomst; 

her  vil  jeg  gå  i  sandet  og  kave 

til  jeg  rammes  af  et  solstik  og  får  min  bekomst. 

Jeg  er  ung,  Anitra;  hav  det  for  øje! 

Du  får  ikke  veje  mine  fagter  så  nøje. 

Spas  og  spilopper  er  ungdoms  kriterium! 

Hvis  altså  ikke  din  ånd  var  så  tung, 

så  vilde  du  skønne,  min  yndige  nerium,  — 

din  elsker  gør  spilopper,  —  ergo  er  han  ung! 

ÅNITRÅ.  Ja,  du  er  ung.  Har  du  flere  ringe? 

PEER  GYNT.  Ikke  sandt?  Der;  grams!  Som  en  buk  kan 

[jeg  springe! 
Var  her  vinløv  i  nærheden,  skulde  jeg  mig  kranse. 
Ja  minsæl  er  jeg  ung!  Hej,  jeg  vil  danse!  (danser  og  synger.) 

Jeg  er  en  lyksalig  hane! 
Hak  mig,  min  lille  tippe  — ! 
Ej!  Hop!  Lad  mig  trippe;  — 
jeg  er  en  lyksalig  hane! 

ANITRÅ.  Du  sv  eder,  profet;  jeg  er  angst  du  skal  smelte;  — 
ræk  mig  det  tunge,  som  dingler  i  dit  belte. 

PEER  GYNT.  Ømme  bekymring!  Bær  pungen  for  stedse  ;- 
uden  guid  er  elskende  hjerter  tilfredse!  (danser  og  synger  igen.) 

Unge  Peer  Gynt  er  en  Galfrans! 
han  véd  ikke  på  hvad  fod  han  vil  stå. 

Pyt,  sa  Peer;  —  pyt,  lad  gå! 
Unge  Peer  Gynt  er  en  Galfrans! 

ÅNITRÅ.  Frydfuldt,  når  profeten  i  dansen  træder! 

PEER  GYNT.  Visvas  med  profeten!  —  Lad  os  bytte  klæder! 
Hejsan!  Træk  ud! 

ÅNITRÅ.  Din  kaftan  blev  for  lang, 

din  livgjord  for  vid  og  din  strømpe  for  trang  — 

PEER  GYNT.  Eh  bien!  (knæier.) 

Men  gør  mig  en  heftig  sorg; 
det  er  sødt  for  elskende  hjerter  at  lide! 
Hør,  når  vi  kommer  hjem  til  min  borg  — 

ÅNITRÅ.  Til  dit  Paradis;  —  har  vi  langt  at  ride? 
PEER  GYNT.  Å,  en  tusende  mile  — 
ÅNITRÅ.  For  langt! 

PEER  GYNT.  0,hør;  — 

du  skal  få  den  sjæl,  som  jeg  lovte  dig  før  — 

ÅNITRÅ.  Ja,  tak;  jeg  hjælper  mig  uden  sjæl. 
Men  du  bad  om  en  sorg  — 

PEER  G  YNT  (rejser  sig).       Ja,  død  og  plage ! 
En  voldsom,  men  kort,  —  for  en  to-tre  dage! 
ÅNITRÅ.  Anitra  lyder  profeten!  —  Farvel! 

(hun  smækker  ham  et  dygtigt  rap  over  fingrene  og  jager  i  flyvende  galop  tilbage  gennem  ørken.) 
PEER  GYNT  (står  en  lang  stund  som  lynslagen). 

Nå,  så  skulde  da  også ! 


(Samme  sted.    En  time  senere.) 
(Peer  Gynt,  adstadig  og  betænksom,  trækker  tyrkekiæderne  ai',  stykke  for  stykke.    Tilsidst  tager 
han  sin  lille  rejsehue  op  af  frakkelommen,  sætter  den  på,  og  står  atter  i  sin  europæiske  dragt.) 

PEER  GYNT  (idet  han  kaster  turbanen  langt  fra  sig). 

Der  ligger  Tyrken,  og  her  står  jeg!  — 
Dette  hedenske  væsen  duer  s'gu  ej. 


I 

Det  var  heldigt,  det  kun  var  i  klæderne  båret, 

og  ej,  som  man  siger,  i  kødet  skåret.  — 

Hvad  vilde  jeg  også  på  den  galej? 

En  står  sig  dog  bedst  på  at  leve  som  kristen, 

vrage  påfuglhabitens  pral, 

støtte  sin  færd  til  lov  og  moral, 

være  sig  selv  og  få  sig  tilsidst  en 

tale  ved  graven  og  kranse  på  kisten,  (går  nogie  skridU 

Den  taske;  —  hun  var  på  et  hængende  hår 

ifærd  med  at  gøre  mig  hodet  kruset. 

Jeg  vil  være  et  trold,  ifald  jeg  forstår, 

hvad  det  var,  som  gjorde  mig  ørsk  og  ruset. 

Nå;  godt,  det  fik  slut!  Var  spasen  dreven 

et  skridt  endnu,  var  jeg  latterlig  bleven.  — 

Jeg  har  fejlet.  Ja;  —  men  det  er  dog  en  trøst, 

at  jeg  fejled  på  grundlag  af  stillingens  brøst. 

Det  var  ikke  selve  personen,  der  faldt. 

Det  er  egentlig  dette  profetiske  levnet, 

så  ganske  blottet  for  virksomheds  salt, 

som  har  sig  med  smagløsheds  kvalmer  hævnet. 

En  dårlig  bestilling  at  være  profet! 

I  embedets  medfør  skal  man  gå  som  i  tågen; 

profetisk  ta^  et  man  flugs  er  bét, 

så  såre  man  ter  sig  ædru  og  vågen. 

For  så  vidt  har  jeg  gjort  stillingen  fyldest, 

netop  ved  at  bringe  den  gås  min  hyldest. 

Men,  ikke  des  mindre  —  (brister  i  laner.) 

Hm,  tænke  sig  til! 
Ville  stoppe  tiden  ved  at  trippe  og  danse! 
Ville  stride  mod  strømmen  for  at  svinge  og  svanse! 
Spille  på  strengeleg,  kæle  og  sukke, 
og  ende  som  en  hane  —  med  at  lade  sig  plukke. 
Den  adfærd  kan  kaldes  profetisk  vild.  — 
Ja;  plukke!  —  Tvi;  jeg  er  plukket  slemt; 
nå;  lidt  har  jeg  rigtignok  i  baghånden  gemt; 
jeg  har  noget  i  Amerika,  noget  i  lommen; 
er  altså  ikke  helt  på  fantestien  kommen.  — 
Og  dette  middels  er  i  grunden  bedst. 
Nu  er  jeg  ikke  bunden  af  kusk  eller  hest; 
jeg  har  intet  besvær  med  kuffert  og  kærre; 
kort  sagt,  som  man  siger,  jeg  er  stillingens  herre.  — 
Hvilken  vej  bør  jeg  vælge?  Mangen  vej  står  mig  åben; 


—  252  — 

og  i  valget  kender  man  vismand  fra  taben. 

Mit  forretningsliv  er  et  sluttet  kapitel 

min  kærlighedsleg  er  en  aflagt  kittel. 

Til  krebsegang  føler  jeg  ingen  drift. 

„ Atter  og.  fram,  det  er  lige  langt; 

ud  og  ind,det  er  lige  trangt",  — 

så  tror  jeg  der  står  i  et  åndrigt  skrift.  — 

Altså  noget  nyt;  en  forædlet  færd; 

et  formål,  som  er  møjen  og  pungen  værd. 

Om  jeg  skrev  mit  levnet  uden  fordølgelse,  — • 

en  bog  til  vejledning  og  efterfølgelse?  — 

Eller,  bi  — !  Jeg  har  tiden  ganske  til  rådighed;  — 

hvad,  om  jeg  som  en  rejsende  lærd 

studerte  de  henfarne  tiders  grådighed? 

I  sandhed,  ja;  det  er  noget  for  mig! 

Krøniker  læste  jeg  alt  som  liden, 

og  har  også  dyrket  den  videnskab  siden.  — 

Jeg  vil  følge  menneskeslægtens  vej! 

Jeg  vil  svømme  som  en  fjær  på  historiens  strøm, 

leve  den  op  igen,  som  i  en  drøm,  — 

se  heltenes  kampe  for  stort  og  godt, 

men  i  sikker  behold,  som  tilskuer  blot,  — 

se  tænkerne  falde,  martyrerne  bløde, 

se  riger  grundes  og  riger  forgå,  — 

se  verdensepoker  slå  ud  af  det  små; 

kort  sagt,  jeg  vil  skumme  historiens  fløde.  — 

Jeg  får  se  at  få  tag  i  et  bind  af  Becker, 

og  rejse  kronologisk  så  langt  jeg  rækker. 

Vel  sandt,  —  min  forkundskab  er  ikke  grundig, 

og  historiens  indre  mekanik  underfundig!  — 

men  pyt;  hvor  udgangspunktet  er  galest, 

blir  tidt  resultatet  originalest. 

Hvor  løftende  dog,  at  sætte  sig  et  mål, 

og  drive  det  igennem  som  flint  og  stål!  (stiiie  bevæget.) 

Bryde,  på  alle  kanter  og  ender, 

de  bånd,  som  binder  til  hjemstavn  og  venner,  — 

sprænge  i  luften  sin  rigdoms  skat,  — 

sige  sin  kærligheds  lykke  godnat,  — 

alt  for  at  finde  det  sandes  mysterium,  —  (tørrer  en  tåre  af  ejet.) 

det  er  den  ægte  forskers  kriterium!  — 

Jeg  føler  mig  lykkelig  over  al  made. 

Nu  har  jeg  løst  min  bestemmelses  gåde. 

Nu  bare  holde  ud  i  tykt  og  tyndt! 

Det  er  vel  tilgiveligt  om  ieg  knejser 

og  føler  mig  selv  som  manden  Peer  Gynt, 

også  kaldt  menneskelivets  kejser.  — 

Det  svundnes  facit  og  sum  vil  jeg  eje; 

aldrig  slide  de  levendes  veje;  — 

samtiden  er  ej  en  skosåle  værd ; 

både  troløs  og  margløs  er  mændenes  færd , 

deres  ånd  har  ej  flugt,  deres  dåd  ej  vægt; • 

(trækker  på  skulderen.) 

og  kvinderne,  —  det  er  en  skrøbelig  slægt!  —  (han  {jår.) 


(Sommerdag.    Hojt  oppe  mod  nord.  En  hytte   i  storskogen    Åben  dør  med  en  stor  trælås. 

Rensdyrhorn  over  døren.  En  flok  geter  ved  husvæggen.) 

{En  middelaldrende  kvinde,  lys  og  smuk,  sidder  og  spinder  udenfor  i  solskinnet.) 

KVINDEN  (kaster  et  øje  nedover  vejen  og  synger): 

Kanske  vil  der  gå  både  vinter  og  vår, 
og  næste  sommer  med,  og  det  hele  år;  — 
men  engang  vil  du  komme,  det  véd  jeg  visst; 
og  jeg  skal  nok  vente,  for  det  lovte  jeg  sidst. 

(lokker  på  geteme,  spinder  og  synger  igen:) 

Gud  styrke  dig,  hvor  du  i  verden  går! 
Gud  glæde  dig,  hvis  du  for  hans  fodskammel  står! 
Her  skal  jeg  vente,  til  du  kommer  igen ; 
og  venter  du  histoppe,  vi  træffes  der,  min  ven ! 


(I  Ægypten.  Morgendæmring.  Memnonstotten  står  i  sandet.) 
(Peer  Gynt  kommer  gående  og  ser  sig  en  stund  omkring.) 

PEER  GYNT.  Her  kunde  jeg  passelig  begynde  min  van 
Nu  er  jeg  altså  Ægypter  til  forandring;  [dring.  — 

men  Ægypter  på  grundlag  af  det  gyntske  jeg. 
Siden  til  Assyrien  jeg  lægger  ivej. 
Helt  at  begynde  med  verdens  skabelse, 
det  vil  bare  lede  til  fortabelse;  — 
jeg  vil  ganske  gå  udenom  bibelhistorien ; 
jeg  finder  jo  altid  dens  verdslige  spor  igen ; 
og  at  se  den,  som  man  siger,  i  sømmene  efter, 
ligger  udenfor  både  min  plan  og  mine  kræfter. 

(sætter  sig  på  en  sten.) 

Nu  vil  jeg  hvile  mig  og  vente  ihærdig, 

til  støtten  med  sin  vanlige  morgensang  er  færdig. 

Efter  frokosten  klyver  jeg  op  på  pyramiden; 

får  jeg  tid,  vil  jeg  granske  den  indeni  siden. 

Derpå  tillands  om  det  Røde  Hav; 

kanske  kan  jeg  finde  kong  Potifars  grav.  — 

Så  er  jeg  Asiater.  I  Babylon  jeg  søger 

de  rygtbare  hængende  haver  og  skoger, 

det  vil  sige,  de  vigtigste  spor  af  kultur. 

Og  så  med  et  spring  til  Trojas  mur. 

Fra  Troja  går  der  jo  sjøvej  direkte 

over  til  det  herlige  gamle  Athen;  — 

der  vil  jeg  på  åstedet,  sten  for  sten, 

befare  det  pas,  som  Leonidas  dækte;  — 

jeg  vil  gøre  mig  fortrolig  med  de  bedre  filosofer, 

finde  fængslet,  hvor  Sokrates  døde  som  offer ; 

nej,  det  er  s'gu  sandt,  —  der  er  krig  for  tiden  — ! 

Ja,  så  får  Hellenismen  ligge  til  siden,  (ser  på  sit  ur.) 

Det  er  dog  for  galt,  hvor  længe  det  varer, 

før  solen  rinder.  Min  tid  er  knap. 

Altså,  fra  Troja;  —  det  var  der  jeg  slåp  —  (rejser  sig  og  lytter.) 

Hvad  er  det  for  en  underlig  susning,  som  farer  — ?  (Soiopgang.) 

M  EM  NO  NS  TØ  TTEN  (synger). 

Af  halvgudens  aske  stiger  foryngende 

fugle  syngende. 

Zeus,  den  alvidende, 

skabte  dem  stridende. 

Visdomsugle, 
hvor  sover  mine  fugle? 
Du  må  dø  eller  råde 

sangens  gåde! 

PEER  GYNT.  Sandfærdig,  —  mener  jeg  ikke  der  gik 
fra  støtten  en  lyd!  Det  var  fortidsmusik. 
Jeg  hørte  stenrøstens  stigning  og  sænkning. 
Jeg  vil  skrive  det  op  til  de  lærdes  betænkning. 

(noterer  i  lommebogen.) 

„  Støtten  sang.  Jeg  hørte  tydelig  klangen, 
men  forstod  ikke  rigtig  teksten  til  sangen. 
Det  hele  var  naturligvis  sansebedrag.  — 
Ellers  intet  af  vægt  observeret  idag."  (går  videre.) 

(Ved  landsbyen  Gfzeh.    Den  store  Sfinks  udhuggen  af  klippen,    l^ngt  borte 

Kairos  spir  og  minareter.) 

{Peer  Gynt  kommer;  han  betragter  Sfinksen  opmærksomt,  snart  gennem  lorgnetten 

snart  gennem  den  hule  hånd.) 

Nej,  hvor  i  alverden  har  jeg  truffet  før 

noget  halvglemt,  som  minder  om  dette  skabilken? 

For  truffet  det  har  jeg,  i  nord  eller  sør. 

Var  det  en  person?  Og,  i  så  fald,  hvilken? 

Han,  Memnon,  faldt  det  mig  bagefter  ind, 

ligned  de  såkaldte  Dovregubber, 

slig  som  han  sad  der,  stiv  og  stind, 

med  enden  plantet  på  søjlestubber.  — 

Men  dette  underlige  krydsningsdyr, 

denne  bytting,  på  engang  løve  og  kvinde,  — 

har  jeg  også  ham  fra  et  eventyr? 

Eller  har  jeg  ham  fra  et  virkeligt  minde? 

Fra  et  eventyr?  Ho,  nu  husker  jeg  kallen! 

Det  er  s'gu  Bøjgen,  som  jeg  slog  i  skallen,  — 

det  vil  sige,  jeg  drømte  —  for  jeg  lå  i  feber.  —  (går  nærmere.) 

De  selvsamme  øjne;  de  selvsamme  læber;  — 

ikke  fuldt  så  dorsk;  lidt  mere  forslagen; 

men  ellers  den  samme  i  hovedsagen.  — 

Ja  så  da,  Bøjg;  du  ligner  en  løve, 

når  en  ser  dig  bagfra  og  træffer  dig  om  dagen! 

Kan  du  endnu  gåder?  Det  skal  vi  prøve. 

Nu  får  vi  se  om  du  svarer  som  sidst,  du!  (råber  mod  sfinksen.) 

Hej,  Bøjg,  hvem  er  du? 

EN  STEMME  (bag  sfinksen).  Ach,  Sfinks,  wer  bist  du? 

PEER  GYNT.  Hvad!  Ekkoet  bry  der  på  Tysk!  Mærkværdigt! 

STEMMEN.  Wer  bist  du? 

PEER  GYNT.  Det  taler  jo  sproget  færdigt! 

Den  observation  er  ny  og  min.  (noterer  i  bogen.) 
„Ekko  på  Tysk.  Dialekt  fra  Berlin." 

(Begriffenfeldt  kommer  frem  bag  Sfinksen.) 

BEGRIFFENFELDT.  Et  menneske! 

PEER  GYNT.  Nå;  det  er  ham,  som  prater,  (noterer  igen.) 
„Kom  senerehen  til  andre  resultater." 

BEGRIFFENFELDT  (under  alleslags  urolige  fagter). 

Min  herre,  undskyld  — !  En  lebensfrage  — ! 
Hvad  fører  Dem  just  idag  herhen? 

PEER  GYNT.  En  visit.  Jeg  hilser  på  en  ungdomsven. 

BEGRIFFENFELDT.  Hvad?  Sfinksen  —? 

PEER  GYNT  (nikker).         Jeg  har  kendt  ham  i  gamle  dage. 

BEGRIFFENFELDT.  Famost!  —  Og  det  efter  denne  nat! 
Min  pande  hamrer!  Den  er  nærved  at  revne! 
De  kender  ham,  mand?  Tal!  Svar!  kan  De  nævne, 
hvad  han  er? 

PEER  GYNT.  Hvad  han  er?  Ja,  det  kan  jeg  glat. 

Han  er  sig  selv. 

BEGRIFFENFELDT  (med  et  spring). 

Ha,  livsgåden  glinste 
som  lyn  for  mit  syn!  —  Det  er  visst,  at  han  er 
sig  selv? 

PEER  GYNT.  Ja,  så  siger  han  i  det  mindste. 

BEGRIFFENFELDT.  Sig  selv!  Omvæltningens  stund  er 

(tager  hatten  af.)  [nær! 

Deres  navn,  min  herre? 

PEER  GYNT.  Jeg  er  døbt  Peer  Gynt. 

BEGRIFFENFELDT  (med  stille  beundring). 

Peer  Gynt!  Allegorisk!  Det  var  at  vente.  — 
Peer  Gynt?  Det  vil  sige:  det  ubekendte,  — 
det  kommende,  hvis  komme  var  mig  forkyndt  — 

P££/?GyNr.  Nej,  virkelig!  Og  nu  er  De  her  for  at  hente— ? 

BEGRIFFENFELDT.  Peer  Gynt!    Dybsindig!  Gådefuld! 
Hvert  ord  er  ligesom  en  bundløs  lære!  (Hvas! 

Hvad  er  De? 

PEER  GYNT  ibeskeden). 

Jeg  har  altid  prøvet  at  være 
mig  selv.  For  øvrigt  er  her  mit  pas. 

BEGRIFFENFELDT.    Atter  det  gådefulde  ord  på  bunden! 

(griber  ham  om  håndledet.) 

Til  Kairo!  Fortolkernes  kejser  er  funden! 
PEER  GYNT  Kejser? 
BEGRIFFENFELDT.     Kom ! 
PEER  GYNT.  Er  jeg  virkelig  kendt  —  ? 

BEGRIFFENFELDT  (idet  han  trækker  ham  med  sig) 

Fortolkernes  kejser  —  på  selvets  fundament! 

(I  Kairo.   Et  stort  gårdsrum  med  høje  mure  og  bygninger  omkring.  Gittervinduer;  jembnre.) 
{Tre  vogtere  i  gården.   En  fjerde  kommer.) 

DEN  KOMMENDE.  Schafmann ;  sig  mig,  hvor  er  direktøren? 
EN  VOGTER,  Kørt  ud  imorges  længe  før  dag. 
FØRSTE,  Jeg  tror  der  er  hændt  ham  en  ærgerlig  sag; 
thi  inat  — 

EN  ANDEN,  Hys,  stille;  der  er  han  ved  døren! 

{Begriffenfeldt  fører  Peer  Gynt  ind,  låser  porten  og  stikker  nøglen  i  lommen. 
PEER  GYNT  {for  sig  selv). 

I  sandhed,  en  yderst  begavet  mand; 

næsten  alt,  hvad  han  siger,  går  over  ens  forstand,  (ser  sig  om.) 

Så  dette  her  er  de  lærdes  klub? 

BEGRIFFENFELDT.  Her  vil  De  finde  dem,  rub  og  stub ;  — 
de  halvfjerdsindstyve  fortolkeres  kreds; 
den  er  nylig  forøget  med  hundred  og  treds 

(råber  på  vogterne.) 

Mikkel,  Schlingelberg,  Schafmann,  Fuchs,  — 
ind  i  burene  med  jer  flugs! 

VOGTERNE,  Vi? 

BEGRIFFENFELDT,  Hvem  ellers?  Afsted,  afsted! 
Når  verden  snurrer,  så  snurrer  vi  med.  (tvinger  dem  ind  i  et  bur.) 
Han  er  kommen  imorges,  den  store  Peer;  — 
I  kan  slutte  jer  til  resten,  —  jeg  siger  ikke  mer. 

(stænger  buret  og  kaster  nøglen  i  en  brønd.) 

PEER  GYNT,  Men,  bedste  herr  doktor  og  direktør  — ? 

BEGRIFFENFELDT,  Ingen  af  delene !  Jeg  var  det  før 

Herr  Peer;  kan  De  tie?  Jeg  må  give  mig  luft  — 

PEER  GYNT  {i  stigende  uro). 

Hvad  er  det? 

BEGRIFFENFELDT.  Lov  mig.  De  ikke  vil  skælve. 
PEER  GYNT.  Jeg  skal  prøve  — 

BEGRIFFENFELDT  (trækkcr  ham  hen  i  et  hjørne  og  hvisker). 

Den  absolute  fornuft 
afgik  ved  døden  iaftes  kl.  1 1 . 

PEER  GYNT.  Gud  fri  mig  —! 

BEGRIFFENFELDT,  Ja,  det  er  yderst  beklageligt. 

Og  i  min  stilling,  ser  De,  er  det  dobbelt  ubehageligt; 
thi  denne  anstalt  gjaldt  lige  til  det  sidste 
for  en  dårekiste. 

Henrik  Ibsen:    Samlede  værker.    U.  17 


—  258  ~ 

PEER  GYNT.     En  dårekiste! 
BEGRIFFENFELDT,  Ikke  nu,  forstår  De! 
PEER  GYNT  (bieg  og  sagte).  Nu  skønner  jeg  stedet! 

Og  manden  er  gal;  —  og  ingen  véd  det!  (trækker  sig  bort.) 

BEGRIFFENFELDT  (følger  efter). 

For  øvrigt  håber  jeg  De  har  forstået? 

Når  jeg  kalder  ham  død,  så  er  det  væv. 

Han  er  gået  fra  sig  selv.  Af  sit  skind  er  han  gået,  — 

akkurat  som  min  landsmand  Miinchhausens  ræv. 

PEER  GYNT,  Undskyld  et  minut  — 

BEGRIFFENFELDT  (holder  på  ham). 

Nej,  det  var  som  en  ål;  — 
ikke  som  en  ræv.  Gennem  øjet  en  nål; 
han  sprælled  på  væggen 

PEER  GYNT.  Hvor  finder  jeg  frelsen! 

BEGRIFFENFELDT.  Rundt  om  halsen  et  snit  og  så,  vips, 

[af  pelsen! 
PEER  GYNT.  Forrykt!  Aldeles  fra  vid  og  sans! 

BEGRIFFENFELDT.  Nu  er  det  klart,  og  det  lar  sig  ikke 
denne  fra-sig-gåen  vil  have  til  følge  [dølge,  — 

en  hel  omvæltning  til  lands  og  vands. 
De  personligheder,  som  før  kaldtes  gale, 
blev  nemlig  iaftes  kl.  1 1  normale, 
konforme  med  fornuften  i  dens  nye  fase. 
Og  ser  man  endvidere  på  sagen  ret, 
er  det  klart,  at  fra  nysnævnte  klokkeslet 
begyndte  de  såkaldte  kloge  at  rase. 

PEER  GYNT.  De  nævnte  klokken;  min  tid  er  knap  — 

BEGRIFFENFELDT.  Deres  tid?  Der  gav  De  min  tanke 

(åbner  en  dør  og  råber:)  [et  rap! 

Herud!  Den  vordende  tid  er  forkyndt! 
Fornuften  er  død.  Leve  Peer  Gynt! 

PEER  GYNT.  Nej,  kæreste  mand  — ! 

(De  afsindige  kommer  efterhånden  ud  i  gårdsrummet.) 

BEGRIFFENFELDT.  God  morgen!  Giv  møde^ 

og  hils  på  befrielsens  morgenrøde! 
Eders  kejser  er  kommen! 

PEER  GYNT.  Kejser? 

BEGRIFFENFELDT.  Ja  visstl 

PEER  GYNT.  Men  æren  er  så  stor,  så  over  al  made  — 

BEGRIFFENFELDT,  Ak,  lad  ingen  falsk  beskedenhed  råde 
i  en  stund  som  denne. 

PEER  GYNT.  Men  und  mig  blot  frist  — ! 

Nej,  jeg  duger  s*gu  ikke;  jeg  er  rent  fordummet! 

BEGRIFFEN FELDT.  En  mand,  som  har  Sfinksens  mening 
Som  er  sig  selv?  [fornummet? 

PEER  GYNT.    Ja,  det  er  just  knuden. 
Jeg  er  mig*selv  i  et  og  alt; 
men  her,  så  vidt  jeg  forstod,  det  gjaldt 
at  være  sig  selv,  så  at  sige,  foruden. 

BEGRIFFEN  FELDT.  Foruden?  Nej,  der  tar  De  mærkelig 
Her  er  man  sig  selv  aldeles  forbandet;  ffejl! 

sig  selv  og  ikke  det  ringeste  andet;  — 
man  går,  som  sig  selv,  for  fulde  sejl. 
Hver  lukker  sig  inde  i  selvets  tønde, 
i  selvets  gæring  han  dukker  tilbunds,  — 
han  stænger  hermetisk  med  selvets  spuns 
og  tætner  træet  i  selvets  brønde. 
Ingen  har  grad  for  de  andres  veer; 
ingen  har  sans  for  de  andres  ideer. 
Os  selv,  det  er  vi  i  tanken  og  tonen, 
os  selv  til  springbrættets  yderste  rand,  — 
og  følgelig,  skal  der  en  kejser  på  tronen, 
er  det  klart,  at  De  er  den  rette  mand. 

PEER  GYNT.  Å,  gid  jeg  var  fanden  — ! 

BEGRIFFEN  FELDT.  Nu  ikke  forknyt; 

næsten  alt  i  verden  er  i  førstningen  nyt. 
„Sig  selv";  —  kom;  her  skal  De  se  et  eksempel; 
jeg  vælger  det  første  det  bedste  iflæng  — 

(til  en  mørk  skikkelse.) 

Goddag,  Huhu!  Nå,  går  du,  min  dreng, 
bestandig  omkring  med  græmmelsens  stempel? 

HUHU,  Kan  jeg  andet  vel,  når  folket 
slægt  for  slægt  dør  ufortolket?  (tu  Peer  cynt.) 
Du  er  fremmed;  vil  du  høre? 

PEER  GYNT  (hMkktr).  Gudbevar's! 

HUHU.  Så  lån  mig  øre.  — 

Fjernt  i  øst,  som  krans  om  pande, 
står  de  malebarske  strande. 

Portugiser  og  Hollænder 

landet  med  kultur  bespænder. 

Desforuden  bor  der  skarer 

af  de  ægte  Malebarer. 

Disse  folk  har  sproget  blandet ;  — 

de  er  herrer  nu  i  landet.  — 

Men  i  tiden  længst  forgangen 

råded  der  orangutangen. 

Han  var  skogens  mand  og  herre; 

frit  han  turde  slå  og  snærre. 

Som  naturens  hånd  ham  skabte, 

så  han  gren  og  så  han  gabte. 

Uforment  han  turde  skrige; 

han  var  hersker  i  sit  rige.  — 

Ak,  men  så  kom  fremmedåget 

og  forplumred  urskogs-sproget. 

Firehundredårig  natten 

ruged  over  abekatten; 

og  man  véd,  så  lange  nætter 

landsens  folk  i  stampe  sætter.  — 

Skogens  urlyd  er  forstummet; 

ikke  længer  blir  der  brummet;  — 

skal  vi  vore  tanker  male, 

må  det  ske  ved  hjælp  af  tale. 

Hvilken  tvang  for  alle  stænder! 

Portugiser  og  Hollænder, 

blandingsracen,  Malebaren, 

hver  er  lige  ilde  faren.  — 

Jeg  har  prøvet  på  at  fægte 

for  vort  urskogs-mål,  det  ægte,  — 

prøvet  at  belive  liget,  — 

hævdet  folkets  ret  til  skriget,  — 

skreget  selv  og  påvist  trangen 

til  dets  brug  i  folkesangen.  — 

Skralt  man  dog  min  idræt  skatter.  — 

Nu,  jeg  tror,  min  sorg  du  fatter. 

Tak,  at  du  har  lånt  mig  øre;  — 

véd  du  råd,  så  lad  mig  høre! 

PEER  GYNT  (sagte).  Der  står  skrevet:  man  får  tude 
med  de  ulve,  som  er  ude.  (højt.) 
Kære  ven,  så  vidt  jeg  husker 
findes  i  Marokko  busker. 

hvor  en  flok  orangutanger 
lever  uden  tolk  og  sanger; 
deres  mål  lød  malebarisk! 
det  var  smukt  og  eksemplarisk, 
dersom  De,  lig  andre  standsmænd, 
vandred  ud  til  gavn  for  landsmænd  — 
HUHU,  Tak,  at  du  har  lånt  mig  øre; 

som  du  råder,  vil  jeg  gøre.  (med  en  stor  gebærde.) 

Østen  har  forstødt  sin  sanger! 
Vesten  har  orangutanger!  (han  går.) 

BEGRIFFENFELDT.   Nå,  var  han  sig  selv?   Jeg  skulde 
Af  sit  eget  er  han  fyldt,  og  af  det  alene.  [det  mene. 

Han  er  sig  i  alt,  hvad  han  giver  af  sig,  — 
sig  selv  i  kraft  af  at  være  fra  sig. 
Kom  her!  Nu  skal  jeg  vise  Dem  en  anden, 
fra  iaftes  ikke  mindre  konform  med  forstanden. 

(til  en  [Fellah,  som  bærer  en  mumie  på  ryggen.) 

Kong  Apis,  hvor  går  det,  min  høje  herre? 

FELLAHEN  (vildt  tn  Peer  Gynt). 

Er  jeg  kong  Apis? 

PEER  G  YNT  (trækker  sig  bag  doktoren). 

Jeg  må  tilstå,  desværre, 
jeg  er  ikke  inde  i  situationen ; 
men  jeg  tror  nok,  ifald  jeg  tør  dømme  efter  tonen  • — 

FELLAHEN.  Nu  lyver  du  også. 

BEGRIFFENFELDT,  Deres  Højhed  får  melde 

hvordan  sagerne  står. 

FELLAHEN,  Det  skal  jeg  fortælle. 

(vender  sig  til  Peer  Gynt.) 

Ser  du  ham,  som  jeg  bærer  på  ryggen  ? 
Han  navnet  kong  Apis  lød. 
Nu  går  han  under  navn  af  mumie, 
og  er  derhos  aldeles  død. 

Han  har  bygget  alle  pyramider, 
og  hugget  den  store  Sfinks, 
og  kriget,  som  doktoren  siger, 
med  Tyrken  både  rechts  og  links. 

Og  derfor  det  ganske  Ægypten 
har  priset  ham  som  en  gud, 
og  stillet  ham  op  i  templer, 
lignelser  af  en  stud.  — 

Men  jeg  er  denne  kong  Apis, 
det  ser  jeg  så  soleklart; 
og  hvis  du  ikke  forstår  det, 
så  skal  du  forstå  det  snart. 

Kong  Apis  var  nemlig  på  jagten, 
og  steg  af  sin  hest  en  stund, 
og  gik  for  sig  selv  afsides 
ind  på  min  oldefars  grund. 

Men  marken,  kong  Apis  gøded, 
har  næret  mig  med  sit  korn; 
og  trænges  der  flere  beviser, 
så  har  jeg  usynlige  horn. 

Og  er  det  så  ikke  forbandet, 
at  ingen  vil  prise  min  magt! 
Af  byrd  er  jeg  Apis  i  landet, 
men  Fellah  i  andres  agt. 

Kan  du  sige  hvad  jeg  skal  gøre, 
så  råd  mig  foruden  svig;  — 
hvad  det  gælder  om,  er  at  blive 
kong  Apis  den  store  lig. 

PEER  GYNT.  Deres  Højhed  får  bygge  pyramider, 
og  hugge  en  større  Sfinks, 
og  krige,  som  doktoren  siger, 
med  Tyrken  både  rechts  og  links. 

FELLAHEN.  Jo,  det  er  en  dejlig  tale ! 
En  Fellah!  En  sulten  lus! 
Jeg  har  nok  med  at  holde  min  hytte 
ryddelig  for  rotter  og  mus. 

Fort,  mand,  —  find  på  noget  bedre, 
som  både  gør  stor  og  tryg, 
og  derhos  aldeles  lige  med 
kong  Apis  bag  på  min  ryg! 

PEER  GYNT.  Hvad  om  Deres  Højhed  hang  Dem, 
og  derpå  i  jordens  skød, 
bag  kistens  naturlige  grænser, 
forholdt  Dem  aldeles  død? 

FELLAHEN.  Så  vil  jeg!  Mit  liv  for  en  strikke! 
I  galgen  med  hår  og  hud !  — 
I  førstningen  blir  der  lidt  forskel; 
men  den  jævner  tiden  ud. 

(går  ken  og  gør  anstalter  til  at  hænge  sig.) 

BEGRIFFENFELDT.  Det  var  en  personlighed,  herr  Peer,  — 
en  mand  med  metode  — 

PEER  GYNT,  Ja,  ja;  jeg  ser —; 

men  han  hænger  sig  virkelig!  Gud,  vær  os  nådig! 
Jeg  blir  syg;  —  jeg  er  knapt  mine  tanker  rådig! 

BEGRIFFENFELDT,  En  overgangstilstand;  den  varer  kun 

[kort. 
PEER  GYNT,  En  overgang?   Hvortil?  Undskyld,  —  jeg 

må  bort  — 
BEGRIFFENFELDT  {holder  ham).  Er  De  gal? 
PEER  GYNT.  Ikke  endnu  —  Gal?  Gud  bevares! 

(Allarm.  Ministeren  Hussejn  trænger  sig  gennem  sværmen.) 

HUSSEJN,  Man  har  meldt  mig,  her  er  kommet  en  kejser 

(til  Peer  Gynt.)  [idag. 

Det  er  Dem? 

PEER  GyiVr  (fortvilet). 

Ja,  det  er  en  afgjort  sag! 
HUSSEJN,  Godt.  —  Her  er  noter,  som  skal  besvares! 

PEER  GYNT  (river  sig  i  håret). 

Hejsan!  Ret  så;  —  jo  værre,  jo  bedre! 

HUSSEJN,  Maske  De  vil  med  et  dyp  mig  hædre? 

(bukker  dybt.) 

Jeg  er  en  pen. 

PEER  G  YNT  (bukker  endnu  dybere). 

Og  jeg  er  plent 
et  krimskramset,  kejserligt  pergament. 

HUSSEJN.  Min  historie,  herre,  er  kortelig  den: 
jeg  gælder  for  et  sandhus  og  er  en  pen. 

PEER  GYNT.  Min  historie,  herr  pen,  er,  i  korthed  vævet, — 
jeg  er  et  papirblad  og  blir  aldrig  beskrevet. 

HUSSEJN.  Hvad  jeg  duger  til,  har  menneskene  ingen  for- 
alle  vil  de  bruge  mig  til  at  strø  sand  på!  [stand  på; 

PEER  GYNT.  Jeg  var  i  en  kvindes  eje  en  sølvspændt  bog;  — 
det  er  én  og  samme  trykfejl  at  være  gal  og  klog! 

HUSSEJN,  Tænk  Dem,  hvilket  fortærende  liv; 
være  pen  og  aldrig  smage  odden  af  en  kniv! 

PEER  GWr  (hopper  højt). 

Tænk  Dem:  være  renbuk;  springe  fra  oven;  — 
altid  stupe,  —  aldrig  kende  grund  under  hoven! 

HUSSEJN,  En  kniv!  Jeg  er  sløv;  —  få  skåret  og  ridset  mig! 
Verden  går  under,  hvis  man  ikke  får  spidset  mig! 

PEER  GYNT.  Det  var  synd  for  den  verden,  der,  lig  andet 
af  Vorherre  blev  befunden  så  inclerlig  velgjort,     [selvgjort, 

BEGRIFFENFELDT.  Her  er  kniv! 
.  HUSSEJN  (griber  den).        Ah,  hvor  jeg  skal  blækket  slikke! 

Hvilken  vellyst  at  snitte  sig.  (skærer  halsen  over.) 

BEGRIFFENFELDT  (viger  tilside). 

Sprut  dog  ikke. 

PEER  GYNT  (i  stigende  angst). 

Hold  på  ham! 

HUSSEJN.  Hold  på  mig!  Det  er  ordet! 
Hold!  Hold  i  pennen!  Papiret  på  bordet  — !  (falder.) 
Jeg  er  udslidt.  Efterskriften,  —  glem  ikke  den; 
han  leved  og  han  døde  som  en  påholden  pen! 

PEER  CyArr  (svimler). 

Hvad  skal  jeg  — ?  Hvad  er  jeg?  Du  store  — ,  hold  fast! 

Jeg  er  alt,  hvad  du  vil,  —  en  Tyrk,  en  synder,  — 

et  bergtrold  — ;  men  hjælp;  —  det  var  noget,  som  brast  — ! 

(skriger.) 

Jeg  kan  ikke  hitte  dit  navn  i  en  hast! 

hjælp  mig,  du,  —  alle  dårers  formynder!  (synker  i  afmagt.) 

BEGRIFFENFELDT  (med  en  stråkrans  i  hånden,  gør  et  spring  og  sætter 

sig  skrævs  over  ham).  Ha;  se  hvor  han  i  sølen  knejser! 

er  fra  sig  selv  — !  Hans  kroning  sker! 

(trykker  kransen  på  ham  og  udråber:) 

Han  leve!  Leve  selvets  kejser! 

SCHÅFMÅNN  (i  buret).  Es  lebe  hoch  der  grosse  Peer! 


FEMTE  AKT. 


(Ombord  på  et  skib  i  Nordsjøen  udenfor  den  norske  kyst.    Solnedgang.    Stormfuldt  vejr.) 
(Peer  Gynt,  en   kraftig  gammel   mand  med  isgråt  hår  og  skæg,  står  agter  på  hytten.    Han  er 
halvt  sjømandsklædt,  i  jakke  og  høje  støvler.  Dragten  noget  slidt  og  medtagen ;  han  selv  vejrbidt 

og  med  et  hårdere  udtryk.  Skibskaptejnen  ved  rattet  hos  rorgængeren.  Mandskabet  forud.) 

PEER  GYNT (læner  armene  på  rælingen  og  stirrer  ind  mod  land). 

Se  Hallingskarven  i  vinterham;  — 
han  brisker  sig,  gamlen,  i  kveldsols  bram. 
Jøklen,  bror  hans,  står  bag  påskrå; 
han  har  endnu  den  grønne  iskåben  på. 
Folgefonnen,  hun  er  nu  så  fin,  — 
ligger  som  en  jomfru  i  skære  lin. 
Vær  ingen  galninger,  gamle  gutter! 
Stå  der  I  står;  I  er  gråstens-nuter. 

KÅPTEJNEN  (råber  forud). 

To  mand  tilrors,  —  og  lanternen  sat! 

PEER  GYNT.  Det  kuler  stivt. 

KÅPTEJNEN,  Vi  får  storm  inat. 

PEER  GYNT.  Har  en  fra  havet  kending  af  Ronden? 

KÅPTEJNEN.  Nej,  var  det  ligt;  —  den  ligger  bag  fonnen. 

PEER  GYNT.  Eller  Blåhø? 

KÅPTEJNEN.  Nej ;  men  oppe  fra  riggen 

kan  en  i  klarvejr  se  Galdhøpiggen. 

PEER  GYNT.  Hvor  har  vi  Hårtejgen? 

KÅPTEJNEN  (peger).  Så  omtrent. 

PEER  GYNT.  Ja  vel. 

KÅPTEJNEN.  Det  lader  til  De  er  kendt. 

PEER  GYNT.  Da  jeg  rejste  fra  landet,  for  jeg  her  forbi 
og  bærmen,  siger  ordsproget,  hænger  længst  i. 

(spytter  og  stirrer  mod  kysten.) 

Derinde,  hvor  det  blåner  i  skard  og  kløft,  — 
hvor  fjelddalen  svartner,  trang,  som  en  grøft,  — 
og  under,  langs  med  den  åbne  fjord,  — 
d  e  r  er  det  altså  menneskene  bor.  (ser  på  kaptejnen.) 
De  bygger  spredt  her  i  landet. 

KAPTEJNEN,  Ja; 

der  er  vidt  imellem  og  langt  ifra. 

PEER  GYNT.  Er  vi  inde  før  daggry? 

KAPTEJNEN,  Så  ved  pas, 

ifald  ikke  natten  blir  altfor  hvas. 

PEER  GYNT,  Det  tykner  i  vest. 

KAPTEJNEN,  Det  gør  så. 

PEER  GYNT.  Stop! 

De  kan  huske  mig  på,  når  vi  siden  gør  op,  — 
jeg  er  sindet,  som  man  siger,  at  øve  godt 
imod  mandskabet  — 

KAPTEJNEN.  Takker! 

PEER  GYNT.  Det  blir  kun  småt. 

Guid  har  jeg  gravet,  og  mistet  hvad  jeg  fandt;  — 
fatum  og  jeg  vi  er  rent  på  kant. 
De  véd,  hvad  jeg  har  ombord  i  behold. 
Det  er  slumpen;  —  resten  for  fanden  i  vold. 

KAPTEJNEN.  Det  er  mer  end  nok  til  at  skaffe  Dem  vægt 
mellem  folket  hjemme. 

PEER  GYNT.  Jeg  har  ingen  slægt. 

Der  er  ingen,  som  venter  den  rige  styggen.  — 
Nå;  så  slipper  jeg  også  for  krus  på  bryggen! 

KAPTEJNEN,  Der  har  vi  vejret. 

PEER  GYNT,  Ja,  husk  så  på,  — 

er  nogen  af  folkene  rigtig  trængenda 
så  ser  jeg  ikke  så  nøje  på  pengene  — 

KAPTEJNEN.  Det  er  vakkert.  De  flestes  kår  er  små 
alle  har  de  kærring  og  unger  hjemme. 
Med  hyren  alene  falder  det  tyndt; 
men  kom  de  nu  hjem  med  lidt  ekstra  mynt, 
blev  der  et  gensyn,  de  sent  vilde  glemme. 

PEER  GYNT.  Hvad  for  noget?  Har  de  kærring  og  unger? 
Er  de  gifte? 

KAPTEJNEN,  Gifte?  Ja,  hele  flokken. 
Men  den,  som  er  trangest  stillet,  er  kokken ; 
hos  ham  er  tilhuse  den  svarte  hunger. 

PEER  GYNT.  Gifte?  Har  hjemme  nogen,  som  venter? 
Som  glædes,  når  de  kommer?  Hvad? 

KAPTEJNEN.  Ja  vel,  — 

på  fattigfolks  made. 

PEER  GYNT.         Og  kommer  de  en  kveld, 
hvad  så? 

KAPTEJNEN.  Så  tænker  jeg  kærringen  henter 
lidt  godt  for  en  gangs  skyld  — 

PEER  GYNT.  Og  lys  i  pladen? 

KAPTEJNEN.  Kanhænde  to;  og  en  dram  til  maden. 

PEER  GYNT.  Og  så  sidder  de  lunt?  Har  varme  på  gruen? 
Har  ungeme  om  sig?  Der  er  ståk  i  stuen; 
der  er  ingen,  som  hører  den  anden  til  ende,  — 
slig  glæde  er  der  på  dem  — ? 

KAPTEJNEN.  Det  kunde  vel  hænde. 

Og  derfor  var  det  vakkert.  De  lovte  før,  — 
at  spæde  lidt  til. 

PEER  GYNT  {sikr  i  rælingen).  Nej,  om  jeg  gør! 
Tror  De  jeg  er  gal?  Mener  De  jeg  punger 
ud  til  fromme  for  andres  unger? 
Jeg  har  surt  nok  slæbt  for  at  tjene  min  mynt! 
Ingen  venter  på  gamle  Peer  Gynt. 

KAPTEJNEN.  Ja,  ja;  som  De  vil;  Deres  penge  er  Deres. 

PEER  GYNT.  Rigtig!  De  er  mine  og  ingen  fleres. 
Opgør,  så  fort  De  har  anker  i  bunden! 
Min  fragt  fra  Panama  som  kahytspassager. 
Så  brændevin  til  folkene.  Ikke  mer. 
Gir  jeg  mere,  kaptejn,  kan  De  slå  mig  på  munden! 

KAPTEJNEN.  jQg  skylder  Dem  kvittering  og  ikke  juling;  — 
men  undskyld ;  nu  får  vi  storm  for  kuling. 

(han  går  fremover  dækket.  Det  er  blevet  mørkt;  der  tændes  lys  i  kahytten.  Sjøgangen  tiltager. 

Skodde  og  tykke  skyer.) 

PEER  GYNT.  Holde  en  ustyrtelig  ungeflok  hjemme;  — 
ligge  som  en  glæde  i  sindene  fremme;  — 
følges  af  andres  tanker  på  vej  — 
Der  er  aldrig  nogen,  som  tænker  på  mig.  — 
Lys  i  pladen?  Det  lys  skal  slukne. 

Jeg  vil  finde  på  noget  — !  Jeg  vil  drikke  dem  drukne;  — 
ikke  én  af  de  djævler  skal  gå  ædru  iland. 
Fulde  skal  de  komme  til  kærring  og  unger!  > 

de  skal  bande;  ae  sKal  slå  i  bordet  så  det  runger, 
skræmme  dem,  der  venter,  fra  vid  og  forstand! 

Kærringen  skal  skrige  og  rømme  af  huset, 

trive  ungerne  med!  Hele  glæden  i  gruset! 

(Skibet  krænger  stærkt;  han  tumler  og  har  møje  med  at  holde  sig.) 

Nå,  det  var  en  ordentlig  overhaling. 
Havet  arbejder,  som  det  havde  betaling;  — 
det  er  endnu  sig  selv  her  nord  under  leden;  — 
sjøen  på  tvers,  lige  vrang  og  vreden  —  • —  dytter.) 
Hvad  er  det  for  skrig? 

VÅGTEN  (forud).  Et  vrag  i  læ! 

KÅPTEJNEN  (midtskibs,  kommanderer). 

Roret  hart  styrbord!  Klos  for  vinden! 
STYRMÅNDEN.  Er  der  folk  på  vraget? 
VÅGTEN.  Jeg  skimter  tre! 

PEER  GYNT.  Fir  hækjollen  ned  — 
KÅPTEJNEN.  Den  blev  fyldt  forinden.  (går  forover.) 

PEER  GYNT.  Hvem  tænker  på  sligt? 

(til  nogle  af  mandskabet.)  Er  I  folk,  Så  frels! 

Hvad  fanden,  om  I  får  jer  en  fugtet  pels  — 

BÅDSMÅNDEN.  Det  er  ugørligt  i  sligt  et  hav. 

PEER  GYNT.  De  skriger  igen!  Se,  vinden  skråler  — 
Kok,  tør  du  prøve?  Fort!  Jeg  betaler  — 

KOKKEN.  Nej,  ikke  om  tyve  pund  sterling  De  gav  — 

PEER  GYNT.  I  hunde!  I  krystersjæle!    Kan  I  glemme, 
det  er  folk,  som  har  kærring  og  unger  hjemme? 
Nu  sidder  de  og  venter  — 

BÅDSMÅNDEN.  Tålmod  er  sundt. 

KÅPTEJNEN.  Bær  af  for  brottet! 

STYRMÅNDEN.  Vraget  gik  rundt. 

PEER  GYNT.  Der  blev  stille  med  ét  — ? 

BÅDSMÅNDEN.  Var  de  gifte,  som  De  tænker, 

så  fik  verden  ret  nu  tre  nybagte  enker. 

(Uvejret  vokser.  Peer  Gynt  går  agterover  dækket.) 

PEER  GYNT.  Der  er  ingen  tro  mellem  menneskene  mer,  — 
ingen  kristendom,  slig,  som  skrevet  og  sagt  er;  — > 
lidet  gør  de  godt,  og  mindre  de  ber, 
og  har  slet  ingen  agt  for  de  vældige  magter.  — 

I  et  vejr,  som  inat,  er  Vorherre  farlig. 

De  bæster  skulde  hytte  sig,  tænke,  som  sandt  er, 

det  er  vågsomt  at  lege  med  elefanter; 

og  så  lægger  de  sig  ud  med  ham  åbenbarlig! 

Jeg  er  skyldløs;  på  offerpynten, 

kan  jeg  bevise,  jeg  stod  med  mynten. 

Men  hvad  har  jeg  for  det?  —  Der  går  jo  det  ord; 

Samvittighedsfred  er  en  dejlig  pude. 

Å  ja,  det  holder  stik  på  den  tørre  jord, 

men  duger  s'gu  ikke  for  en  snus  ombord, 

hvor  en  skikkelig  mand  er  blandt  pakket  ude. 

Tilsjøs  får  en  aldrig  være  sig  selv ; 

en  får  følge  de  andre  fra  dæk  til  hvælv; 

slår  hævnens  time  for  bådsmand  og  kokken, 

så  stryger  jeg  sagtens  i  vasken  med  flokken ;    — 

ens  særlige  tarv  sættes  rent  til  siden ; 

man  gælder  som  en  pølse  i  slagtetiden.  — 

Fejlen  er  den,  jeg  har  været  for  from. 
Og  utak  har  jeg  for  hele  stadsen. 
Var  jeg  yngre,  tror  jeg,  jeg  sadled  om, 
og  prøved  en  stund  at  spille  basen. 
Der  er  tid  endnu!  Det  skal  spørges  i  bygden, 
at  Peer  er  kommen  over  havet  i  højden ! 
Gården  vil  jeg  vinde  med  ondt  eller  godt;  — 
jeg  vil  bygge  den  om;  den  skal  lyse  som  et  slot. 
Men  ingen  får  lov  at  komme  ind  i  stuen! 
For  porten  skal  de  stå  og  dreje  på  luen;  — 
tigge  og  trygle,  —  det  kan  de  frit; 
men  ingen  får  en  eneste  skilling  af  mit;  —  — 
måtte  jeg  under  skæbnens  piskeslag  hyle, 
så  findes  vel  de,  jeg  igen  kan  prygle 

DEN  FREMMEDE    PASSAGER  (står  l    mørket  ved   siden  »f  Peer 
Gynt  og  hilser  venligt:)    Godaften ! 

PEER  GYNT.  Godaften!  Hvad  — ?  Hvem  er  De? 

PASSAGEREN.  Jeg  er  Deres  medpassager,  til  tjeneste. 
PEER  GYNT.  Ja  så?  Jeg  trode,  jeg  var  den  eneste. 
PASSAGEREN.  En  fejl  formodning,  som  nu  er  forbi. 
PEER  GYNT.  Men  underligt  nok,  at  først  ikveld 
jeg  ser  Dem  — 

PASSAGEREN.  Jeg  går  ikke  ud  om  dagen. 

PEER  GYNT.  De  er  kanske  syg?  De  er  hvid,som  et  lagen — . 

PÅSSÅGEREN,  Nej,  tak,  —  jeg  befinder  mig  inderlig  vel. 
PEER  GYNT.  Det  stormer  hvast. 
PÅSSÅGEREN,  Ja,  velsignet,  mand! 

PEER  GYNT.  Velsignet? 

PÅSSÅGEREN.  Havet  går  højt  som  huse. 

Ah,  ens  tænder  løber  i  vand! 
Tænk,  hvilke  vrag  det  inat  vil  knuse;  — 
og  tænk,  hvilke  lig  der  vil  drive  iland! 

PEER  GYNT.  Bevares  vel! 

PÅSSÅGEREN.  Har  De  sét  en  kvalt,  — 

en  hængt,  —  eller  druknet? 

PEER  GYNT.  Nu  blir  det  for  galt  — 

PÅSSÅGEREN.  Ligene  ler.  Men  latteren  er  tvungen; 
og  de  fleste  har  gerne  bidt  sig  i  tungen. 

PEER  GYNT.  Bliv  mig  fra  livet  — ! 

PÅSSÅGEREN.  Et  spørgsmål  kun! 

Hvis  vi  f.  eks.  tørned  på  grund 
og  sank  i  mørket  — 

PEER  GYNT.     De  tror,  her  er  fare? 

PÅSSÅGEREN.  Jeg  véd  virkelig  ikke  hvad  jeg  skal  svare. 
Dog,  sæt  nu,  jeg  flyder  og  De  går  tilbunds  — 

PEER  GYNT.  Å,  sludder  — 

PÅSSÅGEREN.  Det  er  en  mulighed  kuns. 

Men  står  man  i  graven  med  den  ene  fod, 
blir  man  blød,  og  deler  ud  milde  gaver  — 

PEER  GYNT  igviher  i  lommen).  Ho,  penge! 

PÅSSÅGEREN.  Nej;  men  er  De  så  god 

at  skænke  mig  Deres  ærede  kadaver  — ? 

PEER  GYNT.  Nu  går  det  for  vidt! 

PÅSSÅGEREN,  Bare  liget,  forstår  De! 

Det  er  for  min  videnskabs  skyld  — 

PEER  GYNT,  Nu  går  De! 

PÅSSÅGEREN,  Men  kære,  betænk,  —  De  har  fordel  af 
Jeg  skal  få  Dem  åbnet  og  lagt  for  dagen.  [sagen! 

Hvad  jeg  navnlig  vil  søge,  er  sædet  for  drømmene,  — 
og  for  resten  gå  Dem  kritisk  efter  i  sømmene  — 

PEER  GYNT.  Vig  fra  mig! 

PÅSSÅGEREN,  Men,  kære,  —  en  druknet  krop  — 

PEER  GYNT.  Bespottelige  mand!  De  egger  uvejret  op! 
Er  det  ikke  for  galt!  Vi  har  storm  og  regn, 
en  ustyrtelig  sjøgang  og  alskens  tegn 
til  noget,  som  kan  gøre  os  et  hode  kortere; 
og  så  ter  De  Dem  så  det  kommer  des  fortere! 

PÅSSÅGEREN.  De  er  nok  ikke  oplagt  til  vidre  forhandling; 
men  tiden  bringer  jo  så  mangen  forvandling 

(hilser  venlig.) 

Vi  træffes  når  De  synker,  om  ikke  før! 
kanske  De  da  er  i  bedre  humør,  (går  ind  i  kahytten.) 

PEER  GYNT.  Uhyggelige  karle,  disse  videnskabsmænd! 

Sligt  fritænkervæsen  (til  bddsmanden,  som  går  forbi.) 

Et  ord,  min  ven! 
Passageren?  Hvad  er  det  for  et  galehuslem? 

BÅDSMÅNDEN.  Jeg  véd  ikke  af,  vi  har  andre  end  Dem. 

PEER  GYNT.  Ikke  andre?  Nu  blir  det  værre  og  værre. 

(til  jangmanden,  der  kommer  fra  kahytten.) 

Hvem  gik  i  kahytsdøren? 
JUNGMÅNDEN.  Skibshunden,  herre!  (går  forbi.) 

VAGTEN  (råber:)  Land  klods  forud! 

PEER  GYNT.  Min  kuffert!  Min  kasse! 

alt  godset  på  dækket! 

BÅDSMÅNDEN.  Vi  har  andet  at  passe. 

PEER  GYNT.  Det  var  sludder,  kaptejn !  Bare  løjer  og  spas;  — 
det  er  ganske  visst,  jeg  vil  hjælpe  kokken  — 
KÅPTEJNEN.  Klyveren  sprang! 
STYRMÅNDEN.  Og  der  strøg  fokken! 

BÅDSMÅNDEN  (skriger  forud). 

Grundbrot  for  baugen! 

KÅPTEJNEN.  Hun  går  i  knas! 

(Skibet  støder.    Larm  og  forvirring.) 


(Under  Wmd  mellem  skær  og  brændinger.  Skibet  går  under.   I  skodden  skimtes  jollen  med  to 

mænd.    En  brotsje  fylder  den ;  den  kantrer ;  et  skrig  høres ;  derpå  alt 

stille  en  stund.    Lidtefter  kommer  bådhvælvet  tilsyne.) 

{Peer  Gynt  dukker  op  nær  ved  hvælvet.) 

PEER  GYNT.  Hjælp!  Båd  fra  land!  Hjælp!  Jeg  forgår! 
Frels,  herre  Gud,  —  som  skrevet  står! 

(klamrer  sig  fast  til  bådkølen.) 

KOKKEN  (dukker  op  på  den  anden  side). 

Å,  herre  Gud,  —  for  mine  små, 

vær  nådig!  Lad  mig  landet  nå!  (holder  sig  i  kølen.) 

PEER  GYNT.  Slip! 

KOKKEN.  Slip! 

PEER  GYNT.  Jeg  slår! 

KOKKEN.  Jeg  slår  igen! 

PEER  GYNT.  Jeg  knuser  dig  med  spark  og  spændl 
Slip  tåget!  Hvælvet  bær  ej  to! 

KOKKEN.  Det  véd  jeg.  Vig! 

PEER  GYNT.  Vig  selv! 

KOKKEN.  Jo-jo! 

(de  kæmper;  kokken  lamslår  sin  ene  hånd;  han  klynger  sig  fast  med  den  anden.) 

PEER  GYNT.  Den  næven  væk! 
KOKKEN.  Å,  snille,  —  spar! 

Husk  på  de  små,  jeg  hjemme  har! 

PEER  GYNT.  Jeg  trænger  livet  mer  end  du, 
for  jeg  er  ungeløs  endnu. 

KOKKEN.  Slip!  De  har  levet;  jeg  er  ung! 

PEER  GYNT.  Fort;  rap  dig;  synk;  —  du  blir  så  tung. 

KOKKEN.  Vær  nådig!  Vig  i  Herrens  navn! 
For  Dem  bær  ingen  sorg  og  savn  —  (skriger  og  siipperj 
Jeg  drukner  — ! 

PEER  GYNT  (griber  i  ham).  I  dit  nakkehår 
jeg  holder;  læs  dit  Fadervor! 

KOKKEN.  Jeg  kan  ej  mindes  — ;  alt  blir  svart 1 

PEER  GYNT.  Det  væsentligste  i  en  fart  — 

KOKKEN.  Giv  os  idag! 

PEER  GYNT.  Spring  over,  kok; 

hvad  du  har  nødig,  får  du  nok. 

KOKKEN.  Giv  os  idag  — 

PEER  GYNT.  Den  samme  sang! 

Det  mærkes,  du  var  kok  engang  —  (Tåget  gUpper.) 

KOKKEN  (synkende).    Giv  OS  idag  VOrt  (går  under.) 

PEER  GYNT.  Amen,  gut! 

Du  var  og  blev  dig  selv  til  slut.  (svinger  sig  op  på  hvælvet.) 

Hvor  der  er  liv,  der  er  der  håb  — 

DEN  FREMMEDE  PASSAGER  (griber  i  baden). 
Godmorgen ! 

PEER  GYNT.  Huj! 

PÅSSÅGEREN.        Jeg  hørte  råb!  — 
Det  var  dog  morsomt  jeg  Dem  fandt. 
Nu?  Kan  De  se,  jeg  spade  sandt? 

PEER  GYNT.  Slip!  Slip!   Her  er  knapt  plads  for  én! 

PÅSSÅGEREN.  Jeg  svømmer  med  det  venstre  ben. 
Jeg  flyder,  får  jeg  blot  med  spidsen 
af  fingren  holde  her  i  ridsen. 
Men  apropos  om  liget  — 

PEER  GYNT.  Ti! 

PÅSSÅGEREN.  Med  resten  er  det  rent  forbi  — 

PEER  GYNT.  Hold  munden! 

PÅSSÅGEREN.  Ganske  som  De  vil. 

(Taushed.) 

PEER  GYNT.  Hvad  godt? 
PÅSSÅGEREN,  Jeg  tier. 

PEER  GYNT.  Satans  spil!  — 

Hvad  gør  De? 

PÅSSÅGEREN.  Venter. 
PEER  GYNT {rwer  sig  i  håret).  Jeg  blir  gal!  — 
Hvad  er  De? 

PÅSSÅGEREN  (nikker).  Venlig! 

PEER  GYNT.  Vidre!  Tal. 

PÅSSÅGEREN.  Hvad  tror  De?  Véd  De  ingen  anden, 
som  er  mig  lig? 

PEER  GYNT  Å,  jeg  véd  fanden  — ! 
PÅSSÅGEREN  (sagte).  Har  han  for  skik  at  tænde  lygten 
på  livsens  natvej  gennem  frygten? 

PEER  GYNT.  Se,  se!  Når  sagen  grejdes  ud, 
så  er  De  vel  et  lysets  bud? 

PÅSSÅGEREN.  Ven,  —  har  De  én  gang  blot  hvert  halvår 
tilbunds  fornummet  angstens  alvor? 

PEER  GYNT.  Ræd  blir  man  jo,  når  faren  truer;  — 
men  Deres  ord  er  sat  på  skruer  — 

PÅSSÅGEREN.  Ja,  har  De  blot  én  gang  i  livet 
havt  sejren,  som  i  angst  er  givet? 

PEER  GYNT  (ser  på  ham).  Kom  De  at  åbne  mig  en  dør, 
så  var  det  dumt  De  ej  kom  før. 

Henrik  Ibsen:    Samlede  værker.    II.  18 

Det  ligner  ingenting  at  vælge 
sin  tid  når  havet  vil  en  svælge. 

PASSÅGEREN,  Var  kanske  sejren  mere  trolig 
i  Deres  ovnskrog,  lun  og  rolig? 

PEER  GYNT.  Lad  gå;  —  men  Deres  snak  var  gækkende. 
Hvor  kan  De  tro  den  virker  vækkende? 

PåSSåGEREN.  Hvor  jeg  er  fra,  der  gælder  smil 
i  højde  med  patetisk  stil. 

PEER  GYNT.  Alt  har  sin  tid;  for  tolder  sømmeligt, 
som  skrevet  står,  for  bisp  fordømmeligt. 

PASSAGEREN.  Den  sværm,  som  sov  i  askens  urner, 
går  ej  til  hverdags  på  koturner. 

PEER  GYNT,  Vig  fra  mig,  skræmsel!  Pak  dig,  mand! 
Jeg  vil  ej  dø!  jeg  må  iland! 

PASSAGEREN.  For  den  sags  skyld  vær  uforsagt! 
man  dør  ej  midt  i  femte  akt.  (gUder  bort.) 

PEER  GYNT.  Der  slåp  det  ud  af  ham  tilsidst!  — 
han  var  en  tråkig  moralist. 


(Kirkegård  i  en  højtliggende  fjeldbygd.) 
fLigfærd.    Prest  og  almue.    Det  sidste  salmevers  synges.  Peer  Gynf  går  Torbi  uden for  på  ve jen.)* 

PEER    CyiVrCved  porten). 

Her  går  nok  en  landsmand  al  kødets  vej. 

Gud  Ske  lov,   at  det  ikke  er  mig.  (træder  indenfcr.) 
PRESTEN  (taler  ved  graven). 

Og  nu,  da  sjælen  stævner  mod  sin  dom, 
og  støvet  hviler  lig  en  bælgfrugt  tom,  — ■ 
nu,  kære  venner,  taler  vi  et  ord 
om  denne  dødes  vandring  på  vor  jord. 

Han  var  ej  rig,  og  heller  ej  forstandig, 
hans  røst  var  spag,  hans  holdning  var  umandig, 
sin  mening  bar  han  vekt  og  uvisst  frem, 
og  knapt  han  rådig  var  i  eget  hjem ; 
i  kirken  tren  han,  som  han  vilde  bede 
om  lov  til,  andre  lig,  at  tåge  sæde. 

Fra  Gudbrandsdalen,  véd  I,  var  han  kommen. 

Da  hid  han  flytted,  var  han  fast  en  gut;  — 

og  visst  I  mindes,  at  til  sidste  slut 

man  så  ham  stødt  med  højre  hånd  i  lommen. 

I 

Den  højre  hånd  i  lommen  var  det  egne, 
der  præged  mandens  billed  i  ens  sind,  — 
og  dertil  denne  vridning,  den  forlegne 
tilbagetrukkethed,  hvor  han  kom  ind. 

Men  skønt  han  helst  sin  stille  vej  gad  slingre, 
og  skønt  han  blev  en  fremmed  mellem  os, 
så  véd  I  visst,  hans  dølgsmålsstræv  tiltrods,  — 
den  hånd,  han  skjulte,  bar  kun  fire  fingre.  — 

Jeg  mindes  godt  for  mange  herrens  år 
en  morgen:  der  blev  holdt  session  på  Lunde. 
Det  var  i  krigens  tid.  I  alle  munde 
var  landets  trængsler  og  dets  fremtids  kår. 

Jeg  var  tilstede.  Midt  for  bordet  sad 
kaptejnen  mellem  lensmand  og  sergenter; 
og  gut  for  gut  blev  målt  på  alle  kanter 
og  skreven  ind  og  tågen  til  soldat. 
Fuld  stuen  var,  og  udenfor  på  tråkken 
lød  højmælt  latter  mellem  ungdomsflokken. 

Da  råbtes  op  et  navn.   En  ny  kom  frem, 
en,  der  var  bleg,  som  sne  på  bræens  bræm. 
Han  kaldtes  nærmere;  han  nåde  bordet;  — 
den  højre  hånd  var  hyllet  i  en  klud;  — 
han  gisped,  svælged,  snapped  efter  ordet,  — 
men  fandt  ej  mæle ;  trods  kaptejnens  bud. 
Dog  jo,  tilsidst;  og  da,  med  brand  på  kindet, 
med  tungen  svigtende  og  atter  rap, 
han  mumled  noget  om  en  sigd,  som  glap 
og  skar  i  våde  fingren  af  til  skindet. 

Der  blev  i  stuen  stilhed  samme  stund. 
Man  skifted  øjekast;  man  tråk  på  mund; 
man  stened  gutten  med  de  stumme  blikke. 
Han  kendte  haglen,  men  han  så  den  ikke. 
Da  stod  kaptejnen  op,  den  gamle,  grå;  — 
han  spytted,  pegte  ud  og  sagde:  gå! 

Og  gutten  gik.  Man  veg  til  begge  sider, 
så  der  i  midten  blev  en  spidsrodsgang;  — • 
han  vandt  tildørs;  der  satte  han  på  sprang;  — 
op  bar  det  nu,  —  op  gennem  lund  og  lider, 
op  gennem  røsen,  styrtende  og  hældende. 
Han  havde  hjemme  borte  mellem  fjeldene.  — 

Et  halvår  efter  var  det  hid  han  kom 
med  mor  og  spædebarn  og  fæstekvinde. 

Han  bygsled  jord  etsteds  på  hejen  inde, 
hvor  ødemarken  grænser  op  mod  Lom. 
Han  gifted  sig  så  fort  som  gørligt  kun; 
han  tømred  hus;  han  brød  den  hårde  grund; 
han  kom  ivej,  hvad  mangen  akerflek 
fortalte,  der  den  bølged  gul  og  kæk ;  — 
ved  kirken  bar  han  højre  hånd  i  lommen,  — 
men  hjemme  tror  jeg  nok  de  fingre  ni 
fik  trælle  fuldt  så  sårt,  som  andres  ti.  — ■ 
En  vår  blev  alting  revet  bort  af  flommen. 

De  slåp  derfra  med  livet.  Arm  og  nøgen 
han  tog  på  rydningsværket  fat  påny, 
og  inden  høsten  kom,  steg  atter  røgen 
ifra  en  fjeldgård,  lagt  i  bedre  ly. 
I  ly?  For  flommen,  ja,  —  men  ej  for  bræen; 
to  år  derefter  lå  den  under  sneen. 

Dog,  mandens  mod  fik  skreden  ikke  krøget 
han  grov,  han  rensed,  førsled,  rydded  grus,  — 
og  før  den  næste  vintersne  var  føget, 
stod  rejst  for  tredje  gang  hans  ringe  hus. 

Tre  sønner  havde  han,  tre  raske  gutter; 
i  skole  skulde  de,  og  did  var  langt;  — 
det  gjaldt  at  nå,  hvor  bygdevejen  slutter, 
igennem  skardet  styrtende  og  trangt. 
Hvad  gjorde  han?  Den  ældste  fik  sig  skotte 
som  bedst,  og  der,  hvor  stien  faldt  for  styg, 
slog  manden  taug  om  ham  til  tag  og  støtte;  — 
de  andre  bar  han  frem  på  arm  og  ryg. 

Så  sled  han  år  for  år;  og  de  blev  mænd. 
Her  var  vel  skei  at  kræve  ligt  igen. 
Tre  velstandsherrer  i  den  nye  verden 
har  glemt  sin  norske  far  og  skolefærden. 

Han  var  en  kortsynt  mand.  Udover  ringen 
af  dem,  ham  nærmest  stod,  han  intet  så. 
For  ham  lød  meningsløst,  som  bjelders  klingen, 
de  ord,  der  malmfuldt  skulde  hjerter  nå. 
Folk,  fædreland,  det  lysende,  det  høje, 
stod  stedse  slørt  af  tåger  for  hans  øje. 

Men  han  var  ydmyg,  ydmyg,  denne  mand; 
og  fra  sessionens  dag  han  bar  på  dommen, 
så  visst,  som  han  på  kind  bar  blygsels  brand 
og  sine  fire  fingre  gemt  i  lommen.  — 

En  brotsling  imod  landets  lov?  Ja  vel! 
Men  der  er  ét,  som  lyser  over  loven, 
så  visst,  som  Glittertindens  blanke  tjeld 
har  sky  med  højre  tinderad  for  oven. 
Slet  borger  var  han.  Og  for  stat  som  kirke 
et  gagnløst  træ.  Men  hist  på  hejens  hvælv, 
i  slægtens  snevring,  hvor  han  så  sit  virke, 
der  var  han  stor,  fordi  han  var  sig  selv. 
Den  klang,  han  skabtes  med,  den  blev  sig  lig. 
Hans  færd  var  langspil  under  spånens  dæmper. 
Og  derfor  fred  med  dig,  du  stille  kæmper, 
som  stred  og  faldt  i  bondens  lille  krig! 
Vi  vil  ej  ganske  hjerter  eller  nyrer; 
det  er  ej  hverv  for  støv,  men  for  dets  styrer;  — 
dog  fri  og  fast  det  håb  jeg  taler  ud : 
den  mand  står  knapt  som  krøbling  for  sin  Gud ! 

(Følget  skilles  ad  og  går.   Peer  Gynt  bliver  alene  tilbage.) 

PEER  GYNT.  Se  det,  det  kalder  jeg  kristendom! 
Slet  intet,  som  greb  ens  sind  uhyggeligt.  — 
Ja,  emnet,  at  være  sig  selv  uryggeligt,  — 
hvad  prestens  præken  drejed  sig  om,  — 

er  også  i  og  for  sig  Opbyggeligt.  (ser  ned  i  graven.) 

Var  det  kanske  ham,  som  hugg  sig  i  knogen 

den  dag  jeg  lå  på  storhugst  i  skogen? 

Hvem  véd?  Hvis  ikke  jeg  stod  med  min  stav 

på  randen  af  denne  åndsfrændes  grav, 

så  kunde  jeg  tro  det  var  mig,  der  sov 

og  sanddrømt  hørte  min  pris  og  lov.  — 

Det  er  rigtig  en  vakker  kristelig  skik 

at  kaste  et  såkaldt  erindringsblik 

velvilligt  over  den  henfarnes  dage. 

Jeg  har  intet  imod,  min  dom  at  tåge 

af  denne  værdige  sogneprest. 

Nå,  der  er  sagtens  en  stund  tilbage, 

før  graveren  kommer  og  ber  mig  til  gæst;  — 

og,  som  skriften  siger:  bedst  er  dog  bedst,  — 

og  i  lige  made:  den  tid  den  sorg,  — 

endvidere:  tag  ikke  din  ligfærd  på  borg.  — 

Ja,  kirken  blir  dog  den  sande  trøster. 

Jeg  har  ikke  skattet  den  synderligt  før;  —  - 

nu  kender  jeg  dog,  hvor  godt  det  gør, 

at  høre  forsikret  af  kyndige  røster: 

slig,  som  du  sår,  du  engang  høster.  — 

Sig  selv  skal  en  være;  om  sig  og  sit 

skal  en  kære  sig  både  i  stort  og  i  lidt. 

Går  lykken  imod,  så  har  en  dog  æren 

af  sit  levnets  førsel  i  samklang  med  læren.  — 

Nu  hjemad!   Lad  vejen  falde  brat  og  trang; 

lad  skæbnen  længe  nok  te  sig  spydig;  — 

gamle  Peer  Gynt  går  sin  egen  gang 

og  blir  den  han  er;  fattig  men  dydig,  (han  går.) 


(Bakke  med  et  udtørret  elveleje.    En   sammenshTtet  kvern   ved  elven;  grunden  opreven ;  øde- 

læggelse  rundt  om.  Højere  oppe  en  stor  gård.) 
(Oppe  ved  gården  holdes  auktion.  Megen  almue  samlet.    Drik  og  støj.    Peer  Gynt  sidder  nede 

på  en  grushaug  på  kvernetomten.) 

PEER  GYNT.  Atter  og  fram,  det  er  lige  langt; 
ud  og  ind,  det  er  lige  trangt.  — 
Tiden  tærer  og  elven  skær. 
Gå  udenom,  sa  Bøjgen;  —  en  får  så  her. 

EN  SØRGEKLÆDT MÅND.  Nu  er  der  bare  skrammel  igen. 

(får  øje  på  Peer  Gynt). 

Er  her  fremmedfolk  og?  Gud  signe,  go'e  ven! 

PEER  GYNT.  Godt  møde!  Her  er  rigtig  lystigt  idag. 
Er  her  barselgilde  eller  bryllupslag? 

DEN  SØRGEKLÆDTE.  Jeg  vil  heller  kalde  det  hjemkom- 
bruden  ligger  i  et  ormebøl.  [merøl;  — 

PEER  GYNT.  Og  orme  rives  om  trevler  og  klude. 

'  DEN  SØRGEKLÆDTE.  Det  er  enden  på  visen;  så  er  den 

PEER  GYNT.  Alle  viser  har  samme  slut;  [ude. 

og  alle  er  de  gamle ;  jeg  kunde  dem  som  gut. 

EN  TYVEÅRIG  (med  en  støbeske). 

S  Her  skal  I  se,  hvad  stads  jeg  har  købt! 

I  den  har  Peer  Gynt  sine  sølvknapper  støbt. 

EN  ÅNDEN.  Men  jeg  da!  En  skilling  for  pengeskæppen! 

EN  TREDJE.    Ingen    bedre?    Halvfemte    for    kramkarl- 

[skræppen ! 
PEER  GYNT.  Peer  Gynt?  Hvem  var  han? 

DEN  SØRGEKLÆDTE.  Jeg  bare  véd, 
han  var  svoger  til  døden  og  til  Aslak  smed. 

EN  GRÅKLÆDT  MAND.  Du  glemmer  jo  mig!   Er  du  fuld 

[og  yr? 
DEN  SØRGEKLÆDTE.  Du  glemmer,  på  Hægstad  var  en 

[stabburdør. 
DEN  GRÅKLÆDTE. Jsi^sandt;  men  du  var  nu  aldrig  kræsen. 

DEN  SØRGEKLÆDTE.  Bare  hun  ikke  tar  døden  ved  næ- 

[sen.  — 
DEN  GRÅKLÆDTE.  Kom,  svoger!   En  dram,  for  svoger- 

[skabs  skyld! 
DEN  SØRGEKLÆDTE.  Fanden  være  svoger!  Du  væver 

[i  fyld  — 
DEN  GRÅKLÆDTE.  Å,  sludder;  blodet  er  aldrig  så  tyndt, 
en  kender  sig  altid  i  slægt  med  Peer  Gynt. 

(trækker  afsted  med  ham.) 

PEER  GYNT  (sagte).  En  træffer  nok  kendinger. 

EN   GUT  (råber  efter  den  sørgeklædte).  Salig  mor 

kommer  efter  dig,  Aslak,  hvis  du  svælget  fugter. 

PEER  GYNT  (reiser  sig). 

Her  gælder  nok  ikke  agronomernes  ord: 
jo  mere  en  roder,  des  bedre  det  lugter. 

En    GUT  (med  et  bjørneskind). 

Se  katten  på  Dovre!  Ja,  bare  feiden. 

Det  var  den,  som  jog  troldet  på  julekvelden. 

EN  ANDEN  (med  en  rensdyrskalle). 

Her  er  den  gilde  renbuk,  som  bar 

Peer  Gynt  ved  Gendin  over  egg  og  skard. 

EN  TREDJE  (med  en  hammer,  råber  til  den  sørgeklædte). 

Hej,  du  Aslak,  kender  du  slæggen? 

Var  det  den,  du  brugte,  da  fanden  brød  væggen? 

EN  FJERDE  (tomhændet). 

Mads  Moen,  her  er  usynlighedskuften! 
Med  den  fløj  Peer  Gynt  og  Ingrid  i  luften. 

PEER  GYNT.  Brændevin,  gutter!  Jeg  kender  mig  gam- 
jeg  vil  holde  auktion  over  skrab  og  skrammel!      [mel!  — 

EN  GUT.  Hvad  har  du  at  sælge? 

PEER  GYNT.  Jeg  har  et  slot ;  — 

det  ligger  i  Ronden ;  det  er  muret  godt. 

GUTTEN.  En  knap  er  buden! 

PEER  GYNT.  Du  får  gå  til  en  dram. 

At  byde  mindre,  var  synd  og  skam. 

EN  ÅNDEN.  Han  er  lystig,  gamlen!  (Foik  stimler  om  ham.) 

PEER  GYNTirkber).  Grane,  min  hest;  — 

hvem  byder? 

EN  I  HOBEN.  Hvor  går  han? 

PEER  GYNT.  Langt  i  vest! 

Mod  nedgangen,  gutter!  Den  traver  kan  fly  ve 
så  fort,  så  fort,  som  Peer  Gynt  kunde  lyve. 

STEMMER.  Hvad  mere  har  du? 

PEER  GYNT,  Både  guid  og  skrab! 

Det  er  købt  med  forlis!  det  sælges  med  tab. 

EN  GUT.  Råb  op! 

PEER  GYNT.  En  drøm  om  en  spændebog! 

Den  kan  I  få  for  en  hægtekrog. 

GUTTEN.  Fanden  med  drømme! 

PEER  GYNT.  Mit  kejserdom! 

Jeg  kaster  det  i  flokken ;  I  kan  gramse  derom ! 

GUTTEN.  Følger  kronen  med? 

PEER  GYNT.  Af  det  dejligste  strå. 

Den  vil  passe  den  første,  som  sætter  den  på. 
Hej,  her  er  mer!  Et  vindlagt  æg! 
En  galmands  gråhår!  Profetens  skæg! 
Alt  skal  han  få,  som  viser  mig  på  hejen 
stolpen  med  påskrift:  her  går  vejen! 

LENSMANDEN  (som  er  kommen  til). 

Du  bærer  dig  ad,  min  mand,  så  næsten 
jeg  tror  din  vej  går  bent  i  arresten. 

PEER  GYNT  (med  hatten  i  hånden). 

Vel  troligt.  Men  sig  mig,  hvem  var  Peer  Gynt? 
LENSMANDEN.  Hvad  sludder  — 
PEER  GYNT.  Med  forlov!  Jeg  ber  så  tyndt  — ! 
LENSMANDEN.  Å,  der  siges  han  var  en  vederstyggelig 
PEER  GYNT.  En  digter  — ?  [digter  — 

LENSMANDEN.  Ja, —  alt,  som  var  stærkt  og  stort, 

det  digted  han  ihob,  at  han  havde  gjort. 
Men  undskyld,  ven  —  jeg  har  andre  pligter  —  (gar.) 

PEER  GYNT.  Og  hvor  er  han  nu,  den  mærkelige  mand? 

EN  ALDRENDE.  Han  for  over  havet  til  et  fremmed  land; 
der  gik  det  ham  ilde,  som  en  vel  kunde  tænkt; 
nu  er  han  for  mange  år  siden  hængt. 

PEER  GYNT.  Hængt?  Se,  se!  Det  var  det,  jeg  vidste; 
salig  Peer  Gynt  blev  sig  selv  til  det  sidste.  (hilser.) 
Farvel,  —  og  mangfoldig  tak  for  idag! 

(går  nogle  skridt,  men  stanser  igen.) 

I  glade  gutter,  I  vene  kvinder,  — 
vil  I  høre  en  skrøne  til  vederlag? 

FLERE.  Ja,  kan  du  nogen? 

PEER  GYNT.  Der  er  intet  til  hinder.  — 

(kommer  nærmere;  der  glider  ligesom  en  fremmed  mine  over  ham.) 

1  San  Francisco  jeg  grov  efter  guid. 

Hele  byen  var  af  gøglere  fuld. 

En  kunde  gnide  på  fiol  med  tærne; 

en  anden  kunde  danse  spansk  halling  på  knærne; 

en  tredje,  hørte  jeg,  gjorde  vers, 

mens  hans  hjerneskal  blev  boret  igennem  på  tvers. 

Til  gøgler-stævnet  kom  også  fanden;  — 

vilde  prøve  sin  lykke,  som  så  mangen  anden. 

Hans  fag  var  det:  på  en  skuffende  vis 

at  kunne  grynte  som  en  virkelig  gris. 

Hans  personlighed  tråk,  skønt  han  ej  var  kendt. 

Huset  var  fuldt  og  forventningen  spændt. 

Frem  trådte  han  i  kappe  med  svajende  fliger; 

man  muss  sich  drapiren,  som  tyskeren  siger. 

Men  ind  under  kappen,  —  hvad  ingen  vidste,  — ■ 

havde  han  forstået  en  gris  at  liste. 

Og  nu  begyndte  da  præstationen. 

Fanden,  han  kneb;  og  grisen  gav  tonen. 

Det  hele  blev  holdt  som  en  fantasi 

over  grise-tilværelsen,  bunden  og  fri; 

til  slut  et  hvin,  som  ved  slagterens  stik;  — 

hvorpå  kunstneren  bukked  ærbødigt,  og  gik.  — 

Emnet  blev  af  fagmænd  drøftet  og  dømt ; 

stemningen  blev  både  lastet  og  berømt;  — 

nogle  fandt  røstens  udtryk  for  tyndt; 

andre  fandt  dødsskriget  altfor  studeret!  — 

men  alle  var  enige  om:  qva  grynt 

var  præstationen  yderst  outreret.  — 

Se,  det  fik  fanden,  fordi  han  var  dum 

og  ikke  beregned  sit  publikum. 

(han  hilser  og  går.    Der  falder  en  usikker  stilhed  over  mængden.) 


—  282  — 

(Pinseaften.  —  Inde    på  storskogen.    Længere   borte,  på  en  rydningsplads  en  hytte  med  rens- 

dyrhorn  over  dørgavlen.) 
(Peer  Gynt  kryber  i  holtet  og  sanker  jordløg.) 

PEER  GYNT.  Dette  her  er  et  standpunkt.    Hvor  er  det 
Alt  skal  en  prøve  og  vælge  det  bedste.  [næste?  — 

Jeg  har  så  gjort,  —  oppe  fra  Cæsar 
og  nedover  lige  til  Nebukadnesar. 
Så  skulde  jeg  dog  gennem  bibelhistorien.  — 
Den  gamle  gutten  fik  ty  til  sin  mor  igen.  — 
Der  står  jo  også:  af  jord  est  du  kommen.  — 
Hvad  det  gælder  i  livet,  er  at  fylde  vommen. 
Fylde  den  med  jordløg?  Det  lidet  moner;  — 
jeg  vil  være  listig  og  sætte  doner. 
Her  er  vand  i  bækken;  jeg  skal  ikke  tørste, 
og  får  dog  mellem  vilddyr  regnes  for  den  første. 
Når  jeg  engang  skal  dø,  —  hvad  sagtens  vil  ske,  — 
så  kryber  jeg  under  et  vindfældt  træ ; 
som  bamsen  en  løvhaug  jeg  over  mig  kaver 
og  risper  i  barken  med  store  bogstaver: 
Her  hviler  Peer  Gynt,  den  skikkelige  fyr, 
kejser  over  alle  de  andre  dyr.  — 

KejSer?  der  indvendig.) 

Du  gamle  spåmands-gøk! 
Du  er  ingen  kejser;  du  er  en  løg. 
Nu  vil  jeg  skalle  dig,  kære  min  Peer! 
Det  hjælper  ikke  enten  du  tuder  eller  ber. 

(tager  en  log  og  plukker  svøb  for  svøb  af.) 

Der  ligger  det  ydre,  forrevne  lag; 

det  er  havsnødsmanden  på  jollens  vrag. 

Her  er  passager-svøbet,  skralt  og  tyndt;  — 

har  dog  i  smagen  en  snev  af  Peer  Gynt. 

Indenfor  her  har  vi  guldgraver-jeget; 

saften  er  væk,  —  om  det  nogen  har  ejet. 

Dette  grovskind  her  med  den  hårde  flig, 

det  er  pelsværksjægren  ved  Hudsons-vik. 

Det  indenfor  ligner  en  krone;  —  ja  tak! 

Det  kaster  vi  væk  uden  vidre  snak. 

Her  er  oldtidsgranskeren,  kort,  men  kraftig. 

Og  her  er  profeten,  fersk  og  saftig. 

Han  stinker,  som  skrevet  står,  af  løgne, 

så  en  ærlig  mand  kan  få  vand  i  øjne. 

Dette  svøbet,  som  rulles  blødagtigt  sammen. 

det  er  herren,  der  leved  i  fryd  og  gammen. 

Det  næste  tykkes  sygt.  Det  har  svarte  streger;  — 

svart  kan  ligne  både  prest  og  neger,  (plukker  fiere  på  engang.) 

Det  var  en  ustyrtelig  mængde  lag! 

Kommer  ikke  kernen  snart  for  en  dag?  (plukker  heie  løgen  op.) 

Nej-Gud  om  den  gør!  Til  det  inderste  indre 

er  altsammen  lag,  —  bare  mindre  og  mindre.  — 

Naturen  er  vittig!  (kaster  resteme  fra  sig.) 

Fanden  måtte  gruble! 
Går  en  i  tanker,  kan  en  letvindt  snuble. 
Nå,  jeg  kan  for  resten  ad  faren  flire; 
for  jeg  ligger  bundfast  på  alle  fire.  (kiør  sig  i  nakken ) 
Underligt  stell,  det  hele  røre! 
Livet,  som  det  kaldes,  har  en  ræv  bag  øre. 
Men  griber  en  til,  sætter  Mikkel  på  spring, 
og  en  fanger  noget  andet  —  eller  ingenting. 

(han  er  kommen  i  nærheden  af  hytten,  får  øje  på  den  og  studser:) 

Denne  stuen?  På  moen  — !  Hå!  (gnider  øjnene.) 

Det  er  plent, 
som  jeg  engang  skulde  det  bygværk  kendt.  — 

Rensdyrskallen,  som  spriker  over  gavlen ! 

En  havfrue,  skabt  som  en  fisk  fra  navlen  — ! 
Løgn!  Ingen  havfrue!  —  Nagler,  —  planker,  — 
lås,  som  lukker  for  nissebuk-tanker  — ! 

SOL  VEJG  (synger  i  stuen). 

Nu  er  her  stellet  til  Pinsekveld. 
Kære  gutten  min,  langt  borte,  — 

kommer  du  vel? 
Har  du  tungt  at  hente, 

så  und  dig  frist;  — 

jeg  skal  nok  vente; 

jeg  lovte  så  sidst, 

PEER  GYNl   (rejser  sig  stille  og  dødbleg). 

En,  som  har  husket,  —  og  en,  som  har  glemt. 

En,  som  har  mistet,  —  og  en,  som  har  gemt.  — 

O,  alvor!  —  Og  aldrig  kan  det  leges  om! 

O,  angst!  —  Her  var  mit  kejserdom!  (løber  ind  over  skogstien. ^ 

iNat.  —  Furumo.  En  skogbrand  har  hærjet.    Forkullede  træstammer  milevidt  indover. 

Hvide  tåger  hist  og  her  over  skogbunden.) 

{Peer  Gynt  løber  over  moen.) 

PEER  GYNT.  Aske,  skodde,  støv  for  vinden,  -- 
her  er  nok  at  bygge  af! 
Stank  og  rådenskab  for  inden ; 
alt  ihob  en  kalket  grav. 
Digt  og  drøm  og  dødfødt  viden 
lægger  fod  om  pyramiden; 
over  den  skal  værket  højne 
sig  med  trappetrin  af  løgne. 
Flugt  for  alvor,  sky  for  anger, 
som  et  skilt  på  toppen  pranger, 
fylder  domsbasunen  med  sit: 
Petrus  Gyntus  Cæsar  fecit !  dytter.) 
Hvad  for  grad  af  barnerøster? 
Grad,  men  halvt  på  vej  til  sang.  — 
Og  for  foden  triller  nøster  — !  (sparker.) 
Væk!  I  gør  mig  stien  trang! 

NØSTERNE  (på  jorden).  Vi  er  tanker; 
du  skulde  tænkt  os;  — 
pusselanker 
du  skulde  skænkt  os! 

PEER  GYNT  (går  udenom). 

Livet  har  jeg  skænkt  til  én ;  — 
det  blev  fusk  og  skæve  ben! 

NØSTERNE.  Tilvejrs  vi  skulde 
som  skakende  røster,  — 
og  her  må  vi  rulle 
som  grågarns-nøster. 

PEER  CyNT  (snubler). 

Nøste!  Dit  fordømte  drog! 
Spænder  du  for  far  din  krog!  (flygter.) 

VISNE  BLADE  (flyver  for  vinden). 

Vi  er  et  løsen; 

du  skulde  stillet  os! 

Se,  hvor  døsen 

har  ynkelig  pillet  os. 

Ormen  har  ædt  os 

i  alle  bugter; 

vi  fik  aldrig  spredt  os 
som  krans  om  frugter. 

PEER  GYNT.  Fåfængt  var  dog  ej  jer  fødsel;  — 
læg  jer  stilt  og  tjen  til  gødsel. 

SUSNING  I  LUFTEN.  Vi  er  sange; 
du  skulde  sunget  os!  — 
Tusende  gange 
har  du  kuget  og  tvunget  os. 
I  din  hjertegrube 
har  vi  ligget  og  ventet;  — 
vi  blev  aldrig  hentet. 
Gift  i  din  strube! 

PEER  GYNT.  Gift  idig,  dit  dumme  stev! 

Fik  jeg  tid  til  vers  og  VæV?  (skyder  snarvej.) 
DUGG  DRA  BE  R  (drysser  fra  grenene). 

Vi  er  tårer, 
der  ej  blev  fældte. 
Isbrod,  som  sårer, 
kunde  vi  smelte. 
Nu  sidder  brodden 
i  bringen  lodden; 
såret  er  lukket; 
vor  magt  er  slukket. 

PEER  GYNT.  Tak;  —  jeg  græd  i  Rondesvalen, 
fik  dog  lige  fuldt  på  halen! 

BRÆKKEDE  STRÅ.  Vi  er  værker; 
du  skulde  øvet  os; 
Tvil,  som  kværker, 
har  krøblet  og  kløvet  os. 
På  yderste  dagen 
vi  kommer  i  flok 
og  melder  sagen,  — 
så  får  du  nok! 

PEER  GYNT.  Keltringestreger!  Tør  I  skrive 
mig  tilbogs  det  negative?  (haster  afsted.) 

ÅSES  STEMME  (langt  borte). 

Tvi,  for  en  skydsgut! 
Hu,  du  har  væltet  mig! 
Sne  faldt  her  nys,  gut;  — 
stygt  har  den  æltet  mig.  — 

Galt  har  du  kørt  mig. 
Peer,  hvor  er  slottet? 
Fanden  har  forført  dig 
med  kæppen  i  kottet! 

PEER  GYNT.  Bedst,  en  stakkar  væk  sig  skynder. 
Skal  en  bære  fandens  synder, 
må  en  snart  i  bakken  segne; 
de  er  tunge  nok,  ens  egne.  (løber.) 


(Et  andet  strøg  på  moen.) 
PEER  GYNT  (synger). 

En  graver!  En  graver!  Hvor  er  I,  hunde? 
En  sang  af  brægende  klokkermunde; 
om  hatteskyggen  en  sørgeflig; 
jeg  har  mange  døde;  jeg  skal  følge  lig! 

iKnappestøberen  med  redskabskiste  og  en  stor  støbeske  kommer  fra  en  sidevej.) 

KNAPPESTØBEREN,  Godt  møde,  gubbe! 

PEER  GYNT.  God  kveld,  min  ven! 

KNAPPESTØBEREN.    Karlen  har  hastværk.  Hvor  skal 

[han  hen? 
PEER  GYNT.  Til  gravøl. 

KNAPPESTØBEREN.       Ja  så?  Lidt  skralt  jeg  ser;  — 
med  forlov,  —  du  heder  vel  ikke  Peer? 

PEER  GYNT.  Peer  Gynt,  som  man  siger. 

KNAPPESTØBEREN.  Det  kalder  jeg  held! 

Det  er  netop  Peer  Gynt,  jeg  skal  hente  ikveld. 
PEER  GYNT.  Skal  du  det?  Hvad  vil  du? 

KNAPPESTØBEREN.  Her  kan  du  se; 

jeg  er  knappestøber.  Du  skal  i  min  ske. 

PEER  GYNT   Hvad  skal  jeg  i  den? 

KNAPPESTØBEREN.  Du  skal  smeltes  om. 

PEER  GYNT   Smeltes? 

KNAPPESTØBEREN.      Her  er  den,  skuret  og  tom 
Din  grav  er  gravet,  din  kiste  bestilt. 
I  skrotten  skal  ormene  leve  gildt;  — 
men  jeg  har  ordre  til,  uden  dvælen 
på  Mesters  vegne  at  hente  sjælen. 

PEER  GYNT,  Ugørligt!  Sådan  foruden  varsel  — ! 

KNAPPESTØBEREN.  Det  er  gammel  vedtægt  ved  gravel 
i  stilhed  at  vælge  dagen  til  festen,  [og  barsel 

uden  ringeste  varsel  for  hædersgæsten. 

PEER  GYNT.  Ja,  rigtig.  Det  rundt  i  min  hjerne  løber. 
Du  er  jo  — ? 

KNAPPESTØBEREN.  Det  hørte  du;  —  knappestøber. 

PEER  GYNT.   Forstår!   Kært  barn  har  mange  navne. 
Ja  så  da.  Peer;  det  er  der,  du  skal  havne! 
Men  dette,  go'e  karl,  er  uredelig  færd ! 
Jeg  véd,  jeg  er  mildere  medfart  værd;  — 
jeg  er  ikke  så  gal,  som  I  kanske  tror,  — 
har  øvet  adskilligt  godt  her  på  jord;  — 
i  værste  fald  kan  jeg  kaldes  en  flynder,  — 
men  slet  ikke  nogen  særdeles  synder. 

KNAPPESTØBEREN.  Nej,  det  er  jo  netop  knuden,  mand; 
du  er  ingen  synder  i  højere  forstand; 
se,  derfor  slipper  du  pinsels-veen, 
og  kommer,  som  andre,  i  støbeskeen. 

PEER  GYNT.  Kald  det,  hvad  du  vil,  —  ske  eller  pøl; 
mungåt  og  bjor  er  begge  to  øl. 
Vig,  Satan! 

KNAPPESTØBEREN.  Du  er  da  vel  aldrig  så  grov 
at  tænke,  jeg  traver  på  en  hestehov? 

PEER  GYNT.  På  hestehov  eller  ræveklør,  — 
pak  dig;  og  pas  dig  for  hvad  du  gør! 

KNAPPESTØBEREN.  Min  ven,  du  er  i  en  stor  vildfarelse. 
Begge  har  vi  hast,  og  til  tidsbesparelse 
skal  jeg  forklare  dig  sagens  grund. 
Du  er,  som  jeg  har  af  din  egen  mund, 
ikke  nogen  såkaldt  storartet  synder,  — 
ja,  knapt  en  middels  — 

PEER  GYNT.  Se,  se;  du  begynder 

at  snakke  rimeligt  — 

KNAPPESTØBEREN.  Vent  nu  lidt;  — 
men  at  kalde  dig  dydig,  vilde  gå  for  vidt  — 

PEER  GYNT.  Det  gør  jeg  jo  heller  ikke  fordring  på. 

KNAPPESTØBEREN.  Altså  midt  imellem,  og  så  som  så. 
En  synder  at  det  rigtig  storladne  slags 
træffes  ikke  langs  alfarvej  nutildags; 

der  skal  mere  til,  end  at  traske  i  dynd; 
der  kræves  både  kraft  og  alvor  til  en  synd. 

PEER  GYNT.  Ja,  det  er  s'gu  rigtigt,hvad  du  der  bemærker; 
en  skal  buse  på,  som  de  gamle  bersærker. 

KNAPPESTØBEREN.  Du  derimod,  ven,  du  tog  synden  let. 

PEER  GYNT.  Bare  udenpå,  ven,  som  et  søleskvæt. 

KNAPPESTØBEREN.  Nu  blir  vi  enige.  Svovelpølen 
er  ikke  for  jer,  der  plasked  i  sølen  — 

PEER  GYNT   Og  følgelig,  ven,  kan  jeg  gå,  som  jeg  kom? 

KNAPPESTØBEREN.  Nej,  følgelig,  ven, skal  du  smeltes  om. 

PEER  GYNT   Hvad  er  det  for  kneb,  I  har  fundet  på 
herhjemme.  mens  jeg  i  udlandet  lå? 

KNAPPESTØBEREN.  Skikken  er  gammel,  som  slangens 
og  beregnet  på  at  hmdre  værdifortabelse.  [skabelse, 

Du  kender  jo  håndværket,  —  véd  vel,  at  tidt 
kan  en  støbning  arte  sig,  rent  ud  sagt,  skidt; 
stundom  blir  knapperne  hæmpeløse. 
Hvad  gjorde  så  du? 

PEER  GYNT.        Jeg  slang  skrabet  væk. 

KNAPPESTØBEREN.  Ja  vel;  Jon  Gynt  havde  ord  for  at 
så  længe  han  åtte  i  skæppe  og  sæk.  [sløse, 

Men  Mester,  ser  du,  er  sparsom,  han; 
og  derfor  blir  han  en  holden  mand. 
Han  slænger  ikke  væk,  som  rent  udugeligt, 
hvad  der  som  råstof  kan  blive  brugeligt. 
Du  var  nu  ætlet  til  en  blinkende  knap 
på  verdensvesten;  men  hæmpen  glap, 
og  derfor  skal  du  i  vraggods-kassen, 
for,  som  det  heder,  at  gå  over  i  massen. 

PEER  GYNT   Du  mener  da  vel  aldrig,  at  få  mig  gydt, 
sammen  med  Per  og  Pål,  til  noget  nyt? 

KNAPPESTØBEREN.  Jo,  så  minsæl  mener  jeg  så. 
Det  har  vi  gjort  med  ikke  så  få. 
På  Kongsberg  gør  de  det  samme  med  penge, 
hvis  præg  er  slidt  ved  at  rulle  for  længe. 

PEER  GYNT.  Men  dette  er  jo  liderligt  gnieri! 
Kære  min  ven,  lad  mig  slippe  fri;  — 
en  hæmpeløs  knap,  en  blankslidt  skilling,  — 
hvad  er  det  for  en  mand  i  din  Mesters  stilling? 

KNAPPESTØBEREN.  Å,  såsom  og  eftersom  ånden  er  i  en, 
så  har  en  jo  altid  metalværdien. 

PEER  GYNT.  Nej,  siger  jeg!  Nej!  Med  tænder  og  klør 
gør  jeg  modstand  mod  dette!  Alt  andet  før! 

KNAPPESTØBEREN,  Men  hvilket  andet?  Vær  dog  for- 
For  himlen  er  du  ikke  tilstrækkelig  luftig  —  [nuftig. 

PEER  GYNT.  Jeg  er  nøjsom;  jeg  sigter  ikke  så  højt;  — 
men  af  selvet  slipper  jeg  ikke  en  døjt. 
Lad  mig  dømmes  på  gammeldags  vis  efter  loven! 
Sæt  mig  en  tidlang  hos  ham  med  hoven;  — 
et  hundrede  år,  om  galt  skal  være; 
se,  det  er  noget,  en  sagtens  kan  bære; 
thi  pinen  er  jo  dog  kun  moralsk, 
og  altså  vel  ikke  så  pyramidalsk. 
Det  er  en  overgang,  som  skrevet  står, 
og  som  ræven  sagde;  —  man  venter;  der  slår 
en  forløsningens  stund;  man  træder  tilbage, 
og  håber  imidlertid  på  bedre  dage.  — 
Men  dette  andet,  —  at  skulle  gå  op 
som  et  fnug  i  en  uvedkommendes  krop,  — 
dette  støbeske-væsen,  dette  gyntske  ophør,  — 
det  sætter  min  inderste  sjæl  i  oprør! 

KNAPPESTØBEREN.  Men,  kære  Peer,  det  trænges  dog  ej 
for  småting  at  tåge  så  voldsomt  på  vej. 
Dig  selv  har  du  aldrig  været  før;  — 
hvad  skiller  det  så,  om  tilgagns  du  dør? 

PEER  GYNT.  Har  jeg  ikke  været  — ?  Jeg  månæsten  le! 
Peer  Gynt  har  været  noget  andet,  skal  vi  se! 
Nej,  knappestøber,  du  dømmer   iblinde. 
Kunde  du  syne  mig  i  nyreme  inde, 
så  vilde  du  træffe  bare  Peer  og  Peer, 
og  ikke  noget  andet  og  heller  ikke  mer. 

KNAPPESTØBEREN.  Det  er  ikke  muligt.  Her  har  jeg  min 
Se,  her  står  skrevet:  Peer  Gynt  skal  du  fordre.       [ordre. 
Han  har  budt  sit  livs  bestemmelse  trods. 
I  støbeskeen  med  ham  som  mislykket  gods. 

PEER  GYNT.  Hvilket  vås!  Der  må  menes  en  anden  person. 
Står  der  virkelig  Peer!   Ikke  Rasmus  eller  Jon? 

KNAPPESTØBEREN.  Dem  har  jeg  smeltet  for  længe  siden. 
Kom  så  med  det  gode,  og  spild  ikke  tiden! 

PEER  GYNT.  Nej,  om  jeg  gør!  Jo,  det  var  pent, 
om  det  viste  sig  imorgen,  at  en  anden  var  ment. 
Du  får  tåge  dig  i  vare,  min  gode  mand! 
Husk  på  det  ansvar,  som  følge  kan  — 

KNÅPPESTØBEREN.  Jeg  har  skriftligt  for  mig  — 

PEER  GYNT.  Men  und  mig  dog  frist! 

KNÅPPESTØBEREN.  Hvad  vil  du  med  den? 

PEER  GYNT.  Jeg  vil  få  bevist, 

at  jeg  var  mig  selv  gennem  hele  livet; 
og  derom  er  det  jo  dog  vi  har  kivet. 

KNÅPPESTØBEREN.  Bevist?  Med  hvad? 

PEER  GYNT.  Med  vidner  og  attester. 

KNÅPPESTØBEREN.  Jeg  er  såre  ræd,  de  blir  vraget  al 

[Mester. 

PEER  GYNT.  Umuligt!  For  øvrigt,  den  tid,  den  sorg  I 
Kære  mand,  lad  mig  låne  mig  selv  på  borg; 
jeg  er  snart  her  igen.  Kun  én  gang  man  fødes; 
og  sig  selv,  som  man  skabtes,  holder  man  på. 
Ja;  er  vi  så  enige? 

KNÅPPESTØBEREN.  Nå  da,  lad  gå. 
Men  husk,  ved  næste  korsvej  vi  mødes.  (Peer  Gynt  løber.) 

(Længere  borte  på  moen.) 

PEER  GYNT  iifuid  fart). 
Tid  er  penge,  som  skrevet  står. 
Den,  som  nu  vidste,  hvor  korsvejen  går;  — 
kanske  er  den  nær,  og  kanske  fjern. 
Jorden  brænder  mig  som  gloende  jern. 
Et  vidne!  Et  vidne!  Hvor  finder  jeg  nogen? 
Det  er  næsten  utænkeligt  her  på  skogen. 
Verden  er  fuskværk!  Stellet  er  slet, 
når  en  mand  skal  bevise  sin  soleklare  ret! 

(En  gammel  kroget  gubbe  med  stav  i  hånden  og  pose  på  nakken  trasker  foran  ham.) 
GUBBEN  (stanser). 

Kære,  vakre,  —  en  skilling  til  en  husvild  kall! 

PEER  GYNT.    Undskyld;   jeg    har   ikke   skillemynt  ved 

[hånden  — 
GUBBEN.  Prins  Peer!  Å  nej;  så  vi  træffes  skal  — ? 

PEER  GYNT.  Hvem  er  du? 

GUBBEN.  Han  minds  ikke  gamlen  i  Ronden? 

PEER  GYNT.  Du  er  da  vel  aldrig  — ? 

GUBBEN.  Dovregubben,  far! 

PEER   GYNT.    Dovregubben?    Virkelig?    Dovregubben! 

[Svar! 
DOVREGUBBEN.  Å,  jeg  er  kommenså  rent  på  knærne — ! 

PEER  GYNT.  Ødelagt? 

DOVREGUBBEN.  Plyndret  for  rub  og  stub. 

Her  traver  jeg  på  fanstestien,  sulten  som  en  skrub. 

PEER  GYNT.  Hurra!    Sligt  vidne  vokser  ikke  på  trærne! 

DOVREGUBBEN.  Herr  prinsen  er  også  bleven  grå  sloen 

sidst. 

PEER  GYNT.  Kære  svigerfar,  årene  gnager  og  tærer. 
Nå;  streg  over  alle  private  affærer,  — 
og,  for  alting,  ingen  familjetvist. 
Jeg  var  dengang  en  galning  — 

DOVREGUBBEN.  Å  ja;  å  ja;  — 

prinsen  var  ung.  Og  hvad  gør  en  ikke  da? 
Men  klog  var  prinsen,  at  han  vraged  sin  brud; 
dermed  har  han  spart  sig  både  harmen  og  skammen 
for  siden  er  hun  så  rent  skejet  ud  — 

PEER  GYNT.  Se,  se! 

DOVREGUBBEN.         Hun  gik  nu  for  koldt  vand  og  lud; 
og  tænk,  —  nu  er  hun  og  Trond  flyttet  sammen. 

PEER  GYNT.  Hvilken  Trond? 
DOVREGUBBEN.  Han  i  Valfjeldet. 

PEER  GYNT.  Han?  Aha; 

det  var  ham,  jeg  lokked  sæterjenterne  fra. 

DOVREGUBBEN  Men  dattersøn  er  bleven  både  fed  og  stor, 
og  har  gilde  børn  over  hele  landet  — 

PEER  GYNT.  Ja,  kære  mand,  spar  de  mange  ord;  — 
der  ligger  mig  på  hjertet  noget  ganske  andet.  — 
Jeg  er  kommen  i  en  temmelig  vanskelig  stilling, 
og  ønsker  et  vidnesbyrd  eller  en  attest;  — 
se,  dermed  kunde  svigerfar  hjælpe  mig  bedst. 
Jeg  skal  altid  gøre  udvej  til  en  drikkeskilling  — 

DOVREGUBBEN.  Å  nej;  kan  jeg  være  prinsen  til  nytte? 
Så  kanske  jeg  får  et  skudsmål  i  bytte? 

PEER  GYNT.  Med  glæde.  Jeg  er  noget  i  betryk  for  kon- 
og  må  spinke  og  spare  på  alle  kanter.  [tanter, 

Men  hør  nu,  hvad  det  gælder.  I  mindes  vel, 

da  jeg  meldte  mig  som  frier  i  Ronden  hin  kveld  — 

DOVREGUBBEN.  Bevares,  herr  prins! 

PEER  GYNT. '  Ikke  dette  med  prinsen! 

Men  nok.  I  vilde  med  magt  og  vold 
kverve  mit  syn  med  et  snit  i  linsen, 
og  skabe  mig  om  fra  Peer  Gynt  til  trold. 
Hvad  gjorde  jeg  så?  Jeg  satte  mig  imod,  — 
svor,  jeg  vilde  stå  på  min  egen  fod; 
jeg  forsaged  både  elskov  og  magt  og  ære, 
altsammen  bare  for  mig  selv  at  være. 
Denne  kendsgerning,  ser  I,  skal  I  sværge  på  til  tinge  — 

DOVREGUBBEN,  Nej,  om  jeg  kan! 

PEER  GYNT.  Hvad  er  det  for  snak? 

DOVREGUBBEN.   Han  vil  da  vel  ikke  til  en  løgn  mig 
Han  husker  da  vel,  han  i  troldbrogen  tråk,  [tvinge? 

og  smagte  på  mjøden  — ? 

PEER  GYNT.  Ja,  I  lokked  forførende;  — 

men  jeg  satte  mig  bestemt  imod  det  afgørende. 
Og  netop  det  skal  en  kende  sin  mand  på. 
Det  er  slutningsverset  det  kommer  an  på. 

DOVREGUBBEN.  Men  slutningen,  Peer,  blev  jo  stik  imod. 

PEER  GYNT.  Hvad  er  dette  for  væv? 

DOVREGUBBEN.  Da  du  Ronden  forlod, 

så  skrev  du  dig  bag  øret  mit  valgsprogs-mærke. 

PEER  GYNT.  Hvilket? 

DOVREGUBBEN.  Ordet?  —  det  kløvende,  stærke. 

PEER  GYNT.  Ordet? 

DOVREGUBBEN.  Som  skiller  mellem  menneskenes 

og  troldenes:  trold,  vær  dig  selv  nok  I  [flok 

PEER  Gy^r  (viger  et  skridt).    Nok! 

DOVREGUBBEN.  Og  af  alle  livsens  kræfter 

har  du  jo  siden  levet  derefter. 

PEER  GYNT.  Jeg!  Peer  Gynt! 

DOVREGUBBEN  (græder).  Det  er  utaknemmeligt! 

Som  trold  har  du  levet,  men  stødt  holdt  det  hemmeligt. 
Ordet,  jeg  lærte  dig,  har  sat  dig  istand 
til  at  svinge  dig  tilvejrs  som  en  holden  mand;  — 
og  så  kommer  du  her  og  kaster  på  nakken 
af  mig  og  af  ordet,  du  skylder  hele  takken. 

PEER  GYNT.  Nok!  Et  bergtrold!  En  egoist! 
Dette  her  må  være  sludder;  det  er  ganske  visst! 

DOVREGUBBEN  (trækker  frem  en  bunke  gamle  blade). 

Du  mener  nok  ikke,  vi  holder  aviser? 

Vent;  her  skal  du  se  med  rødt  på  sort, 

hvor  „Bloksberg-posten"  dig  lover  og  priser; 

og  det  samme  har  „Heklefjelds-tidende"  gjort 

alt  fra  den  vinter,  du  rejste  bort.  — 

Vil  du  læse  dem,  Peer?  Du  kan  gerne  få  lov. 

Her  står  noget  med  underskrift  „Hingstehov". 

Og  her:   „0m  det  troldelig-nationale". 

Skribenten  drager  den  sandhed  frem, 

at  det  lidet  kommer  an  på  horn  og  hale, 

bare  en  for  resten  af  huden  har  en  rem. 

„Vort  nok",  så  slutter  han,  „gir  troldets  stempel 

til  manden",  —  og  så  nævner  han  dig,  som  eksempel. 

PEER  GYNT.  Et  bergtrold?  Jeg! 

DOVREGUBBEN.  Ja,  den  sagen  er  klar. 

PEER  GYNT.  Kunde  lige  så  gerne  blevet,  hvor  jeg  var? 
Kunde  siddet  i  Ronden  i  hyggelig  ro? 
Spart  slid  og  møje  og  mange  par  sko? 
Peer  Gynt  —  et  trold!  —  Det  er  væv!  Det  er  snak! 
Farvel!    Der  har  du  en  skilling  til  tobak. 

DOVREGUBBEN.  Nej,  snille  prins  Peer! 

PEER  GYNT.  Slip!  Du  er  gal, 

eller  går  i  barndom.  Søg  et  hospital. 

DOVREGUBBEN.  Å,  det  er  netop  det,  som  jeg  søger. 
Men  dattersøns  afkom,  som  jeg  før  har  sagt, 
har  fåt  her  i  landet  slig  svare  magt; 
og  de  siger,  jeg  bare  er  til  i  bøger. 
Det  heder  jo,  værst  er  ens  egne  frænder; 
jeg,  stakkar,  får  føle,  det  ord  er  sandt. 
Det  er  hårdt  at  gælde  for  digt  og  tant  — 

PEER  GYNT.  Kære  mand,  der  er  flere,  det  uheld  hænder. 

DOVREGUBBEN.  Og  vi  selv  har  slet  ingen  hjælpekasse, 
ingen  spareskillingsgris  eller  fattigblok;  — 
i  Ronden  vilde  sligt  jo  heller  ikke  passe. 

PEER  GYNT.  Nej,  der  gjaldt  det  fandens:  vær  dig  selv  nok! 

DOVREGUBBEN.  Å,  prinsen  kan  da  ikke  klage  på  ordet. 
Og  hvis  han  på  en  eller  anden  baug  — 

PEER  GYNT.  Min  mand,  du  er  rent  på  det  gale  sporet; 
ieg  står  selv,  som  man  siger,  på  en  nøgen  haug  — 

DOVREGUBBEN.  Det  er  da  ikke  muligt?  er  prinsen  fant? 

PEER  GYNT.  Tilbunds.  Mit  prinselige  jeg  står  i  pant. 
Og  det  er  jer  skyld,  I  forbandede  trolde! 
Der  ser  man,  hvad  dårligt  selskab  kan  volde. 

DOVREGUBBEN.  Så  dratted  da  håbet  af  pinden  ned  igen! 
Farvel!  Det  blir  bedst,  jeg  til  byen  mig  fægter  — 
PEER  GYNT.  Hvad  vil  du  der? 

DOVREGUBBEN.  Jeg  vil  gå  til  komedien. 

De  søger  i  bladet  nationale  subjekter  — 

PEER  GYNT.  Lykke  på  rejsen;  og  hils  fra  mig. 
Kan  jeg  rive  mig  løs,  går  jeg  samme  vej. 
Jeg  skriver  en  farce,  både  gal  og  grundig; 
den  skal  hede:   „Sic  transit  gloria  mundi''. 

(løber  bortover  vejen ;  Dovregubben  råber  efter  ham.) 


(Ved  en  korsvej.) 

PEER  GYNT.  Nu  gælder  det,  Peer,  som  det  aldrig  har  gældt! 
Dette  dovriske  nok,  det  har  dommen  fældt. 
Skuden  er  vrag;  en  får  flyde  på  stumperne. 
Alt  andet;  kun  ikke  mellem  vraggods-klumperne! 

KNAPPESTØBEREN  (på  vejskiiiet). 
Nå  da.  Peer  Gynt,  hvor  er  så  attesten? 

PEER  GYNT.  Har  vi  korsvejen  her?  Det  var  fort  bestilt! 

KNAPPESTØBEREN.  Jeg  kan  se  på  dit  ansigt,  som  på  et 

hvad  seddelen  siger,  før  jeg  har  læst  den.  [skilt, 

PEER  GYNT.  Jeg  blev  ked  af  det  rend;  —  en  kan  gå  sig 

[vild  — 
KNAPPESTØBEREN.  Ja;  og  desuden,  hvad  fører  det  til? 

PEER  GYNT.  Sandt  nok;  på  skogen  ved  nattetid  — 

KNAPPESTØBEREN.  Der  trasker  dog  en  gamling.  Skal 

[vi  kalde  ham  hid? 
PEER  GYNT.  Nej;  lad  ham  gå.  Han  er  drukken,  kære! 

KNAPPESTØBEREN.  Men  kanske  han  kunde  — 

PEER  GYNT.  Hys;  nej, lad  være! 

KNAPPESTØBEREN.  Ja,  tar  vi  så  fat? 

PEER  GYNT.  Et  spørgsmål  blot. 

Hvad  er  det  „at  være  sig  selv"  i  grunden? 

KNÅPPESTØBEREN.  Et  underligt  spørgsmål,  især  i  mun- 
på  en  mand,  der  nylig  —  [den 

PEER  GYNT.  Svar  kort  og  godt. 

KNÅPPESTØBEREN.  At  være  sig  selv,  er:  sig  selv  at 
Dog,  på  dig  er  sagtens  den  forklaring  spildt;  [døde. 

og  derfor,  lad  det  kaldes:  overalt  at  møde 
med  Mesters  mening  til  udhængsskilt. 

PEER  GYNT.  Men  den,  som  nu  aldrig  at  vide  fik, 
hvad  Mester  har  ment  med  ham? 

KNÅPPESTØBEREN.  Det  skal  han  ane. 

PEER  GYNT.  Men  hvor  ofte  slår  ikke  anelser  klik,  — 
og  så  går  man  ad  undas  midt  på  sin  bane. 

/CArylPPE5rØBE/?EN.Tilvisse,PeerGynt;  i  anelsens  mangel 
har  fyren  med  hoven  sin  bedste  angel. 

PEER  GYNT.  Dette  her  er  en  yderlig  filtret  affære.  — 
Hør;  jeg  gør  afkald  på,  mig  selv  at  være;  — 
det  tør  kanske  falde  svært  at  få  det  bevist. 
Jeg  betragter  den  del  af  sagen  som  forlist. 
Men  nylig,  da  jeg  vandred  her  så  ensom  på  moen, 
følte  jeg  et  tryk  af  samvittigheds-skoen; 
jeg  sagde  til  mig  selv:  du  er  dog  en  synder  — 

KNÅPPESTØBEREN.  Nu  lader  det  jo,  som  du  forfra 

begynder  — 

PEER  GYNT.  Aldeles  ikke;  jeg  mener  en  stor; 
ikke  blot  i  gerning,  men  i  lyster  og  ord. 
I  udlandet  har  jeg  levet  forbistret  — 

KNÅPPESTØBEREN.  Kan  være;  men  måtte  jeg  få  se 

[registret? 
PEER  GYNT.  Ja,  und  mig  blot  frist;  jeg  vil  søge  presten, 
og  skrifte  i  en  fart  og  bringe  dig  attesten. 

KNÅPPESTØBEREN.  Ja,  bringer  du  den,  så  er  det  jo  klart, 
at  du  blir  for  støbeske-historien  spart. 
Men  ordren,  Peer  — 

PEER  GYNT.  Papiret  er  gammelt; 

det  hidrører  visst  fra  et  ældre  datum;  — 
der  var  engang  jeg  leved  så  slapt  og  vammelt, 
og  spilled  profet  og  trode  på  fatum. 
Ja,  får  jeg  så  prøve? 

KNÅPPESTØBEREN.  Men—! 

PEER  GYNT.  Kære,  snille,  — 

du  har  dog  visst  ikke  stort  at  bestille. 
Her  i  distriktet  er  jo  luften  så  gæv;  — 
den  lægger  til  befolkningens  alder  en  alen. 
Husk  på,  hvad  Justedals-presten  skrev: 
„det  er  sjeldent  at  nogen  dør  her  i  dalen." 

KNÅPPESTØBEREN.  Til  næste  korsvej;  men  så  ikke 

[længer. 
PEER  GYNT.    En  prest,  om  jeg  så  skal  gribe  ham  med 

(han  løber.)  [tængefl 


(Lyngbakke.    Vejen  bugter  sig  bortefter  højdedraget.) 

PEER  GYNT.  Den  tør  være  nyttig  til  mange  ting, 
sa  Esben,  han  tog  op  en  skæreving. 
Hvem  kunde  tænkt,  at  ens  syndegæld 
skulde  fri  en  af  klemmen  den  sids-te  kveld? 
Nå,  sagen  blir  rigtignok  lige  fuldt  kilden; 
for  det  bærer  i  grunden  fra  asken  i  ilden ;  — 
men  der  er  jo  et  ord,  som  har  hævdens  dåb,  — 
der  siges:  så  længe  der  er  liv,  er  der  håb. 

{En  mager  person  i   højt  opkiltret  prestekjole  og  med  et  fuglefængernet  over  skulderen  løber 

langsefter  bakken.) 

PEER  GYNT.  Hvem  der?  En  prest  med  et  fuglegarn! 
Hej,  hop!  Jeg  er  lykkens  kælebarn! 
God  aften,  herr  pastor!  Stien  er  fæl.  — 

DEN  MAGRE. ]a  visst;  men  hvad  gør  man  ikke  for  en  sjæl? 
PEER  GYNT.  Aha;  der  er  en,  som  skal  himle? 
DEN  MAGRE.  Nej; 

jeg  håber,  han  er  på  en  anden  vej. 

PEER  GYNT.  Herr  pastor,  får  jeg  slå  følge  et  stykke? 

DEN  MAGRE.  Ret  gerne;  selskab  er  efter  mit  tykke. 

PEER  GYNT.  Jeg  har  noget  på  hjerte  — 

DEN  MAGRE.  Heraus!   Læg  an! 

PEER  GYNT.  De  ser  her  for  Dem  en  skikkelig  mand. 
Statens  lov  har  jeg  redelig  holdt; 
har  aldrig  siddet  i  jern  og  bolt; 
dog,  stundom  taber  man  fodefæste 
og  snubler  — 

DEN  MAGRE.  Ak  ja;  det  hænder  de  bedste. 
PEER  GYNT.  Se,  disse  småting  — 
DEN  MAGRE.  Kun  småting? 

PEER  GYNT.  Ja; 

synder  en  gros  har  jeg  holdt  mig  ifra. 

DEN  MAGRE.  Ja,  kære  mand,  lad  mig  så  i  ro;  — 
jeg  er  ikke  den.  De  synes  at  tro.  — 
De  ser  på  mine  fingre?  Hvad  finder  De  ved  dem? 

PEER  GYNT.  Et  mærkelig   udviklet  neglesystem. 

DEN  MAGRE.  Og  nu  da?  De  skotter  mod  foden  ned? 

PEER  GYNT  (peger).  Er  den  hoven  naturlig? 

DEN  MAGRE.  Det  smigrer  jeg  mig  med. 

PEER  GYNT  (letter  på  hatten). 

Jeg  skulde  svoret  på,  De  var  en  prest; 
og  så  har  jeg  den  ære  — .  Nå,  bedst  er  bedst; 
står  salsdøren  åben,  —  sky  køkkenvejen; 
kan  du  træffe  kongen,  —  gå  udenom  lakejen. 

DEN  MAGRE.  Et  håndtryk!  De  synes  mig  fordomsfri. 
Nå,  kære;  hvad  kan  jeg  så  tjene  Dem  i? 
Ja,  De  må  ikke  bede  mig  om  magt  eller  penge. 
Sligt  kan  jeg  ikke  skaffe,  om  De  vilde  mig  hænge. 
De  kan  ikke  tro,  hvilken  flauhed  i  forretningen;  — 
det  er  gået  så  rent  tilagters  med  omsætningen; 
ingen  tilgang  på  sjæle ;  kun  i  ny  og  næ 
en  enkelt  — 

PEER  GYNT.  Har  slægten  så  mærkelig  forbedret  sig? 

DEN  MAGRE.   Nej,  tvertimod;  den  har  skammelig  fer- 
de fleste  kommer  i  en  støbeske.  [nedret  sig;  — 

PEER  GYNT.  Nå  ja,  —  den  ske  har  jeg  hørt  lidt  om; 
det  var  egentlig  i  den  anledning,  jeg  kom. 

DEN  MAGRE.  Tal  frit! 

PEER  GYNT.  Hvis  det  ikke  var  ubeskedent, 

så  ønsked  jeg  gerne  — 

DEN  MAGRE.  Et  tilholdssted?  Hvad? 

PEER  GYNT.  De  har  gættet  min  bøn,  forinden  jeg  bad. 
Bedriften  går  jo,  som  De  siger,  vredent; 
og  kanske  De  derfor  ikke  tar  det  så  nøje  — 

DEN  MAGRE.  Men,  kære  — 

PEER  GYNT.  Mine  fordringer  er  ikke  høje. 

Nogen  løn  er  egentlig  ingen  nødvendighed; 
kun  en  venlig  omgang  efter  sted  og  omstændighed.  — 

DEN  MAGRE.  Varmt  værelse? 

PEER  GYNT.  Ikke  for  varmt;  —  og  helst 

adgang  til  at  gå  igen  frank  og  frelst,  — 
ret  til,  som  man  siger,  at  træde  tilbage, 
når  der  byder  sig  en  lejlighed  til  bedre  dage. 

DEN  MAGRE.  Min  kære  ven,  det  gør  mig  sandelig  ondt; 
men  De  kan  ikke  tro,  hvilken  mængde  supliker 
af  lignende  indhold  mig  godtfolk  skikker, 
når  de  skal  bort  fra  sin  jordiske  dont. 

PEER  GYNT.  Men  når  jeg  betænker  min  forrige  vandel, 
så  er  jeg  en  adgangsberettiget  mand  — 

DEN  MAGRE.  Det  var  jo  kun  småting  — 

PEER  GYNT.  I  en  viss  forstand;  — 

dog,  nu  kommer  jeg  ihug,  jeg  drev  negerhandel  — 

DEN  MAGRE.  Der  er  dem,  der  drev  handel  med  viljer  og 
men  gjorde  det  våset,  og  slåp  altså  ikke  ind.  [sind, 

PEER  GYNT.  Jeg  har  skibet  nogle  Brahmafigurer  til  Kina. 

DEN  MAGRE.  Atter  bedemandsstil !  Sligt  gør  vi  kun  grin  af. 
Der  er  folk,  som  skiber  ud  fælere  figurer 
i  prækener,  i  kunster  og  literaturer  — 
de  må  dog  stå  udenfor  — 

PEER  GYNT.  Ja,  men  véd 

De  hvad,  —  jeg  har  gået  og  spillet  profet. 

DEN  MAGRE.  I  udlandet?  Humbug!  De  flestes  seen 
ins  blaue  slutter  i  støbeskeen. 
Har  De  ikke  andet  at  støtte  Dem  til, 
så  kan  jeg  ikke  huse  Dem,  så  gerne  jeg  vil. 

PEER  GYNT.   Jo,  hør  nu;   i   havsnød,  —  jeg  sad  på  et 

[hvælv,  — 
og  der  står  jo:  den  druknende  griber  efter  sivet,  — 
endvidere  står  der:  man  er  nærmest  sig  selv,  — 
og  så  skilte  jeg  halvvejs  en  kok  ved  livet. 

DEN  MAGRE.  Jeg  var  tilfreds.  De  en  kokkepige 
havde  halvvejs  skilt  ved  noget  andet  tillige. 
Hvad  er  dette  her  for  en  halvvejs-snak, 
med  respekt  at  sige?  Hvem,  mener  De,  gider 
ødsle  det  dyre  brændsel,  i  tider 


—  299  — 

som  disse,  på  sådant  stemningsløst  rak? 

ja,  bliv  ikke  vred;  Deres  synder  gjaldt  skosen; 

og  undskyld,  at  jeg  taler  så  rent  ud  af  posen.  — 

Hør,  kæreste  ven,  slå  ud  den  tand; 

og  gør  Dem  med  støbeske-tanken  fortrolig. 

Hvad  vandt  De,  om  jeg  skafPed  Dem  kost  og  bolig? 

Tænk  efter;  De  er  en  fornuftig  mand. 

Ja,  mindet  beholdt  De;  den  sats  er  sand;  — 

men  udsigten  over  erindringens  land 

blev,  både  for  hjerte  og  for  forstand, 

hvad  Svensken  kalder  „bra  litet  rolig". 

De  har  intet  hverken  til  at  hyle  eller  smile  over; 

intet  til  at  juble  eller  fortvile  over; 

intet,  som  kan  gøre  Dem  kold  eller  hed; 

bare  sådant  noget  til  at  ærgre  Dem  med. 

PEER  GYNT.  Der  står  skrevet:  det  er  ikke  grejdt  at  forstå, 
hvor  skoen  trykker,  når  en  ikke  har  den  på. 

DEN  MAGRE.  Det  er  sandt;  jeg  har,  —  den  og  den  være 
kun  for  en  umage  støvle  behov.  [lov,  — 

Men  det  var  heldigt,  jeg  nævnte  støvler; 
det  minder  mig  om,  at  jeg  må  afsted; 
jeg  skal  hente  en  steg,  som  jeg  håber  blir  fed ; 
det  er  nok  ikke  værd,  jeg  står  her  og  vrøvler  — 

PEER  GYNT.  Og  turde  man  spørge,  hvad  synde-for 
har  mæsket  den  karl? 

DEN  MAGRE.  Så  vidt  jeg  tror, 

har  han  været  sig  selv  om  natten  som  om  dagen; 
og  det  er  dog  i  grunden  hovedsagen. 

PEER  GYNT.  Sig  selv?  Sogner  d  e  t  slags  folk  under  Dem? 

DEN  MAGRE.  Som  det  falder  sig;  porten  står  ialfald  på 
Husk  på,  man  kan  være  på  to  slags  vis  [klem. 

sig  selv;  være  vrangen  eller  retten  af  kjolen. 
De  véd,  man  har  nylig  fundet  på  i  Paris 
at  gøre  portræter  ved  hjælp  af  solen. 
Enten  kan  man  direkte  billeder  give, 
eller  også  de  såkaldt  negative. 
De  sidste  får  omvendt  lys  og  skygge, 
og  synes  for  almindelige  øjne  stygge; 
men  ligheden  hviler  dog  også  i  dem, 
og  det  gælder  ikke  andet,  end  at  få  dem  frem. 

Har  nu  en  sjæl  sig  fotograferet 

i  sit  levnets  førsel  ad  negativ  vej, 

så  blir  ikke  pladen  derfor  kasseret,  — 

man  skikker  den  ganske  simpelt  til  mig. 

Jeg  tar  den  da  for  mig  til  fortsat  behandling, 

og  ved  passende  midler  sker  en  forvandling. 

Jeg  damper,  jeg  dypper,  jeg  brænder,  jeg  renser, 

med  svovl  og  lignende  ingredienser, 

til  billedet  kommer,  som  pladen  skulde  give,  — 

nemlig  det,  der  kaldes  det  positive. 

Men  har  man,  som  De,  visket  halvt  sig  ud,  — 

så  nytter  hverken  svovl  eller  kali-lud. 

PEER  GYNT.  Altså  til  Dem  må  man  komme  som  en  ravn, 
for  at  gå  som  en  rype?  Tør  jeg  spørge,  hvad  navn 
står  der  under  det  negative  kontrafej, 
som  De  nu  skal  føre  over  på  positiv  vej  ? 

DEN  MAGRE.  Der  står  Peter  Gynt. 

PEER  GYNT.  Peter  Gynt?  Ja  så! 

Er  herr  Gynt  sig  selv? 

DEN  MAGRE.  Ja,  det  bander  han  på. 

PEER  GYNT.  Nå,  troværdig  er  han,  den  samme  herr  Peter. 

DEN  MAGRE.  De  kender  ham  kanske? 

PEER  GYNT.  Å-ja,  som  det  heder;  — 

man  kender  jo  så  mange. 

DEN  MAGRE.  Min  tid  er  knap; 

hvor  så  De  ham  sidst? 

PEER  GYNT.  Det  var  nede  på  Kap. 

DEN  MAGRE.  Di  buona  speranza! 

PEER  GYNT.  Ja,  men  derfra  sejler 

han  nok  med  det  første,  hvis  ikke  jeg  fejler. 

DEN  MAGRE.  Så  må  jeg  derned  på  stående  fod. 
Gid  jeg  nu  bare  betids  ham  fanger! 
Det  Kapland,  det  Kapland  var  mig  altid  imod;  — 
der  findes  nogle  slemme  missionærer  fra  Stavanger. 

(han  farer  sydover.) 

PEER  GYNT.  Den  dumme  hund !  Der  sætter  han  på  sprang 
med  tungen  af  halsen.  Jo,  næsen  blir  lang. 
Det  var  mig  en  fryd  at  narre  det  asen. 
Slig  karl  gør  sig  kostbar  og  spiller  basen! 
Han  har  rigtig  noget  at  gøre  sig  bred  af! 
Håndværket  skal  han  nok  ikke  bli  fed  af;  — 

snart  ryger  han  af  pinden  med  hele  stadsen.  — 

Hm,  jeg  sidder  heller  ikke  fast  i  sadlen; 

jeg  er  udstødt,  kan  man  sige,  af  selvejer-adlen. 

(et  stjerneskud  skimtes;  han  nikker  efter  det.) 

Hils  fra  Peer  Gynt,  bror  stjernerap! 
Lyse,  slukne  og  forgå  i  et  gab 

(griber  sig  sammen  som  i  angst  og  går  dybere  ind  i  tagerne;  stilt  en  stund,  da  skriger  lian:) 

Er  der  ingen,  ingen  i  hele  vrimlen  — , 
ingen  i  afgrunden,  ingen  i  himlen  • — ! 

(kommer  frem  længere  nede,  kaster  sin  hat  på  vejen  og  river  sig  i  håret.  Efterhånden 
falder  der  stilhed  over  ham.) 

Så  usigelig  fattig  kan  en  sjæl  da  gå 

tilbage  til  intet  i  det  tågede  grå. 

Du  dejlige  jord,  vær  ikke  vred, 

at  jeg  tramped  dit  græs  til  ingen  nytte. 

Du  dejlige  sol,  du  har  sløset  med 

dine  lysende  stænk  i  en  folketom  hytte. 

Der  sad  ingen  derinde  at  varme  og  stemme;  — 

ejeren,  siger  de,  var  aldrig  hjemme. 

Dejlige  sol  og  dejlige  jord, 

I  var  dumme,  at  I  bar  og  lyste  for  min  mor. 

Ånden  er  karrig  og  naturen  er  ødsel. 

Det  er  dyrt  at  bøde  med  livet  for  sin  fødsel.  — • 

Jeg  vil  opad,  højt,  på  den  bratteste  tinde; 

jeg  vil  endnu  engang  se  solen  rinde, 

stirre  mig  træt  på  det  lovede  land, 

se  at  få  snedyngen  over  mig  kavet; 

de  kan  skrive  derover;   „her  er  ingen  begravet"; 

og  bagefter,  —  siden  — !  Lad  det  gå,  som  det  kan. 

KIRKEFOLK  (synger  på  skogstien). 

Velsignede  morgen, 

da  Gudsrigets  tunger 

traf  jorden  som  flammende  stål! 

Fra  jorden  mod  borgen 

nu  arvingen  sjunger 

på  Gudsrigets  tungemål. 

PEER  GYNT  (kryber  sammen  i  skræk). 

Aldrig  se  did!  Der  er  ørk  og  øde.  — 

Jeg  er  ræd,  jeg  var  død  længe  førend  jeg  døde. 

(vil  liste  sig  ind  mellem  buskerne,  men  støder  på  korsvejen.) 

KNAPPESTØBEREN.  God  morgen,  Peer  Gynt!  Hvor  er 

[synderegistret? 
PEER  GYNT.  Mener  du  ikke,  jeg  har  hujet  og  plistret 
alt  hvad  jeg  årked? 

KNAPPESTØBEREN.  Og  ingen  du  traf? 

PEER  GYNT.  Ingen,  uden  en  rejsende  fotograf. 

KNAPPESTØBEREN.  Ja,  fristen  er  ude. 

PEER  GYNT.  Alting  er  ude. 

Uglen  lugter  lunten.  Kan  du  høre  den  tude? 

KNAPPESTØBEREN.  Det  er  ottesangs-klokken  — 
PEER  GYNT  (peger).  Hvad  er  det,  som  skinner? 

KNAPPESTØBEREN.  Bare  lys  i  en  stue. 
PEER  GYNT.  Hvad  er  det  for  sus  — ? 

KNAPPESTØBEREN.  Bare  sang  af  en  kvinde. 
PEER  GYNT.  Ja,  der,  —  der  finder 

jeg  synderegistret  — 

KNAPPESTØBEREN  (griber  i  ham). 

Beskik  dit  hus! 

(de  er  kommet  ud  af  holtet  og  står  ved  hytten.  Daggry.) 

PEER  GYNT.  Beskikke  mit  hus?  Der  er  det!  Gå! 
Pak  dig!  Var  skeen  så  stor  som  en  kiste,  — 
du  kan  tro,  den  rummed  ikke  mig  og  min  liste! 

KNAPPESTØBEREN.  Til  tredje  korsvej,  Peer;  men  så  — ! 

(han  bøjer  tilside  og  går.) 
PEER  GYNT  (nærmere  mod  huset). 

Atter  og  fram,  det  er  lige  langt. 
Ud  og  ind,  det  er  lige  trangt,  (stanser.) 
Nej!  —  som  en  vild  uendelig  klage 
er  det  at  gå  ind,  gå  hjem  og  tilbage. 

(går  nogle  skridt;  men  stanser  igen.j 
Udenom,  sa  Bøjgen!    (hører  sang  i  stuen.) 

Nej ;  denne  gang 
tvers  igennem,  var  vejen  aldrig  så  trang! 

(4ian  løber  mod  huset;  i  det  samme  kommer  Solvejg  ud  i  døren,  kirkeklædt  og  med  salmebog 
i  klædet;  en  stav  i  hånden.  Hun  står  rank  og  mild.) 

PEER  Gy/Vi  (kaster  sig  ned  på  dørstokken). 

Har  du  dom  for  en  synder,  så  tal  den  ud! 

SOLVEJG.  Der  er  han!  Der  er  han!  Lovet  være  Gud! 

(famler  efter  ham.) 


—  303  — 

PEER  GYNT.  Klag  ud,  hvor  syndigt  jeg  har  mig  forbrudt! 
SOLVEJG.  Intet  har  du  syndet,  min  eneste  gut! 

(famler  igen  og  finder  ham.) 

KNAPPESTØBEREN  (bag  huset). 
Registret,  Peer  Gynt? 

PEER  GYNT.  Skrig  ud  min  brøde! 

SOLVEJG  (sætter  sig  hos  ham). 

Livet  har  du  gjort  mig  til  en  dejlig  sang. 
Velsignet  være  du,  at  du  kom  engang! 
Velsignet,  velsignet  vort  pinsemorgens-mødel 

PEER  GYNT.  Så  er  jeg  fortabt! 

SOLVEJG.  Der  er  en,  som  råder. 

PEEI^  GYNT iitr).  Fortabt!  Med  mindre  du  kan  gætte  gåder! 

SOLVEJG.  Nævn  dem. 

PEER  GYNT.  Nævn  dem!  Hejsan!  Ja  visst! 

Kan  du  sige,  hvor  Peer  Gynt  har  været  siden  sidst? 

SOLVEJG.  Været? 

PEER  GYNT.     Med  bestemmelsens  mærke  på  sin  pande; 
været,  som  han  sprang  i  Guds  tanke  frem! 
Kan  du  sige  mig  det!  Hvis  ikke  må  jeg  hjem,  — 
gå  under  i  de  tågede  lande. 

SOLVEJG  (smiler).  O,  deu  gåden  er  let. 

PEER  GYNT.  Så  sig,  hvad  du  véd? 

Hvor  var  jeg,  som  mig  selv,  som  den  hele,  den  sande? 
Hvor  var  jeg,  med  Guds  stempel  på  min  pande? 

SOLVEJG.  I  min  tro,  i  mit  håb  og  i  min  kærlighed. 

PEER  GYNT  (smdser  tilbage). 

Hvad  siger  du  — !  Ti!  Det  er  gøglende  ord. 
Til  gutten  derinde  er  selv  du  mor! 

SOLVEJG.  Det  er  jeg,  ja;  men  hvem  er  hans  fader? 
Det  er  han,  som  for  moderens  bøn  forlader. 

PEER  GYNT  (et  skær  af  lys  går  over  ham,  han  skriger): 

Min  moder;  min  hustru;  uskyldig  kvinde!  — 
O,  gem  mig,  gem  mig  derinde! 

(han  klynger  sig  fast  og  skjuler  ansigtet  i  hendes  skød.  Lang  stilhed.  Solen  rinder.) 
SOLVEJG  (synger  sagte): 

Sov  du,  dyreste  gutten  min! 
[eg  skal  vugge  dig,  jeg  skal  våge  — 

Gutten  har  siddet  på  sin  moders  fang. 
De  to  har  leget  hele  livsdagen  lang. 

Gutten  har  hvilet  ved  sin  moders  bryst 
hele  livsdagen  lang.    Gud  signe  dig,  min  lyst! 

Gutten  har  ligget  til  mit  hjerte  tæt 
hele  livsdagen  lang.  Nu  er  han  så  træt. 

Sov  du,  dyreste  gutten  min! 
Jeg  skal  vugge  dig,  jeg  skal  våge! 

KNÅPPESTØBERENS  STEMME  (bag  im.ct). 
Vi  træftes  på  sidste  korsvejen,  Peer; 
og  så  får  vi  se,  om  — ;  jeg  siger  ikke  mer. 

SOLVEJG  (synger  højere  i  dagglansen). 

Jeg  skal  vugge  dig,  jeg  skal  våge;  — 
sov  og  drøm  du,  gutten  min! 


DE  UNGES  FORBUND 

(1869) 


Henrik  Ibsen:    Samlede  værker.    II.  20 


PERSONERNE: 

KAMMERHERRE  BRATSBERG,  jernværksejer. 

ERIK  BRATSBERG,  hans  søn,  juridisk  kandidat  og  grosserer. 

TORA,  hans  datter. 

SELMA,  grossererens  frue. 

DOKTOR  FJELDBO,  værkslæge. 

SAGFØRER  STENSGÅRD. 

PROPRIETÆR  MONSEN  på  Storli. 

BASTIAN  MONSEN,  hans  søn. 

RAGNA,  hans  datter. 

KANDIDAT  HELLE,  huslærer  på  Storli. 

VÆRKSFORVALTER  RINGDAL. 

GÅRDBRUGER  ANDERS  LUNDESTAD. 

DANIEL  HEJRE. 

MADAM  RUNDHOLMEN,  landhandlerenke. 

BOGTRYKKER  ASLAKSEN. 

EN  TJENESTEPIGE  hos  kammerherrens. 

EN  OPVARTER. 

EN  PIGE  hos  madam  RUNDHOLMEN. 

FOLK  AF  ALMUEN,  KAMMERHERRENS  GÆSTER,  o.  s.  v.  o.  s.  v. 


(Handlingen  foregår  på  værket  i  nærheden  af  en  købstad  i  det  søndenfjeldske  Norge.) 


FØRSTE  AKT. 


(17de  Maj.    Aften.  Folkefest.  En  lund  ved  hovedgården.  Musik  og  dans  i  baggrunden;  brogede 

'amper  på  trærne.    I  midten,   noget  tilbage,  en  talerstol ;  til  højre  indgang  til  et  stort  bevært- 

ningstelt;   foran   samme  et  bord   med  bænke.    Over  på  den  anden  side  i  forgrunden  et  andet 

bord,  pyndet  med  blomster  og  omgivet  af  lænestole.) 

(Stor  folkemasse.    Gdrdbruger  Lundestad,   med  komitéslø)'fe   i   knaphullet,  står  på  talerstolen. 
Værksforvalter  Ringdal  ligeledes  med  komltésløjfe,  ved  bordet  til  venstre.) 

LUNDESTAD. Og  derfor,  ærede  sognefolk,  —  en  skål 

for  vor  frihed!  Således,  som  vi  har  tåget  den  i  arv  fra  vore  fædre, 
således  vil  vi  bevare  den  for  os  selv  og  for  vore  sønner!  Hurra  for 
dagen!  Hurra  for  17de  Maj! 

TILHØRERNE.  Hurra,  hurra,  hurra! 

VÆRKSFORVALTER    RINGDAL  (idet  Lundestad  stiger  ned).   Og   nU    Qf 

hurra  for  gamle  Lundestad! 

ENKELTE  STEMMER.  Hys!  Hys! 

MANGE  STEMMER  (overdøvende).  Hurra  for  Lundestad!  Gamle 
Lundestad  leve!  Hurra! 

(Tilhørerne  spreder  sig.    Proprietær  Monsen,   hans   søn   Bastian,   sagfører  Stensgdrd  og  bog- 
trykker  Aslaksen  trænger  sig  frem  gennem  sværmen.) 

MONSEN.  Ja  minsæl  blir  han  aflægs  nu! 

ASLAKSEN.  Det  var  vore  lokale  forholde  han  snakked  for! 
Ho-ho! 

MONSEN.  Den  tale  har  han  nu  holdt  i  alle  de  år,  jeg  kan 
mindes.  Kom  så  her  — ! 

STENSGÅRD.  Nej-nej-nej!  Ikke  den  vej,  herr  Monsen!  Nu 
kommer  vi  jo  rent  bort  fra  Deres  datter. 

MONSEN.  Å,  Ragna  finder  os  nok  igen. 

BASTIAN.  Hun  har  ingen  nød;  kandidat  Helle  er  med  hende. 

STENSGÅRD.  Helle? 

MONSEN.  Ja,  Helle,  (puffer  ham  venskabeiigt.)  Men  jeg  er  med  Dem, 
ser  De.  Og  det  er  vi  da  allesammen.  Kom  så!  Her  sidder  vi  i  ly 
for  kreti  og  pleti;  her  kan  vi  snakke  lidt  nærmere  om  det,  som  — 

(har  imidlertid  sat  sig  ved  bordet  til  venstre.) 

RINGDAL  (træder  til).  Undskyld,  herr  Monsen,  —  det  bord  er  for- 
beholdt — 

STENSGÅRD.  Forbeholdt?  For  hvem? 
RINGDAL.  For  kammerherrens. 

STENSGÅRD.  Å  hvad,  kammerherrens!  Her  er  jo  ingen  af  dem 
tilstede. 

RINGDAL.  Nej,  men  vi  kan  vente  dem  hvert  øjeblik. 
STENSGÅRD.  Så  lad  dem  sætte  sig  et  andet  steds,  (tager  en  stoi.) 

GÅRDBRUGER  LUNDESTAD  (lægger  hånden  på  stolen).  Nej,  bordet 
får  nu  stå,  som  sagt  er. 

MONSEN  (rejser  sig).  Kom,  herr  Stensgård;  der  er  ligeså  god  plads 
derborte.  (går  over  tii  højre.)  Opvarter!  Hm,  ingen  opvarter  heller.  Det 
skulde  nu  festkomiteen  sørget  for  i  tide.  Å,  Aslaksen,  gå  ind  og  hent 
os  fire  flasker  Champagne.  Forlang  af  den  dyreste.  Sig,  Monsen 

betaler!    {Aslaksen  går  ind  i  teltet;  de  tre  øvrige  sætter  sig.) 

LUNDESTAD  (går  stilfærdigt  over  til  dem  og  vender  sig  til  Stensgård).     De     får 

nu  endelig  ikke  ta  det  fortydeligt  op  — 

MONSEN.  Nej,  fortrydeligt — !  Gudbevares!  Langtfra  det! 

LUNDESTAD  (fremdeles  til  Stensgård).  Fov  det  er  jo  slet  ikke  mig  per- 
sonligt;  det  er  festkomiteen,  som  har  besluttet  — 

MONSEN.  Forstår  sig.  Festkomiteen  har  at  befale  og  vi  skal 
lystre  — 

LUNDESTAD  (som  før).  Vi  er  jo  her  på  kammerherrens  grund.  Han 
har  velvilligt  overladt  os  både  lunden  og  haven  for  ikveld ;  og  så 
mente  vi  — 

STENSGÅRD.  Vi  sidder  fortræffeligt  her,  herr  Lundestad,  — 
når  vi  blot  får  sidde  i  ro,  —  jeg  mener,  for  folkesværmen. 

LUNDESTAD  (veniigt).  Ja,  ja;  så  er  det  jo  godt  og  vel  altsammen. 

(går  mod  baggrunden.) 

ASLAKSEN  (fra  teltet).  Nu  kommer  opvarteren  straks  med  vinen. 

(sætter  sig.) 

MONSEN.  Eget  bord;  —  under  særligt  tilsyn  af  festkomiteen. 
Og  det  på  selve  frihedsdagen!  Der  har  De  en  prøve  på  det  hele  stell. 

STENSGÅRD.  Men  Herregud,  I  gode  skikkelige  mennesker,  — 
hvorfor  finder  I  jer  i  sligt? 

MONSEN.  Gammel  nedarvet  slendrian,  ser  De. 
ASLAKSEN.  De  er  ny  her  i  egnen,  herr  sagfører  Stensgård. 
Men  kendte  De  bare  en  liden  smule  til  vore  lokale  forholde,  så  — 

OPVARTEREN  (bringer Champagne).  Det  var  jo  her,  der  blev  bestilt — ? 

ASLAKSEN.  Javisst.  Se  så;  skænk  i! 

OPVARTEREN  (skænker  i).  Ja  det  var  jo  for  Deres  regning,  herr 
Monsen? 

MONSEN.  Altsammen;  vær  ganske  rolig.  (Opvarteren  går.) 

MONSEN  (klinker  med  stensgård).  Nå,velkommen  iblandt  os,  herr  over- 
retssagfører!  Det  glæder  mig  særdeles  at  ha  gjort  Deres  bekendt- 
skab;  og  jeg  må  sige,  det  er  en  ære  for  distriktet,  at  slig  en  mand, 
som  De,  slår  Dem  ned  her.  Vi  har  læst  så  meget  om  Dem  i  aviserne, 
både  fra  sangermøder  og  andre  møder.  Herr  sagfører  Stensgård, 
De  har  store  talegaver  og  De  har  hjerte  for  det  almindelige  vel. 
Gid  De  nu  rigtig  med  liv  og  lyst  måtte  gribe  ind  i,  —  hm,  gribe 
ind  i  — 

ASLAKSEN.  I  de  lokale  forholde. 

MONSEN.  Å  ja;  i  de  lokale  forholde.   Skål  for  det!  (de  drikker.) 

STENSGÅRD.  Liv  og  lyst  skal  det  ikke  skorte  på! 

MONSEN.  Bravo!  Hør!  Et  glas  til  for  det  løfte! 

STENSGÅRD.  Nej,  stop;  jeg  har  allerede  i  forvejen  — 

MONSEN,  Å  snak!  Et  glas  til,  siger  jeg;  —  det  er  et  løftets 
bæger! 

(de  klinker  og  drikker  igen;  under  det  følgende  vedbliver  Bastian   flittigt  at  fylde  glassene.) 

MONSEN.  For  resten,  —  siden  vi  nu  engang  er  kommet  ind  på 
slige  ting  — ,  så  må  jeg  sige,  at  det  ikke  egentlig  er  kammerherren, 
som  holder  alting  under  aget.  Nej,  den,  som  står  bagved  og  styrer 
slæden,  det  er  gamle  Lundestad,  De! 

STENSGÅRD.  Ja,  det  har  jeg  hørt  fra  flere  kanter.  Jeg  begriber 
ikke,  at  sådan  en  frihedsmand  — 

MONSEN.  Lundestad?  Kalder  De  Anders  Lundestad  friheds- 
mand? Ja,  han  gav  sig  rigtignok  ord  for  det,  i  sine  unge  dage,  da 
det  gjaldt  at  svinge  sig  op.  Derfor  tog  han  også  stortingshvervet 
i  arv  efter  faderen.  Gudbevar's;  alting  går  nu  i  arv  her! 

STENSGÅRD.  Men  alt  dette  uvæsen  måtte  der  da  kunne  gøres 
en  ende  på. 

ASLAKSEN.  Ja,  død  og  pine,  herr  sagfører,  —  bare  gør  ende  på! 

STENSGÅRD.  Jeg  siger  jo  ikke  at  jeg  — 

ASLAKSEN.  Jo,  netop  De!  De  er  manden.  De  har  snakketøj, 
som  folk  siger;  og  De  har  det,  som  mere  er,  De  har  penneførhed. 
Min  avis  står  Dem  åben,  det  véd  De. 

MONSEN.  Men  skulde  noget  ske,  så  måtte  det  rigtignok  ske 
snart.  Valgmandsvalget  skal  holdes  en  af  dagene. 

STENSGÅRD.  Og  Deres  mange  private  affærer  vilde  ikke  være 
til  hinder,  dersom  valget  nu  faldt  på  Dem? 

MONSEN.  Mine  private  affærer  vilde  vistnok  lide  under  det; 
men  dersom  man  mente,  at  kommunens  tarv  fordred  noget  sligt, 
så  fik  jeg  naturligvis  finde  mig  i  at  sætte  personlige  hensyn  tilside. 

STENSGÅRD.  Ja-ja,  så  er  det  bra.  Og  et  parti  h  a  r  De  allerede, 
det  har  jeg  godt  mærket. 

MONSEN.  Jeg  smigrer  mig  med,  at  flertallet  af  den  unge  virke- 
lystne slægt  — 

ASLAKSEN.  Hm,  hm;  her  er  snushaner  ude. 

DANIEL    HEJRE   (fra    teltet;    nærsynt,    spejder    omkring    og    kommer  nærmere). 

Å,  turde  jeg  ikke  bede  om  at  få  låne  en  ledig  stol;  jeg  vilde  gerne 
sætte  mig  derborte. 

MONSEN.  Her  er  faste  bænke,  som  De  ser;  men  kan  De  ikke 
sidde  her  ved  bordet? 

DANIEL  HEJRE.  Der?  Ved  det  bord?  Å  jo,  såmæn!  (sætter  sig.) 
Se,  se!  Champagne,  tror  jeg. 

MONSEN.  Ja.  De  drikker  kanske  et  glas  med? 

DANIEL  HEJRE.  Nej,  tak!  Den  Champagne,  madam  Rundholmen 
leverer,  den  — ;  nå  ja,  et  lidet  glas  kan  jeg  jo  sagtens  for  godt 
selskabs  skyld  — ;  ja,  den  som  nu  bare  havde  et  glas. 

MONSEN.  Bastian,  gå  ind  og  hent  et. 

BASTIAN.  Å,  Aslaksen,  gå  ind  og  hent  et  glas. 

{Aslaksen  går  ind  i  teltet.    Taushed.) 

DANIEL  HEJRE.  Herrerne  generer  sig  da  vel  ikke  for  mig? 
Lad  mig  endelig  ikke  — !  Tak,  Aslaksen!  (hilser  på  stensgård.)  Fremmed 
ansigt.  Nylig  ankommen.  Formodentlig  overretssagfører  Stensgård, 
hvis  jeg  ikke  fejler. 

MONSEN.  Ganske  rigtig.  (præsenterer.)  Overretssagfører  Stensgård, 
herr  Daniel  Hejre  — 

BASTIAN.   Kapitalist. 

DANIEL  HEJRE.  Forhenværende,  rettere  sagt.  Nu  har  jeg  skilt 
mig  ved  det  heie;  er  gået  fra  det,  kan  man  gerne  sige.  Ja,  ikke 
fallit!  Det  må  De  død  og  pine  ikke  tro. 

MONSEN.  Drik,  drik  nu,  mens  det  skummer. 

DANIEL  HEJRE.  Men  keltringstreger,  ser  De;  kneb  og  sligt 
noget,  —  noksagt.  Nå  ja,  jeg  vil  håbe,  det  blot  er  forbigående. 
Når  jeg  får  mine  ældre  processer  og  nogle  andre  affærer  fra  hånden, 
så  skal  minsæl  den  højvelbårne  herr  Mikkel  for  en  dag.  Skål! 
Drikker  De  ikke  på  det?  Hvad? 

STENSGÅRD.  Ja,  måtte  jeg  ikke  først  spørge,  hvem  den  høj- 
velbårne herr  Mikkel  er? 

DANIEL  HEJRE.  He-he;  De  skal  såmæn  ikke  se  så  forlegen 
ud.  De  tror  da  vel  aldrig,  jeg  sigter  til  herr  Monsen?  Herr  Monsen 
kan  jo  dog  ikke  kaldes  højvelbåren  ialfald.  Nej,  det  er  kammer- 
herre Bratsberg,  min  kære  unge  ven! 

STENSGÅRD.  Hvad  for  noget?  I  forretningssager  er  da  vel 
kammerherren  en  hæderlig  mand. 

DANIEL  HEJRE.  Siger  De  det,  unge  menneske?  Hm;  noksagt! 
(rykker  nærmere.)  For  cn  snes  år  siden  var  jeg  værd  en  tønde  guid. 
Fik  stor  formue  efter  min  fader.  De  har  vel  hørt  tale  om  min  fader? 
Ikke  det?  Gamle  Mads  Hejre?  De  kaldte  ham  Guld-Mads.  Han 
var  skibsreder;  tjente  ustyrtelige  penge  i  licents-tiden;  lod  sine 
vindusposter  og  dørstolper  forgylde;  havde  råd  til  det;  noksagt;  — 
derfor  kaldte  de  ham  Guld-Mads. 

ASLAKSEN.  Forgyldte  han  ikke  skorstenspiberne  også? 

DANIEL  HEJRE.  Nej,  det  er  bare  en  avisløgn;  —  den  opstod 
længe  forinden  Deres  tid  for  resten.  Men  penge  brugte  han;  og 
det  har  da  jeg  også  gjort.  En  kostbar  rejse  til  London  — ;  har  De 
ikke  hørt  tale  om  min  rejse  til  London?  Førte  formelig  hofstat 
med  mig;  —  har  De  virkelig  ikke  hørt  tale  om  det?  Hvad?  — 
Og  hvad  har  jeg  ikke  smidt  væk  til  kunster  og  videnskaber?  Og 
hvorledes  har  jeg  ikke  holdt  unge  talenter  frem? 

ASLAKSEN  (rejser  sig).  Tak  for  mig,  mine  herrer! 

MONSEN.  Nå?  Vil  De  gå  fra  os? 

ASLAKSEN.  Ja,  jeg  vil  røre  lidt  på  mig.  (går.) 

DANIEL  HEJRE  (dæmpet».  Han  er  også  en  af  dem.  Lønner  som 
alle  de  andre;  he-he!  Véd  De  vel,  jeg  har  holdt  ham  et  helt  år  til 
studeringer? 

STENSGÅRD.  Virkelig?  Har  Aslaksen  studeret? 

DANIEL  HEJRE.  Ligesom  den  unge  Monsen;  —  blev  aldrig  til 
noget;  også  ligesom.,  —  noksagt,  —  hvad  jeg  vilde  sige;  måtte  op- 
give  ham;  mærkede  allerede  tidlig  dette  usalige  hang  til  spirituosa  — 

MONSEN.  Men  De  kom  rent  bort  fra,  hvad  De  vilde  fortalt  herr 
Stensgård  om  kammerherren. 

DANIEL  HEJRE.  Ej,  det  er  en  vidtløftig  historie.  Da  min  fader 
stod  på  sit  højeste,  så  gik  det  nedad  for  den  gamle  kammerherre, 
—  den  nuværendes  fader,  forstår  De;  for  han  var  også  kammer- 
herre — 

BASTIAN.  Naturligvis;  alting  går  i  arv  her. 

DANIEL  HEJRE.  Alle  tækkelige  egenskaber  iberegnet.  Nok- 
sagt. Pengereduktionen,  —  uforsigtigheder,  vidtløftigheder,  som 
han  roded  sig  ind  i  anno  1816  og  derudover,  tvang  ham  til  at  sælge 
af  jordegodset  — 

STENSGÅRD.  Og  Deres  fader  købte? 

DANIEL  HEJRE.  Både  købte  og  betalte.  Nu!  Hvad  sker?  Jeg 
tiltræder  arven;  jeg  gør  forbedringer  i  tusendtal  — 

BASTIAN.  Naturligvis. 

DANIEL  HEJRE.  Skål!  —  Forbedringer  i  tusendtal,  som  sagt; 
jeg  lufter  ud  i  skogene;  en  årrække  går,  —  så  kommer  min  herr 
Urian,  —  jeg  mener  den  nuværende,  —  og  lar  handelen  gå  om 
igen! 

STENSGÅRD.  Ja,  men  højstærede  herr  Hejre,  det  måtte  De  da 
kunnet  forhindre. 

DANIEL  HEJRE.  Ikke  så  let!  Nogle  små  formaliteter  var  for- 
glemte, påstod  han.  Jeg  befandt  mig  desuden  dengang  i  en  momen- 
tan pengeforlegenhed,  som  efterhånden  gik  over  til  at  blive  perma- 
nent. Og  hvor  langt  rækker  man  vel  nutildags  uden  kapitaler? 

MONSEN.  Nej,  det  er  så  Gud  et  sandt  ord!  Ja,  i  visse  måder 
rækker  man  ikke  langt  med  kapitaler  heller.  Det  har  jeg  fåt  føle. 
Ja,  selv  mine  uskyldige  børn  — 

BASTIAN  (dunker  i  bordet).  Uf,  far,  —  havde  jeg  visse  folk  her! 

STENSGÅRD.  Deres  børn,  siger  De? 

MONSEN.  Nå  ja;  se  for  eksempel  Bastian.  Er  han  ikke  bleven 
vel  oplært  kanske  — ? 

DANIEL  HEJRE.  Trefold!  Først  i  retning  henimod  student;  så 
i  retning  henimod  maler;  og  så  i  retning  — ,  nej,  det  er  sandt,  — 
civilingeniør,  det  er  han  da. 

BASTIAN.  Ja,  det  er  jeg,  død  og  pine! 

MONSEN.  Ja,  det  er  han;  det  kan  jeg  bevise  både  med  regninger 
og  med  eksamensattester!  Men  hvem  har  fåt  kommunalarbejdet? 
Hvem  har  fåt  vejanlæggene  her  —  især  i  de  to  sidste  år?  Det  har 


->-.  315  — 

udiændinger  fåt  —  eller  ialFald  fremmede,  —  folk,  kort  sagt,  om 
hvem  man  ingenting  véd! 

DANIEL  HEJRE.  Ja,  det  går  skammeligt  til  i  det  hele.  Da  man 
til  nytår  skulde  have  en  sparebankforstander,  gik  man  herr  Monsen 
forbi  og  valgte  et  subjekt  med  forstand  (hoster)  med  forstand  på  at 
holde  pungen  lukket,  —  hvilket  vor  splendide  vært  åbenbart  ikke 
har.  Gælder  det  et  tillidshverv  i  kommunen;  —  ligedan!  Aldrig 
Monsen;  altid  en,  der  nyder  tillid  —  hos  magthaverne.  Nå;  com- 
mune  suffragium,  som  der  står  i  romerretten;  det  vil  sige,  man 
lider  skibbrud  i  kommunalfaget,  far!  Fy,  for  pokker!  Skål! 

MONSEN.  Tak!  Men  for  at  komme  til  noget  andet,  —  hvorledes 
går  det  nu  med  Deres  mange  processer? 

DANIEL  HEJRE.  De  er  fremdeles  under  forberedelse;  jeg  kan 
ikke  sige  Dem  mere  for  øjeblikket.  Ja,  hvilke  chikaner  er  jeg  ikke 
udsat  for  i  den  anledning !  I  næste  uge  blir  jeg  desværre  nødt  til 
at  indkalde  hele  formandskabet  for  forligelseskommissionen. 

BASTIAN.  Er  det  sandt,  som  folk  siger,  at  De  engang  har  ind- 
kaldt  Dem  selv  for  forligelseskommissionen? 

DANIEL  HEJRE.  Mig  selv?  Ja;  men  jeg  mødte  ikke. 

MONSEN.  Ha-ha!  Ikke  det,  nå? 

DANIEL  HEJRE.  Havde  lovligt  forfald;  skulde  over  Grønsund, 
og  så  var  det  uheldigvis  det  år,  Bastian  havde  bygget  broen;  — 
plump;  De  véd,  det  gik  ad  undas  — 

BASTIAN.  Nå,  så  skulde  da  fanden  — ! 

DANIEL  HEJRE.  Besindighed,  unge  mand!  Her  er  så  mange, 
som  spænder  buen  til  den  brister;  brobuen,  mener  jeg;  alting  er 
jo  arveligt  — ;  noksagt! 

MONSEN.  Hå-hå-hå!  Noksagt,  ja!  Drik  nu  De,  noksagt!  (tii  stem- 
gård.)  De  hører,  herr  Hejre  har  fribrev  på  at  ytre  sig,  som  han  lyster. 

DANIEL  HEJRE.  Ja,  ytringsfriheden  er  også  den  eneste  stats- 
borgerlige rettighed,  jeg  sætter  pris  på. 

STENSGÅRD.  Kun  skade,  at  den  rettighed  er  begrænset  af 
lovene. 

DANIEL  HEJRE.  He-he!  Herr  overretssagførerens  tænder  løber 
kanske  i  vand  efter  en  injurieproces?  Hvad?  Læg  endelig  ikke 
hånden  imellem,  højstærede!  Jeg  er  en  gammel  praktikus,  jeg! 

STENSGÅRD.  Med  hensyn  til  injurier? 

DANIEL  HEJRE.  Deres  tilgivelse,  unge  mand!  Den  harme.  De 
føler,  den  gør  i  sandhed  Deres  hjerte  ære.  Jeg  beder  Dem  glemme, 

at  en  olding  har  siddet  her  og  talt  frimodigt  om  Deres  fraværende 
venner. 

STENSGÅRD.  Fraværende  venner? 

DANIEL  HEJRE.  Sønnen  er  visst  al  ære  værd;  noksagt!  Datte- 
ren ligeså.  Og  når  jeg  i  forbigående  kom  til  at  kaste  et  stænk  på 
kammerherrens  karakter  — 

STENSGÅRD.  Kammerherrens?  Er  det  kammerherrens,  De 
kalder  mine  venner? 

DANIEL  HEJRE.  Ja,  man  gør  da  ikke  visiter  hos  sine  uvenner, 
véd  jeg? 

BASTIAN.  Visiter? 

MONSEN.  Hvad  for  noget? 

DANIEL  HEJRE.  Au,  au,  au!  Her  har  jeg  visst  røbet  noget, 
som  — ! 

MONSEN.  Har  De  gjort  visiter  hos  kammerherrens! 

STENSGÅRD.  Sniksnak!  Forvanskninger! 

DANIEL  HEJRE.  Sandelig,  højst  fatalt!  Men  hvor  kunde  jeg 
også  tænke,  at  det  var  en  hemmelighed?  («i  Monsen.)  For  resten  må 
De  ikke  tåge  mine  ord  altfor  bogstaveligt.  Når  jeg  siger  visit,  så 
mener  jeg  kun  sådant  et  formelt  besøg;  —  rigtignok  i  livkjole  og 
gule  hansker;  men  hvad  — ! 

STENSGÅRD.  Og  jeg  siger  Dem,  jeg  har  ikke  talt  et  levende  ord 
med  den  familje! 

DANIEL  HEJRE.  Er  det  muligt?  Blev  De  ikke  modtagen  anden 
gang  heller?  Ja,  for  første  gang  nægted  man  sig  hjemme,  det  véd 
jeg  nok. 

STENSGÅRD  m  Monsen).  Jeg  havde  noget  skriftligt  at  overbringe 
fra  tredjemand  i  Kristiania;  det  er  det  hele. 

DANIEL  HEJRE  (rejser  sig).  Der  er,  Gud  døde  mig,  noget  oprø- 
rende  i  sligt!  Der  kommer  den  unge,  tillidsfulde,  uerfarne  på  livets 
bane;  opsøger  den  prøvede  verdensmand  i  hans  hus;  tyr  til  ham, 
der  har  sit  på  det  tørre,  for  at  begære,  —  noksagt!  Verdensman- 
den  slår  døren  i;  man  er  ikke  hjemme;  —  nej,  man  er  aldrig 
hjemme,  når  det  gælder,  —  noksagt!  (udbrydende.)  Men  det  er  jo  den 
skammeligste  grovhed  ovenikøbet! 

STENSGÅRD.  Å,  lad  nu  den  kedelige  sag  fare. 

DANIEL  HEJRE.  Ikke  hjemme!  Han,  som  går  der  og  siger:  jeg 
er  altid  hjemme  for  skikkelige  mennesker! 

STENSGÅRD.  Siger  han  det? 


—  317  - 

DANIEL  HEJRE,  Sådant  et  mundheld.  Herr  Monsen  blir  heller 
aldrig  modtaget.  Men  jeg  begriber  ikke,  hvorfor  han  har  lagt  Dem 
for  had.  Ja,  jeg  siger  had;  for  véd  De,  hvad  jeg  hørte  igår? 

STENSGÅRD.  Jeg  vil  ikke  vide,  hvad  De  hørte  igår. 

DANIEL  HEJRE.  Punktum  altså.  Ytringen  var  mig  for  resten 
ikke  påfaldende;  —  i  kammerherre  Bratsbergs  mund  da!  Jeg  kan 
blot  ikke  forstå,  hvorfor  han  skulde  lægge  „rodhugger"  til. 

STENSGÅRD.  Rodhugger? 

DANIEL  HEJRE.  Når  De  absolut  tvinger  mig,  så  må  jeg  ind- 
rømme,  at  kammerherren  har  kaldt  Dem  en  rodhugger  og  en  lykke- 
jæger. 

STENSGÅRD  (springer  op).  Hvad  for  noget? 

DANIEL  HEJRE.  Rodhugger  og  lykkejæger,  —  eller  lykkejæger 
og  rodhugger,  jeg  tør  ikke  indestå  for  hvorledes  ordene  faldt. 

STENSGÅRD.  Og  det  har  De  hørt  på? 

DANIEL  HEJRE.  Jeg?  Havde  jeg  været  tilstede,  herr  sagfører 
Stensgård,  så  skulde  De  visselig  ikke  savnet  det  forsvar,  som  De 
fortjener. 

MONSEN.  Der  ser  De,  hvad  der  kommer  ud  af  at  — 

STENSGÅRD.  Hvor  tør  den  uforskammede  person  understå 
sig—? 

DANIEL  HEJRE.  Nå,  nå,  nå!  Ikke  så  ivrig!  Det  har  været  figur- 
lig ment,  det  gir  jeg  min  hals  på.  Kanske  blot  en  spøgefuld  ven- 
ding. Imorgen  kan  De  jo  bede  om  en  forklaring.  Ja,  for  De  skal 
da  vel  i  den  store  middag?  Hvad? 

STENSGÅRD.  Jeg  skal  ikke  i  nogen  middag. 

DANIEL  HEJRE.  To  visiter  og  endda  ingen  indbydelse  — ! 

STENSGÅRD.  Rodhugger  og  lykkejæger!  Hvad  skulde  det 
sigte  til? 

MONSEN.  Se  der  borte!  Når  man  taler  om  fanden,  så  er  han 

nærmest.    Kom,  Bastian!  (Monsen  og  Bastian  bort.) 

.   STENSGÅRD.  Hvad  skulde  det  betyde,  herr  Hejre? 

DANIEL  HEJRE.  Kan  virkelig  ikke  tjene  Dem  med  noget  svar. 
—  De  lider?  Deres  hånd,  unge  mand!  Tilgiv,  om  jeg  ved  min 
frimodighed  har  såret  Dem.  Tro  mig,  De  har  endnu  mange  bitre 
erfaringer  at  gøre  på  livets  bane.  De  er  ung;  De  er  tillidsfuld  og 
godtroende.  Det  er  smukt;  det  er  rørende  sågar;  men,  men,  — 
godtroenhed  er  sølv;  verdenserfaring  er  guid;  —  det  er  et  ordsprog 
af  min  egen  opfindelse,  far!  Gud  være  med  Dem!  {oamei  Hejre  går.) 

{Kammerherre  Bratsberg,  hans  datter  og  doktor  Fjeldbo  kommer  fra  venstre.) 

ÅNDERS  LUNDESTAD  (ved  talerstolen,  slår  til  lyd).  Herr  værksforvaltcr 
Ringdal  har  ordet. 

STENSGÅRD  (råber).  Herr  Lundestad,  jeg  forlanger  ordet! 

LUNDESTAD.  Siden! 

STENSGÅRD.  Nej,  nu!  Straks! 

LUNDESTAD.  De  kan  ikke  få  ordet  nu.  Hert  Ringdal  har  det. 

RINGDAL  (på  talerstolen).  Ærede  forsamling!  I  dette  øjeblik  har  vi 
den  ære  at  se  i  vor  midte  manden  med  det  varme  hjerte  og  den 
åbne  hånd,  —  han,  som  vi  i  en  lang  årrække  har  vant  os  til  at  se 
op  til,  som  til  en  fader;  han,  som  altid  er  rede  til  råd,  som  til  dåd; 
han,  hvis  dør  aldrig  er  stængt  for  noget  hæderligt  medlem  af  vort 
samfund;  han,  han  — ;  vor  ærede  hædersgæst  ynder  ikke  lange 
taler,  og  derfor,  en  skål  og  et  hurra  for  kammerherre  Bratsberg  og 
hans  familje!  De  leve!  Hurra! 

MÆNGDEN.  Hurra!  Hurra!  Hurral 

(stormende  jubel ;  man  omringer  kammerherren,  som  takker  og  trykker  de  nærmestes  hænder.) 

STENSGÅRD.  Får  jeg  n  u  ordet? 

LUNDESTAD.  Værsågod.  Talerstolen  er  til  tjeneste. 

STENSGÅRD  (springer  op  på  bordet).  Jeg  bygger  min  egen  talerstol! 

DE  UNGE  (stimler  om  ham).  Hurra! 

KAMMERHERREN  (tii  doktoren).  Hvem  er  det  balstyrige  menneske? 

FJELDBO.  Sagfører  Stensgård. 

KAMMERHERREN.  Nå,  han! 

STENSGÅRD.  Hør  mig,  I  feststemte  brødre  og  søstre!  Hør 
mig.  I,  som  har  frihedsdagens  jubel  og  sang  i  eders  hjerter,  selv 
om  den  ligger  bunden.  Jeg  er  en  fremmed  iblandt  jer  — 

ASLAKSEN.  Nej! 

STENSGÅRD.  Tak  for  det  nej!  Jeg  tar  det  som  et  længselens 
og  trangens  vidnesbyrd.  Dog,  fremmed  er  jeg;  men  det  er  svoret, 
at  her  står  jeg  med  stort  og  friskt  hjertelag  for  eders  sorg  og  glæde, 
for  eders  savn  og  sejer;  havde  jeg  såsandt  derover  nogen  magt, 
da  —  da  — ! 

ASLAKSEN.  Det  har  De,  herr  overretssagfører ! 

LUNDESTAD.  Ingen  afbrydelse!  De  har  ikke  ordet. 

STENSGÅRD.  De  endnu  mindre!  Jeg  afsætter  festkomiteen! 
Frihed  på  frihedsdagen,  gutter! 

DE  UNGE.  Hurra  for  friheden! 

STENSGÅRD.  Man  vil  nægte  jer  mælets  brug!  I  hørte  det. 
Man  vil  gøre  jer  til  umælende!  Væk  med  sligt  voldsherredømme! 
Jeg  vil  ikke  stå  her  og  holde  tale  for  en  målbunden  klynge.  Snakke 
vil  jeg.  Og  I  skal  snakke  med.  Vi  vil  snakke  fra  leveren ! 

MÆNGDEN  (under  stigende  jubel).  Hurra! 

STENSGÅRD.  Ikke  mere  disse  golde  kisteklædte  festmøder! 
En  gylden,  en  dådstung  grøde  skal  skyde  frem  af  vore  Syttende- 
Maj-lag  herefter.  Maj!  Det  er  jo  spiretiden;  det  er  årets  unge 
svulmende  jomfrumåned.  Til  Iste  Juni  blir  det  netop  to  måneder 
siden  jeg  satte  mig  ned  her  iblandt  jer.  Og  hvad  har  jeg  ikke  sét 
af  storhed  og  af  småhed,  af  stygt  og  af  vakkert  her! 

KAMMERHERREN.  Hvad  er  det  egentlig  han  taler  om,  doktor? 

FJELDBO.  Bogtrykker  Aslaksen  siger,  det  er  om  de  lokale 
forholde. 

STENSGÅRD.  Jeg  har  sét  evner  glimte  og  glitre  nede  i  folket. 
Men  jeg  har  også  sét  den  fordærvelsens  ånd,  som  ligger  knugende 
over  evnerne  og  holder  dem  nede  i  det  lave.  Ja,  jeg  har  sét  unge, 
varme,  tillidsfulde  hjerter  storme  til  møde,  —  men  også  dem,  som 
stængte  døren  for  sig! 

TORA.  O,  Gud! 

KAMMERHERREN.  Hvad  mener  han  med  det? 

STENSGÅRD.  Ja,  brødre  og  søstre  i  frejdighed!  Der  er  i  vejret, 
i  luften,  en  magt,  et  spøgelse  fra  rådne  dage,  som  lægger  tyngsel 
og  mørke  udover  der,  hvor  der  skulde  være  lys  og  flugt.  I  jorden 
igen  med  dette  spøgelse! 

MÆNGDEN.  Hurra!  Hurra  for  17de  Maj! 

TORA.  Kom,  far  — ! 

KAMMERHERREN.  Hvad  pokker  er  det  for  spøgelse?  Doktor, 
hvem  taler  han  om? 

FJELDBO  (hurtig).  A,  det  er  om  (hvisker  et  par  ord.) 

KAMMERHERREN.  Aha!  Nej,  gør  han  virkelig? 
TORA  (sagte).  Tak! 

STENSGÅRD.  Vil  ingen  anden  knuse  dragen,  så  vil  jeg!  Men 
vi  må  holde  sammen,  gutter! 

MANGE  STEMMER.  Ja!  Ja! 

STENSGÅRD.  Vi  er  de  unge.  Vi  ejer  tiden;  men  tiden  ejer 
også  os.  Vor  ret  er  vor  pligt!  Albu-rum  for  enhver  dådskraft,  for 
enhver  vilje,  som  er  af  det  stærke!  Hør  mig!  Vi  vil  stifte  et  for- 
bund. Pengesækken  har  ophørt  at  regere  i  sognet! 

KAMMERHERREN.  Bravo!  (tii  doktoren.)  Pengesækken,  sagde  han; 
altså  dog  virkelig  — ! 

STENSGÅRD.  Ja,  gutter,  vi,  vi  er  valutaen,  så  sandt  der  er 
malm  i  os.  Vore  viljer,  det  er  det  klingende  sølv,  som  skal  gælde 
mand  og  mand  imellem.  Krig  og  nederlag  for  hver  den,  som  vil 
hindre,  at  vi  udmynter  os! 

MÆNGDEN.  Hurra! 

STENSGÅRD.  Man  har  slængt  mig  et  hånligt  bravo  i  ansigtet 
her  ikveld  — 

KAMMERHERREN.  Nej! 

STENSGÅRD.  Lige  meget!  Hverken  tak  eller  trusel  gælder  for 
den,  der  vil,  hvad  han  vil.  Og  dermed  Gud  befalet!  Ja,  han;  thi 
det  er  dog  hans  ærende,  vi  går  i  vor  unge  tillidsfulde  gerning. 
Ind  til  restauratøren  altså;  —  i  denne  time  vil  vi  stifte  vort  forbund! 

MÆNGDEN.  Hurra!  Bær  ham!  Bær  ham!  (han  løftes  på  guidstoi.) 

STEMMER.  Tal!  Mere!  Mere! 

STENSGÅRD.  Samhold,  siger  jeg!  Med  de  unges  forbund  er 
et  forsyn  i  pagt.  Det  står  til  os,  om  vi  vil  styre  verden  —  her  i 

distriktet !  (han  bæres  ind  i  teltet  under  stormende  jubel.) 

MADAM  RUNDHOLMEN  (tørrer  øjnene).  Å  nej,  for  en  mund  der 
sidder  på  det  menneske!  Kunde  en  ikke  gerne  kysse  ham,  herr 
Hejre? 

DANIEL  HEJRE.  Nej,  kysse  ham,  det  vilde  jeg  dog  ikke. 

MADAM  RUNDHOLMEN.  Nej,  De!  Det  tror  jeg  nok. 

DANIEL  HEJRE.  Vilde  De  kanske  kysse  ham,  madam  Rund- 
holmen? 

MADAM  RUNDHOLMEN.  Uf,  hvor  fæl  De  er! 

(hun  går  ind  i  teltet;  Daniel  Hejre  ligeså.) 

KAMMERHERREN .  Spøgelse,  —  cg  drage,  —  og  pengesæk! 
Det  var  forskrækkelig  grovt.  Men  vel  tilpas! 

LUNDESTAD  (nærmer  sig).  Dct  gør  mig  rigtig  inderlig  ondt,  herr 
kammerherre  — 

KAMMERHERREN.  Ja,  hvor  har  De  havt  Deres  menneskekund- 
skab  henne?  Nå,  nå;  det  kan  times  enhver.  Godnat,  herr  Lunde- 
stad, og  mange  tak  for  iaften.  (vender  sig  tii  Tora  og  Doktoren.)  Men  fy  for 
pokker;  dette  prægtige  unge  menneske  har  jeg  jo  været  grov  imod! 

FJELDBO.  Ja  så? 

TORA.  Visiten,  mener  du  — ? 

KAMMERHERREN.  To  visiter.  Det  er  sandelig  Lundestads 
skyld;  han  havde  skildret  mig  ham,  som  en  lykkejæger  og  som  — 
som  noget,  jeg  ikke  husker.  Nå,  heldigvis  kan  jeg  bøde  på  det. 

TORA.  Hvorledes  — ? 

KAMMERHERREN.  Kom,  Tora;  vi  vil  endnu  iaften  — 

FJELDBO.  Å  nej,  herr  kammerherre,  er  nu  det  værd  at  — ? 

TORA  (sagte).  Hys! 

KAMMERHERREN.  Har  man  forløbet  sig,  så  får  man  gøre  det 
godt  igen;  det  er  simpel  skyldighed.  God  nat,  doktor!  Så  fik  jeg 
dog  en  fornøjelig  stund.  Det  er  mere,  end  De  har  beredt  mig  idag. 

FJELDBO.  Jeg,  herr  kammerherre? 

KAMMERHERREN.  Å  ja,  ja,  ja;  —  både  De  og  andre  — 

FJELDBO.  Men  måtte  jeg  ikke  spørge,  hvad  jeg  — ? 

KAMMERHERREN.  Herr  værkslæge,  —  ingen  påtrængenhed. 
Jeg  er  aldrig  påtrængende.  Nå,  i  Guds  navn  for  resten,  —  god  nat! 

{Kammerherren  og  Tora  går  ud  til  venstre;  Fjeldbo  ser  tankefuld  efter  dem.) 

BOGTRYKKER  ASLAKSEN  (fra  teltet).  Hej,  opvarter!  Blæk  og 
pen!  Jo,  nu  går  det  løs,  herr  doktor! 

FJELDBO.  Hvad  går  løs? 

ASLAKSEN.  Han  stifter  forbundet.  Det  er  næsten  stiftet. 

LUNDESTAD  (har  nærmet  sig  sagte).  Skrivcr  der  sig  mange  ind? 

ASLAKSEN.  Vi  har  nu  omkring  37  foruden  enker  og  sligt.  Pen 
og  blæk,  siger  jeg!  Ingen  opvarter  tilstede;  det  er  de  lokale  forhol- 
des skyld,  (ud  bagved  teltet.) 

LUNDESTAD.  Puh;  dette  her  har  været  en  varm  dag. 
FJELDBO.  Jeg  er  bange,  vi  får  varmere  dage  herefter. 
LUNDESTAD.  Tror  De  kammerherren  blev  meget  vred? 

FJELDBO.  Å,  slet  ikke;  det  så  De  jo.  Men  hvad  siger  De  om  det 
nye  forbund? 

LUNDESTAD.  Hm;  jeg  siger  ingenting.  Hvad  skal  en  vel  sige? 

FJELDBO.  Men  det  er  jo  begyndelsen  til  en  kamp  om  magten 
her  i  distriktet. 

LUNDESTAD.  Ja-ja!  Kamp  er  god.  Han  er  en  mand  med  store 
gaver,  han,  Stensgård. 

FJELDBO.  Og  en  mand,  som  vil  frem. 

LUNDESTAD.  Ungdommen  vil  altid  frem.  Jeg  vilde  også  frem, 
da  jeg  var  ung;  der  er  ingenting  at  sige  på  det.  Men  en  kunde 
kanske  gå  indenfor  døren  — 

Henrik  Ibsen :    Samlede  værker.    II.  21 


—  322  — 

DANIEL  HEJRE  (fra  teltet).  Nå,  herr  Lundestad,  skal  De  ind  og 
interpellere?  Hvad?  Gøre  opposition?  He-he!  For  så  må  De 
skynde  Dem. 

LUNDESTAD.  Å,  jeg  kommer  vel  altid  tidsnok. 

DANIEL  HEJRE.  For  sent,  far!  Med  mindre  De  vil  stå  fadder. 
(Hurraråb  fra  teltet.)  Der  Synger  degnene  Amen ;  nu  er  dåbsakten  over. 

LUNDESTAD.  En  får  vel  lov  til  at  høre;  jeg  skal  holde  mig 

stille,    (går  ind.) 

DANIEL  HEJRE.  Det  er  også  et  af  de  faldende  trær!  Mangt  og 
mange  vil  komme  til  at  falde  nu !  Her  vil  komme  til  at  se  ud,  som 
en  skog  efter  storm.  Å,  det  er  dejligt,  er  det! 

FJELDBO.  Men  sig  mig,  herr  Hejre,  hvad  kan  det  egentlig  inter- 
essere Dem? 

DANIEL  HEJRE.  Interessere  mig?  Jeg  er  ingen  interesseret 
mand,  herr  doktor!  Når  jeg  fryder  mig,  så  er  det  på  mine  medbor- 
geres vegne.  Her  vil  blive  liv,  indhold,  stof!  For  mig  personligt 
—  gudbevares,  for  mig  kan  det  være  ligegyldigt;  jeg  siger,  som 
Stortyrken  sagde  om  kejseren  af  Østerrig  og  kongen  af  Frankrig: 
Det  er  mig  det  samme,  enten  svinet  æder  hunden  eller  hunden 

svinet,   (ud  i  baggrunden  til  højre.) 

MÆNGDEN  0  teltet).  Sagfører  Stensgård  leve!  Han  leve!  Hurra! 
Hurra  for  de  unges  forbund!  Vin!  Punsch!  Hej;  hej!  01!  Hurra! 

BASTIAN  MONSEN  (fra  teltet).  Gud  velsigne  Dem  og  alle  menne- 
sker! (med  tårekvalt  stemme.)  Uf,  doktor,  jeg  kender  mig  så  stærk  ikveld. 
Jeg  må  gøre  noget! 

FJELDBO.  Gener  Dem  ikke.  Men  hvad  vil  De  gøre? 

BASTIAN.  Jeg  tror,  jeg  går  ned  på  dansesalen  og  prygler  et  par 
af  mine  venner,  (ud  bagved  teltet.) 

(Stensgård  kommer  ud  fra  teltet,  uden  hat  og  i  stærk  bevægelse.) 

STENSGÅRD.  Kære  Fjeldbo,  er  det  dig? 

FJELDBO.  Til  tjeneste,  herr  folkehøvding!  Ja,  du  er  da  vel 
kåret  — ? 

STENSGÅRD.  Naturligvis;  men  — 

FJELDBO.  Og  hvad  skal  det  så  videre  kaste  af  sig?  Hvilke 
tillidshverv  i  kommunen?  En  bankbestyrerpost?  Eller  kanske  — ? 

STENSGÅRD.  Å,  snak  ikke  til  mig  om  sligt!  Du  mener  det 
heller  ikke.  Du  er  ikke  så  flad  og  tom  i  brystet,  som  du  gerne  vil 
synes. 

FJELDBO.  Nu  skal  vi  høre! 

STENSGÅRD.  Fjeldbo!  Vær  mig  en  ven,  som  før!  Deterblevet 
øde  imellem  os.  Der  var  så  meget  uhyggeligt  hos  dig,  spas  og  spot, 
som  stødte  mig  tilbage.  Å,  det  var  dog  uret  af  mig!  (siår  armene  om 
ham.)  O,  du  evige  Gud,  hvor  jeg  er  lykkelig! 

FJELDBO.  Du  også!  Jeg  med;  jeg  med! 

STENSGÅRD.  Ja,  måtte  jeg  ikke  være  den  usleste  usling  på 
jorden,  hvis  ikke  al  denne  velsignelse  gjorde  mig  god  og  brav? 
Hvormed  har  jeg  fortjent  det,  du?  Hvad  har  jeg  syndige  skabhals 
gjort,  at  jeg  blev  så  rigt  benådet? 

FJELDBO.    Her  er  min  hånd!   Ikveld  holder  jeg  minsæl  af  dig! 

STENSGÅRD.  Tak!  Vær  trofast  og  sand.  Jeg  skal  være  det. — 
Ja,  er  det  ikke  en  usigelig  lykke,  således  at  kunne  rive  dem  med 
sig,  alle  de  mange?  Må  en  ikke  blive  god  af  taknemmelighed?  Og 
hvorledes  må  en  ikke  elske  alle  mennesker?  Jeg  synes,  jeg  kunde 
kryste  dem  i  favn  allesammen,  græde  og  bede  dem  om  forladelse, 
fordi  Gud  har  været  så  partisk  at  give  mig  mere  end  dem. 

FJELDBO  (stille).  Ja;  så  usigelig  meget  kan  den  enkelte  få.  Ikke 
et  kryb,  ikke  et  grønt  blad  langs  vejen  kunde  jeg  træde  på  ikveld. 
STENSGÅRD.  Du? 

FJELDBO.  Punktum!  Derom  er  ikke  talen.  Jeg  vilde  kun  sige, 
at  jeg  forstod  dig. 

STENSGÅRD.  Hvad  for  en  dejlig  nat!  Musiken  og  jubelen 
klinger  langt  ud  over  engene.  Dernede  er  det  stille.  —  Ja,  den 
mand,  hvis  liv  ikke  tar  sin  dåb  af  slig  en  time,  han  fortjener  ikke 
at  leve  på  Guds  jord. 

FJELDBO.  Ja,  men  sig  mig  nu,  —  hvad  skal  så  videre  bygges 
• —  imorgen,  og  alle  ugedage? 

STENSGÅRD.  Bygges?  Først  gælder  det  at  rive  ned.  —  Du, 
Fjeldbo,  jeg  har  engang  drømt,  —  eller  kanske  jeg  så  det;  dog  nej, 
jeg  drømte;  men  så  levende;  jeg  syntes  der  var  kommen  dommedag 
over  jorden.  Jeg  kunde  se  hele  rundingen  af  den.  Ingen  sol  var 
der;  kun  et  gult  uvejrslys.  Der  gik  en  storm;  den  strøg  fra  vest 
og  strøg  alting  med  sig;  først  strøg  den  vissent  løv,  så  strøg  den 
mennesker;  —  men  de  holdt  sig  på  benene  endda.  Kapperne  slog 
tæt  ind  om  dem,  så  de  for  som  siddende  i  flugten.  Først  så  de  ud 
som  borgerfolk,  der  løber  efter  sine  hatte  i  blæst;  men  da  de  kom 
nærmere,  så  var  det  kejsere  og  konger;  og  det,  de  løb  efter  og 
greb  efter,  og  som  de  altid  var  nærved  at  nå,  men  aldrig  nåde,  det 
var  kroner  og  rigsæbler.  Å,  der  kom  hundreder  efter  hundreder  af 
alle  slags,  og  ingen  vidste,  hvad  det  gjaldt;  men  mange  jamred  og 

spurgte:  hvorfra  er  den  dog  kommen,  denne  forfærdelige  storm? 
Da  blev  der  svaret:  én  røst  talte,  og  denne  ene  røst  gav  slig  genlyd, 
at  stormen  vaktes! 

FJELDBO.  Når  drømte  du  dette? 

STENSGÅRD.  Å,  engang,  —  jeg  erindrer  ikke;  for  flere  år 
siden. 

FJELDBO.  Der  har  været  oprør  etsteds  i  Europa,  og  så  har  du 
spist  tungt  til  aften  og  læst  aviser  ovenpå. 

STENSGÅRD.  Den  samme  isnen,  den  samme  rislen  nedad  ryg- 
gen har  jeg  følt  ikveld.  Ja,  jeg  skal  gøre  fyldest  for  mig.  Jeg  vil 
være  røsten  — 

FJELDBO.  Hør,  kære  Stensgård,  du  skal  stanse  og  tænke  dig 
om.  Du  vil  være  røsten,  siger  du.  Godt!  Men  hvor  vil  du  være 
røsten?  Her  i  fogderiet?  Eller,  hvis  det  kommer  højt,  her  i  amtet! 
Og  hvem  skal  være  genlyden,  der  slår,  så  stormen  vækkes?  Jo, 
folk,  som  proprietær  Monsen  og  høgtrykker  Aslaksen  og  det  fed- 
ryggede  geni,  herr  Bastian.  Og  i  stedet  for  de  flygtende  kejsere 
og  konger  vil  vi  få  se  gårdbruger  Lundestad,  som  løber  efter  sin 
stortingsfuldmagt.  Hvad  blir  så  det  hele?  Det  blir,  hvad  syntes 
først  i  drømmen,  —  spidsborgere  i  blæst. 

STENSGÅRD.  I  den  nærmeste  nærhed,  ja!  Men  ingen  véd,  hvor 
langt  et  uvejr  slår. 

FJELDBO.  Sniksnak  med  dig  og  dit  uvejr!  Og  når  så  dertil 
kommer,  at  du,  blind  og  besnakket  og  forlokket,  som  du  er,  vender 
dine  våben  netop  mod  det  hæderlige  og  det  dygtige  iblandt  os  — 

STENSGÅRD.  Det  er  ikke  sandt! 

FJELDBO.  Det  er  sandt!  Monsen  på  Storli  fik  tag  i  dig  straks 
du  kom  her  til  bygden ;  og  gør  du  dig  ikke  fri  for  ham,  så  blir  det 
din  ulykke.  Kammerherre  Bratsberg  er  en  hædersmand;  det  kan 
du  stole  på.  Véd  du,  hvorfor  herr  proprietæren  har  lagt  ham  for 
had?  Jo,  fordi  — 

STENSGÅRD.  Jeg  tåler  ikke  et  ord  mere!  Ikke  et  eneste  ord, 
som  fornærmer  mine  venner! 

FJELDBO.  Se  tilbunds  i  dig  selv,  Stensgård!  Er  herr  Mons  Mon- 
sen virkelig  din  ven? 

STENSGÅRD.  Proprietær  Monsen  har  med  al  velvilje  åbnet  sit 
hus  for  mig  — 

FJELDBO.  Han  åbner  forgæves  sit  hus  for  de  bedre  her. 

STENSGÅRD.  Å,  hvem  kalder  du  de  bedre?  Nogle  storsnudede 
embedsmænd!  Jeg  véd  det  nok.  Men  hvad  mig  angår,  så  har  man 

på  Storli  modtaget  mig  med  en  forekommenhed  og  en  anerkendelse, 
som  — 

FJELDBO.  Anerkendelse;  ja  desværre,  —  der  er  vi  ved  kerne- 
punktet. 

STENSGÅRD.  Aldeles  ikke!  Jeg  er  mand  for  at  se  uhildet.  Pro- 
prietær Monsen  har  evner,  han  har  læsning,  han  har  sans  for  de 
offentlige  anliggender. 

FJELDBO.  Evner?  Å  ja,  på  sin  vis.  Læsning  også;  han  holder 
bladene  og  har  deraf  mærket  sig,  hvilke  taler  du  har  holdt,  og 
hvilke  artikler  du  har  skrevet.  Og  at  han  har  sans  for  de  offentlige 
anliggender,  det  har  han  naturligvis  lagt  for  dagen  ved  at  sam- 
stemme både  i  dine  taler  og  i  dine  avisartikler. 

STENSGÅRD.  Hør,  Fjeldbo,  nu  kommer  igen  bundfaldet  op  i 
dig.  Kan  du  da  aldrig  holde  dig  fri  for  dette  skidenfærdige  i  tanke- 
gangen? Hvorfor  altid  forudsætte  enten  usle  eller  latterlige  bevæg- 
grunde?  Å,  du  mener  det  ikke!  Nu  ser  du  så  trofast  ud  igen.  Jeg 
vil  sige  dig  det  bedste,  det  rette  kernepunkt.  Kender  du  Ragna? 

FJELDBO.  Ragna  Monsen?  Ja;  sådan  på  anden  hånd. 

STENSGÅRD.  Ja,  hun  kommer  undertiden  til  kammerherrens. 

FJELDBO.  I  al  stilhed.  Hun  og  frøken  Bratsberg  er  veninder 
fra  konfirmationstiden. 

STENSGÅRD.  Og  hvad  siger  du  så  om  hende? 

FJELDBO.  Jo,  efter  alt,  hvad  jeg  har  hørt,  må  hun  være  en  me- 
get fortræffelig  pige. 

STENSGÅRD.  Å,  du  skulde  se  hende  i  hjemmet.  Hun  har  ingen 
anden  tanke  end  de  to  små  søskende.  Og  hvorledes  skal  hun  ikke 
have  plejet  sin  moder!  Du  véd,  moderen  var  sindssyg  de  sidste  år, 
hun  levede. 

FJELDBO.  Ja  visst;  jeg  var  selv  læge  der  en  tid.  Men  sig  mig, 
kære  ven,  jeg  skulde  dog  vel  ikke  tro  at  — ? 

STENSGÅRD.  Jo,  Fjeldbo,  jeg  elsker  hende  virkelig;  til  dig  kan 
jeg  sige  det.  Ja,  jeg  skønner  godt,  hvad  der  undrer  dig.  Du  finder 
det  påfaldende,  at  jeg  så  hurtig  ovenpå  — .  Ja,  du  véd  jo,  jeg  har 
været  forlovet  i  Kristiania? 

FJELDBO.  Ja,  man  har  fortalt  det. 

STENSGÅRD.  Det  hele  forhold  var  en  skuffelse.  Jeg  måtte 
bryde  det;  det  var  bedst  for  alle  parter.  Du  kan  tro,  jeg  har  lidt 
nok  under  den  sag;  jeg  har  følt  mig  pint  og  knuget — .  Nå,  Gud  ske 
lov,  nu  er  jeg  ude  af  det;  det  var  også  min  grund  til  at  flytte  bort. 

FJELDBO.  Og  ligeover  Ragna  Monsen  er  du  sikker  på  dig  selv? 

STENSGÅRD.  Ja,  det  er  jeg,  du!  Her  er  ingen  fejltagelse  mulig. 

FJELDBO.  Men  så  i  Guds  navn,  gør  alvor  af  det!  Det  er  en  stor 
lykke!  O,  jeg  kunde  sige  dig  så  meget  — 

STENSGÅRD.  Kan  du  virkelig  det?  Har  hun  ytret  noget?  Til 
frøken  Bratsberg  kanske? 

FJELDBO.  Du  forstår  mig  ikke.  Men  hvorledes  er  det  muligt, 
at  du  midt  under  alt  dette  kan  gå  her  og  svire  i  politiske  orgier? 
At  bygdesladderen  kan  få  indpas  i  et  sind  som  — 

STENSGÅRD.  Og  hvorfor  ikke?  Mennesket  er  da  ikke  en  så 
aldeles  enkelt  maskine  heller.  Jeg  er  det  ialfald  ikke.  Desuden, 
netop  igennem  disse  kampe  og  brydninger  går  vejen  til  hende. 

FJELDBO.  En  forbandet  triviel  vej. 

STENSGÅRD.  Fjeldbo,  jeg  er  ærgerrig ;  det  véd  du  godt.  Jeg 
må  frem  i  verden.  Når  jeg  tænker  på,  at  jeg  er  tredive  år,  og  endnu 
står  ved  begyndelsen,  så  kender  jeg  samvittighedens  tænder  i  mig. 

FJELDBO.  Ja,  men  det  er  ikke  dens  visdomstænder. 

STENSGÅRD.  Det  kan  ikke  nytte  at  snakke  til  dig.  Du  har  aldrig 
følt  denne  jagende  og  eggende  trang.  Du  har  drevet  og  dovnet  alle 
dine  dage,  —  som  student,  til  eksamen,  i  udlandet,  og  nu  her  — 

FJELDBO.  Å  ja,  kanske;  men  det  har  ialfald  været  dejligt.  Og 
der  følger  ingen  slappelse  efter,  som  den,  man  føler,  når  man  stiger 
ned  af  bordet,  efter  at  — 

STENSGÅRD.  Alt  andet;  men  dette  tåler  jeg  minsæl  ikke!  Du 
gør  en  ond  gerning  med  sligt.  Du  tager  løftelsen  fra  mig  — 

FJELDBO.  Ja,  men  véd  du  hvad;  når  løftelsen  sidder  så  løst  — 

STENSGÅRD.  Lad  være,  siger  jeg!  Hvad  ret  har  du  til  at  bryde 
ind  i  min  lykke?  Tror  du  ikke  jeg  er  ærlig  kanske? 

FJELDBO.  Jo,  det  véd  himlen,  jeg  tror! 

STENSGÅRD.  Nå,  hvad  skal  det  så  til  at  gøre  mig  tom  og  ækkel 
og  mistroisk  mod  mig  selv?  (larm  og  råb  i  teltet.)  Hør;  hør!  De  drikker 
min  skål!  Hvad  der  kan  gribe  så  mange,  —  ved  den  evige  Gud, 
det  har  sandhed  i  sig! 

{Frøken  Bratsberg,  frøken  Monsen  og  kandif.at  Helle  fra  venstre  går  over  pladsen 

i  mellemgrunden.) 

KANDIDAT  HELLE  {t\i  frøken  Bratsberg).  Sq  der,  frøkeu ;  der  står 
netop  sagfører  Stensgård. 

TORA.  Ja,  så  følger  jeg  ikk^.  længere.  Godnat,  Ragna!  Godnat; 
godnat! 

HELLE  og  FRØKEN  MONSEN.  Godnat;  godnat!  (de  går  ud  tn  højre.) 
TORA  (nærmere).  Jeg  CF  jemværksejer  Bratsbergs  datter.  Jeg  har 
et  brev  til  Dem  fra  far. 

STENSGÅRD.  Til  mig  ~? 

TORA.    Værsågod ;   her  er  det.  (vii  gå.) 

FJELDBO.  Får  jeg  ikke  lov  at  følge? 

TORA.  Nej  tak;  følg  ikke.  Godnat!  (ud  «i  venstre.) 

STENSGÅRD  (læser  ved  en  papirlygte).   Hvad  for  HOget? 

FJELDBO.  Men,  kære,  —  hvad  skriver  kammerherren? 
STENSGÅRD  (brister  i  latter).  Det  havde  jeg  dog  ikke  ventet! 
FJELDBO.  Men  sig  mig  da  — ? 

STENSGÅRD.  Kammerherre  Bratsberg  er  en  ynkelig  karl. 
FJELDBO.  Og  det  vover  du  — 

STENSGÅRD.  Usel;  usel!  Sig  det  igen  til  hvem  du  vil.  Nå,  lad 
for  resten  være.  (gemmer  brevet.)  Det  blir  imellem  os! 

(Forsamlingen  kommer  ud  af  teltet.) 

PROPRIETÆR  MONSEN.  Herr  formand!  Hvor  er  herr  Stens- 
gård? 

MÆNGDEN.  Der  står  han!  Hurra! 

LUNDESTAD.  Herr  overretssagføreren  har  glemt  sin  hat. 

(rækker  ham  den.) 

BOGTRYKKER  ASLAKSEN.  Værsågod;  her  er  punsch!  En  hel 
bolle! 

STENSGÅRD.  Tak;  ikke  mere. 

MONSEN.  Og  så  husker  vel  medlemmerne,  at  imorgen  samles 
vi  på  Storli  hos  mig  for  at  — 

STENSGÅRD.  Imorgen?  Nej,  det  var  jo  ikke  imorgen  — ? 

MONSEN.  Jo  visst;  for  at  vedtage  den  rundskrivelse,  som  — 

STENSGÅRD.  Nej,  imorgen  kan  jeg  sandelig  ikke  godt  — .  Jeg 
skal  se  iovermorgen  eller  dagen  derefter.  Nå,  godnat,  mine  herrer; 
hjertelig  tak  for  idag,  og  hurra  for  fremtiden ! 

MÆNGDEN.  Hurra!  Vi  følger  ham  hjem! 

STENSGÅRD.  Tak;  tak!   De  må  endelig  ikke  -- 

ASLAKSEN.  Vi  følger  Dem  allesammen. 

STENSGÅRD.  Lad  gå.  Godnat,  Fjeldbo;  ja,  for  du  følger  vel 
ikke? 

FJELDBO.  Nej.  Men  det  vil  jeg  sige  dig,  at  hvad  du  ytred  om 
kammerherre  Bratsberg  — 

STENSGÅRD.  Hys,  hys;  det  var  overdrevet  i  udtrykket.  En 
streg  over  det!  —  Nå  ja,  mine  ærede  venner,  vil  I  være  med,  så 
kom;  jeg  går  i  spidsen. 

MONSEN.  Deres  arm,  Stensgård. 

BASTIAN.  Sangere!  Stem  il  Noget  rigtig  fædrelandsk! 

MÆNGDEN.  Sang;  sang!  Musik! 

(En  folkesang  spilles  og  synges.    Toget  marscherer  ud  til  højre  i  baggrunden.) 
FJELDBO  (til  Lundestad,  som   er  bleven  tilbage).  Et  Stadseligt  følgC. 

LUNDESTAD.  Å  ja.  Men  en  stadselig  fører  også. 
FJELDBO.  Og  hvor  går  så  De,  herr  Lundestad? 
LUNDESTAD.  Jeg?  Jeg  går  hjem  og  lægger  mig. 

(han  hilser  og  går.    Doktor  Fjeldbo  blir  alene  tilbage.) 
(Teppet  falder.) 


ANDEN  AKT. 


(Havestue  hos  kammerherrens.  Elegante  møbler,  pianoforte,  blomster  og  sjeldne  planter.  Indgangs- 
dør  i  baggrunden.  På  venstre  side  dør  til  spisesalen ;  til  højre  flere  åbne  glasdøre  ud  til  haven.) 
(Bogtrykker  Aslaksen  står  ved  indgangsdøren.  En  pige  er  ifærd  med  at  bære  et  par  frugtskåler 

ind  til  venstre.) 

PIGEN.  Ja,  men  De  hører  jo,  selskabet  sidder  tilbords  endnu. 
De  må  komme  igen  siden. 

ASLAKSEN.  Nej,  får  jeg  så  heller  lov  til  at  vente? 

PIGEN.  Ja,  hvis  De  heller  vil  det.   De  kan  sætte  Dem  der 
så  længe. 

(hun  går  ind  i  spisesalen.   Aslaksen  sætter  sig  ved  døren.  Ophold.   Doktor  Fjeldbo  komme 

fra  baggrunden.) 

FJELDBO.  Nå,  goddag,  Aslaksen;  er  De  her? 

PIGEN  (kommer  tiibage).  Å,  hvor  Sent  doktoren  kommer! 

FJELDBO.  Jeg  blev  kaldt  ud  i  sygebesøg. 

PIGEN.  Både  kammerherren  og  frøkenen  har  spurgt  så  meget 
efter  Dem. 

FJELDBO.  Så  det  har  de? 

PIGEN.  Ja  doktoren  må  endelig  gå  ind.  Eller  skal  jeg  kanske 
sige  til  at  — ? 

FJELDBO.  Nei,  nej ;  lad  være.  Jeg  skal  altid  få  en  bid  mad  siden- 
efter;  nu  venter  jeg  her  så  længe. 

PIGEN.  Ja,  de  er  snart  færdige.  (hun  går  ud  i  baggrunden.) 
ASLAKSEN  (udt  efter).  Og  De  kan  lade  sligt  gæstebudsbord  gå  fra 
Dem,  —  med  kage  og  fin  vin  og  alt  godt? 

FJELDBO.  Ja,  for  pokker,  man  får  snarere  for  meget  end  for 
lidt  af  det  gode  her  i  egnen. 

ASLAKSEN.  Det  kan  jeg  ikke  være  enig  med  Dem  i. 

FJELDBO.  Hm.  Men  sig  mig,  —  det  er  nogen,  De  venter  på? 
ASLAKSEN.  Det  er  nogen,  jeg  venter  på,  ja! 
FJELDBO.  Og  hjemme  står  det  tåleligt  til?  Deres  kone  — ? 
ASLAKSEN.  Ligger  tilsengs  som  sædvanlig;  hoster  og  tæres  væk. 
FJELDBO.  Og  den  næstældste? 

ASLAKSEN.  Å,  han  er  og  blir  nu  vanfør;  det  véd  De  jo.  Det 
skal  så  være  for  os;  —  hvad  fanden  kan  det  nytte  at  snakke  om  sligt! 
FJELDBO.  Lad  mig  se  på  Dem,  Aslaksen! 
ASLAKSEN.  Nå;  hvad  vil  De  se? 
FJELDBO.  Idag  har  De  drukket. 
ASLAKSEN.  Det  gjorde  jeg  igår  også. 
FJELDBO.  Igår;  ja,  det  fik  endda  så  være;  men  idag  og  — ■ 
ASLAKSEN.  End  de  derinde  da?  Jeg  synes  de  også  drikker. 

FJELDBO.  Ja,  kære  Aslaksen,  De  har  ret  på  en  made;  men 
vilkårene  er  nu  så  forskellige  her  i  verden. 

ASLAKSEN.  Jeg  har  ikke  valgt  mine  vilkår. 

FJELDBO.  Nej,  Vorherre  har  valgt  for  Dem. 

ASLAKSEN.  Nej,  det  har  han  ikke.  Det  er  mennesker,  som  har 
valgt.  Daniel  Hejre  valgte,  da  han  tog  mig  ud  af  trykkeriet  og 
satte  mig  til  at  studere.  Og  kammerherre  Bratsberg  valgte,  da  han 
ruinerte  Daniel  Hejre,  så  jeg  måtte  gå  tilbage  til  trykkeriet  igen, 

FJELDBO.  Nu  taler  De  mod  bedre  vidende.  Kammerherre  Brats- 
berg har  aldrig  ruineret  Daniel  Hejre ;  Daniel  Hejre  ruinerte  sig  selv. 

ASLAKSEN.  Lad  gå!  Men  hvor  turde  Daniel  Hejre  ruinere  sig 
selv,  når  han  havde  sligt  ansvar  mod  mig?  Vorherre  har  også  sin 
skyld,  forstår  sig.  Hvorfor  skulde  han  give  mig  evner  og  anlæg? 
Nå,  dem  kunde  jeg  da  endelig  brugt  som  en  skikkelig  håndværks- 
mand;  men  så  kommer  den  gamle  sludderbøtte  — 

FJELDBO.  Det  er  stygt,  hvad  De  der  siger.  Daniel  Hejre  tog 
sig  dog  visst  af  Dem  i  den  bedste  mening. 

ASLAKSEN.  Ja,  hans  gode  mening  kan  s'gu  lidet  hjælpe  mig.  — 
Derinde,  hvor  de  nu  sidder  og  klinker  og  drikker  skåler,  der  sad 
jeg  også;  var  som  en  af  de  andre;  var  fint  opklædt  — !  Det  var 
vel  noget  for  mig,  det;  for  mig,  som  havde  læst  så  mangt,  og  som 
havde  tørstet  så  længe  efter  at  få  del  i  alt  det,  som  herligt  er  i 
verden.  Jo,  pyt!  Hvor  længe  var  Jeppe  i  paradis?  Knald  og  fald, 
ud  af  det  igen ;  —  hele  herligheden  faldt  i  fisk,  som  vi  siger  i 
trykkeriet. 

FJELDBO.  Ja-ja;  men  De  var  jo  dog  ikke  så  slemt  stillet;  De 
havde  jo  Deres  håndværk  at  ty  til. 

ASLAKSEN.  Det  er  en  god  snak,  det.  Efter  sligt  noget  er  ens 
stand  ikke  længere  ens  stand.  De  tog  fodfæstet  væk  under  mig  og 
satte  mig  ud  på  en  glat  is,  —  og  så  må  jeg  endda  høre  slængord, 
fordi  jeg  snubler. 

FJELDBO.  Nå;  jeg  vil  visselig  ikke  gå  hårdt  irette  med  Dem  — 

ASLAKSEN.  Nej,  det  gør  De  også  ret  i.  —  Det  er  et  underligt 
røre!  Daniel  Hejre  og  forsynet  og  kammerherren  og  skæbnen  og 
omstændighederne  —  og  jeg  selv  også!  jeg  har  tidt  tænkt  på  at 
klare  det  ud  fra  hinanden  og  skrive  en  bog  om  det;  men  det  er  så 
forbandet  indfiltret  at  —  (skotter  mod  døren  tii  venstre.)  Se  så;  nu  går  de 
fra  bordet. 

(Selskabet,  damer  og  herrer,  går  under  munter  samtale   fra  spisesalen   ud   i   haven,   Mellem 

gæsterne  er  sagfører  Stensgård  med   Tora  under  den  venstre  og  Selma  under  den  højre  arm. 

Doktor  Fieldbo  og  bogtrykker  Aslaksen  står  oppe  ved  døren  i  baggrunden.) 

STENSGÅRD.  Ja,  jeg  er  jo  fremmed  her;  damerne  får  sige,  hvor 
jeg  skal  føre  Dem  hen. 

SELMA.  Ud  i  det  fri;  De  må  se  haven. 

STENSGÅRD.  O  ja,  det  skulde  være  dejligtl 

(ud  gennem  den  forreste  glasdør  til  højre.) 

FJELDBO.  Men  i  Guds  navn,  det  var  jo  Stensgård! 

ASLAKSEN.  Ja,  det  er  ham,  jeg  skal  have  fat  i.  Jeg  har  rendt 
længe  nok  efter  ham;  heldigvis  traf  jeg  da  Daniel  Hejre  — 

(Daniel  Hejre  og  Erik  Bratsberg  kommer  fra  spisesalen.) 

DANIEL  HEJRE.  He-he;  det  var  minsæl  en  ekscellent  Sherry! 
Jeg  har  ikke  smagt  magen,  siden  jeg  var  i  London. 

ERIK  BRATSBERG.  Ja,  ikke  sandt?  Den  kan  live  et  menne- 
ske op! 

DANIEL  HEJRE.  Ak,  ak;  det  er  en  sand  fryd  at  se  sine  penge 
så  vel  anvendte! 

ERIK  BRATSBERG.  Hvorledes?  (leende.)  Nå;  ja,  ja  vel,  ja! 

'  (de  går  ud  i  haven.) 

FJELDBO.  De  skal  tale  med  Stensgård,  siger  De? 

ASLAKSEN.  Jeg  skal  så. 

FJELDBO.  I  forretninger? 

ASLAKSEN.  Forstår  sig;  festberetningen  i  bladet  — 

FJELDBO.  Ja,  véd  De  hvad,  —  så  må  De  vente  derude  så 
længe  — 

ASLAKSEN.  Ude  i  gangen? 

FJELDBO.  I  forstuen,  ja!  Her  er  hverken  tid  eller  sted — ;  jeg 
skal  passe  på,  når  Stensgård  blir  et  øjeblik  alene;  hører  De  — ! 

ASLAKSEN.  Bevares  vel;  jeg  skal  vente  til  min  tid  kommer. 

(går  ud  i   baggrunden.) 

(Kammerherre  Bratsberg,  gårdbruger  Lundestad,  vcerksforvalter  Ringdal  og  et  par  andre  herrer 

fra  spisesalen.) 

KAMMERHERREN  0  samtale,  til  Lundestad).  Uvorent,  siger  De?  Nu, 
formen  vil  jeg  ikke  videre  opholde  mig  ved;  men  der  var  guldkorn 
i  den  tale;  det  kan  jeg  forsikre  Dem. 

LUNDESTAD.  Ja-ja;  når  kammerherren  er  fornøjet,  så  kan  sag- 
tens  jeg  være  det. 

KAMMERHERREN.  Det  skulde  jeg  også  mene.  Nå,  der  har  vi 
da  doktoren!  Og  med  en  tom  mave  sandsynligvis? 

FJELDBO.  Siger  intet,  herr  kammerherre;  her  er  ikke  langt  til 
spisekammeret;  —  jeg  betragter  mig  halvvejs  som  hjemme  i  huset. 

KAMMERHERREN.  Se,  se;  gør  De  det?  Det  skulde  De  dog  ikke 
gøre  før  tiden. 

FJELDBO.  Hvorledes?  De  tager  det  da  vel  ikke  ilde  op?  De 
har  jo  selv  tilladt  mig  — 

KAMMERHERREN.  Hvad  jeg  har  tilladt  Dem,  det  er  tilladt.  — 
Nå,  nå;  betragt  De  Dem  som  hjemme,  og  se  De  kanfinde  vejen  til 

spisekammeret,   (slår  ham   let  ;på  skuldren   og  vender  sig  til  Lundestad),    Sc,    det 

er  en;  ham  kan  De  kalde  en  lykkejæger  og  —  og  det  andet,  som 
jeg  ikke  husker. 

FJELDBO.  Men,  herr  kammerherre! 

LUNDESTAD.  Nej,  jeg  forsikrer  — 

KAMMERHERREN.  Ingen  disputer  ovenpå  maden ;  det  er  ikke 

tjenligt.    Nu  får  vi  snart  kaffeen  derud.  (går  med  gæsteme  ned  i  haven.) 

LUNDESTAD  (tii  Fjeidbo).  Skulde  De  hørt  så  underlig,  som  kam- 
merherren er  idag? 

FJELDBO.  Det  mærkede  jeg  allerede  igår  aftes. 

LUNDESTAD.  Tænk,  han  vil  endelig,  at  jeg  skal  have  kaldt  herr 
Stensgård  for  en  lykkejæger  og  sligt  noget! 

FJELDBO.  Å,  pyt,  herr  Lundestad;  om  nu  så  var?  Men  und- 
skyld;  jeg  må  ned  og  hilse  på  husets  damer,  (går  ud  tii  højre.) 

LUNDESTAD     (tii  mngdal,  som  ordner  et  spillebord).     HvoHedCS     hængCr 

det  dog  sammen,  at  sagfører  Stensgård  kommer  her? 

RINGDAL.  Ja,  sig  De  mig  det.  Han  stod  ikke  på  listen  fra 
først  af. 

LUNDESTAD.  Altså  bagefter?  Efter  den  tiltale,  kammerherren 
fik  igår  — ? 

RINGDAL.  Ja,  kan  De  skønne  sligt? 

LUNDESTAD.  Skønne  det?  Å  jo;  å  jo. 

RINGDAL  (sagtere).  Mener  De,  kammerherren  er  ræd  for  ham? 

LUNDESTAD.  Jeg  mener,  han  er  varsom,  —  mener  jeg. 

(de  går  samtalende  op  mod  baggrunden  og  derpå  ud  i  haven ;  på  samme  tid  kommer  Selma 
og  Stensgård  frem  i  den  forreste  havedør.) 

SELMA.  Jo,  vil  De  nu  se;  der  borte  over  trætoppene  skimter  vi 
både  kirketårnet  og  hele  den  øverste  del  af  byen. 

STENSGÅRD.  Ja  virkelig;  det  havde  jeg  ikke  troet. 

SELMA.  Synes  De  ikke  udsigten  heroppefra  er  dejlig? 

STENSGÅRD.  Alting  er  dejligt  her;  haven  og  udsigten  og  sol- 
skinnet og  menneskene!  O,  du  gode  Gud,  hvor  det  altsammen  er 
dejligt!  Og  her  bor  De  hele  sommeren? 

SELMA.  Nej,  ikke  jeg  og  min  mand;  vi  kommer  og  går.  Vi  har 
et  stort  prægtigt  hus  inde  i  byen,  meget  prægtigere  end  her;  ja,  De 
skal  nok  få  se  det. 

STENSGÅRD.  Og  Deres  familje  bor  kanske  også  i  byen? 

SELMA.  Familje?  Hvem  skulde  den  familje  være? 

STENSGÅRD.  Ja,  jeg  vidste  ikke  — 

SELMA.  Vi  eventyrprinsesser  har  ingen  familje. 

STENSGÅRD.  Eventyrprinsesser? 

SELMA.  I  det  højeste  har  vi  kun  sådan  en  ond  stedmoder  — ^ 

STENSGÅRD.  En  heks,  ja!  Og  De  er  altså  prinsesse? 

SELMA.  Over  alle  de  sunkne  slotte,  hvor  det  spiller  om  tors- 
dagsnatten.  Doktor  Fjeldbo  mener,  det  må  være  en  meget  behagelig 
livsstilling;  men,  —  ja,  nu  skal  De  høre  — 

ERIK  BRATSBERG  (fra  haven).  Nå,  endelig  finder  man  da  den 
lille  frue! 

SELMA.  Ja,  fruen  fortæller  herr  Stensgård  sit  levnetsløb. 

ERIK  BRATSBERG.  Se,  se;  og  hvad  figur  spiller  ægtemanden 
i  fruens  levnetsløb? 

SELMA.  Prins,  naturligvis,  (tii  stensgård.)  De  véd,  der  kommer 
altid  en  prins  og  løser  trolddommen,  og  så  er  alting  godt  og  vel, 
og  så  er  der  glæde  og  gratulation  i  verden,  og  så  er  eventyret  ude. 

STENSGÅRD.  Å;  det  var  for  kort. 

SELMA.  Ja  kanske,  —  på  en  made. 

ERIK  BRÅ  TS  BERG  (siår  armen  om  hende).  Men  ud  af  det  eventyr 
spandt  der  sig  et  nyt,  og  der  blev  prinsessen  dronning! 

SELMA.  På  samme  vilkår,  som  de  rigtige  prinsesser? 

ERIK  BRATSBERG.  Hvilke  vilkår? 

SELMA.  De  må  udenlands;  bort  til  et  fremmed  rige. 

ERIK  BRATSBERG.  En  cigar,  herr  Stensgård? 

STENSGÅRD.    Tak;  ikke  nu.    {Doktor  Fjeldto  og  Tora  fra  haven.) 

SELMA  (imod  dem).  Kære  Tora,  er  du  der!  Du  er  da  vel  ikke  syg? 
TORA.  Jeg?  Nej. 

SELMA.  Jo,  jo;  det  er  du  visst;  jeg  synes,  du  konsulerer  dok- 
toren så  ivrigt  i  de  sidste  dage. 
TORA.  Nej,  jeg  forsikrer  dig  — 

SELMA.  Snak;  lad  mig  føle!  Du  brænder.  Kære  doktor,  tror 
De  ikke  den  hede  går  over? 

FJELDBO.  Alting  skal  have  sin  tid. 
TORA.  Frost  er  da  heller  ikke  bedre  — 

SELMA.  Nej,  den  jævne  middelvarme,  —  så  siger  min  mand 
også. 

KAMMERHERREN  (kommer  fra  haven).  Hele  familjeu  samlet  i  for- 
trolig klynge?  Det  er  just  ikke  meget  høfligt  mod  gæsterne. 

TORA.  Kære  far,  nu  skal  jeg  straks  — 

KAMMERHERREN.  Aha,  det  er  Dem,  damerne  gør  kur  til,  herr 
Stensgård.  Det  skal  jeg  besørge. 

TORA  {sagte  ti\  Fjeldbo).    BHv!    (hun  går  ud  i  haven.) 

ERIK  BRATSBERG  (byder  Seima  armen).  Har  frueu  noget  imod  — ? 

SELMA.    Kom!    (begge  ud  tu  højre.) 

KAMMERHERREN  (ser  efter  dem).  At  få  de  to  skilt  ad,  det  er  nu 
ikke  til  at  tænke  på. 

FJELDBO.  Det  vilde  også  være  en  syndig  tanke. 

KAMMERHERREN.  Ja,  hvorledes  dog  Vorherre  er  dårernes  for- 
mynder! (råber  ud.)  Tora,  Tora,  så  hav  dog  et  øje  med  Selma!  Hent 
et  sjal  til  hende;  og  lad  hende  ikke  løbe  således  omkring;  hun  for- 
køler  sig!  Ja,  vi  mennesker  er  kortsynte,  doktor!  Véd  De  noget 
middel  mod  den  feil? 

FJELDBO.  Ja;  lærepengene.  Dem  skal  man  anbringe  bag  øret, 
så  ser  man  klarere  en  anden  gang. 

KAMMERHERREN.  Ej-ej!  Tak  for  det  råd.  Men  De,  som  reg- 
ner Dem  for  hjemme  her,  De  skal  såmæn  også  tåge  Dem  Hdt  af 
Deres  fremmede. 

FJELDBO.  Ja  vel;  Stensgård,  skal  kanske  vi  to  — ? 

KAMMERHERREN.  Å  nej,  kære,  —  derude  går  min  gamle  ven, 
Hejre  — 

FJELDBO.  Ja,  han  regner  sig  også  for  hjemme  her. 

KAMMERHERREN.  Ha,  ha,  ha!   Han  gør  så,  ja! 

FJELDBO.  Nå,  vi  to  skal  slå  os  sammen  og  prøve  vort  bedste. 

(går  ud  i  haven.) 

STENSGÅRD.  Herr  kammerherren  nævnte  Daniel  Hejre.  Jeg 
må  sige,  jeg  blev  forundret  over  at  se  ham  her. 

KAMMERHERREN.  Gjorde  De  det?  Herr  Hejre  og  jeg  er  skole- 
kammerater og  ungdomsvenner.  Vi  har  desuden  stødt  sammen  i 
så  mange  livsforholde  — 

STENSGÅRD.  Ja,  om  de  sammenstød  gav  herr  Hejre  adskilligt 
tilbedste  igåraftes. 

KAMMERHERREN.  Hm! 

STENSGÅRD.  Havde  han  ikke  været,  så  skulde  jeg  visselig  ikke 
således  i  min  stemning  kogt  over,  som  jeg  gjorde.  Men  han  har  en 
made  at  omtale  personer  og  begivenheder  på,  som  — ;  i  det  hele 
tåget,  der  sidder  en  slem  mund  på  ham. 

KAMMERHERREN.  Min  kære  unge  ven,  —  herr  Hejre  er  min 
gæst;  det  får  De  ikke  lov  at  glemme.  Fuld  frihed  i  mit  hus;  men 
med  forbehold:  intet  uridderligt  i  omtale  af  dem,  jeg  omgåes. 

STENSGÅRD.  Jeg  ber  meget  om  forladelse  — ! 

KAMMERHERREN.  Nå,  nå,  nå;  De  hører  til  den  unge  slægt, 
som  ikke  regner  det  så  nøje.  Hvad  herr  Hejre  angår,  så  tviler  jeg 
på,  at  De  kender  ham  tilbunds.  Herr  Hejre  er  ialfald  en  mand, 
hvem  jeg  skylder  overmåde  meget. 

STENSGÅRD.  Ja,  det  påstod  han  rigtignok;  men  jeg  trode 
ikke,  at  — 

KAMMERHERREN.  Jeg  skylder  ham  det  bedste  af  vor  familje- 
lykke,  herr  Stensgård!  Jeg  skylder  ham  min  svigerdatter.  Ja,  det 
er  virkelig  så.  Daniel  Hejre  tog  sig  af  hende  i  hendes  barndom; 
hun  var  et  lidet  vidunder;  gav  allerede  koncerter  ti  år  gammel;  ja, 
De  har  da  visst  hørt  hende  nævne?  Selma  Sjøblom  — ? 

STENSGÅRD.  Sjøblom?  Ja,  ganske  visst;  hendes  far  var  svensk. 

KAMMERHERREN.  Musiklærer,  ja!  Han  kom  hertil  for  en  hel 
del  år  siden.   En  musikers  kår  er,  som  De  véd,  i  regelen  ikke  de 

bedste;  og  hans  livsvaner  er  vel  heller  ikke  altid  til  fromme  for — ; 
nå,  herr  Hejre  har  stedse  været  en  talentjæger;  han  tog  sig  af  bar- 
net, fik  hende  sendt  til  Berlin;  og  da  så  faderen  var  død  og  Hejres 
formuesforfatning  havde  forandret  sig,  kom  hun  tilbage  til  Kristi- 
ania, hvor  hun  naturligvis  snart  blev  optagen  i  de  bedste  kredse. 
Derved,  ser  De,  blev  der  en  mulighed  for  at  hun  og  min  søn  kunde 
støde  sammen. 

STENSGÅRD.  Ja,  på  den  vis  har  gamle  Daniel  Hejre  rigtignok 
været  et  redskab  — 

KAMMERHERREN.  Således  griber  det  ene  ind  i  det  andet  her 
i  livet.  Redskaber,  det  er  vi  allesammen;  De  også;  det  vil  da  sige, 
et  nedbrydende  — 

STENSGÅRD.  Å,  herr  kammerherre,  jeg  ber  Dem;  jeg  er  gan- 
ske skamfuld  — 

KAMMERHERREN.  Skamfuld? 

STENSGÅRD.  Ja,  det  var  i  højeste  grad  upassende  — 

KAMMERHERREN.  Mod  formen  kunde  der  maske  være  et  og 
andet  at  indvende,  men  meningen  var  god.  Og  det  vil  jeg  bede  Dem 
om:  når  De  herefter  har  noget  på  hjerte,  så  kom  til  mig;  tal  åbent 
med  mig,  ærligt  og  ligefrem.  Ser  De,  vi  vil  jo  dog  alle  det  bedste; 
det  er  jo  min  pligt  — 

STENSGÅRD.  Og  De  tillader,  at  jeg  taler  åbent  med  Dem? 

KAMMERHERREN.  Ja,  det  véd  Gud,  jeg  gør.  Tror  De  ikke, 
jeg  længe  har  sét,  at  livet  her  på  visse  hold  har  tåget  en  retning, 
som  er  alt  andet  end  ønskelig?  Men  hvad  skulde  jeg  gøre?  I  høj- 
salig  kong  Carl  Johans  tid  levede  jeg  for  det  meste  i  Stockholm. 
Nu  er  jeg  gammel;  det  er  desuden  min  natur  imod  at  bryde  frem 
med  reformer,  eller  at  blande  mig  personligt  ind  i  hele  dette  offent- 
lige røre.  De  derimod,  herr  Stensgård,  De  har  alle  betingelser; 
derfor  vil  vi  holde  sammen. 

STENSGÅRD.  Tak,  herr  kammerherre!  Tak,  tak! 

(Værksforvalter  Ringdal  og  Daniel  Hejre  fra  haven.) 

RINGDAL.  Og  jeg  siger  Dem,  det  må  være  en  misforståelse. 

DANIEL  HEJRE.  Ja  så?  Det  var  løjerligt!  Jeg  skulde  misforstå 
mine  egne  ører? 

KAMMERHERREN.  Noget  nyt,  Hejre? 

DANIEL  HEJRE.  Ikke  andet,  end  at  Anders  Lundestad  er  ifærd 
med  at  gå  over  til  Storlipartiet. 

KAMMERHERREN.  Å;  nu  spaser  du! 

DANIEL  HEJRE.  Ber  om  forladelse,  højstærede;  har  det  fra 
hans  egen  mund.  Gårdbruger  Lundestad  agter  på  grund  af  svæk- 
ket  helbredstilstand  at  træde  tilbage  i  privatlivet;  og  så  kan  man 
jo  slutte  sig  til  resten. 

STENSGÅRD.  Og  det  har  De  fra  hans  egen  mund? 
DANIEL  HEJRE.  Ja  såmæn;  han  forkyndte  den  vigtige  begiven- 
hed  midt  i  en  lyttende  klynge  dernede;  he-he! 

KAMMERHERREN.  Men,  min  gode  Ringdal,  hvorledes  kan  dette 
hænge  sammen? 

DANIEL  HEJRE.  Å,  det  er  da  ikke  vanskeligt  at  gætte. 
KAMMERHERREN.  Jo,  tilforladelig.  Men  dette  er  jo  en  stor  sag 
for  distriktet.  Kom  med,  Ringdal;  vi  må  sandelig  tale  med  manden. 

(han  og  Ringdal  går  ned  i  haven.) 

DOKTOR  FJELD  BO  (fra  den  bagerste  havedør).  Er  kammerherren  gåt  ud? 
DANIEL  HEJRE.  Hys;  de  vise  skal  holde  råd!  Stor  nyhed,  dok- 
tor! Lundestad  frasiger  sig  stortingshvervet. 

FJELDBO.  Å,  det  er  ikke  muligt? 

STENSGÅRD.  Ja,  kan  du  begribe  det? 

DANIEL  HEJRE.  Jo,  nu  blir  her  røre  og  rummel.  Det  er  de 
unges  forbund,  som  begynder  at  virke,  herr  Stensgård!  Véd  De, 
hvad  De  skulde  kalde  den  forening?  Ja,  jeg  skal  sige  Dem  det  siden. 

STENSGÅRD.  Tror  De  virkelig,  det  er  vort  forbund  —  ? 

DANIEL  HEJRE.  Det  er  der  minsæl  ingen  tvil  om.  Nå,  så  får 
vi  altså  dog  den  glæde  at  skikke  herr  proprietariussen  afgårde  som 
stortingsmand.  Å,  gid  han  allerede  var  afgårde!  —  jeg  skulde 
såmæn  gerne  skydse  ham  — ;  noksagt;  he-he!  (går  ud  i  haven.) 

STENSGÅRD.  Men  sig  mig,  Fjeldbo,  —  hvorledes  rimer  du  alt 
dette  sammen? 

FJELDBO.  Der  er  andre  ting,  som  er  vanskeligere  at  rime 
sammen.  Hvorledes  kommer  du  her? 

STENSGÅRD.  Jeg?  Ligesom  de  øvrige,  naturligvis;  jeg  er  ind- 
buden. 

FJELDBO.  Ja,  det  blev  du  igår  aftes,  hører  jeg;  —  efter  din 
tale  — 

STENSGÅRD.  Nu  ja? 

FJELDBO.  Men  at  du  modtog  den  indbydelse  —  ! 

STENSGÅRD.  Ja,  hvad  fanden  skulde  jeg  gøre?  Jeg  kunde  da 
ikke  fornærme  de  skikkelige  mennesker, 

FJELDBO.  Så!  Kunde  du  ikke  det?  I  din  tale  kunde  du  det  dog. 

STENSGÅRD.  Snak!  I  min  tale  var  det  principer,  jeg  angreb, 
ikke  personer. 

FJELDBO.  Og  hvorledes  forklarer  du  nu  kammerherrens  ind- 
bydelse? 

STENSGÅRD.  Ja,  kære  ven,  der  er  jo  kun  én  made  at  forklare 
den  på. 

FJELDBO.  Nemlig,  at  kammerherren  er  bange  for  dig? 

STENSGÅRD.  Han  skal,  ved  Gud,  ikke  få  grund  til  det!  Han 
er  en  hædersmand. 

FJELDBO.  Det  er  han. 

STENSGÅRD.  Og  ligger  der  ikke  noget  rørende  i,  at  den  gamle 
mand  tager  sagen  på  den  made?  Og  hvor  frøken  Bratsberg  var 
dejlig,  da  hun  bragte  brevet! 

FJELDBO.  Men  sig  mig,  —  optrinnet  fra  igår  er  da  vel  ikke 
kommet  på  tale  her? 

STENSGÅRD.  Å  langtfra;  de  er  altfor  dannede  mennesker  til 
at  røre  ved  sligt.  Men  det  bider  mig  i  samvittigheden;  siden  vil 
jeg  gøre  en  undskyldning  — 

FJELDBO.  Nej,  det  må  jeg  bestemt  fraråde!  Du  kender  ikke 
kammerherren  — 

STENSGÅRD.  Ja-ja;  så  skal  mine  handlinger  tale  for  mig. 

FJELDBO.  Du  vil  da  ikke  bryde  med  Storlifolket? 

STENSGÅRD.  Jeg  vil  bringe  en  udsoning  tilveje;  jeg  har  jo 
min  forening;  den  er  allerede  en  magt,  som  du  ser. 

FJELDBO.  Ja,  men  én  ting,  mens  jeg  husker  det;  —  din  kær- 
lighed  til  frøken  Monsen  — ;  jeg  råded  dig  igår  til  at  gøre  alvor 
af  den  sag  — 

STENSGÅRD.  Ja,  ja,  det  kan  vi  altid  — 

FJELDBO.  Nej,  hør;  jeg  har  tænkt  nøjere  over  det.  Du  skal  slå 
den  plan  af  tankerne. 

STENSGÅRD.  Ja,  det  tror  jeg  du  har  ret  i.  Gifter  man  sig  ind  i 
en  udannet  familje,  så  gifter  man  sig  på  en  made  med  hele  familjen. 

FJELDBO.  Å  ja;  både  af  den  og  af  andre  grunde  — 

STENSGÅRD.  Monsen  er  en  udannet  person,  det  ser  jeg  nu. 

FJELDBO.  Ja,  han  er  just  ingen  beleven  mand. 

STENSGÅRD.  Nej,  det  er  s'gu  visst!  Han  går  og  taler  ilde  om 
folk,  som  han  ser  i  sit  hus;  det  er  uridderligt.  På  Storli  lugter  der 
af  dårlig  tobak  i  alle  stuer  — 

FJELDBO.  Men,  kære,  —  at  du  ikke  har  mærket  den  tobaks- 
lugt,  før  nu  — ? 

STENSGÅRD.  Det  er  sammenligningen,  som  gør  det.  Jeg  kom 
på  en  falsk  fod  her  i  bygden  fra  første  færd  af.  Jeg  faldt  i  klørne 
på  partigængere,  som  tuded  mig  ørerne  fulde.  Det  skal  være 
forbi!  Jeg  vil  ikke  gå  her  og  slide  mig  op  som  redskab  for  egen- 
nytte eller  for  råhed  og  dumhed. 

FJELDBO.  Men  hvad  vil  du  så  bruge  din  forening  til? 

STENSGÅRD.  Foreningen  blir  uforandret;  den  er  grundlagt  på 
en  så  temmelig  bred  basis;  —  ja,  det  vil  sige,  den  er  stiftet  til  at 
modarbejde  slette  indflydelser;  —  jeg  ser  først  nu,  fra  hvilken 
kant  de  indflydelser  kommer. 

FJELDBO.  Men  tror  du  „de  unge"  vil  se  det  samme? 

.    STENSGÅRD.  Det  skal  de.  Jeg  tør  vel  forlange,  at  slige  karle 
retter  sig  efter  min  bedre  indsigt. 

FJELDBO.  Men  hvis  de  nu  ikke  vil? 

STENSGÅRD.  Så  kan  de  gå  sin  egen  gang.  Jeg  behøver  dem 
ikke  længere.  Og  mener  du  desuden,  at  jeg,  i  halsstarrig  blindhed, 
og  for  et  uselt  konsekvensmageris  skyld,  skulde  lade  min  fremtid 
glide  ind  i  et  fejl  spor  og  aldrig  komme  til  målet? 

FJELDBO.  Hvad  mener  du  med  målet? 

STENSGÅRD.  Et  liv,  som  svarer  til  mine  evner,  og  som  fylder 
alle  mine  interesser  ud. 

FJELDBO.  Ingen  svævende  talemåder!  Hvad  mener  du  med 
målet? 

STENSGÅRD.  Nå,  til  dig  kan  jeg  sagtens  sige  det.  Med  målet 
mener  jeg:  engang  i  tiden  at  blive  stortingsmand  eller  statsråd,  og 
at  blive  lykkelig  gift  i  en  rig  og  anset  familje. 

FJELDBO.  Se,  se;  og  så  tænker  du,  ved  hjælp  af  kammerherrens 
forbindelser,  — ? 

STENSGÅRD.  Ved  hjælp  af  mig  selv  tænker  jeg  at  nå  det!  Det 
vil  komme  og  det  skal  komme;  men  ganske  af  sig  selv.  Nå,  det 
har  for  resten  lange  udsigter;  —  lad  det  kun!  Indtil  da  vil  jeg  leve 
og  nyde  her  i  skønhed  og  solskin  — 

FJELDBO.  Her? 

STENSGÅRD.  Ja,  her!  Her  er  fine  seder;  her  er  ynde  over 
tilværelsen;  her  er  gulvet  lagt  ligesom  blot  til  at  trædes  på  af 
lakerte  støvler;  her  er  lænestolene  dybe,  og  damerne  sidder  smukt 
i  dem;  her  går  samtalen  let  og  elegant,  som  en  kasteleg;  her 

plumper  ingen  råhed  ind  og  gør  selskabet  stille.  Å,  Fjeldbo,  — 
her  først  føler  jeg  hvad  fornemhed  er.  Ja,  vi  har  dog  virkelig  vor 
adel;  en  liden  kreds;  en  adel  i  dannelse;  og  den  vil  jeg  tilhøre. 
Føler  du  ikke  selv,  at  man  lutres  her?  At  rigdommen  her  er  af  et 
andet  slags?  Når  jeg  tænker  på  Monsens  rigdom,  så  forestiller  jeg 
mig  den  i  skikkelse  af  store  bunker  fedtede  papirsedler,  af  ølsmud- 
sede  panteobligationer;  —  men  her,  her  er  det  metal,  skinnende 
sølv!  Og  med  menneskene  er  det  ligedan.  Kammerherren,  — 
hvilken  prægtig,  fin  gammel  gubbe! 

FJELDBO.  Det  er  han. 

STENSGÅRD.  Og  sønnen,  —  djærv,  ligefrem,  dygtig! 

FJELDBO.  Ganske  visst. 

STENSGÅRD.  Og  svigerdatteren,  du!  Hun  er  en  perle!  -^ 
gode  Gud,  hvilken  rig  og  ejendommelig  natur  — 

FJELDBO.  Det  har  Tora  —  det  har  frøken  Bratsberg  også. 
STENSGÅRD.  Ja  vel;  men  se,  hun  er  nu  mindre  betydelig. 

FJELDBO.  Å,  du  kender  hende  ikke.  Du  véd  ikke,  hvor  hun 
er  dyb  og  stille  og  trofast. 

STENSGÅRD.  Men  svigerdatteren  da!  Så  ligefrem,  næsten 
hensynsløs;  og  så  anerkendende,  så  erobrende  — ! 

FJELDBO.  Jeg  tror  virkelig,  du  er  forelsket  i  hende. 

STENSGÅRD.  1  en  gift  kone?  Er  du  gal,  menneske!  Hvad 
skulde  det  føre  til  V  Nej,  men  jeg  blir  forelsket;  det  føler  jeg  godt. 
Ja,  hun  er  rigtigno^^  dyb,  stille  og  trofast! 

FJELDBO.  Hvem? 

STENSGÅRD.  Frøken  Bratsberg,  naturligvis. 

FJELDBO.  Hvad  for  noget?  Du  tænker  da  vel  aldrig  på  — ? 

STENSGÅRD.  Jo,  det  véd  Gud,  jeg  gør! 

FJELDBO.  Nej,  men  jeg  forsikrer  dig,  det  går  aldeles  ikke  an! 

STENSGÅRD.  Ho-ho!  Viljen  er  en  verdensmagt,  du!  Vi  skal 
se,  det  går  an. 

FJELDBO.  Men  dette  er  jo  den  rene  skære  letsindighed!  Igår 
var  det  frøken  Monsen  — 

STENSGÅRD.  Ja,  se,  det  var  en  overilelse;  men  det  frarådede 
du  mig  jo  selv  — 

FJELDBO.  Jeg  fraråder  dig  på  det  bestemteste  at  tænke  på 
nogen  af  dem. 

STENSGÅRD.  Så?  Du  agter  kanske  selv  at  erklære  dig  for  en 
Sfdem? 

FJELDBO.  Jeg?  Nej,  det  forsikrer  jeg  dig  — 

STENSGÅRD.  Ja,  det  skulde  nu  heller  ikke  have  holdt  mig 
tilbage,  om  så  var.  Vil  man  stå  mig  ivejen,  vil  man  spærre  frem- 
tiden for  mig,  så  kender  jeg  ingen  hensyn. 

FJELDBO.  Vogt  dig,  at  ikke  jeg  siger  det  samme! 

STENSGÅRD,  Du!  Hvad  ret  har  du  til  at  gøre  dig  til  formynder 
og  værge  for  kammerherre  Bratsbergs  familje? 

FJELDBO.  Jeg  har  en  vens  ret  i  det  mindste. 

STENSGÅRD.  Pyt;  den  snak  fanger  du  ikke  mig  med.  Du  har 
egennyttens  ret,  har  du!  Det  tilfredsstiller  din  smålige  forfænge- 
lighed  at  gå  og  være  pot  og  pande  her  i  huset;  derfor  skal  jeg  holdes 
borte. 

FJELDBO.  Ja,  det  var  det  bedste,  som  kunde  times  dig.  Du  står 
her  på  en  hul  grund. 

STENSGÅRD.  Gør  jeg  virkelig?  Tusend  tak!  Den  grund  skal 
jeg  vide  at  bygge  støtter  under. 

FJELDBO.  Prøv;  men  jeg  spår  dig,  det  ramler  forinden. 

STENSGÅRD.  Hå-hå!  Du  har  rævestreger  bag  øret?  Godt,  at 
det  kom  for  dagen.  Jeg  kender  dig  nu;  du  er  min  uven;  den  eneste, 
jeg  har  her. 

FJELDBO.  Det  er  jeg  ikke! 

STENSGÅRD.  Det  er  du!  Du  har  altid  været  det;  lige  fra  skole- 
tiden. Se  dig  omkring  her,  hvorledes  alle  anerkender  mig,  uagtet 
jeg  er  fremmed  for  dem.  Du  derimod,  du,  som  kender  mig,  du  har 
aldrig  anerkendt  mig.  Det  er  overhovedet  det  usle  ved  dig,  at  du 
aldrig  kan  anerkende  nogen;  du  har  gåt  derinde  i  Kristiania  og 
drevet  om  i  tevandsselskaber  og  fyldt  tilværelsen  med  at  sige  små- 
vittigheder.  Sligt  hævner  sig,  du!  Sansen  for  det,  som  er  mere 
værd  i  livet,  —  for  det,  som  der  er  løftelse  og  flugt  i,  den  sløves, 
og  så  står  man  der  og  duer  til  ingenting.  • 

FJELDBO.  Duer  jeg  til  ingenting! 

STENSGÅRD.  Har  du  nogensinde  duet  til  at  anerkende  mig? 

FJELDBO.  Hvad  skal  jeg  da  anerkende? 

STENSGÅRD.  Min  vilje,  om  ikke  andet.  Den  anerkendes  af 
alle  de  andre;  —  af  det  menige  folk  ved  festen  igår,  af  kammer- 
herre Bratsberg  og  hans  familje  — 

FJELDBO.  Af  proprietær  Monsen  og  hans  ditto,  af — ;  død  og 
plage,  det  er  sandt,  —  herude  står  en  og  venter  på  dig  — 

STENSGÅRD.  Hvem  er  det? 

FJELDBO   (går  mod  baggrunden).   Ett,  SOITl  ancrkcnder  dig.  (åbner  døren  og 

kaider.)  Aslakscn,  kom  ind! 
STENSGÅRD.  Aslaksen? 
ASLAKSEN  (kommer).  Nå,  endelig  da! 
FJELDBO.  På  gensyn ;  jeg  skal  ikke  forstyrre  vennerne. 

(går  ud  i  haven.) 

STENSGÅRD.  Men  hvad  i  pokkers  navn  vil  De  her? 
ASLAKSEN.  Jeg  må  nødvendig  tale  med  Dem.   De  lovte  mig 
igår  en  beretning  om  foreningens  stiftelse  og  — 

STENSGÅRD.  Den  kan  ikke  komme  — ;  det  må  vi  vente  med 
til  en  anden  gang. 

ASLAKSEN.  Umuligt,  herr  Stensgård;  avisen  skal  ud  imorgen 
tidlig  — 

STENSGÅRD.  Sniksnak!  Det  hele  må  forandres.  Sagen  er  trådt 
ind  i  et  nyt  stadium;  her  er  kommet  andre  momenter  til.  Hvad  jeg 
ytrede  om  kammerherre  Bratsberg,  må  aldeles  omredigeres,  før  det 
kan  bruges. 

ASLAKSEN.  Nej,  det  om  kammerherren,  det  er  allerede  trykt. 

STENSGÅRD.  Nå,  så  ud  med  det  igen! 

ASLAKSEN.  Ud  med  det? 

STENSGÅRD.  Ja,  jeg  vil  ikke  ha  det  på  den  made.  De  ser  på 
mig?  Tror  De  ikke  jeg  forstår  at  styre  foreningens  anliggender, 
kanske? 

ASLAKSEN.  Jo,  gudbevares;  men  jeg  må  bare  sige  Dem  — 

STENSGÅRD.  Ingen  indvendinger,  Aslaksen;  sligt  tåler  jeg  min- 
sæl  ikke! 

ASLAKSEN.   Herr  sagfører  Stensgård,  véd  De,  at  den  smule 
tørre  brød,  jeg  har,  den  sætter  De  på  spil?  Véd  De  det? 
STENSGÅRD.  Nej,  det  véd  jeg  slet  ikke. 

ASLAKSEN.  Jo,  så  er  det.  Ivinter,  før  De  kom  hertil,  var  mit 
blad  i  opkomst.  Jeg  redigerte  det  selv,  skal  jeg  sige  Dem;  og  jeg 
redigerte  det  med  princip. 

STENSGÅRD.  De? 

ASLAKSEN.  Ja,  jeg!  Jeg  sagde  til  mig  selv:  det  er  det  store 
publikum,  som  skal  bære  et  blad ;  men  det  store  publikum  er  det 
slette  publikum,  —  det  ligger  nu  i  de  lokale  forholde ;  og  det  slette 
publikum  vil  have  et  slet  blad.  Se,  så  redigerte  jeg  bladet  — 

STENSGÅRD.  Slet!  Ja,  det  er  ubestrideligt. 


—  343  — 

ASLAKSEN.  Ja,  og  det  stod  jeg  mig  på.  Men  så  kom  De  og  ind- 
førte  ideer  i  distriktet;  og  så  fik  bladet  en  farve,  og  derfor  faldt  alle 
Anders  Lundestads  venner  fra;  de,  som  er  tilbage,  de  betaler  slet  — 

STENSGÅRD.  Ja,  men  bladet  blev  godt. 

ASLAKSEN.  Jeg  kan  ikke  leve  af  et  godt  blad.  Nu  skulde  her 
vækkes  røre;  her  skulde  gøres  ende  på,  som  De  lovte  igår;  stor- 
mændene  skulde  stilles  i  gabestokken;  der  skulde  komme  slige  ting 
ind,  som  alle  måtte  læse,  —  og  så  svigter  De  — 

STENSGÅRD.  Ho-ho!  De  mener,  jeg  skulde  tjene  Dem  og  skan- 
dalen? Nej,  mange  tak,  min  gode  mand! 

ASLAKSEN.  Herr  sagfører  Stensgård,  De  må  ikke  drive  mig 
til  det  yderste,  for  ellers  går  det  galt. 

STENSGÅRD.  Hvad  mener  De  med  det? 

ASLAKSEN.  Jeg  mener,  at  jeg  så  må  gøre  bladet  indbringende 
på  en  anden  vis.  Gud  skal  vide,  jeg  gør  det  ikke  med  lyst.  Før  De 
kom,  ernærte  jeg  mig  redeligt  med  ulykkelige  hændelser  og  selv- 
mord og  slige  uskyldige  ting,  som  tidt  ikke  var  passeret  engang. 
Men  nu  har  De  fåt  vendt  op  og  ned  på  det  altsammen;  nu  må  her 
anden  kost  til  — 

STENSGÅRD.  Ja,  det  vil  jeg  bare  sige  Dem:  går  De  på  egen 
hånd,  går  De  et  skridt  udenfor  mine  ordre  og  gør  bevægelsen  her 
til  et  middel  for  Deres  smudsige  egennytte,  så  går  jeg  til  høgtryk- 
ker Alm  og  stifter  et  nyt  blad.  Vi  har  penge,  vi,  ser  De!  Og  så 
skal  Deres  avislap  være  ødelagt  inden  fjorten  dage. 

ASLAKSEN  (bieg).  Det  gør  De  ikke! 

STENSGÅRD.  Jo,  det  gør  jeg;  og  jeg  skal  være  mand  for  at 
redigere  bladet,  så  det  får  det  store  publikum  for  sig. 

ASLAKSEN.  Så  går  jeg  i  denne  stund  til  kammerherre  Brats- 
berg — 

STENSGÅRD.  De?  Hvad  vil  De  der? 

ASLAKSEN.  Hvad  vil  De  her?  Tror  De  ikke  jeg  skønner,  hvor- 
for kammerherren  har  bedt  Dem?  Det  er,  fordi  han  er  ræd  for 
Dem  og  for  hvad  De  vil  gøre;  og  det  drager  De  nytte  af.  Men  er 
han  ræd  for  hvad  De  vil  gøre,  så  er  han  vel  også  ræd  for  hvad  jeg 
vil  trykke;  og  det  vil  jeg  drage  nytte  af! 

STENSGÅRD.  Det  skulde  De  vove?  De!  Slig  en  stymper  — ! 

ASLAKSEN.  Ja,  det  skal  jeg  vise  Dem.  Skal  Deres  skåltale  ud 
af  bladet,  så  skal  kammerherren  betale  mig  for  at  ta  den  ud. 

STENSGÅRD.  Vov  det;  vov  det  bare!  De  er  drukken,  men- 
neske — I 

ASLAKSEN.  Ikke  mere  end  til  made.  Men  jeg  blir  som  en  løve, 
når  man  vil  tåge  den  fattige  brødbid  fra  mig.  De  kan  ikke  sætte 
Dem  ind  i,  hvorledes  jeg  har  det  hjemme;  en  sengeliggende  kone, 
et  vanført  barn  — 

STENSGÅRD.  Pak  Dem!  Vil  De  søle  mig  ned  i  Deres  gemen- 
hed?  Hvad  kommer  Deres  værkbrudne  koner  og  vanskabte  unger 
mig  ved?  Vover  De  at  stille  Dem  ivejen  for  mig,  understår  De 
Dem  bare  at  spærre  en  eneste  udsigt,  så  skal  De  komme  til  at  ligge 
på  fattigkassen  før  året  er  omme! 

ASLAKSEN.  Jeg  skal  vente  en  dag  — 

STENSGÅRD.  Nå;  De  begynder  at  få  fornuftens  brug  igen. 

ASLAKSEN.  Jeg  skal  i  et  ekstranummer  underrette  abonnen- 
terne  om,  at  redaktøren,  som  følge  af  en  ved  festgildet  pådragen 
upasselighed  — 

STENSGÅRD.  Ja,  ja;  gør  det;  senere  kan  det  jo  nok  hænde,  vi 
kommer  tilrette  med  hinanden. 

ASLAKSEN.  Gid  det  var  så  vel.  —  Herr  overretssagfører  Stens- 
gård,  —  husk  på:  den  avis,  den  er  mit  eneste  lam. 

(ud  i  baggrundcn.) 

GÅRDBRUGER  LUNDESTAD  0  den  forreste  havedør).  Nå,  herr  sag- 
fører Stensgård? 

STENSGÅRD.  Nå,  herr  gårdbruger  Lundestad? 

LUNDESTAD.  De  går  her  så  alene?  Dersom  det  var  Dem  be- 
lejligt,  vilde  jeg  nok  gerne  tale  lidt  med  Dem. 

STENSGÅRD.  Med  fornøjelse. 

LUNDESTAD.  Først  må  jeg  nu  sige  Dem  det,  at  dersom  De  har 
hørt,  jeg  skulde  have  sagt  noget  ufordelagti^t  om  Dem,  så  må  De 
ikke  tro  det. 

STENSGÅRD.  Om  mig?  Hvad  skulde  De  have  sagt? 

LUNDESTAD.  Ingenting;  det  forsikrer  jeg  Dem.  Men  her  fin- 
des  så  mange  ørkesløse  mennesker,  som  bare  går  omkring  og  syr 
folk  sammen. 

STENSGÅRD.  Ja,  i  det  hele  tåget,  —  vi  to  er  desværre  kommet 
i  en  noget  skæv  stilling  til  hinanden. 

LUNDESTAD.  Det  er  en  ganske  naturlig  stilling,  he  "r  Stensgård. 
Det  er  det  gamles  stilling  til  det  nye ;  det  går  altid  så. 

STENSGÅRD.  Å  bevares,  herr  Lundestad,  De  er  da  ikke  så 
gammel. 

LUNDESTAD.  Å  jo,  å  jo,  jeg  blir  gammel  nu.  Jeg  har  nu  siddet 
i  tinget  siden  1839.  Nu  synes  jeg  det  kunde  være  på  tiden  at  få 
afløsning. 

STENSGÅRD.  Afløsning? 

LUNDESTAD.  Tiderne  skifter,  ser  De.  Nye  opgaver  tar  vækst; 
og  til  at  bære  dem  frem  kræves  der  nye  kræfter. 

STENSGÅRD.  Ærligt  og  oprigtigt,  herr  Lundestad,  —  vil  De 
altså  virkelig  vige  for  Monsen? 

LUNDESTAD.   For  Monsen?  Nej,  for  Monsen  vil  jeg  ikke  vige 

STENSGÅRD.  Men  så  forstår  jeg  ikke  — ? 

LUNDESTAD.  Sæt  nu,  jeg  veg  for  Monsen;  tror  De  så,  hap 
havde  udsigt  til  at  blive  valgt? 

STENSGÅRD.  Ja,  det  er  vanskeligt  at  sige.  Valgmandsvalget 
skal  jo  rigtignok  allerede  foregå  iovermorgen,  og  stemningen  er 
vistnok  endnu  ikke  tilstrækkelig  bearbejdet;  men  — 

LUNDESTAD.  Jeg  tror  ikke  det  vilde  lykkes.  Mit  og  kammer- 
herrens parti  vil  ikke  stemme  på  ham.  Ja,  „mit  parti",  det  er  nu 
sådan  en  talemåde;  jeg  mener  ejendomsmændene,  de  gamle 
slægter,  som  sidder  fast  på  sin  jord  og  hører  hjemme  her.  De  vil 
ikke  kendes  ved  Monsen.  Monsen  er  en  indflytter;  der  er  ingen» 
som  véd  noget  sådan  rigtig  tilbunds  om  Monsen  og  hans  sager. 
Og  så  har  han  nu  måttet  hugge  meget  ned  omkring  sig  for  at  vinde 
plads;  hugget  ud  både  skoge  og  familjer,  kan  en  sige. 

STENSGÅRD.  Ja,  men  hvis  De  altså  mener,  at  der  ingen  ud- 
sigt er  — 

LUNDESTAD.  Hm!  Det  er  sjeldne  gaver,  De  har  fåt  i  det 
hele  tåget,  herr  Stensgård.  Vorherre  har  udrustet  Dem  rigelig. 
Men  der  er  en  liden  ting,  som  han  skulde  givet  Dem  på  købet. 

STENSGÅRD.  Og  hvad  skulde  det  være? 

LUNDESTAD.  Sig  mig,  —  hvorfor  tænker  De  aldrig  på  Dem 
selv?  Hvorfor  har  De  slet  ingen  ærgerrighed? 

STENSGÅRD.  Ærgerrighed?  Jeg? 

LUNDESTAD.  Hvorfor  går  De  her  og  spilder  Deres  kræfter  på 
andre?  Kort  og  godt,  —  hvorfor  vil  De  ikke  selv  ind  i  tinget? 

STENSGÅRD.  Jeg?  Det  er  ikke  Deres  alvor! 

LUNDESTAD.  De  har  jo  skaffet  Dem  stemmeret,  hører  jeg. 
Men  nytter  De  ikke  lejligheden  nu,  så  kommer  der  en  anden  ind, 
og  han  blir  kanske  fast  i  sadlen,  og  da  er  han  ikke  så  let  at  fordrive. 

STENSGÅRD.  Men,  for  Guds  skyld,  mener  De,  hvad  De  siger, 
herr  Lundestad? 


—  346  — 

LUNDESTAD.  Det  fører  jo  ikke  til  noget;  når  De  ikke  vil,  så  — 

STENSGÅRD.  Vil?  Vil?  Jeg  må  oprigtig  tilstå  Dem,  jeg  er  ikke 
så  aldeles  blottet  for  ærgerrighed,  som  De  tror.  Men  antager  De 
virkelig,  at  sligt  kan  ske? 

LUNDESTAD.  Ske  kunde  det  nok.  Jeg  skulde  gøre  mit  bedste. 
Kammerherren  vilde  visst  også  gøre  sit;  han  kender  jo  Deres  tale- 
gaver. De  unge  har  De  for  Dem  og  — 

STENSGÅRD.  Herr  Lundestad,  De  er,  ved  Gud,  min  sande  ven! 

LUNDESTAD.  Å,  det  mener  De  nu  ikke  så  stort  med.  Var  jeg 
Deres  ven,  så  tog  De  byrden  fra  mig;  De  har  unge  skuldre;  De 
kunde  bære  den  så  let. 

STENSGÅRD.  Råd  over  mig  i  så  henseende;  jeg  skal  ikke  svigte. 

LUNDESTAD.  Så  De  er  altså  ikke  uvillig  — ? 

STENSGÅRD.  Her  er  min  hånd! 

LUNDESTAD.  Tak!  Tro  mig,  herr  Stensgård,  De  kommer  ikke 
til  at  angre  på  det.  Men  nu  må  vi  fare  varsomt  frem.  Valgmænd 
må  vi  begge  to  sørge  for  at  blive,  —  jeg  for  at  foreslå  Dem  til  min 
efterfølger  og  eksaminere  Dem  lidt  i  forsamlingen,  og  De  for  at  gøre 
rede  for  Deres  meninger  — 

STENSGÅRD.  Å,  er  vi  først  så  vidt,  så  er  vi  ovenpå.  I  valg- 
mandsforsamlingen  er  jo  De  almægtig. 

LUNDESTAD.  Der  er  made  med  almægtigheden;  De  må  natur- 
ligvis bruge  Deres  talegaver;  De  får  se  at  bortforklare  det,  som 
kan  være  mest  kantet  og  stødende  — 

STENSGÅRD.  De  mener  da  vel  ikke,  at  jeg  skal  bryde  med 
mit  parti? 

LUNDESTAD.  Se  nu  bare  sindigt  på  sagen.  Hvad  vil  det  sige, 
at  her  er  to  partier?  Det  vil  sige,  at  her  på  den  ene  side  findes 
en  del  mænd  eller  slægter,  som  er  i  besiddelse  af  de  almindelige 
borgerlige  goder,  —  jeg  mener  ejendom,  uafhængighed,  og  andel 
i  magten.  Det  er  det  parti,  jeg  hører  til.  Og  på  den  anden  side 
findes  der  mange  yngre  medborgere,  som  gerne  vil  erhverve  sig 
disse  samfundsgoder.  Se,  det  er  Deres  parti.  Men  dette  parti 
kommer  De  jo  ganske  naturligt  og  ligefrem  til  at  træde  ud  af,  når 
De  nu  får  andel  i  magten  og  derhos  skaffer  Dem  en  stilling  her 
som  rigtig  fast  ejendomsmand;  —  ja,  for  det  er  nødvendigt,  herr 
Stensgård ! 

STENSGÅRD.  Ja,  det  tror  jeg  også  det  er.  Men  tiden  er  knap; 
en  sådan  stilling  erhverves  ikke  i  en  håndevending. 

LUNDESTAD.  Å  nej,  den  gør  nok  ikke  det;  men  De  kunde  vel 
kanske  også  hjælpe  Dem  bare  med  udsigten  — 
STENSGÅRD.  Udsigten? 

LUNDESTAD.  Skulde  De  have  så  svært  meget  imod  at  tænke 
på  et  godt  gifte,  herr  Stensgård?  Her  er  rige  arvinger  i  bygden. 
En  mand,  som  De,  med  fremtiden  for  sig,  —  en  mand,  som  kan 
gøre  regning  på  at  komme  ind  i  de  højeste  poster,  —  tro  mig,  Dem 
vil  ingen  vrage,  når  De  spiller  Deres  kort  fint. 

STENSGÅRD.  Så  hjælp  mig  med  spillet!  For  Guds  skyld  — ! 
De  åbner  vidder  for  mig;  store  syner!  Alt  det,  jeg  har  håbet  og 
higet  efter;  at  gå  som  en  frigører  fremst  i  folket;  alt  det  fjerne,  jeg 
har  drømt  om,  det  rykker  mig  nu  så  levende  nær! 

LUNDESTAD.  Ja,  vi  skal  være  lys  vågne,  herr  Stensgård!  Deres 
ærgerrighed  er  allerede  på  benene,  ser  jeg.  Det  er  godt.  Resten 
vil  gå  af  sig  selv.  —  Nå,  tak  så  længe!  Jeg  skal  aldrig  glemme 
Dem,  at  De  vilde  tåge  magtens  byrde  fra  mine  gamle  skuldre! 

{Gæster  og   busets  folk  kommer  efterhånden   ind   fra   haven.    To  tjenestepiger  bringer  lys  og 
byder  forfriskninger  om  under  det  følgende.) 

SELMA  (gar  op  mod  pianoet  til  venstre  i  baggrunden).  Herr  StenSgård,  Dc  må 

være  med;  vi  skal  lege  pantelege. 

STENSGÅRD.  Med  fornøjelse;  jeg  er  udmærket  oplagt! 

(går  ligeledes  mod  baggrunden,  træffer  aftale  med  hende,  sætter  stole  tilrette  o.  s.  v.) 

ERIK  BRATSBERG  (dæmpet).  Hvad  pokker  er  det,  far  fortæller, 
herr  Hejre?  Hvad  er  det  for  en  tale,  sagfører  Stensgård  skal  have 
holdt  heroppe  igår? 

DANIEL  HEJRE.  He-he;  véd  man  ikke  det? 

ERIK  BRATSBERG.  Nej;  vi  byfolk  var  jo  til  middag  og  bal  inde 
i  klubben.  Men  6ar  siger,  at  herr  Stensgård  har  aldeles  brudt  med 
Storlifolket,  at  han  var  så  forskrækkelig  grov  imod  Monsen  — 

DANIEL  HEJRE.  Imod  Monsen?  Nej,  der  har  De  visst  hørt  fejl, 
højstærede  — 

ERIK  BRATSBERG.  Ja,  der  stod  rigtignok  så  mange  omkring, 
så  jeg  fik  ikke  rigtig  rede  i  det ;  men  jeg  hørte  ganske  bestemt  at  — 

DANIEL  HEJRE.  Noksagt;  vent  til  imorgen,  da  får  De  historien 
til  frokost  i  Aslaksens  avis.  (går  fra  ham.) 

KAMMERHERREN.  Nå,  min  kære  Lundestad,  holder  De  endnu 
fast  på  de  griller  — ? 

LUNDESTAD.  Det  er  ingen  griller,  herr  kammerherre;  når  en 
mand  står  fare  for  at  fortrænges,  så  bør  han  vige  frivilligt. 

KAMMERHERREN.  Talemåder!  Hvem  tænker  vel  på  at  for- 
trænge  Dem? 

LUNDESTAD.  Hm;  jeg  er  en  gammel  vejrprofet.  Her  er  omslag 
i  luften.  Nå,  jeg  har  alt  stedfortræderen.  Sagfører  Stensgård  er 
villig  — 

KAMMERHERREN.  Sagfører  Stensgård? 

LUNDESTAD.  Ja,  var  det  ikke  meningen?  Jeg  tog  det  for  et 
vink,  da  kammerherren  sagde,  at  den  mand  måtte  en  støtte,  og  at 
en  skulde  slutte  sig  til  ham. 

KAMMERHERREN.  Ja,  jeg  mente  i  hans  optræden  mod  alt  dette 
fordærvelige  svindlervæsen,  som  drives  på  Storli. 

LUNDESTAD.  Men  hvorledes  kunde  kammerherren  være  så 
sikker  på,  at  Stensgård  vilde  bryde  med  de  folk? 

KAMMERHERREN.  Kære,  det  viste  sig  jo  igår  aftes. 

LUNDESTAD.  Igår  aftes? 

KAMMERHERREN.  Ja,  da  han  talte  om  Monsens  fordærvelige 
indflydelse  i  sognet. 

LUNDESTAD  (med  åben  mund).  Om  Mousens  — ? 

KAMMERHERREN,  isi  visst;  på  bordet  — 

LUNDESTAD.  Oppe  på  bordet;  ja? 

KAMMERHERREN.  Han  var  forskrækkelig  grov;  kaldte  ham  en 
pengesæk,  og  en  basilisk,  eller  en  lindorm,  eller  noget  lignende. 
Ha,  ha,  det  var  virkelig  morsomt  at  høre  på. 

LUNDESTAD.  Var  det  morsomt  at  høre  på? 

KAMMERHERREN.  Ja,  jeg  nægter  ikke.  Lundestad,  at  jeg  un- 
der de  folk,  hvad  de  får  af  den  slags.  Men  nu  må  vi  støtte  ham; 
thi  efter  et  sligt  blodigt  angreb  — 

LUNDESTAD.  Som  det  igår,  ja? 

KAMMERHERREN.  Ja  vel. 

LUNDESTAD.  Det  på  bordet? 

KAMMERHERREN.  Ja,  det  på  bordet. 

LUNDESTAD.  Om  Monsen? 

KAMMERHERREN.  Ja,  om  Monsen  og  hans  slæng.  Nu  vil  de 
naturligvis  søge  at  hævne  sig;  og  det  kan  man  da  ikke  fortænke 
dem  i  — 

LUNDESTAD  (afgjort).  Sagfører  Stensgård  må  støttes,  —  det  er 
klart! 

TORA.  Kære  far,  du  skal  være  med  i  legen. 

KAMMERHERREN.  Å  snak,  barn  — 

TORA.  Jo  visst;  kom;  Selma  vil  det  endelig. 

KAMMERHERREN.  Ja,  ja,  så  får  jeg  vel  føje  mig.  (dæmpet  idet  de  går.) 
Det  er  dog  sørgeligt  med  Lundestad;  han  begynder  virkelig  at  blive 
sløv;  tænk,  han  har  slet  ikke  forstået,  hvad  Stensgård  — 

TORA.  O,  kom,  kom;  nu  skal  vi  lege! 

(Hun  drager  ham  med  ind  i  kredsen,  hvor  legen  er  i  fuld  gang  mellem  de  unge.) 

ERIK  BRATSBERG  (råber  fra  sin  piads).  Herr  Hejre,  De  er  udnævnt 
til  pantdommer! 

DANIEL  HEJRE.  He-he;  det  er  såmæn  min  første  udnævnelse 
i  verden. 

STENSGÅRD  (ligeiedes  i  kredsen).  På  gruud  af  Deres  bekjendtskab 
med  justitsen,  herr  Hejre! 

DANIEL  HEJRE.  Å,  mine  elskelige  unge  venner,  det  skulde 
være  mig  en  fryd  at  dømme  jer  allesammen  — ;  noksagt! 

STENSGÅRD   (smutter  hen  til  Lundestad,  som   står  i   forgrunden  til  venstre).    Dc 

talte  med  kammerherren.  Hvad  var  det  om?  Var  det  noget  om  mig? 
LUNDESTAD.  Desværre;  det  var  om  dette  her  igår  aftes  — 
STENSGÅRD  (vrider  på  sig).  Død  og  plage! 

LUNDESTAD.  Han  syntes,  De  havde  været  forskrækkelig  grov, 
sa  han. 

STENSGÅRD.  Ja,  tror  De  ikke  det  piner  mig  — 

LUNDESTAD.  De  kunde  nu  bøde  på  det. 

ERIK  BRATSBERG  (råber  ned).  Herr  Stensgård,  raden  er  til  Dem! 

STENSGÅRD.  Jeg  kommer!  (hurtig,  tii  Lundestad.)  Hvorledes  bøde 
på  det? 

LUNDESTAD.  Finder  De  lejlighed,  så  gør  kammerherren  en 
undskyldning. 

STENSGÅRD.  Det  skal  jeg,  ved  Gud,  gøre! 

SELMA.  Skynd  Dem;  skynd  Dem! 

STENSGÅRD.  Jeg  kommer,  frue!  Her  er  jeg! 

(Legen  fortsættes  under  latter  og  lystighed.  Nogle  ældre  herrer  spiller  kort  til  højre.  Lundestad 
sætter  sig  til  venstre;  Daniel  Hejre  nær  ved.^ 

DANIEL  HEJRE.  Den  hvalp  siger,  jeg  har  havt  med  justitsen 
at  gøre! 

LUNDESTAD.  Han  er  noget  uvøren  i  sin  mund,  det  kan  ikke 
nægtes. 

DANIEL  HEJRE.  Derfor  går  også  hele  familjen  og  logrer  for 
ham,  He-he;  det  er  ynkeligt  at  se,  hvor  rædde  de  er. 

LUNDESTAD.  Nej,  der  ser  De  galt,  herr  Hejre;  kammerherren 
er  ikke  ræd. 

DANIEL  HEJRE.  Ikke  det?  Tror  De  jeg  ér  blind,  højstærede? 

LUNDESTAD.  Nej,  men  — ;  ja,  De  kan  da  vel  tie?  Godt;  jeg 
skal  sige  Dem,  hvorledes  det  hænger  sammen.  Kammerherren 
tror,  det  var  Monsen,  det  gjaldt  igår. 

DANIEL  HEJRE.  Monsen?  Å,  visvas! 

LUNDESTAD.  Minsæl,  herr  Hejre!  Ringdal  eller  frøkenen  har 
vel  bildt  ham  det  ind  — 

DANIEL  HEJRE.  Og  så  går  han  hen  og  ber  ham  til  stor  middag! 
Nej,  det  er,  Gud  døde  mig,  udmærket!  Nej;  véd  De  hvad,  det 
kan  jeg  ikke  tie  med. 

LUNDESTAD.  Hys,  hys!  Husk,  hvad  De  lovte  mig.  Kammer- 
herren er  jo  Deres  gamle  skolekammerat;  og  om  han  end  har 
faret  lidt  hårdt  frem  imod  Dem  — 

DANIEL  HEJRE.  He-he;  jeg  skal  betale  ham  det  med  renter  — 

LUNDESTAD.  Vogt  Dem  vel;  kammerherren  er  mægtig.  Leg 
ikke  med  løver. 

DANIEL  HEJRE.  Bratsberg  en  løve?  Pyt;  han  er  dum,  far;  det 
er  jeg  ikke.  Å,  hvilke  dejlige  chikaner,  hvilke  spydigheder,  hvilke 
stikpiller  jeg  skal  lave  ud  af  dette  her,  når  jeg  engang  får  vor  store 
proces  i  gang! 

SELMA  (råber  fra  kredsen).  Herr  dommer,  hvad  skal  den  gøre,  som 
ejer  dette  pant? 

ERIK  BRATSBERG  {\xbemxrket,  m  Daniel  Hejre).  Dct  cr  Stensgårds! 
Find  på  noget  morsomt. 

DANIEL  HEJRE.  Det  pant?  He-he,  lad  mig  se;  han  kunde  jo 
per  eksempel,  —  noksagt.  Han  skal  holde  en  tale! 

SELMA.  Det  er  herr  Stensgårds  pant. 

ERIK  BRATSBERG.  Herr  Stensgård  skal  holde  en  tale! 

STENSGÅRD.  Å  nej;  lad  mig  slippe;  jeg  kom  slet  nok  fra  det 
igår. 

KAMMERHERREN.  Fortrinligt,  herr  Stensgård;  jeg  forstår  mig 
også  lidt  på  veltalenhed. 

LUNDESTAD  {tn  Daniel  Hejre).  Gudsdød;  bare  han  nu  ikke  for- 
plumrer sig. 

DANIEL  HEJRE.  Forplumrer  sig?  He-he.  De  er  fin.  De!  Et 
velsignet  indfald!  (håivhøn  tn  stensgård.)  Kom  De  galt  fra  det  igår,  så 
kan  De  jo  slå  Dem  selv  på  munden  idag. 

STENSGÅRD  (får  en  piudseiig  idé).  Lundcstad,  her  er  lejligheden! 
LUNDESTAD  (undvigende).  Spil  Deres  kort  fint. 

(søger  sin  hat  og  lister  sig  efterliånden  mod  døren.) 

STENSGÅRD.  Ja,  jeg  skal  holde  en  tale! 

DE  UNGE  DÅMER.  Bravo!  Bravo! 

STENSGÅRD.  Tag  Deres  glasse,  mine  damer  og  herrer!  Nu 
holder  jeg  en  tale,  der  begynder  i  et  eventyr;  thi  jeg  føler  even- 
tyrets strøm  af  livsmod  lufte  igennem  mig  i  denne  kreds. 

ERIK  BRATSBERG  (tii  dameme).  Hør!  Hør! 

{Kammerherren  tager  sit  glas  fra  spillebordet  til  højre  og  bliver  stående  der.   Ringdal,  doktor 
Fjeldbo  og  et  par  andre  herrer  kommer  ind  fra  haven.) 

STENSGÅRD.  Det  var  i  vårdagene.  Da  kom  der  en  ung  gøk 
flyvende  ind  i  lien.  Gøken  er  en  lykkefugl ;  og  der  var  stort  fugle- 
gilde nedenunder  ham  på  den  flade  mark,  og  både  vildt  og  tamt 
kræ  flokkedes  der.  Ud  fra  hønsegårdene  tripped  de;  op  fra  gåse- 
dammene  kom  de  vaggende;  ned  fra  Storlien  strøg  en  tung  tiur  i 
lav,  braskende  flugt,  tog  fæste  og  bruste  med  fjærene  og  kradsed 
med  vingerne  og  gjorde  sig  endnu  bredere,  end  han  var;  og  alt 
imellem  galte  han:  krak,  krak,  krak,  hvilket  vil  sige  så  meget  som: 
jeg  er  kaksen  fra  Storlien,  jeg! 

KAMMERHERREN.  Fortræffeligt!  Hør! 

STENSGÅRD.  Og  så  var  der  en  gammel  hakkespet.  Langsefter 
træstammerne  vimsed  han  rakt  op  og  ned,  bored  med  sit  spidse 
næb,  gramsed  orme  i  sig,  og  alt  det,  som  sætter  galde,  og  til  højre 
og  til  venstre  hørte  man:  prik,  prik,  prik;  —  det  var  hakkespetten  — 

ERIK  BRATSBERG.  Nej,  om  forladelse,  var  ikke  det  en  stork 
eller  en  — ? 

DANIEL  HEJRE.  Noksagt! 

STENSGÅRD.  Det  var  den  gamle  hakkespet.  Men  så  kom  der 
liv  i  laget;  thi  de  fandt  en  at  kagle  ondt  om;  og  så  stimled  de  sammen 
og  kagled  i  kor,  så  længe,  til  den  unge  gøk  begyndte  at  kagle  med  — 

FJELDBO  (ubemærket).  For  Guds  skyld,  menneske,  ti  stille! 

STENSGÅRD.  Men  den,  det  gjaldt,  det  var  en  ørn,  som  sad  i 
ensom  ro  på  et  brat  fjeld.  Om  ham  var  de  alle  enige.  „Han  er 
en  skræmsel  for  bygden",  sa  en  hæs  ravn.  Men  ørnen  skar  ned  i 
skrå  flugt,  greb  gøken,  og  bar  ham  op  i  højden.  —  Det  var  et 
hjerterov!  Og  deroppefra,  der  så  lykkefuglen  vidt  og  dejligt  ud 
over  det  lave;  der  var  stilhed  og  solskin;  der  lærte  han  at  dømme 
sværmen  fra  hønsegårdene  og  fra  de  uryddede  lier  — 

FJELDBO  {hø\t).  Punktum;  punktum!  Musik! 

KAMMERHERREN.  Hys;  forstyr  ham  ikke. 

STENSGÅRD.  Herr  kammerherre  Bratsberg,  —  her  ender  jeg 
mit  eventyr,  og  træder  frem  for  Dem  i  de  manges  nærværelse  og 
beder  Dem  om  tilgivelse  for  igår. 

KAMMERHERREN  (et  halvt  skrldt  tilbage).  Mig  — ! 

STENSGÅRD.  Tak  for  den  made,  hvorpå  De  har  hævnet  Dem 
over  mine  ubesindige  ytringer.  I  mig  har  De  fra  nu  af  en  rustet 
stridsmand.  Og  dermed,  mine  damer  og  herrer,  en  skål  for  ørnep 
på  fjeldtinden;  en  skål  for  herr  kammerherre  Bratsberg! 

KAMMERHERREN  (famler  efter  bordet).  Tak,  herr  overretssagfører! 

GÆSTERNE  (de  fleste  i  pinlig  foriegenhed).  Herr  kammerherre!  Herr 
kammerherre  Bratsberg! 

KAMMERHERREN.  Mine  damer!  Mine  herrer!  (sagte.)  Tora! 

TORA.  Far! 

KAMMERHERREN.  Ah,  doktor,  doktor,  hvad  har  De  gjort! 

STENSGÅRD  (med   glasset  i    hånden,   strålende   fornøjet).    Og   nU   på   plads 

igen!  Hej,  Fjeldbo,  kom  med,  —  i  de  unges  forbund!  Her  har  vi 
legen  gående! 

DANIEL  HEJ  RE  (i  forgrunden  til  venstre).  Ja  minsæl  har  vi  legen  gå- 
ende! {Lundestad  forsvinder  i  bagdøren.) 

(Teppet  falder.) 


TREDJE  AKT, 


(Elegant  forværelse  med  Indgang  I  baggrunden.  Til  venstre  dør  til  kammerherrens  kontor;  læn- 
gere  tilbage  dør  til  dagligstuen.  Til  højre  en  dør  til  værksforvalterens  kontorer; 

foran  samme  et  vindu.) 

{Tora  sidder  grædende  på  sofaen  til  venstre.  Kammerherren  går  heftigt  op  og  ned.) 

KAMMERHERREN.  ]eL,  nu  har  vi  efterspillet.  Grad  og  jammer  — 

TORA.  O,  Gud  give  vi  aldrig  havde  sét  det  menneske! 

KAMMERHERREN.  Hvilket  menneske? 

TORA.  Den  afskyelige  sagfører  Stensgård,  naturligvis. 

KAMMERHERREN.  Du  skulde  heller  sige:  gid  vi  aldrig  havde 
sét  den  afskyelige  doktor! 

TORA.  Fjeldbo? 

KAMMERHERREN.  Ja,  Fjeldbo;  Fjeldbo,  ja!  Var  det  ikke  ham, 
som  løj  mig  fuld  — ? 

TORA.  Nej,  kære  velsignede  far,  det  var  mig. 

KAMMERHERREN.  Dig?  Begge  to  altså!  1  ledtog  sammen;  bag 
min  ryg!  Det  er  dejligt! 

TORA.  O,  far,  dersom  du  vidste  — 

KAMMERHERREN.  Å,  jeg  véd  nok;  mere  end  nok;  meget  mere! 

{Doktor  Fjeldbo  kommer  fra  baggrunden.) 

FJELDBO.  Godmorgen,  herr  kammerherre!  Godmorgen,  frøken. 

KAMMERHERREN  (vedbliver  at  gå  op  og  ned).  Nå,  er  De  der,  —  De, 
ulykkesfugl  — 

FJELDBO.  Ja,  det  var  en  højst  ubehagelig  begivenhed. 

KAMMERHERREN  (ser  ud  af  vinduet).  Fiuder  De  dog  det? 

FJELDBO.  Jeg  tror,  De  må  have  bemærket,  hvorledes  jeg  hele 
tiden  holdt  øje  med  Stensgård.  Ulykkeligvis,  da  jeg  hørte  der 
skulde  leges  pantelege,  tænkte  jeg  der  ingen  fare  var  — 

KAMMERHERREN  (stamper  i  gulvet).  Stilles  i  gabestokken  af  slig 
en  vindmager!  Og  hvad  har  ikke  mine  gæster  måttet  tro  om  mig? 
At  jeg  var  usel  nok  til  at  ville  købe  denne  person,  denne  —  denne 
- — ,  som  Lundestad  kalder  ham! 

FJELDBO.  Ja,  men  — 

TORA  (ubemærket  af  faderen).    Tal  ikke! 

KAMMERHERREN  (efter  et  kort  ophold,   vender  sig  mod  Fjeldbo).   Sig   mig 

oprigtigt,  doktor,  —  er  jeg  virkelig  dummere,  end  de  fleste  andre 
mennesker? 

FJELDBO.  Hvor  kan  De  spørge  så,  herr  kammerherre? 

KAMMERHERREN.  Men  hvorledes  kunde  det  da  gå  til,  at  jeg 
rimeligvis  var  den  eneste,  som  ikke  forstod,  at  den  forbistrede  tale 
var  myntet  på  mig? 

FJELDBO.  Skal  jeg  sige  Dem  det? 

KAMMERHERREN.  Ja  visst  skal  De  så. 

FJELDBO.  Det  er,  fordi  De  selv  ser  Deres  stilling  her  i  bygden 
med  andre  øjne,  end  befolkningen  for  resten. 

KAMMERHERREN.  Jeg  ser  min  stilling,  som  min  salig  far  så 
sin  stilling  her.  Min  salig  far  vilde  man  aldrig  vovet  at  byde  sligt. 
FJELDBO.  Deres  salig  far  døde  også  omkring  året  1830. 

KAMMERHERREN.  Å  ja;  her  er  kommet  mangt  og  meget  i  op- 
løsning  siden  den  tid.  Men  skylden  er  for  resten  min  egen.  Jeg  har 
blandet  mig  for  meget  med  de  godtfolk.  Derfor  må  jeg  nu  finde  mig 
i  at  stilles  sammen  med  gårdbruger  Lundestad! 

FJELDBO.  Ja,  rent  ud  sagt,  det  ser  jeg  ingen  forklejnelse  i. 

KAMMERHERREN.  Å,  De  forstår  mig  meget  godt.  Jeg  pukker 
naturligvis  ikke  på  noget  slags  fornemhed,  eller  på  titler  eller  sligt. 
Men  hvad  jeg  holder  i  ære,  og  hvad  jeg  forlanger  at  andre  skal 
holde  i  ære,  det  er  den  gennem  alle  slægter  nedarvede  retskaffen- 
hed  i  vor  familje.  Det  er  det,  jeg  mener,  at  når  man,  som  Lunde- 
stad, griber  ind  i  det  offentlige  liv,  så  kan  man  ikke  bevare  sin 
karakter  og  sin  vandel  så  aldeles  pletfri.  Derfor  får  Lundestad  også 
finde  sig  i,  at  man  søler  ham  til.  Men  man  skal  lade  mig  i  ro;  jeg 
står  udenfor  partierne. 

FJELDBO.  Ikke  så  ganske,  herr  kammerherre.  De  glæded  Dem 
ialfald,  så  længe  De  trode,  at  angrebet  gjaldt  Monsen. 

KAMMERHERREN.  Nævn  ikke  det  menneske!  Det  er  ham,  som 
har  slappet  den  moralske  sans  her  i  egnen.  Desværre  har  han  da 
også  gjort  min  herr  søn  svimmel  i  hovedet. 

TORA.  Erik? 
FJELDBO.  Deres  søn  ? 

KAMMERHERREN.  Ja;  hvad  skulde  han  ind  i  de  handelsforret- 
ninger? Det  fører  jo  dog  ikke  til  noget. 

FJELDBO.   Men,  kære  herr  kammerherre,  han  må  jo  dog  leve 

og  — 

KAMMERHERREN.  Å,  med  sparsomhed  kunde  han  såmæn  godt 

leve  af  sin  mødrenearv. 

FJELDBO.  Ja,  kanske  han  kunde  leve  af  den;  men  hvad  skulde 
han  leve  for? 

KAMMERHERREN.  For?  Nå,  behøvte  han  absolut  noget  at  leve 
for,  så  er  han  jo  juridisk  kandidat;  han  kunde  jo  leve  for  sin  viden- 
skab. 

FJELDBO.  Nej,  det  kunde  han  ikke;  thi  det  er  hans  natur  imod. 
Han  kunde  heller  ikke  tænke  på  at  komme  i  embede  for  det  første; 
bestyrelsen  af  Deres  ejendomme  har  De  forbeholdt  Dem  selv; 
Deres  søn  har  ingen  børn  at  opdrage.  Og  når  han  så  under  slige 
omstændigheder  ser  fristende  eksempler  for  sig,  —  ser  folk,  som 
fra  ingenting  er  ifærd  med  at  skabe  en  halv  million  — 

KAMMERHERREN.  En  halv  million?  Å,  véd  De  hvad,  lad  os  nu 
blive  ved  de  hundred  tusend.  Men  hverken  den  halve  million  eller 
de  hundrede  tusend  skrabes  sammen  med  så  aldeles  rene  hænder; 
—  jeg  mener  ikke  ligeoverfor  verden ;  Gudbevares ;  lovene  kan  man 
jo  nok  holde  sig  efterrettelig;  men  ligeoverfor  ens  egen  bevidsthed. 
Sligt  noget  kan  jo  naturligvis  ikke  min  søn  bekvemme  sig  til.  De 
kan  derfor  være  ganske  rolig:  grosserer  Bratsbergs  virksomhed 
kaster  såmæn  ingen  halv  million  af  sig. 

(Selma,  i  spadserdragt,  kommer  fra  baggrunden.) 

SELMA.  Godmorgen!  Er  ikke  min  mand  her? 
KAMMERHERREN.  Godmorgen,  barn.  Søger  du  efter  din  mand? 

SELMA.  Ja,  han  sagde,  han  skulde  herud.  Proprietær  Monsen 
kom  til  ham  tidlig  imorges,  og  så  — 

KAMMERHERREN.  Monsen?  Kommer  Monsen  til  jer? 

SELMA.  En  gang  imellem ;  det  er  mest  i  forretninger.  Men,  kære 
Tora,  hvad  er  det?  Har  du  grædt? 

TORA.  Å,  det  er  ingenting. 

SELMA.  Jo,  det  er!  Hjemme  var  Erik  forstemt,  og  her  — ;  jeg 
ser  det  på  jer  allesammen;  der  er  noget  ivejen.  Hvad  er  det? 

KAMMERHERREN.  Nå,  nå;  det  er  ialfald  ikke  noget  for  dig. 
Du  er  for  fin  til  at  bære  byrder,  min  lille  Selma.  Gå  I  to  ind  i 

dagligstuen  sålænge.  Har  Erik  sagt,  at  han  kommer,  så  kommer 
han  vel  også. 

SELMA.  Lad  os  gå;  —  og  vogt  mig  endelig  for  trækluften!  (siir 
armene  om  hende.)  O,  jeg  kunde  knuse  dig,  søde  Tora! 

(begge  damerne  går  ind  til  venstre.) 

KAMMERHERREN.  De  er  altså  kommet  op  i  det  med  hinanden, 
de  to  spekulanter.  De  burde  gå  i  kompagni  sammen.  Monsen  & 
Bratsberg,  —  det  vilde  klinge  smukt!  (det  banker  i  baggrunden.)  Kom  ind! 

(Sagfører  Stensgård  træder  ind  ad  døren.) 

KAMMERHERREN  (viger  et  skridt  tiibage).  Hvad  for  noget! 
STENSGÅRD.  Ja,  her  har  De  mig  igen,  herr  kammerherre! 
KAMMERHERREN.  Jeg  ser  det. 
FJELDBO.  Men  er  du  gal,  menneske? 

STENSGÅRD.  De  tråk  Dem  tidlig  tiibage  igår  aftes.  Da  Fjeldbo 
havde  oplyst  mig  om  sammenhængen,  var  De  allerede  — 

KAMMERHERREN.  Jeg  beder  Dem,  —  enhver  forklaring  vil 
være  overflødig  — 

STENSGÅRD.  Ganske  visst;  De  må  heller  ikke  tro,  det  er  der- 
for jeg  er  kommen. 

KAMMERHERREN.  Ikke  det,  nu? 

STENSGÅRD.  Jeg  véd,  jeg  har  æreskændt  Dem. 

KAMMERHERREN.  Det  véd  jeg  også;  og  forinden  jeg  lar  Dem 
jage  på  porten,  vilde  De  kanske  sige  mig,  hvorfor  De  kommer  her. 

STENSGÅRD.  Fordi  jeg  elsker  Deres  datter,  herr  kammerherre! 

FJELDBO.  Hvad  — ! 

KAMMERHERREN.  Hvad  siger  han,  doktor? 

STENSGÅRD.  Ja,  De  kan  ikke  sætte  Dem  ind  i  det,  herr  kam- 
merherre. De  er  en  gammel  mand;  De  har  ikke  noget  at  kæmpe 
for  — 

KAMMERHERREN.  Og  De  understår  Dem  — ! 

STENSGÅRD.  Jeg  kommer  for  at  bede  om  Deres  datters  hånd, 
herr  kammerherre. 

KAMMERHERREN.  De  — ,  De  — ?  Vil  De  ikke  tåge  plads? 

STENSGÅRD.  Tak;  jeg  står. 

KAMMERHERREN.  Hvad  siger  De  til  dette  her,  doktor? 

STENSGÅRD.  Å,  Fjeldbo  siger  alt  godt;  han  er  min  ven;  den 
eneste  virkelige  ven,  jeg  har. 

FJELDBO.  Nej,  nej,  menneske;  aldrig  i  evighed,  dersom  du  — 

KAMMERHERREN.  Var  det  derfor  herr  værkslægen  fik  ham 
indført  i  vort  hus? 

STENSGÅRD.  De  kender  mig  kun  af  min  optræden  iforgårs  og 
igår.  Og  det  er  ikke  nok.  Jeg  er  heller  ikke  idag  den  samme,  som 
før.  Samværet  med  Dem  og  Deres  er  faldet  som  en  vårregn  over 
mig.  I  en  eneste  nat  er  der  slåt  spirer  ud!  De  må  ikke  støde  mig 
tilbage  i  det  uhyggelige  igen.  Jeg  har  aldrig  siddet  inde  med  det 
dejlige  i  livet,  før  nu;  det  har  været  som  fugle  på  tåget  for  mig  — 

KAMMERHERREN.  Men  min  datter  —  ? 

STENSGÅRD.  Å,  hende  skal  jeg  vinde. 

KAMMERHERREN.  Så?  Hm! 

STENSGÅRD.  Ja,  fordi  jeg  vil  det.  Husk  på,  hvad  De  fortalte 
mig  igår.  De  var  også  misfornøjet  med  Deres  søns  giftermål;  — 
se,  det  har  vendt  sig  til  det  gode.  De  skal  skrive  lærepengene  bag 
øret,  som  Fjeldbo  sagde  — 

KAMMERHERREN.  Nå  det  var  sådan  ment? 

FJELDBO.  På  ingen  made!  Kære  herr  kammerherre,  lad  mig  få 
tale  alene  med  ham  — 

STENSGÅRD.  Sniksnak;  jeg  har  ikke  noget  at  tale  med  dig  om. 
Hør  nu,  herr  kammerherre!  Vær  nu  snil  og  fornuftig.  En  familje, 
som  Deres,  trænger  til  nye  forbindelser,  ellers  fordummes  slægten  — 

KAMMERHERREN.  Nej,  nu  blir  det  for  galt! 

STENSGÅRD.  Hys,  hys;  ikke  hidsig!  Lad  alle  disse  kedelige 
fornemme  griller  fare;  —  for  fanden,  det  er  jo  dog  ikke  andet  end 
narrestreger  i  grunden.  De  skal  se,  hvor  glad  De  vil  blive  i  mig, 
når  De  bare  lærer  mig  at  kende.  Jo;  jo;  De  skal  blive  glad  i  mig, 

—  både  De  og  Deres  datter!  Hende  skal  jeg  tvinge  — - 

KAMMERHERREN.  Hvad  tror  De,  herr  doktor? 
FJELDBO.  Jeg  tror,  det  er  galskab! 

STENSGÅRD.  Ja,  for  dig  vilde  det  være  galskab;  men  jeg,  ser 
du,  jeg  har  en  gerning  at  gøre  her  på  Guds  dejlige  jord;  —  jeg  lar 
mig  ikke  skræmme  af  vrøvl  og  fordømme! 

KAMMERHERREN.  Herr  sagfører;  der  er  døren. 

STENSGÅRD.  De  viser  mig  — ? 

KAMMERHERREN.  Døren. 

STENSGÅRD.  Gør  det  ikke! 

KAMMERHERREN.  Ud  med  Dem!  De  er  en  lykkejæger  og  en 

—  en;  er  det  dog  ikke  forbandet  1  De  er  — 
STENSGÅRD.  Hvad  er  jeg? 

KAMMERHERREN.  Det  er  det  andet;  det,  som  ligger  mig  på 
tungen,  er  De! 

STENSGÅRD.  Stænger  De  min  livsvej,  så  vogt  Dem! 

KAMMERHERREN,  Hvorfor? 

STENSGÅRD.  Jo,  for  så  vil  jeg  forfølge  Dem,  skrive  imod  Dem 
i  bladene,  bagtale  Dem,  undergrave  Deres  ære,  om  jeg  kan  komme 
til.  De  skal  skrige  under  svøbeslagene.  De  skal  tro  at  skimte  ånder 
i  skyen,  som  slår  ned  imod  Dem.  De  skal  krøge  Dem  sammen  i 
skræk,  holde  Deres  arme  krumt  over  hodet  for  at  bøde  af,  —  krybe, 
lede  efter  ly  for  mig  — 

KAMMERHERREN.  Kryb  selv  i  ly  —  i  dårekisten;  der  hører 
De  hjemme! 

STENSGÅRD.  Haha;  det  er  et  godtkøbsråd;  men  De  skønner 
ikke  bedre,  herr  Bratsberg!  Jeg  vil  sige  Dem  det;  Vorherres  vrede  er 
i  mig.  Det  er  hans  vilje.  De  står  imod.  Han  har  tænkt  det  lyseste 
med  mig.  Skyg  ikke!  —  Nå,  jeg  ser  nok,  at  jeg  kommer  ingen  vej 
med  Dem  idag;  men  det  gør  ingenting.  Jeg  forlanger  ikke  andet 
end  at  De  skal  tale  til  Deres  datter.  Forbered  hende;  giv  hende 
dog  lejlighed  til  at  vælge!  Tænk  Dem  om,  og  se  Dem  omkring  her. 
Hvor  kan  De  vente  at  finde  en  svigerson  mellem  disse  dosmere  og 
landevejstravere?  Fjeldbo  siger,  hun  er  dyb,  stille  og  trofast.  Ja, 
nu  véd  De  altsammen.  Farvel,  herr  kammerherre;  —  De  kan  få 
mig  som  De  vil,  til  ven  eller  uven.  Farvel!  (ud  i  baggrunden.) 

KAMMERHERREN.  Så  vidt  er  det  altså  kommet!  Sligt  vover 
man  at  byde  mig  i  mit  eget  hus! 

FJELDBO.  Stensgård  vover  det;  ingen  anden. 

KAMMERHERREN.  Han  idag;  andre  imorgen. 

FJELDBO.  Lad  dem  komme;  jeg  skal  tåge  stødet  af;  jeg  skal  gå 
gennem  ild  og  vand  for  Dem  — ! 

KAMMERHERREN.  Ja,  De,  som  er  skyld  i  det  hele!  —  Hm; 
den  Stensgård,  det  er  dog  den  mest  uforskammede  slyngel,  jeg  har 
kendt!  Og  dog,  alligevel,  ■ —  hvad  pokker  er  det?  Han  har  noget 
ved  sig,  som  jeg  synes  om. 

FJELDBO.  Der  er  muligheder  i  ham  — 

KAMMERHERREN.  Der  er  åbenhjertighed  i  ham,  herr  værks- 
læge!  Han  går  ikke  og  spiller  bag  ens  ryg,  som  så  mange  andre; 
han  —  han! 

FJELDBO.  Det  er  ikke  værd  at  strides  om.  Blot  fast,  herr  kam- 
merherre; nej,  og  atter  nej  til  Stensgård  — 

KAMMERHERREN,  Å,  behold  Deres  råd  for  Dem  selv!  De 
kan  stole  på,  at  hverken  han  eller  nogen  anden  — 

VÆRKSFORVÅLTER  RINGDAL  (fra  døren  ui  højre).  Med  tilladelse, 
herr  kammerherre;  et  ord  —  (hvisker.) 

KAMMERHERREN.  Hvad  for  noget?  Inde  hos  Dem? 

RINGDAL.  Han  kom  ind  bagdøren  og  ber  indstændigt  at  få 
Dem  i  tale. 

KAMMERHERREN.  Hm.  ~  Å,  doktor,  gå  et  øjeblik  ind  til 
damerne;  der  er  en,  som  — ;  men  sig  ingenting  til  Selma  om  herr 
Stensgård  og  hans  besøg.  Hun  skal  holdes  udenfor  alt  dette  væsen. 
Hvad  min  datter  angår,  skulde  det  også  være  mig  kært,  om  De 

kunde  holde  ren  mund;  men .  Å,  jeg  gider  ikke  — !  Nå,  vær 

så  god  at  gå  ind. 

{Fjeldbo  går  ind  i  dagligstuen.  Ringdal  er  imidlertid  gået  ind  i  sit  kontor  igen.  En  kort  stund 
efter  kommer  proprietær  Monsen  ud  derfra.) 

MONSEN  (i  døren).  Jeg  ber  herr  kammerherren  så  meget  om  for- 
ladelse  — 

KAMMERHERREN.  Nå,  kom  ind;  kom  ind! 

MONSEN.  Jeg  håber  da,  det  står  vel  til  med  familjen? 

KAMMERHERREN.  Tak.  Er  det  noget,  De  ønsker? 

MONSEN.  Kan  ikke  sige  det.  Jeg  er.  Gud  ske  lov,  den  mand, 
som  omtrent  har  alt  det,  han  kan  ønske  sig. 

KAMMERHERREN.  Se,  se;  det  er  såmæn  meget  sagt. 

MONSEN.  Men  jeg  har  også  arbejdet,  herr  kammerherre.  Ja, 
jeg  véd.  De  har  ikke  noget  godt  øje  til  min  virksomhed. 

KAMMERHERREN.  Det  har  visst  heller  ingen  indflydelse  på 
Deres  virksomhed,  hvad  øje  jeg  har  til  den. 

MONSEN.  Ja,  hvem  véd?  Jeg  tænker  ialfald  nu  så  småt  på  at 
trække  mig  ud  af  forretningerne. 

KAMMERHERREN.  Gør  De  virkelig  det  ? 

MONSEN.  Jeg  har  havt  lykken  med  mig,  ska!  jeg  sige  Dem.  Jeg 
er  nu  kommen  så  langt,  som  jeg  bryder  mig  om  at  komme;  og  der- 
for mener  jeg  det  kunde  være  på  tiden  lidt  efter  lidt  at  vikle  af  og  — 

KAMMERHERREN.  Nå,  det  gratulerer  jeg  både  Dem  og  mange 
andre  til. 

MONSEN.  Og  hvis  jeg  så  med  det  samme  kunde  vise  kammer- 
herren en  tjeneste  — 

KAMMERHERREN.  Mig? 

MONSEN.  Da  Langerudskogene  for  fem  år  siden  kom  til  auktion, 
så  gjorde  De  bud  — 

KAMMERHERREN.  Ja,  men  efter  auktionen  gjorde  De  overbud 
og  fik  tilslaget. 

MONSEN.  De  kan  nu  få  dem  med  sagbrug  og  alle  herligheder  — 

KAMMERHERREN.  Efter  den  syndige  udhugst,  som  der  er  dre- 
vet — ? 

MONSEN.  Å,  de  har  betydelig  værdi  endnu ;  og  med  Deres  drifts- 
måde  vil  De  om  nogle  år  — 

KAMMERHERREN.  Takker;  jeg  kan  desværre  ikke  indlade  mig 
på  den  sag. 

MONSEN.  Men  her  var  meget  at  tjene,  herr  kammerherre.  Og 
hvad  mig  angår  — ;  jeg  skal  sig  Dem,  jeg  har  en  stor  spekulation 
fore;  der  står  meget  på  spil;  jeg  mener,  der  er  meget  at  vinde;  en 
hundrede  tusend  eller  så. 

KAMMERHERREN.  Hundrede  tusend?  Det  er  i  sandhed  ingen 
ringe  sum. 

MONSEN.  Ha-ha-ha!  Ret  vakkert  at  tåge  med  og  lægge  til  de 
øvrige.  Men  skal  en  slå  så  store  slag,  så  trænger  en  til  hjælpetrop- 
per,  som  det  heder.  Kontanter  er  her  ikke  mange  af;  de  navne, 
som  duer  noget,  er  svært  brugte  ■ — 

KAMMERHERREN.  Ja,  det  har  visse  folk  sørget  for. 

MONSEN.  Den  ene  hånd  vasker  den  anden.  Nå,  herr  kammer- 
herre, slutter  vi  så  ikke  en  handel?  De  kan  få  skogene  for  spotpris  — 

KAMMERHERREN.  Jeg  vil  ikke  have  dem  for  nogen  pris,  herr 
Monsen. 

MONSEN.  Men  et  godt  tilbud  er  dog  et  andet  værd.  Herr  kam- 
merherre, vil  De  hjælpe  mig? 

KAMMERHERREN.  Hvad  mener  De? 

MONSEN.  Jeg  stiller  naturligvis  sikkerhed.  Jeg  har  jo  ejendomme 
nok.  Her  skal  De  se.  Disse  papirer  — ;  må  jeg  få  lov  til  at  sætte 
Dem  ind  i  min  status? 

KAMMERHERREN  (viser  papirerne  tiibage).  Er  det  pengehjælp,  som 
De  —  ? 

MONSEN.  Ikke  rede  penge;  langtfra.  Men  kammerherrens  støtte 
— .  Mod  vederlag  naturligvis;  —  og  mod  sikkerhed,  og  — 

KAMMERHERREN.  Og  med  en  slig  anmodning  kommer  De  til 
mig? 

MONSEN.  Ja,  netop  til  Dem.  Jeg  véd.  De  har  så  mangen  gang 
glemt  Deres  nag,  når  det  rigtig  har  knebet  for  en. 

KAMMERHERREN,  Nå,  jeg  må  på  en  viss  made  takke  Dem  for 
Deres  gode  mening,  —  især  i  en  tid  som  denne;  men  alligevel  — 

MONSEN.  Herr  kammerherre,  vil  De  ikke  sige  mig,  hvad  det 
er.  De  har  imod  mig? 

KAMMERHERREN.  Å,  hvad  kan  det  nytte? 

MONSEN.  Det  kan  nytte  til  at  rette  på  forholdet.  Jeg  véd  ikke 
jeg  har  lagt  to  pinde  i  kors  for  Dem. 

KAMMERHERREN.  Ikke  det?  Da  skal  jeg  dog  nævne  Dem  ét 
tilfælde,  hvor  De  har  stået  mig  ivejen.  Jeg  stiftede  værkets  låne- 
kasse til  gavn  for  mine  undergivne  og  andre.  Men  så  begyndte 
De  at  drive  bankforretninger;  folk  går  til  Dem  med  sine  spareskil- 
linger — 

MONSEN.  Begribeligt,  herr  kammerherre;  thi  jeg  gir  en  højere 
indlånsrente. 

KAMMERHERREN.  Ja,  men  De  tar  også  en  højere  udlånsrente. 

MONSEN.  Men  så  gør  jeg  ikke  så  mange  vanskeligheder  med 
kaution  og  sligt. 

KAMMERHERREN.  Desværre;  derfor  ser  man  også,  at  her  slut- 
tes handler  på  ti-tyve  tusend  species,  uden  at  hverken  køber  eller 
sælger  ejer  to  danske  skilling.  Se,  dette,  herr  Monsen,  det  har  jeg 
imod  Dem.  Og  desuden  noget,  som  ligger  nærmere  endda.  Tro  De, 
det  var  med  min  gode  vilje,  at  min  søn  kastede  sig  ind  i  alle  disse 
vilde  foretagender? 

MONSEN.  Men  det  kan  da  ikke  jeg  for! 

KAMMERHERREN.  Det  var  Deres  eksempel,  der  smittede  ham, 
ligesom  de  andre.  Hvorfor  blev  De  ikke  ved  Deres  læsr? 

MONSEN.  Tømmerfløder,  ligesom  min  fader? 

KAMMERHERREN.  Det  var  kanske  en  skam  at  stå  i  min  tje- 
neste? Deres  fader   ernærte  sig  redeligt  og  var  agtet  i  sin  stand. 

MONSEN.  Ja,  indtil  han  havde  arbeidet  sig  helseløs  og  til  slut 
gik  i  fossen  med  tømmerflåden.  Kender  De  noget  til  livet  i  den 
stand,  herr  kammerherre?  Har  De  en  eneste  gang  prøvet,  hvad  de 
folk  må  døje,  som  slider  for  Dem  inde  i  skogtrakterne  og  nedover 
langs  elvedragene,  mens  De  sidder  i  Deres  lune  stue  og  tar  frug- 
terne?  Kan  De  fortænke  et  sligt  menneske  i,  at  han  vil  arbejde 
sig  ivejret?  Jeg  havde  nu  fået  lidt  bedre  lærdom,  end  min  fader; 
havde  vel  kanske  lidt  bedre  evner  også  — 

KAMMERHERREN.  Lad  gå.  Men  ved  hvilke  midler  er  De 
kommen  ivejret?  De  begyndte  med  brændevinshandel.   Så  købte 

De  usikre  gældsfordringer;  inddrev  dem  ubønhørligt;  —  så  gik 
De  videre  og  videre.  Hvor  mange  har  De  ikke  ruineret  for  at 
komme  frem! 

MONSEN.  Det  er  handelens  gang;  det  går  op  for  en  og  ned  for 
en  anden. 

KAMMERHERREN.  Men  måden  og  midlerne?  Her  er  agt- 
værdige  familjer,  som  tynger  på  fattigkassen  for  Deres  skyld. 

MONSEN.  Daniel  Hejre  er  heller  ikke  langt  fra  fattigkassen. 

KAMMERHERREN.  Jeg  forstår  Dem.  Men  min  færd  kan  jeg 
forsvare  for  Gud  og  mennesker!  Da  landet,  efter  adskillelsen  fra 
Danmark,  var  i  nød,  hjalp  min  salig  fader  over  evne.  Derved  kom 
en  del  af  vore  ejendomme  til  familjen  Hejre.  Hvad  førte  det  til? 
Der  sad  levende  væsener  på  disse  ejendomme;  og  de  led  under 
Daniel  Hejres  ukloge  styrelse.  Han  hugg  skogene  ud  til  skade,  ja, 
jeg  kan  gerne  sige,  til  ulykke  for  distriktet.  Var  det  ikke  min  lige- 
fremme  pligt  at  hindre  sådant,  når  jeg  kunde?  Og  jeg  kunde  det; 
jeg  havde  loven  for  mig;  jeg  var  i  min  gode  ret,  da  jeg  tog  mine 
ejendomme  igen  på  odel. 

MONSEN.  Jeg  har  heller  ikke  forgåt  mig  mod  loven. 

KAMMERHERREN.  Men  mod  Deres  egen  bevidsthed,  mod  Deres 
samvittighed,  som  De  dog  forhåbentlig  har  noget  af.  Og  hvorledes 
har  De  ikke  nedbrudt  al  god  orden  her?  Hvorledes  har  De  ikke 
svækket  den  agtelse,  som  rigdommen  skulde  gi  ve?  Man  spørger 
ikke  længere  om  hvorledes  en  formue  er  erhvervet,  eller  hvor 
længe  den  har  været  i  en  familjes  besiddelse;  man  spørger  blot: 
hvor  meget  er  den  eller  den  værd?  Og  derefter  dømmes  han. 
Under  alt  dette  lider  også  jeg;  vi  to  er  blevet  som  et  slags  kam- 
merater; man  nævner  os  sammen,  fordi  vi  er  de  to  største  ejen- 
domsbesiddere  her.  Det  tåler  jeg  ikke!  Jeg  vil  sige  Dem  engang 
for  alle:  det  er  derfor  jeg  har  imod  Dem. 

MONSEN.  Det  skal  få  en  ende,  herr  kammerherre;  jeg  skal 
slutte  min  virksomhed,  vige  for  Dem  på  alle  kanter;  men  jeg  ber 
Dem,  jeg  bønfalder  Dem,  bare  hjælp  mig! 

KAMMERHERREN.  Jeg  gør  det  ikke. 

MONSEN.  Jeg  er  villig  til  at  betale,  hvad  det  så  skal  være  — 
KAMMERHERREN.  Betale!  Og  det  vover  De  at  — 
MONSEN.  Om  ikke  for  min  skyld,  så  for  Deres  søns! 
KAMMERHERREN.  Min  søns? 

MONSEN.  Ja,  han  er  med  i  det;  jeg  tænker,  der  kan  komme 
en  tyve  tusend  daler  på  hans  part. 

KAMMERHERREN.  Som  han  vinder? 
MONSEN.  Ja! 

KAMMERHERREN.  Men,  du  gode  Gud,  hvem  taber  så  de  penge? 
MONSEN.  Hvorledes  —  ? 

KAMMERHERREN.  Når  min  søn  vinder  dem,  så  må  der  jo  være 
en,  der  taber  dem! 

MONSEN.  En  fordelagtig  handel;  jeg  har  ikke  lov  at  sige  mere. 
Men  jeg  trænger  til  et  agtet  navn ;  blot  Deres  navns  underskrift  — 

KAMMERHERREN.  Underskrift!  På  dokumenter  — 
MONSEN.  Bare  for  10—15,000  daler. 

KAMMERHERREN.  Og  De  har  et  eneste  øjeblik  kunnet  tro,  at 
— ?  Mit  navn!  I  slig  en  affære!  Mit  navn?  Som  kautonist  altså? 

MONSEN.  Kun  for  en  forms  skyld  — 

KAMMERHERREN.  Svindleri!  Mit  navn!  Ikke  for  nogen  pris. 
Jeg  har  aldrig  skrevet  mit  navn  under  fremmede  papirer. 

MONSEN.  Aldrig?  Det  er  nu  overdrivelse,  herr  kammerherre! 
KAMMERHERREN.  Bogstaveligt;  som  jeg  siger  Dem. 
MONSEN.  Nej ;  det  er  ikke  bogstaveligt.  Det  har  jeg  selv  sét. 
KAMMERHERREN.  Hvad  har  De  sét? 

MONSEN.  Kammerherrens  navn,  —  på  en  veksel  i  det  mindste. 
KAMMERHERREN.    Usandt,  siger  jeg   Dem!    De   har  aldrig 
sét  det. 

MONSEN.  Jeg  har!  Under  en  veksel  på  2000  daler.  Tænk 
Dem  dog  om! 

KAMMERHERREN.  Hverken  på  to  tusend  eller  på  ti  tusend! 
På  min  ære  og  mit  højeste  ord,  aldrig! 

MONSEN.  Så  er  det  falskt. 

KAMMERHERREN.  Falskt? 

MONSEN.  Ja,  falskt;  efterskrevet;  —  thi  jeg  har  sét  det. 

KAMMERHERREN.  Falskt?  Falskt!  Hvor  har  De  sét  det?  Hos 
hvem? 

MONSEN.  Det  siger  jeg  ikke. 

KAMMERHERREN.  Ha-ha;  vi  skal  nok  få  det  for  en  dag! 

MONSEN.  Hør  mig— ! 

KAMMERHERREN.  Ti!  Så  vidt  har  man  bragt  det!  Falskt!  Elan- 
det  mig  ind  i  smudsighederne!  Ja,  så  er  det  intet  under,  at  jeg  stil- 
les sammen  med  de  andre.  Men  nu  skal  jeg  spille  med  dem! 

MONSEN.  Herr  kammerherre,  —  for  Deres  egen  og  manges 
skyld  — 

KAMMERHERREN.  Bliv  mig  fra  livet!  Gå  Deres  vej!  Det  er 
Dem,  som  er  ophavsmanden  — !  Jo,  det  er!  Ve  den,  fra  hvem  for- 
argelsen kommer.  Det  er  et  syndigt  levnet,  som  føres  i  Deres  hus. 
Og  hvad  er  det  for  omgang,  De  søger?  Personer  inde  fra  Kristiania 
og  andetsteds,  som  kun  går  ud  på  at  æde  og  drikke  godt,  og  som 
ikke  regner  det  så  nøje  med  i  hvis  selskab  det  sker.  Ti!  Jeg  har 
selv  sét  Deres  noble  julegæster  fare  langs  landevejen,  som  en  flok 
hylende  ulve!  Og  der  er  det,  som  værre  er.  De  har  havt  skandaler 
med  Deres  egne  tjenestepiger.  Deres  kone  gik  fra  forstanden  over 
Deres  udskejelser  og  Deres  rå  behandling. 

MONSEN.  Nej;  det  går  for  vidt!  De  skal  komme  til  at  angre 
de  ord! 

KAMMERHERREN.  A,  pokker  i  vold  med  Deres  trusler.  Hvad 
vil  De  kunne  gøre  mig?  Mig?  De  har  spurgt,  hvad  jeg  havde  imod 
Dem.  De  har  nu  fået  besked.  Nu  véd  De,  hvorfor  jeg  har  holdt 
Dem  ude  fra  det  gode  selskab. 

MONSEN.  Ja,  men  nu  skal  jeg  drage  det  gode  selskab  ned  — 

KAMMERHERREN.  Den  vej  der! 

MONSEN.  Jeg  véd  vejen,  herr  kammerherre!  (ud  i  baggrunden.) 

KAMMERHERREN  (går  hen,  åbner  døren  til  højre  og  råber).  Ringdal ;  Ring- 
dal;  —  kom  ind! 

RINGDAL.  Herr  kammerherre? 

KAMMERHERREN  (kaider  ind  i  dagligstuen).  Herr  doktor;  å  vær  så 
god  — !  Nu,  Ringdal,  nu  går  mine  spådomme  i  opfyldelse. 

FJELDBO.  Hvad  er  til  tjeneste,  herr  kammerherre? 

RINGDAL.  Har  kammerherren  spået? 

KAMMERHERREN.  Hvad  siger  De  nu,  doktor?  De  har  altid 
ment,  at  jeg  overdrev,  når  jeg  påstod,  at  Monsen  fordærvede  befolk- 
ningen her. 

FJELDBO.  Nu  ja;  og  hvad  så? 

KAMMERHERREN.  Man  gør  vakre  fremskridt,  kan  jeg  fortælle 
Dem.  Hvad  synes  De?  Her  er  falske  papirer  i  omløb. 

RINGDAL.  Falske  papirer? 

KAMMERHERREN.  Falske  papirer,  ja!  Og  med  hvis  navn,  tror 
De?  Med  mit! 

FJELDBO.  Men  for  Guds  skyld,  hvem  har  gjort  det? 

KAMMERHERREN.  Hvor  kan  jeg  vide?  Kender  jeg  alle  keltrin- 
ger?  Men  det  skal  for  en  dag.  —  Doktor,  gør  mig  en  tjeneste.  Pa- 

pirerne  må  være  anbragte  enten  i  sparebanken  eller  i  værkets  låne- 
kasse. Kør  op  til  Lundestad;  han  er  den  af  bankbestyrerne,  som 
har  bedst  rede  på  alting.  Få  at  vide  om  der  er  noget  sligt  papir  — 

FJELDBO.  Straks;  straks! 

RINGDAL.  Lundestad  er  her  på  værket  idag;  han  har  møde  i 
skolekommissionen. 

KAMMERHERREN.  Såmeget  desto  bedre.  Søg  ham;  få  ham 
med  herop. 

FJELDBO.  Uopholdelig;  det  skal  snart  være  besørget. 

(ud  i  baggrunden.) 

KAMMERHERREN.  Og  De,  Ringdal,  må  forhøre  Dem  i  låne- 
kassen. Så  snart  vi  har  rede  på  sagen,  så  anmeldelse  til  fogden. 
Ingen  barmhjertighed  med  de  bedragere! 

RINGDAL.  Godt,  herr  kammerherre.  Gud  bevares  vel;  sligt  no- 
get havde  jeg  da  ikke  troet.  (går  ind  tii  højre.) 

(Kammerherren  går  et  par  gange  op  og  ned  ad  gulvet,  derpå  vil  han  gå  ind  i  sit  kontor.  I  det 
samme  kommer  Erik  Bratsberg  fra  baggrunden.) 

ERIK  BRATSBERG.  Kære  far  — ! 

KAMMERHERREN.  Nå,  er  du  der? 

ERIK  BRATSBERG.  Jeg  må  nødvendigt  tale  med  dig. 

KAMMERHERREN.  Hm ;  jeg  er  sandelig  lidet  oplagt  til  at  tale 
med  nogen.  Hvad  vil  du? 

ERIK  BRATSBERG.  Du  véd,  far,  at  jeg  aldrig  før  har  blandet 
dig  ind  i  mine  forretninger. 

KAMMERHERREN.  Nej,  det  skulde  jeg  også  meget  havt  mig 
frabedt. 

ERIK  BRATSBERG.  Men  idag  er  jeg  nødt  til  — 

KAMMERHERREN.  Hvad  er  du  nødt  til? 

ERIK  BRATSBERG.  Far,  du  må  hjælpe  mig! 

KAMMERHERREN.  Penge!  Ja,  du  kan  lide  på,  at  — ! 

ERIK  BRATSBERG.  Blot  for  en  eneste  gang!  Jeg  sværger  dig 
til,  at  jeg  aldrig  oftere  — ;  jeg  skal  sige  dig,  jeg  står  i  visse  forbin- 
delser med  Monsen  på  Storli  — 

KAMMERHERREN.  Det  véd  jeg.  I  har  jo  en  smuk  spekulation 
fore. 

ERIK  BRATSBERG.  En  spekulation?  Vi?  Nej.  Hvem  har  sagt 
det? 

KAMMERHERREN.  Det  har  Monsen  selv. 

ERIK  BRATSBERG.  Har  Monsen  været  her? 

KAMMERHERREN.  Ja,  nu  for  nylig;  og  jeg  har  vist  ham  døren. 

ERIK  BRATSBERG.  Far,  hvis  du  ikke  hjælper  mig,  så  er  jeg 
ødelagt. 

KAMMERHERREN.  Du? 

ERIK  BRATSBERG.  Ja;  Monsen  har  forstrakt  mig  med  penge. 
De  er  faldet  mig  forfærdelig  dyre ;  og  nu  er  de  desuden  forfaldne  — 

KAMMERHERREN.  Der  har  vi  det!  Hvad  har  jeg  sagt  — ? 

ERIK  BRATSBERG.  Ja,  ja;  det  er  for  sent  at  tale  om  — 

KAMMERHERREN.  Ødelagt?  Efter  to  års  forløb!  Ja,  hvor  kunde 
du  vente  dig  andet?  Hvad  vilde  du  iblandt  disse  taskenspillere, 
som  går  her  og  blænder  folks  syn  med  formuer,  der  aldrig  har  væ- 
ret til?  Det  var  jo  dog  ikke  selskab  for  dig;  —  mellem  de  karle 
må  man  fare  med  kneb,  ellers  kommer  man  tilkort;  det  ser  du  nu. 

ERIK  BRATSBERG.  Far,  vil  du  frelse  mig  eller  ikke? 

KAMMERHERREN.  Nej;  for  sidste  gang,  nej;  jeg  vil  ikke. 

ERIK  BRATSBERG.  Min  ære  står  på  spil  — 

KAMMERHERREN.  Å,  bare  ingen  højtravende  talemåder!  Det 
er  slet  ingen  æressag  at  være  heldig  forretningsmand  her;  tvertimod, 
havde  jeg  nær  sagt.  Gå  hjem  og  gør  rede  for  dig;  giv  enhver  sit, 
og  lad  det  få  en  ende  jo  før  jo  heller. 

ERIK  BRATSBERG.  O,  du  véd  ikke  — ! 

{Selma  og  Tora  kommer  fra  dagligstuen.) 

SELMA.  Er  det  Erik,  som  taler?  —  Gud,  hvad  er  der  påfærde? 
KAMMERHERREN.  Ingenting.  Ind  med  jer  igen. 

SELMA.  Nej,  jeg  går  ikke.  Jeg  vil  vide  det.  Erik,  hvad  er  det 
dog? 

ERIK  BRATSBERG.  Det  er  det,  at  jeg  er  ødelagt. 

TORA.  Ødelagt! 

KAMMERHERREN.  Se  så! 

SELMA.  Hvad  er  ødelagt? 

ERIK  BRATSBERG.  Alting. 

SELMA.  Mener  du  dine  penge? 

ERIK  BRATSBERG.  Penge,  hus,  arv,  —  alting! 

SELMA.  Ja,  det  er  alting  for  dig. 

ERIK  BRATSBERG.  Selma,  kom  lad  os  gå.  Nu  er  du  det  eneste, 
jeg  har  igen.  Vi  får  bære  ulykken  sammen. 

SELMA.  Ulykken?  Bære  den  sammen?  (med  et  skrig.)  Er  jeg  nu 
god  nok! 

KAMMERHERREN.  I  Guds  navn  — ! 
ERIK  BRATSBERG.  Hvad  mener  du? 
TORA.  O,  men  så  fat  dig! 

SELMA.  Nej!  Jeg  vil  ikke!  Jeg  kan  ikke  tie  og  hykle  og  lyve 
længer!  Nu  skal  I  vide  det.  Ingenting  vil  jeg  bære! 

ERIK  BRATSBERG.  Selma! 

KAMMERHERREN.  Barn,  hvad  siger  du? 

SELMA.  O,  hvorledes  har  I  mishandlet  mig!  Skændigt,  allesam- 
men! Altid  skulde  jeg  tåge;  aldrig  fik  jeg  give.  Jeg  har  været  den 
fattige  iblandt  jer.  Aldrig  kom  I  og  kræved  noget  offer  af  mig;  intet 
har  jeg  været  god  nok  til  at  bære.  Jeg  hader  jer!  Jeg  afskyr  jer! 

ERIK  BRATSBERG.  Hvad  er  dog  dette? 

KAMMERHERREN.  Hun  er  syg;  hun  er  fra  sig  selv! 

SELMA.  Hvorledes  har  jeg  ikke  tørstet  efter  en  dråbe  af  eders 
sorger!  Men  bad  jeg,  så  havde  I  ikke  andet  end  en  fin  spøg  at  vise 
mig  bort  med.  I  klædte  mig  på  som  en  dukke;  I  legte  med  mig, 
som  man  leger  med  et  barn.  O,  jeg  havde  dog  en  jubel  til  at  bære 
det  tunge;  jeg  havde  alvor  og  længsel  mod  alt  det,  som  stormer  og 
løfter  og  højner.  Nu  er  jeg  god  nok;  nu,  da  Erik  intet  andet  har. 
Men  jeg  vil  ikke  være  den,  man  griber  til  sidst.  Nu  vil  jeg  intet 
have  af  dine  sorger.  Jeg  vil  fra  dig!  Før  skal  jeg  spille  og  synge 
på  gaden  — !  Lad  mig  være;  lad  mig  være!  (hun  ner  ud  i  baggrunden.) 

KAMMERHERREN.  Tora;  var  der  mening  i  alt  dette,  eller  — ? 

TORA.  O,  ja;  nu  ser  jeg  det  først;  der  var  mening  i  det. 

(ud  i  baggrunden.) 

ERIK  BRATSBERG.   Nej!  Alt  andet;  men  ikke  hende!  Selma! 

(bort  igennem  baggrundsdøren.) 

RINGDAL  (kommer  fra  højre).  Herr  kammerherre  — 

KAMMERHERREN.  Hvad  vil  De? 

RINGDAL.  Jeg  kommer  fra  lånekassen  — 

KAMMERHERREN.  Fra  lånekassen?  Nå  ja,  vekselen  — 

RINGDAL.  Alt  er  i  orden;  der  har  aldrig  været  noget  veksel 
med  Deres  navn  på. 

{Doktor  Fjeldbo  og  gårdbruger  Lundestad  kommer  fra  baggrunden.) 

FJELDBO.  Blind  allarm,  herr  kammerherre! 
KAMMERHERREN.  Ja  så?  Ikke  i  sparebanken  heller? 

LUNDESTAD.  Slet  ikke.  I  alle  de  år,  jeg  har  styret  banken, 
har  jeg  ikke  sét  Deres  navn  engang;  —  ja,  det  vil  da  naturligvis 
sige:  undtagen  på  Deres  søns  veksel. 

KAMMERHERREN.  Min  søns  veksel? 

LUNDESTAD.  Ja,  på  den  veksel,  tidlig  ivåres,  som  De  akcep- 
terte  for  ham. 

KAMMERHERREN.  Min  søn?  Min  søn!  Hvad  understår  De 
Dem  — ! 

LUNDESTAD.  Men,  Gudbevares,  tænk  Dem  dog  om;  Deres 
søns  veksel  på  2000  daler  — 

KAMMERHERREN  (famler  efter  en  stol).  O,  du  forbarmende  — ! 

FJELD  BO.  I  Jesu  navn! 

RINGDAL.  Det  er  da  ikke  muligt  — ! 

KAMMERHERREN  ier  sunken  ned  i  stolen).  Rolig;  roHg!  Min  søns 
veksel?  Akcepteret  af  mig?  På  2000  daler? 

FJELD  BO  (til  Lundestad).  Og  den  veksel,  den  er  i  sparebanken? 

LUNDESTAD.  Ikke  nu  længer;  i  forrige  uge  blev  den  indfriet 
af  Monsen  — 

KAMMERHERREN.  Af  Monsen! 

RINGDAL.  Monsen  er  kanske  endnu  på  værket;  jeg  vil  straks  — 

KAMMERHERREN.  Bliv  her! 

DANIEL  HEJRE  (kommer  fra  baggrunden).  Godmofgen,  mine  herrer! 
Godmorgen,  højstærede;  ærbødigst  tak  for  den  behagelige  aften 
igår.  Nu  skal  De  høre  historier  — 

RINGDAL.  Undskyld;  vi  har  travlt  — 

DANIEL  HEJRE.  Der  er  andre,  som  også  har  travlt;  proprie- 
tariussen  på  Storli,  for  eksempel  — 

KAMMERHERREN.  Monsen? 

DANIEL  HEJRE.  He-he;  det  er  en  udmærket  historie!  Valg- 
kabalerne  er  i  fuld  gang.  Véd  du,  hvad  man  har  i  sinde?  Man  vil 
bestikke  dig,  højstærede! 

LUNDESTAD.  Bestikke,  siger  De? 

KAMMERHERREN.  Man  dømmer  fra  æblet  til  stammen. 

DANIEL  HEJRE.  Ja,  det  er.  Gud  døde  mig,  det  groveste,  jeg 
har  hørt.  Jeg  kommer  ind  til  madam  Rundholmen  for  at  få  mig  en 
bitter  snaps.  Der  sidder  proprietær  Monsen  og  sagfører  Stensgård 
og  drikker  portvin;  noget  skidt;  tv^i  for  fanden,  jeg  vilde  ikke  tåge 
det  i  min  mund;  nå  ja,  de  bød  mig  da  heller  ikke  noget,  det  var 

synd  at  sige.  Men  så  siger  Monsen,  hvad  vædder  De,  siger  han, 
at  kammerherre  Bratsberg  skal  slutte  sig  til  vort  parti  ved  valg- 
mandsvalgene  imorgen?  Så,  siger  jeg,  hvorledes  skulde  det  gå  til? 
Å,  siger  han,  ved  hjælp  af  denne  veksel  — 

FJELD  BO  og  RINGDAL  Veksel? 
LUNDESTAD.  Ved  valgmandsvalget? 
KAMMERHERREN.  Nå!  Og  hvad  så? 

DANIEL  HEJRE.  Ja,  jeg  véd  ikke  mere.  Det  var  en  veksel,  hørte 
jeg,  —  på  2000  daler.  Så  højt  takserer  man  fornemme  folk.  Å,  det 
€r  skammeligt,  er  det! 

KAMMERHERREN.  En  veksel  på  2000  daler? 

RINGDAL.  Og  den  har  Monsen? 

DANIEL  HEJRE.   Nej,  han  overdrog  den  til  sagfører  Stensgård. 

LUNDESTAD.  Ja  så. 

FJELD  BO.  Til  Stensgård? 

KAMMERHERREN.  Er  du  viss  på  det? 

DANIEL  HEJRE.  Ja-Gu'  er  jeg  viss  på  det.  De  kan  bruge  den, 
som  De  bedst  véd  og  vil,  sa  han.  Men  jeg  begriber  ikke  — 

LUNDESTAD.  Hør  her,  herr  Hejre;  —  og  De  også.  Ringdal  — 

(alle  tre  taler  dætnpet  sammen  mod  baggrunden.) 

FJELDBO.  Herr  kammerherre! 

KAMMERHERREN.  Ja. 

FJELDBO.  Deres  søns  veksel  er  naturligvis  ægte  — 

KAMMERHERREN.  Man  skulde  jo  tro  det. 

FJELDBO.  Naturligvis.  Men  hvis  nu  den  falske  veksel  kommer 
for  dagen  — ? 

KAMMERHERREN.  Jeg  vil  ingen  anmeldelse  gøre  hos  fogden. 

FJELDBO.  Selvfølgelig;  —  men  De  må  gøre  mere. 

KAMMERHERREN  (rejser  sig).  Jeg  kan  ikke  gøre  mere. 

FJELDBO.  Jo,  jo,  for  Guds  skyld;  De  både  kan  og  må.  De  må 
frelse  den  ulykkelige  — 

KAMMERHERREN.  Og  på  hvilken  made? 

FJELDBO.  Simpelthen;  vedkend  Dem  underskriften. 

KAMMERHERREN .  De  mener,  herr  værkslæge,  at  man  i  vor 
familje  kan  begå  noget  af  hvert? 

FJELDBO.  Jeg  mener  det  bedste,  herr  kammerherre. 

KAMMERHERREN.  Og  de  har  et  eneste  øjeblik  kunnet  tro  mig 
istand  til  en  løgn?  Til  at  spille  under  dække  med  falsknere? 

FJELDBO.  Og  véd  De,  hvad  det  ellers  drager  efter  sig? 

KAMMERHERREN.     Det  blir  en  sag  mellem  forbryderen  og 
straffeloven. 

(han  går  ind  til  venstre.) 
(Teppet  falder.) 


FJERDE  AKT, 


(En  gcstestue  hos  madam  Rundholmen.  Indgangsdør  i  baggrunden;  mindre  døre  på  begge  sider. 

Til  højre  et  vindu;  foran  samme   et  bord  med  skrivesager; 

et  andet  bord,  noget  tilbage,  midt  i  stuen.) 

MADAM  RUNDHOLMEN  (højrøstet  indenfor  til  vensrre).  Ja,  det  gir  jeg 
en  god  dag!  Du  kan  sige,  de  er  kommet  her  for  ai  stemme  og  ikke 
for  at  drikke.  Vil  de  ikke  vente,  kan  de  gøre  hvad  de  vil. 

SAGFØRER  STENSGÅRD  (kommer  fra  baggrunden).  GodmoTgen !  Hm; 
hm !  Madam  Rundholmen !  (går  tii  døren  tii  venstre  og  banker  på.)  Godmorgen, 
madam  Rundholmen! 

MADAM  RUNDHOLMEN  (indenfor).  Uf,  hvem  er  det? 
STENSGÅRD.   Det  er  mig,  —  Stensgård.  Må  jeg  komme  ind? 
MADAM  RUNDHOLMEN.    Nej-Gud  må  De  ikke,  nej !  Jeg  har 
ikke  fåt  klæderne  på. 

STENSGÅRD.  Hvad  for  noget?  Er  De  så  sent  oppe  idag? 

MADAM  RUNDHOLMEN.  Å,  jeg  har  såmæn  været  oppe,  før 
fanden  fik  sko  på;  men  en  må  da  se  ud  som  et  menneske,  véd  jeg. 

(med  et  kastetørklæde  over  hovedet,  kiger  ud.)  Nå,  hvad  QV  det  Så?     Nej,  De  må 

rigtig  ikke  se  på  mig,  herr  Stensgård.  —  Uf,  der  er  nogen  igen! 

(smækker  døren  i.) 
BOGTRYKKER   ASLAKSEN   (med  en  pakke  aviser,  fra  baggrunden).  God- 

morgen,  herr  Stensgård! 

STENSGÅRD.  Nå,  står  det  der? 

ASLAKSEN.  Ja,  det  står  der.  Se  her:  „Ejdsvoldsdagens  højtide- 
ligholdelse",  —  „fra  vor  specielle  korrespondent".  Her,  på  den 
anden  side,  kommer  foreningens  stiftelse;  Deres  tale  stårderoppe; 
jeg  har  sat  alle  grovhederne  med  spærret. 

STENSGÅRD.  Jeg  synes  altsammen  er  spærret. 

ASLAKSEN.  Å  ja,  det  blir  omtrent  altsammen. 

STENSGÅRD.  Og  ekstranummeret  er  naturligvis  blevet  uddelt 
igår. 

ASLAKSEN.  Forstår  sig;  hele  sognet  over,  både  til  abonnenterne 

og  til  de  andre.    Vil   De  se?    (rækter  ham  et  eksemplar.) 

STENSGÅRD  (løber  bladet  igennem). „Hædersmanden  Anders 

Lundestad  agter  at  frasige  sig  stortingshvervet"  —  „lang  og  tro 
tjeneste"  —  „som  digteren  siger:  nu  hvil  dig, borger, det  er  fortjent!" 
Hm;  —  „den  på  frihedsdagen  stiftede  forening:  de  unges  forbund" 
■ —  «sagfører  Stensgård,  foreningens  ledende  tanke"  —  tidsmæssige 
reformer,  lettet  adgang  til  lån"  —  Nå  ja,  det  er  ret  velskrevet.  Er 
valgforretningen  begyndt? 

ASLAKSEN.  Den  er  i  fuld  gang.  Hele  vor  forening  er  mødt 
frem;  både  de  stemmeberettigede  og  de  andre. 

STENSGÅRD.  Å,  fanden  i  vold  med  de  andre,  —  ja,  mellem  os 
sagt  da.  Nå,  gå  nu  ud  og  snak  med  dem.  De  holder  for  tvilsomme  — 

ASLAKSEN.  Ja  vel;  ja  vel! 

STENSGÅRD.  De  kan  sige  dem  det,  at  jeg  og  Lundestad  er  så 
omtrent  enige  — 

ASLAKSEN.  Stol  De  på  mig;  jeg  kender  de  lokale  forholde. 

STENSGÅRD.  Og  så  én  ting  til.  Vær  nu  snil,  Aslaksen;  drik  nu 
ikke  idag  — 

ASLAKSEN.  Å,  hvad  er  det  — ! 

STENSGÅRD.  Siden  skal  vi  ha  os  en  lystig  aften ;  men  husk  på, 
hvad  det  gælder  for  Dem  selv  også;  Deres  avis  — ;  ja,  kære,  lad 
mig  nu  se,  De  holder  Dem  — 

ASLAKSEN.  Å,  jeg  vil  s'gu  ikke  høre  mere;  jeg  tænker  enhver 
kan  passe  sig  selv.  (går  ud  «i  højre.) 

MADAM  RUNDHOLMEN  (pyntet,  fra  venstre).  Se  så,  herr  Stensgård; 
her  har  De  mig.  Var  det  så  noget  vigtigt  — ? 

STENSGÅRD.  Nej,  ikke  andet,  end  at  De  må  være  så  god  at 
sige  mig  til,  når  proprietær  Monsen  kommer. 

MADAM  RUNDHOLMEN.  Han  kommer  såmæn  ikke  her  idag. 

STENSGÅRD.  Kommer  han  ikke? 

MADAM  RUNDHOLMEN.  Nej,  han  kørte  forbi  imorges  klokken 
fire;  han  ligger  nu  altid  i  landevejen.  Og  så  kom  han  her  indom 
og  tog  mig  på  sengen,  som  de  siger.  Han  vilde  låne  penge,  skal 
De  vide. 

STENSGÅRD.  Vilde  Monsen? 


—  373  — 

MADAM  RUNDHOLMEN.  Ja.  Det  er  en  svær  mand  til  at  bruge 
penge.  Gid  det  nu  bare  må  gå  godt  med  ham.  Og  det  vil  jeg  da 
ønske  Dem  også;  ja,  for  der  er  nogen,  som  siger,  at  De  skal  vælges 
på  tinget. 

STENSGÅRD.  Jeg?  Snak.  Hvem  siger  det? 

MADAM  RUNDHOLMEN.  Å,  det  var  nogen  af  Anders  Lunde- 
stads folk. 

DANIEL  HEJRE  (fra  baggninden).  Se,  se!  Godmorgen!  Jeg  forstyr- 
rer da  vel  ikke? 

MADAM  RUNDHOLMEN.  Nej,  bevares  vel! 

DANIEL  HEJRE.  Gudsdød,  hvor  strålende!  Det  er  da  vel  aldrig 
for  mig  De  har  pyntet  Dem? 

MADAM  RUNDHOLMEN.  Jo  visst  er  det  så.  Det  er  jo  for  ung- 
karlene  en  pynter  sig,  véd  jeg. 

DANIEL  HEJRE.  For  frierne,  madam  Rundholmen;  for  frierne! 
Desværre,  mine  mange  processer  optager  al  min  tid  — 

MADAM  RUNDHOLMEN.  Å,  Pokker;  til  at  gifte  sig  har  en 
altid  tid. 

DANIEL  HEJRE.  Nej-Gud  har  en  ikke,  nej!  At  gifte  sig,  det  er 
netop  noget,  som  kræver  sin  mand,  det.  Nå,  hvad  skal  en  sige? 
Kan  De  ikke  få  mig,  så  kan  De  vel  få  en  anden.  Ja,  for  gifte  Dem 
skulde  De. 

MADAM  RUNDHOLMEN.  Ja,  véd  De  hvad;  jeg  tænker  stundom 
på  det. 

DANIEL  HEJRE.  Begribeligt;  når  man  engang  har  prøvet  ægte- 
standens  lyksalighed  — ;  salig  Rundholmen  var  jo  et  pragteksem- 
plar  — 

MADAM  RUNDHOLMEN.  Å,  det  vil  jeg  ikke  sige;  grov  var  han, 
og  dråk  gjorde  han  også;  men  en  mand  er  nu  en  mand  alligevel. 

DANIEL  HEJRE.  Det  er  et  sandt  ord,  madam  Rundholmen;  en 
mand  er  en  mand,  og  en  enke  er  en  enke  — 

MADAM  RUNDHOLMEN.  Og  forretninger  er  forretninger.  Å, 
det  er  færdig  at  løbe  rundt  lor  mig,  når  jeg  tænker  på  alt  det,  jeg 
har  at  stå  i.  Købe  vil  de  allesammen ;  men  når  betalingsdagen  kom- 
mer, så  må  en  bruge  både  stævning  og  eksekution  og  plynder.  Jeg 
mener  snart,  jeg  får  lægge  mig  til  en  fast  prokurator. 

DANIEL  HEJRE.  isi,  men  hør,  madam  Rundholmen,  —  så  skulde 
De  minsæl  lægge  Dem  til  sagfører  Stensgård;  han  er  løs  og  ledig  — 

MADAM  RUNDHOLMEN.  Uf,  De  er  så  fæl  i  Deres  mund;  jeg 
vil  rigtig  ikke  høre  mere  på  Dem.  (ad  tn  høfre.) 

DANIEL  HEJRE.  Et  solid  fruentimmer,  De!  Ferm  og  fejende; 
ingen  børn  til  dato;  penge  på  rente.  Dannelse  har  hun  også;  en 
meget  udbredt  læsning,  far! 

STENSGÅRD.  Udbredt  læsning;  ja  så? 

DANIEL  HEJRE.  He-he;  det  skulde  jeg  mene;  hun  har  ståetto 
år  i  bogtrykker  Alms  lejebibliotek.  Nå,  men  idag  har  De  vel  ganske 
andre  ting  i  hodet,  kan  jeg  tænke. 

STENSGÅRD.  Slet  ikke;  jeg  afgiver  neppe  min  stemme  engang. 
Men  hvem  skal  nu  De  stemme  på,  herr  Hejre? 

DANIEL  HEJRE.  Jeg  er  ikke  stemmeberettiget,  højstærede!  Her 
var  jo  kun  ét  matrikuleret  hundehus  tilkøbs,  og  det  fik  De. 

STENSGÅRD.  Skulde  De  blive  husvild,  så  skal  jeg  afstå  det. 

DANIEL  HEJRE.  He-he;  De  er  spøgefuld;  —  ak  ja,  den  kære 
ungdom,  den  har  et  velsignet  humør.  Men  nu  vil  jeg  såmæn  ud 
og  se  på  menageriet.  Hele  Deres  forening  skal  være  mødt  frem, 

hører  jeg.  (ser  doktor  Fjeldbo,  som  kommer  fra  baggrunden.)  Der  har  vi  doktOren 

også!  Ja,  det  er  vel  på  videnskabens  vegne.  De  indfinder  Dem? 

FJELDBO.  På  videnskabens? 

DANIEL  HEJRE.  Ja,  i  anledning  af  epidemien;  her  er  jo  udbrudt 
en  ondartet  rabies  agitatoria.  Vorherre  være  med  jer,  mine  kære 
unge  venner!  (ud  tii  højre.) 

STENSGÅRD.  Hør;  sig  mig  i  en  fart,  har  du  sét  kammerherren 
idag? 

FJELDBO.  Ja. 

STENSGÅRD.  Og  hvad  sagde  han? 

FJELDBO.  Hvad  han  sagde? 

STENSGÅRD.  Ja  visst;  jeg  har  skrevet  ham  til. 

FJELDBO.  Har  du  det?  Hvad  har  du  skrevet? 

STENSGÅRD.  At  jeg  holder  fast  ved  håbet  om  hans  datter;  at 
jeg  vil  tale  med  ham  om  den  sag,  og  at  jeg  derfor  kommer  til  ham 
imorgen. 

FJELDBO.  Du  skulde  ialfald  opsætte  besøget.  Det  er  kammer- 
herrens fødselsdag  imorgen;  der  kommer  en  hel  del  mennesker  — 

STENSGÅRD.  Just  derfor;  jo  flere  jo  bedre.  Jeg  har  store  kort 
på  hånden,  skal  du  vide. 

FJELDBO.  Og  de  kort  har  du  kanske  ladet  dig  forlyde  med? 

STENSGÅRD.  Hvorledes? 

FJELDBO.  Jeg  mener,  du  har  kanske  prydet  din  elskovserklæ- 
ring med  sådanne  nogle  små  trusler  eller  sligt? 

STENSGÅRD.  Fjeldbo,  du  har  sét  brevet! 

FJELDBO.  Nej,  jeg  forsikrer  dig  — 

STENSGÅRD.  Nå  ja,  ligefrem,  —  jeg  har  truet  ham. 

FJELDBO.  Ja,  så  har  jeg  på  en  made  et  svar  til  dig. 

STENSGÅRD.  Et  svar?  Frem  med  det,  menneskel 

FJELDBO  (viser  ham  et  forseglet  papir).  Se  her.  Kammerherrens  stemme- 
seddel. 

STENSGÅRD.  Og  hvem  stemmer  han  på? 

FJELDBO.  Han  stemmer  lalfald  ikke  på  dig. 

STENSGÅRD.  På  hvem  da?  På  hvem,  spørger  jeg? 

FJELDBO.  På  amtmanden  og  provsten. 

STENSGÅRD.  Hvad  for  noget?  Ikke  på  Lundestad  engang? 

FJELDBO.  Nej.  Og  véd  du  hvorfor?  Fordi  Lundestad  vil  opstille 
dig  som  sin  eftermand. 

STENSGÅRD.  Så  vidt  vover  han  at  drive  det! 

FJELDBO.  Ja,  han  gør.  Og  han  tilføjede:  træffer  De  Stensgård, 
så  fortæl  ham,  hvorledes  jeg  stemmer;  han  skal  vide  på  hvad  fod 
han  har  mig. 

STENSGÅRD.  Godt;  han  skal  få  det,  som  han  vil. 

FJELDBO.  Betænk  dig;  det  er  farligt  at  rive  et  gammelt  tårn, — 
en  kan  selv  gå  i  løbet. 

STENSGÅRD.  Å,  jeg  er  bleven  klog  på  et  par  dage. 

FJELDBO.  Så?  Du  er  dog  ikke  bleven  klogere,  end  at  du  frem- 
deles lar  gamle  Lundestad  trække  om  med  dig. 

STENSGÅRD.  Du  tror  ikke  jeg  har  gennemskuet  Lundestad? 
Du  tror  ikke  jeg  skønner,  at  han  vendte  sig  til  mig,  fordi  han  mente 
jeg  havde  vundet  kammerherren,  og  fordi  han  vilde  splitte  vor  for- 
ening og  holde  Monsen  ude? 

FJELDBO.  Men  nu,  da  han  véd,  at  du  ikke  har  vundet  kammer- 
herren — 

STENSGÅRD.  Han  er  gåt  for  vidt  til  at  kunne  træde  tilbage;  og 
jeg  har  nyttet  tiden,  sendt  blade  ud;  de  fleste  af  hans  tilhængere 
møder  ikke  frem;  alle  mine  er  her  — 

FJELDBO.  Der  er  et  stort  spring  fra  valgmand  til  stortingsmand. 

STENSGÅRD.  Lundestad  véd  meget  godt,  at  svigter  han  mig  i 
valgmandsforsamlingen,  så  er  jeg  mand  for  at  agitere  ham  ud  af 
kommunalbestyrelsen. 

FJELDBO.  Ikke  så  ilde  beregnet.  Men  for  at  alt  dette  skal  lykkes, 
foler  du  selv,  at  du  må  være  groet  fast  her  med  solidere  rødder, 
end  nu. 

STENSGÅRD.  Ja,  disse  mennesker  kræver  jo  altid  materiel 
betryggelse,  lighed  i  interesser  — 

FJELDBO.  Rigtig;  og  derfor  skal  frøken  Bratsberg  ofres. 

STENSGÅRD.  Ofres?  Da  var  jeg  en  skurk,  simpelthen.  Men 
jeg  føler  det  så  godt,  det  skal  blive  til  hendes  lykke.  Hvad  nu? 
Fjeldbo,  hvad  er  det  dog?  Også  du  har  noget  bag  øret  — 

FJELDBO,  Jeg? 

STENSGÅRD.  Ja,  du  har!  Du  går  i  stilhed  og  arbejder  imod  mig. 
Hvorfor  gør  du  det?  Vær  ærlig  — !  Vil  du? 

FJELDBO.  Oprigtigt  talt,  nej.  Du  er  for  farlig,  for  samvittigheds- 
løs,  —  nå-nå-nå,  for  hensynsløs  ialfald,  til  at  man  tør  være  ærlig 
imod  dig.  Hvad  du  véd,  det  bruger  du  uden  betænkning.  Men  så 
sandt  jeg  er  din  ven,  så  sandt  råder  jeg  dig:  slå  frøken  Bratsberg 
af  tankerne. 

STENSGÅRD.  Jeg  kan  ikke.  Jeg  må  frelse  mig  ud  af  al  den 
styghed,  jeg  her  står  i.  Jeg  kan  ikke  leve  længere  i  dette  røre.  Her 
må  jeg  gå  og  lade  mig  tåge  under  armen  af  Ole  Persen  og  Per 
Olsen,  må  hviske  i  krogene  med  dem,  drikke  dramme  med  dem, 
slå  en  latter  op  over  deres  Bajerølvittigheder,  være  dus  med  semi- 
narister og  slige  halvstuderte  røvere.  Hvorledes  kan  jeg  bevare 
mig  frisk  i  min  kærlighed  til  folket  midt  i  alt  dette?  Det  er  som 
det  lynende  ord  svigter  mig.  Jeg  har  ikkealbu-rum;  ikke  ren  luft 
at  ånde.  O,  det  kommer  stundom  over  mig  som  en  længsel  efter 
fine  kvinder.  Jeg  vil  noget,  som  der  er  skønhed  i!  Jeg  ligger  her 
som  i  en  grumset  bugt,  og  derude  skyller  den  klare  blå  strøm  forbi 
mig;  —  å»  hvad  forstår  du  dig  på  sligt! 

GÅRDBRUGER  LUNDESTAD  (fra  baggmnden).  Her  træffer  en  jo 
godt  folk.  Godmorgen ! 

STENSGÅRD.  Nu  skal  De  høre  nyt,  herr  Lundestad!  Véd  De, 
hvem  kammerherren  stemmer  på? 

FJELDBO.  Ti  stille;  det  er  uredeligt  af  dig! 

STENSGÅRD.  Det  bryder  jeg  mig  ikke  om.  Han  stemmer  på 
amtmanden  og  provsten. 

LUNDESTAD.  Å  ja,  det  måtte  vi  vente  os.  De  har  jo  fordærvet 
det  med  ham;  —  jeg  bad  Dem  dog  så  vakkert  at  spille  Deres 
kort  fint. 

STENSGÅRD.  Jeg  skal  også  spille  fint  —  herefter. 

FJELDBO.  Tag  dig  i  vare,  at  ikke  andre  gør  det  samme. 

(ud  til  højre.) 

STENSGÅRD.  Der  er  noget,  som  stikker  bagved  med  det  men- 
neske. Kan  De  skønne,  hvad  det  er? 

LUNDESTAD.  Nej,  jeg  kan  ikke.  Men  det  ^r  sandt,  —  jeg  ser, 
De  har  været  ude  i  avisen. 

STENSGÅRD,  Jeg? 

LUNDESTAD.  Ja,  med  sådan  en  pen  ligpræken  over  mig. 

STENSGÅRD.  Det  er  naturligvis  Aslaksen,  det  bæst  — 

LUNDESTAD.  Deres  udfald  mod  kammerherren  står  der  også. 

STENSGÅRD.  Det  kender  jeg  ikke  noget  til.  Vil  jeg  kammer- 
herren tillivs,  så  har  jeg  hvassere  våben. 

LUNDESTAD.  Ja  så? 

STENSGÅRD.  Kender  De  den  veksel  der?  Se  på  den.  Er  den 
god? 

LUNDESTAD.  Om  den  er  god?  Den  veksel  der? 

STENSGÅRD.  Ja  visst;  se  rigtig  på  den. 

DANIEL  HEJRE  (fra  hajre).  Men  hvad  i  Pokkers  skind  og  ben 
kan  det  dog  — ?  Ah,  se  der!  Nej,  jeg  ber  Dem,  mine  herrer,  bliv 
dog  stående!  Véd  De,  hvad  De  så  levende  minded  mig  om?  De 
minded  mig  om  en  sommernat  i  det  høje  Nord. 

LUNDESTAD.  Det  var  en  underlig  lignelse. 

DANIEL  HEJRE.  En  meget  ligefrem  lignelse.  Den  nedgående 
og  den  opgående  sol  i  øm  forening.  Å,  det  vardejligt,  var  det!  Men 
å  propos,  hvad  Pokker  er  der  ivejen  derude?  Statsborgerne  farer 
omkring  som  opskræmte  høns,  og  kagler  og  galer  og  véd  ikke,  hvad 
pind  de  vil  sætte  sig  på. 

STENSGÅRD.  Ja,  det  er  også  en  dag  af  vigtighed. 

DANIEL  HEJRE.  Å,  De  med  Deres  vigtighed !  Nej,  det  er  noget 
ganske  andet,  mine  kære  venner!  Der  hviskes  om  en  stor  ruin; 
bankerot,  —  ja,  ikke  politisk,  herr  Lundestad;  Gudbevares! 

STENSGÅRD.  Bankerot? 

DANIEL  HEJRE.  He-he,  nu  kom  der  liv  i  sagføreren.  Ja,  banke- 
rot; der  er  nogen,  som  står  for  fald;  øksen  ligger  ved  roden  af 
træet;  —  noksagt;  der  skal  være  kørt  to  fremmede  herrer  forbi; 
men  hvorhen?  Hvem  gælder  det?  Véd  ikke  De  noget,  herr 
Lundestad? 

LUNDESTAD.  Jeg  véd  den  kunst  at  tie,  herr  Hejre. 

DANIEL  HEJRE.  Naturligvis;  De  er  jo  en  politisk  figur,  en  stats- 
mand,  he-he!  Men  jeg  må  minsæl  afsted  og  få  lys  i  sagen.  Det  er 

så  inderlig  morsomt  med  disse  vekselryttere ;  de  er  ligesom  perler 
på  en  snor:  triller  først  én,  så  triller  de  allesammen. 

(ud  i  baggrunden.) 

STENSGÅRD.  Er  der  noget  sandt  i  al  den  sladder? 

LUNDESTAD.  De  viste  mig  en  veksel.  Jeg  syntes,  jeg  så  gros- 
serer Bratsbergs  navn  på  den. 

STENSGÅRD.  Kammerherrens  også. 

LUNDESTAD.  Og  så  spurgte  De  mig,  om  den  var  god? 

STENSGÅRD.  Ja  visst;  se  blot  på  den. 

LUNDESTAD.  Den  er  s'gu  ikke  meget  god. 

STENSGÅRD.  De  ser  det  altså? 

LUNDESTAD.  Hvilket? 

STENSGÅRD.  At  den  er  falsk. 

LUNDESTAD.  Falsk?  Falske  veksler  er  gerne  de  sikreste;  dem 
indfrier  man  først. 

STENSGÅRD.   Men  hvad  mener  De?  Er  den  ikke  falsk? 
LUNDESTAD.  Det  er  nok  ikke  så  vel. 
STENSGÅRD.  Hvorledes? 

LUNDESTAD.  Jeg  er  ræd,  her  er  for  mange  af  den  slags,  herr 
Stensgård. 

STENSGÅRD.  Hvad?  Det  er  da  vel  aldrig  muligt,  at  — ? 

LUNDESTAD.  Triller  grosserer  Bratsberg  af  snoren,  så  triller 
vel  også  de,  som  nærmest  er. 

STENSGÅRD  (griber  ham  i  armen).  Hvem  mener  De  med  nærmest? 

LUNDESTAD.  Er  der  nogen  nærmere  end  fader  og  søn? 

STENSGÅRD.  Men  du  gode  Gud  — ! 

LUNDESTAD.  Det  kommer  ikke  fra  mig!  Husk  på,  det  var 
Daniel  Hejre,  som  snakked  om  bankerot  og  ruin  og  — 

STENSGÅRD.  Dette  her  er  som  et  lynslag  over  mig. 

LUNDESTAD.  Å,  der  er  så  mangen  en  holden  mand,  som  ryger 
af  pinden.  En  er  for  god  af  sig;  går  hen  og  kautionerer;  kontanter 
er  ikke  altid  at  få  fat  i;  og  kommer  ejendommene  til  auktion,  så 
sælges  de  for  en  slik  — 

STENSGÅRD.  Og  alt  dette,  det  rammer  naturligvis,  —  det 
rammer  børnene  også! 

LUNDESTAD.  Ja,  frøkenen  gør  det  mig  rigtig  ondt  for.  Mødrene- 
arv har  hun  ikke  stort  af;  og  Gud  véd,  om  det  er  sikret,  det  lille 
hun  har. 

STENSGÅRD.  O,  nu  forstår  jeg  Fjeldbos  råd;  han  er  dog  den 
gamle  trofaste! 

LUNDESTAD.  Hvad  har  doktor  Fjeldbo  sagt? 

STENSGÅRD.  Han  er  for  trofast  til  at  sige  noget;  men  jeg  for- 
står ham  alligevel.  Og  jeg  forstår  også  Dem  nu,  herr  Lundestad. 

LUNDESTAD.  Har  De  ikke  forstået  mig  før  nu? 

STENSGÅRD.  Ikke  tilbunds;  jeg  glemte  historien  om  rotterne 
og  det  brændende  hus. 

LUNDESTAD.  Det  var  ikke  videre  vakkert  sagt.  Men  hvad 
fejler  Dem?  De  ser  så  ilde  ud.  Gudsdød,  jeg  har  da  vel  aldrig 
gjort  en  ulykke? 

STENSGÅRD.  Hvad  slags  ulykke? 

LUNDESTAD.  Jo,  jo;  jeg  ser  det.  Å,  jeg  gamle  fæ!  Kære  herr 
Stensgård,  når  De  virkelig  elsker  pigen,  hvad  gør  det  så,  om  hun 
er  rig  eller  fattig? 

STENSGÅRD.  Hvad  det  gør?  Nej,  ganske  visst  — 
LUNDESTAD.  Herregud,  et  lykkeligt  ægteskab  grundes  da  ikke 
på  penge,  véd  jeg. 

STENSGÅRD.  Naturligvis. 

LUNDESTAD.  Og  med  stræbsomhed  og  flid  kan  De  nok  engang 
komme  påfode.  Lad  ikke  trange  kår  skræmme  Dem.  Jeg  véd,  hvad 
kærlighed  er;  jeg  læste  meget  om  det  kapital  i  min  ungdom.  Lykke 
i  huset;  en  trofast  kvinde  — ;  kære,  kære,  far  således  frem,  at  De 
ikke  skal  leve  i  anger  bagefter. 

STENSGÅRD.  Men  hvorledes  skal  det  så  gå  med  Dem? 

LUNDESTAD.  Det  får  gå,  som  det  kan.  Tror  De,  jeg  vil  kræve 
et  sligt  hjertets  offer  af  Dem? 

STENSGÅRD.  Men  jeg  skal  bringe  offeret.  Ja,  jeg  skal  vise 
Dem,  jeg  har  kraft  til  det.  Derude  står  et  folk  i  længsel;  de 
begærer  mig  ligesom  i  en  ordløs  klage.  O,  hvor  skulde  jeg  her 
turde  vægre  mig! 

LUNDESTAD.  Ja,  men  ejendomsmanden  — ? 

STENSGÅRD.  Jeg  skal  vide  at  fyldestgøre  mine  medborgeres 
krav  i  så  henseende,  herr  Lundestad!  Jeg  ser  vejen,  en  ny  vej;  og 
den  slår  jeg  ind  på.  Jeg  gør  afkald  på  den  lykke  at  arbejde  i  for- 
sagelse for  hende,  jeg  elsker.  Jeg  siger  til  mit  folk:  her  er  jeg,  — 
tag  mig! 

LUNDESTAD  (ser  l  stille  beundring  på  ham  og  trykker  hans  hånd).    Sandelig 

De  har  fåt  store  gaver,  herr  Stensgård!  (ud  «i  hejre.) 


— -  380  — 

^tensgdrd  går  et  par  gange  op  og  ned  ad  gulvet;  snart  stanser  han  ved  vinduet,  snart  river 
han  sig  i  håret.  Lidt  efter  kommer  Bastian  Monsen  fra  baggrunden.) 

BASTIAN.  Her  ser  du  mig,  du! 

STENSGÅRD.  Hvor  kommer  du  fra? 

BASTIAN.  Fra  nationen. 

STENSGÅRD.  Nationen?  Hvad  vil  det  sige? 

BASTIAN.  Véd  du  ikke,  hvad  nationen  vil  sige?  Det  vil  sige 
folket;  det  menige  folk;  de,  som  ingenting  har  og  ingenting  er;  de, 
som  ligger  bundne  — 

STENSGÅRD.  Hvad  fanden  er  det  for  abekatstreger? 

BASTIAN.  Hvilket? 

STENSGÅRD.  Jeg  har  mærket  i  den  sidste  tid,  du  går  og  efter- 
ligner  mig;  lige  til  min  påklædning  og  min  håndskrift  så  skaber  du 
den  efter.  Du  skal  holde  op  med  det. 

BASTIAN.  Hvad  nu?  hører  ikke  vi  to  til  samme  parti? 

STENSGÅRD.  Ja,  men  jeg  tåler  ikke  sligt;  —  du  gør  dig  selv 
latterlig  — 

BASTIAN.  Gør  jeg  mig  latterlig  ved  at  ligne  dig? 

STENSGÅRD.  Ja,  ved  at  abe  efter.  Vær  nu  snil,  Monsen,  og 
lad  sligt  fare;  det  er  så  ækkelt  at  se  på.  Men  hør,  sig  mig  en  ting, 
—  når  kommer  din  fader  tilbage? 

BASTIAN.  Det  véd  jeg  ikke  noget  om.  Han  er  rejst  indover  til 
Kristiania,  tror  jeg;  kanske  kommer  han  ikke  tilbage  på  de  første 
otte  dage. 

STENSGÅRD.  Ikke  det?  Det  vilde  være  slemt.  Men  han  har 
jo  en  stor  forretning  i  gang,  siges  der? 

BASTIAN.  Jeg  har  også  en  forretning.  Hør  du,  Stensgård,  du 
må  gøre  mig  en  villighed. 

STENSGÅRD.  Gerne;  hvad  skulde  det  være? 

BASTIAN.  Jeg  kender  mig  så  stærk.  Det  kan  jeg  takke  dig  for; 
du  har  vækket  mig.  Jeg  må  gøre  noget,  du;  —  jeg  vil  gifte  mig. 

STENSGÅRD.  Gifte  dig?  Med  hvem? 

BASTIAN.  Hys!   Her  i  huset. 

STENSGÅRD.  Madam  Rundholmen? 

BASTIAN.  Hys!  Ja,  hende  er  det.  Læg  et  godt  ord  ind  for  mig, 
du!  Jeg  må  ind  i  noget  sligt  noget.  Hun  sidder  i  en  stor  rørelse; 
står  sig  godt  med  kammerherrens  siden  den  tid  hendes  søster  tjente 
som  husholderske  der.  Får  jeg  hende,  så  får  jeg  kanske  kommunal- 

«rbejderne  med.  Ja,  i  det  hele  tåget,  —  jeg  elsker  hende,  død  og 
pine! 

STENSGÅRD.  Å,  elske,  elske!  Lad  det  væmmelige  hykleri  fare. 

BASTIAN.  Hykleri! 

STENSGÅRD.  Ja;  du  lyver  for  dig  selv  ialfald.  Her  snakker  du 
i  ét  åndedrag  om  vejarbeider  og  kærlighed.  Kald  dog  enhver  ting 
med  sit  rette  navn.  Der  er  noget  smudsigt  i  dette  her;  jeg  vil  ikke 
have  noget  med  det  at  bestille  — 

BASTIAN.  Men  så  hør  da  — ! 

STENSGÅRD.  Lad  mig  være  udenfor,  siger  jeg!  (tii  doktor  Fjeidbo, 

som   kommer  fra  højre.)  Nå,  hvorledes  går  Valget? 

FJELDBO.  For  dig  går  det  visst  udmærket.  Jeg  talte  nu  med 
Lundestad;  han  sagde,  du  får  så  godt  som  alle  stemmer. 

STENSGÅRD.  Nej,  gør  jeg  det! 

FJELDBO.  Men  hvad  Pokker  nytter  det?  Når  du  ikke  er  ejen- 
domsmand,  så  — 

STENSGÅRD  (stamper).  Er  det  dog  ikke  forbandet! 

FJELDBO.  Nå,  man  kan  jo  ikke  skøtte  to  ting  på  <^n  g^ing.  Vil 
man  vinde  på  en  kant,  får  man  finde  sig  i  at  tabe  på  en  anden. 

Farvel!    (ud  i  baggrunden.) 

BASTIAN.  Hvad  mente  han  med  at  vinde  og  tabe? 

STENSGÅRD.  Det  skal  jeg  sige  dig  siden.  Men  hør,  kære  Mon- 
sen, —  for  at  komme  tilbage  til  det,  vi  talte  om;  jeg  lovte  at  lægge 
et  godt  ord  ind  for  dig  — 

BASTIAN.  Lovte  du?  Jeg  syntes  du  sagde  tvertimod  — ? 

STENSGÅRD.  Sniksnak;  du  lod  mig  jo  ikke  komme  tilorde. 
Jeg  vilde  sagt,  at  der  er  noget  smudsigt  i  dette  her,  at  blande  sin 
kærlighed  sammen  med  vejarbejder  og  sligt;  det  er  synd  imod  det 
bedste  man  har  i  sit  bryst;  —  og  derfor,  kære  ven,  når  du  altså 
virkelig  elsker  pigen  — 

BASTIAN.  Enken. 

STENSGÅRD.  Å,  ja-ja;  det  er  jo  det  samme.  Jeg  mener,  når 
man  virkelig  elsker  en  kvinde,  så  er  dette  noget,  som  i  og  for  sig 
bør  være  afgørende  — 

BASTIAN.  Ja,  det  synes  jeg  også.  Og  så  vil  du  altså  tale  for 
mig? 

STENSGÅRD.  Ja,  det  vil  jeg  med  stor  glæde.  Men  det  er  på 
en  betingelse. 

BASTIAN,  Nå? 

STENSGÅRD.  Lige  for  lige,  kære  Bastian;  —  du  skal  tale  for 
mig  igen. 

BASTIAN.  Jeg?  Hos  hvem? 

STENSGÅRD.  Har  du  virkelig  ikke  mærket  noget?  Det  ligger 
dog  så  nær. 

BASTIAN.  Det  er  da  vel  aldrig  — ? 

STENSGÅRD.  Ragna,  din  søster,  du!  Jo,  hende  er  det.  O,  du 
véd  ikke,  hvor  det  har  grebet  mig  at  se  hende  gå  der  i  stille  for- 
dringsløs huslighed  — 

BASTIAN.  Nej,  skulde  det  være  muligt? 

STENSGÅRD.  Men  at  ikke  du,  med  dit  skarpe  blik,  har  kunnet 
mærke  det? 

BASTIAN.  Jo,  før  syntes  jeg  nok  — ;  men  nu  snakkes  der  så 
meget  om,  at  du  er  begyndt  at  vanke  hos  kammerherrens  — 

STENSGÅRD.  Å  hvad,  kammerherrens!  Ja,  Monsen,  jeg  vil 
oprigtigt  sige  dig,  der  var  et  øjeblik,  da  jeg  ligesom  stod  uviss; 
men,  Gud  ske  lov,  det  drev  forbi;  nu  er  jeg  klar  over  mig  selv  og 
den  vej,  jeg  har  at  gå. 

BASTIAN.  Her  er  min  hånd.  Jeg  skal  snakke,  kan  du  tro.  Og 
hvad  Ragna  angår,  —  hun  tør  ikke  andet,  end  det,  som  jeg  og 
far  vil. 

STENSGÅRD.  Ja,  men  din  far,  —  det  var  netop  det  jeg  vilde 
sige  — 

BASTIAN.  Hys;  død  og  plage,  der  hører  jeg  madam  Rund- 
holmen; tal  nu  for  mig,  —  hvis  hun  ikke  har  altfor  travlt;  for  da 
er  hun  så  striks  på  det.  Ja,  kære,  gør  nu  dit  bedste;  resten  skal 
jeg  selv  besørge.  Har  du  ikke  sét  høgtrykker  Aslaksen  her? 

STENSGÅRD.  Han  er  visst  ved  valgforretningen. 

(Bastian  går  ud  i  baggrunden ;  i  det  samme  kommer  madam  Rundholmen  fra  højre.) 

MADAM  RUNDHOLMEN.  Nu  går  det  rigtig  som  det  var  smurt, 
herr  Stensgård;  alle  så  stemmer  de  på  Dem. 

STENSGÅRD.  Det  er  dog  besynderligt. 

MADAM  RUNDHOLMEN.  Ja;  Gud  véd,  hvad  Monsen  på  Storli 
vil  sige. 

STENSGÅRD.  Hør;  et  ord,  madam  Rundholmen! 
MADAM  RUNDHOLMEN.  Nå,  hvad  er  det? 
STENSGÅRD.  Vil  De  høre  på  mig? 
MADAM  RUNDHOLMEN.  Jøsses,  det  vil  jeg  så  gerne. 

STENSGÅRD.  Nu  vel.  De  talte  nylig  om  Deres  enlige  stand  — 

MADAM  RUNDHOLMEN.  Å,  det  var  jo  den  fæle  gamle  Hejre  — 

STENSGÅRD.  De  klaged  over,  hvor  svært  det  er  at  sidde  som 
enke  — 

.     MADAM  RUNDHOLMEN.  Ja,  Gud,  De  skulde  bare  prøve  det, 
herr  Stensgård! 

STENSGÅRD.  Men  hvis  der  nu  kom  en  rask  ung  mand  — 

MADAM  RUNDHOLMEN.  En  rask  ung  mand? 

STENSGÅRD.  En,  som  længe  havde  gåt  i  stilhed  og  holdt  af 
Dem  — 

MADAM  RUNDHOLMEN.  Nej,  véd  De  hvad,  nu  vil  jeg  ikke 
høre  mere  på  Dem. 

STENSGÅRD.  De  må!  En  ung  mand,  som  også  finder  det  svært 
at  stå  alene  — 

MADAM  RUNDHOLMEN.  Ja,  hvad  så?  Jeg  forstår  Dem  slet 
ikke. 

STENSGÅRD.  Når  De  nu  kunde  skabe  to  menneskers  lykke, 
madam  Rundholmen,  —  både  Deres  egen  og  — 

MADAM  RUNDHOLMEN.  Og  en  rask  ung  mands? 

STENSGÅRD.  Ja  vel;  svar  mig  på  det  — 

MADAM  RUNDHOLMEN.  A  nej,  Stensgård,  det  er  da  vel  aldrig 
Deres  alvor? 

STENSGÅRD.  Hvor  kan  De  tro,  jeg  vil  narre  Dem!  Skulde  De 
så  ikke  være  villig  — ? 

MADAM  RUNDHOLMEN.  Jo,  det  ved  Vorherre  jeg  er!  Kære 
søde  — 

STENSGÅRD  (et  skridt  tiibage).  Hvad? 

MADAM  RUNDHOLMEN.  Uf,  der  er  nogen! 

{trøken  Monsen  kommer  ilsomt  og  urolig  fra  baggrunden.^ 

RAGNA.  Med  tilladelse,  er  ikke  far  her? 

MADAM  RUNDHOLMEN.  Deres  far?  Jo;  nej;  —jeg  véd  ikke; 
—  undskyld  — 

RAGNA.  Hvor  er  han? 

MADAM  RUNDHOLMEN.  Deres  far?  Nå;  nej,  han  er  kørt 
forbi  — 

STENSGÅRD.  Indover  til  Kristiania 

RAGNA.  Nej,  det  er  umuligt  — 

MADAM  RUNDHOLMEN.  Ja,  forbi  er  han  kørt,  det  véd  jeg. 
Å,  men  frøken  Monsen,  De  kan  ikke  tro  hvor  glad  jeg  er!  Vent 
nu  lidt,  mens  jeg  løber  ned  i  kælderen  og  henter  en  flaske  af  den 

ægte.  (ud  til  venstre.) 

STENSGÅRD.  Sig  mig,  frøken,  —  er  det  virkelig  Deres  fader, 
De  søger? 

RAGNA.  Ja,  det  hører  De  jo. 

STENSGÅRD.  Og  De  har  ikke  vidst,  at  han  er  rejst  hjemmefra? 

RAGNA.  O,  hvad  véd  jeg?  Man  siger  mig  ingenting.  Men  til 
Kristiania?  Det  er  umuligt;  de  måtte  have  mødt  ham.  Farvel! 

STENSGÅRD  (trædcr  ivejen).  Ragna!  Hør!  Hvorfor  er  De  så 
forandret  imod  mig? 

RAGNA.  Jeg?  Slip  mig  frem!   Lad  mig  gå! 

STENSGÅRD.  Nej,  De  får  ikke  gå!  Jeg  holder  det  for  en  for- 
synets styrelse,  at  De  kom  i  dette  Øjeblik.  O,  ikke  denne  skyhed; 
før  var  De  anderledes. 

RAGNA.  Ja,  det  er.  Gud  være  lovet,  forbi! 

STENSGÅRD.  Men  hvorfor  — ? 

RAGNA.  Jeg  har  lært  Dem  bedre  at  kende;  —  godt,  at  jeg  lærte 
det  i  tide. 

STENSGÅRD.  Ah,  så?  Man  har  løjet  på  mig?  Ja,  jeg  har  maske 
også  selv  skyld;  jeg  har  været  som  vævet  ind  i  en  forvildelse. 
Det  er  over  nu!  O,  når  jeg  ser  Dem,  blir  jeg  et  bedre  menneske. 
Det  er  Dem,  jeg  holder  sandt  og  inderligt  af;  det  er  Dem,  jeg 
elsker,  Ragna,  —  Dem,  og  ingen  anden! 

RAGNA.  Slip  mig  forbi!  Jeg  er  ræd  for  Dem  — 

STENSGÅRD.  O,  men  imorgen,  Ragna,  —  må  jeg  da  komme 
og  tale  med  Dem? 

RAGNA.  Ja,  ja,  for  Guds  skyld,  blot  ikke  idag. 

STENSGÅRD.  Blot  ikke  idag?  Hurra!  Jeg  er  ovenpå;  jeg  er 
lykkelig! 

MADAM  RUNDHOLMEN  (med  vin  og  kager  fra  venstre).  Se,  nU  Skai  vl 

såmæn  drikke  et  glas  på  held  og  velgående. 

STENSGÅRD.  På  lykke  i  kærlighed!  Kærlighedens  og  lykkens 
skål!  Hurra  for  den  dag  imorgen!  (han  drikker.) 

KANDIDAT  HELLE  (fra  højre  til  Ragna).  Har  De  fundet  ham? 

RAGNA.  Nej,  han  er  her  ikke.  Kom,  kom! 

MADAM  RUNDHOLMEN.  Men,  Gudbevares,  hvad  er  det? 

KANDIDAT  HELLE.  Ingenting;  der  er  blot  kommet  fremmede 
til  Storli  og  — 

RAGNA.  Tak  for  al  Deres  venlighed,  madam  Rundholmen  — 

MADAM  RUNDHOLMEN.  Å;  har  De  nu  fåt  fremmede  på 
nakken  igen? 

RAGNA.  Ja,  ja;  undskyld;  jeg  må  hjem.  Farvel! 

STENSGÅRD.  Farvel,  —  til  imorgen! 

(Kandidat  Helle  og  frøken  Monsen  bort  i  baggrunden.) 

DANIEL  HEJRE  (fra  højre).  Ha,  ha;  nu  går  det  som  kæpper  i  hjul! 
Stensgård,  Stensgård,  Stensgård,  kagler  de;  de  vælger  ham  alle- 
sammen. Nu  skulde  De  også  vælge  ham,  madam  Rundholmen! 

MADAM  RUNDHOLMEN.  Hi;  De  siger  noget.  Men  stemmer 
de  allesammen  på  ham? 

DANIEL  HEJRE.  Jo,  de  gør  såmæn;  herr  Stensgård  nyder 
folkets  tillid,  som  det  heder.  Gamle  Lundestad  går  omkring  med  et 
ansigt,  som  en  sødsyltet  agurk.  Å,  det  er  en  inderlig  fryd  at  se  på. 

MADAM  RUNDHOLMEN.  De  skal  ikke  ha  valgt  ham  for  ingen- 
ting. Kan  jeg  ikke  stemme,  så  kan  jeg  traktere,  (ud  tii  venstre.) 

DANIEL  HEJRE.  De  er  nok  rigtig  en  enkernes  Jens,  De,  herr 
Stensgård!  Ja,  véd  De  hvad,  —  hende  skulde  De  bide  Dem  fast 
i,  så  var  De  velberget,  far! 

STENSGÅRD.  I  madam  Rundholmen? 

DANIEL  HEJRE.  Ja,  netop;  det  er  et  fruentimmer,  som  er  solid 
i  alle  retninger;  hun  blir  første  høne  i  kurven,  så  snart  pindeværket 
på  Storli  er  ramlet  overende. 

STENSGÅRD.  Der  er  da  ikke  noget  galt  fat  på  Storli? 

DANIEL  HEJRE.  Ikke  det?  De  har  en  svag  hukommelse,  højst- 
ærede.  Taler  man  ikke  om  ruin  og  bankerot  og  — ? 

STENSGÅRD.  Ja,  ja,  og  hvad  så? 

DANIEL  HEJRE.  Hvad  så?  Ja,  sig  De  mig  det.  Her  har  været 
bud  ude  efter  Monsen;  der  er  kommet  to  herrer  til  Storli  — 

STENSGÅRD.  Et  par  gæster;  ja,  det  véd  jeg  — 

DANIEL  HEJRE.  Ubudne  gæster,  min  kære  unge  ven;  man 
hvisker  om  politi  og  om  glubske  kreditorer;  —  der  er  galt  fat  i 
papireme,  må  De  vide!  Ja,  å  propos,  —  hvad  var  det  for  et  papir, 
De  fik  af  Monsen  igår? 

STENSGÅRD.  Å,  det  var  et  papir.  Galt  fat  i  papirerne,  siger 
De?  Hør;  De  kender  jo  kammerherre  Bratsbergs  underskrift? 

DANIEL  HEJRE.  He-he;  det  skuMe  jeg  mene. 

STENSGÅRD  (tager  vekselen  frem).  Nå,  så  se  på  dette  her. 

DANIEL  HEJRE.  Herhid;  —  jeg  er  rigtignok  noget  nærsynt, 
men  —  (efter  at  have  sét.)  Det  der,  højstærede?  Det  har  aldrig  været 
kammerherrens  hånd. 

STENSGÅRD.  Aldrig?  Altså  dog  — ! 

DANIEL  HEJRE.  Og  den  er  udstedt  af  proprietær  Monsen? 

STENSGÅRD.  Nej,  af  grosserer  Bratsberg. 

DANIEL  HEJRE.  Passiar!  Lad  mig  se.  (ser  og  giver  den  uibage.)  Den 
kan  De  bruge  til  at  tænde  Deres  cigar  med. 

STENSGÅRD.  Hvad  for  noget?  Også  udstederens  navn  — ? 

DANIEL  HEJRE.  Forfalsket,  unge  mand;  forfalsket,  så  sandt, 
som  jeg  heder  Daniel.  Man  behøver  jo  bare  at  se  på  den  med  mis- 
troens skærpede  blik  — 

STENSGÅRD.  Men  hvorledes  var  det  da  muligt  — ?  Monsen 
må  ikke  have  vidst  — 

DANIEL  HEJRE.  Monsen?  Nej,  den  karl  véd  nok  hverken 
besked  om  sine  egne  eller  andres  papirer.  Men  det  er  godt,  det 
får  en  ende,  herr  Stensgård!  Det  er  en  tilfredsstillelse  for  den  mo- 
ralske følelse.  Ah,  jeg  har  tidt  følt  mig  optændt  af  en  ædel  harme, 
om  jeg  selv  tør  sige  det,  ved  at  måtte  gå  her  og  være  vidne  til  — ; 
noksagt.  Men  det  morsomste  ved  det,  er  det,  at  når  nu  Monsen 
dratter,  så  trækker  han  først  og  fremst  grosserer  Bratsberg  med  sig; 
grossereren  trækker  kammerherren  — 

STENSGÅRD.  Ja,  det  sagde  Lundestad  også. 

DANIEL  HEJRE.  Men  der  er  naturligvis  metode  i  bankerotten. 
Pas  på;  jeg  er  en  gammel  spåmand:  Monsen  kommer  i  tugthuset, 
grossereren  kommer  i  akkord  og  kammerherren  kommer  under 
administration ;  det  vil  sige,  hans  kreditorer  forærer  ham  et  par 
tusend  daler  årlig  i  livsvarig  pension.  Det  er  sådan  det  går,  herr 
Stensgård!  Jeg  kender  det;  jeg  kender  det.  Hvad  siger  ikke  klas- 
sikeren? Fiat  justitia,  pereat  mundus;  det  vil  sige:  Fy,  hvilken 
justits  i  denne  bedærvede  verden,  far! 

STENSGÅRD  (op  og  ned  ad  gulvet).  Både  den  ene  og  den  anden! 
Begge  veje  stængte! 

DANIEL  HEJRE.  Hvad  Pokker  — ? 
STENSGÅRD.  Og  det  netop  nu!  Nu,  —  nu! 

BOGTRYKKER  ASLAKSEN  (kommer  fra  højre).  Tillykke;  tillykke, 
herr  valgmand ! 


—  3b7  — 

STENSGÅRD.  Valgt? 

ASLAKSEN.  Med  117  stemmer,  —  og  Lundestad  med  53.  De 
andre  er  spredt  i  vind  og  vejr. 

DANIEL  HEJRE.  Altså  Deres  første  skridt  på  ærens  bane,  herr 
Stensgård! 

ASLAKSEN.  Og  det  skal  også  koste  en  bolle  punsch  — • 

DANIEL  HEJRE.  Ja,  det  er  jo  det  første  skridt,  som  koster, 
siger  man. 

ASLAKSEN  Ond  til  venstre,  råbende).  PunscH  på  bordet,  madam  Rund- 
holmen! Den  nye  valgmand  trakterer! 

{Gdrdbruger  Lundestad  og  flere  vælgere  kommer  efterhånden  ind  fra  højre.) 

DANIEL  HEJRE  (deltagende  til  Lundestad).  53!  Det  er  den  gråhærdede 
borgers  løn! 

LUNDESTAD  (hvisker  til  stensgård).  Står  De  nu  rigtig  fast  i  det, 
som  — ? 

STENSGÅRD.  Hvad  nytter  det  at  stå  fast,  hvor  alting  ramler? 

LUNDESTAD    Mener  De,  spillet  skulde  være  tabt? 

ASLAKSEN  (tiibage  fra  venstre).  Madam  Ruudhol  nen  koster  punschen 
selv;  —  hun  er  nærmest  til  det,  siger  hun. 

STENSGÅRD  (siagen  af  en  tanke).  Madam  Ruudholmen!  Nærmest 
til—! 

LUNDESTAD.  Hvilket? 

STENSGÅRD.  Spillet  er  ikke  tabt,  herr  Lundestad! 

(sætter  sig  og  skriver  ved  bordet  til  højre.) 

LUNDESTAD  (dæmpet).  Hør  Aslaksen;  kan  jeg  få  noget  ind  i 
avisen  til  iovermorgen? 

ASLAKSEN.  Ja-Gud  kan  De  det.  Er  det  grovt? 
LUNDESTAD.  Nej  visst  er  det  ikke  grovt. 
ASLAKSEN.  Ja,  det  er  det  samme;  jeg  tar  det  alligevel. 
LUNDESTAD.  Det  er  mit  politiske  testament;  jeg  skriver  det 

ikveld.  (går  opover  gulvet.) 

EN  TJENESTEPIGE  (fra  venstre).  Her  er  punsch  fra  madamen. 
ASLAKSEN.  Hurra;  nu  kommer  der  liv  i  de  lokale  forholde! 

(han  sætter  bollen  på  det  midterste  bord,  skænker  for  de  øvrige  og   drikker  flittigt  under  det 
følgende.  Bastian  Monsen  er  imidlertid  kommen  ind  fra  højre.) 

BASTIAN  (sagte).  Ja,  De  husker  vel  på  mit  brev? 

ASLAKSEN.  Vær  rolig;  (banker  sig  på  brystlommen.)  jeg  har  det  her. 

BASTIAN.  Og  så  besørger  De  det  så  fort  De  kan;  —  når  De 
ser  hun  har  stunder,  forstår  De. 

ASLAKSEN.  Forstår;  forstår!  (råber.)  Kom  nu,  her  er  glassene 
fyldte! 

BASTIAN.  De  skal  fanden  ikke  gøre  det  for  ingenting. 
ASLAKSEN.    Godt;  godt.  (tu  pigen.)  En  citron,  Karen;  — vær 

som  en  vind!  (Bastian  fjerner  sigj 

STENSGÅRD.  Hør  et  ord,  Aslaksen;  kommer  De  her  forbi 
imorgen  aften? 

ASLAKSEN.  Imorgen  aften?  Ja,  det  kan  jeg  gerne. 

STENSGÅRD.  Vel;  så  går  De  indom  og  gir  madam  Rund- 
holmen dette  brev. 

ASLAKSEN.  Fra  Dem? 

STENSGÅRD.  Ja.  Put  det  i  lommen.  Se  så.  Imorgen  aften  altså. 

ASLAKSEN.  Akkurat;  vær  De  rolig. 

(Pigen  bringer  det  forlangte.  Stensgdrd  går  henimod  vinduet.) 

BASTIAN.  Nå,  du,  —  har  du  så  talt  til  madam  Rundholmen? 

STENSGÅRD.  Talt?  Å  ja;  jeg  har  talt  lidt  — 

BASTIAN.  Og  hvad  tror  du? 

STENSGÅRD.  Ja,  —  jo;  vi  blev  afbrudt;  jeg  kan  ikke  sige  dig 
noget  bestemt. 

BASTIAN.  Jeg  frister  det  alligevel;  hun  klager  svært  over 
enkestanden.  Om  en  times  tid  vil  jeg  ha  det  afgjort. 

STENSGÅRD.  Om  en  times  tid? 

BASTIAN  (ser  madam  Rundholmen,  som  træder  Jnd  fra  venstre).  HyS;  ladingen 

mærke  noget!  (går  opover  gulvet.) 

STENSGÅRD  (hen  til  Aslaksen,  sagte).  Giv  mig  brevet  igen 
ASLAKSEN.  Vil  De  ha  det  igen? 
STENSGÅRD.  Ja,  hurtig;  jeg  skal  selv  besørge  det. 
ASLAKSEN.  Værsågod;  her  er  det. 

{Stensgdrd  stilclcer  brevet  i  lommen  og  blander  sig  mellem  de  øvrige.) 

MADAM  RUNDHOLMEN  (til  Bastian).  Hvad  siger  så  De  til  valget, 
Monsen  ? 

BASTIAN.  Alt  godt;  jeg  og  Stensgård  er  fine  venner,  skal  jeg 
fortælle  Dem.  Det  skulde  ikke  undre  mig,  om  han  kommer  på 
tinget. 

MADAM  RUNDHOLMEN.  Men  det  vildc  nok  ikke  Deres  far 
se  blidt  til. 

BASTIAN.  Å,  far  har  så  mange  jern  i  ilden.  Desuden,  skikker 
de  Stensgård,  så  blir  æren  lige  fuldt  i  familjen,  tænker  jeg. 

MADAM  RUNDHOLMEN,  Hvorledes  det? 

BASTIAN.  Han  går  på  frierfødder  — 

MADAM  RUNDHOLMEN.  Gudbevares;  har  han  sagt  noget? 

BASTIAN.  Ja;  og  jeg  har  lovet  at  tale  for  ham;  det  skal  gå;  jeg 
tror  visst,  Ragna  har  et  godt  øje  til  ham. 

MADAM  RUNDHOLMEN.  Ragna? 

LUNDESTAD  (kommer  nærmere).  Nå;  hvad  Snakker  De  så  ivrigt  om, 
madam  Rundholmen? 

MADAM  RUNDHOLMEN.  Tænk,  han  siger,  at  Stensgård  går 
på  frierfødder  — 

LUNDESTAD.  Ja  vel;  men  kammerherren  er  ikke  let  at  bøje  — 

BASTIAN.  Kammerherren? 

LUNDESTAD.  Han  holder  hende  sagtens  for  god  til  en  simpel 
sagfører  — 

MADAM  RUNDHOLMEN.  Hvem;  hvem? 

LUNDESTAD.  Frøkenen;  datteren,  naturligvis. 

BASTIAN.  Han  frier  da  vel  aldrig  til  frøken  Bratsberg,  véd  jeg? 

LUNDESTAD.  Minsæl  gør  han  så. 

MADAM  RUNDHOLMEN.  Og  det  bander  De  på? 

BASTIAN.  Og  til  mig  har  han  sagt  — !  Hør;  lad  mig  tale  med 

Dem!  (Lundestad  og  Bastian  mod  baggrunden.) 

MADAM  RUNDHOLMEN  (nærmer  sig  til  stensgård).  Dc  må  være  på 
Deres  post,  Stensgård! 

STENSGÅRD.  Mod  hvem? 

MADAM  RUNDHOLMEN.  Mod  slette  mennesker;  her  er  folk, 
som  går  og  lægger  ondt  for  Dem. 

STENSGÅRD.  Lad  dem  det,  —  når  de  bare  ikke  lægger  ondt 
for  mig  hos  én. 

MADAM  RUNDHOLMEN.  Hvem  er  den  ene? 

STENSGÅRD  (stikker  brevet  hemmeiigt  til  hende).  Se  der;  læs  det,  når  De 
blir  ensom. 

MADAM  RUNDHOLMEN.  Ak,  det  vidste  jeg  nok!  (ind  tii  venstre.) 

VÆRKSFORVALTER  RINGDAL  (fra  højre).  Nå,  jeg  hører,  De  er 
gået  af  med  sejren,  herr  sagfører. 

STENSGÅRD.  Ja,  jeg  er,  herr  forvalter;  og  det  tiltrods  for  Deres 
højvelbårne  principals  bestræbelser. 

RINGDAL.  Hvad  har  han  bestræbt  sig  for? 


—  390  — 

STENSGÅRD.  For  at  stemme  mig  ud. 

RINGDAL.  Han  gør  brug  af  sin  valgfrihed,  som  enhver  anden. 

STENSGÅRD.  Det  er  kun  skade,  at  han  nok  ikke  oftere  kom- 
mer til  at  gøre  brug  af  den. 

RINGDAL.  Hvad  skal  det  sige? 

STENSGÅRD.  Jeg  mener,  eftersom  det  er  så  og  så  fat  i  pa- 
pirerne  — 

RINGDAL.  I  papirerne!  Hvilke  papirer?  Hvad  har  De  tåget 
Dem  for? 

STENSGÅRD.  Å,  De  behøver  ikke  at  spille,  som  om  De  ingen- 
ting forstod.  Er  her  ikke  et  uvejr  i  vente?  Fallit  i  stor  målestok? 

RINGDAL.  Jo,  det  hører  jeg  fra  alle  kanter. 

STENSGÅRD.  Og  er  kanske  ikke  både  kammerherren  og  gros- 
sereren med  i  det? 

RINGDAL.  Med  tilladelse,  er  De  gal? 

STENSGÅRD.  Ja,  det  er  jo  naturligt,  at  De  søger  at  skjule  det. 

RINGDAL.  Hvad  skulde  det  nytte?  Kan  sligt  skjules? 

STENSGÅRD.  Er  det  da  ikke  sandt? 

RINGDAL.  Ikke  en  stavelse,  hvad  kammerherren  angår.  Men 
hvor  har  De  kunnet  tro  sådant  noget?  Hvem  har  bildt  Dem 
det  ind? 

STENSGÅRD.  Det  siger  jeg  ikke  for  øjeblikket. 

RINGDAL.  Lige  meget.  Men  hvem  der  end  har  gjort  det,  så 
ligger  der  en  hensigt  under. 

STENSGÅRD.  En  hensigt  —I 

RINGDAL.  Ja,  tænk  Dem  om;  er  her  ingen,  som  kunde  se  sin 
fordel  i  at  holde  Dem  borte  fra  kammerherren  — ? 
STENSGÅRD.  Min  salighed;  jo,  jo;  det  er  her! 

RINGDAL.  Kammerherren  har  meget  tilovers  for  Dem  i  grun- 
den  — 

STENSGÅRD.  Har  han? 

RINGDAL.  Ja,  og  det  vil  man  forspilde;  —  man  bygger  på,  at 
De  ikke  kender  forholdene  her,  at  De  er  opbrusende  og  godtro- 
ende, at  — 

STENSGÅRD.  O,  de  øgler!  Og  madam  Rundholmen,  som  har 
mit  brev! 

RINGDAL.  Hvilket  brev? 

STENSGÅRD.  Å,  ingenting.  Men  det  er  ikke  for  sent  endnu! 
Kære  herr  Ringdal,  træffer  De  kammerherren  iaften? 

RINGDAL.  Det  gør  jeg  sikkert. 

STENSGÅRD.  Så  sig  ham,  det  var  vås  med  de  trusler,  han  ved 
nok;  sig  ham,  jeg  kommer  selv  og  forklarer  alting  imorgen. 

RINGDAL  Kommer  De? 

STENSGÅRD.  Ja,  for  at  bevise  ham;  —  ah,  bevise  1   Se  her, 
herr  Ringdal;  giv  kammerherren  denne  veksel  fra  mig, 
RINGDAL.  Vekselen  — ! 

STENSGÅRD.  Ja,  ja;  det  er  noget,  som  De  ikke  forstår;  men 
giv  ham  den  blot  — 

RINGDAL.  I  sandhed,  herr  Stensgård  — 

STENSGÅRD,  Og  så  kan  De  bare  tilføje  de  simple  ord  fra  mig: 
det  er  således  jeg  handler  mod  de  folk^  der  vil  stemme  mig  ud  ved 
valgmandsvalget. 

RINGDAL.  Det  kan  De  lide  på.  (ud  i  baggrunden.) 

STENSGÅRD.  Hør,  herr  Hejre,  —  hvorledes  kunde  De  fare  i 
mig  med  den  historie  om  kammerherren? 

DANIEL  HEJRE.  Hvorledes  jeg  kunde  fare  i  Dem  — -? 

STENSGÅRD.  Ja  visst ;  det  er  jo  den  sorteste  løgn  — 

DANIEL  HEJRE.  Ej;  se-se;  det  glæder  mig  inderligt!  Tænk 
Dem,  herr  Lundestad,  det  er  løgn,  det  med  kammerherren. 

LUNDESTAD.  Hys;  fejl  spor;  det  er  nok  nærmere. 

STENSGÅRD.  Hvorledes  nærmere? 

LUNDESTAD.  Jeg  véd  ingenting  I  men  folk  snakker  om  madam 
Rundholmen  — 

STENSGÅRD.  Hvad! 

DANIEL  HEJRE.  Ja,  har  jeg  ikke  spået  det!  Disse  forbindelser 
med  proprietariussen  på  Storli  — 

LUNDESTAD.  Han  kørte  afgårde  imorges,  før  det  blev  lyst  — 

DANIEL  HEJRE.  Og  familjen  er  ude  og  leder  efter  ham  — 

LUNDESTAD.  Og  sønnen  har  travlt  med  at  få  søsteren  vel  for- 
sørget — 

STENSGÅRD  Forsørget!  „Imorgen",  sagde  hun;  og  hendes  uro 
for  faderen  — ! 

DANIEL  HEJRE.  He-he;  De  skal  se,  han  er  gåt  hen  og  hængt 
sig,  far! 

ASLAKSEN.  Er  der  nogen,  som  har  hængt  sig? 

LUNDESTAD.  Herr  Hejre  siger,  at  Monsen  på  Storli  — 
PROPRIETÆR  MONSEN  (f.a  baggrunden).  Champagne  på  bordet! 
ASLAKSEN  og  FLERE.  Monsen! 

MONSEN.  Ja,  Monsen,  ja!  Champagnemonsen!  Pengemonsen! 
Vin,  i  fandens  skind  og  ben! 

DANIEL  HEJRE.  Men,  højstærede  —1 
STENSGÅRD.  De!  Hvor  kommer  De  fra! 

MONSEN.  Fra  forretninger!  Tjent  hundrede  tusend!  Hej;imor- 
gen  gør  jeg  dundrende  middag  på  Storh".  Alle  er  indbudne,  Cham- 
pagne, siger  jeg!  Tillykke,  Stensgård,  De  er  jo  bleven  valgmand. 

STENSGÅRD.  Ja,  jeg  skal  forklare  Dem  — 

MONSEN.   Pyt;  hvad   rager  det  mig?  Vin!    Hvor  er  madam 

Rundholmen?  (vll  Ind  tn  venstre.) 

TJENESTEPIGEN  (som  nyiig  er  trådt  ud).  Der  får  ingen  komme  ind; 
madamen  sidder  og  læser  et  brev  — 

BASTIAN.    Å,  død  og  pine!  (ud  i  baggrunden.) 

STENSGÅRD.  Læser  hun  et  brev? 

TJENESTEPIGEN.  Ja,  og  så  er  hun  rent  som  forstyrret. 

STENSGÅRD.  Farvel,  herr  Monsen ;  imorgen  middag  på  Storli  — 

MONSEN.  Farvel;  imorgen! 

STENSGÅRD  (dæmpet).  Herr  Hejre,  vil  De  gøre  mig  en  tjeneste? 

DANIEL  HEJRE.  Å,  såmæn,  såmæn. 

STENSGÅRD.  Så  mal  mig  en  liden  smule  sort  for  madam  Rund- 
holmen; tal  lidt  tvetydigt  om  mig;  —  De  gør  sligt  så  udmærket. 

DANIEL  HEJRE.  Hvad  Pokker  er  det  for  noget? 

STENSGÅRD.  Jeg  har  mine  grunde;  det  er  en  spøg,  skal  jeg 
sige  Dem,  —  et  væddemål  med  —  med  en,  som  De  har  et  horn 
i  siden  til. 

DANIEL  HEJRE.  Aha,  jeg  forstår  — ;  noksagt! 

STENSGÅRD.  Altså,  fordærv  ingenting;  gør  hende  bare  en 
smule  tvilsom  i  sin  dom  om  mig;  sådan  lidt  uviss  indtil  videre, 
skønner  De. 

DANIEL  HEJRE.  Vær  tryg;  det  skal  være  mig  en  inderlig  for- 
nøjelse  — 

STENSGÅRD,  Tak;  tak,  så  længe!  (over  mod  bordet.)  Herr  Lunde- 
stad, vi  to  tales  ved  imorgen  formiddag  hos  kammerherrens. 

LUNDESTAD.  Har  De  håb? 

STENSGÅRD.  Et  tredobbelt! 

LUNDESTAD.  Tredobbelt?   Men  jeg  begriber  ikke  — 
STENSGÅRD.  Behøves  heller  ikke;  fra  hm  af  skal  jeg  hjælpe 

mig  selv.  (ud  l  baggrunden.) 

MONSEN  (ved  punschboiien).  Et  fuldt  glas  til,  Aslakseo !  Hvor  er 
Bastian? 

ASLAKSEN.  Han  for  på  døren.  Men  jeg  har  et  brev  at  besørge 
for  ham. 

MONSEN.  Har  De  det? 
ASLAKSEN.  Til  madam  Rundholmen. 
MONSEN.  Nå  endelig! 

ASLAKSEN.  Men  ikke  før  imorgen  aften,  sa  han;  hverken  før 
eller  senere;  akkurat  på  slaget!  Skål! 

DANIEL  HEJRE  (tii  Lundestad).  Hvad  Pokker  er  der  for  maskepi 
mellem  denne  herr  Stensgård  og  madam  Rundholmen,  De? 

LUNDESTAD  (sagtere).  Han  frier  til  hende. 

DANIEL  HEJRE.  Tænkte  jeg  det  ikke?  Men  han  bad,  jeg  skulde 
sværte  ham  lidt,  gøre  ham  mistænkt  — ;  noksagt  — 

LUNDESTAD.  Og  De  lovte  det? 

DANIEL  HEJRE.  Ja,  naturligvis. 

LUNDESTAD.  Han  skal  ha  sagt  om  Dem  det,  at  hvad  De  lover 
i  øst,  det  holder  De  i  vest. 

DANIEL  HEJRE.  He-he;  den  kære  sjæl,  —  da  skal  han  sandelig 
ha  forregnet  sig  denne  gang. 

MADAM  RUNDHOLMEN  (med  et  åbent  brev,  i  døren  til  venstre).  HvOr  er 

sagfører  Stensgård? 

DANIEL  HEJRE.  Han  kyssed  Deres  tjenestepige  og  gik,  madam 
Rundholmen! 

(Teppet  falder.) 


FEMTE  AKT. 


(Stort  modtagelsesværelse  hos  kammerherrens.    Indgang  I  baggrunden;  døre  til  højre  og  venstre.) 
{Vcerksforvalter  Ringdal  står  ved  et  bord  og  blader  1  nogle  papirer.    Det  banker.) 

RINGDAL  Kom  ind! 

DOKTOR  FJELDBO  (fra  baggrunden).  GodmoFgen ! 
RINGDAL.  Godmorgen,  herr  doktor! 
FJELDBO.  Nå,  aking  står  vel  til? 
RINGDAL.  Jo,  tak;  her  står  det  nokså  vel;  men  — 
FJELDBO.  Men? 

RINGDAL.  Ja,  De  har  da  sagtens  hørt  den  store  nyhed? 
FJELDBO.  Nej.  Hvad  er  det  for  noget? 

RINGDAL.  Hvad?  Har  De  ikke  hørt  det,  som  er  hændtpåStorli? 
FJELDBO.  Nej! 

RINGDAL.  Monsen  er  rømt  inat. 
FJELDBO.  Rømt?  Monsen? 
RINGDAL.  Rømt. 
FJELDBO.  Men  du  gode  Gud  — ? 

RINGDAL.  Her  gik  allerede  underlige  rygter  igår;  men  så  kom 
Monsen  tilbage;  han  må  have  vidst  at  forstille  sig  — 

FJELDBO.  Men  grunden?  Grunden? 

RINGDAL.  Umådelige  tab  på  trælast,  siges  der;  et  par  huse  i 
Kristiania  skal  være  stanset  og  så  — 

FJELDBO.  Og  så  er  han  rømt! 

RINGDAL.   Indover  til  Sverig,  rimeligvis.    Imorges  kom  øvrig- 
heden til  Storli;  der  skrives  op  og  forsegles  — 

FJELDBO.  Og  den  ulykkelige  familje  — ? 

RINGDAL.  Sønnen  har  nok  altid  holdt  sig  udenfor;  ialfald  lader 
han  nu  som  ingenting,  hører  jeg. 

FJELDBO.  Ja,  men  datteren  da? 

RINGDAL.  Hys;  datteren  er  her. 

FJELDBO.  Her? 

RINGDAL.  Huslæreren  bragte  hende  og  de  små  herover  imorges ; 
frøkenen  har  tåget  sig  af  dem  i  al  stilhed. 

FJELDBO.  Og  hvorledes  bærer  hun  dette? 

RINGDAL.  Å,  jeg  tænker,  nok  så  tåleligt.  De  kan  vide,  efter  den 
behandling,  hun  har  lidt  hjemme  — ;  og  desuden  kan  jeg  fortælle 
Dem,  at  hun  —  Hys;  der  er  kammerherren. 

KAMMERHERREN  (fra  venstre).  Se,  er  De  der,  kære  doktor? 

FJELDBO.  Ja,  jeg  er  temmelig  tidlig  ude.  Må  jeg  nu  ønske  Dem 
tillykke  med  fødselsdagen,  herr  kammerherre! 

KAMMERHERREN.  Å,  Gud  bedre  os  for  hvad  lykke  den  bringer; 
men  De  skal  have  tak;  jeg  véd.  De  mener  det  vel. 

FJELDBO.  Og  tør  jeg  så  spørge  Dem,  herr  kammerherre  — 

KAMMERHERREN.  Først  et  ord;  De  skal  herefter  lade  den  titel 
fare. 

FJELDBO.  Hvad  skal  det  sige? 

KAMMERHERREN.  Jeg  er  jernværkseier,  slet  og  ret. 

FJELDBO.  Å,  men  hvad  er  dog  dette  for  urimeligheder? 

KAMMERHERREN.  Jeg  har  frasagt  mig  titel  og  bestilling.  Min 
underdanigste  skrivelse  afgår  endnu  idag. 

FJELDBO.  Det  skulde  De  dog  sove  på. 

KAMMERHERREN.  Når  min  konge  viste  mig  den  nåde  at  optage 
mig  i  sin  nærmeste  omgivelse,  så  skede  det  på  grund  af  en  anseelse, 
som  min  familje  gennem  lange  slægter  havde  vidst  at  bevare. 

FJELDBO.  Ja,  hvad  så  videre? 

KAMMERHERREN.  Min  familje  er  beskæmmet,  ligeså  fuldt, 
som  proprietær  Monsen.  Ja,  De  har  da  vel  hørt  om  Monsen? 

FJELDBO.  Jo,  jeg  har. 

KAMMERHERREN  (til  Ringdal).  Véd  man  intet  nærmere? 

RINGDAL.  Intet  andet,  end  at  han  trækker  en  hel  del  af  de 
yngre  gårdbrugere  med. 

KAMMERHERREN.  Og  min  søn? 

RINGDAL.  Deres  søn  har  skikket  mig  et  opgør.  Han  kan  svare 
enhver  sit ;  men  der  blir  ingenting  tilovers. 

KAMMERHERREN.    Hm.  Ja,  vil  De  så  få  min  ansøgning  ren 
skrevet. 

RINGDAL.    Det  skal  Ske.    (ud  gennem  den  forreste  dør  til  hø|re.) 

FJELDBO.  Men  har  De  betænkt  Dem?  Det  hele  kan  jo  ordnes 
i  al  stilhed. 

KAMMERHERREN.  Så?  Kan  jeg  gøre  mig  selv  uvidende  om 
hvad  der  er  sket? 

FJELDBO.  Å,  hvad  er  der  i  grunden  sket?  Han  har  jo  skrevet 
Dem  til,  tilstået  sin  ubesindighed,  tryglet  om  tilgivelse;  dette  er  jo 
den  eneste  gang,  han  har  gjort  sig  skyldig  i  sligt;  hvad  er  det  så, 
spørger  jeg? 

KAMMERHERREN.  Vilde  De  handle,  som  min  søn  har  handlet? 

FJELDBO.  Han  vil  ikke  gentage  det;  det  er  hovedsagen. 

KAMMERHERREN.  Og  hvoraf  véd  De,  at  han  ikke  vil  gentage 
det? 

FJELDBO.  Om  ikke  af  andet,  så  véd  jeg  det  af  det  optrin.  De 
selv  har  fortalt  mig ;  det  med  Deres  svigerdatter.  Hvad  der  end 
kommer  ud  af  det  for  resten,  så  vil  det  ryste  ham  til  alvor. 

KAMMERHERREN  (opover  gulvet).  Min  stakkels  Selma!  Vor  jævne 
fred  og  lykke  forspildt! 

FJELDBO.  Der  er  noget,  som  står  højere.  Den  lykke  har  været 
et  skin.  Ja,  jeg  vil  sige  Dem  det:  De  har  i  det,  som  i  så  meget  andet, 
bygget  på  en  hul  grund ;  De  har  været  forblindet  og  hovmodig,  herr 
kammerherre! 

KAMMERHERREN  (stanser).  Jeg? 

FJELDBO.  Ja,  De!  De  har  pukket  på  Deres  familjes  hæderlig- 
hed;  men  når  er  denne  hæderlighed  bleven  sat  på  prøve?  Véd 
De,  om  den  vilde  stået  i  fristelsen? 

KAMMERHERREN.  De  kan  spare  Dem  enhver  præken,  herr 
doktor;  disse  sidste  dages  begivenheder  er  ikke  gået  sporløst  hen 
over  mig. 

FJELDBO.  Det  tror  jeg  også;  men  lad  det  så  vise  sig  i  en  mil- 
dere dom  og  i  en  klarere  erkendelse.  De  bebrejder  Deres  søn ;  men 
hvad  har  De  gjort  for  Deres  søn?  De  har  sørget  for  at  uddanne 
hans  evner,  men  ikke  for  at  grundlægge  en  karakter  i  ham.  De 
har  holdt  foredrag  over,  hvad  han  skyldte  sin  hæderlige  familje; 
men  De  har  ikke  ledet  og  bøjet  og  formet  ham  således,  at  det  blev 
ham  en  ubevidst  nødvendighed  at  handle  hæderligt. 

KAMMERHERREN.  Tror  De  det? 

FJELDBO,  Jeg  både  tror  det  og  jeg  véd  det.  Men  det  er  jo  så 
almindeligt  her;  man  sætter  opgaven  i  at  lære,  istedetfor  i  at  være. 
Vi  ser  også  hvad  det  leder  til;  vi  ser  det  i  de  hundreder  af  bega- 
vede mennesker,  der  går  halvferdige  omkring  og  er  ét  i  følelser 
og  stemninger  og  noget  ganske  andet  i  værk  og  handlesæt.  Se  nu 
blot  til  Stensgård  — 

KAMMERHERREN.  Stensgård,  ja!  Hvad  siger  De  om  Stens- 
gård? 

FJELDBO.  Stykværk.  Jeg  har  kendt  ham  fra  barnsben  af.  Hans 
far  var  et  vissent  drog,  en  pjalt,  et  ingenting;  han  drev  en  liden 
høkernæring  og  pantelånerforretninger  ved  siden  af;  eller,  rettere 
sagt,  det  var  konen,  som  drev  det.  Hun  var  et  grovslået  fruen- 
timmer, det  mest  ukvindelige,  jeg  har  kendt.  Manden  fik  hun  gjort 
umyndig;  ikke  en  hjertetanke  var  der  i  hende.  Og  i  dette  hjem 
vokste  Stensgård  op.  Og  så  gik  han  i  latinskole  tillige.  „Han  skal 
studere",  sagde  moderen;  „der  skal  bli  en  dygtig  inkassator  af 
ham".  Styghed  i  hjemmet;  løftelse  i  skolen;  ånden,  karakteren, 
viljen,  evnerne,  —  altsammen  hver  sin  vej.  Hvad  kunde  det  føre 
til,  andet,  end  til  splittelse  i  personligheden? 

KAMMERHERREN.  Jeg  véd  ikke,  hvad  det  kunde  føre  til.  Men 
jeg  gad  vide,  hvad  der  er  godt  nok  for  Dem.  Af  Stensgård  kan 
man  ingenting  vente;  af  min  søn  heller  ikke;  men  af  Dem,  natur- 
ligvis; af  Dem  — ! 

FJELDBO.  Ja,  af  mig;  netop  af  mig.  Å,  De  må  ikke  smile;  jeg 
hovmoder  mig  ikke;  men  jeg  har  fåt  det,  som  grunder  ligevægten, 
og  som  gør  sikker.  Jeg  er  vokset  op  under  ro  og  harmoni,  i  en 
jævn  middelstandsfamilje.  Min  moder  er  en  kvinde,  helt  og  holdent; 
hjemme  hos  os  har  der  aldrig  været  ønsker  udover  evnerne;  intet 
krav  er  forlist  på  forholdenes  skær;  intet  dødsfald  har  grebet  for- 
styrrende ind  og  efterladt  tomhed  og  savn  i  kredsen.  Der  var  der 
kærlighed  til  skønhed;  men  den  lå  inderligt  i  livsbetragtningen, 
ikke  jævnsides  langs  med  den;  der  var  der  hverken  forstandens 
eller  stemningens  udskejelser  — 

KAMMERHERREN.  Se,  se;  det  er  derfor  De  er  bleven  såover- 
måde  komplet? 

FJELDBO.  Langtfra  at  jeg  det  tror.  Jeg  siger  kun,  at  livsvil- 
kårene har  stillet  sig  så  uendelig  gunstigt  for  mig;  og  jeg  føler  det 
som  et  ansvar. 

KAMMERHERREN.  Lad  så  være;  men  når  Stensgård  intet  så- 
dånt  ansvar  har,  da  er  det  desto  smukkere,  at  han  alligevel  — 

FJELDBO.  Hvilket?  Hvad? 

KAMMERHERREN.    De  dømmer  ham  falskt,  min  gode  doktor! 
Se  her.  Hvad  siger  De  til  dette? 
FJELDBO.  Deres  søns  veksel? 

KAMMERHERREN.  Ja,  den  har  han  sendt  mig  tilbage. 
FJELDBO.  Frivilligt? 

KAMMERHERREN.  Frivilligt  og  uden  betingelser.  Det  er  smukt; 
det  er  nobelt;  —  og  derfor  står  også  fra  idag  af  mit  hus  åbent  for 
ham. 

FJELDBO.  Betænk  Dem!  For  Deres  egen,  for  Deres  datters 
skyld  — 

KAMMERHERREN.  Å,  lad  mig  være!  Han  har  meget  forud  for 
Dem ;  han  er  ligefrem  i  det  mindste ;  men  De,  De  går  skjult  tilværks. 

FJELDBO.  Jeg? 

KAMMERHERREN.  Ja,  De!  De  er  bleven  den  styrende  her  i 
huset;  De  går  ud  og  ind;  jeg  tager  Dem  på  ruJ  i  alting,  —  og  så 
alligevel  — 

FJELDBO.  Ja,  ja;  alligevel  — ? 

KAMMERHERREN.  Alligevel  så  er  der  noget  bagved  med  Dem; 
noget  forbandet;  noget  —  noget  fornemt,  som  jeg  ikke  udstår! 

FJELDBO.  Men  så  forklar  Dem  dog! 

KAMMERHERREN.  Jeg?  Nej,  De  skulde  forklare  Dem,  skulde 
De!  Men  nu  kan  De  have  det  så  godt. 

FJELDBO.  Herr  kammerherre,  vi  to  forstår  ikke  hinanden.  Jeg 
har  ingen  veksel  at  sende  tilbage;  men  det  kunde  dog  hænde,  at 
jeg  bragte  et  større  offer  endda. 

KAMMERHERREN.  Så?  Hvorved? 

FJELDBO.  Ved  at  tie. 

KAMMERHERREN.  Ved  at  tie?  Skal  jeg  sige  Dem,  hvad  jeg 
kunde  have  lyst  til?  At  blive  grov,  bande,  gå  ind  i  de  unges  for- 
bund! De  er  en  højfornem  stivnakke,  herr  værkslæge;  —  og  det 
passer  ikke  i  vort  fri  samfund.  Se  Stensgård;  han  er  ikke  noget 
sådant;  og  derfor  skal  han  få  komme  her  i  huset;  han  skal — ;  han 
skal  — !  Å,  jeg  gider  min  sæl  og  salighed  ikke  — !  Nu  kan  De 
have  det  så  godt;  som  man  reder,  så  ligger  man. 

GÅRDBRUGER  LUNDESTAD  (fra  baggrunden).  Tillykke  med  dagen, 
herr  kammerherre!  Og  må  jeg  så  ønske  Dem  hæder  og  alt  godt  — 

KAMMERHERREN.  Å,  Pokker  i  vold,  —  havde  jeg  nær  sagt. 
Det  er  lapperi  altsammen,  min  kære  Lundestad.  Der  er  ingenting, 
som  holder  prøve  tilbunds  i  denne  verden. 

LUNDESTAD,  Så  siger  proprietær  Monsens  kreditorer  også. 

KAMMERHERREN.  Ja,  dette  med  Monsen!  Kom  det  ikke  over 
Dem,  som  et  lynslag? 

LUNDESTAD.  Å,  De  har  nu  spået  det  så  længe.  De,  herr  kam- 
merherre. 

KAMMERHERREN.  Hm,  hm;  —  ja  visst  har  jeg  så;  det  er  ikke 
længere  siden,  end  iforgårs;  han  kom  her  for  at  prelle  mig  — 
FJELDBO.  Kanske  for  at  frelses. 

LUNDESTAD.  Ugørligt;  han  var  kommen  for  dybt  i  det;  —  og 
det,  som  sker,  det  er  nu  altid  det  bedste. 

KAMMERHERREN.  Vel  bekomme!  Finder  De  det  også  bedst, 
at  De  blev  slået  ved  valget  igår? 

LUNDESTAD.  Jeg  blev  da  ikke  slået;  det  gik  jo  altsammen  efter 
min  egen  vilje.  Stensgård  skal  en  ikke  stanges  med;  han  har  det, 
som  vi  andre  må  bide  os  i  fingrene  efter. 

KAMMERHERREN.  Ja,  det  udtryk  forstår  jeg  ikke  ganske  — ? 

LUNDESTAD.  Han  har  evne  til  at  rive  mængden  med  sig.  Og  da 
han  nu  er  så  heldig,  at  han  hverken  hindres  af  karakter  eller  af 
overbevisning  eller  af  borgerlig  stilling,  så  har  han  så  svært  let  for 
at  være  frisindet. 

KAMMERHERREN.  Jeg  skulde  dog  i  sandhed  mene,  at  vi  også 
er  frisindede. 

LUNDESTAD.  Ja-Gu'  er  vi  frisindede,  herr  kammerherre;  der 
er  ingen  tvil  om  det.  Men  der  er  det  ved  det,  at  vi  bare  er  frisin- 
dede på  vore  egne  vegne;  men  nu  kommer  Stensgård  og  er  frisin- 
det på  andres  vegne  også.  Det  er  det  nye  i  tingen. 

KAMMERHERREN.  Og  alt  dette  omvæltningsvæsen  vil  De 
fremme? 

LUNDESTAD.  Jeg  har  læst  i  gamle  historiebøger.  at  der  før  i 
tiden  var  folk,  som  kunde  mane  spøgelser  frem;  men  de  kunde 
ikke  mane  dem  bort  igen. 

KAMMERHERREN.  Men,  kære  Lundestad,  hvor  kan  De,  som 
en  oplyst  mand  — ? 

LUNDESTAD.  Jeg  véd  nok,  det  er  papistisk  overtro,  herr  kam- 
merherre; men  det  er  med  nye  tanker,  som  med  spøgelser; 
en  kan  ikke  mane  dem  bort  igen ;  og  derfor  får  en  se  at  komme  ud 
af  det  med  dem,  så  godt  en  kan. 

KAMMERHERREN.  Ja,  men  nu,  da  Monsen  er  faldet,  og  rime- 
ligvis hele  dette  slæng  af  rolighedsforstyrrere  med  ham  — 

LUNDESTAD.  Var  Monsen  faldet  en  to-tre  dage  før,  så  var 
meget  blevet  anderledes. 

KAMMERHERREN.  Desværre;  De  har  været  for  snar  — 
LUNDESTAD.   Jeg  havde  også  hensyn  til  Dem,  herr  kammer- 
herre. 

KAMMERHERREN.  Til  mig? 

LUNDESTAD.  Vort  parti  må  bevare  sin  hæderlighed  i  folks  øjne. 
Vi  repræsenterer  den  gamle,  grundfæstede,  norske  ærlighed.  Havde 
jeg  svigtet  Stensgård,  så  véd  De  han  har  et  papir  — 

KAMMERHERREN.  Ikke  nu  længere. 

LUNDESTAD.  Hvad? 

KAMMERHERREN.  Her  er  det. 

LUNDESTAD.  Har  han  sendt  Dem  det  tilbage? 

KAMMERHERREN.  Ja.  Personlig  er  han  en  hædersmand;  det 
skudsmål  må  jeg  give  ham. 

LUNDESTAD  (tankefuid).  Sagfører  Stensgård  har  gode  gaver. 

SAGFØRER   STENSGÅRD  (fra  baggrunden,  stanser  i  døren).    Får  jeg  lOV 

at  komme  nærmere? 

KAMMERHERREN  (imod  ham).  Det  kan  De  trygt. 

STENSGÅRD,  Og  De  vil  tåge  en  lykønskning  af  mig? 

KAMMERHERREN.  Det  vil  jeg. 

STENSGÅRD.  Så  tag  den  både  varm  og  inderlig!  Og  slå  så  en 
streg  over  alle  skrevne  dumheder  — 

KAMMERHERREN.  Jeg  holder  mig  til  handlinger,  herr  Stens- 
gård. 

STENSGÅRD.  O,  Gud  velsigne  Dem! 

KAMMERHERREN.  Og  fra  idag  af  —  siden  De  så  ønsker  det  — 
fra  idag  af  er  De  som  hjemme  her. 

STENSGÅRD.  Må  jeg?  Må  jeg  det?  (det  banker.) 

KAMMERHERREN.  Kom  ind ! 

{Flere  bygdemænd,  medlemmer  af  formandskabet  o.  s.  v.  Kammerherren  går  dem  imøde,  mod 
tager  lykønskninger  og  taler  med  dem.) 

TORA  (som  imidlertid  er  trådt  ind  fra  den  bagerste  dør  til  venstre).    Herr  StenS- 

gård,  må  jeg  takke  Dem  stille. 
STENSGÅRD.  De,  frøken! 

TORA.  Fader  har  sagt  mig,  hvor  smukt  De  har  handlet. 
STENSGÅRD.  Men  —  ? 

TORA.  O,  hvor  vi  har  miskendt  Dem! 

STENSGÅRD.  Har  De  —  ?  ' 

TORA.  Det  var  jo  også  Deres  egen  skyld;  —  nej,  nej;  det  var 
vor.  O,  hvor  inderlig  gerne  vilde  jeg  ikke  gøre  det  godt  igen. 
STENSGÅRD.  Vilde  De?  Vilde  De  selv?  Vilde  De  virkelig  — ? 
TORA.  Allesammen ;  kunde  vi  så  sandt  — 
KAMMERHERREN.  Forfriskninger  til  herrerne,  mit  barn! 
TORA.  Nu  kommer  de. 

(hun  går  op    igen  mod  døren,   hvorfra   pigen   straks  efter  kommer  med  vin  og  bagværk,  der 

bydes  omkring  under  det  følgende.) 

STENSGÅRD.  Kære,  fortræfFelige  Lundestad;  jeg  føler  mig  som 
en  sejrende  gud! 

LUNDESTAD.  Så  følte  De  Dem  vel  igår  også. 

STENSGÅRD.  Pyt;  idag  er  det  noget  andet;  det  bedste;  kronen 
på  det  hele!  Glorien,  glansen  over  livet! 

LUNDESTAD.  Åhå;  elskovstanker? 

STENSGÅRD.  Ingen  tanker!  Lykke,  lykke;  kærlighedslykke! 

LUNDESTAD.  Så  svoger  Bastian  har  bragt  Dem  svaret? 

STENSGÅRD.  Bastian  — ? 

LUNDESTAD.  Ja,  han  ymted  om  noget  igår;  han  havde  nok 
lovet  at  tale  for  Dem  hos  en  liden  pige. 

STENSGÅRD.  Å,  hvad  sniksnak  — 

LUNDESTAD.  Vær  ikke  ræd  for  mig.  Hvis  De  ikke  véd  det 
endnu,  så  kan  jeg  sige  Dem  det:  De  har  sejret,  herr  Stensgård; 
jeg  har  det  fra  Ringdal. 

STENSGÅRD.  Hvad  har  De  fra  Ringdal? 

LUNDESTAD.  Jomfru  Monsen  har  givet  sit  ja, 

STENSGÅRD.  Hvad  siger  De? 

LUNDESTAD.  Sit  ja,  siger  jeg. 

STENSGÅRD.  Ja?  Ja?  Og  faderen  er  rømt! 

LUNDESTAD.  Men  ikke  datteren. 

STENSGÅRD.  Sit  ja!  Midt  under  en  sådan  familjeskandale! 
Hvor  ukvindeligt!  Sligt  må  jo  støde  enhver  fintfølende  mand  til- 
bage.  Men  det  er  en  misforståelse,  det  hele.  Jeg  har  aldrig  anmodet 
Bastian  — ;  hvor  kunde  så  det  bæst  — ?  Lige  meget,  det  kommer 
mig  ikke  ved;  hvad  han  har  gjort,  må  han  selv  svare  for. 

DANIEL  HEJRE  (fra  baggrunden).  He-he;  stor  forsamling;  ja,  natur- 
ligvis; man  gør  sin  opvanning,  sine  hoser  grønne,  som  man  siger. 
Kanske  jeg  også  må  få  lov  — 

KAMMERHERREN.  Tak,  tak,  gamle  ven! 

DANIEL  HEJRE.  Gudbevares,  højstærede;  gør  sig  endelig  ikke 
så  gemen,  (nye  gæster  kommer.)  Se,  der  har  vi  retfærdighedens  hånd- 
langere; —  eksekutionsmagten  — ;  noksagt!  (hen  m  stensgård.)  Ah,  min 
kære,  lykkelige,  unge  mand;  er  De  der?  Deres  hånd!  Modtag 
forsikringen  om  en  oldings  uskrømtede  glæde. 

STENSGÅRD,  Hvorover? 

DANIEL  HEJRE.  De  bad  mig  igår  tale  en  smule  tvetydigt  om 
Dem  til  hende.  De  véd  nok  — 

STENSGÅRD.  Nå  ja,  ja;  hvad  så? 

DANIEL  HEJRE.  Det  var  mig  en  inderlig  fryd  at  efterkomme 
Deres  ønske  — 

STENSGÅRD.  Hvad  så;  hvad  så,  spørger  jeg?  Hvorledes  tog 
hun  det? 

DANIEL  HEJRE.  Som  en  elskende  kvinde,  naturligvis;  stak  i  at 
græde;  smækked  døren  i  lås;  vilde  hverken  svare  eller  vise  sig  — 

STENSGÅRD.  Ah,  Gud  ske  lov! 

DANIEL  HEJRE.  De  er  barbarisk!  At  sætte  et  enkehjerte  på 
slig  grusom  prøve;  at  gå  her  og  glæde  sig  over  skinsygens  kvaler 
— !  Men  kærligheden  har  katteøjne;  noksagt;  thi  idag,  da  jeg  for 
forbi,  stod  madam  Rundholmen  frisk  og  frodig  i  det  åbne  vindu  og 
kæmmed  sit  hår;  så  ud  som  en  havfrue,  med  permission  at  sige; 
—  å,  det  er  et  dygtigt  fruentimmer! 

STENSGÅRD.  Nå?  Og  så? 

DANIEL  HEJRE.  Ja,  så  lo  hun,  som  hun  var  besat,  far;  og  der- 
med rakte  hun  et  brev  ivejret  og  råbte:  Et  frierbrev,  herr  Hejre; 
jeg  er  bleven  forlovet  igår! 

STENSGÅRD.  Hvad?  Forlovet? 

DANIEL  HEJRE.  En  hjertelig  lykønskning,  unge  mand;  det 
glæder  mig  usigeligt,  at  jeg  var  den  første,  som  kunde  melde  Dem  — 

STENSGÅRD.  Det  er  sludder!  Det  er  snak! 

DANIEL  HEJRE.   Hvad  er  snak? 

STENSGÅRD.  De  har  ikke  forstået  hende;  eller  hun  har  ikke 
forstået — ;  forlovet!  Er  De  gal?  Nu,  da  Monsen  er  falden,  så  er 
rimeligvis  hun  også  — 

DANIEL  HEJRE.  Nej,  minsæl  er  hun  ej,  far!  Madam  Rundhol- 
men står  på  solide  ben. 

STENSGÅRD.  Lige  meget.  Mine  tanker  går  i  en  ganske  anden 
retning.  Det  med  brevet  var  bare  en  spøg,  et  væddemål,  det  hørte 

De  jo.  Kære  herr  Hejre,  gør  mig  ien  tjeneste,  ikke  at  tale  et  ord 
til  nogen  om  denne  dumme  historie. 

DANIEL  HEJRE.  Forstår;  forstår!  Det  skal  holdes  hemmeligt; 
det  er  det,  man  kalder  romantik.  Ak,  ja;  den  ungdom,  den  skal  nu 
altid  være  så  poetisk! 

STENSGÅRD.  Ja,  ja;  ti  blot;  jeg  skal  lønne  Dem  for  det,  — føre 
Deres  processer  — ;  hys;  jeg  stoler  på  Dem.  (fjerner  sig.) 

KAMMERHERREN  (som  imidlertid  har  talt  med  Lundestad).  Nej,  Lunde- 
stad, —  det  kan  jeg  umulig  tro. 

LUNDESTAD.  Nu  svor  jeg,  herr  kammerherre!  Jeg  har  det  fra 
Daniel  Hejres  egen  mund. 

DANIEL  HEJRE.  Hvad  har  De  fra  min  mund,  om  jeg  tør  spørge? 

KAMMERHERREN.  Sig  mig,  —  har  sagfører  Stensgård  vist  dig 
en  veksel  igår? 

DANIEL  HEJRE.  Ja,  død  og  plage,  det  er  sandt!  Hvorledes 
hænger  det  sammen? 

KAMMERHERREN.  Det  skal  jeg  sige  dig  siden.  Men  du  fortalte 
ham  jo  — 

LUNDESTAD.  De  bildte  ham  jo  ind,  at  den  var  falsk? 

DANIEL  HEJRE.  Pyt;  en  uskyldig  spøg,  for  at  gøre  ham  lidt 
betuttet  i  sejersrusen  — 

LUNDESTAD.  Men  De  sagde  jo,  at  begge  underskrifter  var 
falske? 

DANIEL  HEJRE.  Ja,  for  Pokker,  hvorfor  ikke  ligeså  godt  begge, 
som  den  ene? 

KAMMERHERREN.  Altså  dog! 

LUNDESTAD  (tii  kammerherren).  Og  da  han  det  hørte  — 

KAMMERHERREN.  Så  var  det  han  gav  vekselen  til  Ringdal! 

LUNDESTAD.  Den  veksel,  som  han  ikke  længere  kunde  bruge 
til  at  true  med. 

KAMMERHERREN.  Spiller  den  højmodige;  fører  mig  bag  lyset 
påny;  —  åbner  sig  adgang  til  mit  hus;  afnøder  mig  taksigelser,  — 
den,  den  — !  Og  den  person  — ! 

DANIEL  HEJRE.  Men  hvad  er  det  dog  for  løjerlige  fagter,  højst- 
ærede? 

KAMMERHERREN.  Siden ;  siden,  kære  ven !  (trækker  Lundestad  tilside.) 
Og  den  person  er  det.  De  beskytter,  skubber  fremad,  hjælper  ivejret! 

LUNDESTAD.  End  De  selv  da? 

LUNDESTAD  (tyder  mod  Stensgård,  som  taler  med  Tora).    Se  derborte.    Hvad 

tanker  tror  De  ikke  folk  gør  sig  — ? 

KAMMERHERREN.  De  tanker  skal  jeg  bringe  dem  ud  af. 

LUNDESTAD.  For  sent,  herr  kammerherre;  han  hjælper  sig 
frem  med  udsigter  og  skin  og  sandsynligheder  — 

KAMMERHERREN.  Jeg  kan  også  manøvrere,  herr  gårdbruger 
Lundestad! 

LUNDESTAD.  Hvad  vil  De  gøre? 

KAMMERHERREN.  Pas  på!  (går  hen  tii  Fjeidbo.)  Herr  værkslæge 
Fjeldbo,  —  vil  De  vise  mig  en  tjeneste? 

FJELDBO.  Med  glæde! 

KAMMERHERREN.  Så  fordriv  den  karl  derhenne. 

FJELDBO.  Stensgård? 

KAMMERHERREN.  Ja,  lykkejægeren ;  jeg  tåler  ikke  at  høre  hans 
navn;  fordriv  ham! 

FJELDBO.  Men  hvorledes  kan  jeg  — ? 

KAMMERHERREN.  Det  blir  Deres  egen  sag;  jeg  giver  Dem 
frie  hænder  — 

FJELDBO.  Frie  hænder!  Det  gør  De?  I  et  og  alt? 
KAMMERHERREN.  Ja,  for  Pokker;  ja! 
FJELDBO.  Deres  hånd  på  det,  herr  kammerherre! 
KAMMERHERREN.  Her  er  den. 

FJELDBO.  I  Guds  navn  da;  nu  eller  aldrig!  (højiydt.)  Må  jeg  et 
øjeblik  lægge  beslag  på  de  tilstedeværendes  opmærksomhed? 

KAMMERHERREN.  Doktor  Fjeldbo  har  ordet! 

FJELDBO.  Jeg  har  den  glæde  med  kammerherre  Bratsbergs 
samtykke,  at  meddele  Dem  min  forlovelse  med  hans  datter. 

(Udbrud  af  overraskelse.    Tora  udstøder  et  let  skrig;  kammerherren  er  ifærd  med  at  sige  noget, 
men  fatter  sig  i  det.    Støj  og  lykønskninger.) 

STENSGÅRD.  Forlovelse!  Din  forlovelse —! 

DANIEL  HEJRE.  Med  kammerherrens  — ?  Med  din  — ?  Med 
—  med  — ? 

LUNDESTAD.  Er  doktoren  fra  viddet? 
STENSGÅRD.  Men,  herr  kammerherre  — ? 

KAMMERHERREN.  Hvad  kan  jeg  gjøre?  Jeg  er  frisindet.  Jeg 
slutter  mig  til  de  unges  forbund! 

FJELDBO.  Tak,  tak,  —  og  tilgivelse! 

KAMMERHERREN.  Vi  befinder  os  i  associationernes  tid,  herr 
sagfører;  den  fri  konkurrence  leve! 

TORA.  O,  min  velsignede  fader! 

LUNDESTAD.  Ja,  vi  befinder  os  i  forlovelsernes  tid  også;  jeg 
kan  melde  en  forlovelse  til  — 

STENSGÅRD.  Det  er  opspind! 

LUNDESTAD.  Nej,  visst  er  det  ikke;  jomfru  Monsens  forlo- 
velse — 

STENSGÅRD.  Usandt;  usandt,  siger  jeg! 

TORA.  Nej,  far,  det  er  sandt;  de  er  her  begge  to. 

KAMMERHERREN.   Hvem?  Hvor? 

TORA.   Ragna  og  kandidat  Helle.   Derinde  —  (mod  den  øverste  dør 

til  højre.) 

LUNDESTAD.  Kandidat  Helle?  Ham  altså —! 
KAMMERHERREN.  Og  her;  hos  mig!  (op  mod  døren.)  Herud,  kære 
barn! 

RAGNA  (viger  sky  tiibage).  O,  nej,  nej;  her  er  så  mange  mennesker! 

KAMMERHERREN.  Ingen  undseelse ;  hvad  kan  De  for  det,  som 
er  hændt? 

KANDIDAT  HELLE.  Herr  kammerherre,  hun  er  hjemløs  nu. 
RAGNA.  O,  tag  Dem  af  os! 

KAMMERHERREN.  Det  skal  jeg.  Og  hjertelig  tak,  at  I  tyede 
til  mig! 

DANIEL  HEJRE.  Ja,  minsæl  lever  vi  i  forlovelsernes  tid;  jeg 
kan  såmæn  supplere  listen  — 

KAMMERHERREN.  Hvad?  Du?  I  din  alder;  —  hvilken  let- 
sindighed! 

DANIEL  HEJRE.  Å  — !   Noksagt. 
LUNDESTAD.  Spillet  er  tabt,  herr  Stensgård. 

STENSGÅRD.  Så?  (højt.)  Nej,  nu  skal  jeg  supplere  listen,  herr 
Daniel  Hejre!  En  meddelelse,  mine  herrer;  også  jeg  har  nået  en 
havn. 

KAMMERHERREN.  Hvorledes? 

STENSGÅRD.  Man  spiller  dobbelt  spil;  man  skjuler  sine  sande 
hensigter,  når  det  behøves.  Jeg  anser  det  for  tilladeligt,  når  det 
sker  i  almenvellets  tjeneste.  Min  livsgerning  ligger  afstukken  foran 
mig,  og  den  går  mig  for  alting.   Min  virksomhed  er  viet  til  dette 

distrikt;  en  ideernes  gæring  er  her  at  bringe  klarhed  i.  Men  det 
værk  magtes  ikke  at  en  lykkejæger.  Sognets  mænd  må  slutte  sig 
om  en  af  sine  egne.  Derfor  har  jeg  nu  bundet  mig  fast  og  uløseligt 
til  interesserne  her,  —  bundet  mig  med  hjertets  bånd.  Har  jeg  vakt 
misforståelse  hos  nogen,  så  må  det  tilgives.  Også  jeg  er  forlovet. 

KAMMERHERREN.  De? 

FJELD  BO.  Forlovet! 

DANIEL  HEJRE.  Bevidnes. 

KAMMERHERREN.  Men  hvorledes  —  ? 

FJELDBO.  Forlovet?  Med  hvem? 

LUNDESTAD.  Det  er  da  vel  aldrig  — ? 

STENSGÅRD.  En  frugt  af  hjertets  og  forstandens  overveielser. 
Ja,  mine  sognemænd,  jeg  er  forlovet,  med  enkemadame  Rundholmen. 

FJELDBO.  Med  madam  Rundholmen! 

KAMMERHERREN.  Landhandlerens  enke? 

LUNDESTAD.  Hm.  Ja  så! 

KAMMERHERREN.  Men  jeg  løber  surr  i  alt  dette.  Hvorledes 
kunde  De  da  — ? 

STENSGÅRD.  Manøvrer,  herr  jernværksejer! 

LUNDESTAD.  Han  har  gode  gaver. 

BOGTRYKKER  ASLAKSEN  (ser  ind  af  døren  i  baggrunden).  Ber  mang- 
foldig om  forladelse  — 

KAMMERHERREN.  Nå,  kom  ind,  Aslaksen!  Vil  De  også  gra- 
tulere? 

ASLAKSEN.  Nej,  Gudbevares,  så  grov  er  jeg  ikke.  Men  jeg  maa 
nødvendigt  tale  med  herr  Stensgård. 

STENSGÅRD.  Siden;  De  kan  vente  udenfor. 

ASLAKSEN.  Nej,  død  og  plage,  jeg  må  sige  Dem  — 

STENSGÅRD.  Hold  Deres  mund!  Hvad  er  dette  her  for  på- 
trængenhed?  — Ja,  mine  herrer,  så  forunderlige  er  skæbnens  veje. 
Distriktet  og  jeg  trængte  til  et  fast  og  varigt  bånd  imellem  os;  jeg 
traf  en  moden  kvinde,  som  kunde  skabe  mig  et  hjem.  Nu  har  jeg 
kastet  lykkejægerhammen,  og  her  har  I  mig  i  eders  midte,  som  den 
jævne  folkets  mand.  Tag  mig.  Jeg  er  rede  til  at  stå  eller  falde  på 
enhver  post,  hvor  eders  tillid  måtte  stille  mig. 

LUNDESTAD.  Han  har  vundet. 

KAMMERHERREN.    I  sandhed,  jeg  må  sige  —  (hi  pigen,  som  har 

nærmet  sig  ham  fra  døren  i  baggrunden.)    Nå,    nå;    hvad    er  det?     Hvad   fuiser 

du  af? 

PIGEN.  Madam  Rundholmen  — 

DE  OMSTÅENDE.  Madam  Rundholmen? 

KAMMERHERREN.  Hvad  hun? 

PIGEN.  Madam  Rundholmen  står  udenfor  med  sin  kæreste  — 

DE  FLESTE  (i  munden  på  hverandre).  Kæreste?  Madam  Rundholmen? 
Men  hvorledes  — ? 

STENSGÅRD.  Hvilken  snak! 
ASLAKSEN.  Ja,  jeg  sagde  Dem  jo  — 
KAMMERHERREN  (mod  døren).  Herind;  herind! 

(Bastian  Monsen  med  madam  Rundholmen  under  armen  fra  baggrunden;  almindeligt  røre.) 

MADAM  RUNDHOLMEN.  Ja,  herr  kammerherre.  De  må  endelig 
ikke  blive  vred  — 

KAMMERHERREN.  Bevares;  bevares! 

MADAM  RUNDHOLMEN.  Men  jeg  måtte  rigtig  op  og  vise  Dem 
og  frøkenen  min  kæreste. 

KAMMERHERREN.  Ja,  ja,  —  De  er  jo  bleven  forlovet;  men  — 
TORA.  Men  vi  vidste  ikke  — 

STENSGÅRD  (tii  Aslaksen).  Men  hvorledes  er  det  dog  — ? 
ASLAKSEN.  Jeg  havde  så  meget  i  hodet  igår;  så  meget  at  tænke 
på,  mener  jeg  — 

STENSGÅRD.  Men  hun  fik  jo  mit  brev,  og  — 
ASLAKSEN.  Nej,  hun  fik  Bastian  Monsens;  her  er  Deres. 

STENSGÅRD.     BaStianS?     Og  her  ?   (kaster  et  øje  på  udskriften,  kram. 

mer  brevet  sammen  og  putter  det  i  lommen.)  O,   De  forbandede  ulykkesfugl! 

MADAM  RUNDHOLMEN.  Ja,  såmæn  slog  jeg  til!  En  skal  vogte 
sig  for  de  falske  mandfolk;  men  når  en  har  sort  på  hvidt  for  at  en 
mandsperson  mener  det  redeligt  så  — .  Nej,  se;  der  er  sagfører 
Stensgård  også!  Ja,  De,  herr  Stensgård,  De  vil  da  visst  gratulere 
mig? 

DANIEL  HEJRE  (tn  Lundestad).  Hvor  glubsk  hun  ser  på  ham.  De! 

KAMMERHERREN.  Det  vil  han  visst,  madam  Rundholmen;  men 
vil  ikke  De  gratulere  Deres  tilkommende  svigerinde! 

MADAM  RUNDHOLMEN.  Hvem? 

TORA.  Ragna;  hun  er  også  bleven  forlovet. 

BASTIAN.  Du,  Ragna? 

MADAM  RUNDHOLMEN.  Ja  så?  Ja,  min  kæreste  sagde  jo,  at 
en  viss  en  gik  paa  frierfødder.  Tillykke  begge  to;  og  velkommen  i 
familjen,  herr  Stensgård! 

FJELDBO.  Nej,  nej;  ikke  ham! 

KAMMERHERREN,  Nei,  kandidat  Helle;  et  fortræffeligt  valg. 
Og  min  datter  må  De  såmæn  også  gratulere. 

MADAM  RUNDHOLMEN.  Frøkenen!  Nå;  så  havde  Lundestad 
ret  alligevel!  Gratulerer,  frøken;  gratulerer,  herr  sagfører! 

FJELDBO.  Doktor,  skal  De  sige. 

MADAM  RUNDHOLMEN.  Hvad? 

FJELDBO.  Doktor;  det  er  mig. 

MADAM  RUNDHOLMEN,  Nej,  nu  véd  jeg  hverken  ud  eller  ind! 

KAMMERHERREN.  Men  nu  véd  jeg  først  både  ud  og  ind! 

STENSGÅRD,  Undskyld;  en  nødvendig  forretning  — 

KAMMERHERREN  (sagte).  Lundestad,  hvad  var  det  andet  — 

LUNDESTAD.  Hvilket  andet? 

KAMMERHERREN.  Ikke  lykkejæger;  men  det  andet  — 

LUNDESTAD.  Rodhugger. 

STENSGÅRD.  Jeg  anbefaler  mig! 

KAMMERHERREN.  Et  ord,  så  godt  som  ti,  herr  sagfører  Stens- 
gård!  Et  ord,  —  et  ord,  som  længe  har  ligget  mig  på  hjertet  — 

STENSGÅRD  (henimod  udgangen).  Undskyld ;  jeg  har  hastværk. 

KAMMERHERREN  (efter  ham).  Rodhugger! 

STENSGÅRD.  Farvel ;  farvel !  (ud  i  baggrunden.) 

KAMMERHERREN  (kommer  nedover  igen).  Nu  er  luften  ren,  mine 
venner! 

BASTIAN.  Og  kammerherren  lægger  ikke  mig  til  last,  hvad  der 
er  hændt  hjemme? 

KAMMERHERREN.  Enhver  får  feie  for  sin  egen  dør. 

BASTIAN.  Jeg  har  heller  ingen  del  i  det. 

SELMA   (som    under  det  foregående  har  lyttet  ved  den  øverste  dør  til  højre).    Far! 

Nu  er  du  glad;  —  må  han  nu  komme? 

KAMMERHERREN,  Selma!  Du!  Du  beder  for  ham?  Du,  som 
i  forgårs  — 

SELMA.  Pyt;  det  er  længe  siden  iforgårs.  Alt  er  godt.  Nu  véd 
jeg,  han  kan  gøre  gale  streger  — 

KAMMERHERREN.  Og  det  glæder  du  dig  over? 

SELMA.  Ja,  over  at  han  kan;  men  han  skal  ikke  få  lov  til  det. 

KAMMERHERREN.  Ind  med  ham.  {Seima  ud  igen  tii  højre.) 

VÆRKS FORVALTER  RINGDAL  (fra  den  forreste  dør  til  højre).  Her  er 
afskedsansøgningen. 

KAMMERHERREN.  Tak;  men  istykker  med  den. 
RINGDAL.  Istykker? 

KAMMERHERREN.  Ja,  Ringdal;  det  er  ikke  paa  den  made.  Jeg 
kan  sone  alligevel;  alvor  og  gerning  — 

ERIK  BRATSBERG  (med  seima  fra  højre).  Har  du  tilgivelse  for  mig? 

KAMMERHERREN  (rækker  ham  vekselen).  Jeg  tør  ikke  være  ubarm- 
hjertigere end  skæbnen. 

ERIK  BRATSBERG.  Far!  Endnu  idag  skal  jeg  stanse  med  min 
forretning,  som  er  dig  så  meget  imod. 

KAMMERHERREN.  Nej,  tak;  nu  blir  du  stående.  Ingen  feig- 
hed!  Ingen  flugt  fra  fristelsen!  Men  jeg  står  hos.  (højt.)  Ja,  véd  De 
nyt,  mine  herrer?  Jeg  er  gået  ind  i  firmaet  med  min  søn. 

FLERE  AF  GÆSTERNE.  Hvad?  De,  herr  kammerherre? 

DANIEL  HEJRE.  Du,  højstærede? 

KAMMERHERREN.  Ja;  det  er  en  hæderlig  og  velsignelsesrig 
virksomhed.  Eller  kan  ialfald  være  det.  Og  nu  har  jeg  heller  ikke 
længere  nogen  grund  til  at  holde  mig  udenfor. 

LUNDESTAD.  Ja,  véd  De  hvad,  herr  kammerherre  Bratsberg, 
—  vil  De  tåge  fat  til  gavn  for  distriktet,  så  var  det  rigtignok  både 
spot  og  skam,  om  jeg  gamle  arbejdstræl  skulde  svigte  min  værne- 
pligt. 

ERIK  BRATSBERG.  De!  Virkelig? 

LUNDESTAD.  Jeg  får  jo.  Efter  den  elskovssorg,  som  har  ram- 
met sagfører  Stensgård  idag  — ;  Gud  bevare  mig  for  at  tvinge 
mennesket  ind  i  statssager  nu.  Han  bør  friske  sig  op;  udatrejse, 
bør  han,  og  jeg  skal  se  at  hjælpe  til.  Og  derfor,  mine  sognemænd, 
har  I  brug  for  mig,  så  tag  mig. 

SOGNEMÆNDENE  (under  håndtryk  og  bevægeise).  Tak,  Lundestad!  Dc 
er  dog  den  gamle!  De  svigter  ikke! 

KAMMERHERREN.  Se,  det  er,  som  det  skal  være;  nu  kommer 
alting  i  sin  rette  gænge  igen.  Men  hvem  er  i  grunden  skyld  i  alt 
dette? 

FJELD  BO.  Ja,  De,  Aslaksen,  De  må  kunne  gøre  rede  for  — ! 

ASLAKSEN  (forskrækket).  Jeg,  herr  doktor!  Jeg  er  så  uskyldig,  som 
barn  i  mors  liv! 

FJELDBO.  Men  det  brev,  som  — ? 

ASLAKSEN.  Det  var  ikke  mig,  siger  jeg!  Det  var  valgmands- 
valget  og  Bastian  Monsen  og  skæbnen  og  tilfældet  og  madam  Rund- 

holmens  punsch;  —  der  var  ikke  citron  i  den,  og  så  står  jeg  just 
med  pressen  i  næven  — 

KAMMERHERREN  {nærmere).  Hvilket?  Hvad;  hvad? 

ASLAKSEN,  Pressen,  herr  kammerherre! 

KAMMERHERREN.  Pressen!  Der  har  vi  det!  Er  det  ikke  det, 
jeg  altid  har  sagt,  at  pressen  har  en  overordentlig  magt  i  vore  dage? 

ASLAKSEN.  Nej,  men,  herr  kammerherre  — 

KAMMERHERREN.  Ingen  utidig  beskedenhed,  herr  bogtrykker 
Aslaksen.  Jeg  har  hidindtil  ikke  læst  Deres  avis;  herefter  vil  jeg 
læse  den.  Må  jeg  bede  om  ti  eksemplarer. 

ASLAKSEN.  De  skal  gerne  få  tyve,  herr  kammerherre! 

KAMMERHERREN.  Nå  ja,  tak;  lad  mig  så  få  tyve.  Og  trænger 
De  forøvrigt  til  penge,  så  kom  til  mig;  jeg  vil  støtte  pressen;  men 
det  siger  jeg  Dem  på  forhånd,  —  jeg  vil  ikke  skrive  noget  i  den. 

RINGDAL.  Nej,  men  hvad  hører  jeg!  Deres  datter  forlovet! 

KAMMERHERREN.  Ja,  hvad  siger  De  til  det? 

RINGDAL.  Velsignet,  siger  jeg!   Men  når  skede  det? 

FJELDBO  (hurtig).  Å,  det  skal  jeg  siden  — 

KAMMERHERREN.  Det  skede  såmæn  sidstleden  17de  Maj. 

FJELDBO.  Hvorledes  — ? 

KAMMERHERREN.  Samme  dag,  som  lille  frøken  Ragna  — 

TORA.  Far,  far;  har  du  vidst  — ? 

KAMMERHERREN.  Ja,  mine  kære ;  jeg  har  vidst  det  den  hele  tid. 

FJELDBO.  O,  herr  kammerherre  — ! 

TORA.  Men  hvem  har  — ? 

KAMMERHERREN.  En  anden  gang  skal  I  småpiger  tale  lidt 
mindre  højrøstet,  når  jeg  sidder  og  blunder  i  karnappet. 

TORA.  O,  Gud;  sad  du  indenfor  gardinerne? 

FJELDBO.  Så  forstår  jeg  Deres  adfærd  — 

KAMMERHERREN.  Ja,  De,  som  kunde  gå  her  og  tie. 

FJELDBO.  Vilde  det  have  nyttet,  om  jeg  havde  talt  før  idag? 

KAMMERHERREN.  De  har  ret,  Fjeldbo;  det  mellemliggende 
måtte  til. 

TORA  (sagte  til  Fjeldbo).  Ja,  tie  kan  du.  Alt  dette  med  Stensgård;  — 
hvorfor  fik  jeg  ingenting  at  vide? 

FJELDBO.  Når  en  høk  kredser  over  dueslaget,  så  vogter  og 
værger  man  sin  lille  due,  —  men  man  ængster  ikke. 

(de  afbrydes  af  madam  Rundholmen.) 


—  411   — 

DANIEL  HEJRE  (til  kammerherren).  Hør;  du  får  vifkelig  undskylde; 
men  vi  kommer  til  at  opsætte  vore  procesanliggender  på  ube- 
stemt tid. 

KAMMERHERREN.  Gør  vi  det?  Nå  ja,  ja! 

DANIEL  HEJRE.  Jeg  skal  sige  dig,  jeg  har  overtaget  en  stilling 
som  nyhedsreferent  i  Aslaksens  avis. 

KAMMERHERREN.  Det  fornøjer  mig. 

DANIEL  HEJRE.  Og  du  vil  selv  indse,  —  de  mange  løbende 
forretninger  — 

KAMMERHERREN.  Vel,  vel,  min  gamle  ven;  jeg  kan  godt  vente. 

MADAM  RUNDHOLMEN,  (tii  Tora).  Ja,  jeg  har  såmæn  grædt  mine 
modige  tårer  for  det  slette  menneske.  Men  nu  takker  jeg  Vorherre 
for  Bastian.  Den  anden,  han  er  falsk,  som  skum  på  vand;  og  så  er 
han  så  uvoren  i  tobaksvejen,  frøken;  og  så  vil  han  ha  alting  så 
lækkert  til  hverdags;  det  er  en  ren  madhest. 

PIGEN  (fra  venstre).  Bordet  er  dækket. 

KAMMERHERREN.  Nå,  så  tager  De  vel  allesammen  tiltakke. 
Herr  gårdbruger  Lundestad,  De  sidder  hos  mig;  og  De  også,  herr 
typograf  Aslaksen. 

RINGDAL.  Jo,  her  vil  rigtignok  blive  stof  til  skåler! 

DANIEL  HEJRE.  Ja;  og  det  er  vel  neppe  ubeskedent,  om  en 
olding  forbeholder  sig  skålen  for  de  kære  fraværende. 

LUNDESTAD.  Én  fraværende  kommer  igen,  herr  Hejre. 

DANIEL  HEJRE.  Sagføreren? 

LUNDESTAD.  Ja;  pas  på,  mine  herrer!  Om  ti-femten  år  sidder 
Stensgård  i  folkets  eller  i  kongens  råd,  kanske  i  dem  begge  på 
én  gang. 

FJELDBO.  Om  ti-femten  år?  Ja,  men  da  kan  han  ikke  stå  i  spid- 
sen  for  de  unges  forbund. 

DANIEL  HEJRE.  Hvorfor  ikke  det? 

FJELDBO.  Nei,  for  da  vil  han  være  af  en  temmelig  tvilsom  alder. 

DANIEL  HEJRE.  Men  så  kan  han  jo  stå  i  spidsen  for  de  tvil- 
sommes  forbund,  far!  Det  er  også  det  Lundestad  mener.  Han  siger 
omtrent  som  Napoleon:  de  tvilsomme,  siger  han,  det  er  det  stof, 
hvoraf  man  gør  politikusser;  he-he! 

FJELDBO.  Ja,  hvorom  alting  er,  —  v  ort  forbund  skal  bestå 
både  gennem  unge  og  tvilsomme  dage.  Og  det  skal  vedblive  at 
være  de  unges  forbund.  Da  Stensgård  stiftede  sin  forening  og 
løftedes  på  folkets  skuldre  under  frihedsdagens  jubel  og  rus,  da 

sagde  han:  med  de  unges  forbund  er  et  forsyn  i  pagt!  For  vort 
vedkommende  tænker  jeg  selv  teologen  der  tør  lade  det  ord  gælde. 

KAMMERHERREN.  Det  tænker  jeg  med,  mine  venner;  thi 
sandelig,  —  vi  har  tumlet  og  famlet  i  dårskab;  men  gode  engle 
stod  bag. 

LUNDESTAD.  Å,  Gud  bedre  os;  englene,  de  har  har  nok  været 
så  middels. 

ASLAKSEN.  Ja,  det  ligger  i  de  lokale  forholde,  herr  Lundestad! 

(Teppet  falder.) 

